
1 

Već pet stotina godina oni, što sebe zovu »slobodnim 
duhovima «, jer su odbjegli iz vojništva na robiju, nava- 
ljuju bijesno, da po drugi put umore Isusa. Da ga ubiju u 
ljudskim srcima. Čim se pričini, da Krista, u samrtnoj 
borbi, obuzima po drugi put agonija, eto grobara. Eto dr- 
skih bivola, koji su knjižnice uzeli za staje; dolaze izvje- 
treni mozgovi, koji drže, da će doseći vrh nebesa penjući se 
u pomičnoj lopti filozofije; zajedljivi profesori, pijani od 
kobnog pića filologije i metafizike, oboružaše se — Čo- 
vjek to hoće! — kao brojni križari protiv križa. Neki lakr- 
dijaši vjetrogonje pokazaše čisto i bistro, s maštom, koja 
zastiđuje i zloglasnu Radcliffe, da je povijest evanđelja le- 
genda, s kojom se u najbolju ruku može prikazati naravski 
život Isusov, koji je bio jednom trećinom prorok, trećinom 
čarobnjak, a trećinom smutljivac naroda. I nije činio čudesa, 
osim što je hipnozom izliječio nekog bjesomučnika i nije 
umro na križu, nego se probudio od grobne studeni i pri- 
kazao se tajanstveno, ne bi li ljudi vjerovali, da je uskrs- 
nuo. Drugi su dokazivali, kao dva i dva su četiri, da je Isus 
bajka, izmišljena za Augusta i Tiberija, i da se sva evan- 
đelja svode na nesklapni umetak proročkih tekstova. Neki 
su prikazali Isusa kao nesklapna probirača, koji je bio u 
školi grčkoj, budističkoj i esenskoj te je tako preradio knji- 
ževne krađe, ne bi li povjerovali, da je izraelski Mesija. 
Drugi su ga učinili čovjekoljubnim bjesomučnikom, pre- 
tečom Rousseaua i božanske demokracije, čovjekom izvrs- 
nim za svoja vremena, ali bi ga danas trebalo staviti pod 

pasku liječnika umobolnih. Napokon neki, da zauvijek do- 
vrše, prihvatiše misao o bajci, te mozganjem i priređiva- 
njem doumiše, da Isus nije nikada rođen ni u jednom 
mjestu na svijetu. 

Ali tko će zauzeti mjesto velikog Prognanika? 

Svaki dan raka je bila dublja, ali ga ipak ne mogoše 
posve ukopati. 

A evo čete zubljonoša i klesara duha, da stvore vjere 
na uporabu bezvjeraca. Čitavo su ih devetnaesto stoljeće 
stvarali na tuceta. Vjera istine, duha, proletarijata, ju- 
naka, čovječanstva, domovine, čuvstva, razuma, ljepote, 
naravi, uzajamnosti, starine, krepčine, mira, bola, sami- 
losti, jastva, budućnosti i t. d. Neke su od njih bile krpa- 
nje okresanoga kršćanstva bez Boga, a najvećim dijelom 
to su političke i filozofske doktrine, koje su htjele postati 
mističkim. No vjernika je bilo malo, s još manje gorlji- 
vosti. Te ledene apstrakcije, premda su katkada podupi- 
rane društvenim interesima i književnim strastima, nijesu 
napunjale srdaca, iz kojih su htjeli istrgnuti Isusa. 

Zatim pokušaše skalupiti faksimile religija, koje bi 
imale više od onih drugih ono, što ljudi traže u vjeri. Slo- 
bodni zidari, spiritisti, teosofi, okultisti i učenjaci pomi- 
sliše, da su našli neprevarljivi nadomjestak kršćanstva. 
No ove blatuštine pljesnivih praznovjerica i gnjile kaba- 
listike, majmunske simbolike i kiselog čovjekoljublja, ove 
rđave krparije uvezenoga budizma i iznevjerenog krš- 
ćanstva zadovoljile su nekolike tisuće dokonih baba, dvo- 
noge magarčiće i one, koji lijevaju vodu u rešeto, i ni 
makac dalje. 

Međutim se, između njemačke pastor ske kuće i švi- 
carske katedre, spremao posljednji Antikrist. Isus, reče 
on, sišavši s Alpa na sunce, umrtvio je ljude. Grijeh je 
lijep, nasilje je lijepo, sve je lijepo, što utvrđuje život. 1 
Zaratustra, nakon što je bacio u Sredozemno more grčke 



lajpciške spise i Makijavelijeva djela, počne skakutati, kao 
što to može učiniti Nijemac, sin luteranskog pastora, koji je 
ravno sišao s helvetske katedre na podnožje Dionizijeva 
kipa. Ali premda su njegove pjesme bile slatke ušima, on 
ipak nikada nije objasnio, šta je taj obožavani život, ko- 
jemu je trebalo žrtvovati tako živi dio čovječji, kao što je 
dužnost svladati u sebi živinu. A nije znao ni objasniti, 
kako se to pravi Krist iz evanđelja protivi životu, on koji 
hoće da život uzvisi i usreći. I jadni paralitični Antikrist, 
malo prije nego je poludio, potpisa svoje zadnje pismo sa: 
Raspeti. 

II 

A ipak, nakon toliko potrošenoga vremena i uma, Krist 
nije još potjeran sa zemlje. 

Njegova je uspomena svuda. Milijuni križeva na zi- 
dovima crkava i škola, na vršcima zvonika i gora, na ulič- 
nim kapelicama, nad uzglavljem postelja i na grobovima 
sjećaju čovjeka na smrt Raspetoga. Ostružite freske u 
crkvama, odnesite slike iz kuća i s oltara, i život Kristov će 
napuniti galerije i muzeje. Pobačaj te u vatru misale, bre- 
vijare i euhologije, opet ćete naći njegove riječi u svim knji- 
gama i u svim književnostima. Pa čak i same psovke sje- 
ćaju nas, i nehotice, njegove nazočnosti. 

Bilo što mu drago, Krist je svršetak i početak, bezdan 
božanske tajne između dva odlomka ljudske povijesti. 

Kršćanstvo i poganstvo ne mogu se više zajedno spo- 
jiti. Prije Krista i poslije Krista. Naša epoha, naša uljudba 
i naš život počinju s rođenjem Kristovim. Možemo se sje- 
ćati i znati, što je bilo prije njega, ali to nije naše, ozna- 
čeno je drugim brojevima, svedeno je u druge sisteme, više 
ne pokreće naše strasti. Može biti lijepo, ali je mrtvo. Ce- 
zar je u svoje vrijeme digao veću buku od Isusa, a Platon 
je više znao od Krista. Još se govori i o jednom i o drugom, 

ali tko se oduševljava za Cezara ili protiv Cezara! I gdje 
su danas platonovci i protuplatonovci? 

Krist, naprotiv, neprestano živi u nama Još ih ima, 
koji ga ljube i mrze, koji osjećaju za njegovu muku i koji 
žele njegovo uništenje. To, što protiv njega toliki b jesne, 
najbolje nam pokazuje, da on još nije umro. I sami oni, koji 
muku muče, da opovrgnu njegovu nauku i njegov sistem, 
provode život spominjući njegovo ime. 

Živimo u kršćansko doba. I ono traje neprestano. Da 
bismo mogli shvatiti naš svijet, naš život, same sebe, treba 
da se vratimo njemu. Svako doba mora napisati svoje 
evanđelje. 

I naše ih je doba napisalo, i to više nego ijedno drugo. 
1 pisac bi se ove knjige morao ispričati, što ga je napisao. 
Ali ako je opravdanje potrebno, izaći će jasno pred oči 
onih, koji pročitaju knjigu do posljednje stranice. 

Nijedno doba, kao ovo, nije bilo toliko odijeljeno od 
Krista, niti je toliko trebalo Krista. A da ga opet nađemo, 
ni jesu dovoljne stare knjige. 

Nijedan opis Kristova života, pa napisao ga najgenijal- 
niji pisac na svijetu, ne može biti ljepši ni savršeniji od 
evanđelja. Prostodušnu treznoću prve četvorice povjesni- 
ka ne mogu nadmašiti sva čudesa stila i poezije. 1 mi 
možemo jedva nešto nadodati onome, što su oni kazali. 

Ali tko danas čita evanđeliste? A tko ih umio pravo 
čitati, sve kad bi ih i čitao? Tumači jezikoslovaca, objaš- 
njenja egzegeta, inačice i učenost postilatora malo pomažu. 
To su književne igrarije, zabave bolesnih mozgova. A srce 
traži nešto drugo. 

Svaki naraštaj ima svojih briga, svojih misli i — svojih 
ludosti. Trebalo bi radi onih, koji su zalutali, nanovo pre-> 
vesti staro evanđelje. Da Krist bude uvijek živ u ljudskom 
životu, da bude uvijek nazočan, trebalo bi ga nanovo us- 
krsnuti, ali ga ne smijemo slikati dnevnim bojama, nego 

moramo prikazati novim riječima, s obzirom na sadašnjost, 
njegovu vječnu istinu i njegovu nepromjenjivu povijest. 

Tih je književnih uskrisavanja, naučnih ili književnih, 
pun svijet, ali se piscu ove knjige čini, da su mnoga zabo- 
ravljena, a mnoga nijesu usvojena. Naročito u Italiji nakon 
posljednjeg iskustva. 

Da se ispriča povijest Kristovih povijesti, trebala bi 
druga knjiga, veća od ove. Najviše čitane i najpoznatije 
možemo podijeliti u dva velika dijela. Jedne su napisali 
crkveni ljudi za vjernike, , a druge učenjaci za lajike. Ni 
prve ni druge ne mogu zadovoljiti one, koji u životopisu 
traže život. 

III 

Gotovo svi Isusovi životopisi, namijenjeni pobožnima, 
mirišu od uvenulosti i starine, što od prvih stranica odbija 
čitaoca, navikla na slasniju i krepču hranu. To je zadah 
ugašenoga stijenja, smrad izvjetrenoga kada i pokvare- 
noga ulja, što guši dah. Tu se dobro ne diše. Nesmotren 
čovjek, koji im se primakne i sjeti se životopisa velikana, 
napisanih uzvišeno, a donekle poznaje umjetnički način 
pisanja i pjesništva, osjeti muku, kad se udubi u tu mli- 
tavu, tromu, raščupanu prozu, svu sastavljenu i skrpanu, 
vaj, od suviše običnih mjesta, što su bila živa prije tisuću 
godina, ali su sada mrtva, ukočena, zamagljena kao kame- 
nje kakvoga draguljara ili zarezi na kojem obrascu. Pre- 
vrne li se list, još je gore, kad ovi izmoreni trkači hoće na- 
jednom da skoče skokom lirike ili kasom rječitosti. Ona 
njihova zastarjela milina, ona kićenost po uzoru arkadij- 
skih čistunaca i po primjerima lijepoga pisanja za pokra- 
jinske akademije, ona lažna toplina, rashlađena medenim 
dostojanstvom, oduzme hrabrost i najotpornijima i naj- 
smjelijima. 1 kad se ne upuste u trnovite tajne skolastike, 
padaju u sladunjavu rječitost nedjeljne propovijedi. 

Ukratko, to su knjige napisane za onoga, koji vjeruje u 
Isusa — to jest za onoga, koji bi u neku ruku mogao biti 
bez njih. Ima među njima i predobrih ljudi, ali laika, 
ravnodušnih, svjetskih, vještaka, naviknutih na veličinu 
starih knjiga i na novost modernih, koji ne traže ovih knjiga 
ili ih ostave, čim ih uzmu. Ipak su to baš čitaoci, koje bi 
trebalo osvojiti; njih je naime Krist izgubio, oni stvaraju 
mišljenja i u svijetu su na glasu. Drugi učenjaci, koji pišu 
za neopredijeljene, još manje uspijevaju da privedu k 
Isusu duše, koje ne umiju biti kršćanske. Prije svega zato, 
jer oni gotovo nikad nemaju te namjere, a i sami su među 
onima, koje bi trebalo privesti k pravomu i živomu Kristu; 
onda zato, jer ih njihov način, koji hoće da bude, kako vele, 
povijestan, kritičan i znanstven, navodi, da se radije za- 
ustave kod tekstova i njihovih izvanjskih činjenica, da ih 
razjasne ili obore, nego na vrijednosti i svjetlosti, koju bi 
mogli, kad bi htjeli, naći u onim tekstovima i činjenicama. 
Mnogi od njih teže, da nađu čovjeka u Bogu, prirodnost u 
čudu, legendu u predajama, a povrh svega traže umetke, 
falsifikate i apokrife u prvoj književnosti kršćanskoj. Oni, 
koji ne mogu poreći, da je Isus živio, odbijaju, što više 
mogu, svjedočanstva što nam ostaju o njemu, pa i s pomo- 
ću »ako«, »ali«, » razmatranja i obzira«, dvoumica i naga- 
đanja ne mogu napisati pouzdane povijesti, ali srećom ni 
pobiti ono, što se nalazi u evanđelju. Tolika su protuslovlja 
među njima samima, te svaki novi sustav barem ima za- 
slugu, što poništi sve prije izmišljene sustave. Ukratko, ovi 
povjesnici sa svom svojom spremom za rezbariju i starež, 
uza svu pomoć tekstovne kritike, mitologije, paleografije, 
arheologije, semitske i helenske filologije samo lukavo re- 
zuckajući mrve i tope jednostavan život Kristov. Naj- 
ispravniji je zaključak svega toga prtljanja i ludovanja, 
da Isus nije nikad došao na zemlju ili, ako je slučajno 
zbilja došao, da o njemu ne možemo reći ništa pouzdano. 



Ostaje, što nije lako izbrisati, kršćanstvo, ali om neprija- 
telji Kristovi smatraju, da je najbolje potražiti na istoku i 
na zapadu, kako vele, izvore kršćanske misli s prikrive- 
nom nakanom, da je svu rastave u njezine židovske, helen- 
ske, pa čak i u indijske i kineske preteče, kao da hoće reci: 
Vidite li? Taj je vaš Isus na kraju krajeva bio ne samo čo- 
vjek, nego i siromašak, koji nije rekao ništa, što ljudski 

rod nije znao napamet prije njega. 

Mogli bismo onda zapitati ove, što poriču čudesa, 
kako razjašnjuju čudo, što je smjesa stareži oko imena ne- 
znatnoga književnoga tata stvorila golem pokret ljudi, 
misli, ustanova, tako silan, da je za nekoliko vjekova pro- 
mijenio lice svijeta. Ali ne ćemo stavljati ovo pitanje m 

mnoga druga, barem zasada. 

Ukratko, ako s neukusa pobožnih sastavljača prije- 
đemo, tražeći svjetlost, na one, što su monopolizirah »po- 
vijesnu istinu «, past ćemo iz nabožnjačke tugaljivosti u ne- 
plodnu zbrku. Prvi ne umiju povratiti Kristu zalutale, a 
drugi ga upropašćuju u trnjavini prepiraka. A ni jedni m 
drugi ne primamljuju na čitanje: to jest pišu rđavo. Ako ih 
vjera razdvaja, loše ih pisanje spaja. Omascem zanos od- 
bija naobražene duhove, koji pa i letimice poznaju pjesni- 
štvo evanđelja, božansku idilu i božansku tragediju, kao 
što ih odbija i hladnoća sveznadara. Toliko je istina, da 
najviše laika i danas, nakon toliko godina i toliko promjena 
ukusa i mišljenja, čita samo život Isusov, što ga je napisao 
raspop Renan, koji doduše odbija svakoga pravoga kršća- 
nina radi svoga diletantizma, uvredljiva i u pohvali, a sva- 
kog pravog povjesnika odbija radi kompromisa i nedo- 
voljne kritičnosti. Ipak Renanova knjiga, iako se pričinja 
kao djelo skeptičnog romanopisca, koji namiguje filologiji, 
ili djelo semitiste, koji pati od književnih nostalgija, ipa 
ima tu prednost, da je » napisana « — t. j. da je mogu citati 
i oni, koji nisu ni vjernici ni stručnjaci. 

Što se može jedna knjiga rado čitati, nije to njezina 
jedina ni najveća vrijednost, što je može imati, pa tko bi 
se zadovoljio samo time, a ne bi mario ni za što ostalo, po- 
kazao bi, da mu je taština veća od ljubavi, ali dopuštamo, 
da je vrijednost, i to ne mala — za knjigu, to jest za nešto, 
što je napisano, da se čita, pogotovu kad ne će da bude 
samo suha nauka i ništa više, nego bi htjela da bude »po- 
kretač čuvstava « ili, recimo priprosto, »da preporodi 
svijet «. 

Piscu se ove knjige činilo, — a ako se vara, bit će vrlo 
zadovoljan, uvjeri li ga onaj, koji zna bolje od njega — da 
u toliko tisuća knjiga, što pripovijedaju život Isusov, nema 
ni jedne, koja bi mogla zadovoljiti onoga, što mjesto dog- 
matskih pokusnih dokaza i učenoga istraživanja traži 
hranu, prikladnu za dušu, za potrebe ovoga vijeka i svih 
ljudi. 

Nema, naime, žive knjige, koja bi živahnom ljubavlju 
Krista, koji uvijek živi, učinila življim u očima živih. Nema 
knjige, koja bi učinila, da ga nazočni osjećaju nazočnim 
vječnom nazočnošću, koja bi ga prikazala u svoj njegovoj 
živoj i prisutnoj veličini — vječitoj, a zato i sadašnjoj — 
onima, koji su ga pogrdili i odbili, i onima, koji ga ne 
ljube, jer nikada nijesu vidjeli njegovo pravo lice. Da ot- 
krije, koliko je vrhunaravnog i simboličnog u njegovim čo- 
vječnim načelima, u njegovim načelima tako jednostavnim, 
priprostim i tako pučkim, i koliko pravog čovjekoljublja, 
koliko pučke bezazlenosti sjaje u njegovu poslanstvu ne- 
beskog osloboditelja, u njegovu svršetku na smrt osuđe- 
noga i božanski uskrsnuloga. Da pokaže, napokon, u toj 
tragičnoj epopeji, u kojoj su zaista sudjelovali nebo i 
zemlja, koliko se pouka podesnih za nas, prilagođenih za 
naše vrijeme, za naš život, može iscrpsti ne samo iz napi- 
sanih govora, nego i iz događaja, što su se nizali od betle- 
hemske staje do betanijskog oblaka. Nema knjige, koju bi, 



napokon, napisao laik za laike, koji nisu, ili su tek prividno, 
kršćani. Knjige, bez kićenog i nježnog sakristijskog pobož- 
njaštva i bez krute književnosti, što se zove znanstvenom 
samo zato, jer se neprestano boji tvrdnja. I, na kraju, 
knjige, koju bi napisao čovjek novoga doba, koji bi malko 
poštovao i poznavao umjetnost, a znao privući i pažnju 
protivnika. 

IV 

Pisac ove knjige ne tvrdi, da je on napisao takvo 
djelo, premda priznaje, da je na to često pomišljao; ali 
je barem pokušao, koliko je dopuštala njegova sposobnost, 
da se približi toj misli. 

I odmah izjavljuje iskreno i svijesno, da nije napisao 
djelo »znanstvenoga povjesnika«. Nije napisao, ali ne zato, 
jer ne bi mogao, već zato, jer ne bi htio, pa da je i imao sve 
potrebno znanje. Neka se zna među ostalim, da je ova 
knjiga gotovo čitava napisana u polju , u dalekom i pustom 
polju, s vrlo malo knjiga, bez savjeta prijatelja i bez pre- 
gledbe učitelja. Ne će je dakle navoditi predstavnici visoke 
kritike ni ispitivači s četverostrukim naočarima među 
»auktoritetima u gradivu «. Ali lako zato, samo ako učini 
dobro kojoj duši — pa i jednoj jedinoj. Jer ona hoće da 
bude, kao što je rečeno, uskrisitelj Krista — Krista poma- 
zanoga izvjetrenim mirodijama ili izrezanoga sveučilišnim 
noževima — a ne njegov grobar. Pisac se oslanjao na evan- 
đelja: razumije se i na sinoptike. 

Beskrajne rasprave i prepirke o vjerodostojnosti četi- 
riju povjesnika, o umecima i o njihovoj uzajamnoj 
ovisnosti, o vjerodostojnosti i porijeklu, priznaje, ostaviše 
ga ravnodušnim. Mi nemamo od njih starijih isprava, ni 
kakvih drugih suvremenih židovskih ili neznabožačkih do- 
kumenata, koji bi nam dopustili, da ih ispravimo ili opo- 
vrgnemo. Tko se lati toga posla, izbiranja i pabirčenja, 

može prosuti mnogo učenosti, ali ni za korak ne će una- 
prijediti pravu spoznaju o Kristu. Krist je u evanđeljima, u 
apostolskoj predaji i u Crkvi. Izvan njih je mrak i šutnja. 
Tko primi četiri evanđelja, mora ih primiti potpuno, slovku 
po slovku, ili odbiti od prvoga do posljednjega slova te 
reći: ne znamo ništa. Tko hoće da u tim tekstovima razli- 
kuje pouzdano od vjerojatnoga, povijesno od legendarnog, 
osnovu od dodatka, prvotno od dogmatskoga, laća se očaj- 
noga pothvata. To se doista, gotovo uvijek, svršuje s oča- 
jem čitalaca, koji se u toj zbrci protuslovnih sustava, što se 
mijenjaju svakih deset godina, ne mogu snaći, pa ih na- 
pokon odbacuju sve. Najglasovitiji se poznavaoci novoga 
zavjeta slažu samo u jednom: da je Crkva u velikoj po- 
plavi prvotne književnosti umjela odabrati najstarija evan- 
đelja, što su ih već onda držali najvjernijima. Drugo se i 
ne traži. Uz evanđelje pisac je ove knjige imao pred očima 
i one » logije « i » agrafe «, što su imale više evanđeoskog 
ukusa, pa i nekoliko apokrifnih tekstova, koji su se upotre- 
bljavali »con juicio «. A napokon i devet, deset modernih 
knjiga, što su mu bile pri ruci. Čini mu se po ovome, što je 
mogao vidjeti, da se kadikad udaljio od općeg mišljenja i 
da je naslikao Krista s obličjem, kakvo ne vidimo na obič- 
nim ikonama; ali toga ne bi mogao pouzdano ustvrditi i nije 
mu stalo, ima li što novo u njegovoj knjizi, jer ju je napi- 
sao sa željom, da bude više dobra, nego lijepa. To više, 
što mu se za uzvrat dogodilo, da je iz neznanja ponovio 
ono, što su kazali drugi. U ovom je gradivu nepromjenljiva 
bit, koja je istina, a nov može biti samo način, kojim se pri- 
kazuje istina u što krepčim oblicima, da se lakše shvati. 

Kao što je htio izbjegavati trnovite staze visoke učene 
kritike, tako se nije htio odviše zabavljati teološkim taj- 
nama. Pristupao je k Isusu s bezazlenom željom i ljubavlju, 
kao što su mu, dok je govorio, pristupali kafarnaumski ri- 
bari, koji su, na svoju sreću, bili veće neznalice od njega. 

Ostajući vjeran riječima objave i dogmama katoličke 
Crkve, ipak je kadšto nastojao, da te dogme i te riječi pri- 
kaže drugačije nego obično, stilom silovitim, oprečnim i 
kratkim, oživljenim oporim i oštrim izričajima, da vidi, bi li 
se današnje duše, naviknute na ugodne začine zabluda, 
mogle probuditi pod udarcima istine. 

Za onoga, koji ne bi bio svagda zadovoljan, pisac je 
slobodan navesti riječi sv. Pavla: »S onima, koji nemaju 
zakona, bio sam kao bez zakona, da pridobijem one, koji 
nemaju zakona. Sa slabima sam bio slab, da pridobijem 
slabe. Svima sam bio sve, da pošto poto spasim koga. A 
sve radim za evanđelje . . .« 

Pisac je imao na pameti ne samo hebrejski svijet, nego 
i poganski nadajući se, da će pokazati novost i veličinu Kri- 
stovu prema onima, što su živjeli prije njega. Nije se 
svagda držao reda, kojim je teklo vrijeme i dogođaji, jer je 
bolje pomagalo njegovoj posebnoj svrsi — a kako je re- 
čeno, ona nije naročito povijesna — da prikupi neke hrpe 
misli i činjenica, te ih jače rasvijetli, a ne da ih ostavi 
raspršene ovdje, ondje u pripovijedanju. 

Da se knjiga ne bi činila cjepidlačarska, klonio se 
svih navoda i nije htio stavljati nikakvih napomena. Ne 
će da se prikazuje onim, što nije, to jest, doktorom 
bibliografije, i ne će da mu djelo ni izdaleka sjaje 
sjajem učenosti. Oni, što se razumiju u ove stvari, opazit 
će auktoritete, kojih nije naveo, i rješenja, što ih je iza- 
brao u pojedinim pitanjima, gdje se s njima slaže. Drugi- 
ma, koji traže samo, kako se Krist javio pojedincima od 
njih, bilo bi dosadno navođenje tekstova i rasprava na 
dnu stranice. Jednu ću samo reći o grešnici, što plače pred 
Isusovim nogama. Premda ih mnogo gleda u evanđeljima 
dva različna prizora i dvije različne žene, pisac se iz 
umjetničkih razloga uslobodio te ih složio u jednu jedinu, 
pa zato moli, da mu se oprosti, a nada se, da će mu se i 

oprostiti, jer se ne radi o dogmatskom gradivu. Mora na- 
glasiti, da nije mogao na svoj način razviti one prizore, u 
kojima se pojavljuje Djevica Marija: i to zato, da ne bi 
odviše produžio knjigu, i onako dugačku, i naročito zato, 
što bi bilo teško, da se onako uzgredice prikaže sva bogata 
osnova religijske ljepote, što je u liku Marijinu. Bila bi 
potrebna druga knjiga, a pisac je odlučio da se usudi, ako 
mu Bag dade života i zdravlja, da će » reći o njoj, što još 
nitko ne reče ni o kojoj«. 

Opazit će barem oni, što se razumiju u evanđelje, da 
su izostavljene neke stvari manje važnosti, a neke naprotiv 
neobično produžene. Ove posljednje su se naime činile 
piscu pogodnije od prvih za njegov zadatak, to jest — 
da upotrebimo riječ, koja je odbojna i izvan uporabe kod 
» lijepih duhova « — za izgrađivanje. 

V 

Ovoj je knjizi svrha izgrađivanje — podizanje je 
predviđeno ne u smislu običnoga pobožnjaštva, nego u čo- 
vječanskom i muževnom smislu obnove duša. 

Sagraditi kuću veliko je i sveto djelo: to je podizanje 
i davanje zakloništa protiv zime i noći. Ali sagraditi dušu, 
sazidati je kamenjem istine! Kad se kaže »graditi«, vidite 
samo apstraktnu riječ, istrošenu običajem. Graditi u obič- 
nom smislu znači zidati. Tko je od vas ikada promišljao o 
svemu onomu, što je potrebno za zidanje, za dobro zidanje, 
da se napravi prava kuća, kuća, koja odolijeva, koja stoji 
čvrsto na zemlji, pokrivena i napravljena pravilno, koja 
ima majstorske okomite zidove, krov, što ne propušta vode. 
1 što je sve potrebno za zidanje: isklesano kamenje, dobro 
ispečene opeke, zdrave grede, vapno iz dobre vapnenice, 
fin pijesak bez zemlje, nezastario i neizvjetren cement. 1 
sve se mora smjestiti pozorno i strpljivo, kamen priljubiti 

uz kamen, ne smije se u žbuku me tati odviše vode ni pi- 
jeska i zidovi moraju biti vlažni, treba znati dobro sastaviti 
uglove. I kuća se iz dana u dan uzdiže više k nebu, kuća 
čovjekova, kuća u koju će uvesti svoju ženu, u kojoj će se 
rađati njegova djeca, gdje će moći dočekati svoje prija- 
telje. 

No većina ih misli, ako hoćeš napisati knjigu, da je 
dosta imati misao, uzeti toliko riječi i složiti ih zajedno, 
da su lijepe. Nije istina. Kamenolom i hrpa crepova nije 
kuća. Izgraditi kuću, izgraditi knjigu, izgraditi dušu jesu 
poslovi, u koje se ulaže čitav čovjek i sva njegova odgo- 
vornost. Ova bi knjiga htjela izgraditi kršćanske duše, pa 
se piscu čini, da je to u ovo vrijeme, u ovoj zemlji, po- 
treba, koja ne trpi odlaganja. Hoće li mu poći za rukom 
ili ne će, pisac danas ne može reći. 

Ali će priznati, nada se, da je ovo knjiga, prava knjiga, 
a ne uzorak ili skup ulomaka. Knjiga, koja može biti osred- 
nja i pogrešna, ali je složena: djelo ne samo izgrađeno, 
nego koje i izgrađuje. Knjiga sa svojim nacrtom i svojim 
graditeljstvom, prava kuća s trijemom i s glavnim gredama, 
sa svojim razdiobama i svodovima i s gdjekojim otvorom 
prema nebu i prema zemlji. 

Pisac je ove knjige umjetnik, ili bi barem to htio biti, pa 
nije mogao zaboraviti tu svoju odliku baš u ovoj prilici. 
Ali izjavljuje, da nije htio napisati djelo » lijepe knjige «, 
kao što su to govorili prije, ili »čiste poezije «, kako kažu 
danas, jer mu je, barem ovaj put, bila na srcu više istina 
nego ljepota. No ako te, premda oskudne, vrline pisca, što 
voli svoju umjetnost, uzmognu uvjeriti i jednu jedinu dušu 
više, veselit će se više nego prije darovima, što ih je pri- 
mio. Njegova mu je sklonost prema pjesništvu možda po- 
služila, da istinskije i u neku ruku svježije dozove u pamet 
drevne stvari, koje su se, kako se čini, okamenile u hijerar- 
hizmu posvećenih slika. 



2 




18 



19 



Za čovjeka je s maštom sve novo i nazočno. Svaka ve- 
lika zvijezda, što se miče noću, može biti ona, što ti poka- 
zuje kuću, u kojoj se rodio Sin Božji; svaka staja ima jasle, 
koje mogu postati kolijevkom, kad se napune suhim sijenom 
i čistom slamom; svaka planina, ožarena svjetlošću po- 
zlaćenih jutara iznad mračne doline, može biti Sinaj ili 
Tabor. U vatrama strništa i ugljenika, što se krijese naveče 
po bregovima, možeš vidjeti plamen, što ga Bog užiže, 
da te vodi u pustinju; i stup dima, što se diže s ognjišta 
siromahova, pokazuje izdaleka put radniku, koji se vraća. 
Magarac, što nosi na samaru pastiricu, koja dolazi s muze- 
nja, isti je onaj, na kojemu je jahao prorok k Izraelovim 
šatorima, ili onaj, koji je išao u Jeruzalem na praznik 
pashe. Golub, što guče na rubu krova od ploča, isti je onaj, 
što je javio patrijarsi svršetak kazne ili onaj, koji je sišao 
na vodu jordansku. Za pjesnika je sve i svuda jednako, i 
svaka je povijest sveta povijest. Pisac ipak moli svoje 
stroge suvremenike, da mu oproste, ako se više nego je 
trebalo prepustio onome, što se danas, gotovo s odvratnošću 
zove rječitošću — rođenom sestrom retorike, majkom pre- 
ljubnicom emfaze i ostalih vodenih bolesti jasna izražava- 
nja. Ali će možda dopustiti, da se povijest Kristova nije 
mogla napisati onim laganim i mirnim stilom, koji dobro pri- 
staje povijesti don Abondijevoj. 1 sam Manzoni, kad je opje- 
vao Božić i Uskrs, nije se služio običnim fiorentinskim go- 
vorom, nego najuzvišenijim slikama staroga i novoga zavjeta. 

Pisac vrlo dobro zna, da se rječitost ne sviđa modernim 
ljudima, kao ni živo crvene tkanine gradskim gospođama 
i crkvene orgulje plesačima minueta, ali mu nije svagda 
pošlo za rukom da je izbjegne. Kad rječitost nije prosjač- 
ko zapomaganje, ona je obilnost vjere, a u vijeku, koji ne 
vjeruje, nema mjesta rječitosti. Ipak je život Isusov takva 
drama i takva pjesma, da bi, mjesto previše običnih riječi, 
kojima se služimo, mogla uvijek zahtijevati one » rastrgane 



i uskipjele « riječi, o kojima govori Passavanti. Bossuet, 
koji se ponešto razumio u rječitost, ovako na jednom mje- 
stu kaže: »Plut a Dieu que nous puissions detacher de notre 
parole tout ce qui flatte l’oreille, tout ce qui delecte l’esp- 
rit, tout ce qui surprend l’imagination, pour ne laisser que la 
verite toute simple, la seule force et l’efficace toute pure du 
Saint Esprit, nulle pensee que convertir«. Posve pravo, 
ali: uspjeti! 

Pisac bi ovoga djela u nekim trenucima želio, da ima 
prodornu i žarku rječitost, da zadršće svako srce; da ima 
sjajnu maštu pa da uznese duše i prenese ih u svijet svjet- 
losti, zlata i vatre. U drugim je trenucima, naprotiv, žalio, 
što je odviše umjetnik, odviše književnik, odviše filigra- 
nista i mozaičar, pa nije znao ostaviti stvari u njihovoj sil- 
noj jednostavnosti. Kako bi trebalo knjigu napisati, naučimo 
se tek onda, kad je već napišemo. Kad dođemo do posljed- 
nje riječi, trebalo bi s iskustvom, stečenim u trudu, opet za- 
početi iz početka i svu preraditi. Ali tko ima, ne ću reći 
snage, nego ideju da tako učini? 

Ako ova knjiga udara na kojoj stranici u propovjed- 
ničke žice, ne će biti veliko zlo. U ova vremena u crkvama 
se propovijeda osrednjim načinom propovijedi osrednje 
vrijednosti, a češće se ponavljaju istine, koje se ne bi smje- 
le zaboraviti. Ali u crkve idu većinom žene i po koji starac. 
Treba misliti i na druge. Na »pametne«, na » intelektualce «, 
na rafinirane, na one, koji nikad ne ulaze u crkvu, ali kat- 
kad uđu u knjižaru. Oni ne bi rado i ni za što na svijetu 
slušali propovijed koga redovnika, ali se udostoje pročitati 
propovijed, ako je tiskana u knjizi. A ova je knjiga napi- 
sana, da još jednom istaknem, za one, koji nijesu u Kristo- 
voj Kući. Oni, što su ostali u toj Kući, sjedinjeni s apo- 
stolskim nasljednicima, ne trebaju mojih riječi. 

Pisac još moli, da mu se oprosti, što je napisao djelo 
od mnogo, premnogo stranica o jednom jedinom predmetu. 

Danas se većina knjiga - pa i njegovih — sastoji samo od 
svežnjića ili naramčića stranica napabirčenih iz novina, ih 
su to pripovječice kratkoga daha, ili bilješke iz bilježnice, i 
redovito ne premašuju dvjesta ili trista stranica. A napisati 
više od 600 stranica o jednom jedinom predmetu, cimt će 
se preuzetnošću, i to krupnom preuzetnošću. Knjiga će se 
činiti predugom modernim čitačima naviknutijim na lagane 
kolačiće nego na domaći kruh od kile, ali knjige su, kao i 
dani, dugi ili kratki prema tome, kako se ispune. A pisac 
nije još ozdravio od svoje oholosti, da bi mogao držati, kako 
knjigu ne će nitko čitati radi njezine dužine, dapače, on 
se obmanjuje, da bi je mogli čitati s manje dosade nego 
druge, kraće knjige. 

VI 

Pisac ovoga djela napisao je prije nekoliko godina 
knjigu, u kojoj pripovijeda turobni život čovjeka, koji je 
htio postati Bogom. Sada je, u zrelosti godina i savjesti, 
pokušao napisati život Boga, koji je postao čovjekom. Ovaj 
isti pisac nekada je prepuštao uzde svojoj kolebivoj ivje- 
trenjastoj ćudi na svim putovima bezumnosti držeći, da iz 
negacije svega nadosj etilnoga slijedi potreba, da se čovjek 
riješi svake bigoterije, profane i svjetovne, da dopre do pot- 
punog i savršenog bezboštva — a bio je logičan, kao Dan- 
teov »crni Herub« jer je čovjeku slobodan izbor samo iz- 
među Boga i ničega, pa kad se klone Boga, nema valjana 
razloga, da se pokorava plemenskim idolima i ostalim feti- 
šima razuma ili strasti. Pisac je u ono vrijeme groznice i 
oholosti uvrijedio Krista kao malo tko prije njega. Ipak, 
nakon jedva šest godina, ali šest godina, koje su bile godine 
velikog napora i pustošenja izvan njega i u njemu, nakon 
dugih mjeseci promišljanja, najedanput, prekinuvši jedan 
drugi posao, kao potaknut i potisnut nekom silom jačom 
od njega, uze pisati ovu knjigu o Kristu, koja mu se sada 



čini nedovoljnim ispaštanjem onoga prvašnjeg grijeha. 
Isusu se često dešavalo, da ga jače ljube oni, što su ga prije 
mrzili. Mržnja je katkada samo nesavršena ljubav, koja nije 
svijesna sebe, a svakako je mržnja bolja škola za ljubav 
nego ravnodušnost. Bio bi predug i pretežak posao ispričati, 
kako je pisac sam mogao naći Krista idući mnogim puto- 
vima, koji su, na kraju, svi izbijali na podnožje Evanđeoske 
gore. Ali njegov je primjer, primjer čovjeka, kojemu su još 
od djetinjstva bile odvratne sve priznate vjere i sve crkve 
i svi oblici duhovnoga podložništva, a zatim je s razočara- 
njima, koja su bila tako duboka, kao što su bila snažna 
oduševljenja, prošao kroz mnoga najrazličnija i najnovija 
iskustva, što ih je mogao naći. Primjer toga čovjeka, velim, 
koji je sam u sebi dokončao slavičnosti nestalnoga i ne- 
mirnog razdoblja, kakvih je malo bilo; primjer čovjeka, 
koji se poslije toliko potepanja, trabunjanja i podrugiva- 
nja vraća blizu Kristu, nema možda samo privatno i osobno 
značenje. 

Nije se vratio radi umornosti, jer tek sada za nj poči- 
nje teži život, mučnija obveza; nije ni iz straha od starosti, 
jer se još može zvati mladim čovjekom; nije ni iz želje za 
svjetskom slavom, jer bi mu, u duhu ovih godina, više vri- 
jedilo da bude laskavac nego sudac, već je ovaj čovjek, 
vrativši se Kristu, uvidio, da je Krist izdan i, što je gore 
od svake uvrede, zaboravljen. I osjetio je pobudu, da sjeća 
na nj i da ga brani. 

Nisu ga samo njegovi neprijatelji zaboravili i upro- 
pastili, već i oni, što su za njegova života bili njegovi uče- 
nici te su ga napola i razumjeli, a napokon su ga ostavili; a 
mnogi i od onih, koji su se rodili u njegovoj crkvi, čine pro- 
tivno od onoga, što je on zapovjedio, pa su im milije njegove 
naslikane slike od njegova živa primjera, pa kad istroše usta 
i koljena u kakvoj materijalnoj pobožnosti, misle, da su mu 
jednaki i da su učinili ono, što je zahtijevao i zahtijeva 

očajno, gotovo uvijek uzalud, zajedno sa svojim sucima 
već tisuću i devet stotina godina. 

Povijest Kristova, danas napisana, jest odgovor, po- 
trebna obrana, prijeko potrebni zaključak: »teg, što se meće 
na praznu zdjelicu tezulje, da iz vječnoga rata između mrž- 
nje i ljubavi iznikne barem ravnoteža pravde«. Kažu li ono- 
me, koji ju je napisao, da je zakasnio, ne će ga dirnuti. 
Često se čini, da je zakasnio onaj, što se prerano rodio. 
Sunce, što zalazi, isto je sunce, koje u isti mah objavljuje 
novu zoru nekoj dalekoj zemlji. 

Kršćanstvo nije starina, koju je moderna i neusavrš- 
Ijiva svijest prisvojila u onom, što je imala dobra; naprotiv, 
kršćanstvo je za mnoge tako novo, da se nije ni započelo. 
Danas svijet više traži mir nego slobodu, a stalnoga mira 
nema osim pod Kristovim jarmom. 

Govore, da je Krist prorok slabih, a naprotiv, on je 
došao, da dade snage mlohavima i da nemoćne uzdigne 
iznad kraljeva. Kažu, da je njegova vjera vjera bolesnika i 
ljudi na umoru, a on ipak liječi nemoćne i uskrisuje pospa- 
ne. Pričaju, da je protiv života, a on pobjeđuje smrt; da je 
Bog tuge, a on svoje potiče neka se raduju i obećaje gozbu 
mladosti svojim prijateljima. Misle, da je tugu i trapnju 
uveo u svijet, a on je, naprotiv, dok je bio živ, jeo i pio, 
dopuštao je, da mu se namirišu noge i vlasi, i mrzio je him- 
bene postove i tašte pokore. Mnogi su ga ostavili, jer ga ni- 
jesu nikada upoznali. Tima bi naročito ova knjiga htjela ko- 
ristiti. Ovu je knjigu napisao — oprostite, što se to spo- 
minje — jedan Firentinac, to jest jedan, koji je potekao iz 
naroda, što je, sam između sviju, izabrao Krista za svoga 
kralja. 

Prvu je misao zamislio Jeronim Savonarola g. 1495, 
ali je nije mogao izvršiti. Ta je misao prihvaćena za vrije- 
me opasne opsade g. 1527., i velika ju je većina odobrila. 
Nad glavnim vratima Stare palače, između Buonarottijeva 



Davida i Bandinellijeva Herkula, uzidana je mramorna plo- 
ča s ovim riječima: 

JESUS CHRISTUS REX FLORENTINI 
POPVLI P. DECRETO ELECTUS. 

Taj natpis, premda ga je Kozimo promijenio, trajno 
stoji; ona odluka nije nikada posebno dokinuta ni porečena, 
i pisac se ovoga djela ponosi, što se i danas nakon četiri 
stotine godina otimačine, priznaje podanikom i vojnikom 
Krista Kralja. 

STAJA 

Isus se rodio u staji. 

Staja, prava staja, nije onaj veseli, lagani trijem, što 
su ga kršćanski umjetnici pravili Sinu Davidovu, kao da 
se stide, što je njihov Bog ležao u bijedi i nečisti, A nije 
ni ona sadrena pojata, kako je u sadašnje vrijeme za- 
mišlja mašta izrađivača sličica. Nije to očišćena pojata 
nježne, dražesne boje s čistim i uređenim jaslicama sa za- 
nesenim magarcem i skrušenim volom, s anđelima na krovu 
okićenu ukrasima i s kraljevskim lutkama u plaštu, a s pa- 
stirskim lutkicama u kukuljici. Takav je san novica, 
raskošje župnika, dječja igračka i Manzonijevo »proročko 
boravište«, ali nije staja, u kojoj se Isus rodio. 

Staja, zbiljska staja, to je kuća životinja, zatvor živo- 
tinja, što rade za čovjeka. Uboga starinska staja starinskih 
zemalja, ubogih zemalja, Isusove zemlje; nije to građevina 
sa stupovima i kapitelima ni znanstvena konjušnica da- 
našnjih bogataša ili kićena kućica, kakva se čini za badnji 
dan. Ta staja ima samo četiri gruba zida, blatan pod i krov 
od greda i ploča. Prava je staja mračna, blatna, smrdljiva, 
u njoj su samo čiste jasle, u koje domaćin stavlja sijeno i 
slamu. 

Proljetne livade, svježe vedrim jutrom i vlažne; mi- 
risne livade, koje vjetar talasa; livade obasjane suncem, 
pokošene su; gvožđem su podrezani zeleni stručci; a isto 
tako visoki i nježni listovi. Zajedno s njima je odrezano i li- 
jepo, razvijeno cvijeće, cvijeće bijelo, crveno, žuto i modro. 
Sve je povenulo, sve se osušilo, sve je dobilo blijedu, jedno- 

ličnu boju sijena. Volići su odvukli kući mrtve ostatke 
svibnja i lipnja. 

I ta osušena trava, i to cvijeće, što vazda miriše, sada 
je u jaslama, da s njim utaže glad čovjekovi robovi. Živo- 
tinje ih uzimlju velikim, crnim gubicama, a kasnije se cvjet- 
na livada vraća na svjetlost, na slamu, što služi za ležište, 
pretvorena u vlažni gnoj. 

To je bila prava staja, u kojoj se Isus rodio. Najprlja- 
vije mjesto na svijetu bilo je prvo boravište jedinog čistog 
rođenog od žene. Sinu čovječjemu, koga će proždrijeti ži- 
votinje, što se zovu ljudi, jasle su bile prva kolijevka, jasle, 
u kojima životinje preživlju divno proljetno cvijeće. Isus se 
nije slučajno rodio u staji. Nije li čitav svijet golema staja, 
u kojoj ljudi žderu i izbacuju nečist? Ne pretvaraju li oni, 
paklenom alkemijom, u nečist najljepše, najčišće i najbo- 
žanstvenije stvari? A zatim se izvale na bregove gnoja i to 
nazivlju »uživanjem života«. 

Na zemlji, u privremenom boravištu za svinje, gdje svi 
ukrasi i mirisi ne mogu sakriti gnoja, javi se jedne noći Isus, 
rođen od Djevice, naoružan jedino nevinošću. 

Frve se pokloniše Isusu životinje, a ne ljudi. Među lju- 
dima tražio je bezazlene, među bezazlenima djecu. Primiše 
ga životinje bezazlenije i priprostitije od djece. Premda su 
ponizni, premda su sluge bićima slabijim i divljijim od sebe, 
magare i goveče vidješe, kako mnoštvo kleči pred njima. 
Narod Isusov, narod svet, koga je Jahve izbavio iz egipat- 
skoga ropstva, narod koga je Pastir ostavio sama u pustinji, 
da se vine u razgovor s Vječnim, taj je narod prisilio Arona, 
da mu načini zlatno tele, kako bi mu se mogao klanjati. 

Magarac je bio u Grčkoj posvećen Aresu, Dioniziju i 
Apolonu. Balaamov magarac, mudriji od samog mudraca, 
spasio je svojim riječima proroka. Ohos, perzijski kralj, 
stavio je magarca u Ftaov hram i naredio, da ga obožavaju. 
Nekoliko godina prije rođenja Kristova, njegov budući go- 



spodar Oktavijan, polazeći, uoči bitke kod Akcijuma, 
k svojoj mornarici susrete jednog čovjeka s magarcem. Ži- 
votinji je bilo ime Nikon, pobjednik, pa, poslije bitke, car 
naredi, da se za uspomenu podigne hram i u njemu ma- 
garac od tuča. 

Narodi i kraljevi bijahu skloni magarcima i volovima. 
Bili su to zemaljski kraljevi i narodi skloni materiji. Ali 
Krist se nije rodio, da vlada na zemlji i da voli materiju. 
S njim nestaje klanjanja životinjama, slabosti Aronove i 
Avgustova praznovjerja. Jeruzalemske životinje će ga ubiti, 
ali ga betlehemske griju svojim dahom. Kad Isus pođe na 
posljednju pashu u grad smrti, jašit će na magarcu. Ali on 
je veći prorok od Balaama i došao je na svijet, da spasi 
sve ljude, a ne samo Hebrejce, i sa svoga puta ne će skre- 
nuti, pa taman protiv njega revale sve mazge jeruzalemske. 

PASTIRI 

Poslije životinja, čuvari životinja. Da anđeo i nije javio 
veliko rođeneje, oni bi pohrlili k staji, da vide Sina Tuđinke. 

Pastiri živu, gotovo uvijek, samotno i daleko od ljudi. 
Ne znaju ništa o svijetu i svjetskim slavama. Svaki, pa i 
najmanji događaj, što se dogodi u njihovoj blizini, jako ih 
uzruja. Čuvali su svoja stada u dugoj noći solsticija, kad ih 
najednom potrese svjetlost i anđelova riječ. 

A čim opaze u oskudnoj svjetlosti stajskoj mladu i li- 
jepu Gospođu, koja je šutećke promatrala sinčića, i ugle- 
daju dijete, otvorenih očiju, crvene i nježne puti s ustima, 
što još ništa nijesu okusila, odmah se raznježiše. 

Rođenje, rođenje jednoga čovjeka, jedne duše, što se 
malo prij e utjelovila i dolazi na svijet, da trpi s drugim du- 
šama, uvijek je toliko bolno čudo, da dira i najprostija stvo- 
renja, ona, koja ga i ne razumiju. A ovaj, što se rodio, nije 
bio za pastire nepoznat, dijete, kao sva druga djeca, nego 
onaj, koga je njihov ucviljeni narod već tisuće godina čekao. 

Pastiri ponudiše ono malo, što su imali, ono malo, što je 
veliko, ako se s ljubavlju daje. Donesoše bijele pastirske 
darove: mlijeka, sira, vune i janješce. I danas u našim pla- 
ninskim krajevima, gdje već izumiru posljednji tragovi go- 
stoljublja i bratstva, čim koja žena rodi, hitaju pastirske 
žene, sestre i kćeri, ali ni jedna praznoruka: jedna nosi ne- 
koliko jaja, još mlakih s gnijezda, druga nosi staklenku mli- 
jeka tek pomužena, ona, opet, sirčić, što ga se kora tek 
počela hvatati, a ova opet kokoš za juhu rodilji. Novo se 
biće pojavilo na svijetu i počelo je plakati. Susjedi donose 
rodilji darove, kao da bi je htjeli utješiti. Starinski su pa- 



stiri bili siromasi, pa nisu prezirali siromaštvo, bili su pri- 
prosti poput djece, pa su uživali promatrajući djecu. Bili 
su sinovi naroda, koji je potekao od urskoga pastira, što 
ga je spasio pastir madijanski. Prvi njegovi kraljevi bili su 
pastiri. Saul i David bili su prije pastiri stada nego pastiri 
naroda. Ali betlehemski pastiri, koje »nemilosrdni svijet 
nije poznavao« nijesu bili oholi. Siromah se rodio medu 
njima, i oni su ga gledali s ljubavlju i s ljubavlju su mu nu- 
dili ono svoje ubogo bogatstvo. Znali su, da će ono dijete, 
rodjeno od Siromašice u siromaštvu, rođeno bezazleno u 
bezazlenosti, rođeno od pučana usred puka, biti otkupitelj 
poniznih, ljudi »dobre volje«, na koje su anđeli zazvali mir. 

Neznanog kralja, lutalicu Odiseja, nitko nije tako ve- 
selo dočekao, kao pastir Eumej u svojoj staji. Ali Uliks je 
dolazio na Itaku, da se osveti, vraćao se kući, da poubija 
svoje neprijatelje. Isus se naprotiv rodio, da osudi osvetu, 
da zapovjedi praštanje neprijateljima. I ljubav betlehemskih 
pastira baci u zaborav gostoljublje itačkoga svinjara. 

TRI MUDRACA 

Nekoliko dana poslije dođoše tri mudraca iz Kale- 
donije te klekoše pred Isusom. Dođoše možda iz Ekba- 
tane, a možda i s obala Kaspijskog mora. Jašući na svo- 
jim devama nosili su, obješene na sedlima, pune torbe i 
tako pređoše Tigris i Eufrat, prevališe nomadsku pusti- 
nju i prođoše kraj obale Mrtvoga mora. Nova zvijezda, 
slična repatici, što se svako toliko pojavljivala, da javi 
rođenje koga proroka ili smrt cesarovu, dovede ih sve 
do Judeje. Dođoše, da se poklone kralju, a nađoše dje- 
tešce, što siše, slabo povijeno i sakriveno u staji. Tisuću 
godina po prilici prije njih došla je s istoka kraljica na 
poklon Judeji i donijela svoje darove: zlato, mirodije i 
dragocjene dragulje. Ali ona nađe na prijestolju velikoga 
kralja, najvećega, što je ikada vladao u Jeruzalemu, i od 
njega nauči ono, što je nitko drugi nije mogao naučiti. 
Mudraci, koji su se držali mudrijim od kraljeva, nađoše, 
naprotiv, dijete, rođeno prije nekoliko dana, dijete, koje 
još nije znalo ni pitati ni odgovarati, koje će, kad odra- 
ste, prezreti materijalno blago i znanje o materiji. 

Mudraci nijesu bili kraljevi, ali su u Mediji i Perziji 
bili gospodari kraljeva. Kraljevi su zapovijedali naro- 
dima, ali su mudraci vodili kraljeve. Oni su bili žreci 
i tumači snova, proroci i ministri, pa su jedino oni mogli 
doći u dodir s Ahora Mazdom, Dobrim Bogom; jedino su 
oni poznavali budućnost i udes. Svojim rukama ubijali su 
štetne životinje i ptice zlokobnice. Čistili su i duše i polja: 
ni jedna žrtva nije bila Bogu mila, ako je nijesu prinijele 
njihove ruke, i nijedan se kralj nije zaratio prije nego je 



njih saslušao. Znali su nebeske i zemaljske tajne. U ime 
znanosti i vjere imali su prvenstvo u svemu svome narodu. 
Oni su usred naroda, koji je živio za materiju, bili pred- 
stavnici duha. 

Bilo je, dakle, pravo, da dođu pokloniti se Isusu. 

Poslije životinja — naravi! — poslije pastira — na- 
roda! — dođe i treća moć — znanje! da savije koljeno 
pred betlehemskim jaslama. Stara istočnjačka svećenička 
kasta poklonila se novom Gospodinu, koji će slati svoje 
vjesnike prema zapadu. Mudraci se klanjaju onome, koji 
će znanje riječi i brojeva podložiti mudrosti ljubavi. Mu- 
draci u Betlehemu predstavljaju stara bogoslovlja, koja 
priznaju konačnu objavu, predstavljaju znanost, što se po- 
nizuje pred nevinošću, bogatstvo, što pada pred noge si- 
romaštvu. Oni prinose Isusu ono zlato, što će ga Isus 
pogaziti, ne prinose ga, jer bi ga siromašna Marija mogla 
trebati, nego da prije vremena poslušaju evanđeoske sa- 
vjete: prodaj, što imaš, i daj siromasima. Ne darivaju mi- 
ris, da svladaju smrdež staje, već zato, jer se njihove li- 
turgije svršuju, pa im ne će više trebati ni dim ni miris 
za njihove oltare. Prinose mirhu, koja služi za pomazi- 
vanje mrtvaca, jer znadu, da će ovo dijete umrijeti mlado, 
a majci će, što se sada smiješi, trebati mirodije, da po- 
maže mrtvo tijelo. U sjajnim crkvenim i kraljevskim pla- 
števima, klečeći na slami, oni, jaki, učeni, gatari, prinose 
same sebe kao zalog pokornosti svijeta. 

Isus je sada primio sve nadarbine, na koje je imao 
pravo. Čim odu mudraci, počet će ga progoniti oni, koji će 
ga do smrti mrziti. 

OKTAVI JAN 

Kad se Krist pojavio na zemlji, zemljom su vladali 
zločinci, i ljudi su ih slušali. I on se rodi podložan dvo- 
jici gospodara, jednome jačemu i daljemu u Rimu, dru- 
gome zloglasnijem i bližem u Judeji. Jedna mrcina, pu- 
stolovna i srećna, uz cijenu pokolja, zakvači carstvo, dru- 
ga mrcina, također pustolovna i srećna, zakvači, uz ci- 
jenu pokolja, kraljevstvo Davidovo i Salamunovo. 

Obojica se popeše na tu visinu opakim i nezakonitim 
putovima: građanskim ratovima, izdajama, okrutnostima 
i mrcvarenjima. Bijahu rođeni, da se razumiju. Bijahu doi- 
sta prijatelji i sukrivci, koliko je dopuštalo vazalstvo pod- 
ložnog zlikovca prema zlikovcu gospodaru. 

Oktavijan, sin veletrijskog lihvara, pokaza se kuka- 
vicom u ratu, osvetljivcem u pobjedama, izdajnikom pre- 
ma prijateljima, okrutnikom u odmazdama. Jednome 
osuđeniku, koji je zamolio, da mu dade barem pokop, od- 
govori: To je posao strvinara. Izmrcvareni Peruđinci za- 
moliše milost, a on im odgovori: moriendum esse (treba 
umrijeti!). Pretoru Kv. Galiju, radi same sumnje, sam 
iskopa oči prije nego ga dade zadaviti. Kad je dobio 
carstvo, pobije i rasprši neprijatelje, prisvoji sve službe 
i vlasti, a zatim navuče krinku blagosti, a od mladenačkih 
opačina ostade mu samo razbludnost. Pričalo se, da je u 
mladosti dva puta prodao svoje djevičanstvo: prvi put 
Cezaru, drugi put u Španiji Hirciju za 300.000 sestercija. 
Sad se zabavljao mnogovrsnim razvodima, novim svad- 
bama sa ženama, što ih je otimao svojim prijateljima, i go- 
tovo javnim preljubama glumeći učitelja morala. 

Ovaj je opaki i bolježljivi čovjek bio gospodar za- 
pada, kad se rodio Isus, a nije znao, da se rodio onaj, koji 
će na kraju konca srušiti ono, što je on osnovao. Njemu 
je dostojala filozofija maloga, debelog plagijatora Hora- 
cija: uživajmo danas vino i ljubav, smrt nas bez nade čeka; 
ne gubimo ni jednoga dana. Zaman je pjevao Kelt Virgi- 
lije, čovjek sa sela, prijatelj sjena, mirnih volova i zlatnih 
pčela, onaj, što je s Enejom sišao u Averno, da motri 
muke osuđenika, onaj što je prelio svoju nemirnu turob- 
nost u glazbu riječi; zaman je ljubazni i nabožni Virgi- 
lije navijestio novo doba, novi red i novi rod, kraljevstvo 
nebesko, bljeđe i svjetovnije od onoga, što će ga navje- 
šćivati Isus, ali plemenitije i čišće od paklenoga kraljev- 
stva, što se pripravljalo. Zaman, jer je August u onim ri- 
ječima vidio samo pastirske maštanije, a možda je čak 
i držao, da je on, pokvareni gospodar pokvarenjaka, na- 
vješteni Spasitelj, obnovitelj kraljevstva Saturnova. Ali 
je ipak, vjerojatno prije svoje smrti, naslutio rođenje 
Isusa, pravoga kralja, koji će oboriti kralja zla, veliki 
istočnjački Augustov štićenik, njegov podložnik u Judeji, 
Herod Veliki. 

HEROD VELIKI 

Herod je bio neman: jedna od najvjerolomnijih ne- 
mani, što potekoše iz žege istočnjačkih pustinja, koja je 
inače rodila mnoge strasne nemani. Ne bijaše ni Hebre- 
jac, ni Grk, ni Rimljanin. Bijaše Idumejac, barbarin, koji 
je plazio pred Rimom i majmunski oponašao Grke, da 
jače osigura vlast nad Hebrejcima. Sin izdajice, prisvoji 
kraljevstvo od posljednjih gospodara, nesrećnih Hasmone- 
jaca. Da uzakoni svoju izdaju, oženi se njihovom nećaki- 
njom, Marijanom, koju je poslije ubio radi neopravdane 
sumnje. To nije bio prvi njegov zločin. Prije toga izdaj- 
nički dade zagušiti rođaka Aristobula, a na smrt osudi 
drugog rođaka, Josipa i Irkana Drugoga, posljednjeg vla- 
dara pobijeđene dinastije. Nezadovoljan, što je usmrtio 
Marijanu, dade pogubiti i njezinu majku Aleksandru i si- 
nove Babine, samo zato, jer su bili daleki rođaci Hasmo- 
nejaca. U isti mah za zabavu dade žive spaliti Judu iz 
Sarifeja i Matiju iz Margalota zajedno s drugim farizej- 
skim poglavicama. Kasnije se poboja, da će sinovi, što ih 
je imao s Marijanom, osvetiti svoju majku, pa ih dade 
zadaviti, a pred samu smrt naredi, da mu ubiju i tre- 
ćega sina, Arheleja. Razbludan, sumnjičav, okrutan, po- 
hlepan za zlatom i za slavom nije nikada imao mira ni u 
samom sebi, ni izvan kuće, ni u Judeji. Da se zaborave 
njegova umorstva, darova puku rimskom trista talenata, 
da ih potroši na svečanostima. Da bi predobio Augusta 
za svoje nevaljalštine, ponizi se pred njim, a pred smrt 
ostavi mu deset milijuna drahmi i povrh toga zlatan brod 
za njega, a srebrn za Liviju. 



Ova odvratna soldačina, ovaj neuljuđeni Arapin tru- 
dio se, da se sprijatelji s Helenima i Hebrejcima i da ih 
pomiri. Pođe mu za rukom kupiti izrođene Sokratove po- 
tomke, koji mu čak u Ateni podigoše spomenik. Ali He- 
brejci su ga mrzili sve do smrti. Uzalud ponovno sagradi 
Samariju i uzalud obnovi jeruzalemski hram: on je za njih 
bio i ostao poganin i otimač. 

Dršćući kao nevježe i kao zlotvori pred starost, trzao 
se na svaki šuštaj lista, na svaku kretnju sjene. Sujevjeran 
kao svi istočnjaci, lakovjeran prema slutnjama i proro- 
štvima, lako je mogao vjerovati Trojici, što dođoše iz 
Kaldeje, vođeni od zvijezde, u zemlju, što ju je on na prije- 
varu ukrao. Svaki ga je pretendent, pa i umišljeni, mogao 
nagnati da zadršće. A kad od mudraca doznade, da se 
rodio kralj judejski, uzdrhta njegovo nemirno barbarsko 
srce. Videći da se astrolozi ne vraćaju, da mu pokažu, gdje 
se ukazao novi Davidov potomak, naredi, da se pobiju 
sva betlehemska djeca. Josip Flavije prešutio je ovo po- 
sljednje djelo kraljevo: no nije li onaj, koji je dao pogu- 
biti svoju rođenu djecu, bio sposoban istrijebiti djecu, koja 
ne potekoše od njega? 

Nitko nikada nije doznao, koliko je djece palo kao 
žrtva Herodovu strahu. Nije to uostalom prvi put, da su 
u Judeji okrenuti pod nož oni, što sišu još materino mli- 
jeko. U starinska vremena sam je hebrejski narod kažnja- 
vao neprijateljske gradove pokoljem staraca, žena, mla- 
dića i djece. Štedio je samo djevojke, da ih učini robi- 
njima i priležnicama. Sada je Idumejac primijenio zakon 
odmazde na narod, koji ga je prisvojio. 

Ne znamo, koliko je bilo nevine djece, ali znamo, ako 
možemo povjerovati Makrobiju, da je među djecom bio 
i Herodov sinčić, koji se nalazio kod dojkinje u Betlehemu. 
Možda je za staroga ženomorca, sinomorca i to bila osveta, 
3 možda je i trpio, kad mu donesoše vijest o zabludi. Malo 

poslije i sam je morao ostaviti život oboljevši od gnusnih 
bolesti. Tijelo mu je živo gnjilo: crvi su mu trošili jaja. 
Noge su mu bile upaljene, disanje kratko, a dah mu je 
zaudarao. Odvratan sam sebi, pokuša se za stolom ubiti 
nožem i napokon umre, nakon što je naredio Salomi, da 
dade pogubiti mnogo utamničenih mladića. 

Pokolj nevinih bio je posljednji čin gnusnoga i krva- 
vog starca. Ova žrtva nevinosti oko kolijevke Nevinoga; 
ova krvava paljenica za onoga, koji se rađa, da pruži svoju 
krv za oproštenje krivcima; ova ljudska žrtva za onoga, 
koji će jednoga dana biti žrtvovan, ima proročko zna- 
čenje. Tisuće i tisuće nevinih morat će umrijeti poslije 
njegove smrti radi jednog jedinog prestupka — jer su vje- 
rovali u Njegovo uskrsnuće. On se rodio, da umre za 
druge, a evo tisuće rođenih umiru za njega, kao da iskup- 
ljuju njegovo rođenje. 

Strahovita je tajna u ovom krvavom prinosu čistih, 
u ovom desetkovanju vršnjaka. Oni su pripadali naraštaju, 
što ga je imao izdati i razapeti. Ali oni, što ih zaklaše 
Herodovi vojnici, ne vidješe ga i ne dospješe vidjeti, kako 
ubijaju njihova Gospodina. Spasiše ga svojom smrću, a 
sebe spasiše zauvijek. Bili su nevini i ostat će nevini u 
vijeke. Osvetit će ih jednoga dana njihovi oci i preživjela 
braća, ali će im se oprostiti, jer ne znaju, što rade. Na- 
veče, čim su betlehemske kuće utonule u mrak i kad su 
se zapalile prve svijeće, Majka ode potajice kao bjegu- 
nica, kao tatica, kao progonjena. Krade jedan život kra- 
lju, spašava nadu naroda, pritišće na prsa svoga sinčića, 
svoje bogatstvo, svoju muku. 

Kreće prema zapadu: prelazi staru zemlju kanansku 
i — dani su kratki — uz mala zaustavljanja ugleda Nil, 
dođe u zemlju Mizraim, koja je toliko suza stajala njezine 
pređe prije 14 vjekova. 



Egipat, zemlja puna veličine i sramote prvih epoha, 
afrička Indija, gdje se valovlje povijesti razbijalo o smrt 

Pompej i Antonije prije nekoliko godina na njegovim 
obalama dovršiše život i san o carstvu — ova čudesna 
zemlja, rođena od vode, pržena od sunca, zalivena mno- 
štvom krvi različitih naroda; ova zemlja, koja je stan 
tolikih bogova u liku životinja, ova apsurdna i nadna- 
ravna zemlja bijaše, radi kontrasta, određena za utočište 
bjeguncu. 

Bogatstvo Egipta je blato, tusti glib, što ga svake go- 
dine Nil izbacuje u pustinju skupa s gmazovima. Stalna 
misao Egipta bila je smrt. Pretili egipatski narod nije htio 
smrti, nijekao je smrt. Mislio je savladati smrt oponaša- 
njem materije, pomastima, kamenim kipovima poput tje- 
lesa od mesa, koje su klesali njegovi kipari. Bogati, go- 
jazni Egipćanin, sin gliba, poklonik vola i boga pseće glave 
nije htio umrijeti. On je za drugi život gradio neizmjerna 
groblja, prepuna povezanih i namirisanih mumija i slika u 
drvetu i mramoru, dizao je piramide nad svojim leševima, 
da ih gomila kamenja sačuva od rasula. 

Kad Isus bude mogao govoriti, izustit će osudu protiv 
Egipta: Egipta, koji nije samo na obalama Nila, Egipta, 
koji nije još iščeznuo s lica zemlje zajedno sa svojim kra- 
ljevima, sa svojim jastrebovima, sa svojim zmijama. Strahu 
Egipćana Krist će dati svoj odlučni i vječni odgovor. Osu- 
dit će bogatstvo, što dolazi iz gliba i vraća se u glib, osu- 
dit će sve trbušaste fetiše s obala nilskih. A pobijedit će 
smrt bez klesanih ljesova, bez kraljevskih mrtvačnica, bez 
kipova od granita i bazalta. Pobijedit će smrt učeći, da 
je grijeh proždrljiviji od crva i da je čistoća duha jedina 
mirodija, što čuva od raspadanja. 

Poklonici blata i životinja, sluge bogatstva i živine 
ne će se moći spasiti. Neka njihovi grobovi budu visoki 
kao planine, urešene kao ložnice kraljica, sačuvat će samo 

pepeo i mulj, koji mijenja mjesto kao životinjska strvina. 
Ne slavi se pobjeda nad smrću oponašajući život kamenom 
ili drvetom. Kamen se lomi i vraća u prah, drvo pljesnivi i 
vraća se u prah, a oboje je blato, vječno blato. 

IZGUBLJEN I NAĐEN 

Egipatsko progonstvo bijaše kratkog vijeka. Isusa 
povrate, u naručju Majke, ljubljena cijelim dugim putem 
strpljivim hodom magareta, u očinsku kuću u Nazaret, u 
siromašnu kuću i radionicu, gdje je bat udarao, a pila zu- 
jala do sunčeva zapada. 

Kanonisti evanđeliste ne daju vijesti o ovim godinama; 
apokrifi pričaju i odviše, ali njihove su priče gotovo kle- 
vetničke. 

Luka, mudri liječnik, zadovoljava se napomenom, da 
je dječak »rastao i jačao«, dakle da nije bio slabašan i 
bolježljiv. Dječak zdrav i pravilno razvijen, kako je mo- 
rao biti onaj, koji će drugima samim dodirom ruke vra- 
ćati zdravlje. Luka pripovijeda, da su Isusovi roditelji 
išli svake godine u Jeruzalem o blagdanu Prijesnoga kruha, 
koji se slavio kao uspomena na odlazak iz Egipta. Mnogi 
su išli zajedno: susjedi, prijatelji, rođaci, da na taj način 
putuju u društvu i da prikrate dugi i dosadni put. Išli su 
veselo, više kao da idu na kakvu svečanost, nego na spo- 
men blagdan trpljenja, jer je pasha u Jeruzalemu bila ve- 
lika svečanost, sastanak svih Židova, raspršanih po car- 
stvu. 

Dvanaest pasha bijaše minulo od Kristova rođenja. 
One se godine vrati nazaretska družba iz svetoga grada, 
i Marija opazi, da joj sin nije s njima. Cio ga je dan tra- 
žila propitkujući sve znance, što ih je srela, da li su ga 
vidjeli, ali nitko nije ništa znao o njemu. Sutradan se 
majka vrati natrag; opet prevali isti put, obiđe ulice i 
trgove jeruzalemske upirući crne oči u svakoga dječaka, 

na koga se namjerila; pitala je majka na pragovima kuća, 
preporučivala se zemljacima, koji još nijesu bili otputo- 
vali, da joj pomognu pronaći iščeznulog dječaka. Kad 
majka izgubi sina, nema mira, dok ga ne pronađe; ne misli 
na se, ne osjeća truda, znoja i glada. Ne trese praha s 
odjeće, ne uređuje vlasi, ne mari za radoznalost tuđinaca. 
Njezine zaprepaštene oči vide samo sliku onoga, što nije 
kraj nje. 

Napokon, trećega dana, pođe u hram, stane razgleda- 
vati po dvorištima i na koncu opazi, u sjeni jednoga tri- 
jema, četicu staraca, kako razgovaraju. Primakne se bo- 
jažljivo — jer se činilo, da su oni u dugim plaštevima i s 
dugim bradama ugledni ljudi, koji ne će ni pogledati ženicu 
iz Galileje — i među njima zamijeti valovitu kosu, sjajne 
oči, smeđe lice i svježa usta svoga Isusa. Starci su raz- 
govarali s njenim sinom o zakonu i prorocima. Pitali su 
ga, a on je odgovarao i pitao nakon odgovora, a oni su 
ga poučavali čudeći se, da dječak u tim godinama tako 
dobro pozna riječi Gospodnje. 

Marija zastade nekoliko časaka motreći ga — i kao 
da nije vjerovala svojim očima: malko prije srce joj je 
kucalo od žudnje, a sada joj jače zakuca od začuđenja. 
Ali ipak nije mogla više odoljeti, pa ga iznenada glasno 
zovne po imenu. Starci se povuku, a žena izme sina, pri- 
vije ga snažno na grudi bez riječi kvaseći mu lice suzama, 
što ih je dosada susprezala od stida. Uhvati ga čvrsto, po- 
vede ga sa sobom i, uvjerena da je s njom, da ga je našla, 
sretna se majka sjeti očajne majke. 

— Zašto si nam to učinio? Evo, otac tvoj i ja tra- 
žili smo te rastuženi. 

— Zašto si me tražila? Zar ne znaš, da se ja mo- 
ram baviti stvarima svoga oca? Teške riječi, pogotovu, 
kad ih izusti dvanaestgodišnji sin majci, koja je trpjela tri 
dana. 

»A oni« — nastavlja Evanđelist »ne razumješe, što im 
reče«. Ali mi, nakon toliko godina kršćanskog iskustva, 
možemo razumjeti one riječi, koje su se na prvi mah či- 
nile tvrde i ohole. 

Zašto me tražite? Zar možda ne znate, da se ja ne 
mogu izgubiti, da me nikad nitko ne će izgubiti, pa ni 
oni, što će me poslati pod zemlju. Ja ću biti posvuda, gdje 
u me vjeruju, ako me očima i ne vide. Ni jedan me čo- 
vjek ne može izbrisati, ako me drži u svome srcu. Ne ću 
se izgubiti, kad budem sam u Maslinskom vrtu, kad bu- 
dem sam u grobu. Ako se sakrijem, vratiti ću se; ako 
umrem, uskrsnut ću: tko me izgubi, mora me naći. 

A tko je onaj otac, o kome mi govoritte? On je otac 
po zakonu, sudeći ljudskim načinom, ali moj je pravi Otac 
na nebesima; to je otac, koji je govorio patrijarsima licem 
u lice, onaj koji je stavljao riječi u usta prorocima. Ja 
moram znati, što je njima rekao o meni, moram znati nje- 
gove vječne odluke i zakone, što ih je propisao svome 
narodu, moram znati ugovore, koje je sa svima sklopio. 
Da izvršim ono, što je zapovjedio, moram se baviti onim, 
što je doista njegovo. Što je zakonska, ljudska, vremenita 
veza prema mističnoj, duhovnoj i vječnoj vezi? 

TESAR 

Ali još ne bješe došao čas, da se Isus konačno pojavi. 
Još se ne ču Ivanov glas, i Isus s ocem i majkom krenu u 
Nazaret i vrati se u Josipovu radionicu, da mu pomaže 
u njegovu poslu. 

Isus nije bio ni u židovskim ni u grčkim školama, ali 
nije bio bez učitelja. On poznaje tri najveća učitelja: Rad, 
prirodu i knjigu. 

Ne smije se nikako zaboraviti, da je Isus bio radnik i 
posinak radnikov. Ne smije se smetnuti s uma, da se ro- 
dio siromah, među narodom, koji radi svojim rukama, koji 
svojim rukama zarađuje svagdanji kruh, pa da je i on, 
prije nego je navijestio blagu vijest, svojim rukama zara- 
đivao svagdanji hljeb. One njegove ruke, što su blagosi- 
ljale bezazlene, što su liječile gubavce i prosvijetljivale 
slijepe, što su uskrisivale mrtvace, one ruke, što su bile 
probodene čavlima na drvetu, te su se ruke kupale u znoju 
od rada, te su ruke osjećale tegobe rada i dobivale žuljeve 
od rada, te su ruke zabijale čavle u drvo — to su ruke 
radničke. 

Isus je prije obrađivao materiju nego duh, bio je si- 
romah prije nego je pozvao siromahe na svečanost svoga 
kraljevstva. Nije se rodio u raskošnoj kući, među bogata- 
šima, na postelji pokrivenoj vunom i grimizom. Potomak 
kraljeva, živi u radionici jednoga tesara, Sin Božji, rodio 
se u staji. Ne pripada kasti velikaša, aristokraciji ratnika, 
družini bogataša, zboru svećenika. Rodio se u zadnjem 
društvenom razredu, ispod koga su samo skitnice, pro- 
sjaci, izgonaši, robovi, zločinci i bludnice. Kad više ne bude 



ručni radnik nego duhovni, sve to više će padati u očima 
uglednih lica, i tražit će svoje prijatelje među onim ne- 
srećnim društvom, koje je ispod plebsa. Isus će, očekujući 
dan, u koji će stupiti u pakao živih, prije nego siđe u pret- 
pakao mrtvih, u hierarhiji kasta, što vječno dijele ljude, 
predstavljati običnog radnika i ništa više. 

Isusov je zanat jedan od četiri najstarija i najsvetija 
zanata. Među ručnim zanatima, zanati seljački, zidarski, 
kovački i tesarski najviše su srasli s ljudskim životom, a 
u isti mah oni su najneviniji i najpobožniji. Vojnik se iz- 
rodi u pljačkaša, mornar u gusara, trgovac u pustolova, ali 
seljak, zidar, kovač i tesar ne izdaju svoj posao, ne mogu 
ga izdati, ne kvare se. Ponajviše obrađuju domaće gradivo 
i moraju ga oblikovati u vidljiva, čvrsta, stvarna i istinska 
djela, na oči sviju i na službu svima. Težak kopa zemlju i 
vadi iz nje kruh, koji jede i svetac u svojoj pećini i ubo- 
jica u tamnici. Zidar kleše kamen i gradi kuću i za siro- 
maha, i za bogataša i za Boga. Kovač ražaruje i savija 
gvožđe za vojničku sablju, za težački lemeš, za tesarski 
bat. Tesar pili i prebija drvo, da napravi vrata, koja će 
štititi kuću od razbojnika, da napravi krevet, na kome će 
umirati i nevini i razbojnici. Ove su stvari jednostavne, obi- 
čne, općenite, tako obične, jednostavne i općenite, da ih 
više i ne gledamo, pa prolaze neopažene pred našim oči- 
ma, naviknutim na zamršena čudesa. One su najjednostav- 
nije čovječje tvorevine, ali čudesnije i potrebnije od svih, 
koje su obretene kasnije. 

Tesar Isus je živio, u svojoj mladosti, posred ovih 
stvari i tvorio ih je vlastitim rukama, i po prvi put je 
ušao, pomoću stvari, koje je on učinio, u vezu s najintim- 
nijim i najsvetijim životom čovječjim, sa kućnim životom. 
Izrađivao je sto, za kojim je tako slatko sjediti s prija- 
teljima, pa ako je među njima i kakav izdajnik. Gradio 
je postelju, na kojoj čovjek prvi i posljednji put diše, kov- 

čeg, u koji seoska žena zatvara svoje uboge krpe, pregače 
i svetačne rupce i bijele, uglačane košulje za svadbu; či- 
nio je naćve, u kojima se mijesi brašno, a kvas ga diže, dok 
ne bude gotovo za peć; stolac, na koji starci uveče sje- 
daju i pričaju o mladosti, koja se ne može više vratiti. 

Dok su se jasni i lagani ostrušci savijali pod oštracem 
blanje, a pilotina padala na zemlju uz oštar zuj pile, si- 
gurno je Isus često mislio na Očeva obećanja, na proročke 
izjave, na posao, koji se ne će sastojati od klinova i na- 
crta, nego od duha i istine. 

Zanat ga je naučio, da živjeti znači pretvarati mrtve 
i nekorisne stvari u žive i korisne, da najprostija tvar, 
obrađena i oblikovana, može postati dragocjenom pomoć- 
nicom ljudima; ukratko, on je naučio, da se za spasenje 
treba promijeniti, i isto onako, kako se od grbava, čvo- 
rava i zamazana maslinova panja izradi postelja za di- 
jete i ženu, može se od prljava novčara i nesretne bludnice 
učiniti građane kraljevstva nebeskoga. 

OČINSTVO 

U prirodi, gdje sunce grije dobre i zle, gdje žito raste 
i žuti, da dade kruh Hebrejcu i poganinu, gdje zvijezde 
sjaju nad sjenicom pastirskom i nad bratoubičinom robi- 
jašnicom, gdje zrnje grožđa šara i nabrekne, da dade vino 
za svadbeni pir i razbojničku pijanku; gdje ptice nebeske 
nalaze hranu bez muke pjevajući slobodno; gdje lukave 
lisice imadu sklonište, a ljiljani se odijevaju raskošnije od 
kraljeva — u toj prirodi Isus je našao zemaljsku potvrdu 
za svoju vječnu stalnost, da Bog nije gospodar, koji tisuće 
godina prigovara za dobročinstvo jednoga dana niti da je 
strogi sudac, koji naređuje, da se istrijebe neprijatelji, a 
niti veliki sultan, koji hoće, da ga služe satrapi visokoga 
roda i koji pozorno pazi, da njegove sluge izvršuju do po- 
sljednje sitnice stroge obredne etikete njegova kraljev- 
skoga dvora, to jest hrama. Krist je kao sin znao, da je 
Bog Otac otac svih ljudi, a ne samo Abrahamova naroda. 
Ljubav je muževljeva jaka, ali putena i ljubomorna; brat- 
ska je ljubav često otrovana zavišću; sinovska je ljubav 
često otrovana bunom; prijateljska zamazana prijevarom; 
gospodareva naduta oholom popustljivošću: samo je očeva 
ljubav prema djeci savršena ljubav, čista, nesebična ljubav. 
Otac za sina radi ono, što ne bi ni za koga drugoga radio. 
Sin je njegovo djelo, put njegove puti, kost njegovih ko- 
stiju, dio njega samoga, što raste pokraj njega dan na dan; 
nastavak, usavršavanje i dopunjavanje njegova bića. Sta- 
rac oživljuje u mladiću; prošlost se ogleda u budućnosti. 
Onaj, koji je živio, žrtvuje se za onoga, koji ima živjeti. 
Otac živi za sina, veseli se sinu, gleda sebe u sinu i po- 

nosi se njime. Kad kaže: stvor, misli na se, stvoritelja. 
Sin mu se rodio u času naslade, u zagrljaju sa ženom iza- 
branom između svih žena, rodila ga je božanska bol nje- 
gove žene. Poslije ga je stajao suza i znoja. Vidio ga je, 
kako raste kod njegovih nogu, uz njegov bok. Grijao je 
njegove male, hladne ruke među svojima. Čuo je njegovu 
prvu riječ — vječno i vazda novo čudo! — opažao je nje- 
gove prve korake, kad je teturao po pločniku njegove 
kuće. Gledao je, kako se, malo pomalo, u onom tijelu, što 
je stvoreno od njegova, pred njegovim očima, rađa, klija i 
javlja duša, nova ljudska duša: jedino blago, koje se ne 
može kupiti. Opaža, kako se u dječjem licu ocrtava nje- 
govo obličje i obličje njegove žene, one žene, s kojom 
samo u onom zajedničkom plodu postaje jedno isto tako, 
da im se tjelesa više ne dijele — dvoje, koji bi htjeli u 
ljubavi biti samo jedno tijelo, a to im uspijeva samo u 
njihovu sinu — te se otac, pred ovim novim bićem, svo- 
jim djelom, osjeća moćnim, srećnim i dobrotvornim stvo- 
riteljem. Sin očekuje sve od oca i dok je malen, pouzdava 
se samo u oca i siguran je samo uz oca. Otac zna, da mora 
živjeti za sina, raditi za sina i trpjeti za sina. Otac je ze- 
maljski Bog za sina, a sin je poput Boga za oca. 

U očevoj ljubavi nema ni običaja ni dužnosti bratov- 
ljeve, nema računa ni utakmice prijateljeve, razbludne 
želje dragoga, nema himbene odanosti slugine. Očeva je 
ljubav čista ljubav, jedina prava ljubav, jedina, koja se 
može zvati ljubavlju, bez natruhe stranih elemenata u svo- 
joj biti: to je sreća žrtvovanja za tuđu sreću. 

Ovu misao o Bogu kao ocu — jedna od velikih no- 
vosti Kristove blage vijesti — ovu duboko utješnu misao, 
da je Bog otac i da nas ljubi, kao što otac ljubi svoju 
djecu, a ne kao što kralj voli robove, i da kruh svagdanji 
daje svim svojim sinovima te da veselo prima i one, što 
sagriješe, kad se povrate, da naslone glavu na njegove 



grudi; ovu misao, što zatvara razdoblje staroga zavjeta i 
označuje početak novog zavjeta, Isus je našao u naravi. 
Kao sin Božji i posve jedno s Ocem, bio je vazda svijestan 
toga očinstva, koje su jedva naslućivali i najvidovitiji pro- 
roci. Ali sada, kao dionik svih ljudskih iskustava, vidi, da 
se ona odrazuje i objavljuje u svemiru, pa će upotrebiti 
najljepše slike prirodnoga svijeta, da javi ljudima svoju 
novu, veselu vijest. 

Isus je poput svih velikih duhova ljubio prirodu. Greš- 
nik, koji hoće, da se očisti, svetac, koji želi moliti, pjesnik, 
koji kani stvarati, bježe na gore, u sjenu drveća, k žuboru 
vode, na livade, koje mirišu po nebu ili na puste vrleti, 
koje sunce peče. Isus je uzeo svoj jezik iz prirode. Nika- 
da gotovo ne upotrebljava učenih riječi, apstraktnih poj- 
mova, bezbojnih i općenitih izraza. Njegove su besjede 
nakićene bojama, prožete mirisom polja i vrtova, oživljene 
slikama domaćih životinja. On je u svojoj Galileji gledao, 
kako smokva jedri i zori pod velikim crnim lišćem. Gle- 
dao je, kako se loze pomlađuju pupovima, a na mladicama 
vise grozdovi, plavi i ljubičasti, na radost trgača. Gledao 
je, kako goruščica, od nevidna sjemena, razraste u stablo 
bogato laganim granama. Noću je slušao plačljivi šuštaj 
trstike, koju vjetar trese uzduž jaruga. Gledao je, kako u 
zemlju ukapaju zrno žita, koje će uskrsnuti u obliku jedra 
klasa. Gledao je, čim bi se zrak smlačio, lijepe, crvene, 
žute i ljubičaste ljiljane u plahom zelenilu žita. Gledao je 
svježu, gustu travu, što danas buji, a sutra će suha izgor- 
jeti u peći. Gledao je mirne i zloćudne životinje, goluba, 
što guče o ljubavi na krovu, malo taštoga radi svoga sjaj- 
noga vrata; orlove, što se sunovraćaju širokim krilima na 
svoj plijen; vrapce u zraku, koji ne mogu, ako Bog ne do- 
pusti, pasti kao carevi; gavrane, koji oštrim kljunom gule 
strvine; brižnu kokoš, što zove piliće pod krila, čim se 
nebo zacrni i zatutnji; izdajničku lisicu, koja se, pošto 

među živadi počini pokolj, zavuče u mrak svoga duplja; 
pse, što štekću pod gospodarevim stolom, da ustima pn- 
nesu mrvice i koščice, što padnu na zemlju. A vidio je i 
zmiju, kako plazi među travom i kako se sakriva među 

raspuklim kamenjem grobova. 

Rođen među pastirima, da postane pastir ljudi, mo- 
trio je i ljubio ovce; ovce, što traže zalutalo jagnje; ja- 
ganjce, što tuže za majkama, što sišu majke gotovo sakri- 
veni pod njihovim runima; ovce, što pasu po mršavim i 
vrućim pašnjacima njegovih brežuljaka. On je jednakom 
ljubavlju ljubio zrnce, što se jedva vidi na dlanu i staru 
smokvu, što pod svojom sjenom drži svu siromaškovu 
kuću; ptice nebeske, što niti siju niti žanju i ribe, što bli- 
staju kao srebro u mreži i hrane njegove vjernike. A po- 
dižući oči za sparnih večeri, koje legu oluje, vidio je mu- 
nju, što izlazi s istoka i siječe crni zrak sve do zapada. 

No Isus nije čitao samo iz otvorene i šarene knjige 
prirode. On zna, da je Bog govorio ljudima po anđelima, 
patrijarsima i prorocima. Njegove su riječi, zakoni i po- 
bjede napisane u knjizi. Isus pozna znakove, kojima mrtvi 
ostavljaju nerođenima misli i uspomene starih vremena. 
Čitao je samo one knjige, u kojima su njegovi pređi napi- 
sali povijest njegova naroda, ali ih i po pismu i po duhu 
pozna bolje od naučitelja i književnika, i to će mu dati 
pravo, da se od učenika promijeni u učitelja. 



STARI ZAVJET 

Među narodima Hebrejci su bili najsretniji i najne- 
sretniji narod. Njihova je povijest misterij, koji počinje idi- 
lom u vrtu naslada, a svršuje tragedijom na Golgoti. Sjajna 
ruka Gospodnja umijesila je njihove pređe, koji su po- 
stali gospodari raja, zemlje vječnoga, plodnog ljeta usred 
rijeka i zemlje, u kojoj su visjeli plodovi bogatoga istoka, 
puni sokova, u sjeni novoga lišća, na dohvat ruke. Nebo, 
svježe od nove tvorevine, obasjano prije nekoliko dana, još 
neokaljano oblacima, još neranjeno munjama, neizmučeno 
zapadima, bdjelo je nad njima sa svim zvijezdama. 

Njih dvoje moralo je ljubiti Boga i jedno drugo: to je 
bio prvi zavjet. Bez muke, bez boli, bez smrti i njezina 
straha. 

Prvi neposluh donese prvu kaznu: progonstvo. Mu- 
škarac je osuđen na rad, žena na porođaj. Rad je mučan, 
ali daje nagradu u ljetini; porođaj je mučan, ali daje utjehu 
u djeci. Ipak ove dvije sreće, niže i nesavršene, minuše 
brzo, kao lišće, što ga proždiru gusjenice. 

Brat po prvi put ubi brata; padnuvši na zemlju, ljud- 
ska se krv pokvari i zavonja grijehom. Ljudske se kćeri 
spojiše sa sinovima Božjim, i od njih se rodiše gorostasi, 
divlji živinski lovci, ubojice, koji pretvoriše svijet u krvavi 
pakao. 

Onda Bog posla drugu kaznu: da očisti zemlju u bes- 
krajnom krstu, uguši u potopnim vodama sve ljude i nji- 
hove prestupke. Samo jedan pravednik bude spašen, i on 
s Bogom utvrdi drugi ugovor. 

Noe započe stara, sretna vremena patrijarha. Pastiri, 
lutaoci, glavari, stogodišnjaci, što su se skitali između Kal- 
deje i Egipta tražeći pašnjake, studence i mir. Nijesu imali 
stalne domovine, ni kuća, ni gradova. Ozada su, u dugim 
povorkama poput vojske, išle plodne žene, ljubazna djeca, 
pokorne snahe, nebrojeni unuci, djeca unuka, poslušne 
sluge i sluškinje, roškasti bučni volovi, krave s obješenim 
vimenima, crveni junci igrači, deve zemljane boje, to- 
varni konji snažnog hrpta, koze visoke glave, koje nestrp- 
ljivo udaraju nogom i, sakrivene među bremenima, zlatne i 
srebrne posude i domaći kumirići, kameni ili kovni. 

Kad bi prispjeli na određeno mjesto, razapeli bi ša- 
tore blizu bunara, a patrijarh je sjedio vani, u sjeni hra- 
stova i smokava i motrio golemi tabor, iz kojega se dizao 
dim s ognjišta i razlijegao žamor žena i pastira pomiješan 
s rikom i blejanjem blaga. A patrijarh, gledajući sve one 
žene i svu onu djecu poteklu od njegova sjemena, proma- 
trajući sve ono stado, što je bilo njegovo — potomstvo 
ljudsko i potomstvo životinjsko, što se iz godine na godinu 
množilo — gledajući sve to, patrijarh bijaše zadovoljan u 
srcu svome. 

Naveče je dizao oči, da pozdravi prvu ranu zvijezdu, 
što je gorjela kao bijeli oganj na vrhu brežuljka, a katkad 
je njegova bijela, rudasta brada sjala na bijelom svijetlu 
mjeseca, što ga bijaše navikao gledati na noćnom nebu 
više od sto godina. 

Katkada mu je anđeo Gospodnji dolazio u pohode i 
blagovao za njegovim stolom, prije nego mu javi vijest, ili 
je sam Gospodin, za vrućih časova u odijelu ratnika, do- 
lazio i sjedio sa starcem u sjeni šatora te bi zajedno go- 
vorili, licem u lice, kao dva prijatelja iz mladosti, koji se 
ponovno nađu i razgovaraju o svojim zgodama. Plemenski 
poglavica, gospodar slugu, postajao je sam sluga slušajući 
zapovijedi, savjete, obećanja i vijesti svoga božanskoga 



Gospodara. I među Jahvom i Abrahamom bi utvrđen treći 
ugovor, savršeniji od prvih dvaju. 

Sin jednoga patrijarha, koga su braća prodali u rop- 
stvo, postane moćan u Egiptu i on onamo pozove sve 
svoje: Hebrejci drže, da su našli domovinu, te napreduju 
brojem i bogatstvom. Ali se dadoše zavesti od egipatskih 
bogova, i Jahve pripravi treću kaznu. Zavidni Egipćani 
povrate ih u bijedno ropstvo. Da kazna duže potraje, Go- 
spodin otvrdne faraonu srce, ali na svršetku pošalje dru- 
goga spasitelja, koji ih izvuče iz muka i blata. No kušnja 
nije dokončana. Četrdeset godina klate se po pustinji: 
oblak ih dima vodi po danu, ognjeni stup po noći. Bog im 
je obećao čudesnu zemlju, bogatu travama i vodama, osje- 
njenu vinogradima i maslinama, a međutim nemaju vode za 
piće ni kruha za jelo, pa oplakuju luk i bogove egipatske. 
Bog dade, i voda poteče iz kamena, a s neba padaju mana 
i prepelice. Ali Hebrejci, umorni i nemirni, izdadu svoga 
Boga, načine zlatno tele te mu se klanjaju. Mojsije, tužan 
kao svi proroci, neshvaćen od svojih poput svih spasitelja, 
praćen mrzovoljno, kao što mrzovoljno prate sve obretnike 
novih zemalja, uzmakne mučno pred ćudljivom i svadljivom 
ruljom i zamoli Gospoda, neka ga zauvijek uspava. Ali 
Jahve hoće pošto poto da utvrdi četvrti ugovor sa svojim 
narodom. Mojsije siđe sa zadimljene i gromome gore no- 
seći dvije kamene ploče, na kojima je sam Bog napisao 
deset zapovijedi. 

Mojsije ne će vidjeti obećane zemlje, novoga raja, koji 
će osvojiti mjesto izgubljenoga. Ali je Božji zalog ispunjen: 
Josue i drugi junaci prijeđoše preko Jordana, uđu u zemlju 
Kanaan i pobijede narode. Gradovi padaju na zvuk tru- 
blja; Debora može pjevati svoju pobjedničku pjesmu. Na- 
rod nosi sa sobom Boga bitaka, sakrivena za zastorima, 
na kolima, što ih vuku volovi. Ali je mnogo neprijatelja, pa 
ne će da uzmakne pred novim došljacima. Hebrejci lutaju 

amo tamo, pastiri i zlotvori, pobjednici, kad se drže po- 
godbi zakona, pobijeđeni, kad ih zaborave. Gorostas, s 
kosom nikada ostriženom, ubije sam tisuće Filistejaca i 
Amalečana, ali ga izdade jedna žena: neprijatelji mu isko- 
paju oči i postave ga da okreće mlinski kamen. Nije im 
dosta junaka, zažele kraljeve. Mladić iz plemena Benja- 
minova, visok i stasit, dok traži magarice svoga oca, što 
su bile pobjegle, sretne proroka, koji mu izlije sveto ulje 
na glavu, i tako ga učini kraljem svega naroda. Saul, po- 
stavši jaki bojovnik, porazi Ananjane i Amalečane i osnuje 
novo vojničko kraljevstvo, koje je bilo na strah i trepet 
svim susjedima. Ali na nj se rasrdi isti onaj prorok, što ga 
je učinio kraljem, te mu stvori takmaca. 

David, dječak pastir, ubije gorostasa, kraljeva nepri- 
jatelja, i harfom utažuje mračne navale kraljeva bijesa i, 
ljubimac kraljeva prvorođenca, zaruči kraljevu kćer i po- 
stade jedan od prvih kraljevih vojvoda. Ali Saul, sumnji- 
čav i bijesan, hoće da ga ubije, David se skriva po pla- 
ninskim pećinama, postaje poglavicom bandita, prijeđe u 
službu Filistejaca, a kad oni pobijede i ubiju Saula na bre- 
govima Gelbore, postade on kraljem svega Izraela. Smioni 
ovčar, velik kao pjesnik i kao kralj, ali okrutan i razblu- 
dan .osnuje svoj dom u Jeruzalemu te s pomoću svojih gi- 
borima, t. j. hrabrih, pobijedi i podloži okolne kraljeve. 
Hebrejaca se po prvi put boje. Vjekove i vjekove uzdisat 
će za Davidovim povratkom i stavljat će svoje nade u nje- 
gova potomka, koji će ih spasiti od potištenosti. David 
je kralj mača i pjesme, Salamon je kralj zlata i mudrosti. 
Podanici nose zlato za danak njegovoj kući. On kiti zla- 
tom prvu sjajnu Jahvinu kuću; šalje brodove u daleki 
Ofir ,da traže zlato. Kraljica od Sabe stavlja pred njegove 
noge vreću zlata. Ali sav sjaj zlata i mudrosti Salamonove 
nije dovoljan, da sačuva kralja od nečistoće, a kraljevinu 
od propasti. On se ženi tuđinkama i klanja se tuđinskim 

bogovima. Gospodin oprašta njegovoj starosti sjećajući se 
njegove mladosti; ali čim on umre, kraljevina se razdijeli, 
i započeše tamni i sramotni vjekovi rasapa. Dvorske za- 
vjere, ubojstva kraljeva, pobune glavara, nesretni bratski 
ratovi, vremena bestidna idolopoklonstva praćena časo- 
mičnim pokoravanjem ispunjavaju doba pocjepkanosti. 
Proroci ustaju da opominju, ali ih kraljevi ne slušaju, već 
ih progone. Neprijatelji se Izraelovi opet ojačaju: Feničani, 
Egipćani, Asirci i Babilonci provaljuju katkada u oba kra- 
ljevstva, nameću im danak, a napokon, oko šestotina go- 
dina prije rođenja Kristova, Jeruzalem bi razoren, Jahvin 
hram srušen, a Hebrejci kao sužnji odvedeni na vode ba- 
bilonske. Mjera nevjere i grijeha bila je puna, a isti onaj 
Bog, što ih je izbavio iz sužanjstva egipatskoga, predade ih 
u sužanjstvo babilonsko. To je četvrta kazna, najstrašnija 
od sviju, jer se ne će svršiti. Od onoga časa Hebrejci će 
biti rasijani vazda, neprestano među tuđincima, podjar- 
mljeni od tuđinaca. Neki od njih opet će se povratiti i sa- 
graditi Jeruzalem i njegov hram, ali u zemlju će provaliti 
Skiti, podložit će je Perzijci, osvojiti Grci, a napokon će 
poslije posljednjeg junačkog čina Makabejaca pasti u šake 
barbarske arapske dinastije, podložne Rimljanima. 

Ovaj narod, koji je toliko vjekova živio slobodan i bo- 
gat u pustinji i jednoga dana postao gospodar kraljevstva, 
pa se pod okriljem svoga Boga držao prvim narodom na 
svijetu, sada desetkovaše tuđinci i udariše mu namet, pa 
malo pomalo postade ruglom naroda, Job među pucima. 
Nakon Isusove smrti njegova kob će biti još oštrija: Jeru- 
zalem će biti razoren po drugi put; u opustošenoj će po- 
rajini zapovijedati samo Grci i Rimljani, a posljednji će 
ostaci Izraela biti razasuti po čitavoj zemlji, kao prašina 
s ceste, što je protjera jug. 

Nikada Bog nije toliko ljubio svoj narod niti ga je 
tako oštro kaznio. Izabran je da bude prvi, a postao je 

sluga posljednjih; htio je imati svoju pobjedonosnu domo- 
vinu, a postao je prognanik i rob tuđih domovina. Premda 
je više bio pastirski nego vojnički narod, ipak nikada nije 
bio u miru sa samim sobom ni s drugima. Ratovao je sa 
svojim susjedima, sa svojim gostima, sa svojim knezovima; 
ratovao je sa svojim prorocima i sa samim Bogom. Bio je 
gnjio od opačina, a kraljevi su mu bili ubojice, izdajice, 
preljubnici, rodoskvrnici, svetotršci i idolopoklonici, a 
ipak vidje, gdje se od njihovih žena rađaju, u njihovim ku- 
ćama, najsavršeniji sveci istoka: pravednici, propovjed- 
nici, pustinjaci, proroci. Sve dok se ne rodi od njega otac 
novih svetaca, kojega su očekivali svi proroci. Ovaj na- 
rod nije imao ni svoje metafizike, ni znanosti, ni glazbe, ni 
kiparstva, ni slikarstva, ni arhitekture, a stvori najveće 
pjesništvo starih vremena, poeziju punu uzvišenosti u psal- 
mima i prorocima, poeziju savršene nježnosti u povijesti 

0 Josipu i Ruti, upaljenu od noćne strasti u Pjesmi nad 
pjesmama. 

Uzrastao usred divljih naroda, koji su poštivali mje- 
sne bogove, stiže do ljubavi Boga Oca jedinoga i sveop- 
ćega. Pohlepan za zemljom i za zlatom, stvori u proro- 
cima prve braniče siromaha, a dopre do nijekanja bog3t- 
stva. Onaj isti narod, što je klao ljudske žrtve na svojim 
oltarima i sasjekao čitave gradove nevinih, dade učenike 
onome, koji će propovijedati ljubav prema neprijateljima. 
Ovaj narod, ljubomoran na svoga Boga, vazda ga je izda- 
vao i trčao za tuđim bogovima. Od njegova hrama, tri 
puta podignuta i tri puta srušena, ostade samo krnja zi- 
dina jedva dovoljna, da niz onih, što plaču, može ovdje 
nasloniti glavu te sakriti suze. 

Ali ovaj narod, bezuman i zagonetan, nadljudski i bi- 
jedan, prvi i posljednji od sviju, najsretniji i najnesretniji 
od svih, premda sluga naroda, vlada još narodima novcem 

1 riječju. Premda već vjekove nema svoj« domovine, on je 

među gospodarima svih domovina. Premda je umorio svo- 
ga najvećega Sina, on je onom krvlju razdijelio na dva di- 
jela povijest svijeta, i ovaj je porod bogoubojice postao naj- 
sramotniji, ali i najsvetiji od svih naroda. 

PROROCI 

Nijedan narod nije opominjan kao hebrejski, nijedan 
nije imao onoliko opominjača i propovjednika. Od počet- 
noga, vremenitog kraljevstva do njegova cjepkanja; u ve- 
like dane pobjedonosnih kraljeva, u tužne dane progon- 
stva, u bolesne dane sužanjstva, u nesrećni dan raspada. 
Indija je imala asketa, koji su se sakrivali u šumu, da svla- 
daju tijelo i unište duh u beskonačnosti. Kina domaće mu- 
drace, blage starce, koji su učili građanskim vrlinama se- 
ljake i careve; Grčka filozofe, koji su u sjeni trijemova po- 
dizali skladne sustave ili dijalektičke stupke; Rim zakono- 
davce, koji su u mjed upisivali za narode i vjekove pravila 
najuzvišenije pravde, do koje može doprijeti zapovjednik 
i posjednik; srednji vijek propovjednike, koji su se starali, 
da potresu spavaćivo kršćanstvo sjećajući ga Muke i stra- 
šeći ga paklom; narod je izraelski imao proroke. 

Prorok ne gata u pećinama, niti na tronošcima baca 
iz usta pjenu riječi. Govori o budućnosti, ali ne samo o 
budućnosti. Sjeća se onoga, što se još nije dogodilo, ali 
otkriva i prošlo. Njegovo je vrijeme u tri momenta: tu- 
mači prošlost, rasvjetljuje sadašnjost, grozi se budućnošću. 

Hebrejski je prorok glas, koji govori, ili ruka, koja 
piše. Glas, koji govori u kraljevskim dvorima ili u gorskim 
pećinama, na stubama hrama ili na trgovima prijestolnice. 
Glas je, koji moli, molitva, što se grozi, grožnja, koja se 
prelijeva u božansku nadu. Njegovo srce gine u žalosti, 
njegova su usta puna jada, njegova se ruka diže, da po- 
kaže kaznu. On trpi za svoj narod, obasiplje ga ukorima, 
jer ga ljubi; naviješta mu kazne, da se očisti, a nakon po- 



raza i ognja uči uskrsnuće i život, pobjedonosno slavlje i 
blaženstvo, kraljevstvo novoga Davida i ugovor, koji se 
ne će više poreći. 

Prorok povraća krivobošce pravomu Bogu, izdajice 
sjeća prisege, zločeste ljubavi, pokvarene čistoće, okrutne 
milosrđa, kraljeve pravednosti, buntovnike posluha, greš- 
nike kazne, ohole poniznosti. Ide pred kralja i kori ga, si- 
lazi među talog naroda i mrtvi ga, pristupa k svećenicima 
i kudi ih, dolazi k bogatašima i kara ih. Siromasima javija 
utjehu, potištenima nagradu, ranjenicima zdravlje, sužanj- 
skom puku oslobođenje, poniženom narodu dolazak Po- 
bjednika. 

On nije kralj, ni poglavica, ni pisac; on je samo čo- 
vjek, čovjek bez oružja, bez bogatstva, bez nadarbina i bez 
sljedbenika. On je samotni glas, koji govori, zabrinuti glas, 
što jadikuje, jaki glas, što jauče i sramoti. 

Prorok nije filozof: malo haje je li svijet napravljen od 
vode ili od ognja, ako voda i oganj nijesu dovoljno da po- 
prave ljudske duše. Pjesnik je, ali nehotice i da nije svi- 
jestan — kad mu poplava srdžbe ili sjaj sanja stavi u usta 
snažne slike, kojih ne će nikada znati izmisliti govornici. 
Nije svećenik, jer ga u hramu nijesu pomazali plaćeni ču- 
vari knjiga. Nije kralj, jer ne zapovijeda oružanima, a mač 
mu je riječ, što dolazi odozgo. Nije vojnik, ali je spreman 
umrijeti za svoga Boga i za svoj narod. 

Prorok je glas, što govori u ime Božje, ruka, što piše 
po Božjem kazivanju. On je glasnik, poslan od Boga, da 
upozori onoga, što je zalutao s puta, što je zaboravio za- 
vjet i koga ne upućuju na pravi put. On je tajnik, tumač i 
poslanik Božji. Viši je, dakle, od kralja, koji ne sluša 
Boga, viši je od svećenika, koji ne razumije Boga, viši je 
od filozofa, koji niječe Boga, viši je od naroda, koji je osta- 
vio Boga te se klanja drvenim i kamenim idolima. 

Prorok gleda smućenim srcem, ali čistim okom, zlo, 

što vlada danas, kaznu, što će doći sutra, srećno kraljev- 
stvo, što će doći iza kazne i pokore. 

On je glas onoga, koji ne može govoriti, ruka onoga, 
koji ne može pisati, branič rasijanoga i oguljenog naroda, 
odvjetnik siromaha, osvetnik poniznoga, što plače pod 
nogom mogućnika. Ne pristaje uz onoga, koji zlostavlja, 
nego uz pogaženoga; ne ide sa sitima i lakomima, već s 
gladnima i bijednima. 

Glas mučan, dosadan i neugodan; omražen velika- 
šima, mrzak svjetini, neshvaćen od učenika. Poput hijene, 
što izdaleka osjeća smrdež strvine, poput gavrana, što 
grakće vazda istu pjesmu, poput vuka, što od glada zavija 
na planinama, prorok trči izraelskim cestama praćen sum- 
njom i kletvom. Samo ga siromasi i potlačeni blagosiljaju, 
ali siromasi su slabi, a potlačeni ga slušaju mučke. 

Poput svih onih, što mute pokoj pospanih i remete 
podli mir gospodara, uklanjaju mu se kao gubavcu i pro- 
gone ga kao neprijatelja. Kraljevi ga jedva snose, sveće- 
nici navaljuju na nj, bogataši ga kunu. 

Ilija mora bježati pred gnjevom Izebela, koji daje ubi- 
jati proroke; Amasija, betelski svećenik, potjera iz Izraela 
Amosa; Uriju umori kralj Joakin; Izaiju ubiše po nalogu 
Manasijinu; Zahariju zaklaše između hrama i oltara; Jonu 
su bacili u more; a gotov je mač, što će odsjeći Ivanu glavu 
i križ, na kojemu će visjeti Isus. Prorok je tužitelj, ali 
ljudi se ne osjećaju krivima. Posrednik je, ali slijepci ne će 
da im rasvijetljeni pruži ruku. Navjestitelj je, ali gluhi ne 
će da čuju njegova obećanja. Spasitelj je, ali bolesnici, 
koji trunu, uživaju u svome gnjiležu i ne će da ih spasi. 
Ipak će riječ proroka vjekomice svjedočiti u prilog ovome 
narodu, koji ih satire, ali je ipak sposoban da ih rađa; a 
smrt će jednoga Proroka, koji je bolji od svih ostalih pro- 
roka, i biti dovoljna da zadovolji za prestupke svih drugih 
naroda, koji ruju po zemaljskom glibu. 



ONAJ ŠTO ĆE DOĆI 

U nazaretskoj kući Isus razmišlja o zapovijedima Za- 
kona, ali samo u proroka, u plačnim i plamenim proročkim 
riječima, prepoznaje svoj udes. Obećanja su postojana, kao 
i udarci na vratima, koja ne odgovaraju: opetuju se, po- 
navljaju, pa opet opetuju, a nikad se ne poriču i uvijek se 
utvrđuju. Tačnost im je strahovita, pojedinosti grozne, 
upravo kao historija unaprijed napisana i kao svjedočan- 
stvo, koje se ne da pobiti. 

Kad se Isus u tridesetoj godini pokaže ljudima kao Sin 
Čovječji, zna, šta ga čeka sve do svršetka. Na stranicama, 
pisanim prije njegova rođenja, njegov je život označen dan 
na dan. On zna, da je Bog obećao Mojsiji novoga Proroka: 
»Dat ću, da se rodi usred njihove braće novi prorok, sli- 
čan tebi, i stavit ću mu u usta svoje riječi, i on će im do- 
javiti, što mu zapovjedim«, jer će Bog sklopiti sa svojim 
narodom novi zavjet. »Zavjet ne kao onaj, što ga sklopih 
s očima njihovim, nego ću ja svoj zakon utisnuti u njihove 
utrobe i upisat ću ga u njihova srca . . . oprostit ću im nji- 
hovu zloću i ne ću se sjećati njihovih grijeha«. Zavjet ure- 
zan u dušu, a ne u kamen; zavjet oproštenja, a ne kazne. 
A Mesija će imati Preteču, koji će ga navijestiti: »Evo ja 
šaljem svoga anđela, koji će pripraviti put preda mnom«. 
»Dijete nam se rodilo«, viče Izaija, »i zvat će se Divan, Sa- 
vjetnik, Jaki, Otac budućega vijeka, Knez mira«. 

Ali narodi će biti slijepi pred njim i ne će ga slušati. 
»Ugoji srce ovoga naroda, i uši mu oteža, i zatvori mu oči, 
da ne vidi svojim očima i ne čuje svojim ušima i ne razu- 
mije svojim srcem te se ne obrati«. »I on će biti kamen 

smutnje i kamen sablazni za oba doma Izraelova, zamka 
i mreža stanovnicima jeruzalemskim«. Ne će se ponijeti, 
niti će se u sjaju pokazivati, ne će doći kao pobjednik i 
oholica. »Raduj se , kćeri sionska, kliči, kćeri jeruzalem- 
ska! Evo k tebi dolazi tvoj kralj pravednik i spasitelj. 
Siromah je i jaši na magarici sa magarčićem«. 

On će donijeti pravdu i veselit će nesretnike. »Go- 
spod me pomaza, da krotkima navijestim blagu vijest, za- 
povjedio mi je, da liječim one, kojima je srce ranjeno, da 
robovima oglašujem oslobođenje, a uznicima slobodu . . . 
da tješim sve one, što plaču.« »Krotki će se sve to više 
veseliti ... i siromasi će kliktati, jer je njihov tlačitelj obo- 
ren, podrugljivac uništen, a istrijebljeni su svi oni, što su 
bdjeli, da čine zlo.» »Onda će se otvoriti oči slijepima i 
rastvoriti uši gluhima . . . onda će šepavac skakati kao je- 
lenče i razriješit će se jezik nijemima.« »Ja, Gospodin, 
pozvah te iz ljubavi prema pravdi, da otvoriš oči slijep- 
cima, a uznike izvedeš iz uza, a iz tamnica one, što su le- 
žali u tami. A njega će prezreti i izmučiti baš oni, koje je 
došao spasiti.« Mi ga vidjesmo, i on nema divote ni sjaja, 
i ne bijaše ga lijepo vidjeti, i nemamo sklonosti prema 
njemu. Prezren i najniži od ljudi, Čovjek boli, koji pozna 
patnju. I njegovo lice bijaše kao sakriveno, on bješe poiu- 
žen, i zato ne hajasmo za njega. Doista, on uze na se naša 
zla i prenese naše boli, a mi ga držasmo kao gubavca, iši- 
bana i ponižena od Boga. A on je ranjen za našu nepravdu 
i prebijen za naše zločinstvo. Na nj pade kazna radi našega 
mira, i po njegovim modricama mi ozdravismo. Mi svi 
bijasno kao zalutale ovce, svaki svojim putem zastrani, 
Gospodin stavi na njega bezakonja svih nas. Prinesen bi, 
jer je htio, i ne otvori svojih usta. Kao ovca bit će pove- 
den na klanje, i kao što jagnje stoji mučke pred onim, što 
ga tuče: tako on ne će otvoriti svojih usta. On je odrezan 
od zemlje živih: udavih ga radi opačina naroda moga . . . 



I Gospodin ga htjede skončati u mukama. Ako dade dušu 
svoju kao žrtvu za grijeh, vidjet će dugotrajno potomstvo 
i po njemu će se izvršiti volja Gospodnja. Jer je njegova 
duša bila ojađena . . . svojim će naukom opravdati mnoge 
i uzet će na sebe njihovo bezakonje.« Ne će uzmaći ni 
pred najljućim porugama. »Dadoh tijelo svoje onima, što 
su me bili i obraze onima, što su mi čupali bradu. Ne sa- 
krivah svoga lica onima, koji su mi se rugali i popijuvali 
me«. Svi će mi biti protivnici u posljednji čas: »Govorili 
su protiv mene lažnim jezikom bez razloga i ružili su me 
riječima, koje odišu mržnjom, zavodili su me i navaljivali 
na me bez uzroka. Mjesto da me ljube, postaše mi ne- 
prijatelji i uzvratiše mi zlo za dobro, i mržnju za moju 
ljubav.« »Tebi su poznate — vapije Sin Ocu — pogrde, 
što ih trpim i poznata ti je moja smetenost i sramota. 
I čekah, tko će me utješiti, i ne bijaše ga; čekah, tko će mi 
dati utjehu, i ne nađoh ga. I žuč mi dadoše za hranu i žedna 
me napojiše octom.« A napokon će ga pribiti i razdijeliti 
njegove haljine. »Rulja me je pasa opkolila, hrpa me je 
zlobnika opsjela. Probodoše ruke moje i noge moje. A oni 
stajahu gledajući me i motreći me. Razdijeliše haljine 
moje i za odjeću se moju kockahu.« Prekasno opaziše, što 
su učinili »i svrnut će pogled na onoga, koga su proboli, 
i oplakivat će ga, kao što se običava oplakivati jedinac 
sin i cvilit će kao što se cvili kod smrti prvorođenca.« 

»I klanjat će mu se svi kraljevi zemaljski, i svi će mu 
narodi služiti, jer će osloboditi siromaha od mogućnika, i 
duše će siromaha spasiti«. »I doći će k tebi pognuti sinovi 
onih, što te poniziše i klanjat će se tragu tvojih nogu oni, 
što su te pogrđivali«. »Tama će pokriti zemlju i mrak na- 
rode, a nad tobom će se, Izraele, roditi Gospodin, i njegova 
će se slava vidjeti u tebi. I u svijetlu će tvojem hoditi na- 
rodi i kraljevi u sjaju, što nastaje od tebe. Podigni oholo 
svoj pogled i gledaj: svi se oni sabraše, da dođu k tebi. 

Izdaleka će doći tvoji sinovi, sa svih će ti se strana roditi 
kćeri«. »Dadoh Ga za svjedoka pucima, za vojvodu i uči- 
telja narodima, i narodi, koji te nijesu poznavali, hrlit će 
k tebi, Izraele, iz ljubavi prema Gospodinu Bogu tvojemu«. 
Ovih se i drugih riječi spominje Isus uoči svoga polaska. 
Znade sve, i miran je. Pozna odsada svoju sudbinu, ne- 
zahvalnost srdaca, gluhoću prijatelja, mržnju mogućnika, 
udarce, pljuvačke, podsmijehe, poruge, prezire, uvrede, 
prebijanje ruku i nogu, muke i smrt. Pozna grozne kušnje 
čovjeka boli, ali ipak ne uzmiče. 

Zna on, da Hdbrejci, puteni, materijalisti, svjetovni, 
napojeni ponizivanjem, puni mržnje i zlih misli, ne očekuju 
Mesije siromašnoga, omraženoga i blagog. Svi sanjaju, 
izuzevši proroke i vidovite ljude, o Mesiji zemaljskom, 
oboružanom kralju, drugom Davidu, bojovniku, koji će 
poraziti neprijatelje, koji će proliti pravu krv, crvenu krv 
neprijateljeve i opet podići sjajnije dvore Salomonove i 
hram Salomonov, i svi će mu kraljevi nositi danak, ne 
danak ljubavi i poštovanja, nego teškoga zlata i cijenje- 
noga srebra, i ovaj će se kralj zemaljski, kralj ove zemlje 
ovdje, osvetiti svim Izraelovim neprijateljima, koji skriviše, 
da Izrael trpi, koji držahu u sužanjstvu narod izraelski. 
I robovi će biti gospodari, a vladari će postati sluge, 
i sve će zemlje na svijetu imati glavni grad u Jeru- 
zalemu, i okrunjeni će kraljevi klečati pred prije- 
stoljem novoga kralja Izraelova, i polja će Izraelova biti 
rodnija od drugih, i pašnjaci bujniji, i stada će se množiti 
bez konca, a pšenica će se i ječam žeti dva puta godišnje 
i klasovi će biti puniji zrna nego u prošlosti, a dva će se 
čovjeka sagibati pod težinom jednoga grozda, pa ne će biti 
dosta mješina, da prime novo vino, niti uljanica, da se 
spremi sve ulje, a med će se nalaziti u dupljima drveća i u 
živici kraj puta, i grane će se drveta lomiti pod težinom 
plodova, a plodovi će biti sočni i slatki kao nikad prije. 



Tome se Hebrejci nadaju, puteni i zemaljski, što žive 
oko Isusa. A on zna, da im ne će moći biti ono, što traže; 
da ne će moći biti pobjednik, bojovnik i oholi kralj, što se 
diže među podloženim kraljevima. On zna, da njegovo 
kraljevstvo nije od ovoga svijeta, i ne će moći ponuditi 
drugo osim malo kruha, svu svoju krv i svu svoju ljubav. 
A oni ne će vjerovati u njega, pa će ga izmučiti i ubiti kao 
kvaritelja i brbljavca. On zna sve to, zna, kao da je već 
vidio svojim očima i podnio svojim tijelom i dušom. Ali 
ipak zna, da će sjeme njegove riječi, bačeno u zemlju 
među bodljike i trnje, smrvljeno razbojničkim nogama, 
probiti u cik pramaljeća, klijati malo pomalo, da će ispo- 
četka rasti kao grm, koga vjetarac potrese, i napokon će 
postati stablo, koje će svojim granama pokriti zemlju, i 
svi će ljudi moći sjediti oko njega te se sjećati smrti onoga, 
koji ga je posijao. 

PROROK OGNJA 

Dok je Isus u nazaretskoj kućici držao u rukama 
bradvu i kutomjer, digao se glas u pustinji uz Jordan i 
Mrtvo more. 

Posljednji prorok, Ivan Krstitelj, zvaše Judejce na 
pokoru, navještavaše, da se približuje kraljevstvo nebesko, 
propovjedaše skori dolazak Mesijin, prekoravaše grešnike, 
što su hrlili k njemu i zaronjivaše ih u rijeku, da ovo 
vanjsko pranje bude kao počelo unutarnjega čišćenja. 

U ovo su mutno, herodovsko doba oskrvnuli staru 
Judeju nametnici Idumejci, okaljalo je helenističko pro- 
diranje, oglobilo je rimsko vojništvo. Bez kralja, bez jedin- 
stva, bez slave, napola već raspršena po svijetu, izdana 
od samih svećenika, tugovala je vazda za svršetkom ze- 
maljskoga kraljevstva, što je prošlo prije tisuću godina, 
tvrdokorno se nadala velikoj osveti, povratku pobjede, 
pobjedničkom slavlju svoga Boga, dolasku Osloboditelja, 
koji bi imao vladati u novom Jeruzalemu, čvršćem i 
ljepšem od Salomonova, a iz Jeruzalema gospodovati svim 
narodima, svladati sve vladare i donijeti sreću svome na- 
rodu i svim ljudima. Stara Judeja bila je nezadovoljna sa 
svojim gospodarima; tlačili su je carinici, dosađivali su joj 
plaćeni pismoznanci i farizeji bogomoljci; razdijeljena, 
ponižena, porobljena, ipak, uprkos svim sramotama, bi- 
jaše puna vjere u budućnost, i pruži rado uši glasu iz 
pustinje i pohrli na obale Jordana. 

Ivanov je lik bio upravo prikladan da osvaja mašte. 
Sin starosti i čuda, već od rođenja je određen, da bude 
nazir, t. j. čist. Nikad nije brijao brade, nije nikad pio vina 

ni žestokih pića, nikad se nije dotakao žene, niti je po- 
znao drugu ljubav osim ljubavi prema Bogu. 

Rano je, još mlad, izašao iz staračke kuće i sakrio se 
u pustinju. Ondje je živio već mnogo godina sam, bez 
kuće, bez šatora, bez slugu, bez ičega svoga osim onoga, 
što je imao na sebi. Ogrnut devinom kožom, opasavši 
bokove kožnim pašom, visok, opaljen, košćat, opržen 
suncem, dlakavih prsa, duge kose niz pleća, duge brade, 
koja mu je gotovo pokrivala lice, i kad su iz sakrivenih 
usta provaljivale velike riječi kletve, pomaljale su se 
ispod šumovitih obrva dvije sjajne zjenice, koje su pro- 
badale. 

Ovaj se magnetički divljak, samotan kao jogi, prezirač 
užitaka poput stoika, činio očima krštenih posljednjom 
nadom očajničkog naroda. 

Ivan je, opaljena tijela od sunca, spaljene duše od 
želje za kraljevstvom, navijestitelj ognja. U Mesiji, koji će 
sada doći, gleda gospodara plamena. Novi će kralj biti 
okrutni seljak. Drvo, što ne rađa dobra roda, posjeći će se 
i baciti u oganj. Rešetat će pšenicu na gumnu, a slamu će 
i pliievu spaliti zagušljivim ognjem. Bit će krstitelj, što 
krsti ognjem. Hrapav, spreman na napadaj, nestrpljiv i 
nemiran, Ivan ne miluje onih, što mu se približuju, ako bi 
se i mogao pohvaliti, da ih je dotle dovukao. I kad dođi' 
na krštenje farizeji i saduceji, ljudi ugledni i poznavaoci 
pisma, cijenjeni od puka, moćni u hramu, sramotit će ih 
više od drugih: 

— Zmijsko leglo, tko vas je naučio, da bježite od 
gnjeva, što skoro nastaje? Činite dakle plod dostojan po- 
kore; a nemojte govoriti u sebi: Imamo oca Abrahama. 
Ja vam kažem, da Bog može od samog ovog kamenja po- 
dići sinove Abrahamove. Vi, što ste se zatvorili u kamene 
kuće, kao što se zmije sakrivaju pod stijene, vi ste, farizeji 
i saduceji, tvrđi od kamena. Vaš se razum okamenio u 

slovu zakona i u obredima.. Okamenilo se vaše sebično 
srce. Gladnome, što je zaiskao od vas kruha, metnuste u 
ruke kamen, a kamen baciste na onoga, što je sagriješio 
manje od vas. Vi ste, farizeji i saduceji, oholi kameni 
kipovi, koje će moći svladati samo oganj, jer voda samo 
prijeđe preko vas pa se osuši. Ali će onaj Bog, koji je 
svojim rukama napravio od zemlje Adama, s pomoću 
oblutka od pijeska, s prahom ceste, sa stijenama od 
pećine, moći napraviti druge ljude, druga živa bića, druge 
svoje sinove, pretvorit će kamen u tijelo i dušu, dok ste 
vi dušu i tijelo pretvorili u kamen. Nije se, dakle, dosta 
okupati u Jordanu. Pranje je spasonosno, ali je samo 
početak. Radite protivno onome, što ste dosada radili, 
inače će vas obratiti u pepeo Onaj, koji bude krstio 
ognjem. 

Tada ga svijet zapita: 

— Što moramo raditi? 

A on im odgovori: 

— Tko ima dvije haljine, neka dade jednu onome, 
koji je nema. A tko ima što jesti, neka uradi isto tako. 

I carinici dođu, da se krste, te mu reknu: 

— Učitelju, što ćemo mi učiniti? 

I reče im: 

— Ne tražite više nego je procijenjeno. 

I vojnici ga zapitaju: 

— A što da radimo mi? 

I reče im: 

— Ne otimljite ,ne klevetajte i budite zadovoljni sa 
svojom plaćom. 

Ivan, kad javlja strašni izbor između dobra i zla, 
gotovo je nadčovjek, a čim zađe u potankosti, postaje 
običan i, rekao bih, pada u pravu sredinu farizejske pre- 
daje. Ne zna preporučiti nego samo milostinju: dar od 
suviška, bez čega se može biti. Od carinika zahtijeva samo 



strogu pravdu: neka uzimlju, što se traži, i ništa više. 
Vojnicima, žestokim i razbojničkim ljudima, preporučuje 
samo razboritost: zadovoljite se sa vašom plaćom i ne 
kradite. U punoj smo mojsijevštini: Amos i Izaija bijahu 
prije njega pošli dalje. I sad je već doba, da Tužilac s Mr- 
tvoga mora dade mjesto Oslobodiocu s Tiberijadskoga mora. 

Žalostan je udes preteča. Oni znadu, a ne mogu 
vidjeti, dolaze do obale Jordana, ali ne će uživati obećana 
zemlju, oni poravnavaju put onome, koji ide za njima, ali 
on će njime proći ispred njih; oni pripravljaju prijestolje, 
a ne će na njemu sjediti; oni su sluge gospodara, koga 
često ne vide u lice. Možda se žestina Ivanova opravdava 
bolje njegovom sviješću, da je jednostavni poslanik i ništa 
više. Ta svijest nije doprla do zavisti, ali je ostavljala 
talog žalosti u samoj njegovoj poniznosti. 

Dođoše iz Jeruzalema i upitaše ga tko je: 

— Jesi li ti Ilija? 

— Nisam. 

— Jesi li prorok? 

— Nisam. 

— Jesi li Krist? 

— Nisam. Ja sam Glas, što viče u pustinji. Za mnom 
će doći onaj, kojemu nijesam dostojan odriješiti remenje 
na obući ni pružiti mu sandale. 

Međutim, u Nazaretu je nepoznati Radnik sam stao 
rukama vezati obuću, da pođe u pustinju, gdje je govorio 
Glas, što je tri puta odgovorio: nisam. 

Bio je sad već u tridesetoj godini. Prava i određena 
dob. Prije tridesete čovjek je samo zametak, približnost. 
Gospodare mu općenita čuvstva, ljubav prema svima. Ne 
pozna dobro ljudi, pa ih ne može ljubiti onom slatkom 
milostivom ljubavlju, kojom ljube ljubljeni. Ako ih ne 
pozna i ne zna ih ljubiti, nema prava govoriti s ugledom 
ni vlasti zahtijevati, da ga slušaju, ni dara, da ih spašava. 

PREDVEČERJE 

Ivan poziva grešnike, neka se operu u rijeci prije 
nego će činiti pokoru. Isus dođe k Ivanu, da ga krsti. Pri- 
znaje li se, dakle, grešnikom? 

Riječi su jasne. Prorok je »propovijedao krst pokore 
za oproštenje grijeha«. Tko je išao k njemu, priznavao se 
grešnikom. Tko se ide prati, osjeća se blatnim. 

Ne zna se ništa o Isusovu životu od dvanaeste do tri- 
desete godine, a to su baš godine u kojima se kvari, 
mladost, bujna i puna mašte, što je dovelo na misao, 
da je onda bio, ili se barem držao, grešnikom kao i drugi. 

Ono, što znamo o tri godine života, što nam preostaju 

— najviše rasvijetljene riječju četvorice svjedoka, jer se 
ljudi najbolje sjećaju posljednjih dana i riječi pokojnika 

— ne nagoviješta ništa o tom tobožnjem umetku grijeha 
između početka, prepuna nevinosti, i slave konca. 

Kod Krista ne može se naći ni sjene obraćenja. Prve 
mu riječi imadu isti naglasak kao i posljednje: izvor, iz 
koga teku, bistar je od prvoga dana. Nema na dnu muteža, 
nema naslaganoga taloga. Započinje sigurno i otvoreno, 
bezuvjetno, priznatim ugledom čistoće. Osjeća se, da nije 
ostavio ništa tamno iza sebe. Glas mu je visok, slobodan, 
čist, melodiozna pjesma, koja ne zaudara po lošem vinu 
zabava, niti podsjeća na potajno kajanje. Njegova čistoća 
pogleda, smiješka i misli nije vedrina, što dolazi iza olujnih 
oblaka, ili nejasna bjelina zore, što polako svladava pa- 
kosne noćne sjene. To je čistoća onoga, koji je samo 
jednom rođen, te ostao dijete i u zrelosti; čistoća, prozir- 
nost, tišina, mir dana, koji će se svršiti u noći, ali nije 

potamnio prije večeri. To .je dan vječan, jednak, netaknuto 
djetinstvo, koje se ne će zamutiti do smrti. 

On ide među nečiste s prirodnom bezazlenošću či- 
stoga; ide među grešnike s prirodnom snagom nevinoga; 
ide među bolesnike, s prirodnom slobodom zdravoga. 

Obraćenik je, naprotiv, u dnu duše malko smućen. 
Samo jedna preostala kap gorčine, lagana sjenka ne- 
čistoće, pokušaj žaljenja, davno nestala napast dostaje da 
ga uzburkaju. Ostaje mu uvijek sumnja, da nije potpuno 
svukao staroga čovjeka, da nije uništio, već samo one- 
svijestio drugoga, što stanuje u njegovu tijelu. Platio je, 
podnio, pretrpio toliko za svoje zdravlje, pa mu se čini 
tako darogcjeno, ali krhko dobro, te se vazda boji, da će 
ga baciti u pogibao i da će ga izgubiti. Ne izbjegava greš- 
nike, ali im se približuje s osjećajem nehotične groze; 
strahuje katkada i ne priznavajući, da će se opet okužiti; 
sa sumnjom, da će mu ponovno viđenje nečistoće, u kojoj 
je on uživao, obnoviti groznu spomen na nepodnošljivu 
sramotu i oduzeti nadu u posljednje spasenje. Tko je bio 
sluga, kad postane gospodar, ne vjeruje lako slugama; tko 
je bio siromah, kad postane bogat, nije plemenit prema 
siromasima; tko je bio grešnik, nije poslije pokajanja 
uvijek prijatelj grešnicima. Onaj ostatak oholosti, što se 
skriva i u svetačkom srcu, miješa s pobožnošću kvasac 
prijekornoga prezira. Zašto ne rade, što je on znao raditi? 
Put spasenja je otvoren svima pa i najzamazanijim i naj- 
okorjelijima. Velika je nagrada: zašto ostaju tamo dolje 
utopljeni u mračnom paklu? 

A kad obraćenik govori svojoj braći, da ih obrati, ne 
može se uzdržati, da ne spomene svoje iskustvo, svoj pad 
i svoje oslobođenje. Na srcu mu je, možda više od želje za 
uspjehom nego od oholosti, da istakne sam sebe, kao živi 
i nazočni primjer milosti, kao istinitoga svjedoka za slast 
spasenja. 

Prošlost se može poricati, ali ne izbrisati; ona cvjeta, 
pa i nesvijesno, u samim ljudima, koji počinju život drugim 
rođenjem, rođenjem pokore. 

U Isusu se takva prošlost obraćenika ne ponavlja ni- 
kada, ni u kojem obliku. Ne spominje se ni u jednoj aluziji, 
ni pod kakvim oblikom, ni u najmanjem njegovu činu, ni u 
najnejasnijoj njegovoj riječi. Njegova ljubav prema grešni- 
cima nema ni malo tvrdoglave grozničavosti pokajnika, 
koji hoće obraćati. Ljubav po naravi, ne po dužnosti: 
bratska nježnost bez ukora. Neprisiljeno bratstvo prija- 
telja, bez otpora. Privlačljivost čistoga prema nečistome, 
čistoga, koji se ne boji, da će se oblatiti i koji zna, da može 
očistiti. Ljubav nesebična, svetačka ljubav u najvećim 
časovima svetosti. Ljubav, koja je uzrok, da sve ostale 
ljubavi postanu niske. Ljubav, kakvu ne vidješe prije 
njega. Ljubav, koja se obnavlja rijetko, i to samo oponaša- 
jući tu ljubav. Ljubav, koja će se zvati kršćanska, a nikako 
drukčije. Božanska ljubav. Ljubav Isusova. Ljubav. 

Isus je dolazio među grešnike, ali nije bio grešnik. 
Došao je, da se okupa u vodi tekućici pred Ivanom, ali 
ninje imao u sebi ljage. 

Isusova je duša bila djetinja duša, tako djetinja, da je 
nadmašila mudrace u mudrosti, svece u svetosti. Nema ni 
trunka strogosti puritanca, nema straha brodolomca, koji 
se jedva jedvice spasio na obali. Skrupuloznim cjepi- 
dlačarima može se pričinjati grijehom i najmanja po- 
vreda potpune savršenosti ili nehotično neizvršavanje 
bilo koje od šest stotina zapovijedi zakona. No Isus nije 
bio farizej ni pretjeranac. On je znao, što je grijeh i što je 
dobro, pa nije gubio duha u labirintu slova. Poznavao je 
život. Nije odbijao života, koji nije dobro, ali je uvjet svih 
dobara. Jelo i piće nije zlo; nije zlo, također, ni gledanje 
svijeta; nije zlo željeti pogledom dobro lopovu, koji se 
krije u sjeni, i ženi, koja je namazala usta, da pokrije 



trag cjelova, koji nije tražila. Ipak Isus dolazi usred hrpe 
grešnika, da uroni u Jordan. Tajna nije tajanstvena za 
onoga, tko ne vidi u obredu, što ga je Ivan obnovio, samo 
najobičniji smisao. 

Slučaj je Isusov jedinstven. Krst je Isusov jednak 
drugima prividno, ali se drukčije mora prosuđivati. Krst 
nije samo čišćenje tijela, kao znak volje, da očisti dušu, nije 
preostatak primitivne analogije o vodi, koja ne samo da 
može oprati materijalne mrlje, nego može također oprati 
i duhovne mrlje. Isusu nije pristajala ova fizička metafora, 
korisna u pučkoj simbolici, obred potreban tjelesnim očima 
mnoštva, koje treba materijalnu podlogu, da vjeruje ono, 
što nije materijalno. 

No on je pošao k Ivanu, da se izvrši proročanstvo 
preteče: on kleca pred prorokom ognja, i tim priznaje, da 
je ispravan poslanik, koji je izvršio svoju dužnost, pa sada 
može reći, da je svršio svoj posao. Isus, podvrgavajući se 
simboličoj investituri, daje u stvari Ivanu zakonsku inve- 
stituru preteče. Ako bi tko u krštenju Isusovu htio gledati 
drugo značenje, mogao bi se možda sjetiti, da je uronja- 
vanje u vodu simbolički preostatak ljudske žrtve. Stari su 
narodi kroz vjekove običavali ubijati neprijatelje, a nekoji 
su ubijali i samu braću kao žrtvu rasrđenim božanstvima, 
da okaju koji teški prestupak ili da zadobiju izvanrednu 
milost, spasenje, koje se činilo, da je već izgubljeno. 
Hebrejci su namjenjivali Jahvi život prvorođenaca. U 
Abrahamovo doba taj je običaj dokinut po Božjoj naredbi, 
ali se i kasnije održao. 

Određene žrtve ubijale su se na različite načine, pa i 
topljenjem. U Ciparskom Kuriju, u Teračini, u Marselju, 
još u povijesno vrijeme, svake godine bacan je jedan čovjek 
u more, a sugrađani su žrtvu držali svojim spasiteljem. 

Krštenje je ostatak obrednoga topljenja, a jer se to 
prinošenje žrtve u vođu držalo dobrotvornim za onoga, 

koji je žrtvovao, a zaslužnim za samu žrtvu, lako se to 
moglo smatrati početkom novoga života, uskrsnuća. Tko 
se uroni u vodu, umire za spasenje sviju, pa je dostojan 
da opet oživi. I kad je već bilo zaboravljeno njegovo 
divlje podrijetlo, krštenje ostade znakom preporoda. 

Isus je upravo imao započeti novo razdoblje svoga 
života, dapače svoj pravi život. Uronjavanje u vodu po- 
tvrdilo je volju za smrt, ali u isto doba i stalnost uskrsnuća. 
Ne silazi u rijeku, da se pere, nego da označi početak 
svoga drugoga života i da potvrdi, kako će njegova smrt 
biti samo prividna, kao što je bilo prividno i njegovo 
čišćenje u vodi jordanskoj. 

PUSTINJA 

Čim Isus izađe iz vode, pođe u pustinju; iz mnoštva, 
u samoću. 

Do onda je boravio među vodom i galilejskim polja- 
nama i na jordanskim obalama obraslim travom. Sad ide 
na kršne gore, gdje ne izvire potok, gdje ne klasa pšenica, 
nego rastu samo gmazovi i žbunje. 

Dosada je bio među nazaretskim radnicima, među 
Ivanovim pokajnicima — sad ide na samotne gore, gdje se 
ne vide ljudska lica, niti se čuju glasovi. Novi čovjek 
stavlja između sebe i njih pustinju. 

Tko reče »Jao samcu«, uze za mjerilo samo svoj strah. 
Društvo je žrtva, to zaslužnija, što je društvo odbojnije. 
Samoća je za ljude, bogate dušom, nagrada, a ne pokora; 
to je predvečerje stalnoga dobra, stvaranje unutarnje 
ljepote, slobodno pomirenje sa svima odsutnima. Samo u 
samoći živimo sa sebi jednakima: s onima, što nađoše 
velebne misli, koje nam nadoknađuju svako drugo ostav- 
ljeno dobro. 

Osrednji, mali čovjek ne može podnositi samoću. Ne 
podnosi samoću, tko nema što pružiti, tko se boji sebe i 
svoje praznine; tko je osuđen na vječnu samoću svoga 
duha, na žalosnu unutarnju pustinju, gdje raste samo 
otrovno bilje neobrađene zemlje; tko je nemiran, tko se 
dosađuje, tko je poništen, kad se ne može zaboraviti među 
drugima, zaglušiti se u tuđim riječima, zavarati se živ u 
umjetnom životu onih, koji se poput njega zavaravaju u 
njemu; tko ne može živjeti, a da se ne pomiješa kao 

sićušni prašak u potoke nečistoće, što svako jutro teku 
iz gradskih gnojišta. 

Isus je bio među ljudima i vratit će se među ljude, jer 
ih ljubi. Ali često će se sakriti, da bude sam, daleko i od 
učenika. Da možemo ljude ljubiti, moramo ih ovda onda 
ostaviti. 

Kad smo daleko od njih, najviše im se približujemo. 
Mali čovjek sjeća se samo zla, što su mu ljudi učinili. 
Njegovu moć uznemiruje mržnja, a usta mu truje srdžba. 
Velik čovjek sjeća se samo dobra, i radi ono malo dobra 
zaboravlja toliko zla, što ga je primio. Pa i ono, što nije bio 
zbiljski oprostio, sada briše iz srca. I među braću vraća se 
s prvašnjom ljubavlju. 

Za Isusa je ovih četrdeset dana samoće posljednja 
priprava. Četrdeset godina — proročka slika Kristova — 
hebrejski je narod morao lutati po pustinji, prije nego uđe 
u kraljevstvo, koje je Bog obećao. Četrdeset dana Mojsije 
je morao ostati uz Boga, da sluša njegove zakone. Četr- 
deset dana morao je Ilija bježati pustinjom, da uteče 
osveti opake kraljice. 

I novi osloboditelj mora čekati četrdeset dana, prije 
nego će navijestiti obećano kraljevstvo; mora ostati četr- 
deset dana s Bogom, da primi najviše nadahnuće. Ali, 
ne će biti posve sam. S njim su zvjerad i anđeli: bića niža 
od čovjeka i viša od čovjeka. Ona, što gledaju dolje, i ona, 
što gledaju gore. Bića, koja žive samo materijalno, i bića, 
koja žive samo duhovno. 

Čovjek je životinja, koja mora postati anđelom. Tvar 
je, što se mijenja u duh. Ako u njemu nadvlada životinja, 
čovjek će spasti ispod životinje, jer ostatke razuma stavlja 
u službu životinjstva; ako li pobijedi anđeo, čovjek se iz- 
jednačuje s njim, pa mjesto da bude jednostavni vojnik 
Božji, on je dionik samoga Božanstva. No pali je anđeo 
osuđen da uzme živinski lik, pa je zavidan i žilav nepri- 

jatelj ljudi, koji postaju anđeli i hoće da se popnu u visinu, 
s koje se on survao. 

Isus je neprijatelj svijeta, neprijatelj živinskom životu 
većine. Došao je, da životinje postanu ljudi, a ljudi anđeli. 
Rođen je, da promijeni svijet i da pobijedi svijet. To jest, 
da se bori s kraljem svijeta, protivnikom Boga i ljudi, 
zlobnim, raskalašenim zavodnikom ljudi. Rođen je, da po- 
tjera sotonu sa zemlje, kao što ju je Otac potjerao 
s nebesa. 

A sotona na svršetku četrdeset dana dolazi u pustinju, 
da napastuje svoga neprijatelja. 

Potreba, da se napuni svoju vreću, prvi je znak robo- 
vanja materiji, a Isus je htio pobijediti i samu materiju. 
Kad bude među ljudima, jest će i pit će, da druguje sa 
svojim prijateljima, a i zato, jer se mora tijelu dati ono, 
što mu pripada, a napokon i kao protest protiv himbenih 
postova farizejskih. Posljednji će čin Isusova poslanstva 
biti večera, ali je prvi iza krštenja bio post. Sad je sam, 
ne ponizuje drugova jednostavnim životom, niti se može 
izjednačiti s pobožnjacima, pa zaboravlja jesti. 

Ali nakon četrdeset dana ogladni. Sotona, sakriven i 
nevidljiv, čekaše ovaj časak.. Ako materija traži materiju, 
dopuštena je nada. I protivnik progovori: 

— Ako si Sin Božji, reci, da ovo kamenje postane 
kruhom. 

Ustuk je spreman: 

— Ne živi čovjek o samom kruhu, nego o svakoj riječi 
Božjoj. 

Sotona ne popušta, nego mu s vrha gore pokazuje 
zemaljska kraljevstva: 

— Dat ću ti svu ovu moć i njihovu slavu. To je dano 
meni, a ja dajem kome hoću. Ako se pokloniš preda mnom, 
sve će biti tvoje. 

A Isus odgovori: 

— Odlazi, sotono, jer je pisano: Klanjaj se Gospodinu 
Bogu svome i njemu samome služi. 

Onda ga sotona povede u Jeruzalem i stavi ga na 
sljeme hrama. 

— Ako si Sin Božji, baci se dolje. 

No Isus odmah prihvati; 

— Ne kušaj Gospodina Boga svoga! 

»Kad su tako svršene napasti — nastavlja Luka — 
đavao se udalji od njega za neko vrijeme«. Vidjet ćemo 
i njegov povratak i posljednji pokus. 

Na prvi mah čini se, da je ovaj trostruki razgovor 
samo igranje riječima svetoga pisma. Sotona i Isus ne 
govore svojim riječima, nego posuđuju, takmeći se, riječi 
iz knjiga. Čini se, da pribivamo prepirci bogoslovaca. Na- 
protiv, to je prva evanđeoska priča predstavljena, a ne 
govorena. 

Nije čudo, što je sotona došla s bezumnom nadom, da 
navede Isusa na pad. Nije čudo, da je Isus, ukoliko je 
čovjek, podložan napastima. Sotona napastuje samo velike 
i čiste, drugima ne treba prišapnuti ni jednu jedincatu 
riječ. Oni su već njegovi od prijelaza djetinstva u mladost. 
Ne treba se mučiti, da poslušaju. U njegovim su rukama 
prije nego ih zovne. Većina ih i ne opaža, da on postoji. 
Njima se nije nikada prikazao, jer su ga slušali izdaleka. 
Dapače su skloni, da ga niječu, iako ga nijesu upoznali. 
Đavolski ljudi ne vjeruju u đavola. Napisano je, da je po- 
sljednja lukavost đavlova — raširiti glas o svojoj smrti. On 
uzimlje sve oblike: kadšto samo lijepe, pa ne bi rekao, da 
je to on. Grci, na pr., ta čudovišta razuma i ukusa, nisu 
metnuli sotonu u svoju mitologiju, jer svi njihovi bogovi, 
kad ih bolje promotrimo, pokazuju sotonine rogove pod 
vijencem lovora i loze. Sotonski je Jupiter, silnik i raz- 
bluđnik, Venera preljubnica, Apolon živoder, Mars ubojica, 
Dionizij pijanac. Tako su grčki bogovi lukavi, da daju 



ljubavne napitke i mirisne kapljice narodu, da ne bi osjetio 
smrdež zla, u kojemu je zemlja ogrezla. 

No ako ga većina i ne opaža, i ako mu se smije, kao 
strašilu, izmišljenom u crkvi radi pokore, on se ljuti baš na 
one, koji ga poznaju, a ne slijede ga. On zavodi nevinost 
prve dvojice stvorenja, sablažnjuje jakoga Davida, kvari 
mudraca Salamona, tuži pred Božjim prijestoljem .Joba 
pravednika. Sotona će napastovati sve svece, što se sa- 
kriju u pustinji, sve one, koji ljube Boga. Što se čovjek 
više od njega udaljuje, to mu se on više približuje. Što smo 
više, on se više žesti i nastoji nas povući niže. On može 
samo čiste zablatiti. Ne haje za blato, što po sebi kišne 
u zlu, pod vrućim dahom razblude. Napastovanje sotonino 
obilježje je čistoće, znak veličine, dokaz uspinjanja. Tko 
je poznao sotonu i vidio je u lice, može se sam u sebe po- 
uzdati. Isus je više od svih zaslužio ovu posvetu. Sotona ga 
dva puta izaziva, a jednom nudi, zahtijeva, da mrtvu tvar 
pretvori u tvar, koja daje život, da se strmoglavi odozgo, pa 
da ga Bog spasi i da ga tako prizna za svoga sina. Nudi mu 
posjed i slavu zemaljskih kraljevstava, da Isus, mjesto da 
služi Bogu, obeća služiti demonu. Ište od njega tvarni 
kruh i tvarno čudo i obećava mu materijalnu moć: Isus 
ne prima izazova i odbija ponudu. 

On nije tjelesni i vremeniti Mesija, kojega je očekivao 
židovski narod, Mesija materije, kakva, u svojoj niskoći, 
zamišlja napasnik. Nije došao, da donese hranu tjelesima, 
nego da nahrani duše jedinim jelom, koje je za njih — 
istinom. Kad njegova braća, daleko od kuća, ne budu 
imala dosta kruha, da se na jedu, izlomit će nekoliko 
hljebova, što njegovi imaju, pa će se svi nasititi, i preostat 
će pune košarice. Ali izvan potrebe ne će biti djelitelj 
kruha, što dolazi iz zemlje i vraća se u zemlju. Kad bi 
kamenje na putu mijenjao u kruh, svatko bi ga slijedio iz 
ljubavi prema svome tijelu i hinio bi, da sve vjeruje, što 

on kaže. I psi bi dolazili na njegovu gozbu. No on toga ne 
će. Tko vjeruje u njega, mora vjerovati u njegovu riječ 
unatoč gladu, boli i bijedi. Dapače, tko ga htjedne slijediti, 
morat će ostaviti polja, što rode pšenicom, i novac, što se 
može dati za kruh. Mora ići s njim bez torbe i bez plaće, 
samo s jednom haljinom i živjeti kao ptice nebeske mrveći 
klasje na poljima ili ištući milostinju na kućnim vratima. 
Bez zemaljskoga kruha može se biti. Može ga zamijeniti 
smokva, preostala među lišćem, riba, ulovljena u jezeru. 
No bez kruha nebeskoga nitko ne može živjeti, tko ne će 
zauvijek da umre, kao oni, što ga nikad ne kušaše. Ne živi 
čovjek o samom kruhu, nego i o ljubavi, zanosu i o istini. 
Isus je spreman preobraziti kraljevstvo zemaljsko u kra- 
ljevstvo nebesko, ludo živinstvo u sretnu svetost, ali se ne 
udostojava promijeniti kamenje u kruh, tvar u drugu tvar. 

S razloga iste naravi Isus odbija drugi izazov. Ljudi 
ljube ono, što je čudesno, čudesno izvanjski, čudo, prirod- 
nu nemogućnost, koja je postala moguća njihovim očima. 
Gladni su i žedni čudesa. Spremni su pasti ničice pred 
čudotvorcem, pa bio on đavolski čovjek ili šarlatan. Od 
Isusa će svi iskati neki znak, to jest, znak, koji bi bio za 
njih neki neobični dokaz njegove moći. No on će vazda 
odbijati. Ne će da zavodi čudom. On će liječiti bolesnike, 
osobito bolesnike duhovne i grešnike — ali će se često uklo- 
niti prigodi i za ova čudesa i molit će ozdravljene, neka 
prešute ime onoga, što ih je izliječio. Ljudi će morati vje- 
rovati unatoč svakoj suprotnoj očevidnosti, vjerovati u 
njegovu veličinu i u najljući čas njegova poniženja vjero- 
vati u njegovo božanstvo, kao i onda, kad bude prividno 
ponižavano njegovo čovještvo. Baciti se s hrama bez 
prijeke potrebe i bez pomoći drugima, samo zato, da ljude 
predobije čudom zapanjenosti i straha, izazivati Boga, u 
neku ga siliti, da učini čudo, suvišno i obi jesno, samo da 
sotona ne dobije sramotnu okladu, osnovanu na sarkazmu 



i podrugivanju, nije djelo Isusovo. Srce govori srcima; uz- 
višeno uzvisuje; čisti duh hoće da očisti duhove; ljubav hoće 
da rasplamti ljubavlju druge; velika duša hoće da poveća 
male, zapuštene duše. Mjesto da se strmoglavi kao kakav 
vašarski vrač s hrama u ponor, što stoji pod hramom, on 
će se iz hrama popeti na goru, da s visine propovijeda bla- 
ženstva kraljevstva nebeskoga. 

Ponuda ga zemaljskih kraljevstava zgraža, a još više 
cijena, koju sotona ište. Sotona ima pravo ponuditi ono, što 
je njegovo. Kraljevstva su zemaljska osnovana na sili, a 
drže se prijevarom. Tu je njegovo polje i ponovno nađeni 
raj. Sotona spava svaku noć pod uzglavljem mogućnika. 
Oni mu se klanjaju djelom i plaćaju mu dnevni danak misli 
i čina. No kad bi Isus njima dao kruha bez posla, kad bi 
Isus, kao sljeparski pelivan, otvorio javno kazalište pučkih 
čudesa, mogao bi oteti kraljevima njihova kraljevstva, da i 
ne klekne pred protivnikom. Kad bi se htio pričinjati Me- 
sijom, što ga sanjaju Židovi u svojim besanicama tugujući, 
kao robovi za zavičajem, on bi znao putove: trebalo bi ih 
pokvariti obiljem i čudom, od svih zemalja učiniti kraj 
užitka i čarolija, i odmah bi zauzeo sva prijestolja sotoninih 
namjesnika. 

No Isus ne će da bude uspostavljač propaloga kraljev- 
stva, osvajač neprijateljskih kraljevina. Ne mari za vlast, 
a manje za slavu. Kraljevstvo, što ga naviješta i pripravlja, 
nema ništa zajedničko sa kraljevstvom zemaljskim. Nje- 
govo je kraljevstvo dapače određeno, da uništi kraljevstvo 
zemaljsko. Kraljevstvo nebesko je u nama. Promijeni li se 
duša, nebesko kraljevstvo se proširuje, jer dobiva novog 
građanina, oduzeta zemaljskim kraljevstvima. Kad svaki 
bude dobar i pravedan, kad svi budu ljubili braću, kao što 
oci ljube sinove, kad se i neprijatelji budu ljubili, ako još 
bude neprijatelja, kad nitko ne bude mislio na gomilanje 
blaga, i mjesto da otimlje drugima, svatko bude davao kru- 

ha gladnima i odijelo onome, kome je studeno, gdje će biti 
onoga dana kraljevstvo zemaljsko? Čemu će nam trebati 
vojnici, kad nitko ne bude htio povećati svoju zemlju otim- 
ljući susjedima; čemu će suci i doušnici, kad će prestupak 
biti nepoznat preobraženim ljudima; čemu će trebati kra- 
ljevi, kad će svatko imati svoj zakon u savjesti, pa ne će 
biti vojnika, da zapovijedaju ni sudaca, da odlučuju? Čemu 
će trebati novci i danci, kad će svatko biti stalan za svoj 
kruh i s njim će biti zadovoljan, a ne će se plaćati vojnici 
i sluge? Kad se duša promijeni svima, iščeznut će, kao 
obmane dugih noći, društvo, domovina, pravda. Kristova 
riječ ne treba novaca ni oružnika, pa ako ona postane dje- 
lom svagdje i uvijek, ono će, što veže i zasljepljuje čovjeka 
— nepravedna i ružna vlast, zločinačka slava bitaka — 
pasti kao jutarnja magla pred svijetlom sunca i pred snagom 
vjetra. Kraljevstvo je nebesko jedno, pa će zauzeti mjesto 
zemaljskih kralj evstava, kojih je mnogo. Ljudi se više ne će 
dijeliti na kraljeve i podanike, na gospodare i robove, na 
bogataše i siromahe, na grešnike himbene i bezobrazne, na 
ohole kreposnike i ponizne grešnike, na slobodnjake i uzni- 
ke. Sunce će Božje nad svima sjati. Građani će kraljevstva 
nebeskoga biti samo jedna obitelj otaca i braće, a rajska će 
se vrata opet otvoriti djeci Adamovoj, koja su već postala 
slična Bogu. 

Isus je pobijedio sotonu sam u sebi; sad izlazi iz pu- 
stinje, da ga pobijedi među ljudima. 



POVRATAK 

Čim Isus siđe među ljude, dozna, da je tetrarh — 
drugi Herodijadin muž — dao zatvoriti Ivana u tvrđu ma- 
kerontsku. 

Usta, što su zvala u pustinji, bijahu sada začepljena, 
a tko bi pošao k Jordanu, ne bi više vidio nad sobom duge 
sjene divljega Krstitelja. 

Izvršio je svoju, pa mora uzmaknuti pred moćnijim 
glasom. Ivan čeka u mraku kule, da mu glava, oblivena 
krvlju, bude odnesena za rođendan, na zlatnoj zdjeli, na 
sto za posljednji obrok opake žene, izdajnice ljudi. 

To je za Isusa bio znak, da je njegov dan počeo i, pro- 
šavši kroz Samariju, vrati se u Galileju, da odmah navje- 
šćuje dolazak kraljevstva. 

Ne ide u Jeruzalem. Jeruzalem je grad velikoga kralja, 
glavni grad. Isus dolazi da razori Jeruzalem, onaj Jeruza- 
lem od kamena i oholosti: oholi grad na brežuljcima sa sr- 
cem od kamena. Isus dolazi, da se baš s onima bori, koji se 
slave u velikim gradovima, u glavnim gradovima, u svjet- 
skim Jeruzalemima. 

U Jeruzalemu živu mogućnici svijeta, Rimljani, gospo- 
dari zemlje i Judeje sa svojim oružanim vojnicima. U 
Jeruzalemu zapovijeda zamjenik cezara Tiberija, pijanca, 
razbojnika, vjerolomca, nasljednika Avgustova, hipokrite. 
pederasta i Julija, preljubnika i odmetnika. 

U Jeruzalemu živu veliki svećenici, stari čuvari hrama, 
farizeji i saduceji, pismoznanci, leviti i njihovi doušnici: 
potomci onih, što su gonili i ubijali proroke; okamenjivači 

zakona, književni bigoti, ponositi pohranitelji suhoga bogo- 
moljstva. 

U Jeruzalemu su blagajnici Božji, blagajnici cesarevi. 
čuvari blaga, ljubitelji blaga, carinici sa svojim gulikožama 
i čankolizima, bogataši sa svojim slugama i priležmcama, 
trgovci sa punim spremištima; stolovi pod vedrim nebom, 
kese, u kojima zveči kovina u toplim njedrima povrh srca. 

Isus dolazi protiv svih ovih. Dolazi, da pobijedi gospo- 
dare zemlje — koja pripada svima; da postidi gospodare 
riječi — koja diše, gdje Bog hoće — ; da osudi gospodare 
zlata — te trošne i zlosretne materije. 

- Dolazi da obori kraljevstvo rimskih vojnika — koji 
tlače tjelesa; kraljevstvo hramskih svećenika koji tište 
duše; kraljevstvo nabirača novca — koji gnječe siromahe. 
Dolazi, da spasi tjelesa, duše, siromahe. Da uči slobodu 
protiv Rima, ljubav protiv hrama, siromaštvo protiv boga- 
taša. 

Ne će, dakle, da započne svoje poslanstvo iz Jeruza- 
lema, gdje su njegovi neprijatelji sabrani i jači. Hoće da ga 
okruži, da ga zauzme izvana, da dođe onamo kasnije, 
s narodom iza sebe, kad ga već polako okruži kraljevstvo 
Božje. Osvojenje Jeruzalema bit će posljednji dokaz: stra- 
hovita bitka među Jednim, najvećim od proroka, i gradom, 
koji je proždirao proroke. Ako sada ode u Jeruzalem u 
koji će ući kasnije s pratnjom kao kralj, a bit će pokopan 
kao zlotvor — bit će odmah uhvaćen, pa ne će moći sijati 
svoje riječi u zemlju manje nezahvalnu i manje tvrda srca 
nego što je Jeruzalem. 

U Jeruzalemu, kao i u svim glavni j im gradovima — 
stjecištima svih hrakotina, izmetina i gnjileži naroda — sta- 
nuje pasmina malovrijednika, gizdelina, besposličara, skep- 
tika, nehajnika, plemstva, utonula u ceremonije, kojemu 
radi propadanja preostade samo tradicija obreda; aristo- 
kracija vlasnika i spekulanata, koji sačinjavaju krdo Mamo 



novo, i puk nedotupav, turoban, neznalački, što živi od 
straha tuđinskih mačeva. Nije Jeruzalem bio dobro polje 
za sjetvu Isusovu. 

Čovjek iz pokrajine — to jest, zdrav i samotan — 
vraća se u svoju pokrajinu. Hoće da donese veselu vijest 
onima, koji je prije svih drugih moraju čuti. Siromasima, 
malima, poniznima, jer je vijest upravo za njih, i oni je već 
dugo čekaju, pa će se i veseliti više od drugih. 

Dolazi radi siromaha i okrepljuje se u najsiromašnijim 
krajevima. Za to se uklanja Jeruzalemu, dolazi u Galileju 
i ulazi u zbornicu, da uči. 

Prve su Isusove riječi jednostavne, malo ih je. Čini se, 
da su Ivanove. 

— Vrijeme je svršeno; približuje se kraljevstvo Božje; 
činite pokoru i vjerujte u evanđelje. 

Gole riječi, neshvatljive za moderne ljude radi njihove 
treznoće. Da se razumiju i da se razumije razmak među 
viješću Ivanovom i Isusovom, treba ih prevesti u naš jezik 
i opet ispuniti njihovim vječno živim značenjem. 

Vrijeme je svršeno. Vrijeme čekano, proricano, navi- 
ještano. Ivan je rekao, da će skoro doći novi kralj i osno- 
vati novo kraljevstvo, kraljevstvo nebesko .Kralj je došao 
i upozorava, da su vrata kraljevstva otvorena. On je vođa, 
put, ruka, prije nego će postati kralj u svemu sjaju ne- 
beske slave. 

Ovo vrijeme nije upravo petnaesta godina vlade Tibe- 
rijeve. Vrijeme je Isusovo sada i uvijek, čas njegova uka- 
zanja, čas njegove smrti, čas njegova povratka, čas nje- 
gova konačnog i posljednjeg slavlja, koje, dok ovo pišemo, 
nije još došlo. Vrijeme je svršeno svaki tren. Ono je tu 
svaki čas, ako su poslenici spremni. Svaki dan je njegov. 
Njegovo razdoblje nije označeno brojkama. Vječnost ne 
dopušta početka ni kronologije. Kad god koji čovjek htjed- 
ne ući u kraljevstvo, da dohvati kraljevstvo, da obogati kra- 

ljevstvo, da ga učvrsti, da ga obrani, da proglasi njegovu 
vjekovitu svetost i neprestano pravo na sva područna i niza 
kraljevstva, onda je uvijek vrijeme tu. To se vrijeme zove 
razdoblje Isusovo, kršćanska era, novi zavjet. Ni dvije tisu- 
će nas godina ne dijele od onoga vremena: ni dva dana, ,er 
ie za Boga i za one, što znadu, tisuću godina samo jedan 
dan. Vrijeme je tu, i danas smo u punini vremena. Isus nas 
i sada zove. Drugi dan još nije minuo; osnutak kraljevstva 
jedva je započet. Mi, koji smo još živi ove godine, u ovom 
vijeku (a ne ćemo biti uvijek živi, pa možda ne ćemo vi- 
djeti svršetak ove godine, a jamačKO ne ćemo vi je i 
svršetak ovoga vijeka) mi, kažemo, koji sada živimo, mo- 
žemo biti dionici ovoga kraljevstva, ući u nj, živjeti u njemu 
uživati ga. Kraljevstvo nije prošla sanjarija Siromašnog 
Židova prije dvadeset vjekova, nije ropotanja starez, 
mrtva uspomena, preživjeli zanos. Kraljevstvo je današnje. 
Sutrašnje, vječno. Ono je zbilja budućnosti, živo, sadasnje 
naše. Posao tek započet. Svakome je slobodno da se odmah 
lati posla; da se lati opet, da ga nastavi. Riječ se crni stara 
vijest izgleda starinska, ponavljana jekom od dvije tisuće 
godina, ali je kraljevstvo - kao čin, uspjeh, ispunjenje 
novo, mlado, nastalo juče, ima još rasti, cvasti, napredo- 
vati, oovećavati se. Isus je bacio u zemlju sjeme ali je 
sjeme, u dva ljudska tisućgodišta minula poput lijene 
zime, u razmaku šezdeset ljudskih pokoljenja, jedva prokli 
jalo. Hoće li današnje vrijeme, nakon potopa krvi, bi i o 
kivano božansko proljeće? 

Što je ovo kraljevstvo, naučit ćemo, stranicu po stra- 
nicu, iz samih Isusovih riječi. Ali ne smijemo ga zamišljati 
kao novi raj raskoša, kao dugočasnu arkadi ju blazemka, 
kao neizmjeran broj anđela, kojima su noge nad oblacima, 
a glave među zvijezdama. 

Kraljevstvo je Božje, po riječima Kristovim, oprečno 
kraljevstvu sotoninu; nebesko je kraljevstvo opreka ze- 

maljskomu kraljevstvu. Sotonino je kraljevstvo kraljevstvo 
zla, prijevare, okrutnosti, oholosti: kraljevstvo nizine. Kra- 
ljevstvo Božje, dakle, znači kraljevstvo dobra, iskrenosti, 
ljubavi poniznosti: kraljevstvo visine. Kraljevstvo je ze- 
maljsko kraljevstvo tvari i puti, kraljevstvo zlata i zavisti, 
lakomosti i razblude, kraljevstvo svega onoga, što ljube 
ljudi ludi i gnjili. 

Kraljevstvo nebesko bit će mu protivno, kraljevstvo 
duha i duše, kraljevstvo odricanja i čistoće, kraljevstvo 
svih vrednota, što ljudi traže, koji znadu bezvrijednost 
svega ostaloga. 

Bog je otac, dobrota. Nebo je ono, što je nad zemljom, 
dakle duh. Nebo je sjedište Božje. Duh je gospodstvo 
dobrote. 

Tko plazi po zemlji, tko ruje po zemlji, tko se nasla- 
đuje tvarju, životinja je; tko živi gledajući nebo, želeći 
nebo, nadajući se, da će zauvijek živjeti u nebu, svetac je. 
Većina su ljudi životinje: Isus hoće, da životinje postanu 
ljudi, sveci. To je jednostavni i vazda živi zamisao kra- 
ljevstva nebeskoga, kraljevstva Božjega. 

Kraljevstvo Božje je ljudsko i za ljude. »Kraljevstvo 
je Božje u nama«. Započinje odmah: naš je posao, za sreću 
našu, u ovom životu, na ovoj zemlji. Ovisi o našoj volji, o 
tom, da li mi odgovaramo ili ne. Postanite savršeni, i kra- 
ljevstvo će se nebesko raširiti na zemlji, kraljevstvo će 
nebesko biti osnovano među ljudima . 

Isus zatim dodaje: činite pokoru. I ovdje je preokrenut 
veličanstveni i pravi smisao stare riječi. Markova riječ — 
metanoeite ne može se prevesti »poenitemini« ili »činite 
pokoru«. Metanoia je zapravo »mutatio mentis«, promje- 
na razuma, preobrazba duše. Metamorfoza je promjena 
oblika, metanoia je promjena duha. Bolje bi se moglo pre- 
vesti »obraćenje«, a to je obnova unutranjeg čovjeka, a 

pojmovi su »kajanje« i »pokora« samo primjena i razja- 
šnjenje Isusova poziva. 

On je kao uvjet dolaska kraljevstva — i a u isto vrijeme 
kao bit novoga poretka — stavio potpuno obraćenje, pre- 
okret života i općenih vrednota života, promjenu osjećaja, 
sudova, nakana, ukratko ono, što je, govoreći s Nikodemom, 
nazvao »drugo rođenje«. 

On će, malo pomalo, pokazati, u kome smislu i na koji 
način mora doći do potpune promjene ljudske duše. Sav će 
njegov život biti namijenjen ovoj pouci i ovom primjeru. 
A međutim se zadovoljava dodajući jedan zaključak: 
Vjerujte u evanđelje! 

Pod evanđeljem sadašnji ljudi obično razumijevaju 
knjigu, gdje je četverostruka povijest Isusova tiskana i ve- 
zana. Ali Isus nije pisao knjiga, niti je mislio na sveske. 
Pod evanđeljem je razumio — prema smislu i slatkom 
značenju riječi — ono, što se književno odavna zove »bla- 
govijest«, blaga vijest, a bolje bi se reklo »veseli glas« ili 
vesela vijest. Isus je glasnik, vjesnik (grčki angelos), koji 
nosi sretnu vijest, dobru poruku. Nosi veseli glas, da će 
bolesni ozdraviti, da će slijepi gledati, da će se siromašni 
obogatiti, i to nepatvorenim bogatstvom, da će gladni uži- 
vati, da će se grešnicima oprostiti, da će se nečisti očistiti, 
da nesavršeni mogu postati savršeni, da živine mogu postati 
sveci, sveci postati anđeli, slični Bogu. 

Da kraljevstvo dođe, da se svatko stara za taj dolazak, 
potrebno je vjerovati u ovu vijest, vjerovati, da će se kra- 
ljevstvo obistiniti i da je vrlo blizu. Ne vjeruje li se u obe- 
ćanja, nitko ne će raditi ono, što je nužno, da se obraćenje 
može održati. Samo stalnost, da kraljevstvo nije laž nekog 
pustolova ili obmana opsjednutoga, samo uvjerenje o isti- 
nitosti i valjanosti vijesti, može ljude potaći, da se late 
velikog djela osnutka kraljevstva. 




Isus je u svojih malo riječi — većinom tamnih — po- 
stavio načela svojega nauka. Vrijeme je dospjelo: treba 
početi sada, odmah. Dolazak kraljevstva i pobjeda duha 
nad materijom, dobra nad zlim, sveca nad živinom, meta- 
noia. potpuna preobrazba duše. Evanđelje: vesela vijest, 
da je to sve istinito i vječno moguće. 

KAFARNAUM 

To Isus uči svoje Galilejce na pragovima bijelih kucica, 
po hladovitim gradskim tržićima, ili na obalama jezera, 
naslonjen na lađu izvučenu na zemlju, držeći noge među 
kamenjem, pod večer, kad se sunce, posve crveno, spuštalo 

na zapad zovući na počinak. 

Mnogi su ga slušali i slijedili, jer je — veli Luka: »Nje- 
gova riječ bila moćna«. 

Riječi nijesu bile nove svima, ali je bio nov čovjek, nova 
toplina njegova glasa i dobro, što je činio onaj glas, koji je 
izvirao iz srca i dopirao do srdaca. Bio je nov naglasak 
onih riječi i novi smisao, što su dobivale u onim ustima, 
obasjanim onim pogledom. Nije to planinski prorok, čiji se 
glas razliježe u pustinji, daleko od ljudi, samotan, udaljen, 
koji je silio druge, da se primaknu njemu, hoće li da ga 
čuju. Ovo je novi prorok, koji živi kao čovjek među ljudi- 
ma, svima prijatelj, koji želi dobro i onima, koje nitko ne 
ljubi. Drug, dobar i prijatan, ide k braći, miče se, da ih 
potraži, gdje stoje, gdje rade, u kućama, na naseljenim ce- 
stama, pa jede kruh i pije vino za stolom, i ako je potreba, 
pomaže ribaru da izvuče mreže, lijepu riječ govori svima: 

turobnom, bolesnom i prosjaku. 

Bezazleni, kao životinje i djeca, osjećaju nagonski, da 
ih ljubi i vjeruju mu i sretni su, kada dođe, i lice im odmah 
postaje drugačije — žaloste se, kad ode. Katkada ga ne 
umiju pustiti, nego idu za njim do smrti. 

Isus je boravio svoje dane s njima, idući pješice iz jed- 
noga kraja u drugi ili govoreći sjedećke prijateljima. Vazda 
mu je bila draga ova prisojna obala njegova jezera uzduž 



mirne vode, bistre i vedre, jedva uzbibane vjetrom iz pu- 
stinje, na kojoj ima tek tu i tamo po koja lađa, što brazde 
mučaljive, pa se izdaleka pričinjaju, kao da su bez gospo- 
dara. Zapadna je obala jezera bila njegovo pravo kraljev- 
stvo. Ondje nađe prve slušače, prve vjernike, prve učenike. 
Ako je i počeo u Nazaretu, malo se u njemu zadržavao. 
Vratit će se onamo kasnije. Pratit će ga dvanaestorica, a 
preteći će ga vika o njegovim čudesima. Postupat će s njim, 
kao što su svi gradovi svijeta — pa i najglasovitiji radi svoje 
uglađenosti: Atena i Firenca — postupali sa svojim gra- 
đanima, što ih učiniše većim od svih drugih. Isprvice su ga 
ljubili — vidjeli su ga kao dijete — pa je li moguće da je 
postao velik prorok? — a onda ga kušaju baciti u bezdan. 
Ni u glavnom se gradu ne zaustavlja. Isus je lutalac: trbu- 
šasti bi ga čovjek, što sjedi naslonjen na pragu vrata, 
nazvao skitnicom. Njegov je život vječni put. Prije onoga 
drugoga, što ga je osuđeni na smrt osudio na besmrtnost — 
on je pravi lutajući Hebrej. Rodio se na putu, a ne rodi se 
u svratištu, samo zato, jer u betlehemskim svratištima nije 
bilo mjesta za trudnu tuđinku. Dok je još sisao, bi spro- 
veden dugim, zažarenim od sunca, cestama, što vode u Egi- 
pat. Iz Egipta se vrati k vodi i zeleni galilejskoj. Iz Naza- 
reta ide često u Jeruzalem na pashu. Ivanov ga glas pozove 
k Jordanu; unutarnji ga glas porine u pustinju. I poslije 
četrdeset dana gladovanja i napastovanja započinje nje- 
gova nemirna skitnja iz grada u grad, iz sela u selo, iz 
gore na goru, kroz razdijeljenu Palestinu. Češće ga nala- 
zimo u njegovoj Galileji, u Kafarnaumu, u Korazinu, u 
Kani, u Magdali, u Tiberijadi. Ali više puta prelazi Sama- 
riju i sjedi rado kod zdenca siharskoga, a kadšto ga zate- 
čemo u četverovlasništvu Filipovu, u Betsaidi, u Gadari, 
u Cesareji, pa i u Gerasi i Pereji Heroda Antipa. U Judeji 
se najradije zaustavlja u Betaniji, nekoliko milja od Jeru- 
zalema, ili u Jerihonu. Ali se ne boji prijeći granice staroga 

kraljevstva i sići među neznabošce. Sretamo ga zbilja u 
Feniciji, u okolici Tira i Sidona, i u Siriji, ako se preobra- 
ženje zbilo na vrhu gore Hermona. Poslije uskrsnuća javlja 
se u Emausu, na obali svoga Tiberijadskoga jezera i napo- 
kon u Betaniji kod kuće uskrisenoga, gdje ostavlja svoje 
prijatelje zauvijek. 

On je putnik bez počinka, lutalac bez kuće, skitalac iz 
ljubavi, dobrovoljni prognanik u svoj vlastitoj domovini. 
On sam kaže, da nema ni kamena, na koji bi naslonio glavu. 
A istina je, da nema svoje postelje, gdje bi se svake noći 
pružio; ni sobe, koju bi mogao nazvati svojom. Prava je 
njegova kuća put, kojim ide zajedno sa svojim prijateljima 
tražeći nove prijatelje. Njegova je postelja brazda na njivi, 
klupa u lađi, maslinova sjena. Gdjekada spava u kući onih, 
koji ga ljube, ali je prelazni gost, koji se malo zadržava. 

U prvo ga vrijeme nalazimo češće u Kafarnaumu. Nje- 
gova su putovanja odonud počinjala i ondje svršavala. Ma- 
tej ga zove »njegovim gradom«. Kafarnaum je prešao u naše 
jezike i znači smetnja ili zbrka. Zbilja se prvotno ribarsko 
i ratarsko selo u posljednje vrijeme bilo povećalo, proširilo. 
Na karavanskoj cesti, što je od Damaska preko Moreje vo- 
dila k moru, postao je malo pomalo dosta znatno trgovač- 
ko mjesto. Ondje se nastaniše obrtnici, trgovci, posrednici, 
prodavači, rukotvorci. Kao muhe na gnjile kruške sjatiše 
se ondje dohodarci: carinici, poreznici i ostalo oruđe dr- 
žavne blagajne. Malo trgovište, seljačko i ribarsko, postade 
mješoviti i složeni grad, u kojemu je bilo društvo svake 
ruke — pa i vojnika i javnih bludnica. Ali Kafarnaum, pro- 
tegnut uz jezero, mirno kao zrcalo, prozračivan vjetrom 
s najbližih brda i lahorom s vode, ne bijaše onako posve 
truo kao sirski gradovi ili kao Jeruzalem. U njemu bijaše 
još seljaka, koji su danomice išli u polje, i ribara, koji su 
svaki dan ulazili u lađice. Dobar, siromašan, priprost, sr- 
dačan svijet. Ljudi, s kojima si se mogao razgovarati i o dru- 




gom, a ne samo o robi i o novcu. Među njima si mogao 
disati. 

Isus je subotom išao u zbornicu. Svatko je imao pravo, 
da u nju ide, da čita, pa da i govori o onom, što je pročitao. 
Bila je to priprosta kuća, gola soba, u koju su išli u dru- 
štvu prijatelji i braća, da se razgovaraju i sazivaju Boga. 

Isus bi ustao, dali bi mu svitak pisama — češće pro- 
roke nego zakon — te bi mirnim glasom čitao dva, tri, če- 
tiri retka. Potom bi uzeo govoriti neustrašivom i vatrenom 
rječitošću, koja je postiđivala farizeje, dirala grešnike, 
osvajala siromahe, opčaravala žene. 

Stari bi se tekst iznenada preobrazio, postao proziran, 
značajan za sve. Činilo se, da je to nova istina, obret, što su 
ga tek našli, govor po prvi put čuven. Riječi, zavijene od 
starine, osušene od ponavljanja, dobivale su opet život i 
boju. Novo je sunce pozlaćivalo jednu za drugom, slovo za 
slovom. Bile su to svježe riječi, skovane u onaj trenutak, 
koje su u svim očima sjale kao neslućena objava. 

U Kafarnaumu se nitko nije sjećao, da je tako slušao 
kojeg rabija. Kad bi subotom Isus govorio, sinagoga bi bila 
puna. Narod se prelijevao sve do ulice. Tko je mogao doći, 
dolazio je. Dolazio je vrtlar, koji bi onoga dana ostavio 
motiku i ne bi okretao moto vilo, da zalije poredano povrće. 
Dolazio je kovač, dobri seoski kovač, svaki dan crn od čađe, 
crn od prašine i trine, ali danas, u dan subotnji, opran, ure- 
đen, lica još malko tamna, ali očišćena, razbistrena, oprana 
u više voda, s opranim rukama, a brade počešljane i nama- 
zane mašću male cijene (koja ipak miriše kao i bogatašu). 
Kovač, koji stoji svaki dan kod vatre, blatan i znojan, osim 
ovoga dana, subote. A dolazi u zbornicu, da sluša stare 
riječi starih dana, riječi Boga svojih otaca. Dolazi iz pobož 
nosti, ali dolazi i za to, jer onamo idu njegovi rođaci, nje- 
govi prijatelji i susjedi, ,pa ih ondje sve nalazi. A napokon i 
zato, jer je dan dug, ovaj svetačni dan bez posla, bez kla- 

diva u rukama, bez kliješta, a u Kafarnaumu nema dru- 
goga posijela osim ovoga. I zidar je dolazio, isti onaj zidar, 
koji je gradio onu malu zborničku kuću, a uzidao ju je 
malenu, jer stara gospoda, čestiti i bogobojazni ljudi, ali 
malko tvrdice, ne htjedoše previše trošiti. Zidar, koji još 
osjeća, da su mu mišice malko otvrdnule i klonule od 
šestdnevnog rada, pa ne broji više kamenje, što ga je 
uzidao ove nedjelje, ni žlica vapna, što ga je bacio u zid, 
između pojedinih kamena. Zidar, koji je obukao novu 
odjeću i čučnuo na zemlju, on, koji u sve druge dane stoji 
uspravan, motri i pazi okom, da posao bude dobar, pa da 
gospodar bude zadovoljan, eto i dobri je zidar došao u 
kuću, koja mu se čini kao njegova. 

Došli su i ribari, mladi i stari, a jedni i drugi pocrnjeli 
od sunca. Oči im imaju manu, da žmire radi sjaja i odsjeva. 
Starac je ljepši od mladića, jer u oči udara njegova bijela 
kosa i bijela brada pod garavim i namreškanim licem. Ri- 
bari su izvrnuli lađe na pijesku i svezali ih za stup, a mre- 
že su metnuli na krov, pa su došli u zbornicu, premda nijesu 
navikli stajati među zidovima, a možda još osjećaju plačni 
pljusak vode oko pramca. 

Tu su i težaci iz susjednoga sela, seljaci, rekao bih, 
bogati. Obukli su haljinu, koja se ne stidi drugih, a zado- 
voljni su žetvom, koja će naskoro pozvati srp. Ne će da za- 
borave Boga, koji daje da klasa ječam i cvate loza. Tu su 
pastiri, što dođoše zorom, ovčari i kozari, koji još zauda- 
raju po toru. Pastiri, koji cijele nedjelje žive na planinskim 
pašnjacima, da ne vide ni žive duše i ne prozbore ni riječi. 
Žive sami sa krotkim životinjama, koje pasu novu travu. 

Mali posjednici, mali trgovci, gospoda kafarnaumska 
dođoše svi. To su ljudi ugledni i pobožni. Stoje u prvim 
redovima, ozbiljni, oborenih očiju, zadovoljni s poslovima 
prošlih dana, zadovoljni i sa svojom savješću i neokalja- 
ni. Vide se redovi njihovih leđa, odjevenih finim odijelima, 



leđa pognuta, ali široka i gospodska, leđa ljudi, koji su u 
miru s ljudima i s Bogom, leđa puna ugleda i pobožnosti. 
Ima tu i stranaca, prolaznika, trgovaca što idu u Siriju ili 
se vraćaju u Tiberijadu. Dođoše iz pristojnosti ili običaja, 
možda, da nađu koga kupca, pa svima gledaju u lice s onom 
drskošću, koju novac ulijeva u uboge duše. 

Na dnu sobe — jer je zbornica samo duguljasta, obije- 
ljena soba, malko veća od učionice, krčme ili kuhinje — 
šćućurili su se, poput pasa kraj vrata, kao da se vazda boje, 
da će ih van baciti, kafarnaumski siromasi, najsiromašniji od 
svih, koji žive od slučajne zarade, od milostinje bačene 
s prigovorom, pa i — o jada! — od kakve skromne krađice; 
odrpani, ušljivi, robovi, nesrećnici, stare udovice, kojima 
su sinovi daleko; mlade sirote, koje još ne umiju zaraditi 
kruha; pogrbljeni starci, na koje nitko ne gleda; boležljivci 
bez snage; bolesnici, što boluju od neizlječivih bolesti, oni, 
kojima nije glava više u redu te ne umiju i ne mogu raditi. 
Slabići duhom, slabići tijelom, odgurnuti, zapušteni, koji 
sada blaguju, sad gladuju — a nikad ne pojedu toliko, da 
utaže glad — ; oni, koji skupljaju, što drugi bace: suhe ko- 
rice kruha, riblje glave, ljupine, korijenje od zelja. A spa- 
vaju sad ovdje, sad ondje, pa trpe studen i zimu i čekaju 
ljeto, siromaški raj, jer uz cestu se može ubrati kakvo voće. 
Kad dođe subota, i oni, prosjaci, nesrećnici, odrpanci, kra- 
stavci, iznemogli, dolaze u zbornicu, da čuju povijesti iz 
knjiga. Ne mogu ih istjerati; imadu pravo kao i drugi; si- 
novi su istoga oca i sluge istoga Gospodara. Osjećaju se 
ovoga dana malko utješeni u svojoj bijedi, jer mogu čuti 
riječi, što ih slušaju bogati i zdravi. Tu ih ne dvore druga- 
čijim jelom, prostijim i lošijim, kao što se zbiva u kućama, 
gdje gospodar jede bolje, a prosjak se na pragu mora za- 
dovoljiti s lošijim. Ondje je hrana jednaka za onoga, koji 
ima najdeblje stado, i za onoga, koji nema ni četvrt jagnje- 
ta na dan pashe. No proročke su riječi za njih bolje od Moj- 

sijevih- gore su za velike, ali bolje za male. Ubogar sa dna 
zbornice čeka svake subote, da mu netko pročita koje po- 
glavlje od Amosa ili Izaije. Zato, što su proroci pristajali 
uz siromahe i naviještali kaznu i novi svijet: »I onaj, što 
je odijeven grimizom, morat će se valjati u blatu«. 

I gle, baš one subote bijaše ondje Jedan, koji je navlas 
došao zbog njih, koji je govorio za njih, koji je krenuo iz 
pustinje, da javi dobar glas siromasima i bolesnicima. Nitko 
o njima nije govorio kao on. nitko nije pokazao, da ih toliko 
ljubi. Poput onih starih proroka, koji se više nijesu vraćali, 
da ih tješe, iskazivao im je osobitu ljubav, što je vrijeđala 
srećnike, ali je njihova srca ispunjala utjehom i nadom. 

Kad je Isus svršio svoj govor, vidješe, kako poglavari, 
građani, gospodari, gospoda, farizeji, ljudi, koji su umjeli 
čitati i zarađivati, vrte zlobno glavom, ustaju, krive usta, 
namiguju jedan drugome, prezirno i sablažnjeni, a čim izi- 
đoše, mrmorom izlazi oprezno negodovanje iz crnih i sre- 
brnih brada. Ali nitko se nije smijao. Za njima iziđu trgov- 
ci, ukočeni, misleći već na sutrašnjicu. Posljednji ostadoše 
radnici, siromasi, pastiri, seljaci, vrtlari, kovači, ribari i 
rulja božjaka, sirote bez baštine, starci bez zdravlja, bes- 
kućnici, nesrećnici bez druga, potrebni bez novčića, izrabljt- 
vači, sakati umom, odbačeni. Nisu mogli otrgnuti oči, u od 
Isusa. Željeli su, da im još govori, da objavi dan novoga 
kraljevstva, pa da se i oni razaberu od sve one bijede i da 
svojim očima vide naknadu. Riječi mladoga čovjeka podvo- 
stručiše kucanja njihovih srdaca, izmorenih i trudnih. Utješ- 
na svjetlost, komadić neba i slave, obmana o berbama, o 
gozbama, o odmoru i obilju nikoše iz onih riječi u bogatim 
dušama siromaha. Možda ni oni potpuno ne razum, eše, sto 
im Učitelj htjede reći, pa kraljevstvo, što ga zamišljahu, 
još nalikovaše filistejskim kulama u zraku. Ali nitko ga m,e 
ljubio kao oni; nitko ga nikada ne će voljeti kao Galilejci, 
željni mira i istine. A i siromasi, manje siromašni, radnici, 



nadničari, ribari, koji su manje bili gladni kruha, ljubili su 
ga za ljubav njihovu. 

I kad je izlazio iz zbornice, svi su ga oni čekali na 
ulici, da ga opet vide; pratili su ga plaho, besvijesno. Kad 
bi ušao u kuću koga prijatelja, da blaguje, bili su kao za- 
vidni, pa bi gdjekoji stao kod ulaza i čekao, dok se ne po- 
vrati. Onda bi se više osmjelili, primakli se k njemu i za- 
jedno išli obalom jezera. Drugi bi se pridružili, pa bi ga 
sad jedan, sad drugi, ispitivali — svečanost bi se produljila 
pod vedrim nebom, izvan zbornice. A Isus bi se zaustavio i 
odgovarao onoj jadnoj svjetini riječima, koje se nikada 
ne će zaboraviti. 

PRVA ČETVORICA 

Među kafarnaumskim ribarima Isus nađe prve učeni- 
ke. Svaki je dan bio na obali jezera; katkad su lađe plovi e 
po pučini, katkad ih je vidio, kako dolaze nabreklih jedara 
od povjetarca, a iz lađe su izlazili bosonogi ljudi, gazeći po 
vodi do koljena, noseći po dvojica košare pune srebrnih mr- 
tvih riba, zajedno poslaganih, i stare velike mreže, iz kojih 

je kapala voda. 

Gdjekad su polazili, čim bi se spustila noc, po mje- 
sečini, a vraćali su se u ranu zoru, kad bi mjesec zašao, a 
sunce se još ne bi rodilo. Isus ih je često docikao na obali 
te bi ih prvi pozdravio. Ribolov nije uvijek bio dobar. Kad 
bi se vratili praznih ruku, umorni i pokunjeni, Isus bi ih 
pozdravljao riječima, koje su godile srcu, a razočarani su 
ga rado slušali, premda nisu spavali. 

Jednoga jutra vraćale su se prema Kafarnaumu dvije 
lađe, a baš je u to vrijeme Isus na obali govorio narodu, 
koji se oko njega okupio. Čim su stigli, ribari stanu ispirati 
mreže. Onda Isus uđe u jednu lađu i zamoli, neka je malo 
odmaknu od obale, da se ukloni navali. I stojeći kraj krme, 
učio je one, što su ostali na kopnu. A kada je prestao go- 
voriti, reče Šimunu: 

— Povežite na pučinu i bacite mreže. 

Odgovori mu vlasnik lađe, Šimun, sin Jomn: 

— Učitelju, trudili smo se svu noć, a ne ulovismo 
ništa - ni jedne ribice. Ipak, da te poslušam, bacit cu 

mrežu. A 

Čim se malko odmaknu od obale, Šimun i brat mu An- 
drija bace u vodu veliku mrežu. I kad je izvuku, bila je tako 

puna ribe, da joj se gotovo potrgaše oka. Onda dva brata 
zovnu drugove s druge lađe, neka dođu i pomognu im. Opet 
bace mreže te iznovice izvuku pune puncate riba. Šimun, 
čovjek nagle ćudi, padne gostu pred koljena i povikne: 

— Gospodine, udalji se od mene, jer sam grešnik i 
nisam dostojan, da svetac bude u mojoj lađi. 

Isus se nasmiješi i reče: 

— Pođi sa mnom i vjeruj u moju riječ, pa ću te učiniti 
lovcem ljudi. 

Kad se vrate k obali, izvuku lađe na zemlju, te dva 
brata ostave mreže i pođu za njim. A nakon nekoliko dana 
ugleda Isus druga dva brata, Jakova i Ivana, sinove Zebe- 
dejeve, koji su prije bili drugovi Šimunu i Andriji, i pozove 
ih, dok su krpali poderane mreže. I oni se oproste s ocem, 
koji je bio u lađi s momcima, ostave raskidane mreže i 
pođu za njim. 

Isus više nije bio sam. Četiri čovjeka, po dva brata, 
koji se još tješnje zbratiše u zajedničkoj vjeri, bijahu 
spremni, da ga prate, kamogod mu bude drago poći, da po- 
navljaju njegove riječi, da ga slušaju kao oca, i još bolje 
nego da im je otac. Četiri siromašna ribara, četiri priprosta 
mornara, četiri čovjeka, koji nisu umjeli čitati, a jedva go- 
voriti, četiri čovjeka, koje nitko ne bi znao razlikovati od 
drugih, pozva Isus, da s njima osnuje kraljevstvo, koje je 
moralo osvojiti svu zemlju. Radi njega ostaviše svoje vjer- 
ne lađe, koje su toliko puta spustili u vodu i toliko puta 
svezali na pristaništu, i stare mreže i vrše, kojima su tolike 
tisuće riba izvukli iz vode, i oca i obitelj i kuću. Sve to osta- 
više i pođoše za ovim čovjekom, koji im nije obećavao ni 
novaca ni zemlje, a govorio im je samo o ljubavi, siroma- 
štvu i o savršenosti. 

Premda će njihov duh ostati uvijek i odviše nizak i pri- 
prost prema duhu Učiteljevu, pa će kadšto sumnjati i kole- 
bati se i ne će razumjeti njegovih istina i njegovih priča, 

sve će im se oprostiti radi iskrene i stalne spremnosti, 
s kojom su pošli za njim na prvi poziv. 

Tko bi među nama, što danas živimo, bio spreman 
nasljedovati četiri kafarnaumska siromaška? Kad bi kakav 
prorok došao trgovcu i rekao mu: ostavi tezgu i blagajnu; i 
profesoru: siđi sa katedre i pobačaj knjige; i ministru, 
ostavi svoje spise i laži, kojima loviš ljude; i radniku: metni 
na stranu oruđe, pa ću ti dati drugi posao; i rataru: prekini 
na pola sata brazdu, i ostavi plug među grudama, jer ti obe- 
cajem divniju žetvu; i strojaru: zaustavi svoj stroj i pođi 
za mnom, jer duh vrijedi više od kovine; i bogatašu: razdi- 
jeli sve svoje bogatstvo, jer ćeš sa mnom steći nebrojeno 
blago — kad bi prorok tako govorio nama, današnjim lju- 
dima, koliko bi ih pošlo za njim s priprostom dragovolj- 
nošću, kao oni stari ribari? No Isus se nije obratio trgov- 
cima, što trguju na trgovima i u skladištima, ni učenjacima, 
što preživlju najmanje odredbe zakona i umiju na pamet 
izgovoriti retke zakona, ni seljacima, koji su odviše srasli 
sa zemljom i sa živinama, a još manje sitim, prepunim, za- 
dovoljnim ljudima, koji ne mare za drugo kraljevstvo, jer 
je njihovo kraljevstvo već odavna došlo. 

Isus ne izabire slučajno svoje prve drugove među riba- 
rima: ribar veći dio svojih dana živi u čistoj, vodenoj sa- 
moći, čovjek je, koji zna čekati. To je strpljiv čovjek, koji 
se ne žuri, koji baca svoju mrežu i pouzdaje se u Boga. Voda 
ima svoje mušice, jezero svoje nastranosti: dani nikada nije- 
su jednaki. Na odlasku ne zna, hoće li se vratiti s punom 
lađom ili bez i jedne ribe, da je ispeče na ognju za ručak. 
Predaje se u ruke Gospodinu, koji daje obilje i oskudicu. 
Kad je loš dan, tješi se dobrim, koji će već svanuti.. Ne 
želi se naglo obogatiti, veseo je, kad za svoj ribolov može 
nabaviti malo kruha i vina. Čiste duše i tijela. Pere ruke u 
vodi, a duh u samoći. Od tih ribara, koji bi bili pomrli u 
tami kafarnaumskoj, da ih nitko ne bi opazio pa ni susjedi, 



Isus napravi svece, koje ljudi i danas spominju i mole im se. 
Veliki stvara velike; iz pospanoga naroda uzimlje budioce; 
iz razmaženog naroda ratnike, iz naroda neznalica učitelje. 
U sva se vremena dižu vatre, ako ima ruku, koje ih znadu 
zapaliti. Ako se David javi, nađe svoje giborime, Agamem- 
non svoje heroje, Artur svoje peerove, Karlo Veliki svoje 
paladine, Napoleon svoje maršale. A Isus nađe među gali- 
lejskim pučanima svoje apostole. 

GORA 

Propovijed je na gori najveći razlog za opstanak ljudi, 
za ljudsku nazočnost u beskrajnom svemiru. Naše dovoljno 
opravdanje. Svjedodžba o našem dostojanstvu kao duhov- 
nih bića. Zalog, da ćemo se moći uzdići sami nad sebe, te 
biti viši nego ljudi. Obećanje najviše mogućnosti, najveće 
nade — da ćemo se uzdići iznad životinje. 

Kad bi anđeo sišao k nama iz višega svijeta te upitao: 
što imamo najbolje i najdragocjenije u našim kućama, do- 
kaz o našem uvjerenju, remek-djelo našega duha u najvišoj 
sposobnosti, ne bismo ga poveli pred velike, namazane stro- 
jeve, pred ta mehanička čudesa, kojima se ludo razmecemo, 
premda su nam učinila život težim, ropskijim, kraćim a 
tvar su i u službi materijalnih potreba — nego bismo mu 
pokazali propovijed na gori, a poslije, istom poslije, koji 
stotinjak stranica istrgnutih iz pjesnika svih naroda. Ali 
propovijed bi bila uvijek jedini dijamant, koji se sjaji čistim 
svijetlom među bijednim šarenilom smaragda i safira. 

I kada bi ljudi bili pozvani pred nadčovječje sudiste te 
morali odgovarati sucima za sve nepopravljive grijehe i 
stare sramote, što ponavljaju svaki dan, za pokolje, sto 
traju tisućljeća, i za svu krv, što je istekla iz žila naše bra- 
će, za sve suze, prolivene iz očiju sinova čovječjih za 
tvrdoću srca i za naše vjerolomstvo, s kojima bi se mogla 
usporediti samo naša ludost, ne bismo pred taj sud iznijeli 
mudre i dobro smišljene razloge filozofa, ni znanosti, ni 
kratkovjeke sustave, pune simbola i propisa, ni naše zako- 
ne, kratkovidne kompromise među nasiljem i strahom. Kao 
zadovoljštinu za toliko zlo, odštetu za naše tvrdoglavo za- 



tezanje, obranu šezdeset vjekova strašne povijesti, jedinu 
i najveću olakotnu priliku za sve tužbe, mogli bismo navesti 
samo nekoliko redaka iz propovijedi na gori. 

Tko ju je pročitao jednom i barem u onaj kratki časak, 
dok je čitao, nije osjetio jezu zahvalne nježnosti, početak 
plača na dnu grla, čeznuće od ljubavi i kajanja, nejasnu, ali 
silnu potrebu, da učini bilo što, da one riječi ne ostanu samo 
riječi, da ona propovijed ne bude samo zvuk i znak, nego 
posve bliza nada, živi život u svima živima, živa istina, 
istina zauvijek i za sve; tko ju je pročitao samo jednom, 
a nije osjetio sve to, taj zaslužuje više od ikoga svu našu 
ljubav, jer mu sva ljudska ljubav ne će moći naplatiti, što 
je izgubio. 

Gora je, na kojoj je sjedio Isus na dan propovijedi, bila 
jamačno niža od one, na kojoj mu je sotona pokazao kra- 
ljevstva zemaljska. Odozgo se vidjelo samo polje, obasjano 
blagim večernjim suncem i s jedne strane oblo zeleno je- 
zero, a s druge strane dugi greben Karmela, gdje je Ilija 
nadvladao Baalove sluge. S onog pitomog brda, koje su 
pisci, u svome uveličavanju, nazvali gorom, a možda je bilo 
samo brdašce, humak, jedva podignut nad zemljom, s onoga 
brda, koje nije ni zaslužilo ime gore, pokaza Isus kraljev- 
stvo, koje nema kraja ni granice, i u mesu srdaca — ne 
kao Jahve na kamenim pločama — napisa pjesmu novoga 
čovjeka, himnu uzvisivanja: »kako su krasne noge onoga, 
koji na gorama naviješta i propovijeda mir!« Izaija nije 
nikada bio onakav prorok, kao u trenutku, kad mu iz usta 
potekoše te riječi. 

Isus je sjedio na uzvisini, među prvim apostolima, 
okružen stotinama očiju, koje su gledale u njegove oči. I 
netko ga zapita, čije će biti to kraljevstvo, o kojemu on tako 
često govori. 

Isus odgovori ističući devet blaženstava, koja su kao 
stupovi »blistavi od sjaja« čitave propovijedi. 

Blaženstva izgovaraju i danas samo oni, koji su im 
izgubili smisao, a uvijek se gotovo shvataju pogrešno. Režu 
ih, sakate, skvrne, nagrđuju, poništavaju, kvare i iskriv- 
ljuju. Ipak ta blaženstva već prvog, svečanog dana izlažu 
ukratko nauku Isusovu. 

»Blago siromašnima duhom, jer je njihovo kraljevstvo 
nebesko«. Luka ispusti riječ »duhom«, te uze siromahe 
uopće, a za njim se povedoše mnogi drugi. Neki moderni i 
zlobni pod siromašnima duhom razumijevaju priproste, glu- 
pe, luckaste. Ukratko, treba birati između puke sirotinje i 
slaboumnika. 

Isus nije u onaj čas mislio ni na jedne ni na druge. 
Isus nije volio bogataša i svom je dušom prezirao pohlepu 
za bogatstvom, najveću zapreku pravom obogaćenju duše. 
Isus je volio siromahe i sakupljao ih je oko sebe, jer im je 
potrebnije, da se ogriju, i govorio je njima, jer im je po- 
trebnije, da se nahrane riječima ljubavi. Ali nije bio lud, 
da bi mislio, kako je dovoljno biti siromašan — tvarno, 
društveno siromašan — pa da samim tim imamo pravo na 
uživanje kraljevstva. 

Isus nikada nije pokazao, da se divi pameti, koja se 
sastoji samo u poznavanju pojmova i u pamćenju fraza. 
Čisti sistematici i metafizici, sofisti, istraživači prirode i 
knjigožderi ne bi nikada našli milost u njegovim očima. Ali 
razum, moć, kojom se shvaćaju znaci budućnosti i smisao 
simbola — prosvjetljeni i proročki razum, osvajanje istine 
s ljubavlju, — bijaše dar i u njegovim očima, pa se češće 
potuži, što ga tako malo pokazuju i njegovi slušači i nje- 
govi učenici. Najveći se razum, po njemu, očitovao u tome, 
da se shvati, kako sam razum nije dovoljan, da treba pro- 
mijeniti svu dušu, eda se dohvati sreća — jer sreća nije 
bezumni san, nego vječno moguća i na dohvatu ruke — ali 
nam razum mora pomoći, da se sasvim promijenimo. Nije 



dakle na uživanje kraljevstva Božjega pozvao blesave i 
lude. 

Siromašni su duhom oni, koji su potpuno i bolno svi- 
jesni svoga duhovnoga siromaštva, nesavršenosti svoje duše, 
oskudice dobra, što je u svih nas, ćudorednoga siromaštva, 
u kojemu leži većina ljudi. Samo siromasi, koji znadu, da 
su zbilja siromašni, trpe od svoga siromaštva i jer trpe od 
njega, trse se, da iz njega iziđu. Drugačiji su, i te kako 
drugačiji, od lažnih bogataša, od naduvenjaka, koji drže, 
da su bogati duhom, to jest savršeni i neusavršljivi, na miru 
sa svima, u milosti Božjoj i ljudskoj, te ne žele da se popnu, 
jer se varaju, da su već na visini, i nikada se ne će obogatiti, 
jer ne opažaju svoje bezdane bijede. 

Oni, dakle, koji priznaju, da su siromašni te budu tr- 
pjeli, da steknu pravo bogatstvo, to jest savršenost, postat 
će sveti, kao što je Bog svet, i njihovo će biti kraljevstvo 
nebesko, a oni, koji ne budu osjećali smrada od nečisti na- 
gomilane oko svoje taštine, ne će ući u kraljevstvo. 

»Blago krotkima, jer će naslijediti zemlju«. Zemlja, o 
kojoj je ovdje riječ, nije oranica ni država s izgrađenim 
gradovima. U mesijskom jeziku »naslijediti zemlju« znači 
biti dionikom novoga kraljevstva. Vojnik, koji se bori za ze- 
maljsku zemlju, mora biti okrutan. No onaj, koji se sam 
u sebi bori, da osvoji novu zemlju i novo nebo, ne smije se 
predati bijesu, koji navodi na zlo, ni okrutnosti, koja po- 
riče ljubav. Krotki su oni, koji podnose blizinu zločestih, 
pa i svoju, često puta najnemiliju; koji se ne bune protiv 
zlih, nego ih svladavaju ljubeznošću; i ne postaju zvjerad 
na prvu suprotivštinu, nego pobjeđuju nutarnjega protivnika 
onom tihom ustrajnošću, koja odaje veću duhovnu snagu od 
neplodnoga i nenadanoga bijesa. Slični su vodi, koja godi 
ruci i podaje se svima, ali polako skače, tiho poplavljuje 
i mirno ruši, strpljivo, duge godine, krupne stijene. 



104 



ONI KOJI PLAČU 



»Blago onima, koji plaču, jer će se utješiti«. Oni, što 
su tužni, što rone suze, što se gade sami sebi, a žale svijet i 
ne žive u pijanoj obamrlosti općega života, a oplakuju ne- 
sreću svoju i svoje braće i plaču zbog promašenih napora, 
zbog sljepoće, koja priječi pobjede svjetlosti — jer svjetlost 
ne može doći s neba, ako ne odsijeva u ljudskim očima — 
i što plaču zbog daljine svoga dobra, što je nebrojeno puta 
sanjano, nebrojeno puta obećavano, a ipak se sve više uda- 
ljuje zbog krivnje naše i svih ostalih; oni, što plaču zbog na- 
nesenih uvreda, umjesto da je povećaju u osvetama, i što 
plaču zbog zla, koje su učinili i zbog dobra, koje su mogli 
učiniti, a nijesu učinili; oni, što ne očajavaju, jer su izgu- 
bili vidljivo blago, nego čeznu za nevidljivim: oni, što 
plaču, požuruju suzama obraćenje, pa je pravo, da se jed- 
noga dana utješe. 

»Blago onima, koji su gladni i žedni pravde, jer će se 
nasititi«. Pravda, o kojoj govori Isus, nije pravda ljudska, 
pokornost ljudskim zakonima, slaganje sa zakonicima, što- 
vanje običaja i ugovora, koje ljudi sklope. Pravednik je, u 
jeziku psalama i proroka, čovjek, koji živi po volji Božjoj, 
to jest po volji vrhovnog izvora svake savršenosti. Ne po 
zakonu, što su ga književnici napisali, a u tančine ispisi- 
vali farizeji, nego po jedinom, priprostom Zakonu, koji Isus 
svodi na jednu jedincatu zapovijed: Ljubi sve ljude, blize i 
daleke, sugrađane i tuđince, prijatelje i neprijatelje. Oni, 
koji neprestano čeznu za tom pravdom, nahranit će se i 
napojiti u kraljevstvu. Ako im i ne pođe za rukom, da u 
svemu budu savršeni, oprostit će im se mnogo, jer su trpjeli 
u iščekivanju. 

»Blago milosrdnima, jer će biti pomilovani«. Tko ljubi, 
bit će ljubljen. Tko pritječe u pomoć, dobit će pomoć. Zakon 
je odmazde dokinut u zlu, ali vazda vrijedi u dobru. Mi 
neprestano činimo grijehe protiv duha, a ti će nam se gri- 
jesi samo onda oprostiti, ako oprostimo grijehe počinjene 
protiv nas samih. Krist je u svima ljudima, pa što učinimo 
ljudima, učinit će se nama. »Ono što učinite jednomu 
od najmanjih među vama, učinili ste meni«. Budemo li mi- 
lostivi prema drugima, moći ćemo biti milostivi sami prema 
sebi; samo ako oprostimo zlo, što nam drugi učine, moći će 
Bog oprostiti ono, što mi učinismo sami sebi. 

»Blago onima, koji su čista srca, jer će Boga gledati«. 
Čista su srca oni, kojima je jedina želja savršenost, jedina 
radost pobjeda nad zlom, koje vreba sa svih strana. Oni, ko- 
jima je srce prepuno ludih želja, zemaljskih težnja i svih 
požuda, što prevrću crva, koji se previja po zemlji, nikada 
ne će ugledati Boga u lice, ne će im nikada biti slatko uto- 
nuti u sretnom sjaju. 

»Blago mirotvorcima, jer će se nazvati sinovi Božji«. 
Mirotvorci nisu oni krotki iz drugog blaženstva. Oni ne vra- 
ćaju zlo za zlo. Mirotvorci su oni, koji donose dobro, gdje 
je zlo; koji utvrđuju mir, gdje bjesne ratovi. Kad je Isus 
rekao, da je došao, da donese rat, a ne mir, mislio je rat zlu, 
sotoni, svijetu; zlu, koje vrijeđa, sotoni, koji ubija, svijetu, 
koji je vječna kavga. Ukratko, mislio je rat ratu. Mirotvorci 
su zapravo oni, koji vode rat protiv rata; oni su pomiritelji, 
tvorci sloge. Povod je svakome ratu samoljublje, — koje 
se pretvara u ljubav prema bogatstvu, u oholost radi posje- 
da, u zavist prema onome, koji ima više, u mržnju prema 
slabijima — a novi zakon uči mržnju prema samom sebi, 
prezir dobara, koja se mogu mjeriti, ljubav prema svim 
stvorovima, pa i prema onima, koji mrze na nas. Mirotvorci, 
koji uče i vrše tu ljubav, uništavaju svaki rat u korijenu. Kad 
svaki čovjek bude ljubio braću više nego sama sebe, ne će 

biti više ratova ni malih ni velikih, ni domaćih ni državnih, 
ni jezikom ni rukom, ne će biti rata među čovjekom i čovje- 
kom, među staležom i staležom, među narodom i narodom. 
Mirotvorci će miriti zemlju, i s pravom će se nazvati zako- 
nitim sinovima Božjim te će među prvima ući u kraljevstvo 
Božje. 

»Blago progonjenima radi pravde, jer je njihovo kra- 
ljevstvo nebesko«. Ja vas šaljem, da osnujete to kraljev- 
stvo, kraljevstvo nebesko, kraljevstvo one najviše pravde, 
što je ljubav, one očinske dobrote, što se zove Bog. Šaljem 
vas dakle, da se borite protiv podržavača nepravde, protiv 
sluga materije, protiv sljedbenika Protivnikovih. Kad ih 
napadnete, branit će se; da se obrane, vrijeđat će vas. Mučit 
Će vam tijelo, mučit dušu, lišit vas slobode, a možda i ži- 
vota. Ali ako pristanete da radosno trpite, te donesete dru- 
gima ovu pravdu, zbog koje trpite, progon će vam dati neos- 
porno pravo da uđete u kraljevstvo, koje ste, kolikogod ste 
mogli, osnivali. 

»Blago vama, kad vas grde i kad lažno protiv vas kažu 
sve zlo. Radujte se i veselite se, jer je velika vaša nagrada 
na nebesima. Tako su prije vas progonili proroke«. Progon 
materijalan, na polju fizičkom, pravnom i političkom. 
Moći će vam oteti kruh i čistu sunčanu svjetlost i božansku 
slobodu, a mogu vam i kosti smrviti. Ali progonstvo ne će 
biti dovoljno. Očekujte i pogrdu i kletvu. Ne će se zado- 
voljiti, da vas osude, jer traže, da se ljudi životinje pro- 
mijene u svece — oni, koji leže u smrdljivoj životinjskoj 
nečisti, pa nikako ne će iz nje da izađu. Ne će se zadovo- 
ljiti, da vam izmuče tijelo. Dotaknut će se i duše: optužit 
će vas za svaku rugobu, kamenovat će vas ukorima i kleveta- 
ma; svinje će govoriti, da ste blatni; magarci će se kleti, da 
ste neznalice; gavrani će vas tužiti, da jedete strvinu; ovnovi 
će vas tjerati kao smrdi jivce; razvratnici će vikati na sa- 
blazan vaše razblude, a lupeži će vas prijavljivati radi kra- 

đe. Ali vi se morate sve to više radovati, jer je napadaj 
zlikovaca posveta vaše dobrote, a mulj, što ga bacaju na 
vas, zalog je vaše čistoće. 

To je, kao što bi rekao sv. Franjo, savršena radost. 
»Najviša je od svih milosti, što ih Krist daje svojim prija- 
teljima, da čovjek pobijedi samoga sebe i rado podnosi 
muke, nepravde, sramotu i oskudicu, budući da se ne mo- 
žemo ponositi ostalim Božjim darovima, jer nisu naši, nego 
Božji. A možemo se ponositi nevoljom i tugom, jer je naša. 
Ljudi su grdili sve proroke, što su govorili na zemlji. To 
će se isto dogoditi i onima, što dođu. Po tome se baš po- 
znaju proroci, što, okaljani blatom i obasuti pogrdama, 
prolaze vesela lica između ljudi te kazuju ono, što im srce 
govori. Blato nije sposobno da zatvori usta onima, koji 
moraju govoriti. Sve kad bi dosadnog tvrdoglavca i ubili, 
ne će ga moći ušutkati, jer će se njegov glas, pojačan 
odjekom smrti, čuti na svim jezicima i u svim vjekovima. 

Tim se obećanjem završuju blaženstva. 

Građani kraljevstva su pronađeni i označeni. Svatko 
će ih moći prepoznati. Koji se opiru, opomenuti su, koleb- 
ljivi su ohrabreni. 

Bogataši, oholice, zadovoljni, nasilnici, nepravednici, 
ratoborci, oni što se smiju, oni, što nisu gladni savršenosti, 
progonitelji i podrugivači ne će moći ući u kraljevstvo 
nebesko. Ne će moći ući, dok i oni ne budu pobijeđeni i 
izmijenjeni, dok ne postanu protivni onome što su danas. 
Oni, što ih svijet drži blaženima, što im svijet zavidi, ugleda 
se u njih i divi im se, beskrajno su dalje od prave sreće, 
nego drugi, koje svijet prezire i mrzi. Tim je radosnim 
uvodom Isus oborio ljudsku hijerarhiju. Sada će u nastavku 
preokrenuti vrednote života, i nikakav drugi preokret 
vrednota ne će biti onako božanski čudnovat kao njegov. 

RUŠIL AC 

Škopci gimnosofisti i lijeno društveno saturnovsko — 
ozbiljni ljudi, koji dolaze na gotovo, a gotovo ne obnav- 
ljaju, nego ponavljaju i kvare — uvijek su pokazivali ra- 
toborno lice prema onome, što se zove ili što se čini pa- 
radoksom. Da se ne bi morali mučiti, kako bi razlučili 
svete paradokse od onih, koji su samo lude zabave vrto- 
glavih ili nezdravih mozgova, izvlače se iz škripca govo- 
reći, da su paradoksi samo rušenje starih i priznatih istina: 
dakle, laž, i to — dodaju, da potkrešu krila taštini — laž 
vrlo lakog izuma, jer se, rekao bih, njima čini teže ići već 
utrtim putem i sricati redak po redak ono, što su, prije 
nego su se oni rodili, napisali oni, koji jamačno nijesu imali 
njihove lijene navike. 

Kada bi ti papazi onoga, što je već rečeno — podnoš- 
ljivi kao primaoci predaje, opasni kao prepreke novoga 
— izvoljeli iz skladišta svoje natrpane pameti izvući ne- 
koliko osnovnih misli, od kojih živi, ili, bolje, umire mo- 
derna misao, opazili bi, goleme li sablazni, da su sve, ili 
gotovo sve, rušenje — to jest paradoksi. 

Kad Rousseau kaže, da su ljudi rođeni dobri, ali da ih 
je društvo učinilo lošima, ruši poprimljenu dogmu o istoč- 
nom grijehu; kada teoretik napretka tvrdi, da od gorega 
dolazi bolje; teoretik evolucije, da složeno izvire iz jed- 
nostavnoga; monist, da su sve razlikosti samo pojave jedi- 
noga; marksist, da ekonomsko rađa duhovno, kada mo- 
demi filozofi, matematici, ustvrdiše, da čovjek nije središte 
svemira, kao što se uvijek vjerovalo, nego sićušna vrsta 
životinje na jednoj od beskrajnih kugala rasijanih po sve- 

miru; kada protestanti poviknuše: Papa ne vrijedi, nego 
samo Pismo; a francuski prevratnici: treći stalež nije ništa, 
a treba da bude sve — šta su oni svi učinili, ako ne da su 
srušili stara i općenita mišljenja? 

No najveći je prevratnik Isus. Najveći paradoksist, 
rušilac korenit i neustrašiv. U tome je njegova veličina. 
Njegova vječna novost i mladost. Tajna zašto svatko ve- 
liko srce prije ili kasnije teži njegovu evanđelju. 

Utjelovi se, da popravi ljude, zatrpane u bludnji i u zlu. 
Zabludu i zlo nalazi u svijetu, pa kako bi mogao ne rušiti 
svjetska načela? Pročitajte još jednom besjedu na gori. 
Na svakom koraku hoće Isus, da nisko bude visoko, da 
posljednje bude prvo, da odbačeno bude omiljelo, da prez- 
reno bude poštovano i napokon, da se stara istina drži 
zabludom, a obični život pokvarenošću i smrću. On je 
rekao prošlosti, ukočenoj u smrtnoj borbi, prirodi, kojoj 
se odviše dragovoljno pokorava općeno i obično mišljenje, 
najdlučniji: Ne! što ga je ikada zabilježila povijest svijeta. 

U tome je vjeran duhu svoga plemena, koje je iz sa- 
moga svoga pada uvijek crpio razlog za veće nade. Naj- 
ropskiji narod sanja, da će zavladati drugim narodima po 
sinu Davidovu. Najprezreniji osjeća, da je određen za 
slavu. Najviše kažnjavan od Boga, vjeruje, da ga Bog 
najviše ljubi; najveći grešnik je uvjeren, da će se on je- 
dini spasiti. Ali ta apsurdna težnja hebrejske svijesti za 
naknadom postaje u Kristu revizijom vrednota, koja samom 
logikom njegova nadzemaljskoga načela dopire do bo- 
žanske obnove načela, kojih se čovječanstvo drži i koje 
poštuje. 

Sigurnost, što se razumije sama po sebi kod Isusa 
jednaka je prvom otkriću Budinu. Ljudi su nesretni. Svi, 
Pa i oni, koji se čine sretnima. 

Sidharta uči, da treba uništiti život, da možemo uni- 
štiti bol. Isus se naslanja na drugu nadu, koja je to uzvi- 

šenija, što se čini bezumnijom. Ljudi su nesretni, jer nijesu 
umjeli naći pravi život; neka postanu oprečno onome, 
što su, neka rade protivno onome, što rade, i započet će 
blagdan sreće na zemlji. 

Dosada su išli za prirodom, dali su da ih vode njihovi 
nagoni, prihvatili su, i to samo riječima, privremeni i ne- 
dovoljni zakon, klanjali su se lažnim bogovima, mislili su, 
da će naći sreću u vinu, u mesu, u zlatu, u vlasti, u okrut- 
nosti, u umjetnosti, u mudrosti, a samo su povećali zlo. 
Znači, da su krenuli stramputicom; da se treba vratiti; 
odreći se onoga, što se činilo dobro, a pokupiti ono, što 
su pobacali; obožavati ono, što su spalili, a spaliti ono, što 
su obožavali; pobjeđivati nagone, mjesto da im udovolja- 
vaju; boriti se sa svojom naravi, mjesto da je opravdaju; 
stvoriti novi zakon i živjeti po njemu u duhu, bez propusta. 

Ako dosada nije postignuto, što se tražilo, nije druge, 
nego preokrenuti sadanji život, to jest, promijeniti čitavu 
dušu. 

Naša je stalna nesreća dokaz, da se promašilo isku- 
stvo staroga svijeta; da je priroda neprijateljica, da proš- 
lost ima krivo; da živjeti poput životinja, po prvotnim ži- 
vinskim nagonima, jedva uglađenim čovještvom, znači 
pljesniviti u nezadovoljstvu i očajavati. 

Oni, koji su, žalosno ili s podsmijehom, proglasili bes- 
krajnu bijedu čovjekovu, dobro su vidjeli. Pesimisti imaju 
pravo. Kako da pobijamo tužitelje naše nevrijednosti, pre- 
zirače naše nemoći, podrugljivce naše prostote? 

Tko god se nije rodio, da se valja po crvinjaku i guta 
svoju česticu zemlje; tko nema samo želudac i dvije ruke, 
nego i dušu i srce; tko je dobio dušu finijeg kova i zato 
neprestance šibanu, mora se zgražati nad ljudima. U kojih 
je narav suhopamija, to se zgražanje mijenja u odbojnost 
i mržnju; u drugih, veledušnije i bogatije ćudi, u samilost 
i ljubav. 

Kad je G. Leopardi, možda krivnjom nesavrše- 
nih kršćana, što su bili oko njega, izgubio ljubav prema 
Kristu, koga je volio u mladosti, promišljajući izjedao se u 
očaju i napokon završio: »Život je gorčina i dosada, i ništa 
drugo« tko bi imao smjelosti, da mu dovikne: šuti nesret- 
niče! Osjećaš li gorčinu — to ti je od pelina, što ga žvačeš u 
ustima; a dosađuješ li se, kriv si sam, jer si paklenim ka- 
menom umovanja spržio osjećaje, koji bi ti bili učinili život 
veselim ili barem snošljivim. Ne, Leopardi nije pogriješio. 
Kad čovjek vidi ljude onakve, kakvi su, i nema nade, da 
će ih spasiti, to jest promijeniti; kad ne može živjeti, kao 
što žive oni, jer je sasvim drugačiji; a ne može ih ljubiti, 
jer drži, da su osuđeni na bijedu i vječno zlo; da će za 
njega živine ostati uvijek živine, a kukavice uvijek ku- 
kavice, a prljavci da će greznuti sve to više u nečisti, što 
drugo može preporučiti srcu, nego da šuti i nada se smrti? 

Samo je jedna zagonetka: jesu li ljudi nepromjenljivi, 
nepretvarljivi, nepopravljivi? Ili se čovjek može uzvisiti 
nad sama sebe, posvetiti, biti poput Boga? Sav je naš 
udes u tome pitanju. Većina ljudi, koji su bili nad osta- 
lima, nijesu bili potpuno svijesni te dileme. Mnogi su držali 
i drže, da se životu mogu mijenjati samo oblici, a ne osno- 
va, i da će čovjeku biti dano sve, osim da promijeni narav 
svoga duha. Čovjek će moći više gospodariti svijetom, 
više se obogatiti, više naučiti, ali se njegov ćudoredni sa- 
stav ne će moći promijeniti, njegovi će osjećaji, njegovi 
prvi nagoni ostati uvijek isti onakvi, kakvi su bili u divljih 
gostiju pećina, u graditelja močvarnih gradova, u barbara 
prvih horda, u naroda najdrevnijih država. 

Drugi se isto tako zgražaju nad čovjekom, kakav je 
bio i kakav jest, ali prije nego utonu u očaj ništavila, pro- 
matraju čovjeka, kakav bi mogao biti, tvrdo vjeruju u po- 
pravak duše i nalaze sreću u božanskom, ali strašnom 
pothvatu, da priprave sreću svojoj braći. Dok su ljudi 

ljudi, nema drugoga izbora. Ili najočajnija tuga, ili najsmje- 
lija vjera. Ili smrt, ili spas. Prošlost je grozna, sadašnjica 
je odvratna, dajmo sav svoj život, pregnimo svom svojom 
snagom uma i srca da sutrašnjica bude bolja, da 
budućnost bude sretnija. Ako smo dosada griješili — 
a nepobitni dokaz je to, što nam je zlo — trsimo 
se, da se rodi novi čovjek i novi život. To nam je jedina 
svjetlost. Ili se ljudi ne će nikada dovinuti sreće ili, a to 
čvrsto vjeruje Isus, ako sreća može biti naše zajedničko 
i vječno dobro, moći ćemo je postići samo uz tu cijenu. 
Treba udariti drugim putem, preobraziti dušu, štovati nove 
vrednote, odreći se starih, reći sveto: Ne! protiv varavog, 
svjetskog Da. Ako je Krist pogriješio, preostaje nam samo 
bezuvjetno nijekanje i sveopće i dragovoljno uništenje. 
Ili strogi i savršeni ateizam — ne himbeni i kljasti ateizam 
današnjih malodušnih skeptika — ili krepka vjera u Krista, 
koja spasava i uskrisuje u ljubavi. 



KAZANO JE 

Povijest je čovjekova povijest obuke. Povijest rata 
medu manjinom, jake duhom, i većine, jake brojem. Po- 
vijest je uzgoja, koji je uvijek promašivao i uvijek po- 
činjao iznova; uzgoja nezahvalnoga, taštoga, zlovoljno pri- 
hvatanoga, često odbijanoga, češće propuštenoga i opet 
svaki čas prihvatanog. 

Prvi proroci, najstariji zakonoše, pastiri naroda, koji 
su se tek rađali i počinjali život, kraljevi i osnivači gradova 
i uvođači pravde, učitelji mudri i sveti, započeše zarana 
krotiti životinje. Živom su ili uklesanom riječju pitomili 
ljude vukove, uglađivali divljake, obuzdavali barbare, pri- 
vikavali starmale, omekšavali okrutnike, pokoravali silni- 
ke, osvetnike, neljude. Blagom riječju ili strašnim mukama. 
Orfeji ili drakoni obećavajući ili prijeteći u ime bogova na 
visokom nebu ili podzemnih bogova podrezavali su pandže, 
koje su opet rasle, stavljali su na zubate vilice brnjice i 
uzde, štitili one, koji se nijesu mogli braniti, žrtve, putnike 
i žene. 

Stari zakon, onaj što se nalazi, s malo inačica, u Ma- 
navi Dharmasastri i u Petoknjižju, u Ta-hiu i Avesti, u 
predajama o Solonu i Numi, u Heziodovim poukama i po- 
ukama Sedmorice mudraca, prvi je, nesavršeni, nezgodni i 
nedovoljni pokušaj, da se iz najnižeg životinjstva izvuče 
nacrt, početak, slika čovječanstva. Taj se zakon svodio na 
nekoliko osnovnih propisa: ne kradi, ne ubijaj, ne kuni se 
krivo, ne griješi bludno, ne ugnjetavaj slaboga, ne muči 
više nego treba tuđinca i roba. To su prijeko potrebne dru- 
štvene kreposti, korisne svima za zajednički život. Zako- 

nodavac se zadovoljava, da umanji broj najopćenitijih 
opačina. Zadovoljan je s najmanje zabrana. Njegov ideal 
rijetko nadmašuje približnu pravdu. 

Ali zakon pretpostavlja, prije sebe i pored sebe, nad 
moć zla, vrhovništvo nagona. Svaka zapovijed sadrži i nje 
zin prekršaj, svako pravilo protivno djelovanje. Zato je 
stari zakon, zakon prvih naroda nedovoljno rasipanje vječ- 
ne i pobjedonosne živine. On je skup nagodaba i polovič- 
nosti među običajem i pravdom, među prirodom i razumom, 
među otpornom životinjom i božanskim modelom. 

Ljudi iz starih vremena, ljudi puteni, naravni, tjelesni, 
gojni, krvavi, jedri, stasiti, ljudi guste dlake, crvena lica. 
koji jedu sirovo meso, oskvrnjuju djevojke, kradu stada, 
mrcvare neprijatelje, vrijedni, da se nazovu, kao i trojan- 
ski Hektor, ubojicima ljudi, ratnici snagom i pohlepom, 
koji su ubijenoga neprijatelja vukli za noge po zemlji, a za 
tim se krijepili grizući debele bubrežnjake volovske i ovčije 
te ispijajući goleme vrčeve vina; ljudi slabo ukroćeni, sla- 
bo podjarmljeni zakonom, kakve gledamo u Mahabharati, u 
Ilijadi, u Izdubarovoj pjesmi, u knjizi Jahvinih ratova, a 
da nije bilo straha od kazne i od bogova, bili bi još okrut- 
niji i raspušteniji. U vremena, kada se za jedno oko tražila 
glava, za jedan prst ruka, za jedan život sto života, zakon 
odmazde, koji je tražio samo oko za oko, život za život, bio 
je već znatna pobjeda plemenitosti i pravde, premda se 
nama poslije Isusa čini strašan. 

Zakon su češće kršili nego vršili. Snažni su ga pod- 
nosili protiv volje, mogućnici, koji su ga morali štititi, iz- 
bjegavali su ga, opaki su ga otvoreno povređivali; slabi su 
ga varali. A sve da su ga svi uvijek i držali, ne bi bio do- 
voljan, da pobijedi zlo, što je kipjelo i neprestance bujilo. 
časomice zadržavano, ali ne ugušeno, što je postalo teže, ali 
ne nemoguće, osuđeno, ali ne dokinuto. Bilo je to smanjiva- 
nje prirodne okrutnosti, ali ne potpuno iskorenjivanje. I 



ljudi, sputani ali uporni, počeše se pretvarati, da se poko- 
ravaju. Činili su ponešto dobro, na očigled svima, da mogu 
slobodno činiti zlo potajno; previše su vršili propise, da 
bolje izigraju podlogu i duh zakona. 

Do toga su bili došli, kad je Isus govorio na gori. On 
je znao, da je stari zakon ostrižen, oslabljen, ugušen u 
mutnim močvarama formalizma. Tisućgodišnje je djelo uz- 
goja čovječanskoga roda trebalo započeti iznova. Trebalo 
je ukloniti i očistiti pepeo, te ga rasplamtjeti vatrom pr- 
vašnjega oduševljenja, privesti ga njegovoj početnoj svrsi, 
a to je uvijek metanoia, promjena duše. I zato treba do- 
končati stari zakon, zakon osušen, istrošen. No da se do- 
konča, htio ga je dovesti do apsurda, ogorčiti ga do para- 
doksa i napokon stvoriti novi zakon, koji će nadomjestiti 
stari i dovesti do istinskoga i pravoga preokreta čovječje 
naravi. 

Jedno mjesto u evanđelju, čini se, poriče, da je to bila 
najviša Isusova namjera: »Ne mislite, da sam došao, da 
dokinem zakone ili proroke; nisam došao, da dokinem, ne- 
go da ispunim«. Ali u samoga Mateja, iza te tako odlučne 
tvrdnje, ima misao, koja je ograničava ili barem joj se dje- 
lomice protivi. Ova misao nije možda shvaćena u svome 
pravom smislu, jer svi drže, da Isusov zakon nije ništa 
drugo nego nastavak Mojsijeva zakona. »Dok ne prođe 
nebo i zemlja, ne će nestati ni jednoga slovca ni crtica, a 
da se prije potpuno ne izvrši«. To jest: ne će se nikada 
zbiti (kao što se ne može zbiti, da nestane neba i zemlje) 
da iščezne najmanji dio zakona, dok se sve ne izvrši. Ove 
su posljednje riječi prevedene doslovce, jer se time rješava 
tajna. Isus hoće da kaže: Dok se sve — to jest samo ono, 
što je u starom zakonu pravo i istinito — ne izvrši, dok 
ne postane zbiljsko, stalno pravilo za život, općeni i pretežni 
običaj, stare će zapovijedi potpuno valjati. One su najma- 
nja, pa stoga i prva stuba, potrebna, da se uspne do novoga 

zakona. Ali kada se sve izvrši, i stari zakon bude krv 
naše krvi, a novi se zakon objavi, onda nam više ne će tre- 
bati stara i krnja zakonodavstva. A na njihovo će mjesto 
doći uzvišeniji i bolji zakon, koji će ga ostaviti za sobom, 
a djelomice i poreći. 

Prepirući se sa farizejima, govorio je Isus još jasnije: 
»Zakon i proroci su trajali do Ivana, a od 
Ivana je objavljena blaga vijest o kraljevstvu Božjem, i 
svatko će u nj silom ući. S Isusom se, dakle, 
stvara novi zakon, a stari je dokinut i proglašen nedovolj- 
nim. 

On započinje kod svakoga primjera riječima: »Kazano 
je . . .« I odmah poslije stare zapovijedi, koju često para- 
doksom očišćuje ili je upravo ruši, slijedi nova: »Ali ja vam 
kažem . . . « 

S tim »ali« sviće novi dan u čovječanskom uzgoju. Nije 
Isus kriv, što još tumaramo u praskozorju. 



A JA VAM KAŽEM 

»Kazano je starima: ne ubij ...a ja vam kažem, 
da će svatko, tko se gnjevi ni za što na brata svoga, biti 
kriv sudu. A tko rekne bratu svomu: raka, bit će kriv skup- 
štini; a tko rekne: budalo, bit će osuđen na oganj pakleni«. 
Isus ide ravno u krajnost. Ne dopušta ni mogućnost ubi- 
janja, ne će ni da pomisli, da bi koji čovjek bio kadar ubiti 
brata. Pače ni da ga rani. Ne će ni da pomišlja na nakanu, 
volju, da ga ubije. Trenutačna srdžba, jedna pogrdna riječ, 
pomisao uvrede jednaka je razbojstvu. Meki i uvenuli du- 
hom povikat će: pretjerivanje! Nema veličine, gdje nema 
strasti, to jest pretjerivanja. Isus ima svoju logiku i nema 
krivo. Ubojstvo je samo posljednji završetak osjećaja, od 
gnjeva se prelazi na loše riječi, od zlih riječi na zla djela. 
Od udaraca na ubojstvo. Nije, dakle, dosta zabraniti ko- 
načni čin, tvarni i izvanjski čin. On je samo odlučni razmah 
unutranjeg razvitka, koji je vanjski čin učinio nužnim. 
Treba, naprotiv, posjeći zlo u samome korijenju, spaliti 
samu biljku mržnje, koja nosi otrovne plodove. 

Ahil, Pelejev sin, isti je onaj Ahil, koji se razgnjevio za- 
to, što su mu odnijeli priležnicu te pred mrtvim neprija- 
teljem moli bogove, neka ga pretvore u ljudoždera, da može 
zubima zagristi u ono meso; Ahil govori majci srebrnih 
nogu: 

Neka su proklete svađe bogova i smrtnih ljudi 
I žučnost, koja učini, da i pametan čovjek bukne 
Gnjevom, koji je slađi od meda i koji u srcu 
Ljudskom buji i poput ognja bukti. 

Ahil, poslije poraza drugova, poslije smrti najmilijeg 
prijatelja, otkriva napokon, što je gnjev, kad se digne i 
preuzme mah, pa ga ni rijeka krvi ne ugasi. Znade to srditi 
junak, ali se ne obraća. I prestaje se srditi na kralja ljudi, 
samo da iskali požar osvete na izmrcvarenom tijelu Hekto- 
rovu. 

Gnjev je poput vatre: može se ugasiti samo dok je 
varnica. Poslije je kasno. Isus je punim pravom osudio 
prvu nepravdu istom kaznom kao i ubojstvo. Kad svi ljudi 
budu znali u početku podrezati svaku zlovolju i progutati 
pogrde, ne će više nastajati među njima zadjevice ni rije- 
čima ni rukama, a ubojstvo će biti samo gadna uspomena 
na naše staro zvjerstvo. 

»Čuli ste, kako je kazano: ne čini preljube. A ja vam 
kažem: Tko god pogleda ženu sa željom, već je učinio 
s njom preljub u srcu svome«. 

Isus se ni ovdje ne zaustavlja kod materijalne činjenice, 
o kojoj vode računa samo grubi ljudi. Vazda se penje od 
tijela k duši, od tijela k volji, od vidljivoga k nevidljivome. 
Drvo se sudi po plodovima, ali se sjeme sudi po drvetu. 
Zlo, što ga svi vide, opazi se prekasno. I to u času, kada 
je već toliko dozrelo, da se više ne može ukloniti. Grijeh je 
prišt, koji najednom izbija, a ne bi se pojavio, da je krv 
u pravo doba očišćena od krivih sokova. 

Kad čovjek zaludi ženu drugoga čovjeka i jedno 
žudi za drugim, izdaja je potpuna, preljub je savršen, pa 
ležali, ne ležali zajedno. Čovjek se ne ženi samo ženinim 
tijelom, već i dušom. Ako izgubi tu dušu, izgubio je ono, 
što je najviše; a gubitak onoga, što je manje, može biti ne- 
snosno bolan, ali nije bitan. Žena, koju bez njezina pri- 
stanka siluje i oskvrni neljubljen tuđi čovjek, nije preljub- 
nica. Tu vrijedi samo namjera, osjećaj. Tko hoće da se 
drži čist, mora se uzdržavati i od prolazne i nijeme požude, 
jer se požudni pogled ponavlja, ako se ne uspregne; a od 



pogleda se brzo prelazi na riječ, na poljubac, a ljubav, 
kako i u paklu znadu, nijednom ljubljenom ne oprašta. 

Misliti, maštati, željeti nevjeru, to je već nevjera. Samo 
će se onaj, koji prereže prvi konop, moći spasiti iz goleme, 
opake mreže, što nastaje od jednoga pogleda, a poslije je 
ni smrt ne razveza. A Isus upravo svjetuje, da se oko 
iskopa i baci, ako zlo dolazi od njega, i da se odsiječe i 
baci ruka, ako zlo dolazi od ruke. Taj savjet preneražava 
malodušne, ali i snažne. Strašan je kao logika apsolut- 
noga. A ipak i najveće kukavice, kad zaprijeti gangrena, 
dopuštaju, da im se odsijeku ruke i noge, a ako im se u 
utrobi zgruša čir, spremno pristaju, da im se otvori trbuh, 
samo da se spase. No tu se radi o spašavanju tijela. Da 
se uzdrži zdrava duša, bez koje je tijelo samo bezumni 
stroj od mesa, svaka se žrtva čini teškom. 

»Čuli ste još, kako je kazano starima: ne kuni se krivo. 
A ja vam kažem: ne kunite se nikako; ni nebom, jer je pri- 
jesto Božji; ni zemljom, jer je podnožje nogu njegovih; ni 
Jeruzalemom, jer je grad velikoga kralja. Ni glavom se 
svojom ne kuni, jer ne možeš ni jednu dlaku učiniti bije- 
lom ili crnom. Nego neka bude vaša riječ: da, da, ne ne; a 
što je više od ovoga, od zla je«. 

Tko se pravo kune, straši se. Tko se krivo kune, izdaje. 
Prvi misli, da bi ga mogla kazniti zazivana moć; drugi je 
varalica, što se koristi vjerom ostalih, da ih prevari. Za- 
kletva je u oba slučaja zlo. Kada mi nemoćni zovemo višu 
moć, da bude svjedok ili gledalac naših bijednih rasprava 
iz interesa; kad se kunemo glavom svoje djece, a niti 
prividno ne možemo izmijeniti ni najmanji dio svoga tijela, 
to je bezumni izaziv, prava kletva. Tko govori uvijek isti- 
nu ne radi straha od čarolija, već po naravskoj volji duše, 
ne treba mu se kleti. Zakletve su gotovo uvijek nepouzda- 
ne, pa ne mogu dati sigurnu stalnost ni onome, koji se čini, 
da je s njima zadovoljan. U povijesti svijeta mnogo se 

više zakletva pogazilo, nego održalo, a onaj, što se kune 
s mnogo riječi, već time misli na prijevaru. 

»Kazano je starima: Poštuj oca i mater. A ja vam ka- 
žem: Tko ljubi oca i mater više nego mene, nije dostojan 
mene«. Dapače: »Ako tko dođe k meni, i ne mrzi svoga 
oca i svoju mater, i svoju ženu, i djecu, i braću i sestre, i 
napokon svoj vlastiti život, ne može biti moj učenik«. I 
ovdje je nemilice preokrenut stari propis, koji nove ljude 
spaja sa starima vezom poštovanja. 

Isus ne osuđuje djetinjske ljubavi, nego je stavlja na 
njezino mjesto, koje nije prvo, kao što su mislili stari. Naj- 
veći i najčišći stepen ljubavi je za njega očinska ljubav. 
Otac u sinu ljubi budućnost, novost; sin u ocu ljubi pro- 
šlost, starinu. Ali Isus dolazi, da izmijeni prošlost, da 
završi staro; preveliko štovanje roditelja, zatvaranje u 
predaju i u obitelj, zapreka je obnovi svijeta. Ljubav je 
prema svim ljudima nešto više od ljubavi prema onima, 
koji su nam dali život; spašavanje svih ljudi beskrajno je 
uzvišenije od službe porodici, složenoj od malo članova. 
Da se dobije više, treba napustiti manje. Bilo bi udobnije 
ljubiti samo svoje i tu ljubav, često prisiljenu i hinjenu, 
upotrebljavati za ispriku, da ne ljubimo nikoga drugoga. 
Ali tko god namijeni svoj život nečemu, što ga nadmašuje, 
velikome pothvatu, koji zahtijeva čitava čovjeka i sve tre- 
nutke do posljednjega mu časa, tko god hoće da služi čita- 
vom dušom čitavom čovječanstvu, mora ostaviti obične 
osjećaje, pa ako treba, i uništiti ih. Tko hoće da bude otac 
u dubokom i božanskom smislu, pa i bez tjelesnog očinstva, 
ne može biti samo sin. »Ostavi, neka mrtvi pokapaju svoje 
mrtve«. 

U starome zakonu, a još više u naučenjačkim preda- 
jama, bilo je na stotine propisa za čišćenje tijela. Ti su pro- 
pisi bili sićušni, dosadni, zamršeni i bez ikakve zemaljske ili 
nebeske osnove. Ali farizeji su držali, da je u vjeri najbolje 

baš vršenje ovih predaja, jer je lakše oprati čašu nego svoju 
dušu. Za mrtve stvari dosta je malo vode i ubrus, a za dušu 
se hoće plač ljubavi i oganj volje. 

»Ne može oskvrnuti čovjeka ono, što ulazi izvana u 
njega, nego ono, što izlazi iz čovjeka, oskvrnjuje čovjeka . . . 
Ne shvaćate li, da ono, što ulazi u čovjeka, ne može ga 
oskvrnuti, jer mu ne ulazi u srce, nego u trbuh i ide van?... 
Ono, što izlazi iz čovjeka, skvrni čovjeka, jer iznutra, to 
jest iz srca ljudskoga, izlaze zle misli, blud, krađe, uboj- 
stva, preljubi, požude, pakosti, himba, razbluda, zavist, 
kleveta, oholost, ludost«. 

Kupanje vodom iz studenca ili iz izvora, kupanje tjele- 
sno i obredno ne oslobađa od unutarnjeg pranja kud i kamo 
potrebnijega, pa je bolje jesti blatnim i znojnim rukama, 
nego odgurnuti brata rukama, opranim u tri vode. 

Nečist iziđe iz tijela, iščezne u jami i nagnoji vrtove i 
polja. Ali ima toliko dobro odjevene gospode, koja su do 
grla puna drugo jačij ih izmetina, tako, da smrad izlazi 
zajedno s riječima iz usta, koja uzalud peru i ispiru. A taj 
talog ne silazi u podzemnu jamu, nego blati život svima, 
kuži zrak, mrči i nevine. Od tih se smradnih ljudi moramo 
udaljiti, pa da se peru dvanaest puta dnevno. Sapunjanje 
kože ne pomaže, ako iz srca dolaze kužne misli. Ako čisti- 
lac zahoda ne misli na zlo, kud i kamo je čišći od bogataša, 
koji, dok gazi po mirisavoj vodi u mramornoj kupaonici, 
smišlja kakovu novu bludnost ili prijevaru. 

NE BRANITE SE 

Ali Isus nije još došao do svoga najčudnijeg preokreta. 

»Čuli ste, da je kazano: Oko za oko i zub za zub. A ja 
vam kažem: Ne branite se od zla, nego ako te tko udari po 
tvome desnom obrazu, okreni mu i drugi; i ako tko hoće, da 
te pozove na sud, da ti uzme košulju, podaj mu i haljinu. 
I ako te tko hoće nagnati, da ideš jednu milju, idi s njim 
dvije«. 

Stari zakon odmazde nije mogao biti preokrenut od- 
lučnijim riječima. Većina onih, što se zovu kršćanima, ne 
samo da se nije nikada držala te nove zapovijedi, nego nije 
htjela ni hiniti, da je odobrava. Načelo je neopiranja zlu 
za golemi broj vjernika bila nesnosna i neprihvatljiva sa- 
blazan kršćanstva. Na nasilje ljudi mogu odgovoriti na tri 
načina: osvetom, bijegom, pružanjem drugog obraza. Prvi 
je način barbarsko načelo odmazde, danas uglađeno i okrin- 
kano u zakonicima, ali je još uvijek na snazi. Na zlo se 
odgovara zlom — ili lično ili preko drugih osoba, ovlašće- 
nika uljuđene horde, što se zovu suci i krvnici. Zlu, što ga 
je učinio prvi uvreditelj, dodaju se zla, što ih čine pravdo- 
noše. Često se kazna okrene i na osvetnika, te se strahoviti 
lanac osveta i osveta za osvete proteže bez kraja i konca. 
Zlo je povratno. Pada i na onoga, tko ga učini pa i u dobroj 
namjeri. Bilo da se radi o narodima, bilo o porodicama ili 
pojedincima, prvi zločin nosi i potiče na pokoru i kaznu, 
koja se dijeli, sa zlokobnom nepristranošću, među uvredi- 
telje i uvrijeđene. Zakon odmazde može dati živinsku olak- 
šicu onome, koji je prvi napadnut, ali zlo uvećava mjesto 
da ga umanjuje. 



Bijeg nije bolji od osvete. Tko se sakriva, povećava 
smjelost neprijatelju. Strah od osvete može rijetko kada 
obuzdati nasilničku ruku. A tko bježi, poziva drugoga, da 
ga goni. Tko se pričinja mrtvim, draži protivnika, da ga 
dokonča; njegova slabost postane sukrivcem okrutnosti 
drugoga. I ovdje zlo rađa zlo. Jedini je put, unatoč njego- 
voj prividnoj apsurdnosti, onaj, što ga nalaže Isus. Ako 
ti tko dade pljusku, a ti mu uzvratiš dvije pljuske, on će 
tebe maznuti šakom, a ti ćeš pribjeći nozi, pa ćete povući 
oružje, i jedan će od vas izgubiti možda život baš ni za što. 
Pobjegneš li, tvoj će te protivnik goniti, ili će te, ohrabren 
prvim iskustvom, isprebijati nogama. Okrenuti drugi obraz, 
znači ne primiti drugu pljusku. Znači presjeći lanac zla, 
neminovnih zala još u prvom kolutu. Tvoj protivnik, koji 
očekuje otpor ili bijeg, poništen je pred tobom i pred sa- 
mim sobom. Sve je čekao, osim toga. Zbunio se, a ta je 
zbunjenost u neku ruku sramota. Ima vremena da uđe u 
se. Tvoja mu nepomičnost ohladi bijes, dade mu vremena, 
da razmisli. Ne može te obi jediti, da si strašivica, jer si 
spreman primiti drugi udarac i sam pokazuješ mjesto, gdje 
te može udariti. Svaki čovjek osjeća neko nejasno poštova- 
nje prema srčanosti drugoga, pogotovu, ako je ta srčanost 
moralna, to jest vrlo rijetka i teška. Uvređenik, koji se ne 
naljuti i ne pobjegne, pokazuje više duhovne snage, više 
gospodovanja nad samim sobom, više pravoga junaštva od 
onoga, koji navaljuje u sljepoći bijesa na uvreditelja, da 
mu vrati dvostruko zlo za zlo. Bešćutnost, kada nije sulu- 
dost, blagost, kad nije kukavičluk, zapanjuju, kao i sve 
čudno, i najprostije duše. Pokazuju životinji, da je taj čo- 
vjek nešto više od čovjeka. I sama životinja, kad je ne raz- 
draži otpor ili kukavički bijeg, ostaje osupnuta, pokazuje 
neku strašljivu pokornost pred tom novom snagom, koju 
nije poznavala, pa je zbunjuje. 

To više, što je među najvećim pobudama užitak, već 
osjećen u misli, u gnjevu udarenoga, u njegovu otporu, u 
borbi, što će nastati nakon prvoga napadaja. Čovjek je bor- 
bena životinja. Ali ovdje otpada užitak, slast je uništena. 
Nema većeg protivnika od velikog čovjeka, koji kaže mirno: 
Nije li ti dosta? Evo ti drugoga obraza, iskali se do mile 
volje. Bolje, da trpi moje lice nego moja duša. Možeš mi 
učiniti zla, koliko ti je drago, ali me ne možeš prisiliti, da 
budem bijesan, kao što si ti, lud kao i ti, živina, kao i ti. 
Ne možeš me nagnati, da učinim zlo pod izlikom, da meni 
drugi čini zlo. 

Da se čovjek doslovce drži ove Isusove zapovijedi, 
treba da vlada krvlju, živcima i svim nagonima niže duše, 
a to ih radi vrlo malo. Zapovijed je vrlo gorka i odbojna, 
ali Isus nije nikada kazao, da ga je lako slijediti. Nikada 
nije ustvrdio, da ga je moguće slušati bez teških odrica- 
nja, bez nutarnjih ljutih i neprestanih borba, ako se ne 
zataji stari Adam i ne rodi se novi čovjek. 

Ali ako se plodovi neotpora ne mogu svagda poka- 
zati, ako i zakržljaju, čim se povrati rđavo vrijeme, ipak su 
kud i kamo viši od plodova otpora i bijega. Primjer duhov- 
noga savladavanja, tako neobičan i nemoguć i nepojmljiv 
običnoj vrsti ljudi; gotovo nadnaravski čar podnošenja, 
tako protivan običajima, predajama, običnim strastima — 
taj primjer, taj prizor snage, to apsurdno čudo, neočekiva- 
no, kao i sva čudesa, teško je razumjeti kao i sva čudesa; 
primjer zdravoga i jakoga čovjeka, koji se izvana čini sli- 
čan drugima ljudima, a ponaša se kao Bog, kao biće više 
od drugih bića, više od snaga, što pokreću njemu slična 
bića; tko se, kao čovjek, ponaša tako izvanredno i druga- 
čije od ostalih ljudi i ako se taj primjer ponovi više od je- 
dnom, te ako se ne može pripisati nekoj ludosti i ako ga ne 
prate dokazi tjelesne srčanosti, kad je tjelesna srčanost 
potrebna, da se pomogne, a ne da se naudi — taj primjer 

ima uspjeh, koji možemo zamisliti, premda smo prožeti 
mišlju otpora i osvete. Zamisliti s naporom. Dokazati ne 
možemo, jer smo takvih primjera imali odviše malo, da 
bismo mogli navesti i djelomično iskustvo u potvrdu takva 
shvatanja. 

No ako Isusova zapovijed nije izvršena, ili odviše ri- 
jetko, ne može se reći, da se ne može izvršiti, a još se manje 
može reći, da je treba odbaciti. Protivi se ljudskoj naravi, 
ali najveće se ćudoredne tekovine protive našoj naravi. 
One su spasonosno rezanje dijelova naše duše — za neke 
najbujnije dušine mladice — a pravo je, da se ljudi boje 
noža. 

Ali Kristova zapovijed, sviđala se ili ne sviđala, jest 
jedina, koja može riješiti problem nasilja. Ona jedina ne 
dodaje zlu zlo. Ne strostruči zlo, ne da, da se rana okrene 
na zlo, reže čir, dok je još bubuljica. Odgovoriti udarcima 
na udarce i zločinima na zločin, znači prihvatiti načelo 
zlikovaca, priznati se sličan njima. Odgovarati bijegom, 
znači pomiriti se sa zlikovcem i potaći ga, da nastavi. Odgo- 
voriti razboritim riječima onome, koji je ozlojeđen i rasr- 
đen, znači raditi suvišan posao. Ali odgovoriti kretnjom 
pristajanja, pružiti prsa onome, koji te udari po leđima, 
dati tisuću onome, tko ti hoće ugrabiti stotinu, podnositi tri 
dana onoga, tko hoće da te muči samo jedan sat, čin je 
tako junački, premda se čini kukavičlukom, tako izvan- 
redan, da razjarenoga napadača pobjeđuje neodoljivom, 
božanskom moći. Samo onaj, koji pobijedi sam sebe, može 
pobijediti neprijatelje; samo sveci mogu ublažiti vukove; 
samo onaj, koji je preobrazio svoju vlastitu dušu, može 
preobraziti i duše svoje braće i tako učiniti, da svijet bude 
za sve manje bolan. 

PROTUNARAV 

Našoj se naravi duboko protivi neodupiranje zlu. No 
Isus je tu zato, da se naša narav zgadi nad onim, što joj 
danas prija, i da bude zadovoljna onim, što joj je juče 
ulijevalo užas. Svaka njegova riječ pretpostavlja tu pot- 
punu obnovu čovječjega duha. On nestrašivo ustaje protiv 
naših najopćenitijih sklonosti i naših najdubljih nagona. 
Hvali ono, što svatko izbjegava; osuđuje ono, što mi svi tra- 
žimo. Ne pobija samo ono, što ljudi uče — a što se često 
razlikuje od onoga, što zbilja misle i rade — nego se bori 
proti onoga, što svaki dan doista rade i misle. 

Isus ne vjeruje u savršenstvo naravne duše, koju je 
pad ukaljao. Vjeruje u njezino buduće savršenstvo, koje 
će se postići jedino temeljitim preokretom njezina sa- 
današnjega stanja. Njegov je zadatak, da popravi čovjeka; 
ali još više od popravka, potrebna je preobrazba čovjeka. 
S njim započinje novi rod. On je uzor, pralik, Adam 
iznova modeliranoga i iznova salivenoga čovječanstva. 
Sokrat htjede obnoviti razum, Mojsije zakon; drugi su 
se zadovoljavali izmjenom obrednika, zakonika, sustava, 
znanosti. Ali Isus ne će da promjeni dio čovjeka, nego 
čitava čovjeka od glave do pete. To jest unutarnjega 
čovjeka, ono, što je pokretač i izvor svih riječi i djela 
na svijetu. Nema tu dakle ništa, što bi bilo izvan njegove 
nadležnosti. On ne popušta niti se ulaguje. Ne pravi kom- 
promis s rđavom i pokvarenom naravi; ne pronalazi 
osobite razloge, da je opravda, kao što rade filozofi. Ne 
može se služiti Isusu i naravi. Tko je uz Isusa, on je protiv 
stare životinjske naravi i radi za anđeosku, koju treba da 
osvoji. Sve je drugo pepeo i brbljanje. 



Ništa nije ljudima tako zajedničko kao žudnja za bo- 
gatstvom. Nagomilati novca na svaki, pa i najnečasniji na- 
čin, uvijek je bila najslađa i najvažnija briga. Ali tko hoće 
da ide za mnom, veli Isus, neka razdijeli sve, što ima i 
radosno zamijeni vidljiva i sadašnja dobra s budućim i 
nevidljivima dobrima. 

Svaki čovjek brižno misli na sutrašnjicu. Uvijek se 
boji, da će mu izmaći tlo ispod nogu, da ne će imati do- 
voljno kruha do nove žetve i strepi, da ne će imati toliko 
tkanine, da pokrije svoje tijelo i tjelesa svoje djece. Ali 
Isus uči: Ne mučite se za sutra. Svakom je danu dosta 
svoje muke! 

Svaki bi čovjek htio da bude prvi, pa i među jednaki- 
ma. Htio bi u ovomu ili onom biti viši od onih, što ga okru- 
žuju. Htio bi da zapovijeda, da vlada, da se istakne kao 
najveći, najbogatiji, najljepši, najmudriji. Sva je ljudska 
povijest samo strah od podređenosti. Ali Isus uči: Tko hoće 
da bude prvi, neka bude posljednji i sluga svima. Najveći 
je najmanji; najmoćniji mora služiti najslabijemu. Tko se 
uzvisi, bit će ponižen; tko se ponizi, bit će uzvišen. Taština 
je druga opća ljudska šuga. Ona truje i ono dobro, koje 
ljudi čine, jer uvijek gotovo čine ono malo dobra, samo da 
ih vide. Zlo čine potajice, a dobro na trgu. Isus zapovijeda 
posve protivno. Neka ne zna tvoja ljevica, što čini tvoja 
desnica. Kad hoćeš moliti, zatvori se u sobu, a nemoj se 
lupati u prsa na uglovima, usred ljudstva. Ako postiš, ne iz- 
lazi na ulicu raščupan i mrk, da pokažeš, kako činiš pokoru, 
nego namaži kosu i pokaži se vesela lica kao i u druge 
dane. Zlo ne radi nikada, ni javno ni tajno, a kad činiš 
dobro, sakrij se, da ne bi mislili, da ga činiš radi pohvale. 

Nagon za održanjem života najjači je od svih, što vla- 
daju u nama. Nema sramote, okrutnosti ni kukavštine, kojih 
se ne bismo latili, kad se radi da spasimo ovo malo oduhov- 
ljenoga praha. Ali tko hoće da spasi svoj život, opominje 

Isus, izgubit će ga, a tko ga izgubi, spasit će ga. Jer život 
nije ono, što mnogi nazivlju životom; a tko se odrekne duše, 
gubi tijelo, u kojem je ona zatvorena. 

Svaki od nas hoće da sudi braći. Kad sudimo, čini nam 
se, da smo iznad suđenih, da smo bolji, pravedniji: nevini. 
Optužiti je isto kao i reći: mi nismo takvi! Zbilja, grbavci 
prvi upozore, ako tko ima malko kriva pleća. Ali Isus do- 
vikuje: Ne sudite, i ne će vam se suditi; ne osuđujte, i ne 
ćete biti osuđeni; opraštajte, i bit će vam oprošteno. 

Svaki čovjek se hvali, da je doista čovjek, to jest oso- 
ba ozbiljna, zrela i pametna, osoba ugledna i poštovana, 
koja sve zna i koja o svemu može govoriti i suditi. Za odveć 
iskren govor kažu, da je djetinjast; priprosta čovjeka pre- 
zirno zovu djetetom. Ali kad učenici upitaše Isusa, tko je 
najveći u kraljevstvu nebeskom, on odgovori: »Zaista vam 
kažem, ako se ne promijenite i ne postanete kao dje- 
ca, ne ćete ući u kraljevstvo nebesko«. 

Ozbiljan, pobožan, čist čovjek, farizej izbjegava, 
što više može, društvo grešnika i onih, koji su pali i koji 
su okaljani, te za svoj sto prima samo pravednike, kakav 
je, čini se, i on. Ali Isus izjavljuje neumorno, da je došao 
tražiti grešnike, a ne pravednike; zle, a ne dobre; i ne stidi 
se sjesti za večeru u kuću carinika i pustiti, da mu bludnice 
mažu noge: tko je doista čist, ne može biti okaljan od onih, 
koji su okaljani, i ne smije ih pustiti, da umru u svojoj 
gnjiloći iz straha, da se ne ukalja. 

Ljudska je lakomost tolika, da se svatko iz petnih žila 
muči, kako bi što više od drugih uzeo, a manje vratio. Svi 
nastoje da imaju: razmetanje darežljivošću samo je po- 
šteni plašt prosjačenja. Ali Isus tvrdi: bolje je davati nego 
primati. 

Svaki od nas mrzi većinu ljudi, s kojima živi. Mrzimo ih 
zato, jer imadu više od nas, jer nam ne dadu sve ono, što 
bismo htjeli; jer se ne brinu za nas; jer su drugačiji od nas 



129 



i, na koncu, zato, jer su živi. Zamrzimo i na svoje prijatelje, 
pa i one, koji su nam dobro učinili. A Isus naređuje, da 
ljude ljubimo, da ih ljubimo sve, da ljubimo i one, koji nas 
mrze. 

Tko ne vrši tu zapovijed, ne može se zvati kršćaninom. 
Ako je spreman i umrijeti, a ne ljubi onoga, koji ga ubija, 
nema prava da se zove kršćaninom. 

Jer naše samoljublje, prvi i posljednji izvor naše mrž- 
nje na druge, sadrži sve druge sklonosti i strasti. Tko 
svlada samoljublje i mržnju na druge, već se sav promije- 
nio. Sve je ostalo naravska posljedica i izvod. Mržnja na 
sebe i ljubav prema neprijateljima početak je i svršetak 
kršćanstva. To je najveća pobjeda nad starim, divljim, sli- 
jepim i grubim čovjekom. Ljudi se ne će moći preporoditi 
u sreći mira, dok ne budu ljubili i one, koji ih vrijeđaju. 
Ljubav prema neprijateljima jedino je sredstvo, kojim će 
se ukloniti sa zemlje i zadnji neprijatelj. 

PRIJE LJUBAVI 

Oni, koji Krista odbijaju i koji imadu odviše razloga, 
da ga ne prime — morali bi se sasvim odreći samih sebe, a ne 
mogu shvatiti, koliko bi dobili u zamjenu, pa se previše 
boje, da ne bi što izgubili, jer im je stalo do smeća, koje im 
se čini krasotom — oni, koji odbijaju Krista, da se ispri- 
čaju, zašto ne idu za njim, izvukoše odavna jedan razlog 
više, »učeni razlog«: on nije ništa novo rekao! Njegove se 
riječi nalaze na istoku i na zapadu nekoliko vjekova prije 
njega; ili ih je ukrao ili ih ponavlja i ne znajući, da nijesu 
njegove. Ako nije ništa novo rekao, nije velik, koliko se 
govori; ako nije velik, ne treba ga slušati. Samo mu se 
neznalice mogu diviti, slaboumni ga slušati, šumasti ga 
štovati. 

Međutim, ti lučonoše rodoslovlja misli ne kažu, treba 
li Isusove misli, bile one stare ili nove, prihvatiti ili zabaciti. 
A ne usuđuju se reći, da nije ništa posvetiti smrću veliku 
istinu, zaboravljenu i nevršenu istinu. I ne će dobro da po- 
gledaju, da li su Isusove misli i one starije misli po smislu 
i po dobi posve istovjetne, ili tek podjednako zvuče i izda- 
leka sliče po riječima; da, tobože, ne pogriješe, ne prihva- 
ćaju ni Isusove zakone ni zakone tobožnjih Isusovih uzora, 
nego i dalje živu svojim svinjskim životom, kao da evan- 
đelje nije i njima namijenjeno. 

Bilo je vrijeme, nakon proglašenja zakona, kad su se 
međusobno ljubili ljudi iste krvi; i građani su se istoga 
grada podnosili, dok jedan ne bi učinio zlo drugome; za tu- 
đince, ako nijesu bili gosti, bila je samo mržnja i zator. U 



porodici malko ljubavi; u polisu približna pravda, a 
izvan zidina i granica neugasiva mržnja. 

Onda su se dizali glasovi, u stoljetnim razmacima, koji 
su tražili malo ljubavi i za bližnje, za one, koji nijesu iz 
iste kuće, nego iz istoga naroda; koji su zahtijevali malo 
pravde i za strance, pa i za same neprijatelje. To bi bio 
divan napredak. No ti glasovi bili su rijetki, slabi, daleki 
— nisu se čuli, a ako su ih čuli, nijesu ih poslušali. 

Četiri vijeka prije Krista kineski je mudrac Me-ti na- 
pisao čitavu knjigu, Kie-siang-ngai, da pokaže, 
kako bi se ljudi morali međusobno ljubiti. On veli: »Mu- 
drac, koji bi htio popraviti svijet, može ga jedino popra- 
viti, ako dobro pozna izvor neredu. Ne zna li, ne može ga 
popraviti . . . Zašto nastaju neredi? Zato, jer jedni ne 
ljube druge. Činovnici i djeca nemaju sinovskoga pošto- 
vanja prema roditeljima i poglavarima; djeca ljube same 
sebe, ali ne ljube roditelje i čine krivo roditeljima zbog 
svoje vlastite koristi. Mlađa braća ljube sama sebe, a ne 
ljube stariju braću. Podanici ljube, sami sebe, a ne ljube 
svoje vladare . . . Otac ne prašta sinu; stariji brat mlađemu; 
vladar podanicima. Otac ljubi sama sebe, a ne ljubi sina i 
radi vlastite koristi čini sinu zlo ... I tako razbojnici na 
svijetu ljube svoju kuću, a ne ljube susjede, i zato pljačkaju 
tuđe kuće, da svoju napune. Tatovi ljube svoje tijelo, a ne 
ljube ljude, pa zato, za dobro svoga tijela, kradu ljudima. 
Kad bi tatovi shvatili tjelesa drugih ljudi kao svoje tijelo, 
tko bi krao? Tatovi bi iščezli . . . Kad bi se postigla sveopća 
uzajamna ljubav, države ne bi ratovale, porodice se ne bi 
uznemiravale, tatovi bi iščezli, vladari, podanici, roditelji 
i djeca bi se poštivali, opraštali, i svijet bi postao bolji . . .« 

Za Me-tia je ljubav — ili, da bolje prevedemo, 
dobrohotnost, koju tvori poštovanje i opraštanje — vapno, 
koje mora što čvršće povezati građane i državu. To je 
sredstvo protiv zala života u zajednici: opći socijalni lijek. 

»Na uvrede uzvraćaj prijaznošću« plaho pnsapcuje ta- 
janstven Lao-tse. No uljudnost je razboritost ili blagost, 

a ne ljubav! ... i 

Njegov suvremenik, stari Konfucije, učio je nauk, 

koji se, prema njegovu učeniku Tseng-tse, sastojao u pošte- 
nju srca i ljubavi prema bližnjemu, kao prema samome 
sebi. Treba zapamtiti »bližnjemu«, a ne »dalekomu«, stran- 
cu, neprijatelju. Kao prema sebi, a ne više od samoga sebe. 
Konfucije je propovijedao sinovsku ljubav i opcenu do- 
brohotnost, koja je potrebna za dobar napredak država, 
ali nije mu palo na pamet da osudi mržnju. U istoj knjizi 
Lun-yu, gdje se čitaju Tseng-tseove riječi, nalazimo i ove, 
uzete iz najstarijeg Konfucijeva teksta Ta-hio: »Samo je 
pravedan i čovječan čovjek sposoban, da ljude mrzi i ljubi 

onako, kako treba«. . 

Njegov suvremenik Gautama preporučuje ljubav pre- 
ma ljudima, prema svim ljudima, pa i prema najbjedmjima 
i najprezrenijima. Ali jednako treba ljubiti i životinje, pa 
i najmanje životinje, sva živa bića. U budizmu je ju av co 
vjeka prema čovjeku samo spasonosni posao, da se posve 
iskorijeni samoljublje, prvi i najjači potporanj opstanka. 
Buda hoće da uguši bol, a da uguši bol, ne vidi drugoga 
puta, nego da osobne duše utopi u sveopćoj duši, u nirvani, 
u ništavilu. Budist ne ljubi brata radi bratske ljubavi, nego 
radi samoga sebe, to jest, da ukloni bol, da savlada sebič- 
nost i da se uputi u uništenje. Njegova je sveopća ljubav 
ledena. Pohlepna, sebična i neka vrst stoične ravnodušnosti 
kao prema boli, tako i prema radosti. 

U Egiptu je svaka lešina nosila sa sobom u grob primje- 
rak Knjige mrtvih, prethodnu obranu duše pred 
Ozirisovim sudom. Mrtvac hvali sam sebe; bio je pravedan, 
pa je dao čak i onima, koji su bili potrebni: »Nisam nikoga 
morio glađu, nisam ucvilio nikoga, nisam ubio! Nisam nalo- 
žio ubojstvo iz potaje! Nikoga ni jesam varao! . . . avao 



sam kruha gladnome, vode žednome, odjeće golome; lađu 
onome, koji bi zapeo na putu; žrtve bogovima; podušje mr- 
tvima.« Tu ima pravde i djela milosrđa — a jesu li ih doista 
svi činili? — ali tu ne nalazimo ljubavi, pogotovu ne ljubavi 
prema neprijateljima! Želimo li doznati, kako su Egipćani 
postupali s neprijateljima, pročitajmo natpis velikoga 
kralja Pepi I Miririja: »Ova vojska iđaše mirno: po miloj 
volji, u zemlju Hirishaituaca. Ova vojska iđaše mirno: opu- 
stoši zemlju Hirishaituaca. Ova vojska iđaše mirno: posi- 
ječe sve njihove smokvenike i vinograde. Ova vojska iđaše 
mirno: zapali sve njihove kuće. Ova vojska iđaše mirno: sa- 
siječe na mirijade njihovih vojnika. Ova vojska iđaše mir- 
no: odvede njihove ljude, žene i djecu u velikom broju, a 
to više nego išta drugo obradova njegovu svetost«. 

I Zaratustra ostavi zakon Irancima. Taj zakon zapo- 
vijeda štovateljima Ahura Mazde, neka budu dobri svojim 
suvjernicima: neka dadu odijelo golome, neka gladnom 
radniku ne uskrate kruha. Uvijek smo kod materijalnog 
milosrđa prema onima, koji nam pripadaju, koji nam služe 
i koji su nam bližnji. O ljubavi ni riječi! 

Rečeno je, da Isus ništa nije dodao Mojsijevu zakonu 
i da je samo snažnije ponavljao stare zapovijedi: »Oko za 
oko, zub za zub, nogu za nogu, opeklinu za opeklinu, ranu 
za ranu, modricu za modricu.« Tako govori Mojsije u 
Izlasku. »Istrijebi sve narode, koje ti Gospodin Bog 
preda u tvoje ruke. Neka se nad njima ne ražali tvoje oko«. 
Tako piše u Ponovljenim zakonima. Još korak, 
pa eto nas kod ljubavi: »Ne čini krivo tuđincu i ne žalosti 
ga, jer ste i vi bili stranci u egipatskoj zemlji.« Načelo je: 
ne čini zlo strancu sjećajući se vremena, kad si i ti bio stra- 
nac. Ali stranac, koji živi među nama, nije neprijatelj; a 
ne učiniti mu krivo, ne znači još učiniti mu dobro. Izla- 
zak naređuje, da ga ne žalostimo; Ponovljeni zakoni su 
plemenitiji: »Ako tuđin stanuje u vašoj zemlji i među vama, 

ne predbacujte mu, nego neka bude među vama, kao da je 
rođen među vama i ljubite ga kao sami sebe«: uvijek 
tuđin, tuđin, koji stanuje medu vama, koji je vaš sugra- 
đanin i koji postaje kao jedan od vaših, vaš prijatelj. 

U istoj knjizi čitamo: »Nemoj tražiti osvetu niti pam- 
titi nepravdu svojih sugrađana.« To je drugi 
korak naprijed: ne čini zlo onome, koji te uvrijedi, ako je 
tvoje narodnosti. Došli smo, ako i ne do praštanja, a ono 
do plemenitoga zaboravljanja, premda smo ga rezervirali 
samo za bližnje. 

»Ljubi prijatelja, kao samoga sebe«. Pri- 
jatelja, to jest bližnjega, sugrađanina, koji ti je brat po 
plemenu, koji ti može biti od pomoći. A neprijatelje? Ima 
nešto i za neprijatelje: »Ako sretneš vola svoga neprijatelja 
ili magare, koje je pobjeglo, odvedi mu ga. Ako vidiš, da 
je magarac onoga, koji te mrzi, pao pod teretom na putu, 
ne oklijevaj, nego mu pomogni, da ga podigne«. Velike li 
dobrote starih Židova! Bilo bi tako slatko otjerati magarca 
još dalje, da se gospodar više namuči, dok ga nađe! A kad 
se na putu naiđe na magarca, koji je pao pod teškim tere- 
tom, baš bi bilo divno nasmijati se ispod brka i proslijediti 
dalje. Ali srce staroga Hebrejca nije još toliko otvrdnulo. 
Magarac je bio dragocjena životinja u onim krajevima i u 
ono vrijeme. Ne može se živjeti barem bez jedne magarice 
u staji. I svatko ima magaricu; prijatelj i neprijatelj; i da- 
nas je umakla tvoja, a sutra bi mogla pobjeći moja. Ne 
osvećujmo se na životinjama, sve ako je njezin vlasnik 
životinja. Jer ako sam ja njemu neprijatelj, on je nepri- 
jatelj meni. Dajmo mu dobar primjer, primjer — (nadajmo 
se ) — koristan. Odvedimo mu magarca kući; pomognimo 
mu, da opet namjesti samar i uravnoteži teret. Činimo dru- 
gima, što će oni — (nadajmo se) — učiniti nama. I u tome 
trenutku budimo milosrdni te odbacimo svaku zlu misao u 
vezi s magarećim ušima i leđima. 

To je nekako premalo. Stari Hebrejac se već straho- 
vito napregao, kad se pobrinuo za životinju svoga neprijate- 
lja, ali zato psalmi svaki čas odjekuju grdnjama protiv ne- 
prijatelja i usrdno pozivlju Gospodina, neka ih progna i 
istrijebi. »Neka na glavu onih, što me okružuju, opet padne 
kazna usta njihovih! Neka padne na njih živa žeravica: 
neka budu bačeni u oganj, u ponore, odakle više ne će moći 
ustati . . . Neka ih iznenada zateče propast i neka padnu u 
mrežu, koju su razapeli; neka se sruši i propadnu u jami, 
koju su iskopali! Onda će se moja duša radovati u vječno- 
sti!« Posve je ispravno, da se u takvom svijetu Saul čudi, 
što ga nije njegov neprijatelj David ubio, i što se Job hva- 
sta, da se nije uzradovao nesreći svoga neprijatelja. Samo u 
kasnijim poslovicama nalazimo gdjekoju riječ, koja obe- 
ćava Isusove riječi: »Nemoj reći: vratit ću ti zlo za zlo; pre- 
pusti se Gospodinu, i on će te spasiti*. Neprijatelj mora 
biti kažnjen, ali od ruku moćnijih, nego što su tvoje. Ali 
anonimni moralista dolazi i do ljubavi: »Ako je gladan 
onaj, koji te mrzi, daj mu kruha, da jede; ako je žedan, daj 
mu vode, da pije.« To je napredak: milosrđe se ne zausta- 
vlja kod vola, nego se proteže i na gospodara. No iz tih 
plahih načela, sakrivenih u kutiću pisma, jamačno nijesu 
mogla proključati čudesa od ljubavi, kakva nalazimo u 
propovijedi na gori. 

Ali, dodaju, eto Hilela, rabina Hilela, velikoga Hilela, 
Gamalijelova učitelja, Hilela Hababli, t. j. Babilonca.Taj je 
glasoviti farizej živio malo prije Isusa, te je učio — (vele) — 
isto, što je kasnije učio Isus. Bio je slobodouman Židov, ra- 
zuman, pametan rabin; ali po čemu bi bio kršćanin? Rekao 
je doista ove riječi: »Ne čini drugima ono, što se tebi ne 
mili: to je sav zakon, ostalo je samo tumačenje.« To su lije- 
pe riječi za učitelja staroga zakona, ali koliko su još daleko 
od riječi Onoga, koji je porušio stari zakon! Zapovijed je 
negativna: ne čini. Ne kaže: čini dobro onome, koji ti 

čini zlo. Nego: ne čini drugima (a ti su drugi jamačno dru- 
govi, sugrađani, ukućani, prijatelji) ono, što bi ti osjetio 
kao zlo. To je blaga zabrana, da se ne škodi — a nije bezu- 
vjetna zapovijed, da se ljubi! Doista, Hilelovi sljedbenici 
bili su talmudovci, koji zakon uglibiše u golemu baruštinu 
kazuistike; Isusovi sljedbenici bili su mučenici, koji su 
blagosiljali svoje mučitelje. 

I Filon, aleksandrijski Hebrejac, platonski metafizik, 
dvadesetak godina stariji od Isusa, ostavio je raspra- 
vicu o ljudskoj ljubavi. Ali Filon je sa svim svo- 
jim talentom i svim svojim mističkim i mesijanskim umova- 
njem uvijek — kao i Hilel — teoretik, čovjek od pera, tin- 
tarnice, nauke, knjiga, sustava, pojmova, apstrakcija, klasi- 
fikacija. Njegova dijalektička strategija stavlja u svečani 
red na bojnom polju tisuće riječi, ali ne zna naći riječ, koja 
bi u tren oka izbrisala prošlost, riječ, koja bi sjedinila 
srca., 

Govorio je o ljubavi više od Krista, ali nije znao reći 
a ne bi mogao ni shvatiti — ono, što je Krist rekao svojim 
prijateljima, neznalicama, na gori. 

Je li moguće, da se u Grčkoj, izvoru, iz koga su svi 
pili, ne nalazi i ljubav prema neprijateljima? U Grčkoj se 
nalazi sve — govore rado oni, što naginju na poganstvo i 
navaljuju na »palestinske praznovjernice«. Ona je u »du- 
hovnim stvarima« Kina Zapada, majka svih izuma. 

U Sofoklovu Ajaksu slavni Odisej se gane pred nepri- 
jateljem, koji je pao u bijedu. Uzalud ga opominje sama 
Atena, helenska mudrost, utjelovljena u svetoj sovi, da je 
»najugodniji smijeh smijati se neprijatelju«. Uliks ne misli 
tako. »Žalim ga, premda mi je neprijatelj, jer ga vidim 
tako nesretna, vezana uza zlu kob. I gledajući njega, mislim 
na sama sebe, jer vidim, da smo svi mi, što živimo, samo 
utvare, lagane sjene . . . Nije pravo činiti zlo čovjeku, kad 
umire, pa ako sam ga i mrzio«. Čini mi se, da smo još da- 



leko. Lukavi Uliks nije tako lukav, da se ne bi vidjeli mo- 
tivi njegova nenaravnoga ganuća. Žali neprijatelja, jer misli 
na sebe, jer bi i njega moglo snaći isto takvo zlo; a opra- 
šta mu, jer vidi, da je u slabom oklopu i da je na umoru. 

Mudriji od Uliksa, sin kipara Sofroniska, stavio je među 
toliko drugih pitanja i pitanje, kako se pravedan čovjek 
mora ponašati prema neprijatelju. Ali čitajući tekstove, za 
čudo, otkrivamo dva Sokrata s protivnim mišljenjem. Kse- 
nofontov Sokrat otvoreno prima opće shvaćanje. S prija- 
teljima se postupa dobro, a s neprijateljima vrlo zlo. Dapa- 
če je bolje preteći neprijatelja čineći zlo: »Čini se, da za- 
služuje najveću pohvalu onaj — veli on Herekratu — 
koji preteče svoje neprijatelje, postupajući s njima zlo. A 
svoje prijatelje, služeći im.« Ali Platonov Sokrat ne pri- 
hvaća to mišljenje. »Ne smiješ nikome - kaže on Kritonu - 
vraćati nepravdu za nepravdu, zlo za zlo, pa makar da si 
i uvredu primio«. To isti tvrdi iu Republici, dodajući, 
za pokrepu, da zli za osvetu ne postaju bolji. Ali u Sokra- 
tovoj glavi vlada misao pravde, a ne osjećaj ljubavi. Ni u 
jednom slučaju pravedan čovjek ne smije činiti zlo; iz 
obzira prema sebi — pazimo — a ne iz naklonosti prema 
neprijatelju. Zao čovjek mora sam sebe kazniti, inače će 
ga poslije smrti kazniti pakleni suci. Platonov će se učenik 
Aristotel mirno vratiti staroj misli. »Ne ljutiti se zbog 
uvreda — kaže u Etici Nikomahu — svojstvo je kuka- 
vice i roba«. 

Istraživači će, dakle, prethodnika kršćanstva malo naći 
u Grčkoj. 

Ali oni, što zabacuju Krista, ne bi li utuvili, da je kr- 
šćanstvo postojalo prije Krista, nađoše Isusu takmaca i u 
Rimu, u cesarevu dvoru: Seneku. Seneka, upravljač savjesti 
»mlade gospode« iz boljega svijeta u obnovljenom stoi- 
cizmu; apstraktni aristokrat, koga se nikad ne doimlju 
muke podređenih; gazda, koji prezire bogatstvo, a čvrsto 

ga stiska šakama; koji govori o jednakosti između slobodnih 
i robova, a sam se služi robovima, umni procjenitelj zgoda, 
grizodušja, zala, pravih opačina i željenih kreposti; onaj, 
koji je stari, ludi, ali čisti Krizipov nauk navratio u more 
najdragocjenijega; ćudoredni Seneka, da je bio — i ne 
znajući za to — kršćanin u isto vrijeme, kad je živio Krist. 

Ispitujući premnoga njegova djela, a mnogo ih je na- 
pisano poslije Isusove smrti, jer se Seneka ubio tek godine 
65 — nađoše, da se »mudrac ne osvećuje, nego zaboravlja 
nanesene uvrede« i da, »po uzoru bogova treba dobro činiti 
i nezahvalnima, jer sunce obasjava i zle, a more podnosi 
i gusare« i napokon da »treba neprijateljima prijateljskom 
rukom priteći u pomoć«. No filozofovo »zaboravljanje« 
nije »oproštenje«; a »pomoć« može biti dobročinstvo, ali ne 
ljubav, Oholica, stojik, farizej, filozof, ponosan na svoju 
filozofiju, pravednik, zadovoljan sa svojom pravednošću, 
mogu prezirati uvrede malih; a isto tako ujede svojih pro- 
tivnika; a mogu se udostojati, s nadutom veledušnošću, da 
im se dive narodi, da pruže kruha gladnome neprijatelju, ne 
bi li ga tako što jače ponizili s visine svoga savršenstva. Ali 
taj je kruh umiješen s kvasom taštine, a ta prijateljska ruka 
ne bi znala obrisati suzu niti očistiti ranu. 

Stari svijet ne pozna ljubavi. Pozna strast prema ženi, 
prijateljstvo prema prijatelju, pravednost prema građaninu, 
gostoljubivost prema strancu. Ali ne pozna ljubavi. Zeus 
štiti putnike i strance; onome, koji pokuca na vrata koga 
Grka, ne će biti uskraćen komad mesa, čaša vina i poste- 
lja. Siromašni će dobiti sklonište, bolesni će biti podvoreni, 
oni, koji plaču, bit će utješeni lijepim riječima. Ali stari 
nisu poznavali ljubavi, ljubavi koja trpi i zaboravlja na 
sebe, ljubavi prema svima onima, koji trpe i koji su za- 
pušteni, ljubavi prema prostom puku, prema siromašnom 
svijetu, prema prognanima, pogaženima, prokletima i zapu- 
štenima; ljubavi prema svima, ljubavi, koja ne pravi razlike 

između građanina i stranca, između lijepoga i ružnoga, iz- 
među zlikovca i filozofa, između brata i prijatelja. 

U posljednjem pjevanju Ilijade vidimo zaplakana star- 
ca, oca, koji ljubi ruku neprijatelju, najstrašnijem nepri- 
jatelju, koji mu je pobio sinove, a najmilijeg sina ubio prije 
nekoliko dana. Stari kralj Prijam, poglavica oskvrnjenoga 
grada, gospodar silnoga bogatstva, otac pedesetorice sinova, 
kleči pred nogama Ahila, najvećega junaka i najvećeg ne- 
sretnika među Grcima, sina morske boginje, Patroklova 
osvetnika, Hektorova ubojice. Bijela se starčeva glava po- 
gnula pred mladošću ponositog pobjednika. I Prijam plače 
za ubitim sinom, najhrabrijim, najljepšim, najmilijim od 
njegovih pedeset sinova, i ljubi ruku, što ga je ubila. I ti, 
kaže ubojici, imaš sijedoga, ostarjelog, dalekog, nezaštiće- 
nog oca. Tako ti tvoje ljubavi prema ocu, vrati mi barem 
mrtvo sinovljevo tijelo. Okrutni, bezumni Ahil, ubojica Ahil 
odgurne blago molitelja, pa brižne u plač. I oba neprijatelja, 
pobijeđeni i pobjednik, otac, koji više nema sina, i sin, koji 
ne će više vidjeti oca, starac sav bijel i mladić plave podre- 
zane kose — obojica zajedno zaplaču, po prvi put zbrati- 
njeni bolom. Drugi oko njih gledaju nijemo i začuđeno. I 
mi sami, nakon trideset vjekova, moramo biti potreseni onim 
plačem. 

No u Prijamovu poljupcu nema opraštanja, nema lju- 
bavi. Kralj se ponizuje pred Ahilovim nogama, jer (on je 
sam i neprijatelj) hoće da dobije tešku i neobičnu milost. 
Da ga nije nadahnuo neki bog, ne bi se bio ni maknuo iz 
Ilija. A Ahil ne plače za mrtvim Hektorom, za Prijamom, 
koji roni suze, za mogućnikom, koji se mora poniziti, za 
neprijateljem, koji je morao poljubiti ruku ubojici. Plače za 
izgubljenim prijateljem, za Patroklom, koji mu je draži od 
svih ljudi, za Pelejem ostavljenim u Ftiji, za ocem, kojega 
ne će više nikada zagrliti, jer znade, da su mu mladi dani 
izbrojeni. I vraća ocu sinovljevo tijelo, — ono tijelo, koje je 

toliko dana vukao po prahu — jer Zeus hoće, da ga vrati, a 
ne zato, jer mu se utažila glad za osvetom. Svaki od njih 
plače sam za sobom. Prijam ljubi ruku iz ljute nuždei Ahil 
vraća tijelo iz poslušnosti prema bogovima. U najplemeniti- 
jem junačkom svijetu starine nema ljubavi, koja uništava 
mržnju i koja mržnji preotimlje mjesto, ljubavi, koja je 
jača od mržnje, koja je žarča nesmiljenija i vjer- 
nija; ljubavi, koja nije zaboravljanje zla, nego ljubav 
prema zlu — jer je zlo veća nesreća za onoga, koji ga po- 
čini, nego za nas — ; nema mjesta ljubavi prema neprijatelju. 

0 toj ljubavi nitko nije govorio prije Isusa, nitko od 
onih, koji su govorili o ljubavi. Ta ljubav nije bila poznata 
sve do propovijedi na gori. U njoj je veličina i novost Isu- 
sova: Njegova najveća novost, njegova vječno nova veli- 
čina, nova i za nas, jer je ne razumijemo, ne slijedimo, ne 
slušamo; beskrajno vječna, kao što je istina vječna. 

LJUBITE! 

»Čuli ste, da je kazano: Ljubi bližnjega svoga, a mrzi 
neprijatelja svoga. A ja vam kažem: Ljubite neprijatelje 
svoje, blagosiljajte one, koji vas psuju, činite dobio onima, 
koji vas grde, koji vas progone, da budete sljedbenici oca 
svoga, koji je na nebesima; jer on čini, da njegovo sunce 
šija nad zlima i nad dobrima i daje kišu pravednima i 
nepravednima. Jer ako ljubite one, koji vas ljube, kakvu 
ćete plaću imati? Ne čine li to i carinici? I ako primate 
samo braću svoju, što osobito činite? Ne čine li to i nezna- 
bošci? Budite dakle savršeni, kao što je savršen otac vaš 
nebeski«. 

Nekoliko jednostavnih, jasnih riječi, bez filozofije: 
Ali one su magna charta novoga naraštaja, trećega nara- 
štaja, koji se još nije rodio. Prvi je bio naraštaj životinja 
bez zakona, a bilo mu je ime rat; drugi je naraštaj barbara, 
koje je zakon ugladio, a najveće mu je savršenstvo bila 
pravda. Taj naraštaj traje još i sada, jer pravda još nije 
pobijedila rat, a zakon još nije posve potisnuo živinstvo. 
Treći mora biti naraštaj pravih ljudi, ne samo pravednika, 
nego svetaca, ne ljudi sličnih životinjama, nego Bogu. 

Isusova je misao samo jedna, samo ova: pomoću ljubavi 
preobraziti ljude od životinja u svece. Vračarica Kirka, so- 
tonska žena iz lijepih mitoloških priča, pretvarala je ju- 
nake u životinje pomoću uživanja. Isus je protivnik sotone, 
protivnik Kirke: On spasava od živinstva silom jačom od 
užitka. 

Da se latimo toga posla, koji se čini očajan životinjama, 
što su se jedva uzdigle nad životinje, i ljudima, što su se 

tek osvijestili, treba nasljedovati Boga. Da se približimo 
svetosti, moramo imati pred očima Božanstvo. Budite sveti, 
jer je Bog svet. Budite savršeni, jer je Bog savršen. 

Taj poziv ne zvuči kao nov čovjekovu srcu. Vrag je 
rekao u vrtu: Bit ćete kao bogovi. Jahve je rekao svojim 
sucima: Budite bogovi, budite pravedni, kao što je prave- 
dan Bog. Ali sada se ne radi o tome, da budemo mudri kao 
Bog; nije dosta da budemo pravedni poput Boga. Bog više 
nije samo mudrost i pravednost. Bog je s Isusom postao 
naš Otac: postao je Ljubav. Njegova zemlja daje i ubojici 
kruha i cvijeća; onaj, koji na njega huli svakog jutra, kad 
se probudi, gleda ono isto žarko sunce, što grije sklopljene 
ruke onih, koji se na polju mole. Otac ljubi s jednakom 
ljubavlju onoga, koji ga ostavlja, i onoga, koji ga traži; 
onoga, koji ga sluša u njegovu domu, i onoga, koji ga bljuje 
zajedno s vinom. Otac može biti tužan, može trpjeti, može 
plakati, ali ga nijedan zlikovac ne može nagnati, da 
bude poput njega, nitko ga ne može navesti na osvetu. 

A mi, koji smo toliko ispod Boga, stvorovi osuđeni na 
svršetak, mi, koji imamo jedva toliko moći, da se sjetimo 
onoga, što je bilo prekjuče, a ne znamo, šta će biti sutra, 
mi niži i nesretni stvorovi, zar mi nemamo to više razloga, 
da prema našoj bijednoj braći budemo onakvi, kakav je 
Bog prema nama? 

Bog je najviša hipostaza našega ideala, onoga što bi- 
smo htjeli da budemo. Kad ga ostavljamo sama, kad se 
udaljujemo od njega, kad nismo onakvi, kakav molimo da 
on bude prema nama — ne znači li to možda, da se uda- 
ljujemo od jedine svoje svrhe, da onemogućujemo i za- 
uvijek činimo nedohvatnom onu sreću, za koju smo stvo- 
reni, za koju mislimo da živimo, koja je naša, koju zamiš- 
ljamo, o kojoj snivamo, koju hoćemo, tražimo, zazivamo, 
uzalud za njom trčimo u svim lažnim srećama, koje nisu 

Bog? »Soyons des Dieux — kliče Bossuet — soyons des 
Dieux, ii nous le permet pour l’imitation de sa saintetć.« 

Tko ne bi htio biti sličan Bogu, biti s Bogom? Dii 
estis. Božanstvo je u nama; živinstvo ga sputava i steže 
kao opaka kora, koja priječi naš razvitak. Tko ne bi htio 
biti Bog? Jeste li, ljudi, doista zadovoljni, što ste ljudi, 
ljudi kao što ste danas, pola ljudi, pola životinje, kentauri 
bez snage, sirene bez miline, demoni s faunovom gubicom 
i kozjim nogama? Jeste li toliko zadovoljni sa svojim po- 
lutanskim i nesavršenim čovještvom, sa svojim tek obuz- 
danim živinstvom, sa svojom tek željkovanom svetošću? 
Mislite li, da je ljudski život, kakav je bio jučer, kakav 
je danas, tako drag, tako zadovoljan, blažen, da ne bi 
trebalo ništa pokušati, da ne bude više takav, da bude 
posve drugačiji, protivan novome, a sličniji onome, što 
ga kroz tisućljeća zamišljamo u budućnosti i u nebu? Ne 
bi li se moglo od ovoga života učiniti drugi život, ovaj 
svijet pretvoriti u božanstveniji svijet, te napokon pora- 
diti, da nebo, nebeski zakon siđe na zemlju? 

Taj novi život, taj svijet zemaljski, ali i nebeski, jest 
kraljevstvo nebesko. Da kraljevstvo dođe, mi sami moramo 
postati nebeskiji, božanskiji, nadvisiti sami sebe; moramo 
postati slični Bogu; nasljedovati Boga. 

Tajna o nasljedovanju Boga jest ljubav; ljubav je po- 
uzdan put k usavršenju, ljubav čovjeka prema čovjeku, 
ljubav prema prijatelju i neprijatelju. Ako je ta ljubav 
nemoguća, naše je spasenje nemoguće. Ako nas odbija, 
znak je, da nas sreća odbija. Ako je bezumna, bezumne 
su naše nade u spasenje. Po običnom shaćanju ljubav je 
prema neprijatelju ludost. Hoće reći, da je i naše spase- 
nje u ludosti. Ljubav prema neprijatelju nalikuje na 
mržnju prema samima sebi. Znači, da ćemo postići bla- 
ženstvo jedino, ako zamrzimo sami sebe. 

Ne smijemo se ništa plašiti, što smo dovle došli, jer 
smo se ogledali i iscrpli sva iskustva. Ne možemo reći, da 
se nijesmo imali kada latiti svih pokusa. Sedmice i tisuć- 
ljeća živimo na zemlji te dokazujemo i pobijamo. Okušali 
smo razbludu, a razbluda nam je ostavila u ustima vonj 
gnjileži i još nezasitniju žeđu. Okušali smo svoje tijelo 
utančanim i pokvarenim užicima, dok se nijesmo, istro- 
šeni i žalosni, našli na gnojnoj postelji. Okušali smo za- 
kon, i nismo mu se pokorili; promijenili smo zakon, ali 
ga nijesmo poslušali. Pravda nije zasitila naša srca. Oku- 
šali smo razum, procijenili smo stvorenja, pobrojali smo 
zvijezde, opisali smo biljke, sve mrtvo i sve živo, pove- 
zali smo ih laganim nitima pojmova, pretvorili smo ih u 
čarobne metafizičke sapunice, a na koncu su stvari ostale 
uvijek iste, neprestano iste, i nisu nam bile dovoljne i 
nisu se mogle obnoviti; a brojevi i imena nijesu mogla 
utažiti našu glad, pa su napokon i najpametniji zlovoljno 
priznali, da ne znadu ništa. Okušali smo umjetnost, i naša 
je nemoć nagnala u očaj i najhrabrije, jer se apsolutno ne 
nalazi u oblicima, raznoliko premašuje jedino, obrađena 
tvar ne zaustavlja prolazno. Okušali smo bogatstvo i 
uvidjeli, da smo još siromašniji, okušali smo snagu i otri- 
jeznili smo se još slabiji. Ništa nije moglo smiriti našu 
dušu; ni u jednoj se hladovini naše tijelo nije moglo pru- 
žiti i nauživati se odmora; a srce je u vječitom traženju, 
u vječitom razočaranju postajalo sve starije, umornije, 
praznije, jer ni u kojemu dobru nije našlo svoje smirenje, 
ni u kojemu užitku svoju radost, ni u kojoj pobjedi svoju 
sreću. 

Isus nam predlaže svoj pokus, posljednji pokus lju- 
bavi. Pokus, koga nitko nije izvršio, a malo tko pokušao, 
i to u rijetkim trenucima svoga života. Vrlo težak, vrlo 
protivan našemu nagonu, ali jedini, koji može izvršiti ono, 
što obeća. 



Čovjek, kakav izlazi iz prirode, misli samo na sebe, 
ljubi samo sebe. Uspijeva mu malo pomalo, s neizkaza- 
nim, ali sporim naporima, da ljubi neko vrijeme svoju 
ženu, da ljubi svoju djecu i podnosi svoje drugove iz lova, 
iz razbojstva i iz rata. Može ponekada ljubiti prijatelja. 
Mnogo lakše može mrziti na one, koji ga ljube, a neće da 
ljubi one, koji ga mrze. 

I baš zato Isus zapovijeda ljubav prema neprijate- 
ljima. Da se obnovi čitav čovjek, da se stvori novi čovjek, 
treba iščupati najžilaviji korijen staroga čovjeka. Sve ne- 
sreće, pokolji, nevolje na svijetu nastaju iz sebeljublja. Da 
se stari Adam pripitomi, treba mu iščupati to sebeljublje 
i nadomjestiti ljubavlju, koja je u najvećoj protivštini 
s njegovom sadanjom naravi: ljubavlju prema neprijatelju. 
Potpuna obnova čovjeka takva je uzvišena apsurdnost, 
da se može postići jedino apsurdnim putem. To je ne- 
obični, nenaravni i ludi pothvat, koji se može jedino po- 
stići nenaravnom, nadnaravnom i neobičnom ludošću. 

Do sada je čovjek ljubio sama sebe i mrzio one, koji 
njega mrze; budući čovjek, stanovnik kraljevstva mora 
sam sebe mrziti, a ljubiti one, koji njega mrze. Ljubiti 
bližnjega kao samoga sebe nepotpuna je riječ, koncesija 
općem samoljublju, jer tko ljubi sama sebe, ne može sa- 
vršeno ljubiti druge, te je silom prilika u sukobu s dru- 
gima. Samo nas mržnja prema samima sebi spasava. Jer 
sebe odviše ljubimo, sebi se divimo, sebe mazimo. Da 
ugušimo tu svetu ljubav, potrebno je upoznati naše ništa- 
vilo, našu niskoću, našu sramotu. Mržnja na samoga sebe 
jest poniznost, dakle početak osvješćivanja, savršenstva. 
A samo će ponizni ući u kraljevstvo nebesko, jer oni je- 
dini osjećaju, koliko su daleko od njega. Mi se srdimo 
na druge zato, jer nam se čini, da nam drugi bez razloga 
vrijeđaju naše ja, da mu dovoljno ne služe; ubijamo brata, 
jer nam se čini, da je na smetnju našemu dobru; krademo 

iz ljubavi prema našemu tijelu; podajemo se bludu, da 
ugodimo svome tijelu. Zavist, majka neprijateljstva, opre- 
ka i ratova nije ništa drugo nego žalost, da drugi ima više 
od nas, da ima ono, što mi nemamo. Oholost je isticanje 
našeg uvjerenja, da smo iznad drugih, da imamo više od 
drugih, da vrijedimo i znamo više od drugih. Sve ono, 
što religije, ćudoređa, zakoni nazivlju grijesima, porocima 
zločinima, dolazi iz te ljubavi prema samima sebi, iz 
mržnje prema drugima, koja nastaje iz te jedine, osam- 
ljene, neuredne ljubavi. 

Kojim pravom možemo mrziti svoje neprijatelje, kad 
smo i mi pali u isti grijeh, zbog kojeg nam se čini, da mo- 
žemo na njih mrziti — to jest u mržnju? 

Kojim pravom da ih mrzimo, sve ako su i učinili koji 
grijeh, sve ako ih i smatramo opakima, kad smo i mi sami 
više puta činili iste grijehe i kad smo okaljani istim opa- 
činama ? 

Kojim pravom da ih mrzimo, kad smo gotovo uvijek 
mi odgovorni za njihovu mržnju, kad smo ih sami s nebro- 
jenim pogreškama svog nakaznog samoljublja prisilili, da 
nas mrze? 

A tko mrzi, nesretan je i najviše trpi. Barem radi 
naknade za to trpljenje, kojemu smo često pravi — bliži 
ili dalji — uzrok, moramo ljubavlju odgovoriti na onu 
mržnju, blagošću na žestinu. 

Naš neprijatelj ujedno je i spasitelj. Svakoga dana 
moramo biti zahvalni neprijateljima. Samo oni vide jasno 
i bez pretvaranja sve ono, što je u nama ružno i nisko. 
Dozivaju nam u pamet ono, što doista jesmo, bude u nama 
svijest o našem ćudorednom siromaštvu, a to je bitni po- 
četak preporoda. Dužni smo ih ljubiti i radi te pomoći. 

Jer našemu neprijatelju treba ljubavi, i to baš naše 
ljubavi. Tko nas ljubi, ima već sam u sebi radost i svoju 
plaću. Ne treba mu naše protuusluge, ali onaj, koji mrzi, 




nesretan je; mrzi, jer je nesretan: mržnja je čemeran iz- 
ljev njegove muke. Mi smo sukrivci za tu muku. Ako 
držimo da nismo, jer se nerazborito uzdamo sami u sebe, 
moramo s ljubavlju utažiti nesreću onoga, koji mrzi, olak- 
šati njegovo zlo, umiriti ga, popraviti ga, obratiti ga u 
blaženstvo ljubavi. Ako ga ljubimo, bolje ćemo ga upo- 
znati, ako ga bolje upoznamo, ljubit ćemo ga još više. 
Pravo se ljube samo oni, koje poznamo; ljubav čini pro- 
zirnim onoga, koga ljubimo. Budemo li ljubili svoga ne- 
prijatelja, njegova će nam duša biti jasnija i što više pro- 
niknemo u njega, to ćemo više otkriti, da ima pravo na 
našu samilost, na našu ljubav, jer svaki je neprijatelj ne- 
poznati brat. Cesto mrzimo na one, kojima smo slični. 
Nešto naše, možda nepoznato i nama samima, nalazi se 
u našem neprijatelju, i to je gdjekad uzrok našem nepri- 
jateljstvu. Kad ljubimo svoga neprijatelja, spoznajom 
čistimo svoj duh, a njegov nosimo prema visinama. Iz 
mržnje, koja dijeli, može nastati svjetlost, koja oslobađa. 
Iz najgorega zla, najveće dobro. 

Zato Isus naređuje, da se preokrenu odnosi prema 
ljudima. Kad čovjek bude ljubio ono, što danas mrzi, i 
kad bude mrzio ono, što danas ljubi, postat će drukčiji, a 
život će biti oprečan dosadanjem životu. Iako je današnji 
život sastavljen od zala i očaja, onaj će novi kao odrešita 
njegova suprotnost, biti sama dobrota i utjeha. Po prvi 
put sreća će biti naša, kraljevstvo nebesko započet će 
na zemlji, opet ćemo zauvijek naći raj. On je izgubljen, 
jer su prvi ljudi htjeli saznati razliku između dobra i zla. 
Ali za neograničenu ljubav, jednaku Očevoj ljubavi, nema 
više dobra ni zla. Zlo je po dobru svladano, uništeno. Raj 
je bio ljubav, ljubav između Boga i čovjeka, između čo- 
vjeka i žene. Ljubav svakoga čovjeka prema svim lju- 
dima bit će novi raj zemaljski, iznova osvojen raj. Krist u 
ovom smislu opet vodi Adama k vratima vrta te mu po- 

kazuje, kako može opet ući unutra i kako može u njemu 
dovijeka ostati. 

Adamovi potomci nisu mu vjerovali; ponavljali su 
njegove riječi, a nisu ih se držali; a ljudi, zbog otvrdnulo- 
sti svoga srca, još uvijek uzdišu u zemaljskom paklu, koji 
je od vijeka do vijeka sve pakleniji. I to će potrajati, dok 
muke ne postanu tako grozne i nesnosne, da sami pro- 
kletnici iznenada ne zamrze na mržnju; dok razbojnici u 
pomamnom očaju stanu na samrti ljubiti svoje krvnike. 
Onda će iz velike, bolne tame napokon granuti čisti sjaj 
čudesnoga proljeća. 



OČENAŠ 

Apostoli zamoliše Isusa, neka im kaže molitvu. 

On je rekao njima i svima, neka mole kratke i tajne 
molitve. Oni nijesu bili zadovoljni molitvama, što su ih 
preporučivali mlaki i knjiški svećenici iz hrama. Htjeli su 
svoju posebnu molitvu, koja će biti kao znak prepoznava- 
nja onih, koji slijede Isusa. 

Isus je na gori prvi put učio Očenaš. To je jedina mo- 
litva, koju je Isus preporučio. Jedna od najjednostavnijih 
molitava na svijetu. Najdublja molitva, koja se diže iz čo- 
vječjih i Božjih domova. Molitva bez literature, bez teo- 
logije, bez obijesti i bez servilnosti. Najljepša od svih. 

Ali ako i jest Očenaš jednostavan, ne razumiju ga 
svi. Vjekovno ponavljanje, mehanično ponavljanje jezikom 
i ustima, tisućljetno, formalno, obredno, nepažljivo, indi- 
ferentno ponavljanje pretvoriše ga gotovo u slovčani niz, u 
kojemu se izgubio prvotni i intimni smisao. Tko ga danas 
čita riječ po riječ kao novi tekst, kao da mu je prvi put 
došao pred oči, ne će u njemu naći obilježje obredne ba- 
nalnosti i osjetit će ga u njegovu prvotnom, čistom zna- 
čenju. 

Očenaš: dakle od tebe smo proizašli i ti nas ljubiš 
kao djecu; od tebe nam ne će doći nikakvo zlo. 

Koji jesi na nebesima: na onome mjestu, koje 
suprotstavljamo zemlji, u sferi, koja je oprečna materiji, 
dakle u duhu, pa i u najmanjemu, ali ipak vječnom dijelu 
duha — u našoj duši. 

Sveti se Ime tvoje. Ne moramo ti se samo rije- 
čima klanjati, nego i biti dostojni tebe, približiti se tebi 

što jačom ljubavlju. Jer ti nijesi više osvetnik, Gospodin 
Bitaka, nego Otac, koji uči, da je blaženstvo u miru. 

Dođi kraljevstvo tvoje. Kraljevstvo nebe- 
sko, kraljevstvo duha i ljubavi, kraljevstvo evanđelja. 

Budi volja tvoja na nebu i na zemlji: 
tvoj zakon dobrote i savršenstva neka zavlada u duhu i u 
tvari, u čitavom vidljivom i nevidljivom svemiru. 

Kruh naš svagdanji daj nam danas, jer 
materija našega tijela — nužnog potpornja duha — svaki 
dan potrebuje malo tvari, da se može uzdržati. Ne tra- 
žimo bogatstva, pogibeljnu smetnju, već jedino ono malo, 
što nam omogućuje živovanje, da postanemo dostojniji 
obećanoga života. Ne živi čovjek o samom kruhu, ali se 
bez toga komada kruha duša, koja živi u tijelu, ne bi mo- 
gla hraniti ni drugim stvarima, dragocjenijim od kruha. 

Oprosti nam duge naše, kao što i mi 
opraštamo dužnicima svojim. Oprosti nam, da 
i mi oprostimo. Ti si naš vječni i beskrajni vjerovnik: ne 
možemo ti se nikada odužiti. Ali pomisli, da je nama zbog 
naše bolesne naravi kud i kamo teže oprostiti samo jedan 
dug, jednom jedinom od naših dužnika, nego tebi i izbri- 
sati iz spomena sve ono, što ti dugujemo. 

Ne uvedi nas u napast. Slabi smo, još uvijek 
skloni putenosti, u ovom svijetu, koji nam se katkad čini 
tako lijep i mami nas na sve razblude nevjemosti. Pomozi 
n am , da naš preporod ne bude odveć težak i uznemirivan, 
te da se ne odgađa naš ulazak u kraljevstvo. 

Izbavi nas od zla. Ti, koji si na nebu, koji si duh 
i imaš moć nad zlom, nad upornom i neprijateljskom ma- 
terijom, koja nas okružuje sa svih strana, i od koje se nije 
uvijek lako odvojiti, ti, protivniče sotone, negacijo mate- 
rije, pomozi nam. U toj pobjedi nad zlom — nad zlom, 
koje uvijek i opet niče, jer ne će biti doista pobijeđeno 
prije nego ga svi ne pobijede — leži naša veličina, ali ta 



će odlučna pobjeda doći prije, ako nam ti pomogneš kao 
saveznik. 

Oče naš svršava tim pozivom u pomoć. U njemu 
se ne nalazi dosadno ulagivanje istočnjačkih molitava, pre- 
punih pohvala i pretjerivanja, koje ti se čine, da je izmislio 
pas, što se svojom pasjom dušom klanja gospodaru, da mu 
dopusti, da živi i ždere. A ne ćeš naći ni tužne i plačljive 
molitve psalmiste, koji od Boga traži sve pomoći, i to 
češće vremenite nego duhovne, te jadikuje, ako žetva nije 
dobro ponijela, ako ga sugrađani ne poštuju, izaziva stri- 
jele i gromove na neprijatelje, koje sam ne može pobije- 
diti. 

Ovdje je jedina pohvala riječ Otac. Pohvala, koja je 
ujedno i obaveza, svjedočanstvo ljubavi. Od toga oca ište- 
mo samo malo kruha — spremni da ga zaradimo radom, 
jer je i naviještanje kraljevstva neki nužni rad — a ištemo 
ono isto oproštenje, koje mi dajemo našim neprijateljima. 
Napokon mi ištemo moćnu zaštitu u borbi proti zlu, za- 
jedničkom neprijatelju svih, neprobojnom zidu, koji nam 
priječi ulazak u kraljevstvo. 

Tko kaže oče naš, nije ohol. Ali se i ne ponizuje. Go- 
vori svome ocu intimno, mirno i pouzdano kao sa- 
mom sebi. Uvjeren je u njegovu ljubav i znade, da ocu 
ne treba dugih govora, da upozna njegove želje. »Otac vaš 
veli Isus — zna, što vam treba, prije nego ga molite«. 
I ljepše je od svih molitava svagdanje sjećanje na ono, što 
nam nedostaje, da budemo slični Bogu. 

ČUDNA DJELA 



Kad je Isus objavio novi zakon o nasljedovanju Boga, 
sišao je s gore. 

Ne možemo uvijek biti na gorama. Čim se popnemo 
na gorski vrh, treba da s njega siđemo. Suđeno nam je, da 
siđemo s njega. Svaki je uzlazak ujedno i obaveza za sila- 
zak. Obećanje, da ćemo se dolje vratiti. Nagodba za spu- 
štanje. Uspinjanje je plaćeno silaženje: namiremo, ispa- 
štano, naknađeno silaženje. Žalost silaženja pogođena je 
cijena za radost uspinjanja. Naslada je uspona unapri- 
jed dobivena naknada za turobnost silaska. 

Tko hoće da govori, mora nastojati, da ga čuju: Ako 
uvijek govori na vrhuncima, malo će ih ostati uz njega — 
na vrhuncima je hladno za one, koji nijesu živi oganj — i 
malo njih čuju njegov glas. Tko je došao, da vlada, ne 
može tražiti, da ljudi, slabih pluća, izmučenih srdaca, 
istrošenih nogu — idu za njim uvis verući se potrbuške uz 
vrleti. Mora ih tražiti na ravnicama, u kućama, u kojima 
leže: smjestiti se do njih, da ih može podići. 

Isus zna, da nijesu dovoljni odviše visoki govori izre- 
čeni na planinama, da svi doznadu blagu riječ. Zna, da 
su potrebne riječi manje općenite, koje više sliče činjeni- 
cama, riječi slike, riječi pripovijetke, riječi, koje su go- 
tovo činjenice. A zna, da nijesu dovoljne ni te riječi. 

Jednostavni, prosti grubi puk, mali puk, koji ide za 
Isusom, sastavljen je od ljudi, koji žive u materijalnim 
stvarima, od ljudi, koji dolaze do duhovnih stvari — i to 
još kako sporo i kako teško! — samo po materijalnim do- 
kazima, materijalnim znacima i simbolima. Ne shvaćaju 




duhovnu istinu, ako nije utjelovljena u tvari, ako nema 
materijalno tijelo i odijelo, ako nema tvarnoga svjedočan- 
stva, bez dokaza, bez protudokaza. Osjetna ih slika može 
povesti prema ćudorednoj objavi: čudo je potvrda nove 
istine, potvrda osporavanog poslanstva. 

Propovijed — sa aksiomima i aforizmima — onim 
istočnjačkim maštama nije bila dovoljna. Isus se latio ču- 
desa i pjesništva. Činio je čudesa i govorio u pričama. 

Čudesa, koja pripovijedaju evanđelisti, bila su za 
mnoge moderne ljude razlog, da ostave Isusa i evanđelje. 
Oni ne mogu vjerovati u čudo; čudo ne može stati u nji- 
hove smežurane mozgove: dakle evanđelje laže, ako laže 
na toliko mjesta, ne može mu se vjerovati ni u ostalom. 
Isus nije mogao uskrisivati mrtve, dakle njegove riječi ne- 
maju nikakve vrijednosti. Oni, koji tako umuju, a naopako 
umuju — jer samo nauk može dati vrijednost čudesima, a 
čudesa ne dokazuju uvijek ispravnost nauka — daju ču- 
desima mnogo veću vrijednost i značenje, nego im je Isus 
davao. 

Da su pročitali četiri evanđelja, bili bi se uvjerili, da 
se Isus često protivio da čini čudesa. Da 
se uklanja, kad ga pozivlju, neka ih čini; da toj svojoj bo- 
žanskoj moći ne pridaje vrhovno značenje. 

On odbija svagda, kada nađe pravedan razlog da 
odbije. Ako navaljuju poslije njegove uskrate, popušta, da 
nagradi vjeru jadnika, koji ga mole. Ali za sebe, da sebe 
spasi, nikada ne će činiti čudesa. Ne će da ih čini u pustinji, 
da se oslobodi sotone, ne čini ih u Nazaretu, kad hoće da 
ga ubiju, ni u Getsemaniju, kad dolaze, da ga zatvore, ni na 
križu, kad ga potiču, da se spasi. Njegova je moć jedino 
za druge, za dobro njegove smrtne braće. 

Toliko njih traže od njega znak, znak s neba, znak, 
koji bi nevjernika uvjerio, da je njegova riječ riječ istine. 

»Ovaj zao i preljubni rod traži znak, a ne će mu se dati 
nikakav znak, osim znaka Jone proroka.« Kakav je to 
znak? Evanđelisti, koji pišu poslije uskrsnuća, smatraju, 
da je Jona, koji je treći dan izašao iz kitova trbuha, slika 
Isusa, koji će treći dan izaći iz groba. No nastavak go- 
vora kazuje, da je Isus mislio još nešto drugo. »Ninivljani 
će na sudnji dan uskrsnuti s onim rodom i osudit će ga, 
jer su se oni pokajali iza Jonine propovi- 
jedi, a gle ovdje je jedan veći od Jone!« Niniva nije 
tražila čudesa: obratila ju je sama riječ. Oni, što se ne 
obraćaju samom propovjeđu Isusa — koji naviješta bes- 
krajno veće istine nego Jona — oni su ispod Ninivljana, 
krivobožaca, barbara. 

Ne morate mi vjerovati jedino zato, jer činim čudesa, 
nego se morate sjetiti, da vjera — uzvišenija i savršenija, 
ako se steče bez čudesa — može vršiti i čudesa. Otvrd- 
nula srca, zatvorena za istinu, ne može ni najveće čudo 
obratiti: »Ako ne slušaju Mojsija i proroke, ne će ih moći 
uvjeriti ni uskrsli mrtvac«. Gradovi, u kojima je izvršio 
najveća čudesa, ostavili su ga. »Teško tebi, Korasine! 
Teško tebi, Betsaido! Jer da su se u Tiru i Sidonu dogo- 
dila čudesa, koja su se dogodila u vama, davno bi se bili 
pokajali i uzeli kostrijet i pepeo.« 

Svi mogu činiti neobične čine, koji izgledaju čudesa, 
pa i varalice, čarobnjaci. Nekada je neki Šimun činio ču- 
desa u Samariji, a činili su ih i farizejski učenici, ali o 
njima se ne vodi računa. Nisu dosta čudesa, da se uđe u 
kraljevstvo. »Mnogi će mi u onaj dan reći: Gospodine, 
Gospodine, nijesmo li u ime tvoje prorokovali, i u tvoje 
ime bjesove izgonili i učinili u tvoje ime mnoge čudne 
stvari? A ja ću im otvoreno onda reći: Nikada vas nije- 
sam poznavao. Odlazite od mene svi, što činite beza- 
konj e.« Nije dovoljno izgoniti vragove, ako nije izgnao iz 
sebe vraga oholosti i požude. 

I poslije njegove smrti doći će drugi i činiti čudesa. 
»Ustat će lažni kristi i lažni proroci, i pokazati će zna- 
kove velike i čudesa, da zavedu, ako bude moguće, i iza- 
brane.« Upozorio sam vas: Ne vjerujte tim znacima i tim 
čudesima, dok ne dođe Sin Čovječji. Čudesa lažnih pro- 
roka ne dokazuju istinitost njihovih riječi. 

Iz svih tih razloga Isus se uzdržavao, koliko je bilo 
moguće, od čudesa, ali uvijek nije mogao odoljeti mol- 
bama bolesnika; a katkad njegova samilost nije trebala 
molbe. Jer čudo je moć vjere, a vjera u molitelja bila je 
golema. No često bi onima, koje bi pomilovao, preporuči- 
vao šutnju, netom bi ih ozdravio. »Idi ne kazuj nikome«. 

Oni, koji ne slušaju Kristovu istinu, jer ih smućuju 
čudesa, morali bi se sjetiti duboke riječi, koju je rekao 
Tomi: »Blago tebi, jer si vidio i vjerovao, a još više blago 
onima, koji ne vidješe, pa ipak vjerovaše!« 

Tri su stvari prijeko potrebne ljudima: Kruh, zdravlje 
i nada. Bez drugih mogu živjeti — pušući i proklinjući. Ali 
ako nemaju barem ovih triju, odmah zovu smrt, jer onda 
život postaje sličan smrti. To je smrt, u kojoj se i suviše 
trpi. Smrt oteščana, pogoršana, ogorčena, a neosjetljivost 
je ne ublažuje. Glad je trošenje tijela; bol nagoni čovjeka, 
da mrzi na tijelo; očaj — kad više ne očekujemo pobolj- 
šanje, polakšicu, okrepu — otimlje svemu vlast. Svaki 
razlog življenja i svaki razlog rada. Neki se ne ubijaju, jer 
je i samoubojstvo neki posao. 

Tko hoće da ljude privuče k sebi, mora im dati kru- 
ha, zdravlja, nade. Mora ih nasititi, ozdraviti i stvoriti im 
vjeru u vječni život. 

Isus je dao tu vjeru. Onima, koji su išli za njim u pu- 
stinje i na gore, dijelio je kruh materijalni i duhovni. Nije 
htio kamenje pretvarati u hljebove, ali je učinio, da pravi 
hljebovi budu dovoljni za tisuće. A kamenje, što su ljudi 
imali u prsima, pretvorio je u srca, koja ljube. 

Nije odbijao ni bolesne. Isus nije mučitelj, bičeva- 
telj sama sebe. Ne vjeruje, da je bol potrebna za svla- 
danje zla. Zlo je zlo i može se otjerati, ali je i bol zlo. Da 
se dođe do pravoga spasenja, dovoljne su duševne boli; 
zašto bi tijelo moralo trpjeti bez potrebe? Stari su He- 
brejci u bolesti gledali samo kaznu: Kršćani prije svega 
vide pomoć za obraćenje. 

Ali Isus ne vjeruje u osvetu nad nevinima i ne čeka 
pravi spas od mučenja, od rana i od pokorničkih košulja. 
Dajte tijelu ono, što je njegovo, a duši, što je dušino. Nije 
mu neugodno sjediti za srdačnim stolom kod večere; ne 
odbija čašu staroga vina i ne tjera žene, koje mu lijevaju 
miris na kosu i na noge. Isus može postiti više dana; može 
se zadovoljiti zalogaj em kruha i polovicom pečene ribe; 
može spavati na zemlji metnuvši kamen pod glavu. Ali 
ne traži patnje, glada, trpljenja, nego kad je prijeka po- 
treba. Zdravlje je za njega dobro, a dobra treba primati, 
kad nitko drugi radi njih ne trpi, pa bio to nevini užitak 
ručka s prijateljima, čaša vina ispijena u društvu ili miris 
od posude narda. 

Približi li mu se kakav bolesnik, on ga ozdravi. Isus 
nije došao da niječe život, nego da ga utvrdi. Da utvrdi 
i stvori život savršeniji i sretniji. Ne ide navlaš tražiti bo- 
lesnike. Njegov je zadatak, da otjera duhovnu bol, da do- 
nese duhovnu radost. Ali ako mu se usput dogodi, da 
otjera i tjelesne bolove, da ublaži muku, da zajedno s du- 
ševnim zdravljem vrati i tjelesno, ne može odbiti. Više 
puta se pokazuje uporan, jer to nije njegov posao; njegov 
je cilj viši; a ne bi se htio u očima svijeta pokazati kao 
čarobnjak, potepuh ili svjetovni mesija, kojega mnogi oče- 
kuju. Ali, na koncu, on hoće da svlada zlo, a ima ljudi, 
koji znadu, da on može svladati sva zla, pa je njegova 
ljubav prisiljena da otkloni i tjelesna zla. 

Kad ga po putovima, kojima vrve zdravi ljudi, sre- 
taju na desetine gubavih, nakaznih, užasnih gubavaca, a 
on kroz poderane haljine vidi bijele otekline, ljuskava 
mjesta i onu kožu pjegavu, zamazanu, ispucanu; kožu 
smežuranu i namreškanu, koja iskrivljuje usta, uvaljuje 
oči, napuhuje ruke; kad ga sretnu jadni sablasni patnici, 
kojih se svi klone, koji su od svih rastavljeni, koji se svima 
gade i koji su sretni, ako imaju malo kruha, posudicu za 
vodu, krov kakve kućerine, da se zaklone, te koji jedva 
jedvice s otečenih i ispucanih usta otkidaju riječi i mole 
njega, za koga znaju, da je moćan i riječju i djelom, njega, 
jedinu nadu u onom očaju, neka ih ozdravi, izliječi, neka 
učini čudo, — kako bi se Isus mogao ukloniti poput dru- 
gih te ih ne poslušati? 

I kada vidi padavičave, gdje se valjaju po zemaljskoj 
prašini s licem, koje se grčevito ukočilo, s pjenom na 
ustima; opsjednute, koji zavijaju po ruševnim grobovima 
kao zlokobni, noćni neutješni psi; paralitičare, trupla, 
koja osjećaju samo toliko, koliko je dovoljno za trpljenje, 
leševe, u kojima se nalazi sputana duša, puna molbe; i 
slijepce, strahovite slijepce, koji su od rođenja zatvoreni 
u tami — slika crnog groba — koji posrću među sretni- 
cima, što idu, kamo hoće, prestrašene slijepce, koji idu 
uzdignute glave, ukočenih očiju, kao da svjetlost mora 
doći iz dna beskraja, a za koje svijet nije drugo nego 
stupnjevi tvrdoće, koju poznaju po rukama; vječito sa- 
motne slijepce, koji o suncu znadu samo to, da grije i 
pali: Kako bi se Isus mogao oglušiti na svu tu bijedu? 
Njegova ljubav, koja nadmašuje običnu samilost, kao što 
i njegova narav nadilazi ljudsku narav, ne može odbiti 
molbe, koje bi ganule i poganina. Molbe, koje bi ganule 
i onda, kada su nijeme. / 

ODGOVOR IVANU 

Isus ozdravljuje ljude, ali nije ni vračar ni zaklinjač. 
Ne upotrebljava tetragrame, čaranje, zapise, dimove, za- 
store, tajne. Ne pozivlje u pomoć ni višnje ni podzemne 
bogove. Dosta mu je riječ, snažan povik, slatki glas, milo- 
vanje. Dovoljna je njegova volja i vjera onoga, koji ište. 
Svakoga pita: vjeruješ li ti, da ja to mogu učiniti? A kada 
koga ozdravi, kaže: Idi, tvoja te je vjera ozdra- 
vila. 

Čudo je za Isusa sticaj dviju dobrih volja; živi dodir 
među vjerom onoga, koji radi i vjerom onoga, kome se 
pomaže. Suradnja dviju sila. Sljubljivanje, stapanje dvaju 
spasonosnih uvjerenja. 

»Jer vam zaista kažem, ako imate vjeru, koliko je go- 
rušično zrno, moći ćete reći ovoj gori: Prijeđi odavle ta- 
mo, i prijeći će; i ništa vam ne će biti nemoguće. . . . Ako 
imate vjeru, koliko je zrno gorušično, moći ćete reći ovom 
drvetu: Iščupaj se i presadi se u more; i poslušat će vas«. 
Oni, koji nemaju vjere ni za tisućni dio gorušičnoga zrnca, 
kunu se, da te moći nema nitko i da je Isus varalica. U 
evanđeljima se čudesa zovu trima riječima: Dynameis, 
sile; terata, čudesa; s e m e i a, znakovi. Znakovi su za 
onoga, koji se sjeća vijesti o Mesiji; čudesa su za onoga, 
tko im je svjedok. Ali su za Isusa, i u Isusu, samo dynameis, 
snažna djela, pobjedni bljeskovi nadčovječne moći. 

Isusova ozdravljenja imaju dvostruko obilježje. Nisu 
to samo ozdravljenja tjelesa, nego i duša, i to naročito 
ozdravljenja od onih duhovnih bolesti, koje Isus hoće da 
ozdravi, da može kraljevstvo nebesko osnovati na zemlji. 

Većina bolesti ima dvostruku narav i one su podesne 
metafore. Isus liječi kljaste, sakate, grozničave, jednoga s 
vodenom bolesti, jednu ženu, koja je bolovala na krvotoči. 
Liječi i ranu od mača, uho Malkovo, koje je odsjekao Pe- 
tar u getsemanskoj noći, ali jedino zato, da se njegov za- 
kon — čini dobro onome, koji tebi zlo čini — potpuno 
spozna. 

Ali oni, koje je Isus ozdravio, bili su gotovo uvijek 
bjesomučni, uzeti, gubavi, slijepi i gluhonijemi. Bjeso- 
mučnik je stara riječ za umobolne, i profesor Aristotel 
vjerovao je, da demoni opsjedaju čovjeka. Vjerovalo se, 
da su u opsjednute, mjesečare, padavičare, histerike 
unišli zli duhovi. Novija protivna, ali često verbalna raz- 
laganja tih bolesti ne slabe činjenicu, da ima u mnogo 
slučajeva takovih bjesomučnika u pravom i doslovnom 
smislu. 

To učeno i pučko tumačenje duhovnih bolesti bilo je 
Isusu vrlo podesno za njegovo omiljeno učenje pomoću 
alegorija i aluzija. On je htio osnovati kraljevstvo Božje 
i uništiti kraljevstvo sotonino. Izgon demona spadao je u 
njegovo poslanstvo. Nije mogao razlučivati nered, koji je 
nastao zbog grijeha, od pravog zloduhova opsjednuća. 
Među tjelesnim i duhovnim bolestima postoji paralelizam, 
koji priznaje i jezik, a osnovica mu je u zbiljskoj srodnosti. 
Mahnit čovjek i padavičar, lijenština i paralitičar, nečist 
i gubavac, slijepac i onaj, koji ne će da vidi istinu, gluhi i 
oni, koji ne će da čuju istinu, ozdravljeni i duševno prepo- 
rođeni čovjek. v 

Kad je Ivan, zatvoren u tamnici, poslao dvojicu svo- 
jih učenika, da upitaju Isusa, je li on onaj, koga očekuju, 
ili treba da očekuju drugoga, Isus im je odgovorio: »Idite i 
kažite Ivanu ono, što čujete i vidite: slijepi vide i hromi 
hodaju, gubavci se čiste i gluhi čuju; mrtvi ustaju i siro- 
mašnima se propovijeda evanđelje.« Isus ne odvaja evan- 

đelja od čudesnih ozdravljenja. To su djela istoga reda: on 
hoće da onim odgovorom kaže, kako je ozdravljivao tje- 
lesa, da bi se duše bolje popravile i primile evanđelje. 

Oni, koji nijesu vidjeli svjetlost sunca, sada vide i 
svjetlost istine; oni, koji nijesu čuli ni riječi ljudske, sada 
slušaju i riječ Božju; oni, koje je sotona bio opsjednuo, 
sada su oslobođeni od sotone; oni, koji su bili truli i puni 
rana, čisti su kao djeca; oni, koji se nijesu mogli ni mak- 
nuti zbog zapreka i otvrdnulosti, sada idu za mojim sto- 
pama; oni, koji su bili zamrli za duševni život, uskrsnuli su 
na moju jednu riječ — a siromasi su poslije radosne vi- 
jesti postali bogatiji od bogataša. To je moj vjerodostojni 
list, moja iskaznica! 

Isus, liječnik i osloboditelj, nije onakav, kakva u zloj 
svojoj vjeri zamišljaju njegovi neprijatelji, da bi nasuprot 
askeze opet podignuli udobnost neznaboštva. On je, kažu, 
bog bolesnih, slabih, blatnih, bijednih, nemoćnih, robova. 
No čitavo Isusovo djelo nije nego dar zdravlja, snage, či- 
stoće, bogatstva, slobode. Ali on pristupa bolesnicima, da 
otjera bolest, slabima, da ih oslobodi od slabosti, blatnima, 
da ih opere, k robovima, da ih oslobodi. Ne ljubi bolesne 
jedino zato, jer su bolesni; poput starih ljudi ljubi zdravlje; 
ljubi ga toliko, da ga hoće da vrati onome, koji ga je izgu- 
bio. Isus je prorok sreće, jamac najdostojnijeg života, koji 
se može živjeti. Čudesa su samo zalog obećanja. 



TALITA KUMI 

»Mrtvi ustaju«. To je jedan od znakova, koji moraju 
biti dovoljni zatočenom Krstitelju. Dobroj sestri, radišnoj 
Marti, reče: »Ja sam uskrsnuće i život; tko u me vjeruje, 
živjet će, ako i umre; i nitko, tko živi i vjeruje u me, ne 
će umrijeti u vijeke.« Uskrsnuće je preporod u vjeri; be- 
smrtnost je trajna potvrda vjere. Riiječ je evanđeliste Iva- 
na apstraktna, gotovo teološka parabola, koja upućuje na 
posve individualno iskustvo. 

Ali evanđeliste poznaju tri uskrsnuća, tri povijesna 
događaja, koje trijezno i doslovno pripovijedaju kao svje- 
doci. Isus je uskrsnuo tri mrtvaca: mladića, djevojčicu i 
prijatelja. 

Baš je ulazio u Naim — lijepi grad, uzdignut na bri-V 
jegu, nekoliko milja od Nazareta — i sretne sprovod. Na 
groblje su nosili mladoga sina neke udovice. Ona je prije 
nekog vremena izgubila muža; ostao joj je samo taj je- 
dinac; sad je i njega pratila na pogreb. Isus opazi majku, 
koja je išla među ženama plačući onim čudesnim i su- 
spregnutim majčinskim plačem, koji se duboko doimlje. 
Imala je na svijetu dva čovjeka, koji su je voljeli; umro 
je prvi, umro je drugi; jedan za drugim; nestala su obojica. 
Ostala je sama žena bez muške glave, bez muža, bez sina, 
bez pomoći, bez potpornja, bez utjehe (da ima ikoga, 
kome se može izjadati, s kim može pričati, s kim može 
barem zajedno plakati). Nestalo je ljubavi, uspomene na 
mladost, nade za stare dane. Iščezle su te obje, jadne, jed- 
nostavne ljubavi. Muž može utažiti tugu za sinom; sin 

može nadomjestiti muža. Da joj je barem jedan ostao! Nitko 
sada više ne će nikada poljubiti njezino lice. 

Isusu se sažalila ta majka. Onaj plač bio je kao 
optužba. 

»Ne plači«, reče. 

Pristupi nosilima i dotakne ih se. Mladić je ležao 
ispružen, zavijen u plahtu, ali otkrivena lica, ukočena i 
požutjela u mrtvačkoj tjeskobi. Nosači stanu. Svi zašu- 
tješe. I majka se prene i umiri. 

»Mladiću, tebi kažem: ustani! Kažem tebi. Nije više 
vrijeme, da ležiš. Ti spavaš mirno, a tvoja majka očajava: 
ustani!« 

I poslušni sin ustane, sjedne na nosilima i počne go- 
voriti. »A Isus ga povrati materi«. »Povrati«, jer je bio 
njezin. Uzeo ga je iz ruku smrti, da vrati onoj, koja nije 
mogla bez njega živjeti. Da jedna majka prestane plakati. 

Jednog drugog dana, kad se vraćao iz Gadare, pred 
noge mu se baci neki otac. Njegova jedinica kćerka bila 
je na umoru. Onome je čovjeku bilo ime Jair, i premda je 
bio jedan od starješina iz sinagoge, vjerovao je u Isusa. 

Pođoše zajedno, a na po puta ih srete Jairov sluga. 
»Tvoja je kćerka umrla, sad je već bez koristi, da dovodiš 
Učitelj a«. 

Ali Isus ne vjeruje u smrt. »Ne boj se,« kaže ocu, 
»samo vjeruj, i bit će spasena«. 

Stignu kući. Vani su bili svirači, koji su dizali buku. 
Unutra žena i rodbina. 

»Odlazite. Ne plačite, jer djevojka nije umrla, 
nego spava.« 

Uđe u sobu samo s tri učenika i s roditeljima, uzme 
ručicu uspavane djevojke i reče: 

»Talita kumi! Djevojko, ustani!« 

I djevojčica odmah ustane i stan? hodati po sobi, jer 
joj je — dodaje Marko — bilo dvanaest godina. A bila je 

tako slaba i mršava nakon toliko dana bolesti! Isus zapo- 
vjedi, da joj odmah dadu jela. Nije to bio vidljivih duh, 
sablast, nego živo tijelo, koje se, malo izmoreno, probu- 
dilo na novi dan poslije grozničavih sanja. 

Isus i Lazar su se ljubili. Više puta je Isus blagovao u 
njegovoj kući u Betaniji, s njim i sa sestrama. 

No jednoga dana Lazar se razboli, i to poručiše Isusu, 
a Isus odgovori: Ta bolest ne će svršiti smrću. 
I zadrža se još dva dana. A trećega dana reče učenicima: 
Naš prijatelj Lazar je zaspao, idem ga pro- 
buditi. 

Bio je blizu Betanije, kad mu ususret izađe Marta, 
kao da bi ga htjela prekoriti. 

»Da si ti bio ovdje, moj brat ne bi bio umro!« 

A malo poslije stigne i Marija: 

»Da si ti bio ovdje, moj brat ne bi bio umro!« 

Taj ponovljeni prijekor dirne Isusa — ne zato, jer bi 
se bojao, da je došao prekasno, nego zato, jer ga je uvijek 
žalostila malovjernost najdražih. 

»Gdje ste ga metnuli?« 

I rekoše mu: Dođi da vidiš. I Isus zaplače — to je bio 
prvi put, da su ga vidjeli, gdje plače, i plačući uputi se 
prema grobu. 

»Dignite kamen!« 

Marta, domaćica, žena praktična i konkretna, pro- 
zbori: 

»Gospodine, već zaudara, jer je umro već pred četiri 
dana«. 

Ali Isus nije pazio na njezine riječi. 

»Dignite kamen!« 

Podigoše ploču, a Isus uzdigne lice prema nebu, obavi 
kratku molitvu, pristupi k raci i jakim glasom zazove 
prijatelja: 

»Lazare, izađi van!« 

I Lazar izađe iz rake posrćući, jer su mu još ruke i 
noge bile povijene, a lice pokriveno ubrusom. 

»Razdriješite ga i pustite ga neka ide!« 

I svih se četvero vrate kući, a za njima dvanaesto- 
rica i povorka Židova, zaprepaštenih od čuda. Lazareve 
se oči opet navikoše na svjetlost. Nogama je stupao, 
premda su bile oslabile, a rukama pipao. Brza Marta 
spremi večeru, što je bolje znala u onoj smetnji nakon 
četiri dana žalosti, i uskrsli je Lazar večerao sa sestrama 
i prijateljima. Marija, tek što je metnula zalogaj u usta, 
već je gledala pobjednika smrti, koji je obrisao lice, lomio 
kruh i pio svoje vino, kao da je taj dan sličan svim 
drugima. 

To su uskrisenja, o kojima pripovijedaju evanđeliste. 
Iz njihova pripovijedanja možemo crpsti nekoliko napo- 
mena, koje nas rješavaju svakoga naučnog, to jest neumje 
snog razlaganja. 

Isus uskrisuje, koliko znamo, samo tri mrtvaca, a ne 
uskrisuje ih zato, da se razmeće svojom moći i da pogodi 
maštu naroda, nego jedino, jer ga je potakla muka onih, 
koji su ljubili te mrtvace: da utješi jednu majku, jednog 
oca, dvije sestre. Dva od tih uskrsnuća bila su javna; 
jedno se samo uskrsnuće, uskrsnuće Jairove kćeri, zbilo u 
prisutnosti nekolicine, i toj je nekolicini Isus preporučio, 
neka o tome ne kažu nikome ništa. 

Drugo je nešto mnogo značajnije. U sva tri slučaja 
Isus govori mrtvacu, kao da nije umro, nego kao da je 
samo zaspao. O udovičinu sinu nije imao kada da što kaže, 
jer je odluka odveć naglo pala, ali i njemu govori kao o 
dječaku, koji se olijenio, te odviše spava: Mladiću, tebi 
kažem, ustani! 

Kad su mu javili, da je Jairova djevojčica umrla, 
odgovorio je: Nije umrla, nego spava. Kad mu potvrdiše, 
da je Lazar umro, tvrdi: Nije umro, nego spava. 



Ne veli, da uskrisuje, nego da budi. Smrt je za njega 
samo san. San, dublji od običnoga, dnevnoga sna. Tako 
dubok, da ga može prekinuti samo nadčovječanska lju- 
bav. Ljubav prema preživjelima više nego prema zaspa- 
lom, Ljubav onoga, koji plače, kad vidi plač onih, koji 
ljube. 

SVADBA U KANI 

Isus je rado išao na svadbe. Za čovjeka iz puka, koji 
se rijetko časti i luduje, koji ne jede i ne pije nikada do 
mile volje, vjenčani je dan onaj dan, kojega se najviše 
sjeća u čitavom životu. To je umetak bogatstva, darežlji- 
vosti, silne radosti u dugoj i sivoj prosječnosti njegovih 
dana. 

Gospoda, koja se mogu častiti svake večeri; moderni 
ljudi, koji progutaju za jedan dan, što je starinskim siro- 
masima bilo dovoljno za čitavu sedmicu, više ne osjećaju 
svečanog veselja toga dana. 

Ali starinski siromah, radnik, težak, istočnjak, koji 
je cijelu godinu životario o ječmenom kruhu, o suhim smo- 
kvama, o kojoj ribi i o kojem tvrdo skuhanom jaju, koji 
Je samo na velike blagdane zaklao janješce ili jare; čovjek 
vičan da se pati, da se mjeri, da bude bez toliko stvari, 
da se zadovoljava samo s onim, što je doista najpotrebnije, 
gledao je u svadbi najistinitiju i najveću svečanost u čita- 
vom životu. 

Druge svečanosti, narodne i crkvene, bile su opće 
svečanosti, jednake za sve. I vraćale su se svake godine. 
Ali vjenčanje je bila posve njegova svečanost, samo nje- 
gova i samo je jednom dolazila u nizu njegovih godina. 

I onda su svim mogućim slastima i krasotama obasi- 
pali mladence, da nikada više ne zaborave taj dan. U noći 
su baklje išle ususret mladoženji, s glazbenicima, plesa- 
čima, pratiocima. U kući je bilo svakakva obilja: više 
vrsti mesa, pripravljena na više načina, mješine vina, 
prislonjene na zidove, posudice s miomirisima za prija- 

telje. Svjetlost, glazba, miris, opojenost, ples: ništa nije 
manjkalo za zadovoljenje sjetila. Sve ono, što je svagda- 
nja poslastica knezova i bogataša, slavilo je slavlje onoga 
jedinoga dana u skromnoj siromahovoj kući. 

Isusu se milila ta nevina radost. Dirala ga je radost 
tih jednostavnih ljudi, otrgnutih samo za nekoliko časaka 
od sjetne bljedoće običnoga života. U svadbi nije gledao 
samo svečanost. Ženidba je najviši pokušaj čovjekove 
mladosti, da sudbinu pobijedi ljubavlju, susretom dviju 
ljubavi, skladom dviju zaljubljenih mladosti. Ona je po- 
tvrda dvostruke vjere u život, u nastavak i poželjnost 
života. Čovjek, koji se oženi, talac je u ruci ljudskog dru- 
štva. Postajući glava nove zajednice i otac novoga nara- 
štaja, postaje slobodniji i priznaje se većim robom. 

Ženidba je obećanje sreće i primanje mučeništva. 
Sudjeluju iluzija i svijest. U sjeni tragedije, koja obasjava 
budućnost drhtavom nadom radosti, leži junačka i sveta 
veličina ženidbe. Čovjek ne može drugo, nego da sklopi 
ženidbu, a ipak ne bi morao, kad bi slušao egoistički 
razlog. Tko je ikada vidio — osim u ženidbi — tako 
strastveno željkovanu osudu? 

Za Isusa ženidba ima još dublje značenje: ona je po- 
četak vječnosti, ono, što je Bog svezao, čovjek ne može 
razriješiti. Kad su se srca shvatila, tjelesa približila, nema 
mača ni zakona, koji bi ih mogao rastaviti. U ovom ljud- 
skom, promjenljivom, kratkotrajnom, nestalnom, prolaz- 
nom, nepostojanom životu ima samo jedna stvar, koja mora 
trajati uvijek, do smrti i poslije smrti: ženidba. Jedina 
karika vječnosti u vremenitom lancu. 

U Isusovim se govorima često spominju svadbe i 
gozbe. Među pričama najljepše su one o kralju, koji po- 
ziva na sinovljevu svadbu; o djevicama, koje su noću 
čekale ženikova prijatelja, o gospodaru, koji sprema 
gozbu. On sam sebe ispoređuje sa ženikom, s kojim piruju 

prijatelji, kad odgovara onima, koji se sablažnjuju, jer nje- 
govi učenici jedu i piju. 

Nije kao hipokritne vodopije prezirao vino, a kad 
s dvanaestoricom bude pio vino, koje je njegova krv, 
mislit će na novo vino kraljevstva. 

Nije dakle čudo, što je prihvatio poziv na svadbu u 
Kani. Svakome je poznato čudo, što je učinio onoga dana. 
Šest kamenica punih vode pretvori Isus u vino, i to u 
vino bolje od onoga, koje su popili. Stari racionalisti 
kažu, da je to bio svadbeni dar: Isus je do onoga trenutka 
krio vino, a na koncu je objeda, u čast mladenaca, pri 
redio radosno iznenađenje. A šest stotina litara dobroga 
vina, dodaju, lijep je darak, koji pokazuje učiteljevu da- 
režljivost. 

Te volterovske uši nijesu ni opazile, da događaj na 
svadbi u Kani pripovijeda jedini Ivan — čovjek alegorija 
i filozofema. To čudo nije bila igra — nije bilo ni radosno 
iznenađenje ni obmana — nego prava pretvorba, postig- 
nuta moću, koju ima duh nad materijom, a u isto vrijeme 
jedna od onih parabola nepripovjeđenih, nego prikazanih 
u istinskom događaju. 

Za onoga, koji se ne zaustavlja doslovno na priči, 
voda, koja postaje vino, jest slika novoga doba, koje se 
počinje s evanđeljem. Prije navještaja, uoči navještaja, u 
pustinji, bila je dovoljna voda: svijet je bio raspušten i 
jadan. No došla je radosna vijest: Kraljevstvo je blizu, 
sreća je vrlo blizu. 

Iz tuge se prelazi u radost, iz udovištva staroga za- 
vjeta u novu svadbu, s novim zakonom. Ženik je s nama. 
Nije doba, da klonemo duhom, već da budemo ushićeni; 
nije više post, nego opojnost; nema vode, nego je tu vino. 

Sjećate li se, što je ono kum rekao ženiku? »Svi naj- 
prije dobro vino stavljaju na sto; a poslije, kad se ljudi 

napiju, daju slabije, a ti si sačuvao dobro vino do ovoga 
časa«. 

Takav je bio stari običaj, običaj starih Hebrejaca i 
neznabožaca. Ali Isus hoće da sruši i taj stari anfitrionski 
običaj. Stari su davali najprije dobro vino, a onda loše; 
a on iza dobroga daje još bolje. Kiselo, nezrelo vino, buć- 
kuriš, što se pije na početku objeda, jest vino staroga 
zavjeta, pokvareno vino, koje se upalilo, ciknulo te se ne 
može piti. Vino, koje donosi Isus, izvrsnije je i jače, ono 
veseli srce i grije krv, to je vino kraljevstva, vino odre- 
đeno za svadbu neba sa zemljom, vino, koje daje onu 
božansku opojnost, što će se kasnije zvati »ludost križa«. 

Svadba u Kani, koja je po Ivanu prvo čudo, alegorija 
je evanđeoske revolucije. 

Druga priča izražena u obliku čuda jest priča o osu- 
šenoj smokvi. 

Jednoga jutra, pred pashu, kad se Isus vraćao iz Be- 
tanije u Jeruzalem, ogladni. Priđe smokvi, ali na njoj nađe 
samo lišće; premda je niknula u južnjačkoj zemlji, još je 
bilo prerano, da bi rodila rodom, pa sve ako je i bila od 
rane vrste. 

Ali se Isus, po Mateju i Marku, rasrdi na jadno stablo 
i prokune ga: »Neka ne bude na tebi ploda dovijeka!« 
I smokva se odmah osuši. 

Po Marku je rekao: »Neka nitko ne jede tvoga ploda 
dovijeka!« 

I kad naveče opet prođoše onuda, smokva je bila 
suha. 

Kad evanđeliste pripovijedaju o učincima prokletstva, 
vraćaju se na misao, koju je Isus češće izrekao, da se 
s jakom vjerom može postići sve, što se želi. 

Naprotiv, drugi tu vide prikazanu u slici jadikovku, 
koja se često vraća na Isusove usne. Smokva je Izrael, 
stara židovska vjera, koja sada ima samo nekorisno i 

neupotrebljivo lišće obreda i običaja, lišće, koje sa sje- 
nom čini samo nezdrav hlad, prazno lišće, kojemu je, da 
se osuši, a nikoga da ne nahrani. Isus, gladan pravde, 
gladan ljubavi, tražio je u onom lišću slasne plodove milo- 
srđa i svetosti; nije ih našao: Izrael nije utažio njegovu 
glad, nije udovoljio njegovim nadama. Sad se više ništa 
ne može očekivati od toga staroga stabla, lisnatoga, ali 
neplodnoga: neka se zauvijek osuši! Plodovima će već 
uroditi drugi narodi. 

Čudo s osušenom smokvom konačno je samo razla- 
ganje priče o neplodnoj smokvi, koju čitamo kod Luke. 
»Jedan čovjek imađaše smokvu usađenu u svom vino- 
gradu i dođe da traži roda na njoj, i ne nađe ga. Onda 
reče vinogradaru: Evo treća godina, kako dola- 
zim i tražim roda na ovoj smokvi, i ne nalazim ga; posijeci 
je; zašto da bez koristi zaprema zemlju? A on mu odgo- 
vori: »Gospodaru, ostavi je još za ovu godinu, dok oko 
nje okopam i zagnojim je; pa ako donese ploda, dobro, 
ako li ne donese, posjeći ćeš je«. 

Drvo nije odmah osuđeno, nego poslije tri godine ne- 
plodnosti, a osuda se, na radnikov zagovor, odgađa još 
na godinu dana. A te će se godine stablo s ljubavlju nje- 
govati i čuvati. Bit će to posljednji pokus. Ako bude 
uzaludan, eto sjekire i vatre. 

Tri godine Isus već propovijeda Židovima i pomišlja 
ih napustiti i drugima naviještati kraljevstvo, ali jedan 
njegov radnik, jedan učenik, još privezan za svoj narod, 
moli za milost: još malo ustrpljenja! Da vidimo, hoće li 
se taj narod, pun preljuba i bezakonja, obratiti ljubavlju. 
Ali kad su bili na putu iz Betanije, pokus je već bio gotov; 
od židovstva se moglo očekivati jedino dvije prekrižene 
grede; zla židovska smokva za vrijedila je da se sažeže, i 
nitko više ne će jesti njezinih uvelih i prekasnih plodova. 

HLJEBOVI I RIBE 

Dva puta su hljebovi umnoženi, a oba puta na posve 
sličan način — izuzevši razmjer kvaniteta — i to je baš 
ono, iz čega se može izvući duhovni smisao. Tisuće su 
siromaha pošle za Isusom u puste krajeve, daleko od sela. 
Tri dana već ne jedu, toliko gladuju za kruhom života, 
to jest za njegovom riječju. No treći dan Isus se ražali 
nad narodom — bilo je tu žena, djece — i zapovjedi uče- 
nicima, neka mnoštvu dadu jesti. Ali oni imadu samo 
nekoliko hljebova i nekoliko riba, a tu ima na tisuće 
ustiju. Onda Isus naredi, neka svi sjednu na zemlju po 
zelenoj travi, po pedeset i stotinu u krug; blagoslovi ono 
malo jela, što se našlo; svi se nasitiše i još je preostalo 
na košarice hrane. 

Ako usporedimo oba pomnoženja, opazit ćemo nešto 
neobično. Prvi put je bilo pet hljebova i pet hiljada ljudi, 
a preteklo je dvanaest košarica. Drugi put je bilo sedam 
hljebova — dva više — četiri tisuće ljudi — tisuću manje 
— a na kraju je ostalo samo sedam košarica. S manje 
se hljebova nahrani više osoba i preostane više; kad ima 
više hljebova, zadovolji se manje osoba, a preteče manje 
kruha. Kakvo je moralno značenje toga obrnutoga raz- 
mjera? Imamo manje hrane, a više je možemo razdijeliti. 
Manje daje više. Da je bilo još manje hljebova, bilo bi se 
nasitilo dva puta toliko ljudi i bilo bi više preteklo. Ako 
se sa pet hljebova nahranilo pet tisuća osoba, s jednim 
bi se hljebom nasitilo pet puta više. Pravi kruh, kruh 
istine, nasićuje to više, što ga manje ima. Stari zavjet je 
bogat, obilat, razdijeljen na nebrojene obroke. Sastavljen 
je od stotinu zapovijedi napisanih u knjigama i od tisuću 

drugih, koje su izmislili književnici i farizeji. Na prvi po- 
gled, to je golema trpeza, na kojoj se može nasititi čitav 
narod. Ali sve su te zapovijedi, sva ta pravila, sve te 
formule, samo suho lišće, ostrišci, okrajci i prnje. Nitko 
ne može živjeti od takvih jela: ima ih previše, ali premalo 
zasićuju. Narod sastavljen od prostih i jednostavnih ljudi 
ne može utažiti glad za pravdom pomoću tih nebrojenih, 
ali neprobavljivih jestvina. Naprotiv, dovoljna je jedna 
jedina riječ, koja obuhvata sve druge riječi i nadilazi sav 
okamenjeni bigotizam punih i sitih, jedna riječ, koja ispu- 
nja dušu, koja smiruje srce, koja utažuje glad za pravdom, 
pa će se mnoštvo nasititi i preteći će jela i za one, koji 
nijesu onoga dana bili prisutni. Duhovni je kruh sam po 
sebi čudotvoran. Pšenični je kruh dovoljan za nekolicinu, 
a kad ga pojedu, nema ga više ni za koga. Ali kruh istine, 
kruh radosti, mistični kruh ne prestaje, nikada se ne može 
potrošiti. Razdijelite ga na tisuće, i bit će ga uvijek; razdi- 
jelite ga na milijune, i uvijek je netaknut. Svak je uzeo' 
svoj dio — kao ono ljudi i žene, kad su bili gladni u 
pustinji i što ga više dijele, to ga više preostaje za one, 
koji će doći. 

Drugoga dana, kad se učenici nađoše bez kruha, 
opomenu ih Isus, neka se čuvaju farizejskoga i saducej- 
skoga kvasa. A učenici, koji su ga gotovo uvijek sporo 
shvaćali, rekoše između sebe: To govori, jer nijesmo uzeli 
kruha. No Isus, kad je to opazio, prekori ih: »Malovjer- 
nici, šta međusobno raspravljate, da nemate kruha, zar 
još ne shvaćate i ne sjećate se pet hljebova za pet 
tisuća ljudi i koliko ste košarica odnijeli? . . . Kako ne 
razumijete, da vam nijesam govorio o kruhu, nego da 
se čuvate kvasa farizejskoga i saducejskoga!« To jest sli- 
jepih čuvara propaloga zakona. 

Tu su dvanaestorica izabranih, ali ipak u prvi mah ne 
znaju shvatiti i ne vjeruju koliko treba. 

I na lađi ih je, one olujne noći, Isus morao prekoriti. 
Učitelj je bio zaspao na krmi naslonivši glavu na uzglavlje 
jednoga veslača. U jedan mah podigne se vjetar, na jezero 
navali vihor; valovlje je zapljuskivalo lađu, te se činilo, 
da će je sada na prevrnuti. Prestrašeni učenici probudiše 
Isusa: Izbavi nas, pogibosmo! Zašto se ne brineš za nas? 

A Isus ustane i rekne vjetru: Umukni! A moru: Umiri 
se! I vjetar stane, i opet nastade tišina. 

Onda vikne učenicima: Zašto ste se, malovjerni, pre- 
strašili, zašto nemate vjere? Gdje vam je vjera? 

A oni, spaseni, postiđeno rekoše: Tko je ovaj čovjek, 
da ga slušaju more i vjetrovi? 

Jedan se ne plaši, Šimun Petar. Ne nadilazi njegova 
narav samo ljudsku narav, nego je i njegova vjera velika, 
velika i ljubav, velika i volja. Ništa živo i neživo ne može 
odoljeti tim trima veličinama. Odrekao se svega vreme- 
nitoga, te je pobijedio vrijeme. Odrekao se tjelesnih do- 
bara, pa može spasiti tijelo, odrekao se onoga, što dolazi 
od materije, i zato je gospodar materije. Svatko može biti 
dionikom te vlasti. Dovoljna je vjera, samo ta vjera ne 
smije biti vjera u samoga sebe. 

Prije Krista, nekoliko godina prije Krista, znameniti 
čovjek iz Italije, vojskovođa u mnogim ratovima, pokva- 
ren, ali dostojan da upravlja trulom republikom, nađe se 
na moru, na pravom moru u lađici s nekoliko vesala. 
Tražio je vojsku, koja nije dosta žurno dolazila, da mu 
pomogne pobijediti. I digne se vjetar i oluja nasrne na 
lađicu i kormilar je htio, da se vrati u luku. Ali Cezar 
pograbi kormilara za ruku te mu reče: Samo naprijed 
i ne boj se; Cezar je s tobom i njegova sreća plovi s vama. 

Te riječi ohole vjere ohrabriše momčad, i kao da je 
malo Cezarove snage ušlo u njihove duše, svaki pregnu, 
da svlada otpor vode. Ali unatoč naporima mornara, lađa 
je skoro potonula, te su se morali vratiti natrag. Cezarova 

vjera bijaše samo nadutost i slavičnost, vjera u sebe; Isu- 
sova vjera bijaše sama ljubav: ljubav prema Ocu, ljubav 
prema ljudima. 

S tom je vjerom mogao ići ususret lađi učenika, koji 
su teško veslali proti vjetra, a išao je po vodi kao po 
ravnom pašnjaku. 

Oni su u mraku pomislili, da je utvara, pa ih je i tada 
morao miriti: Ne bojte se, ja sam. Čim je ušao u lađicu, 
vjetar se slegne, i za nekoliko trenutaka bili su na obali. 
I taj se put učenici začudiše. »Jer — dodaje pošteni 
Marko — njihovo srce bijaše otvrdnulo i ne bijahu 
razumjeli događaj s hljebovim a«. 

To se poređivanje može učiniti prostodušnim, ali ono 
mnogo objašnjuje, jer je čudo s hljebovima osnovica svih 
drugih. Svaka je parabola, izražena pjesničkim riječima ili 
izražena vidljivim čudesima, samo hljeb izmješan na ovaj 
ili onaj način, da njegovi — barem njegovi! — razumiju 
potrebitu istinu: duh je jedina hrana dostojna čovjeka, i 
čovjek, koji se hrani tom hranom, gospodar je svijeta. 

NIJE TAJNA: PJESNIK 

Na prvi pogled čini se, da se Isus skriva, da je sklon 
na tajnu. Naređuje onima, kojima učini čudo, neka ne 
kazuju nikome, da ih je ozdravio; hoće, da molitve i milo- 
stinje budu vršene u tajnosti. Kad učenici priznadu, da je 
on Mesija, preporučuje, da to ne ponavljaju; nakon pre- 
obraženja zahtijeva od trojice svjedoka šutnju; a kad 
poučava, govori skoro uvijek u pričama, koje ne može 
svatko razumjeti. 

Ali kad bolje pogledamo, tajna nije više tajna. U Isusu 
nema ništa ezoterično. Nema tajnu nauku, koju predaje 
nekolicini izabranika. Njegov je rad bio javan i očevidan. 
Govorio je uvijek na gradskim trgovima, na obalama je- 
zera, u zbornicama, među narodom. 

Zabranjivao je, da govore o njegovim čudesima, da 
ga ne bi pomiješali s vračarima i zaklinjačima ; zapovijedao 
je, neka se dobro čini u tajnosti, ne bi li zapriječio, da 
im taština ne uništi zaslugu. Htio je da dvanaestorica ne 
govore, da je on Krist prije njegova ulaska u Jeruzalem, 
prije toga javnog svečanog objavljenja njegova mesijstva; 
a govorio je u pričama, da ga bolje razumiju prosti ljudi, 
koji radije slušaju pripovijest nego propovijed i koji se više 
sjećaju priče nego umovanja. 

Tri evanđelista pripovijedaju jedan Isusov govor, koji 
— čini se — dokazuje protivno: namjerice ga je govorio, 
da ga svi ne bi razumjeli. »Jer je vama dano — reče uče- 
nicima — da znadete tajne kraljevstva nebeskoga, a njima 
nije dano . . . Zato im govorim u pričama, jer, premda 
imaju oči, ne vide i premda imadu uši, ne čuju i ne ra- 
zumiju«. 

Ali Isus želi kazati samo ovo: vi razumijete ove tajne, 
ali ih većina ne razumije, premda imadu usi i duh kao i vi. 

A njima, da bi razumjeli, govorim u pričama, to jest jezi- 
kom nakićenim činjenicama, pa zato lakšim i pristupač- 
nijim. Djeca se poučavaju u basnama, priposti ljudi pripo- 
vijestima; ovi su tupoglavi, kao i priprosti, a izjedljivi kao 
djeca. Da svladam njihovu gluhoću, prilagođujem svoju 
riječ njihovoj naravi. U njih ima previše mašte, a premalo 
razuma, a parabole djeluju više na maštu nego na razum. 
Ne upotrebljavam ih, dakle, zato, da sakrijem istinu, nego 
da je bolje otkrijem i onima, koji je ne bi znali zapaziti 
samo u umnim oblicima. Ako je ipak ne shvate, kriva je 
tvrdoglavost, koja često zatvara oči i uši duševne. 

Isus nije imao tajna, koje bi morao sakriti. Htio je, da 
ga razumiju i najniži i najveće neznalice. Priče nije upo- 
trebljavao, da sakrije svoj nauk pred neupućenima, nego 
da ga svakom učini što jasnijim i shvatljivijim. Bila je 
tužna spoznaja, da je razum i dvanaestorice bio često mzi 

od toga zadatka. 

Čudesna iznimnost njegova poslanja bacila je u sjenu 
njegovu ne manje čudesnu pjesničku originalnost. Isus ni- 
kad ništa nije napisao — pisao je samo jedan put na pi- 
jesku, a vjetar je zauvijek izbrisao njegovo pismo — a da je 
pisao, bio bi jedan od najvećih pjesnika svih vremena u na- 
rodu sa snažnom maštom, u narodu, koji je dao Fsaltir, 
povijest o Ruti, Jobovu knjigu i Pjesmu nad pjesmama. 

Njegovo pobjedonosno djetinstvo duha, divlja i napu- 
čena crnica, gdje je odrastao, nekoliko pročitanih knjiga 

— ali koje idu u red najbogatijih od svih pjesničkih djela 

— njegov ljubezni saobraćaj sa životom polja i životinja, 
a iznad svega i prije svega božanstvena i strastvena žud- 
nja, da prosvijetli onoga, koji trpi u mraku, da spasi onoga, 
koji zauvijek propada, da najnesretnijima donese najvišu 
sreću — jer se pravo pjesništvo ne upaljuje na svjetlosti 



uljanica, nego na svjetlosti zvijezda i sunca, i ne nalazi se 
u zapiscima, što ih napisaše šukundjedi, nego u ljubavi, 
u muci, u tronutoj dubini duše — učiniše Isusa izumite- 
ljem živih i vječnih slika, kojima je izvršio novo čudo, što 
ga evanđeliste ne spominju. Čudo, da saopćuje najuzviše- 
nije istine u tako priprostim, domaćim pripovijestima, pu- 
nim miline, tako da nakon dvadeset vjekova sjaju onom 
jedinom mladošću, koja je vječna. 

Neke su od tih priča samo idilsko ili epsko ponav- 
ljanje objava, koje je već prije razložio u pojmovima, ali 
ih ima nekoliko, koje iznose ono, što nikad nije rekao u 
drugom obliku u svojim propovijedima. Priče su slikovni 
tumač propovijedi na gori, što ju je mogao izreći samo 
pjesnik, kome pripada ime božanskoga pjesnika u pravom 
smislu prije nego svim ostalima, koje je zemlja rodila. 



12 



178 



KVASAC 

Građanske gospođe ne mijese same krah. Ali stare 
seoske žene, domaćice, snađu, što ,e kvasac, Komadić 
starijeg tijesta, velik kao djetinja šaka, kop, kad se rastopi 
„ vraćoj lodi i metne u novo tijesto, ućim, da nabu,a,u , 

tri mjerice brašna. . . , 

Među biljnim sjemenjem, sjeme gorusicno je j 
od najsitnijih; jedva se vidi. Ali od zrnca kad se zasa<k u 
dobru zemlju, naraste lijepo stabalce, kojemu na gram 

mogu^aj ^ g P nično zrnQ nije ve Hko. Ratar ga baci u ze- 
mlju, pa ide za drugim poslovima. Spava, ustaje, izlazi iz 
kuće, vraća se. Prolaze dani, prolaze noći, a na zrno i ne 
misli. Ali je dolje na vlažnom ugaru zrno proklijalo: izbi a 
vlat, a na vršku vlati klas, isprva tanak i zelen, no ma o 
pomalo ozmi se i požuti: polje već traži srp i težak može 

P ° Ce TX tV se m zbiva i s kraljevstvom nebeskim i s nje|ovim 
navještajem. Riječ se čini ništetna - šio le niec? Slova 
glasovi, koji često izlaze iz usta i s mukom ulaze u usi a 
fedino kad dolaze iz srca, nađu srca. Riječ je nešto 
štetno, maleno, kratko, dah, ćuh, zvuk, koji odlazi i do- 
Z U vjetar ga odnosi. A ipak je riječ o kraljevstvu po- 
put kvasca: ako dođe u dobro brašno, čisto brašno bez 
trun ja i grahorice, uskisne i naraste - poput sjemenja na 
!™7k4e » dubini klija strpljivo kao 
krije, ali kad svane proljeće, ozeleni i buji, a P 

ljeto, eto već je gotovo za žetvu. Tčralievstvo 

Evanđelje je sastavljeno od malo rijeci. 

je blizu, promjenite duše svoje — ali ako padnu 

pripravljene ljude, u priproste, što žele postati veliki, u 
pravednike, koji hoće da postanu sveci, u grešnike, koji 
u dobru traže sreću, koju su uzalud tražili u zlu, onda te 
riječi puste žile, ukorijene se u dubinama, izbiju i raspu- 
paju, procvjetaju u grozdove i klasje te buje kroz takvo 
ljeto, iza kojega nikada ne će doći jesenska gnjiloća. 

Malo je okolo Isusa onih, koji doista vjeruju u kraljev- 
stvo i koji se pripremaju za veliki dan. Malo, i to malih 
ljudi, razasutih poput mrvica kvasca po odijeljenim naro- 
dima i beskrajnim carstvima. Ali će se od tih nekoliko 
čovuljaka, koji ništa ne znače i koji su nastanjeni u iza- 
branom narodu, postati (po primjeru, koji privlači) tisuće 
tisuća, te će za trista godina vladati na Tiberijevu prije- 
stolju čovjek, koji će klečati pred nasljednicima apostola. 

Ali da se obećano kraljevstvo može uživati, treba se 
odreći svega ostaloga. Ne čine li isto to radi vremenite 
koristi svjetovni ljudi? Ako čovjek, radeći na tuđoj njivi, 
otkrije blago, odmah ga sakrije i brže bolje proda sve što 
ima, da kupi onu njivu. Ako trgovac, koji traži dragocjene 
dragulje, vrijedne da ih ponudi vladarima, nađe jedan veći 
i čistiji, nego što ga je ikada u svome životu vidio, biser, 
kakva nema ni veliki kralj u svome dvoru, on ide i proda 
sve, što ima, pa i drugo manje vrijedno biserje, da kupi 
onaj jedini i neobični biser. 

Ako su kopač i trgovac, ljudi materijalni, koji se za- 
dovoljavaju nestalnim dobicima, spremni da prodadu sva 
svoja dobra, samo da se domognu blaga, koje im se čini 
dragocjenije od svega, što imaju — radi se samo o mate- 
rijalnom i prolaznom blagu — s koliko se većim razlogom 
moraju odreći svega, što im je najmilije oni, koji hoće da 
steknu kraljevstvo Božje? Ako su kopač i trgovac, da 
dobiju novac, koji se može ukrasti i potrošiti, pripravni 
na privremenu žrtvu, koja će im možda donijeti sto posto, 
ne moramo li mi radi beskrajno veće i kud i kamo uzviše- 

nije dobiti, radi vječnoga blaga, odbaciti i ono najbolje, 
sve ako nam se do danas i činilo, da je od neprocjenjive 
vrijednosti? 

Ali prije nego se odreknemo, moramo dobro promi- 
sliti, hoće li ono, što preostaje, biti dovoljno, da završimo 
novi pothvat. Treba da istražimo svoju dušu, da izmje- 
rimo snagu. Da nam se ne desi kao onom čovjeku, koji je 
htio sagraditi kulu, lijepu kulu, što bi se dizala k nebu kao 
kula jeruzalemska. I ne proračuna prije troškove, nego 
pozove kopače, da kopaju temelje, pozove zidare i za- 
počne četiri zida temeljca. Ali tek što se kula počela di- 
zati nad zemljom, — nije dosegla ni krovova od kuća — 
morade prekinuti, jer nije imao više čime platiti vapno, 
opeke, kamen i radnike. I kula ostade onakva, niska i 
krnja, kao spomen na njegovu obijest. A njegovi su mu se 
susjedi rugali. 

Kralj, koji hoće da se zarati s drugim kraljem, mora 
najprije pogledati svoje vojnike, pa ako ih ima samo deset 
tisuća, a drugi dvadeset tisuća, odustane i od pomisli na 
rat, te pošailje poslanike, da mole mir, prije nego neprija- 
telj krene. Tko se sam u se uzda, da će moći izdržati do 
kraja, neka ne polazi za Kristom.. Jer je osnutak kraljev- 
stva kud i kamo drugačiji posao nego zidanje kule, a stva- 
ranje novoga čovjeka rat je, premda skrovit i unutarnji, 
ipak težak kao i drugi ratovi. 

U kraljevstvo se ulazi samo, kad smo dostojni i čisti. 
Kraljevstvo je vječna svečanost, i zato treba u nj uci je- 
dino u svetačnom odijelu. Onaj kralj, koji je spremio sinu 
svadbu, a uzvanici ne htjedoše doći, pozva prosti narod — 
putnike, prosjake, svakoga; ali kad uđe u svečanu sobu i 
opazi jednoga zaprljana mašću i blatom, dade ga baciti 
napolje, da škripi zubima na ledenoj noći. 

Ako na gozbu kraljevstva ne dođu oni, koji su prvi 
pozvani, primaju se svi ti bijednici i grešnici. Kralj je 



bio na vrijeme pozvao izabranike, ali jedan bijaše kupio 
imanje, drugi pet jarama volova, treći se upravo onoga 
dana oženio. Svi odoše po svojim poslovima, a ne odazva- 
še se pozivu. A neki se i ne ispričaše. Onda kralj pošalje 
sluge, neka po ulicama sakupe škiljave, sakate, odrpance, 
prljavce, posljednju bagru. I još bijaše mjesta: onda on 
naredi, neka se na silu dovedu svi oni, koji su prolazili 
ispred dvora, pa bili tko mu drago, i gozba otpočne. 

To je bila kraljevska večera, bogata svečanost, nešto 
veličanstveno. Ali se, na koncu, sastojala u kljukanju ja- 
njetinom i ribom, u opijanju vinom i opojnim pićem. A kad 
se sutradan svršilo bančenje i kad su stolovi bili rasprem- 
Ijeni, svatko se morao vratiti svojoj kući i svojoj bijedi. 
Ako je tkogod od prvih uzvanika tom materijalnom užitku 
pretpostavio kakav drugi materijalni užitak, moglo mu se 
i oprostiti. 

Ali poziv na gozbu kraljevstva obećava sreću du- 
hovnu, neograničenu, potpunu, vječnu. Nešto drugačije, 
nego što su zabave zemaljskog života, opijanje, koje sili na 
bljuvanje, žderanje, koje nadimlje trbuh, razbludne orgije, 
iza kojih ostaju krnje kosti i potištena duša. A ipak se 
uzvanici, koje je Isus izabrao između svih ljudi, i pozvao 
ih prije svih na božansku svečanost preporođenih, ne 
odazvaše. Okreću lice, jauču, uklanjaju se i idu za svojim 
običnim blatnim poslovima. Više vole smeće tjelesnih 
dobara nego sjaj uzvišene nade, jedini pametni razlog 
za život. 

Onda će biti svi drugi pozvani na njihovo mjesto. Pro- 
sjaci mjesto bogataša, grešnici mjesto farizeja, bludnice 
mjesto gospođa, neznalice mjesto obrazovanih, bolesnici i 
jadnici mjesto zdravih i sretnih. 

I oni, koji stignu posljednji, samo ako dođu na vri- 
jeme, bit će pripušteni na gozbu . . . Gospodar vinograda 
vidje na trgu neke radnike, koji su očekivali posao, te ih 

nosla da obrezuju loze i pogodi se, da će im platiti drnar. 
Kasnije u podne, vidje druge bez posla te pošalje i njih. 
Ajošlrasnije opazi još neke. pa napni i njih sve. I s», sn 
radili, netko je čistio lozu, netko kopao. A kad ,e došla 
večer, domaćin plati nadnicu, i to svima jednako — po di- 
nar. Ali oni, koji su počeli rano u jutro, počeše mrmljati: 
zašto oni, koji su manje od nas radili, dobivaju istu placu 
kao i mi? Ali ih domaćin ču, pa reče: nisam li možda po- 
godio s vama, da ću vam dati po dinar? Zašto se dakle 
tužite? Ako mi se sviđa da dadem jednaku placu radni- 
cima, koji su došli na posao kasno u večer, otimljem li 

možda vama što? 

Prividna domaćinova nepravda najveledusmja je 
pravda. Svima daje, koliko je obećao, a onaj, koji je došao 
posljednji, ali je radio s jednakom nadom, ima pravo kao 
i drugi da uživa u kraljevstvu, za koje se je mučio sve 

do noći. 

Ali teško onome, koji previše zakasni. Nitko ne zna 
točno dan; a tko ne uđe do pravoga časa, kucat će na 
vrata, ali mu se ne će otvoriti, i lutat će u vanjskom 

mraku. , 

Gospodar je otišao na svadbu i sluge ne znadu, ka 
će se vratiti. Blago onima, koji ga budu čekali i koje na e 
budne. Gospodar će ih sam posaditi za sto i služit ce i . 
Ali ako ih nađe -gdje spavaju, i ako nitko ne bude gotov 
da ga dočeka, i ako ga primoraju, da huči na ulazu, prije 
nego mu otvore, pa mu dođu ususret pospani, raskuštram, 
napola goli, a u kući ne nađe užeženu svijeću ni tople 
vode, pograbit će sluge za ruku te će ih bez milosrđa po- 
bacati napolje. 

Neka svatko bude pripravan, jer je Sin Čovječji kao 
noćni tat i ne javlja unaprijed, u koji će čas doci. Ili je 
kao ženik, koji mora doći, ali ga je netko na putu zadrzao 
te je zakasnio. U djevojčinoj kući nalazi se deset djevica, 



183 



koje ga čekaju, da mu izađu ususret sa svijećama te ga 
doprate. Pet mudrih pripravilo je ulje za svjetiljke te paze, 
da čuju glasove i korake onoga, koji se približuje. Drugih 
P e t — ludih — i nisu mislile na ulje i zaspale su, trudne od 
čekanja. 

I, gle, najednom se ču žamor svatova, koji dolaze. Pet 
mudrih upale svjetiljke i istrče sretne na ulicu, ususret 
ženiku. Drugih se pet iznenada prenu, te zamole družice, 
da im dadu malo ulja; ali one rekoše: Zašto ga nijeste prije 
pripravile? Idite prodavaču! I lude potrče od kuće do 
kuće, ne bi li dobile malo ulja; ali svi spavaju, i nitko ne 
odgovara, trgovine su zatvorene, a psi skitnice laju za 
lepršavim haljinama. One se vrate k svadbenoj kući, ali 
vrata nađu zatvorena. Pet je mudrih već ušlo unutra, te 
prave slavu ženiku. Pet ludih kucaju, moljakaju, viču, ali 
nitko ne dolazi, da im otvori. Kroz pukotine vratnica vide 
rumeno svijetlo kod večere; čuju udaranje pladanja, zveku 
čaša, pjesmu mladića, zvukove glazbala, ali ne mogu ući. 
Morat će sve do jutra ostati tu u mraku dršćući od vjetra 
i od straha, isključene iz ugodne noćne zabave. 



TIJESNA VRATA 

»Uđite na tijesna vrata, jer široka vrata i prostrani 
put vode u propast, i mnogo ih ima, koji njima idu. A ti- 
jesna vrata i uzak put vode u život, i malo ih ima, koji 
ga nalaze«. Oni, koji na koncu budu htjeli ući, ne ce moći, 
jer će domaćin zatvoriti vrata, pa ne će više nikoga po- 
znati. 

Do velikoga dana, dok ne bude prekasno, tražite i 
dat će vam se, kucajte, i otvorit će vam se. Tvrdi, lijem i 
nemilosrdni ljudi ne odolijevaju upornosti onoga, koji 
moli, pa napokon popuste. Ako ljudi, koji su ipak samo 
ljudi, nijesu uvijek bešćutni na molbe, koliko će stalniji 
biti odgovor oca, koji nas voli? 

Neki čovjek pokuca na vrata svoga prijatelja u po- 
noći i probudi ga. I kroz vrata mu kaže: Uzajrm mi tri 
hljeba, jer mi je iznenada stigao gost, a nemam šta da mu 
dadem. Onaj drugi odgovori kroza san: Ne dosađuj mi, jer 
sam umoran i ne mogu da ustanem. I ovdje su mi u postelji 
djeca, koja spavaju, pa ako ustanem, probudit će se pa 
će plakati. Ali onaj izvana ne popušta, i opet kuca na 
vrata i diže glas i moli ga sklopljenih ruku, neka mu učim 
tu ljubav, jer nema u susjedstvu drugih prijatelja, a već je 
kasno i gost čeka gladan. I toliko buci na vratima, dok 
prijatelj ne siđe s postelje, zovne ga u kuću i dade mu 
kruha, koliko mu treba. 

Ovaj prijatelj bio je lijenčina, ali dobričina. Ali zloče- 
sti rade kao i on. Bio je u nekom gradu sudac, koji se nije 
ni na koga obazirao. Opak i prkosan čovjek, koji je sve 
činio, što je njemu godilo. Neka je udovica dolazila k nje- 




mu svaki dan i tražila pravdu i premda je imala pravo, 
sudac ju je uvijek odbijao i nije joj htio udovoljiti. No udo- 
vica je mirno snosila njegova odbijanja te mu je neumorno 
dosađivala. I nakopon sudac, da skine s vrata ženu, koja 
mu je razbijala glavu svojim molbama, prošnjama i požu- 
rivanjima. izreče presudu i otpusti je u miru. 

Ali ne treba više tražiti nego nam pripada. Tko za- 
vrši svoj posao, jest će i piti, ali ne će imati osobitoga 
mjesta, niti će biti bolje podvoren od svoga brata, a pogo- 
tovu ne od svoga poglavara. 

Kada se sluga, koji je bio u polju i sijao ili pasao 
blago, vrati kući, gospodar ga ne zove k sebi za sto, već 
mu najprije zapovjedi, da njega podvori, a onda i njemu 
dade pravednu večeru. To je priča, što ju je Isus namijenio 
svojim apostolima, koji su se već prepirali o boljim mje- 
stima u kraljevstvu. »Hoće li on možda biti zahvalan 
onome slugi, jer je učinio ono, što mu je bilo zapovjeđeno? 
Tako i vi, kad učinite sve, što vam je naloženo, recite: sluge 
smo neovisne; učinili smo ono, što smo bili dužni učiniti.« 

Jedino djela nešto znače. Ima ljudi, koji kažu: Hoću, 
kad mi se naredi, a ipak ne učine. Ti će biti više kažnjeni 
od onih, koji se riječima usprotive, ali se kasnije pokaju i 
poslušaju. Neki otac je imao dva sina te reče starijemu: 
Idi u vinograd i radi. A sin mu reče: Hoću! Ali mjesto da 
otide u vinograd, izvali se u vinograd, da spava. Otac reče 
mlađemu: Idi i ti u vinograd i radi sa svojim bratom, ali 
sin odgovori: Ne ću! Danas hoću da se odmorim, jer mi 
nije dobro. Ali kasnije pomisli na starca, koji više ne 
može sam raditi, pokaje se zbog neposluha, svlada umor- 
nost te pođe u vinograd i radosno je radio sve do večeri. 

Nije dosta slušati riječi o kraljevstvu. Pristajati jedino 
ustima i živjeti kao i prije, a ne pokušati promijeniti srce 
— to je manje nego ništa. »Tkogod dođe k meni i sluša 
moje riječi te ih izvršuje, bit će kao mudar čovjek, koji 



htjede sagraditi kuću, pa iza kako je duboko kopao, po- 
stavi temelj na stijeni. I kada udari kiša i dođe povodanj, 
naplav navali na tu kuću i dunuše vjetrovi, ali kuća se 
ne sruši, jer je bila sazidana na stijeni. Ali, tko sluša 
moje riječi i ne izvršuje ih, sličan je ludom čovjeku, koji 
ziđe svoju kuću na pijesku, bez temelja. I udari kiša i 
dođe povodanj, i dunuše vjetrovi, i naplav navali na tu 
kuću, i odmah je sruši, i ruševina bijaše velika«. 

Ta se ista pouka nalazi u priči o sjemenu. »Iziđe si- 
jač, da sije svoje sjeme. I kad je sijao, dio sjemena pade 
kraj puta, pogaziše ga i ptice ga nebeske pozobaše. A 
drugo pade na kamenito mjesto, gdje ne bijaše mnogo 
zemlje, i odmah izniče, jer zemljište ne bijaše duboko. Ali 
ogranu sunce i opali ga, a jer nemaše žila, osuši se. A 
drugo padne u trnje, i trnje izraste zajedno sa sjemenom i 
uguši ga. A drugo padne na dobru zemlju i niče te donese 
stostruki rod«. To je ona priča, koju apostoli nijesu mogli 
razumjeti, pa ju je Isus sam morao protumačiti. Sjeme je 
riječ. Onome, koji je ne razumije, dolazi sotona i odnosi 
je. Tko je razumije i radosno primi, ali mu se ne ukorijeni 
u duši, u prvoj kušnji je zaboravi. Tko je sluša i prihvati, 
ali ne zna istjerati brige za ovaj svijet, za bogatstvo, za 
časti, ono je trnje preotme i zaguši. Ali tko sluša riječ i 
razumije je i učini je jedinom gospodaricom svoga duha i 
pravilom svoga života, zaista je sličan rodnom polju, gdje 
zrno stostruko rodi. 

A nije je dosta slušati, razumjeti, izvršivati. Tko je 
primi, ne smije je za sebe zadržati. 

Ta tko će svoju svijeću metnuti pod postelju ili po- 
kriti sudom ili je staviti pod mjericu? Svjetlost mora stajati 
nasred kuće i visoko, da je svi vide i da budu rasvijetljeni. 

Neki je gospodar morao krenuti na daleki put, pa 
ostavi svakome od svojih slugu deset mina, da njima 
trguju. A kad se vrati, zaište račun. I prvi mu vrati dva- 



deset mina, jer je s prvih deset dobio drugih deset. I go- 
spodar ga postavi za upravitelja svih svojih dobara. A 
drugi mu vrati petnaest, jer više od pet nije mogao steći. 
A treći dođe preplašeno k njemu i pokaže mu umotano u 
ubrus deset mina, koje su mu bile uručene, te reče: »Go- 
spodine, evo ti tvojih mina; znao sam, da si tvrd čovjek, 
da žanješ, gdje nijesi sijao, kupiš, gdje nijesi prosipao. Po- 
bojao sam se, te sam ih držao sakrivene«. A gospodar će: 
Zli i lijeni slugo, sudit ću ti po tvojim riječima. Uzmite od 
njega mine i dajte ih onome, koji ih ima dvadeset. Ali on 
ih već dosta ima. 

Ja vam kažem, prihvati gospodar, da će se svakome, 
tko ima, dati više, a tko nema, oduzet će mu se i ono, što 
ima. A nekorisnog slugu bacite u tamu izvanju, gdje će 
biti plač i škrgut zubi. 

Onaj, koji je primio riječ, mora tako raditi, da podvo- 
struči dobročinstva. Dano mu je tako blago, koje mu treba 
oduzeti, ako ga ne upotrebi. Onome, koji mu ništa ne 
doda, oduzet će se i ono što ima; a tko ga podvostruči, 
dat će mu se još više. Nisu to siromasi, kojima treba da- 
vati zato, jer nemaju, nego su to nevjerni i lijeni seljaci, 
kojima je povjereno najplodnije polje na svijetu. 

Blago upravitelju, kad ga gospodar nađe, gdje pažljivo 
rasuđuje sluge te svakome daje odgovarajući dio pšenice. 
Ali ako upravitelj stane tući sluge i sluškinje, te misli samo 
na jelo i na pijančevanje, kad se vrati gospodar — a toga 
mu se dana ne nada, — išibat će ga i kaznit će ga udesom 
nevjernika. 

Jer sluga, koji ne pozna volju gospodarevu i, ne po- 
znajući je, ne vrši je, dobit će malo batina, ali onaj, koji 
ju je poznavao, pa je ipak radio protivno, bit će nemilo- 
srdno izdevetan i istjeran iz kuće, u kojoj je zapovijedao. 
Nosioci riječi ne mogu se ispričati, ako je oni prvi ne slu- 
šaju. Komu je mnogo dano, mnogo će se od njega i tražiti. 

RASIPNI SIN 

Neki je čovjek imao dva sina. Bijaše mu umrla žena, 
ali mu ostadoše ta dva sina. Samo dva. No dva su uvijek 
bolja od jednoga. Ako je prvi vani, drugi je u kući; ako se 
mlađi i razboli, stariji radi za dvojicu; ako bi jedan morao 
umrijeti — i djeca umiru i mladići umiru, i to katkada 
prije staraca — i ako bi jedan od dvojice morao umrijeti, 
ostao bi barem jedan, koji bi se brinuo za siromašnoga oca. 

Taj otac je ljubio svoje sinove, ne samo zato, jer su 
bili njegova krv, nego i zato, jer je po naravi bio ljubezan. 
Volio je obojicu, starijega i mlađega. Možda mlađega malo 
više nego starijega, ali tako malo više, da to nije ni on 
zapažao. No svi oci i sve mame imadu neku slabost prema 
najmlađemu sinu; zato, jer je najmlađi, najljepši od sviju; 
i jer ga zakon najmanje priznaje; uz to, on je posljednje 
dijete i poslije njega nitko se nije u porodici rodio, pa se 
njegovo tek minulo djetinjstvo nastavlja, produžuje, pro- 
teže gotovo do praga mladosti, kao duga ograda nježnosti. 
Ne čini li se, da je još jučer sisao, pravio prve korake u 
kratkoj košuljici, da je skakao tati za vrat i na konjiće? 

Ali ovaj čovjek nije pristran. Držao je radije sinove 
kao dva oka i dvije ruke. Oba jednako draga, jedan je bio 
desnica, drugi ljevica i nastojao je, da obojica budu zado- 
voljna i da nijednome ne uzmanjka ništa. 

Ali sinovi jednoga te istoga oca imadu svaki svoju 
glavu. Gotovo nikada se ne dešava, da su im ćudi jed- 
nake. Ili barem slične. Stariji je bio ozbiljan, pametan, 
miran mladić, pa se činio, da je odrastao, zreo čovjek, 
muž, glava obitelji. Poštovao je oca, ali više kao gospo- 



dara nego kao oca, bez znaka osjećaja. Radio je tačno, 
ali je prema slugama bio oštar i čangrizav. Vršio je pro- 
pisane pobožnosti, ali prosjake nije trpio oko sebe. — 
Premda je kuća bila puna svakoga blaga Božjega, po 
njegovu mišljenju za njih u njoj nije bilo ništa. Prema 
bratu se pretvarao, da ga voli, ali u sebi je žvakao otrov 
mržnje. Kad se ka ze: »Ljube se kao braća«, kaže se pro- 
tivno onome, što bi se htjelo reći. Braća se rijetko istin- 
ski vole. Da prijeđemo preko drugih, hebrejska se po- 
vijest započinje s Kajinom, nastavlja se s Jakovom, koji 
vara Ezava, s Josipom, koga su braća prodala, s Apsalo- 
nom, koji ubija Amona, sa Salamonom, koji daje zadaviti 
Adom, u. To je lijevanje krvi iz zavisti, protivštine, izdaje. 
Kažemo Ii očinska ljubav mjesto bratska, manje ćemo 
pogriješiti. 

Drugi je sin bio drukčijeg kova. Bio je mlađi i nije 
se stidio svoje mladosti. Gazio je kroz mladost kao po 
toplom jezeru. Imao je sve želje, žudnju, sreće (i nesreće) 
svoje dobi. Prema ocu se mijenjao kao mjesec: jednoga 
i ga dana rado probo, a drugoga bi ga dana uzdigao na 
nebo; kroz čitave sedmice znao se mrgoditi na njega, a 
onda bi mu se pun radosti odjednom bacio oko vrata. Više 
su mu se milile šetnje s prijateljima nego posao, i nikada 
se nije nećkao, kad bi ga pozvali na piće; gledao je žene 
i želio se dobro odijevati, da se pokaže bolji od drugih. 
Ali od srca je plaćao za onoga, koji ne bi mogao, dijelio 
je milostinju sakrivajući se od brata, nikoga nije otpuštao 
ez utjehe. U sinagogi si ga rijetko vidio, pa su ga zato, 
i zbog koječega drugoga, susjedi, poštene i dobre duše, 
uzorni i bogobojazni ljudi, pobožni i štedljivi gledali pri- 
jekim okom i naređivali svojoj djeci, neka ga se klone. 
To više, što se taj mladić htio baniti više, nego je dopu- 
štao imetak njegova oca — dobričine, ali slabića i zasli- 
peljena čovjeka, govorili su — i nabacivao se riječima, 

koje baš nijesu postajale ustima mladića iz bolje obitelji, 
uzgojena kako treba. Nije mu bilo po volji sićušni život 
u sićušnom mjestancu; govorio je, da bi bolje bilo loviti 
sreću po bogatim zemljama, napučenim, dalekim, preko 
mora i preko gora, gdje ima golemih i raskošnih gradova, 
mramornih trijemova i vina s otoka, trgovina punih svile 
i srebra, žena u svečanom odijelu, poput kraljica nama- 
zanih miomirisima, koje se ne daju moliti, nego se posve 
predaju za komadić zlata. 

Ondje je u selu morao živjeti u sređenosti i trudu, a 
nije bilo prilike, da iskali svoju cigansku i skitničku ćud. 
Otac, premda je bio bogat i dobar, mjerio je svaku drah- 
mu, kao da je talenat; brat bi izbuljio oči, ako bi kupio 
novo odijelo ili se vratio malo nakresan. U porodici se 
znalo samo za njivu, za brazdu, za pašu, za stoku: to nije 
bio život, nego trganje. I jednoga dana — često je na to 
mislio, ali se nije usuđivao reći — otvrdne mu srce i lice 
te reče ocu: »Daj meni moj dio, koji mi pripada i ne ću 
te više ništa pitati.« 

Starca zabolješe te riječi, ali ne odgovori, nego pođe 
u svoju sobu, da ga ne vide, kako plače. I nijedan od njih 
dvojice neko vrijeme ne prozbori o tome više ni riječi. 
No sin je trpio, izgubio je zanos i plamen, pa i boju lica, 
a otac je trpio gledajući sina, gdje trpi, a još više misleći, 
da će ga izgubiti. I napokon očinska ljubav svlada sa- 
moljublje. Sve bude procijenjeno i pregledano, te otac 
dade obojici sinova zakoniti dio, a ostalo zadrži za sebe. 
Mladić nije gubio vremena; proda sve, što nije mogao od- 
nijeti, skupi lijepu svoticu, te jedne večeri zajaše lijepa 
konja i odjezdi, a nikome ni riječi nije kazao. Stariji brat 
nije mnogo tugovao zbog tog odlaska: ovaj se više ne će 
usuditi natrag, pa sam ja sada jedinac i sam zapovijedam 
i preostali dio baštine nitko mi ne može oteti. 

Ali je otac bez prestanka potajice ronio suze, sve 
suze svojih starijih namrštenih vjeđa, svaku je boru sta- 
račkog lica okupao u suzama, i sve mu je staračko lice 
bilo mokro, prokisnulo od suza. Od onoga dana nije više 
bio onaj, koji je bio prije, pa je trebala sva ljubav prema 
preostalom sinu, da zasladi tugu radi rastanka. 

No neki mu je glas govorio, da možda nije zauvijek 
izgubio svoga drugorođenca, da će dobiti milost i da će 
ga još jednom prije smrti poljubiti. I taj mu je glas poma- 
gao, da lakše snosi ljutu bol zbog rastanka. 

Međutim, mladi se bjegunac naglo primicao bogatoj 
i veseloj zemlji, gdje je bio odlučio živjeti, a na svakom 
je zaokretu ceste pipao kese s novcima, koje su visjele 
s obje strane sedla. Brzo stigne u zemlju svoje čežnje. Či- 
nilo mu se, da ne će nikada ponestati onih tisuća, što ih 
je sa sobom donio. Uzme u najam lijepu kuću, kupi pet, 
šest robova, odjene se poput kraljevića te brzo stekne 
prijatelja i prijateljica, koji su s njim ručali i večerali i pili 
njegovo vino, sve dok je trbuh mogao izdržati. Sa ženama 
nije škrtario i odabirao je najljepše, što bi se našlo u gra- 
du; one, koje su znale plesati, svirati, prekrasno se odije- 
vati i dražesno se svlačiti. Nisu mu se nikada činili pre- 
skupi ni prelijepi darovi, samo da se naužije onoga, što 
mu se tako razbludno podavalo i što mu je donosilo naj- 
očajnije ljubavne muke. Gospodičić iz provincije, koji je 
došao sa sela bez zabava, na kojega se strogo pazilo u 
doba razbuktjele seksualnosti, pomaman za neobičnosti- 
ma, iskaljivao je sada obuzdavanu razbludu i ljubav prema 
gizdi u onom životu, opasnom poput mosta bez ograde. 

Takav život nije mogao dugo potrajati. Oduzimlji, 
a ne dodavaj, smanjit ćeš i veliko brdo, kažu seljaci, kad 
s hrpe uzimlju žito, da ga ponesu u mlin. Rasipnikove 
kese imale su dno, kao i sve kese, pa osvane dan, kad u 
njima nije bilo ni zlata ni srebra, pa ni mjedi, nego su 

ostali samo komadi tkanine i kože, što su mekano padale 
na opeke od pločnika. Nestade prijatelja, nestade i žena; 
robovi, postelje i stolovi bili su prodani, a od utrška se 
nekako prehranjivao, ali za malo vremena. Na veću ne- 
sreću navali u onu zemlju glad, i rasipnik se nađe gladan 
usred gladna naroda. A nitko se nije za nj brinuo. Žene 
su otišle u druge gradove, gdje se bolje živjelo; noćni pri- 
jatelji, s kojima je pijančevao, muku su mučili, da se i 
sami održe u životu. 

Nesretnik, bos i go, ode iz grada, pridruži se nekom 
gospodaru, koji je išao u selo, gdje je imao gospodarstvo. 

I toliko ga je molio, da ga je ovaj uzeo za svinjara, jer je 
bio mlad i zdrav, a svinjara nije bilo mnogo, jer se nitko, 
ako li je ikako mogao, nije htio baviti tim poslom. Za 
Hebrejca nije moglo biti veće kazne od ove. I u Egiptu, 
gdje su se klanjali životinjama, jedino je svinjarima bilo 
zabranjeno ulaziti u hram, i nijedan otac nije htio dati 
svinjaru kćer za ženu, a nitko se za sve blago svijeta ne 
bi oženio svinjarevom kćerju. 

Ali rasipnik nije mogao birati, pa je morao goniti na 
pašu krdo svinja. Nije dobivao plaće, a hrana je bila 
oskudna, jer je bilo malo za sve. Ali svinje nijesu glado- 
vale, jer su svašta jele, a u onoj su zemlji imale rogača do 
mile volje, pa su se mogle nasititi. Gladni je bijednik za- 
vidno gledao one crne i rumene životinje, gdje traže po 
zemlji i grizu mohune i korijenje, pa je i sam želio napu- 
niti želudac onom hranom, i plakao je sjećajući se punog 
obilja kod svoje kuće i večernjih zabava u velikom gradu. 
Katkada bi ga svladala glad, pa bi ispred rila svinja, koje 
su roktale, uzeo cmkastu mohunu rogača, da utaži gor- 
činu kajanja onom netečnom i drvenastom slašću. A teško 

njemu, da ga je vidio gospodar! 

Odjeća mu je bila blatna, ropska haljina, koja je za- 
udarala po đubretu. Obuća mu je bila par poderanih pa- 

puča, nekako spojenih sitinom; na glavi mu je bila krpe- 
tina bez ikakve boje. Njegovo lijepo lice mladog ljubav- 
nika, pocmjelo od sunca po brežuljcima, izmršavilo je i 
produžilo se, dobilo je blijedu boju, nalik na olovo i na 
glib. 

Tko će sada nositi njegove bijele plašteve, opredene 
i otkane kod kuće, koje je ostavio u bratovljevim škrinja- 
ma? Gdje su lijepe, grimizne tunike od svile, koje je mo- 
rao prodati staretinarima za nekoliko novčića? Sluge se 
njegova oca odijevaju bolje od njega. Jedu više od njega. 

I dođe k sebi te reče: 

»Koliko slugu moga oca imadu na pretek kruha, dok 
ja umirem od gladi!« 

Dotada je odbijao, čim bi mu se pojavila, misao na 
povratak. Da se onakav vrati poslije nego je prezreo 
svoju kuću, nagnao oca na plač i ustupio bratu svoje 
mjesto! Da se vrati bez odijela, bez obuće, bez ijedne 
drahme, bez prstena — znaka slobode — nagrđen i 
izobličen onim gladnim ropstvom, usmrđen i okaljan onim 
gadnim poslom, te da dade pravo pametnim susjedima i 
pametnom bratu, da se na koljenima ponizi pred starcem, 
kojega je bez pozdrava ostavio! Da se vrati kao sramotna 
tralja onamo, odakle je otišao kao kralj. Da se vrati k 
zdjeli, u koju je pljunuo. U kuću, u kojoj više ništa nije 
bilo njegovo? 

Ne. Nešto je bilo još uvijek njegovo. Otac. Ako je on 
očev, i otac je njegov. On je njegov porod, dio njegova 
tijela, potekao je od njegova sjemena u trenutku ljubavi. 
Ako je otac i uvrijeđen, ne bi mogao otjerati svoju vla- 
stitu krv. Ne htjedne li ga za sina, držat će ga barem za 
slugu. Namjesto tuđinca, čovjeka rođena od drugoga oca. 
»Ustat ću i otići ću svome ocu i reći ću mu: Oče, sa- 
griješili nebu i pred tobom, i nijesam više dostojan, da se 
nazovem sinom tvojim; primi me kao jednoga od svojih 

najamnika. Ne vraćam se kao sin, nego kao sluga, kao 
radnik: ne tražim od tebe ljubavi, jer nemam više na nju 
prava, nego tražim samo malo kruha u tvojoj kuhinji.« 

I mladić preda svinje gospodaru i uputi se u svoju 
zemlju. Iskao je od seljaka komad kruha, a oni su mu da- 
vali; a taj je kruh milosrđa i milostinje zalio umakom svo- 
jih suza u sjeni smokava. Izgrebene i oguljene noge jedva 
su ga nosile; bio je već bos, ali ga je vjera u oproštenje 

vodila korak po korak prema kući. 

I napokon se jednoga dana u podne pomoli pred za- 
seokom svoga oca. Ali se ne usudi pokucati, ni zvati, m 
ući. I obilazi okolo, da vreba, hoće li tko izaći. I gle, na 
vratima se pojavi njegov otac i prepozna ga izdaleka — 
sin nije više kao prije, promijenio se, ali ga očeve oci, 
premda iskvarene plačem, moraju prepoznati — te mu 
pohrli ususret, zagrli ga, privine na grudi i neprestano 
ljubi i neumorno primiče svoje stare, blijede usnice k 
onom istrošenom licu, k onim očima, koje su promijenile 
izraz, ali koje su uvijek lijepe, k onoj zaprašenoj kosi, ali 
vazda mekanoj i valovitoj, k onoj puti, koja je njegova. 

Sin je smeten i raznježen, ne umije poljupce uzvratiti. 
A čim se oslobodi iz očeva zagrljaja, baci se na zemlju i 

dršćući ponovi naučene riječi: 

»Oče, sagriješih nebu i zemlji i nisam više dostojan, 

da se nazovem tvojim sinom.« 

Ali ako se mladić toliko ponizuje, te se ne će ni da 
zove sinom, starac se u onaj mah osjeća još više ocem; 
čini mu se, da drugi put postaje ocem. I ne odgovara mu 
ni riječi, nego zamagljenih i suzama oblivenih očiju, ali 
zvonkim glasom iz lijepih dana, zove sluge. 

»Iznesite najbolju i najljepšu haljinu i obucite ga, 
metnite mu prsten na ruku i obuću na noge.« 

Gospodarev sin ne smije ući u njegovu kuću tako 
slabo obučen, kao prosjak. Najljepšu haljinu, novu obuću, 



prsten na prst. I sluge ga moraju služiti, jer je i on go- 
spodar. 

»I dovedite ugojeno tele i zakoljimo ga i jedimo i ve- 
selimo se, jer je ovaj moj sin bio mrtav i oživio je, bio je 
izgubljen i nađen je.« 

Ugojeno tele davalo se za praznik: ali koji je praznik 
ljepši od ovoga? Oplakivao sam svoga sina, kao da je 
umro, a evo ga živa kod mene; bijah ga izgubio u svijetu, 
a svijet mi ga je vratio. Bijaše daleko, i evo ga s nama. 
Bijaše prosjak pred tuđinskim vratima, a sada je gospodar 
u svojoj kući; bijaše gladan, a sada će se gostiti za svojim 
stolom. 

I sluge poslušaju, i tele bude dovedeno, zaklano, ode- 
rano, rasječeno, da se kuha. A iz podruma bude doneseno 
najstarije vino. I najljepša je soba priređena za večeru 
povratka. I neke sluge pođu pozvati očeve prijatelje, a 
drugi svirače, neka žurno dođu s glazbalima. 

I kad je sve bilo gotovo, i sin se okupao, i otac ga 
više puta izljubio — kao da bi se ustima htio uvjeriti, da 
je s njim pravi sin, a ne utvara iz sna — počnu se gostiti 
i vino bude natočeno, a svirači stanu pratiti vesele 
pjesme. 

Stariji sin je bio za poslom u polju, a kad se navečer 
vraćao i primakao kući, začuje svirku i buku i pljesak 
ruku i štropot plesača. I nije se mogao snaći. Što se de- 
silo? Ta je li moj otac poludio? Ili su svatovi iznenada 
banuli u našu kuću? 

Nije trpio buke ni stranih lica, pa ne htjede ući, da 
sam vidi, šta je to, nego zovne jednoga momka, koji je 
izlazio iz kuće i zapita ga, čemu sva ta buka. 

»Tvoj je brat došao, i tvoj otac zaklao ugojeno tele, 
jer ga je opet ugledao živa i zdrava.« 

Te ga riječi iznenadiše i problijedi. Ne od radosti, 
nego od bijesa i ljubomore. Stara mu mržnja uzavre u 

srcu jer mu se činilo, da ima sve razloge na svojoj strani. 

I nije htio ući u kuću, nego ostade vani, rasrđen. 

Onda otac izađe i zovne ga: »Dođi, jer se vratio tvoj 
brat i pita za te, i bit će zadovoljan, da te vidi, pa ćemo 
se zajedno veseliti.« 

Ali mudrac nije mogao obuzdati jezik, te se prvi put 

usudi prigovoriti ocu u lice. 

»Gle, toliko ti godina služim kao sluga i nikada mje- 
sam prekršio tvoju zapovijed, a ti mi nikada mjesi dao ni 
jare, da večeram sa svojim prijateljima. A kad se vratio 
onaj tvoj sin, koji je spraskao sav tvoj imetak u bludili- 

štima, zaklao si za nj ugojeno tele.« 

U to malo riječi otkriva svu prostotu svoga duha, 
koju je dotada skrivao pod farizejskim plaštem mudrosti. 
Predbacuje ocu svoju poslušnost, predbacuje mu njegovu 
škrtost — nisi mi dao ni jedno jare! — i on, sin bez lju- 
bavi, prigovara ocu, da previše ljubi. »Onaj sin tvoj.« Ne 
veli: brat; neka ga otac slobodno prizna za sina, on ga 
ne će priznati za brata. »Potrošio je tvoje novce s blud- 
nicama.« Novce, koji nijesu njegovi, sa ženama, koje mjesu 
njegove; međutim, ja sam bio s tobom i znojio se u tvojim 

poljima bez nagrade. 

Ali otac, kao što je oprostio onome sinu, oprašta i 
ovome. 

_ Sinko moj, ti si uvijek sa mnom, i sve je moje, 
tvoje. Ali je potrebna gozba i veselje, jer taj t v o j b r a t 
bijaše mrtav i oživi; bijaše izgubljen, i nađe se. 

Otac je bio uvjeren, da će te riječi biti dovoljne, da 
mu začepe usta. »Bijaše mrtav i oživi, bijaše izgubljen i 
nađen je.« Treba li drugih razloga? A koji bi razlozi mog i 
biti jači od tih? Pa neka je i učinio ono, što je učinio. Spi- 
skao je moje sa ženama; rasipao je, dok je mogao_ Ustavio 
me je bez pozdrava, ostavio me je, da plačem, bve da je 
i gore učinio, uvijek mi je sin. Da je pljačkao na putu, a 

je ubijao nevine, da me je i više uvrijedio, ne mogu zabo- 
raviti, da je moj sin, da je moja krv. Bijaše otišao i vratio 
se, bijaše iščeznuo i opet se pojavio, bijaše izgubljen i 
našao se, bijaše umro i oživio je. Ne tražim drugo. I da 
proslavimo ovo čudo, čini mi se, da je premalo ugojeno 
tele. Ti me nijesi nikada ostavio; tebi sam se uvijek ra- 
dovao, sva su moja jarad i tvoja, samo ih zatraži; svaki 
dan si blagovao za mojim stolom. A on je bio daleko to- 
liko dana, toliko nedjelja, toliko mjeseci. Gledao sam ga 
jedino u snu; odavno nije sa mnom okusio ni komad kru- 
ha. Nemam li, dakle, pravo, da se barem danas prove- 
selim? 

Isus je ovdje stao. Nije nastavio pripovijest. Nije to ni 
trebalo. Smisao je priče jasan i ne treba dodatka. Ali ni 
jedne pripovijesti — poslije one o Josipu Hebrejcu — • 
ljudska usta ne izrekoše ljepše od ove. I ni jedna se tako 
duboko ne prima ljudskoga srca. 

Tumačima je slobodno mozgati i dangubiti: da je ra- 
sipni sin novi čovjek, očišćen dodirom boli, da je mudri 
farizej čovjek, koji vrši stari zakon, a ne pozna ljubavi. 
Ili da mudri sin znači židovski narod, koji ne shvaća lju- 
bavi oca, koji će primiti poganina, premda se okaljao 
gadnom ljubavlju neznaboštva i živio zajedno sa svinjama. 

Isus nije zadavao zagonetke. On je sam na kraju priče 
rekao, da je na nebu veća radost radi jednoga raskajanoga 
grešnika, nego radi svih pravednika, koji se razmeću svo- 
jom nezakonitom pravednošću; nego radi svih čistih, koji 
se ponose svojom vanjskom čistoćom; nego radi svih ze- 
lota, koji suhoću srca sakrivaju prividnim vršenjem za- 
kona. 

Pravi će pravednici biti primljeni u kraljevstvo, ali za 
njih su bili sigurni. Radi njih nije trebalo strepiti ni trpjeti, 
a ne treba se ni radovati. Ali za onoga, koji je bio na 
rubu propasti, koji je i suviše trpio, da izgradi novu dušu, 

da svlada živinstvo, što se u njemu nalazilo, koji je morao 
zaslužiti svoje mjesto i odreći se čitave svoje prošlosti, 
da ga dobije, orit će se pjesma i veselje. 

»Koji čovjek između vas, ako ima sto ovaca, a izgubi 
jednu, ne ostavi devedeset i devet u pustinji i ne ide za 
izgubljenom, dok ,je ne nađe? A kad je nađe, metne je 
radujući se na svoja ramena. I kad dođe kući, pozove svoje 
prijatelje i susjede, veleći im: »Radujte se sa mnom, jer 
nađoh svoju ovcu, koja se bila izgubila«. 

»Ili koja žena, što ima deset drahma, ako jednu iz- 
gubi, ne zapali svijeću i ne pomete kuću i ne traži paž- 
ljivo, dok je ne nađe? I našavši je, sazove prijateljice i su- 
sjede govoreći: »Radujte se sa mnom, jer nađoh drahmu, 
koju bijah izgubila«. 

A što je ovca prema ponovno oživjelom sinu, prema 
spašenom čovjeku? I što vrijedi drahma prema zalutalom 
čovjeku, koji nađe svetost? 



PRIČA O GRIJEHU 

Oproštenje traži obavezu, koja ne dopušta iznimaka. 
Može se prenijeti i mora se prenijeti. Ljubav je oganj, koji 
se gasi, ako druge ne upali. Ako su te raspalili radošću, 
raspali i ti one, koji ti se primaknu; inače ćeš postati za- 
dimljeni kamen, ali ipak samo led. Tko je primio, mora 
vratiti — bilo bi bolje više vratiti — ali barem jedan dio 
mora vratiti. 

Neki je kralj jednoga dana htio urediti račune sa 
svojim podložnicima. I pozove preda se jednoga po jed- 
noga. Među prvima mu dovedu jednoga, koji mu je dugo- 
vao deset tisuća talenata. On nije imao čime platiti, a 
kralj zapovjedi, neka prodadu njega zajedno sa ženom, 
djecom i svime, što ima, da se namiri dio duga. Sluga se 
očajno baci pred noge kralju. Bio je kao svežanj tkanine, 
iz kojega su izvirali jecaji i obećanja: strpi se, počekaj još 
malo, pa ću ti sve platiti, ali ne dopusti, da se moja žena 
i moja djeca šalju na sajam kao ovce, da se rastave od 
mene i odvedu tko zna kamo. 

Kralj se gane — i sam je imao djece — oslobodi ga 
i oprosti mu onaj golemi dug. 

Sluga iziđe, rekao bih, sasvim drugi, ali je i poslije 
tolike milosti srce bilo isto kao i prije. Sretne jednoga 
od svojih drugova, koji mu je dugovao sto dinara — sit- 
nica prema deset tisuća talenata — skoči na njega i po- 
grabi ga za grlo: Plati mi, što si mi dužan, i to odmah ili 
ću te dati stražarima, neka te svežu. Siromah, koji je 
bio na taj način napadnut, učini ono isto, što je malo prije 
njega napadač učinio pred kraljem: baci mu se pred noge, 

počne moliti, plakati, kleti se, da će platiti za koji dan, 
stane mu ljubiti skut od haljine, podsjećati ga na staro 
bratstvo zaklinjući ga djecom, što ga čekaju kod kuće, 
neka pričeka. 

Ali ta se ništarija ne smilova, on, koji je bio rob, a ne 
kralj: pograbi dužnika za ruku, preda ga sudu i baci u 
tamnicu. Glas o tome proču se medu drugim slugama i 
rastuži sve. Tako dopre brzo i do ušiju kraljevih. On do- 
zove nemilosrdnika i preda ga mučiteljima: Ja sam ti 
oprostio onaj veliki dug, pa zar nisi ti morao oprostiti to- 
liko manji dug svome bratu? Ja sam se smilovao tebi, 
nisi li se ti morao smilovati njemu? 

Kada grešnici priznaju zlo, što je u njima, i odreknu 
ga se skrušena srca, bliži su kraljevstvu nego pobožni, 
koji se kaljaju hvaleći svoju pobožnost. 

Dva čovjeka uđoše u hram, da mole. Jedan bijaše 
farizej, a drugi carinik. Farizej, sa molitvenim vrpcama na 
čelu i na lijevoj ruci, s dugim blistavim resama na kaba- 
nici, stade ukočen kao čovjek, koji se osjeća u svojoj kući, 
te moljaše: o Bože, hvala ti, što ja nisam kao ostali ljudi, 
razbojnici, nepravednici, preljubnici ili kao onaj tamo ca- 
rinik. Postim dva puta u tjednu, plaćam sve desetine i 
vršim sve propise zakona. 

Carinik se naprotiv ne usudi ni oči podići, pa se či- 
nilo, da se stidi pojaviti pred Gospodinom. Uzdisao je i 
udarao se u prsa govoreći samo ove riječi: Bože. budi mi- 
lostiv meni grešniku! 

»Kažem vam, da ovaj ode svojoj kući opravdan, a ne 
onaj; jer svaki onaj, koji se uzvisuje, ponizit će se, a tko 
se ponizi, uzvisit će se.« 

Jedan poznavalac zakona upita Isusa, tko je bližnji. 
Isus pripovjedi: Neki čovjek, Hebrejac, išao je iz Jeruza- 
lema u Jerihon planinskim klancima. Razbojnici ga na- 
padnu, izrane i svuku te ga ostave na putu polumrtva. 

Namjeri se tuda neki svećenik, jedan od onih, koji idu 
mnogo na proštenja i na sastanke te se hvastaju, da volju 
Božju poznaju u sitnice. On opazi jadnika, kako leži, ali 
ne stane, nego, da bi izbjegao nečisti dodir, prođe s druge 
strane puta. Malo poslije eto ti i levite. I on je bio jedan 
od uglednih gorljivaca i u tančine je poznavao sve svete 
obrediće, te mu se činilo, da nije sakristan nego jedan od 
hramskih gospodara. Pogleda ispod oka krvavo tijelo i 
nastavi svoj put. Najposlije naiđe neki Samaritanac. Za 
Hebrejce Samaritanci su bili nevjernici, izdajice i tek 
malko manje odvratni od neznabožaca, a sve samo zato, 
što nisu htjeli žrtvovati u Jeruzalemu ni prihvatiti Nehe- 
mijinu reformu. Ali Samaritanac ne gleda, je li onaj ne- 
sretnik, što leži na kamenju sred puta, obrezan ili neo- 
brezan, Judejac ii Samaritanac, već mu se primakne i, 
videći ga onako bespomoćna, odmah mu se smili. I iz- 
vadi sa sedla staklenicu, izlije mu na rane ulja i malo 
vina, zavije ih, kako je mogao, rupcem, posadi nepozna- 
nika na svoju magaricu, dovede u gostionicu, dade ga 
metnuti u postelju, pokuša ga okrijepiti metnuvši mu u 
usta nešto toplo i ne ostavi ga, dok ne vidi, da se toliko 
oporavio, te može govoriti i jesti. Drugi dan zovne go- 
stioničara na samo i dade mu dva dinara: Postaraj se 
za nj; pazi ga što možeš bolje, a ako više potroši, platit 
ću ti, kad se vratim. 

Bližnji je dakle onaj, koji strada, kojemu je potrebna 
pomoć. Bio tko bio. I tvoj neprijatelj, ako si mu potreban, 
pa ako te i ne moli, prvi je među tvojim bližnjima. 

Milosrđe daje najveće pravo na ulazak u kraljevstvo. 
To je doznao bogati izjelica, što se oblačio u grimiznu 
svilu i kadifu, te se svakoga dana raskošno gostio sa svo- 
jim prijateljima, A pred vratima njegova dvora bio je La- 
zar, siromah, gladan, sav u ranama, koji bi se bio zado- 
voljio mrvicama i kostima, što su padale pod raskošnikov 

stol. Psi su žalili Lazara i njegovu bijedu i, jer mu nijesu 
mogli drukčije pomoći, lizali su njegove rane, a on je 
mršavom rukom milovao te poslušne i ljubazne životinje. 
Ali bogataš nije žalio Lazara i nikad mu ne padne na um, 
da ga barem jedan put pozove za svoj stol, niti mu je 
poslao zalogaj kruha ili kuhinjskih ostataka, koji se ba- 
caju na smetište, a koje i sudoperi odbijaju. Dogodi se, 
te umriješe obojica, siromah i bogataš; i siromah bi prim- 
ljen za stol Abrahamov, a bogataš bi strmoglavljen u 
oganj, da se muči. I stade ga mučiti strahovita žeđa, a 
nitko da ga utješi. Izdaleka ugleda Lazara, gdje se gosti 
s patrijarhama te poviče iz plamena: Oče Abrahame, smi- 
luj mi se te pošalji Lazara, neka smoči moje usne vrškom 
svog prsta, jer izgaram u ovom plamenu. 

Nije mu dao ni mrvice, dok su bili živi, ali nije tra- 
žio, ni da ga izbavi iz vatre, nije iskao ni čašu vode, pa 
ni gutljaj ni kap, nego se zadovoljio s ono malo vlage, što 
je mogla stati na vrh jednoga prsta, najmanjega siroma- 
hova prsta. Ali Abraham odgovori: Sinko, spomeni se, 
da si ti primio sva dobra u svome životu, a Lazar sva zla. 
Sada se on tješi, a ti se mučiš. Da si ti njemu dao naj- 
manji dio svoje večere — - a znao si, da je gladan, da se 
pred tvojim vratima šćućurio gore nego pas; pa i psi su 
ga žalili više nego ti — da si mu dao jedan jedini put za- 
logaj kruha, ne bi sada morao željeti vršak njegova prsta 
umočena u vodu. 

Bogataš uživa u svojoj baštini i žali, što mora dati 
najmanji njezin dijelak, jer drži, da život nikad ne će mi- 
nuti i da će budućnost biti kao i prošlost. Ali smrt dođe 
i po njega, i to kad joj se najmanje nada. Bio jednom neki 
posjednik, kojemu jedne godine posjed urodi obilatije nego 
obično. I on stane maštati o tom novom bogatstvu. I reče: 
Srušit ću svoje žitnice i načinit ću druge veće, u koje će 
moći stati sva moja ljetina, pšenica, ječam, zob i napravit 

ću druge pojate za sijeno i slamu, a druge opet staje za 
goveda, koja ću kupiti, pa i jednu veliku staju, u koju će 
se moći smjestiti sve ovce i koze. I reći ću duši svojoj: 
Sad imaš za mnogo godina spremljeno silno bogatstvo: po- 
čivaj. jedi, pij i ne misli na drugo. 

A nije mu bilo ni na kraj pameti, pa ni za jedan je- 
dini trenutak, da bi mogao jedan dio tih zemaljskih do- 
bara izvaditi i s njima utješiti siromahe svoga kraja. A 
one iste noći, kad je maštao o tim preinakama, bogataš 
umre i sutradan ode sam i go pod zemlju, a nije bilo ni- 
koga, tko bi se za nj zauzeo na nebu. 

Tko ne zna učiniti siromahe svojim prijateljima, tko 
ne upotrebljava bogatstvo, da olakša bijedu, neka ne misli 
ući u kraljevstvo nebesko. Katkada sinovi ovoga svijeta 
znadu bolje vršiti svoje zemaljske poslove nego što sinovi 
svijetla umiju vršiti nebeske. Tako onaj upravitelj, koji je 
varao svoga gospodara i koji je morao ostaviti svoje mjesto. 
On pozva redom dužnike gospodareve, te svima izbrisa dio 
duga; pa kad je bio otpušten, tom svojom varkom bijaše 
stekao toliko prijatelja, da ga nisu pustili umrijeti od glada. 
Učinio je dobro sebi i drugima varajući i potkradajući go- 
spodara: bio je tat, ali promišljen tat. Kad bi ljudi za spas 
duše upotrebljavali ono lukavstvo, koje je on upotrebio, da 
održi svoje tijelo, koliko bi se više ljudi obratilo na vjeru 
kraljevstva? 

Tko se na vrijeme ne obrati, bit će otsječen kao ne- 
plodna smokva. Ali obraćenje mora biti savršeno, jer po- 
vratak grijehu mnogo više udaljuje, nego što grizodušje pri- 
bližuje. U nekom čovjeku bio je zloduh i njemu pođe za 
rukom da ga istjera. Zloduh ode u beznadna mjesta tražeći 
pokoja, a ne našavši ga, naumi da se vrati onamo, gdje je 
prije bio. Ali opazi, da je kuća, duša onoga čovjeka, prazna, 
pometena, ukrašena tako, da je jedva može prepoznati. 
Onda otiđe i uzme sedam drugih duhova gorih od sebe, 

pa mu pođe za rukom, da na čelu čete uđe u kuću, i onome 
čovjeku bude sada gore nego prije. 

Jadikovke i isprike na dan pobjede vrijedit će manje 
od šumora vjetra među trskom. Onda će biti posljednji 
izbor, i to bez priziva. Poput onoga, kad ribar izvuče iz 
mora mrežu punu riba, pa sjedne na obalu te one, koje su 
za jelo, meće u košare, a izmetke baca na smetište. Greš- 
nicima se daje dugi rok, da imaju dovoljno vremena za 
promjenu života. Ali kad dođe onaj dan, tko ne stigne pred 
vrata ili ne bude dostojan da kroz njih uđe, navijeke će 
ostati vani. Neki je ratar posijao dobro sjeme na svojoj 
njivi. No po noći eto ti njegova neprijatelja na onu njivu 
te ondje posija pune šake otrovnoga kukolja. Za malo vre- 
mena počne se polje zelenjeti, i sluge opaze kukolj i to jave 
gospodaru. 

»Hoćeš li, da odemo te ga počupamo?« 

Ali dobri ratar odgovori: 

»Ne, ne, kako ne biste, čupajući kukolj, iščupali i pše- 
nicu. Ostavite sve, neka raste. Kad bude vrijeme žetve, 
reći ću žeteocima: Poberite najprije kukolj i vežite ga u 
snopove, te ga sažgite i spalite, a pšenicu, dobru pšenicu, 
ponesite u moju žitnicu. 

I Isus kao dobri ratar čeka dan žetve. Jednoga se dana 
sabralo golemo mnoštvo, da ga sluša. A kad on vidje sve 
one ljude i žene, koji su bili gladni pravde i žedni ljubavi, 
sažali se te reče učenicima: 

»Žetva je doista obilata, ali je poslenika malo; molite 
dakle gospodara žetve, neka pošalje nove žeteoce«. 

Njegov glas ne dopire svuda; ni dvanaestorica ne do- 
staju; treba novih glasnika, da se dobra vijest ponese 
svima onima, koji stradaju i koji čekaju. 

DVANAESTORICA 

Sudbina ne znajući, kako bi drugačije nagnala velike 
ljude, da plate svoju veličinu, kazni ih učenicima. 

Svaki učenik, baš zato, jer je učenik, ne razumije sve, 
nego — u dobrom slučaju — polovicu, to jest po svoju, pre- 
ma dohvatu svoga duha; zato i nehotice izdaje učiteljev 
nauk; nagrđuje ga, čini ga prostim, drobi ga, kvari. 

Učenik gotovo uvijek ima drugova, i jer nije sam, ljubo- 
moran je na druge; htio bi biti barem prvi među drugima; 
i zato ocrnjuje i vreba na suučenike; svaki drži, da jest ili 
da ga drže najsavršenijim učiteljevim tumačem. 

Učenik zna, da je učenik, pa se gdjekad i stidi, što jede 
za tuđim stolom. Onda izvrće i zlostavlja učiteljevu misao, 
ne bi li se držalo, da on misli po svoju, drugačije od uči- 
telja. Ili uči posve protivno onome, što su ga učili; a to je 
najneotesaniji i najprostiji način da bude učenikom. 

U svakom je učeniku, pa i u onima, koji se čine naj- 
popustljiviji i najpošteniji, sjeme Judino. 

Učenik je nametnik, pasivan čovjek. Posrednik, koji 
krade prodavaču i vara kupca. Boležljivac, koji, pozvan na 
ručak, čeprka po zakuski, liže umake, obira voće, ali ne 
navaljuje na kosti, da ih rascijepa te iz njih isiše tečni mo- 
zak, jer nema zubi — ili ima samo mliječne zube. Učenik 
parafrazira riječi, potamnjuje tajne, zamršuje jasne stvari, 
umnožava poteškoće, tumači slovke, kvaxi načela, zamag- 
ljuje očevidnost, uveličava sporedno, slabi bitno, razvod- 
njuje jako vino, a uza sve to svoje bljuvotine rasprodaje 
kao ljekariju, kao nešto najčistije i najvažnije. Mjesto da 

bude zublja, koja širi svjetlost i toplinu, on je stijenj, koji 
dimi, koji ne svijetli niti samome sebi. 

A ipak bez tih učenika i sljedbenika nitko nije mogao 
biti. Ni da je to htio. Jer velikan — odviše tuđ svjetini, od- 
više udaljen, samotan, — osjeća, da treba nekoga uza se; ne 
može biti bez iluzije, da netko razumije njegove riječi, da 
prima njegovu misao te je prenosi na druge, daleko, prije 
njegove smrti i poslije smrti. Taj nomad bez vlastite kuće 
čezne za prijateljskim ognjištem. Tome iskorenjeniku, koji 
ne može imati porodice po krvi, draga su djeca po duhu. 
Taj vojskovođa, čiji će se vojnici rađati istom onda, kad 
njegova krv nakvasi zemlju, hlepi, da okupi oko sebe malu 
vojsku. 

Jedan oblik tragičnosti uključen u svakoj veličini jest 
ovo: učenici su neprijatna i opasna stvar, ali bez učenika, 
pa i krivih, nitko ne može biti. Proroci stradaju, ako ih ne 
nađu; a stradaju možda i više, kad ih nađu. 

Jer misao je sa tisuću končića vezana za cijelu dušu, 
čak više od djeteta. Tako je dragocjena, nježna, krhka 
— što je novija, to ju je teže izraziti. Povjeriti je komu 
drugom, ucijepiti je u tuđu misao, nužno nižu, dati je u 
ruke onome, koji je ne zna cijeniti — to blago tako rijetko: 
veliku misao, novu misao — neizmjerna je odgovornost, ne- 
prekidna muka i patnja. 

Ipak velikan živo želi da razdijeli svima ono, što je 
primio, a za njega samoga taj je posao pretežak. Taština 
se znade uvući i u najuzvišeniji ponos, a taštini su potreb- 
ne laskave riječi, pohvale — pa i uvredljive, odobravanja — 
pa i verbalna, posvete — pa i osrednje, pobjede — pa i 
samo prividne. 

Krist je bio slobodan i od velikanskih sićušnosti, a ipak 
se, primivši sva bremena čovječanstva, nije htio riješiti 
ni bremena, koje pružaju učenici. Htio je, da ga prije ne- 
prijatelja muče prijatelji. 



Svećenici su ga jednom dali ubiti; učenici su ga svakog 
dana mučili. Njegova muka ne bi bila potpuno okrutna, da 
ga osim saduceja, stražara, Rimljana, svjetine nisu napu- 
stili i apostoli. 

Znamo tko su bili. Galilejac ih je izabrao između Gali- 
lejaca: siromah ih je uzeo između siromaha: jednostavan 
čovjek, ali s božanskom jednostavnošću, koja premašuje 
svaku filozofiju, pozvao je priproste ljude, čija je jedno- 
stavnost ostajala zatrpana na zemlji. Ne htjede ih izabrati 
između bogataša, jer je došao, da se bori protiv njih; ni 
između književnika i učenjaka, jer je došao, da obori njihov 
zakon; ni između filozofa, jer u Palestini nije bilo filozofa; 
a da ih je i bilo, oni bi nastojali, da njegovu nadnaravsku 
mistiku ugase pod mlinom dijalektike. 

Znao je, da će one duše proste, ali netaknute, bez 
znanja, ali zanesene moći napokon mijenjati po svojoj želji, 
podići ih do sebe, mijesiti kao riječni glib, koji je blato, 
ali kada se skalupi i ispeče u peći, može postati vječna 
ljepota. No za tu promjenu trebalo je da siđe u plamen 
Treće Osobe. Do Duhova je često preotimala mah njihova 
nasavršena narav, koja je sukrivac svih grijeha. 

Dvanaestorici se mnogo oprašta, jer su uvijek, osim 
u nekim časovima, imali vjeru u njega; jer su se trsili, da 
ga ljube onako, kako je on želio da ga ljube; a nadasve 
zato, jer su ga doduše napustili u vrtu getsemanskom, ali 
ga nisu nikad zaboravili i zauvijek su ponijeli u sebi spo- 
men na njegove riječi i na njegov život. 

Ali ako izbliza promatramo u evanđeljima te učenike, 
o kojima ponešto znamo, osjetit ćemo, da nam se steže srce. 
Oni sretnici, koji su imali neprocjenjivu milost, da su ži- 
vjeli s Kristom, hodali, jeli s njim, spavali u istoj sobi, 
gledali ga u lice, doticali njegovu ruku, ljubili ga, slušali iz 
njegovih usta njegove riječi, tih se dvanaest sretnika, kojima 
su milijuni duša kroz vjekove potajno zavidjeli, nisu uvijek 

pokazivali dostojni one uzvišene sreće, koja je samo njih 
zapala. 

Vidimo, da su tvrde glave i tvrda srca te da ne razu- 
miju brzo najjasnije Učiteljeve priče; da nisu svagda spo- 
sobni da shvate ni poslije njegove smrti, tko je bio Isus, niti 
kakvo je to kraljevstvo, koje je on objavio; da često nemaju 
vjere, ljubavi, bratstva; da hlepe za nagradama; da zavide 
jedan drugome; da nestrpljivo čekaju pobjedu, koja će im 
naplatiti očekivanje; da ne trpe one, koji nisu s njima; da 
su osvetljivi prema onima, koji ih ne će da prime; da su 
drijemovni, sumnjičavi, sebični, lakomi, kukavice. 

Jedan ga se odriče tri puta; drugi čeka, da ga počasti, 
kad bude u grobu; jedan ne vjeruje u njegovo poslanstvo, 
jer je iz Nazareta; jedan ne će da vjeruje u njegovo uskrs 
nuće; jedan ga napokon prodaje njegovim neprijateljima 
i pokazuje ga posljednjim poljupcem onima, koji su došli 
da ga uhvate; neki se poslije previsokih govora »povukoše i 
više nisu išli s njim«. 

Isus ih je morao više puta prekoriti, što ga tako sporo 
razumiju. Pripovijeda im priče o sijaču, a oni ne shvaćaju 
smisao: »Ne razumijete ovu priču? A kako ćete razumjeti 
sve ostale priče?« Opominje ih, neka se čuvaju kvasca fari- 
zejskoga i saducejskog, a oni misle da govori o materijal- 
nom kruhu. »Zar još promišljate i ne razumijete? Je li vam 
srce otvrdnulo? Imate li oči, a ne vidite? I zar ništa ne 
pamtite? 

Vjeruju gotovo uvijek, kao i prosta svjetina, da je Isus 
puteni Mesija, političar, ratnik, koji je došao da podigne 
vremenito Davidovo prijestolje. I kad je imao uzići na nebo, 
pitaju ga: Gospodine, je li ovo vrijeme, kada kaniš uspo- 
staviti kraljevstvo Izraelevo? A prije toga, 
poslije uskrsnuća, govore dvojica idući u Emaus: »A mi se 
nadasmo, da je on onaj, koji će izbaviti Izraela, međutim...« 



Prepirali su se međusobno, da znadu, tko će dobiti 
prvo mjesto u novom kraljevstvu; a Isus ih je morao pre- 
koriti: »O čemu ste se razgovarali putem? A oni su mučali, 
jer su se putem prepirali, da doznaju, tko je najveći. A on 
sjedne, dozove dvanaestoricu i reče im: Ako tko hoće da 
bude prvi, neka bude posljednji i sluga svima.« 

Ljubomorni zbog svojih povlastica prijave Isusu jed- 
noga, koji je gonio bjesove u njegovo ime: »Ne branite mu 
— odgovori Isus — jer nema nikoga, tko bi mogao učiniti 
kakvo moćno djelo u moje ime, a da u isti vrijeme o meni 
zlo govori. Jer tko nije protiv nas, s nama je.« 

Poslije jednoga govora u Kafarnaumu naljute se neki 
na njegove riječi: »Tada mnogi od njegovih učenika čuvši 
to rekoše: Ovo je tvrda besjeda, tko je može slušati?« I 
ostaviše ga. 

Ipak Isus opominje one, koji hoće da pođu za njim. 
Jedan mu književnik reče, da će poći za njim kudgod 
pođe. A Isus će mu: »Lisice imaju duplja i ptice nebeske 
svoja gnijezda, a Sin Čovječji nema gdje zakloniti glavu«. 
Drugi jedan, njegov učenik, htjede najprije zakopati oca. 
Ali mu Isus odgovori: »Idi za mnom i ostavi, neka mrtvi 
zakapaju svoje mrtve«. A neki drugi mu opet reče: »Go- 
spodine, ići ću za tobom, ali najprije mi dopusti, da se 
oprostim s ukućanima«. A Isus mu odgovori: »Nije prikla- 
dan za kraljevstvo nebesko onaj, koji metne ruku na plug 
pa se obazire«. 

Približi mu se i bogati mladić, koji je vršio zapovijedi. 
»A Isus, pogledavši na njega, nježno mu reče: Još iti jedno 
nedostaje: idi, prodaj sve, što imaš, te daj siromasima, i 
imat ćeš blago na nebu; pa hodi za mnom. A kad on to 
čuje, ode žalostan, jer bijaše vrlo bogat«. 

Da čovjek bude uza nj, mora ostaviti kuću, mrtve, 
porodicu, novac — sve, što voli; sve, što ima. Ono, što 
dobije u zamjenu, takvo je, da će naplatiti svako odrica- 

nje. No malo ih je sposobnih za to odricanje — a neki će 
povjerovati i poslije uzmaknuti. 

Dvanaestorici, koji su gotovo svi bili siromasi — odri- 
canje je bilo lakše, a ipak im nije vazda polazilo za ru- 
kom, da budu onakvi, kao što je Isus želio. »Šimune, Ši- 
mune — reče jednoga dana Petru — sotona je zaiskao, da 
vas prorešeta, kao što se rešeta pšenica«. Ali premda je 
Isusovo rešeto bilo gusto, u njegovoj dobroj pšenici ostalo 
je i lošeg sjemenja. 



ŠIMUN NAZVANI PETAR 

Petar je prije uskrsnuća kao tijelo uz duh, kao mate- 
rijalni glas, koji prati uzdizanje duše. On je puk, koji pun 
nade očekuje skoro poslanstvo. On je zemlja, koja vjeruje 
u nebo, ali i dalje ostaje zemlja. Kraljevstvo je nebesko u 
njegovoj mašti prostoga čovjeka još odviše slično mesij- 
skom kraljevstvu proroka. 

Isus izgovara glasovite riječi protiv bogataša: »Lakše 
je devi proći kroz uši igle, nego bogatašu ući u kraljevstvo 
Božje«. Petru se ta odlučna osuda bogataša čini trpka. 
I Petar mu reče: »Eto, mi smo ostavili sve i pošli za to- 
bom; što ćemo dobiti mi?« Nalik je na lihvara, koji 
pita, koliko će mu se kamata platiti, a Isus, da ga utješi, 
obeća mu, da će sjediti na jednom od prijestolja i suditi 
jednome od dvanaest plemena Izraelovih — ostalim jeda- 
naest plemena sudit će ostala jedanaestorica — te dodaje, 
da će svaki dobiti sto puta onoliko, koliko je ostavio. 

Isus tvrdi, da čovjeka može okaljati samo ono, što iz- 
lazi iz njega, ali Petar to ne shvaća. »Petar mu onda reče: 
Objasni nam tu priču! A Isus reče: Eda li ste i vi još 
uvijek nerazumni? Zar ne znate« . . . Između učenika, 
koji tako slabo shvaćaju, Petar je jedan od najtupljih. Svoj 
nadimak — Kefa, Petra, stijena — nije dobio jedino radi 
čvrstoće svoje vjere (često ga Isus kori i radi male vjere, 
a njegova je konačna zataja bolni dokaz tome), nego zbog 
tvrdoće svoje glave. 

Nije bio budna duha ni u pravom ni u prenesenom smi- 
slu. Zaspao bi lako i u najvažnijim trenucima. Zaspao je 
na brdu preobraženja, zaspao je *i getsemanskoj noći — 

nakon posljednje večere, gdje je Isus izrekao govore, koji 
bi jednom književniku prouzročili vječnu besanicu. 

Ipak je njegova smjelost bila velika. Kad Isus posljed- 
nje večere javlja, da će morati trpjeti i umrijeti, Petar 
skoči: »Gospodine, s tobom sam spreman poći i u tamnicu 
i u smrt. Kad bi ti bio za sve prilika, da padnu, za me ne 
ćeš biti. Kad bih morao i umrijeti s tobom, ne ću te se 
odreći. A Isus reče: Petre, kažem ti, da ne će danas pijetao 
zapjevati prije, nego tri puta porečeš, da me poznaješ«. 

Isus je poznavao Petra bolje nego on sama sebe. I 
kad je u Kajfinu dvorištu stajao i grijao se na žeravici, 
dok su svećenici ispitivali i rušili njegova Boga, tri puta 
poreče, da je jedan od onih, koji su s njim išli. 

U trenutku, ikad su Isusa uhvatili — protivno Isusovim 
poukama — počini neku vrst otpora: odsiječe Malku uho. 
Nakon godina svagdanjeg drugovanja još ne bijaše shvatio, 
da se Isus protivi svakom tvarnom nasilju. Ne bijaše shva- 
tio, da se Isus, kad bi se htio spasiti, mogao sakriti u pu- 
stinju i da to nitko ne dozna, ili pobjeći iz vojničkih ruku, 
kao što je ranije učinio u Nazaretu. Isus je tako malo ci- 
jenio onaj čin, protivan njegovu duhu, da je odmah isci- 
jelio uho i uklonio nezvanoga osvetnika. 

Nije Petar tada prvi put pokazao, da nije dorastao 
velikim događajima. Poput svih neuglađenih duhova, 
osjećao je težnju, da u duhovnim pojavama gleda materi- 
jalnu osnovku, nisko u uzvišenome, prosto u tragičnome. 
Kad se prenuo na gori preobraženja, ugleda Isusa posve 
sjajna od bjeline, gdje govori s drugom dvojicom, s dva 
duha, s dva proroka. I prva mu misao pade na um, mjesto 
da se pokloni i šuti, da napravi sklonište za te velike 
osobe: »Učitelju — reče Petar — dobro nam je ovdje; 
načinimo tri sjenice, jednu tebi, jednu Mojsiji, a jednu 
Iliji«. A Luka, pametan čovjek, dodaje, da bi ga ispričao: 
»Nije znao, što govori«. 

Kad je vidio Isusa, gdje mirno ide po jezeru, pade mu 
na um, da ito i on uradi, »I Petar, sišavši s lađe, stane ho- 
dati po vodi i ići prema Isusu. Ali, videći silan vjetar, 
preplaši se i, počevši tonuti, povikne: Gospodine, 
spasi me! A Isus odmah pruži ruku i uhvati ga te mu 
reče: Malovjerni čovječe, zašto si posumnjao?« Dobri- 
čina ribar, jer je na domaću živio i s jezerom i s Isusom, 
mislio je, da i on može učiniti ono, što i njegov Učitelj, a 
nije znao, da se hoće kud i kamo veća duša, kud i kamo 
jača vjera od njegove, pa da se može zapovijedati olu- 
jama. 

Snažna ljubav prema Kristu, koja nadoknađuje sve 
njegove slabosti, dovede ga jednoga dana dotle, da ga go- 
tovo prekori. Isus bijaše navijestio učenicima, da će stra- 
dati i da će ga ubiti. Onda »Petar, uzevši ga na stranu, 
stade ga koriti govoreći mu: Bože sačuvaj, Gospodine, 
to ti se nipošto ne će dogoditi! A Isus se obrne Petra te 
mu reče: Idi odmene, sotono, ti šimi zapreka. 
Ti ne misliš po duhu Božjemu, nego kao i dragi ljudi«. 
Nitko nikada nije izrekao tako strahovit sud o Šimunu, 
nazvanom Stijena. Bijaše pozvan, da radi za kraljevstvo 
Božje, a mislio je kao ljudi. Njegova pamet, još za- 
pletena u proste misli o pobjedonosnom mesijstvu, nije 
htjela da zamisli Mesiju progonjena, osuđena i razapeta. 
U njegovoj duši ne bijaše još živa misao o božanskoj po- 
kori, misao, da se spas može donijeti samo prinosom boli i 
krvi i da veliki moraju žrtvovati svoje tijelo zvjerstvu 
malih, da mali, nakon što su rasvijetljeni od onoga života, 
budu spaseni od one smrti. Ljubio je Isusa, ali je njegova 
ljubav, premda tako srdačna i silna, imala u sebi još nešto 
zemaljsko, pa se goropadila na pomisao, da bi njegov Kralj 
mogao biti izvrgnut ruglu, da bi njegov Bog morao umri- 
jeti. No on je prvi u Isusu prepoznao Krista, a to je prven- 
stvo tako veliko, da ga više ništa nije moglo izbrisati. 

Istom poslije uskrsnuća pripadao je sav svome Uči- 
telju. I kada mu se javi na obali Tiberijadskoga mora, 
Isus ga zapita: Ljubiš li me? A Petar, nakon što ga 
se odrekao, ne usuđuje se reći, da ga ljubi. Odgovara mu 
gotovo uplašeno: Da, ti znaš, da te volim. Ali je Isus 
tražio ljubav, a ne obično prijateljstvo, i ponavlja drugi 
put: Ljubiš li me? Petar iiznovice: Da, volim te. 
Ali Isus navaljuje: Šimune Jonin, da li me zbilja voliš? A 
onda, Petar, napokon pobijeđen, odgovori skoro nestrpljivo 
riječju, koje mu Isus iščupa iz usta: »Gospodine, ti znaš 
sve, ti znaš, da te ljubim«. 

Tri puta se Petar odrekao Isusa one noći prije smrti. 
Sada, poslije pobjede nad smrću, Petar tri puta potvrđuje 
svoju ljubav. I toj će ljubavi, koja će doskora biti rasvi- 
jetljena savršenom mudrošću, ostati vjeran sve do dana, 
u koji će umrijeti u Rimu, na drvu muke, kao što je bilo i 
Kristovo. 

SINOVI GROMA 

Dva brata ribara, Jakov i Ivan, ostaviše na kafar- 
naumskoj obali lađu i mreže te pođoše za Isusom i zajedno 
s Petrom postadoše neka vrst najmilijeg triumviraita — 
samo oni prate Isusa u Jairovu kuću i na brdo preobra- 
ženja i samo njih zadržava sa sobom u maslinskoj noći — 
no za dugoga saobraćaja s Učiteljem ne stekoše dovoljno 
poniznosti. Isus im dade nadimak Boanerges, sinovi 
groma. Nadimak podrugljiv, koji je možda ciljao na njihov 
naprčiti, osorni značaj. 

Kad svi zajedno krenuše u Jeruzalem, Isus posla ne- 
kolicinu naprijed, da mu priprave prenoćište. Prolazili su 
kroz Samariju i u jednoj ih kući slabo primiše. »No oni ga 
ne htjedoše primiti, jer bijaše krenuo u Jeruzalem. Nje- 
govi učenici Jakov i Ivan, vidjevši to, rekoše: Gospodine, 
hoćeš li da rečemo, neka oganj siđe s neba i istrijebi ih? 
Ali on se okrene i zaprijeti im«. Za njih, Galilejce, vjerne 
Jeruzalemu, Samaritanci su uvijek bili neprijatelj. Uzalud 
su slušali propovijed na gori — »činite dobro onima, koji 
vas mrze, molite se za one, koji vas progone« — uzalud 
su primili zapovijedi, kako treba da se ponašaju među 
narodima. »I ako vas tkogod ne primi . . . izišavši iz te 
kuće i iz toga grada, otresite prah sa svojih nogu«. Uvri- 
jeđeni radi Isusove osobe, mislili su da mogu zapovijedati 
nebeskom ognju. Činilo im se, da rade posve pravo, ako 
sažegu u pepeo selo, koje se ogriješilo o gostoljublje. 

Ipak, još tako daleko od one obnove ljubavi, koja 
sama tvori zbilju kraljevstva, oni su htjeli na dan slavlja 
zaposjesti prva mjesta. 

»I pred njega dođoše Jakov i Ivan, sinovi Zebedejevi, 
i rekoše mu: »Učitelju, želimo, da nam učiniš ono, što 
ćemo te moliti. A on ih upita: Što hoćete da vam učinim? 
Oni mu rekoše: Daj nam, kada budeš u svojoj sla- 
vi, da sjednemo jedan s desne strane tebi, a 
drugi s lijeve. Ali Isus im reče: Ne znate, što ištete. 
I kada to čuše druga desetorica, rasrdiše se na Jakova i 
na Ivana. A Isus ih dozove k sebi te im reče: Tko god hoće 
da bude veći među vama, neka vam služi, i tko god hoće 
da bude među vama prvi, neka služi svima; jer ni Sin 
Čovječji nije došao, da mu služe, nego da služi«, 

Rušilac se laća te prostodušne nestašnosti sinova 
groma, da ponovi riječ, koja pristaje svima veledušnima. 
Samo ništarije, malovrijedtiici, nametnici, nekorisni hoće 
da im služe oni, koji su niži — ako u apsolutnome ima 
netko niži od njih. Ali tko je viši, i upravo zato, jer je 
viši, uvijek služi malima. 

Ta čudna bezumnost, koja se protivi sebičnosti samo- 
živaca, majmunstvu nadljudi, bijedi tvrdica, jer ono malo, 
što imaju, ne dostaje ni njima samima — jest ognjena kuš- 
nja genija. Tko ne može ili ne će da služi, dokazuje, da 
nema što dati: bolestan je, nemoćan, nesavršen, prazan. 
A genij nije pravi genij, ako se ne prelijeva na korist 
nižima. 

Služiti nije uvijek isto, što i slušati. Katkada čovjek 
može služiti narodu, ako mu stane na čelo, te ga povuče 
spasu, ako on i ne će. Služiti ne znači robovati. 

Jakov i Ivan razumješe silnu Isusovu riječ. Jednoga 
od njih, Ivana, nalazimo poslije među najmilijima i najbli- 
žima. Na posljednjoj večeri drži svoju glavu na Isusovim 
grudima, s križa će mu povjeriti Djevicu Majku, da joj 
bude kao sin. 

Toma svoju popularnost ima zahvaliti onome, što bi 
moralo biti njegova sramota. Toma Blizanac zaštitnik je 

modernoga svijeta, kao što je Toma Akvinac bio patron 
mudracima srednjega vijeka. On je pravovjerni protektor 
Spinoze i svih drugih, koji poriču uskrsnuće. Čovjek, koji 
se ne zadovoljava ni svjedočanstvom očiju, najuvaženijim, 
ali najvaravijim — nego hoće svjedočanstvo ruku. Ali ga 
njegova ljubav prema Isusu učini dostojnim oproštenja. 
Kad Učitelju javiše, da je Lazar umro, učenici su se uste- 
zali, da idu u Judeju, među neprijatelje, a jedini Toma 
reče: Idimo i mi, da umremo s njim. Onda se ne namjeri 
na mučeništvo, ali ga poslije muke Isusove nađe u Indiji. 

Matej je najmiliji od sve dvanaestorice. Bio je carin- 
ski službenik, neka vrst podcarinara, i po svoj prilici naj- 
obrazovaniji od svih svojih drugova. Ipak je pristao uz 
Isusa isto onako spremno, kao i ribari. »Prolazeći, vidje 
čovjeka po imenu Tadeja, gdje sjedi na carinskoj klupi i 
reče mu: Idi za mnom. I on, ostavivši sve, ustade i otide 
za njim. I priredi mu veliku gozbu u svojoj kući . . .« Ma- 
tej nije ostavio samo hrpu otrcanih mreža, nego službu, 
plaću, stalan dobitak, koji se neprestano povećavao. Lako 
se bilo odreći bogatstva onome, koji nije gotovo ništa 
imao. Među dvanaestoricom, Matej je prije obraćenja bio 
sigurno najbogatiji — ni za jednoga se drugoga ne pripo- 
vijeda, da je priredio »veliku gozbu« — pa je zato, jer je 
odmah poslušao i ustao na prvi poziv s klupe, na kojoj se 
gomilalo srebro, njegova žrtva najveća i prema tomu naj- 
zaslužnija. 

Mateju — koji je možda jedini, uz Judu, znao pisati 
— ako je istinito prastaro Papijevo svjedočanstvo — du- 
gujemo hvalu za prvu zbirku logija, ili takozvanih zname- 
nitih Isusovih uspomena. U evanđelju, koje nosi njegovo 
ime, nalazimo najpotpuniji sadržaj besjeda na gori. Za- 
hvalnost bi ljudska prema siromašnom cariniku morala 
biti kud i kamo veća. Bez njega bi možda bile propale 
mnoge Isusove riječi, i to ponajljepše. Taj je čovjek ru- 

kovao drahmama, siklima, minama, dakle radio je posao, 
koji se smatra nečasnim i koji vodi ljude u škrtost, a osta- 
vio nam je blago, ikoje vrijedi više od svih novaca skovanih 
na zemlji prije njega i poslije njega. 

I Filip iz Betsaide umio je računati. Njemu se obrati 
Isus, kad ga je bilo opkolilo izgladnjelo mnoštvo i upita 
ga, koliko bi trebalo, da se kupi kruha za sav onaj narod. 
»Dvjesta dinara nije dosta«, odgovori Filip, a ta mu se 
svota — i koja bi danas iznosila preko trista dinara — « učini 
možda nevjeiojatno velika. Ali mora da je bio izvrstan 
propagator dobroga glasa o svome učitelju. On je Nata- 
naelu javio Isusov dolazak, a njemu su se obratili i Grci 
iz Jeruzalema, kad su htjeli govoriti s novim prorokom. 

Natanael — sin Tolmajev, poznatiji pod imenom Bar- 
tolomej — odgovori ujedljivo Filipu na obavijest: »Može 
li biti što dobro iz Nazareta?« Ali ga Filip odvede pred 
Isusa, koji uzvikne, čim ga ugleda: »Evo pravoga Izraelca, 
u koga nema lukavštine. Natanael ga upita: Kako me po- 
znaješ? Isus mu odgovori: Prije nego te je poznavao Filip, 
vidjeh te, kada si bio pod smokvom. Natanael usklikne: 
Učitelju, ti si Sin Božji, ti si kralj Izraelov! Isus mu reče: 
Zato, što ti rekoh, da te vidjeh pod smokvom, ti vjeruješ? 
Vidjet ćeš više od toga«. 

Nikodem je bio manje oduševljen i zagrijan i on se 
nikada ne htjede pokazati kao Isusov učenik. Nikodem 
bijaše starac, bijaše prije u rabinskim školama, bijaše pri- 
jatelj s jeruzalemskim članovima sudačkoga zbora. Ali ga 
potresoše pripovijesti o čudesima te dođe n o ć u k Isusu 
i kaže mu, da vjeruje, da ga je Bog poslao. »Isus mu od- 
govori: zaista, zaista ti kažem, ako se tko ne rodi nanovo, 
ne može vidjeti kraljevstva Božjega«. Nikodem ne razu- 
mije tih riječi, ili ga možda prestrašiše: došao je, da vidi 
čudotvorca, a našao je proroka. I tupoglavo, kao čovjek, 
koji se ne će ni u što da upliće, zapita: »Kako se čovjek, 

može roditi, kad je star? Može li po drugi put ući u utrobu 
svoje majke i roditi se?« Isus mu odgovori dubokim ri- 
ječima: Tko se ne rodi drugi put u duhu, ne će moći ući 
u kraljevstvo. Ali Nikodem i opet ne razumije: »Kako je 
sve to moguće? Isus mu odgovori: Šta! Ti si učitelj Izrae- 
lov, pa toga ne shvaćaš!« 

Poštovanje prema mladom Galilejcu ostade u njemu 
uvijek, ali njegova sklonost bijaše puna opreza, kao i nje- 
gov posjet. Jednom, kad su svećenički poglavice i farizeji 
htjeli uhvatiti Isusa, Nikodem se osmjeli, da ga uzme u 
obranu. »Da li naš zakon ikada osuđuje čovjeka prije nego 
ga sasluša i dozna, šta je učinio?« On je čovjek zakoni- 
tosti. Govori u ime našega zakona, a ne u ime novoga 
čovjeka. Nikodem je uvijek stari čovjek, pravnik, oprezni 
prijatelj pisma i dovoljna je koja ukorna riječ, da ga 
ušutka: »Da nisi i ti iz Galileje? Ispitaj dobro i vidi, da 
iz Galileje ne dolazi prorok«. On je po pravu bio član sud- 
skoga zbora, ali se nigdje ne spominje, da je digao svoj 
glas u prilog optuženome, kad ga dovedoše pred Kajfu. 
I onda je bila noć, ali on je po svoj prilici ostao u postelji, 
da se ukloni podsmijehu svojih drugova i grižnji zbog za- 
konskog umorstva. Probudio se, kad je Isus već umro, i 
onda je — dolje škrtost! — kupio za sto libara mirhe i 
aloja, da bi ga namirisali. Uskrsitelj je umro, ali onaj, koji 
je sumnjao, ne će se nikada preporoditi drugim rođenjem, 
u koje ne htjede vjerovati. 

Nikodem je vječni pralik mlakih ljudi, koje će Božja 
usta ispljunuti na dan gnjeva. Polutan, koji duhom rado 
pristaje, a tijelo ga zbog straha tjera da odustane. On je 
čovjek od knjige, noćni učenik. Htio bi da bude učenik, 
ali ne bi želio, da ga vide. Ne bi mu bilo krivo, da se pre- 
porodi, ali ne umije probiti smežuranu kožu staroga tijela; 
on je čovjek obzira i opreza. Kad je onaj, kome se on di- 
vio, već bio izmučen i ubijen, a njegovi se neprijatelji za- 

stidjeli i kad za nj nije bilo više opasnosti, dolazi s miri- 
sima, da ih izlije na one rane, koje su otvorene i zbog 
njegove kukavštine. 

Ali ga je Crkva podigla među svoje svece, da mu na- 
gradi onu posmrtnu samilost, a stara predaja pripovijeda, 
da ga je Petar krstio i da je bio ubijen, jer je vjerovao, 
ako i pokasno, u onoga, kojega nije znao spasiti od s mr ti 

OVCE, ZMIJE I GOLUBOVI 

Isus je znao — jer ih je sam izabrao — tko su ljudi, 
koji su imali ponijeti njegovu riječ dalekim ljudima. Ali i 
nečisti loj, kad ima stijenja, može rasvijetliti pećine; stara 
borova grana, kad se upali, može svijetliti zalutalima i pla- 
šiti hijene. Vojvoda u ratu protiv svijeta htio se poslužiti 
siromašnim vojnicima, koje mu je sudbina donijela. U bilo 
koje doba povijesti teško bi našao nešto bolje. Ali ih je 
naumice izabrao onako osrednje: po nekom otajnom na- 
crtu, da jače sine čudo od nadčovječne posmrtne pobjede. 

Njihov je zadatak bio takav, da je morao zabrinuti 
i ljude s bogatijom riznicom razuma i znanja. Prosto- 
dušnost, neznanje, pa i sama praznovjerica manje smetaju 
srčanosti nego druga duhovna svojstva, mirisnija moder- 
nom njuhu. 

Krist je od svojih izaslanika zahtijevao kušnju, koja se 
čini nemoguća te se može zahtijevati samo od priprostih, u 
kojih — nekim čudom njihove prostote — nemoguće 
katkad postaje moguće. »Šaljem vas kao ovce među vu- 
kove«. Kao mirne životinje među divlju zvjerad; ali s na- 
redbom, neka ne puste, da ih prožderu, nego da te mrcva- 
ritelje janjaca pretvore u janjce. A da uspiju u tim tako 
čudnim pothvatima, božanski čudak savjetuje svoje po- 
slanike, neka budu u isto vrijeme zmije i golubovi. »Budite 
dakle mudri kao zmije i bezazleni kao golubovi«. Površni 
i prosti poznavaoci životinjske duše bunili bi se protiv 
ovoga poređenja. Izdajnički gmaz ne može boraviti u istom 
gnijezdu s nevinom pticom ljubavi. Zmija, koja je uzroko- 
vala, da Adam bude prognan iz raja, ima i suviše drugačija 

svojstva nego vjerna golubica, koja je Noju javila povratak 
mira. Otrovnica, koja gmiže u tami, nema ništa zajednič- 
koga s pticom, koja u suncu diže svoju bjelinu. 

Ali površni su ljudi na krivom putu u svim svojim mi- 
slima. Bezazlenost je sila, koja pobjeđuje svako lukavstvo. 
Razboritost je jedan oblik bezazlenosti. Razboritost nije 
pravednost. Prepredeni pobjeđuju uvijek u prvi mah, ali 
prije svršetka izvuku deblji kraj. Prostodušni se mogu či- 
niti slaboumnima, ali konačni rezultat uvijek pokazuje, da 
je njihova slaboumnost skrivala razboritost veću od svih 
lukavština. Bezazleni, neznalice, prostodušni imaju moć 
koja zbunjuje i najlukavije, moć nevinosti. Dijete, koje 
svojim pitanjima ušutka starca, seljak, koji svojim odgovo- 
rima začepi usta filozofu, obični su znaci pobjedonosne 
snage nevinosti. Bezazlenost prišaptava riječi i djela, koji 
nadmašuju sve izume obične diplomacije. 

Oni, koje je Isus slao, da osvajaju duše, bijahu seoski 
nespretnjaci, ali su bez protivljenja i teškoće mogli biti 
ponizni kao ovce, oprezni kao zmije, bezazleni kao golu- 
bovi. Ali ovce bez kukavštine, zmije bez otrova, golubovi 
bez pohote. 

Tim je vojnicima bila prva dužnost, da budu golotinja. 
Išli su da traže siromahe. Morali su biti bjedniji od siro- 
maha. A ipak nisu prosjaci, »jer je poslenik dostojan svoga 
jela«. Kruh života, koji su morali dijeliti gladnima pravde, 
zasluživao je kao naknadu pšenični kruh. Samo poslenici 
moradoše poći na svoj čudni posao posve ogoljeli. »Ne 
nosite zlata, ni srebra, ni mjedi u pojasima svojim ni putne 
torbe, ni dvije haljine, ni obuće, ni štapa«. Kovine, ti 
teški posrednici bogatstva, teret su za dušu: teret, koji 
vuče na dno. Svjetlucanje zlata, nagoni, da zaboravimo na 
sjaj sunca; svjetlucanje srebra nagoni, da zaboravimo na 
sjaj zvijezda; svjetlucanje mjedi nagoni, da zaboravimo na 

sjaj vatre. Tko živi s kovinom, ženi se sa zemljom i ostaje 
vezan za zemlju; ne pozna nebo, a ni nebo ne poznaje 
njega. 

Nije dovoljno propovijedati siromasima ljubav prema 
siromaštvu, niti govoriti o ljepoti siromaštva. Siromasi ne 
vjeruju riječima bogataša, dok bogataši dragovoljno ne 
postanu siromašni. Učenici, određeni da propovijedaju bla- 
ženstvo siromaštva siromasima i bogatašima, morali su 
svaki dan svakome čovjeku, u svakoj kući davati primjer 
srećne bijede. Nisu smjeli nositi uza se ništa osim haljina 
na sebi i sandala na nogama; nisu smjeli primati ništa, 
samo ono malo »kruha svagdanjega«, što su nalazili na 
gostoljubivim stolovima. Putujući svećenici sirijske boginje 
ili drugih istočnjačkih božanstva nosili su uza se kipove, 
a u njima bisage za prinose, prosjačku torbu. Jer prosti 
puk ne cijeni ono, što se ne plaća. 

Naprotiv, Isusovi apostoli morali su odbijati svaki dar 
i plaću. »Besplatno davajte ono, što ste besplatno dobili.« 
A jer bogatstvo, da se bolje sakrije, mijenja svoj obični 
oblik u oblik odjeće, glasnici se kraljevstva moradoše od- 
reći i prazničkih haljina, obuće, štapa, — svega onoga bez 
čega se može živjeti. 

Moraju da ulaze u kuće — otvorene svakom u zemlji, 
koja još nije poznavala zavor straha, i koja je čuvala neku 
uspomenu nomadskog gostoljublja, te da govore ljudima 
i ženama, koji stanuju u njima. Njihov je zadatak javljati, 
da je posve blizu kraljevstvo nebesko; razjašnjavati, kako 
se kraljevstvo zemaljsko može pretvoriti u kraljevstvo 
nebesko, te razložiti jedini uvjet, da se tako sretno izvrše 
sva proroštva: pokajanje, obraćenje, preporod duše. Da 
dokažu, da ih je poslao onaj, koji ima vlast da traži tu 
promjenu, mogu oni vraćati zdravlje bolesnicima, riječju 
izgoniti »nečiste duhove«, to jest vragove, i poroke, koji 
čine, da su ljudi slični vragovima. 



224 



Zapovijedaju ljudima, neka se obnove, ali im u isti mah 
pomažu svim silama, koje su im dane, da započnu tu 
obnovu. Ne ostavljaju ih samih poslije te zapovijedi, koju 
je tako teško izvršiti. Poslije proročke riječi — kraljev- 
stvo je blizu — pretvorili su se u radnike; nastojali su 
uspostaviti, očistiti, obnoviti one duše, koje su bili zakon- 
ski pastiri ostavili u šumi bez lista Mojsijeva forma- 
lizma. Govorili su ljudima, šta moraju činiti, da budu do- 
stojni nove nebeske zemlje, i odmah su se, kao spremni 
pomoćnici, laćali posla za ono, što su ljudi tražili. Ukratko, 
da izvrše nešto neobično, ubijali su i uskrisivali. Ubijali 
su u svakom obraćeniku staroga čovjeka, ali sve njihove 
riječi bile su krepko krštenje novoga rođenja. Putnici bez 
torbe i prtljage, nosili su sa sobom istinu, život i — mir. 

»I kad uđete u kuću, pozdravite je« — a pozdrav je 
bio ovaj: mir s vama! Tko ih primi, imat će mir, Iko ih 
odbije, nastavit će svoj grozni rat. I izlazeći iz te kuće ili 
iz toga grada, koji ih ne bi htio, morat će otresti prah sa 
svojih nogu. Ne zato, što je okužen i opčinjen prah u ku- 
ćama i u gradovima, koji ih ne će da poslušaju. Otresanje 
nogu, simbolički je odgovor na onu gluhoću i tvrdoću srca. 
Odbili ste sve, pa ni mi ne ćemo primiti ništa od vas, 
ni ono, što je prionulo za naše sandale. Jer vi, stvoreni od 
praha i određeni, da se vratite u prah, ne ćete da dadete 
ni trenutak svoga vremena ni komadić svoga kruha, i mi 
vam ostavljamo prah s vaših putova sve do posljednjega 
trunka. 

Jer apostoli, vjerni uzvišenoj apsurdnosti Onoga, koji 
ih šalje, nose mir, a u isto doba rat. Ne će svi biti spo- 
sobni da se obrate. I u istoj će porodici, u istoj kući biti 
nekih, koji će vjerovati, a drugi ne će. I među njima će 
planuti razdor i rat — trpki danak, da se postigne bez- 
uvjetni i stalni mir. Kad bi svi u isti čas poslušaii riječ, 

kad bi se svi mogli istog dana preobraziti, kraljevstvo bi 
se nebesko osnovalo u tili čas bez predigre krvavih bitaka. 

A oni, koji ne će da se sami promijene — jer ne ra- 
zumiju glasa ili jer drže, da su već savršeni — stavljat će 
ruke na one, koji obraćaju i tužit će ih na sudovima. Oni, 
koji su prikovani uz bogatstvo i stari zakon, bit će okrutni 
prema siromasima, koji siromahe uče novi zakon. Boga- 
taši ne će htjeti priznati, da je njihov novac opasna bijeda, 
književnici ne će htjeti dopustiti, da je njihova znanost 
samo ubojničko neznanje. »I šibat će vas po svojim 
zbornicama«. 

»A kad vas predadu u njihove ruke, ne brinite se, 
kako ćete govoriti ili što ćete kazati«, Isus je uvjeren, da 
će siromašni ribari, premda nisu nikad sjedili u govornič- 
kim školama, po njegovu nadahnuću naći velike riječi u 
času optužbe. Jedna velika misao, kada je velika i du- 
boko utisnuta u srce, rađa sama sve izvedene i uzgredne, 
a ujedno i savršene oblike, u kojima se one izriču. Neplo- 
dan čovjek, koji nema ništa u sebi, koji ne vjeruje ni u 
što, koji ne osjeća, ne bukti, ne trpi, pa da je i posijedio 
među atenskim sofistima i rimskim retorima, ne će biti 
sposoban da improvizira jedan od onih sjajnih i silnih od- 
govora, koji uznemiruju savjest i najgluvljih sudaca. 

Neka dakle govore bez straha i ne krijući ništa od 
onoga, što su naučili. Pače »ono, što vam govorim u tami, 
kazujte na vidjelu; i ono, što vam se šapće na uho, pro- 
povijedajte na krovovima«. Isus tim riječima ne iziskuje 
od svojih učenika, da budu smjeliji, nego što je iziskivao, 
da bude on sam. On je govorio u tami, to jest u potaji; 
govorio je njima, svojim prvim vjernicima, ali ono, što im je 
rekao na pustim putovima ili u samotnim sobama, moraju 
da ponavljaju, kao što im je on dao primjer, na gradskim 
trgovima, pred gomilama naroda. On im je na uši šaputao 
istinu, jer istina može u prvi mah da uplaši nepripravne 

i jer ih je bilo malo među njima pa nije trebalo vikati. Ali 
se ta istina sada viče iz visine, da je svi čuju, te nitko ne bi 
mogao u onaj dan reći, da nije čuo. Blago dobre vijesti 
dijeli se svim siromasima, kao i blago zemaljsko i kovno. 

Ako ljudi mogu ubiti tijelo onoga, koji dijeli istinu, 
ne će moći ubiti dušu: od smrti će se jednoga jedinog tijela 
roditi na život tisuće novih duša. Ali ni vaše tijelo ne će 
umrijeti, jer ima Netko, tko ga štiti. »Ne prodaju li se dva 
vrapca za novčić? A ipak ni jedan ne padne na zemlju 
bez volje Oca vašega. A vama je i kosa na glavi sva izbro- 
jena. Ne bojte se dakle: vi ste bolji od mnogo vrabaca.« 
Ptice nebeske, koje ne siju, ne umiru od gladi; vi, koji ne 
nosite niti štapa, ne ćete umrijeti u ruci svojih neprijatelja. 

Imaju sa sobom preveć dragocjenu tajnu, da tijelo, u 
kojemu je ona, ne može propasti. Isus je uvijek s njima, 
iako je daleko. Što se učini njima, učini se njemu. Zauvijek 
je stvorena tajanstvena istovjetnost između onoga, koji 
šalje, i onih, koji su poslani. »I tko dade piti samo čašu 
svježe vode ovim mojim malima, jer su moji učenici, zaista 
vam kažem, da mu ne će propasti nagrada.« 

Krist je izvor žive vode, koja ima da utaži žeđu svim 
umornima, a ipak će on voditi račun i o čaši vode, koja 
ugasi žeđu najmanjemu od njegovih prijatelja. Onima, koji 
nose sa sobom vodu istine, koja čisti i spasava, može jedno- 
ga dana zatrebati teška voda ukopana na dnu seoskih stu- 
denaca. Tko im pruži malo te obične i materijalne vode, 
dobit će u zamjenu izvor, koji opija dušu jače nego najjače 
vino. 

Apostoli obilaze u jednom odijelu, u jednoj obući, bez 
pojasa i torbe, siromašni kao puka sirotinja, goli kao 
istina, jednostavni kao radost, a ipak su unatoč prividnoj 
bijedi raznoliki oblici Kralja, koji je došao da osnuje kra- 
ljevstvo veće i sretnije od svih kraljevstava, da siromasima 
daruje bogatstvo, koje vrijedi više od svih mogućih obilja; 

MAMONA 

Isus je siromah. Siromah, siromašan beskrajno i po- 
svema, apsolutno siromašan. Knez siromaštva, gospodar 
savršene bijede, siromah, koji je uz siromahe, koji je do- 
šao radi siromaha, koji govori siromasima, koji daje siro- 
masima, koji radi za siromahe. Siromah velikoga i . vječ- 
noga siromaštva. Srećni i bogati siromah, koji prihvaća 
siromaštvo, koji hoće siromaštvo, koji se vjenčao sa siro- 
maštvom, koji pjeva siromaštvu. Prosjak, koji dijeli milo- 
stinju. Goli, koji odijeva gole. Gladni, koji dijeli hranu. 
Čudesni i natprirodni siromah, koji lažne bogataše pre- 
tvara u siromahe, a Siromahe u prave bogataše. 

Ima siromaha, koji su siromašni, jer nikada nijesu bili 
sposobni da zarade. Ima drugih siromaha, koji su siro- 
mašni, jer svake večeri razdijele ono, što zarade po danu. 
I što više daju, više imaju. Njihovo bogatstvo bogatstvo 
tih drugih siromaha — raste to više, što daju. To je 
hrpa, koja se to više povećava, što se od nje više oduzima. 

Isus je bio jedan od tih siromaha. Prema jednome od 
njih, bogataši po mesu, bogataši po svijetu, bogataši po 
materiji, bogataši sa svojim blagajnama, punim talenata, 
mina, rupija, forinti, cekina, škuda, sterlinga, franaka, 
kruna, dolara — jadni su prosjaci. Srebrenari s Forama, 
jeruzalemski raskošnici, firentinski i frankfurtski bankari, 
londonski lordovi, njujorški miljarderi prema tim siroma- 
sima jadni su ubogari, goli i oskudni, besplatni robovi 
okrutnoga gospodara, osuđeni, da svaki dan ubijaju svoju 
dušu. Bijeda je tih jadnika tako strahovita, da su dotle 
dovedeni, da skupljaju kamenje, što ga nađu u zemaljskom 

glibu i što ga iščeprkaju po izmetinama. Bijeda tako 
odbojna, da čak i siromasi uspijevaju iskazati im ljubav 
jednim smiješkom. 

Bogatstvo je kazna kao i rad. Ali kazna teža, sra- 
motnija. Tko je obilježen znakom bogatstva, počinio je : 
možda i ne znajući, ogavni zločin, jedan od onih tajan- 
stvenih zločina, koji se ne dadu zamisliti i koji nemaju 
imena u ljudskim jezicima. Bogataša pritiska težina Božje 
osvete ili Bog hoće da ga iskuša, da vidi, hoće li se moći 
uzvinuti božanskom siromaštvu. Jer je bogataš učinio naj- 
veći, najgadniji i neoprostivi grijeh. Bogataš je čovjek, 
koji je pao, jer je zamijenio: mogao je imati nebo, a htio 
je zemlju; mogao je boraviti u raju, a izabrao je pakao; 
mogao je sačuvati svoju dušu, a dao ju je u zamjenu za 
materiju; mogao je ljubiti, a volio je, da na nj mrze; mo- 
gao je imati sreću, a želio je moc. Nitko ga ne može spa- 
siti. Novac je u njegovim rukama kovina, koja ga, dok je 
još živ, ukapa pod svojom ledenom težinom; on je čir, 
koji ga još živa troši sa svojom gnjiloćom; on je oganj, 
koji ga pretvara u ugljen, u strahovitu crnu mumiju, u 
gluhu, slijepu, nijemu, ukočenu, crnu mumiju, sablaznu 
zloću, koja vječito pruža praznu ruku u grobljima stoljeća. 
Jer nitko tome nepoznatome siromahu ne može dati za 
milostinju nikakvu uspomenu. 

Za njega je samo jedan spas: da opet bude siromah, 
da postane opet pravi i ponizni siromah, da odbaci užasnu 
bijedu bogatstva i nanovo uđe u siromaštvo. Ali to je i 
najteža odluka, na koju se bogataš može odlučiti. Boga- 
taš već stoga, jer je istruo i opčinjen od bogatstva, ne 
može ni zamisliti, da bi mu potpuno odricanje bogatstva 
bio početak spasenja, A jer ne može ni zamisliti takvo 
odricanje, ne može se na njega ni odlučiti. On je uznik 
u nepristupnoj tamnici samoga sebe. Da se oslobodi, mo- 
rao bi biti slobodan. 

Bogataš ne pripada sebi, nego kao živo biće pripada 
neživim stvarima. Nema kada misliti, birati. Novac je ne- 
mili gospodar. On ne trpi drugih gospodara kraj sebe. 
Bogataš ne može misliti na dušu, sav obuzet brigom za 
svoje bogatstvo, žudnjom da poveća svoje bogatstvo, ma- 
terijalnim veseljem, koje mu pružaju komadići materije, 
koji se zovu bogatstvom. Ne može ni pomisliti, da bi tre- 
balo izliječiti njegovu bolesnu, omrtvjelu, osakaćenu, ner- 
voznu dušu. On je svega sebe prenio u onaj dio svijeta, 
koji ima pravo nazivati svojim pfrema ugovorima i 
zakonima, a često nema ni vremena ni volje ni snage, da 
ga uživa. Mora njemu služiti, spašavati ga — ne može 
služiti, ne može spasiti vlastitu dušu. Svu je njegovu moć 
ljubavi ugrabio onaj dijelak materije, koji njime gospo- 
dari, koji je osvojio njegovu dušu, koji mu je oteo svaki 
ostatak slobode. 

Bogatašev udes je strahovit u ovoj dvostrukoj apsurd- 
nosti: on je postao robom mrtvih stvari, da dobije vlast 
nad drugim ljudima; on je izgubio sve, da se domogne 
jednoga dijela — i to napokon tako maloga dijela. 

Ništa nije naše, doklegod je jedino naše. Čovjek ne 
može imati ništa — stvarno imati izvan sebe samoga. 
Bezuvjetna je tajna za posjedovanje nečega — odreći se 
baš toga. Tko sve odbija, sve će dobiti. Ali tko hoće, da 
uzme sebi, sasvim sebi jedan dio svjetskih dobara, u isto 
vrijeme gubi ono, što prisvoji i sve ostalo. A u isti mah 
nije sposoban, da spozna sebe, da bude svoj, da uzna- 
preduje. I nema više ništa, sasvim ništa, pa ni onih stvari, 
što su prividno njegove, a u zbilji je on njihov, I nikada 
nije imao svoju dušu, to jest jedino vlasništvo, ko;e je 
vrijedno imati. On je najpustiji, najgoliji prosjak na svi- 
jetu. Nema ništa, ne može dati ništa. Kako bi, dakle, 
mogao ljubiti druge, dati drugima sama sebe i ono, što 



mu pripada, vršiti ono ljubazno milosrđe, koje bi ga do- 
velo tako blizu kraljevstvu? 

On nije ništa i nema ništa. Tko ne postoji, ne može 
mijenjati; tko nema, ne može dati. Kako bi, dakle, boga- 
taš, koji nije više svoj, koji više nema duše, mogao jedinu 
čovjekovu imovinu pretvoriti u nešto više i dragocjenije? 

»A što vrijedi čovjeku, da dobije čitav svijet, ako iz- 
gubi dušu svoju?« To Kristovo pitanje, jednostavno kao 
i sve objave, daje tužan smisao proročkoj prijetnji. Boga- 
taš ne gubi samo vječnost, nego ga bogatstvo vuče na 
dno, pa gubi svoj život na ovome svijetu, svoju sadašnju 
dušu, sreću sadašnjega, zemaljskoga života. »Ne može se 
služiti Bogu i Mamoni«. Duh i zlato su dva gospodara, 
koja ne trpe ni diobe ni zajednice. Ljubomorni su: svaki 
hoće čitava čovjeka, a čovjek se ne može dijeliti na dvoje, 
sve kada bi i htio. Sve na jednu ili sve na drugu stranu. 
Za onoga tko služi duhu, zlato je ništa; tko služi zlatu, 
za njega je duh riječ, koja nema smisla. Tko izabere duh, 
odbacuje zlato i sve, što se kupuje za zlato; tko žudi za 
zlatom, odbija duh i odriče se svih blagodati duha: mira, 
svetosti, ljubavi, savršene radosti. Onaj je prvi siromah, 
koji nikada nije kadar potrošiti svoje beskrajno bogatstvo; 
ovaj je drugi bogataš, koji se nikada ne može izvući iz 
svoje beskrajne bijede. Siromah po tajanstvenom zakonu 
odricanja ima i ono, što nije njegovo, to jest čitav svijet; 
bogataš po krutom zakonu vječne žudnje nema ni ono 
malo, što smatra svojim. Bog daje neizmjerno više od onoga 
mnogog, što je obećao. Mamona oduzima i ono najmanje, 
što obećava. Tko se odrekne svega, dobit će sve; tko 
hoće za sebe samo jedan dio, naći će se na koncu bez 
ičega. 

Kada se čovjek udubi u strašnu tajnu bogatstva, shva- 
tit će, zašto su ljudski učitelji gledali u njemu pravo de- 
monsko carstvo. Stvar, koja stoji manje od svih drugih, 

okca se više od svih drugih, kazuje se svima drug.ma. 
Stvar koja nije ništa, kojoj je prava vrijednost ništa stiece 
“i. ostalim, daje se za nju sva duša, c,o život. Daje se 

najdragocjenije za najneznatnije, A ipak , ova paklena 

besmislenost ima svoj razlog u ekonomiji duha. Ono ”“‘ a ; 
vilo, nazvano bogatstvo, privlači čovjeka tako ‘ 

općenito, da je bilo potrebno - kako b. se odvratio od 
te lude potrage - udariti mu tako jaku, tako visoku, tsdto 
nerazumljivu cijenu, da bi i samo plaćanje te cijene * 
nepobitan dokaz njegova bezumlja i krivnje. Ah m bezumne 
pogodbe - vječno za časovito, vlast za ropstvo, sveto za 
prokletstvo - ne mogu odvratiti ljude od demonske trgo- 
vine. Siromasi očajavaju samo za to, sto ne m g 
bogati; njihova je duša zaražena i u pogib i kao i g 
taša Oni su gotovo svi siromasi protiv volje, jer se mjesu 
mogli dočepati zlata, a izgubili su duh. Oni su bijedu, bog.- 
taši bez novčića. Jer jedino siromaštvo, koje daje pravo 
bogatstvo - duhovno - jest dragovoljno prihvaćeno, ra- 
dosno iščekivano siromaštvo. Potpuno siromaštvo, Koje 
oslobađa, da se domogne apsolutno kraljevstvo nebesko 
ne obećava siromasima, da će ih učiniti bogatašima, nego 
traži, da bogataši dragovoljno postanu siromasi, kako b 
na taj način ušli u nj. Tragično protuslovlje, koje lezi u 
bogatstvu, opravdava vječni Isusov savjet onima, sto bi 
htjeli ići za njim. 

Svi moraju dati ono, što imaju odviše, onima, koji tre- 
baju ali bogataš mora dati sve. Mladiću, koji mu se pri- 
bliži i upita što mora činiti, da bude jedan od njegovih, 
odgovara: »Ako hoćeš, da budeš savršen, idi i prodaj sve, 
što imaš, i podaj siromasima, pa ćeš imati blago na nebu«. 
Odreći se bogatstva nije žrtva, gubitak, šteta. Naprotiv, 
za Isusa i sve one, koji razumiju, to je neizmjerni dobitak. 
»Prodajte sav svoj imetak i dajte milostinju; načinite sebi 
torbe, koje ne će ostarjeti; blago, koje se ne ce umanji i 

na nebu, gdje se tat ne približuje, niti moljac grize. Gdje je 
blago vaše, ondje će biti i srce vaše . . . Podaj, dakle, ono- 
me, koje ište i od onoga, koji ti uzme, nemoj tražiti, da 
ti vrati ... jer je veća sreća davati nego primati«. 

Treba davati, i to davati bez ustezanja, vesele duše 
i bez računa. Tko daje, da bi dobio, nije savršen. Tko 
dariva, da bi mu drugi uzvratili jednakim darom, ne do- 
biva ništa. Naknada je drugdje, u nama. Treba dati stvar, 
ali ne da ti se naplati drugom stvari, nego samo čistoćom 
i zadovoljstvom. »Kada daješ objed ili večeru, ne zovi 
prijatelja svojih ni braće svoje, ni rođaka svojih, ni bo- 
gatih susjeda, da ne bi i oni tebe pozvali i uzvratili. Nego, 
kad činiš gozbu, zovi siromahe, kljaste, hrome, slijepe i 
blago će ti biti, što ti oni ne mogu uzvratiti, nego će ti se 
uzvratiti o uskrsnuću pravednih«. 

I prije Isusa se savjetovalo ljudima odricanje bogat- 
stva. Isus nije bio prvi, koji je u siromaštvo stavljao jedan 
od stupova savršenosti. Veliki Vardhamana, Džina ili po- 
bjednik, dodao je zapovijedima Parsve, osnivača »oslo- 
bođenih«, aparigrahu, to jest odricanje od svakoga posjeda. 
Budha, njegov suvremenik, preporučivao je to isto svojim 
učenicima. Cinici su se lišavali svakoga materijalnog do- 
bra, da bi se mogli osloboditi od rada i ljudi, te se slo- 
bodna duha predati istini. Krates, plemeniti Tebanac, Dio- 
genov učenik, razdijelio je svoje bogatstvo sugrađanima i 
postade prosjak. Platon je zahtijevao, da ratnici njegove 
republike nemaju ništa. Stoici su odjeveni u grimiz i sje- 
deći za stolovima, ukrašenim dragim kamenjem, dijelili 
rječite pohvale siromaštvu. Aristofan prikaza na pozornici 
slijepoga Plutona, kako dijeli bogatstvo, kao za kaznu, 
samo varalicama. 

Ali u Isusa ljubav prema siromaštvu nije neko asket- 
sko pravilo ili oholi plašt za razmetanje. Tihon Atenjanin, 
koji je u zagonetnoj velikodušnosti osiromašio nahranivši 

hrpu čankoliza, nije siromah po srcu Kristovu. Timon 
je siromah iz slavičnosti: dao je svima bez razlike, pa i 
onome, kome nije trebalo, da steče glas velikodušnika. i 
darežljivca. Krates, koji se lišavao svega, da nasljeduje 
Diogena, rob je oholosti; hoće da učini nešto, što drugi 
ne čine, da steče ime filozofa i mudraca. Prosjačenje je 
ciniku slikoviti oblik taštine; siromaštvo Platonovih rat- 
nika mjera je državničke mudrosti. Siromaštvo je naime 
potrebno i ljudskim društvima, koja se obrazuju i podižu. 
Prve su republike pobjeđivale i cvjetale, dok su se njihovi 
građani zadovoljavali strogim siromaštvom kao u staroj 
Sparti i u starom Rimu, a propale su, čim su počele cije- 
niti zlato više nego »trijezni i čedni« život. Ali stari nisu 
prezirali bogatstvo samo po sebi. Držali su ga opasnim, 
kada bi se nagomilalo u rukama nekolicine; smatrali su 
ga nepravednim, kad se nije trošilo pametno i darežljivo. 
A Platon, koji želi, da građani živu osrednje, jednako da- 
leko od obilja i od oskudice, stavlja bogatstvo među čo- 
vječja dobra. Stavlja ga iza svih drugih, ali ga ne zabo- 
ravlja. I Aristofan bi bio pokleknuo pred Plutonom, da 
je slijepi bog progledao i razdijelio bogatstvo poštenom 
svijetu. 

U'evanđelju siromaštvo nije neki filozofski ukras niti 
kakva mistička moda. Nije dosta biti siromah, pa da se 
ima pravo na građanstvo u kraljevstvu nebeskom. Nije 
dosta napustiti bogatstvo i postati siromah, pa da se 
odmah postane savršen. Tjelesno je siromaštvo predhodni 
zahtjev kao i siromaštvo duhovno. Tko nije uvjeren, da 
je dolje, ne misli se ni gore popeti; tko se ne odvoji od 
svakoga materijalnoga dobra, toga zavoja, što veže oči 
i sputava krila, taj ne zna pronaći težnju za duhovnim 
dobrima. 

Siromah, kada ne pati u svom siromaštvu, kada se 
siromaštvom ponosi, mjesto da se muči, kako bi ga pre- 



tvorio u bogatstvo, kud i kamo je bliži moralnom savršen- 
stvu nego bogataš. Ali bogataš, koji se liši blaga radi 
siromaha te odabire život svoje nove braće, još je bliži 
savršenstvu od onoga, koji se rodio i uzrastao u siroma- 
štvu. Što ga je dirnula tako rijetka i čudesna milost, to mu 
je zalog za sve njegove nade. Odreći se onoga, što se nije 
nikad ni imalo, može biti zaslužno, jer mašta uveličava 
ono, čega nema, ali odreći se onoga, što se imalo i na 
čemu su svi zavidjeli, znak je najvećega savršenstva. 

Siromah, koji je trijezan, čist, bezazlen i s malo za- 
dovoljan, jer nema sposobnosti ni prilike, prisiljen je da 
traži naknadu u užicima, koji ne stoje novaca, i neku zado- 
voljštinu u duhovnoj nadmoćnosti, koju mu ne mogu ospo- 
ravati oni, što uživaju. Ali često puta njegove kreposti 
potječu od nemoći ili od neznanja: ne zalazi s puta, jer 
nema mogućnosti; ne gomila blago, jer nema ni ono, što 
mu je prijeko potrebno; nije pijanac ni razvratnik, jer 
krčmari i skitnice ne rade na vjeresiju. Njegov život, če- 
sto tvrd, ropski, mračan, iskupljuje njegove grijehe. I bol 
ga nagoni, da svrne oči gore i traži utjehe. Mi tako malo 
radimo za siromahe, da nemamo pravo da ih osuđujemo. 
Onakvi, kakvi su, zapušteni od svoje braće, daleko od 
onih, koji bi mogli govoriti njihovu srcu, izbjegavani od 
onih, koji ne mogu podnositi njihove nečistoće, odvojeni 
od svijeta nauke i umjetnosti, što bi im barem za čas 
olakšalo bijedu, siromasi su u sveopćoj bijedi najmanje 
nečisti među ljudima. Da ih se više ljubi, bili bi savršeniji. 
Hoće li imati srca, da im sude oni, koji su ih prepustili 
samima sebi? 

Isus je ljubio siromahe. Ljubio ih je, jer ih je žalio; 
ljubio ih je, jer je osjećao, da su bliži njegovoj duši, da 
su pripravniji da ga razumiju. Ljubio ih je, jer su ga svaki 
dan usrećili time, što im je mogao služiti: gladnima davati 
kruha, slabima snage, ucviljenima nade. 

, slls je ljubio siromahe, jer je sa gkdiit. pravde gle- 
dao u njima najistaknutije stanovnike kra^evstva; ,er su 

davali bogatašima odricanje potibući ih na rmlosrde. 
Ali je više od sviju ljubio siromahe, kop su bili boga i, 
pa su radi k.aljevstva postali siromašni, Nphovo ,e odrn 
canje bilo najveći ćin vjere u n.egovo obećan e 1 Dali su 
ono što u apsolutnome nije ništa, ali je u o 
sve, uvjereni, da će biti dionici savršenijeg života. Moral 
su svladati u sebi jedan od najdublje usađenih nagona u 
čovjeku. Isus, rođen kao siromah, među siromasima, ra<h 
siromaha, nikada nije napustio svoju bracu. Njima je dao 
plodno obilje svoga božanskoga siromaštva. Ali njego 
srce tražilo je siromaha, koji nije uvijek bio siromašan 
bogataša spremna da bude siromah radi njega. Tražio ga 
je: možda ga nikada nije našao. Ali se osjećao nježnijim 
bratom tome traženom neznancu nego svim poslusm 
prosjacima, što su se okupljali oko njega. 

ĐAVOLJE IZMETINE 

Neka dobro upamte ljudi, koji imaju tek da se rode. 
Isus se nikada nije htio svojom rukom ni dotaći novca. 
One njegove ruke, što su mijesile zemaljsko blato, da po- 
vrate vid slijepcu, one ruke, što su doticale zaražena tje- 
lesa gubavih i mrtvih; one ruke, što su zagrlile Judu zara- 
ženijeg od zlata, gube i gnjileži — one bijele, čiste, spa- 
sonosne ruke liječilice, što ih ništa ne može okaljati, ni- 
kada ne digoše ni jednoga od onih kovnih kolutića, sa 
nelijepim profilima gospodara svijeta. Isus je u svojim 
pričama istinitijim od istine mogao spominjati novac, mo- 
gao ga je gledati u tuđim rukama; ali ga nije dirao. On, 
koji se nije ni na što gadio, gnjušao se na novac. Bio mu 
je oduran, odvratan, do užasa. Cijela se njegova narav 
bunila protiv pomisli, da se dotakne tih prljavih simbola 
bogatstva. 

Kad od njega ištu porez za hram, ne će da se uteče 
kesi svojih prijatelja, nego naredi Petru, da baci mrežu: 
u ustima će prve ulovljene ribe biti dva puta toliko no- 
vaca, koliko se traži. U tome je čudu uzvišena ironija, 
koje nitko nije zapazio. Ja nemam novaca, ali su novci 
tako jadni i ništavi, da će ih i voda i zemlja izbaciti na 
jednu moju riječ. Jezero ih je puno. Ja znam, gdje ih ima, 
i to toliko, da bi se samim sitnišem mogli kupiti svi hram- 
ski svećenici i kraljevi svih naroda, ali ne ću ni prstom 
maknuti, da ih skupim. 

Jedan će ih od mojih učenika uzeti iz čeljusti ribe 
i dati porezniku, jer su, kako se čini, potrebni svećeni- 
cima za život. Nijeme životinje mogu nositi novce, ja sam 

tako bogat, te ne ću ni da ih vidim, ja nijesam nijema 
životinja, nego duša, koja govori, a duše nemaju ni no- 
vaca ni džepova. Ne dajem ti, dakle, ja te drahme, nego 
jezero. Meni nikada ne treba ništa kupovati, a darivam 
sve, što imam. Moja je neiscrpljiva baština riječ. 

Ali jednoga je dana i Krist bio prisiljen, da pogleda 
novac. Zapitaše ga, da li je pravom Izraelcu slobodno pla- 
ćati porez. A on im spremno odgovori: Pokažite mi po- 
rezni novac. I oni mu ga pokazaše, ali ga on ne htjede 
uzeti u ruke. Bio je to carski novac, rimski novac, koji je 
na sebi imao utisnuto himbeno Augustovo lice. Ali on 
nije htio da zna, čiji je ovo lik. Zapita: Čija je ovo slika 
i natpis? Odgovoriše: Carev. Onda on dobaci u lice po- 
dlim ispitivačima riječ, od koje se zapanjiše: »Vratite 
onda carevo caru, a Bogu Božje«. 

Smisao je ovih malo riječi mnogostruk: Dosta se sada 
zaustaviti kod prve — vratite. Vratite ono, što nije vaše. 
Novci nijesu vaši. Načinili su ih silnici za potrebu svoje 
sile. Svojina su kraljeva i kraljevstva — drugoga kraljev- 
stva, onoga, što nije vaše. Kralj predstavlja silu i zašti- 
ćuje bogatstvo; a mi nemamo ništa sa silom i otklanjamo 
bogatstvo. Naše kraljevstvo nema silnih ni bogatih; kralj, 
što je na nebu, ne kuje novaca. Novac je sredstvo za 
zamjenu zemaljskih dobara, a mi ne tražimo zemaljskih 
dobara. Ono malo, što nam treba — malo sunca, malo 
zraka, malo vode, komad kruha, plašt daje nam bes- 
platno Bog i prijatelji Božji. Vi se cijeloga života trudite, 
da natrpate tih naslikanih kolutića. Mi ne znamo, što 
bismo s njima. Za nas su sasvim suvišni. Zato ih i vra- 
ćamo; vraćamo ih onome, tko ih je skovao, koji je utisnuo 
na njih svoju sliku, da bi svi saznali, da su to njegovi 
novci. 

Isusu nije nikada trebalo vraćati novac, jer ga nije 
nikada uzeo u ruke. Učenicima je naredio, neka ne nose 

na putovanja torbe za prinose. Učinio je jednu jedinu 
iznimku, i to takovu, da čovjek protrne. Iz jedne se stavke 
iz evanđelja vidi, da je jedan apostol držao zajednički 
novac. Ta je učenik bio Juda. Ipak će i on biti prisiljen 
vratiti izdajnički novac prije nego iščezne u smrti. Juda 
je tajanstvena žrtva prinesena prokletstvu novca. 

Novac zajedno s mašću od ruku, koje su ga držale i 
pipale, nosi neumoljivu zarazu zločina. Među svim neči- 
stima stvarima, što ih je čovjek učinio, da okalja zemlju 
i sebe, novac je možda najnečistiji. 

Te od metala skovane bljuvotine, što danomice klizu 
amo tamo među rukama, još blatne od znoja ili od krvi, 
izlizane grabežljivim prstima tatova, trgovaca, bankara, 
svodnika i tvrdica; ti okrugli i ljepljivi ispljuvci kovnica, 
za kojima svi hlepe, svi ih traže, kradu, zavide, vole više 
od ljubavi, a često više i od života; ti prljavi komadići 
naslikane materije, što ih razbojnik daje najmljenom krv- 
niku, lihvari gladnome, neprijatelj izdajici, mjenjač glo- 
baru, krivovjerac trgovcu svetinjama; razvratnik ženi pro- 
danoj i kupljenoj; ti odvratni i smrdljivi prenosnici zla, 
koji navode sina, da ubije oca, ženu da izda muža, brata, 
da prevari brata, opakoga siromaha da probude opakoga 
bogataša, slugu, da podvali gospodaru, razbojnika, da 
opljačka putnika, narod, da navali na drugi narod: ti ma- 
terijalni znameni materije, ti novci su najstrašniji predmeti, 
što ih je čovjek načinio. Novac, koji je ubio toliko tjelesa, 
ubije danomice tisuće duša. Zarazniji od prnja okužena 
čovjeka, od gnoja u prištu, od hrakotina u kanalu, ulazi 
on u sve kuće, sjaji se na mjenjačkim stolovima, pritajuje 
se u škrinjicama, skvmi uzglavlje sna, sakriva se u smrd- 
ljivom mraku zakutaka, blati ruke nevinoj dječici, napa- 
stuje djevojke, plaća krvnikov rad, kruži širom svijeta 
raspirujući mržnju, podražujući požudu, pospješujući po- 
kvarenost i smrt. 

Kruh, već svet na kućnom stolu, postaje na stolu 
crkvenom besmrtno tijelo Kristovo. I novac je vidljivi 
znak neke pretvorbe, on je prokleta demonska žrtva. 
Novac je trula izmetina vražja. Tko ljubi novac i radosno 
ga prima, vidljivo se s vragom druži. Tko se s nasladom 
dotiče novca, dotiče se, i neznajući, vražje nečisti. 

Čisti čovjek ne može ga doticati, svetac ga ne može 
snositi. Oni znaju sigurno i stalno, kako je gadan. I mrzak 
im je novac, kao što je bogatašu mrska bijeda. 

kraljevi naroda 

rimski novac* *° ~ ^ k&d SU mU pokazali 

On poznaje to lice. Zna, kao i drugi, da je Oktavijan 
u mzu neobično srećnih događaja, postao vladarom svijeta 
s laskavim nazivkom Augustus, to jest uzvišeni. Poznaje 

Ssom P vTv 0rn ° g mIadiĆa ’ glaVU S gUstom ’ nakovrčanom 
osom, veliki nos sto naprijed strši, kao da bi rado pri- 

n i surovost malih, finih, strogo zatvorenih usta. To je 

glava, kao i sve kraljevske glave na novcima, odsječena 

od trupa, rastavljena od tijela, odrubljena na kraju vrTa 

lokobna slika dragovoljnoga i vječnoga glavosjeka. 

cara & izgovori toga 

. ) r ne priznaje njegove vlasti. Cesar je kralj svijeta- 

hus je kral, novoga kraljevstva, koje se protiv " „ 

z? r šlosii ' V 

nedovoljne pravde. Isus je kralj budLnostk'osloStelj 
robova neprijatelj bogatstva, ućitelj ljubavi. Među njima 

v"aZ^ a r i ‘ koia -, lsusie<iošao ' da »° tk »p* 

u, da srusi nmsko carstvo i svako drugo zemali- 
narstvo, a ne da zamijeni cesara. Ako ga ljudi budu 

s tr: t l u ni iednosa —»• >«■ V 

k koji se roti protiv onoga, što vlada, da sjedne na nie- 
f °. n J ,eSto ’ nego l' e mirni rušilac svih vladara. Cesar 
je ?Z^*r** među njegovim takmacima, ali 

iosti i r ;v er ie ° iesoTa siia - p°špa- 

Drob, J . ' " a s abostl naroda. Ali je došao onaj, koji će 
dati 'a P T P u a " Ce ' p0] '' će ofvoriti odi slijepima, koji će 
al ‘ Sna4 “ slabima - Kada « sve to svrši i Jđa se ol“ 

, .. , kralievstvo, kojemu ne trebaju vojnici, suci, 

' eV ^r»oT,fnego slo duše, nove i pune ljubavi - 
LtTnu” e caSvo cesazovo kao brdo od pepela pod uda- 

~ pobjedničkoga .vje^a- Dok^ ono^priv.dno ^ - 

X° DajnuTcesaru, koji je predan vječnome ništavih, lo 
ništa od srebra, koje nije naše. 

Isus koji sa strasnom željom uvijek objavi, u, e dola- 
zak drugoga zemaljskoga raja, ne mari za j'^T'he 
nova zemlfa, što je on objavljuje ne će trebat, viadarune. 
Narod svetaca, koji se ljube, ne b, znao sto « M 
vima sa sudovima, s vojskama. Božanski je oslobodite!, 

uoravlja neka bude kao onaj, što sluzi«. 

To je teorija o savršenoj jednakosti u ljudskom poretku 

bili građani kraljevstva od ro ^ Q ^ ( ^ S vak^ ^rst 

duhovnoj rf'® 1 " " JotoTpodložnika biti ukinuta na 
višega . nižega, g“P 0< “ ra 1 , i oše , izvr šila vlast, 

rrew“koja će voiiti, gomila koju ^ 

P vati, životinjsko nešto, što će *e ’ “anja 

ljudi budu sveci, ne ce trebati zapovi,eai y Kraljev . 
zapovijedima, zakona ni kazne, vo a m 
stvo duha može biti bez prisilnih naređen] . 

Ljudi ne mrze više jedan na drugoga i ne žele više 
bogatstva. Nestaje svakoga razloga i potrebe za upravom, 
čim nastanu te dvije goleme promjene. Put, koji vodi sa- 
vršenoj slobodi, ne zove se razaranje nego svetost, i ne 
nalazi se u sofizmima Godwina, Stirnera, Proudhona ili 
Krapotkina, nego samo u evanđelju Isusa Krista. 

Ali se ljudi još do dan danas nisu posve obratili evan- 
đelju i kraljevi su još potrebni. Životinjama je potreban 
pastir, pa što su upornije i tvrdoglavije, to pastir mora 
biti snažniji i oružaniji. Ali ljudske životinje, podivljale od 
oholosti, misle, da mnoštvo može nadomjestiti jedinstve- 
nost i da niski može sjesti na mjesto visokoga, pa ne će 
kraljeva. Kraljeva, što su u istinu kraljevi, koji su čak i 
ako su osrednji, uzvišeni nad mahnitim mušicama slijepih 
i ludih gomila. Kraljeva, koji vladaju s onom vlasti, što 
mora biti jedinstvena, da bi mogla biti uspješna, i koji 
odgovaraju samo Bogu za svoje pogreške, uvijek manje 
strašne od pogrešaka svjetine. Ali današnji ljudi ne će 
takvih kraljeva. Ne mogu ih ni ljubiti ni snositi. Više vole 
soj nesposobnih i pohlepnih tiranića, koji ih tlače i muzu 
u ime slobode. Vole njih, jer maskiraju slobodarskim li- 
cem svoje silništvo, koje ima svu težinu vlasti, a nema 
dobročinstava. Već je vjekovima pravih kraljeva nestalo 
sa zemlje, a nisu se popravili živoderi, što žive na njoj. 
Nisu više sposobni za potreban posluh živina, a nisu još 
dostojni božanske slobode svetaca. 



2 44 



MAC I OGANJ 

Kad god su ulizice silničke htjele 
slavićnost slavičnjaka, nasilje silnik ■> d d su 

-tobornost -- 

plaćeni sohst, ‘ i Uršća nsku blagost, da km 

mire neznabozacko div j Uvenu na poticaj mržnje 

prikažu kao >akak ^ Kalvariji, radi pouke o 

opravdaju krvlju, sto IH naukom mira, da 

ljubavi; kada . uopće jta- Dži „giska„a ili 

je rat zakonit 1 da se vcća) prethodnikom Mu- 

Bonaparta ili, a ® ra “° g kako s neU moljivom tužnoscu 

hamedovim, vi j ' . k ^ g^o g a S vi znaju napamet, 

dolazi glasoviti evanđeoski tekst, sto g 

ali ga rijetki razumiju. ^ donesem na ze mlju mir; 

»Ne mislite, da tobože učeniji, dodaju: 

došao sam da donesem mac«. Ne - A dr | lgi) obda . 

»Došao sam da donesem oganj na bolje ' navo de odlučni 
reni grozomornim pamćenjem, brze bolje n 
redak* »Kraljevstvo nebesko , učo „ oša 

Koji bi audeo rjećitosti, ko ,, smisa0 ri- 
mogao tim otvrdnulim 

ječi, koje ponavljaju a sadržaja isto onako 

Oni ih vade iz evanđeoskoga ^adrza^a^^ ^ 

nježno, kao što orangutan ćupa J ne paze na 

Ne gledaju na n,eci pruoj ^»jaju ni dašak, da bi 
prilike, u kojima su izrečen ob ično. 

mogle imati kakvo drugare «=«»*• “ _ __ m št0 

Kada Isus kaže, da je ° sa ° d __ g OV ori učeni- 
je u sličnom navodu po Luki »razdor< 

cima, koji će sad na krenuti i propovijedati, da se pn- 
bližuje kraljevstvo. I čim je spomenuo mač, odmah razjaš- 
njava primjerima iz obitelji ono, što je htio reći: »Ja sam 
došao, da rastavim sina od oca, kćer od matere, snahu od 
svekrve, jer neprijatelji će čovjeku biti njegovi ukućani. Jer 
će odsele petorica u jednoj kući biti razdijeljeni, tri protiv 
dvaju i dva protiv triju . . .«. Mač dakle ne znači rat. To 
je slika, koja označuje razdor. Mač siječe, dijeli, rastavlja; 
a propovijed će evanđelja razdijeliti ljude jedne iste poro- 
dice. Jer među ljudima ima gluvih i onih, što čuju, sporih 
i okretnih, onih, koji ne vjeruju, i onih, koji vjeruju. Dogod 
se svi ne obrate i dogod ih Riječ ne pobrati, na zemlji će 
vladati razdor. Ali razdor nije rat, nije pokolj. Oni, što su 
čuli i povjerovali — kršćani — ne će napadati one, što 
ne slušaju i ne vjeruju. Da, upotrebit će oružje protiv braće 
uporne i neposlušne, ali će to oružje biti propovijed, pri- 
mjer, oproštenje, ljubav. Neobraćeni će možda povesti 
pravi rat, nasilni i krvavi rat, ali će ga povesti upravo 
zato, jer nisu obraćeni, upravo zato, jer nisu kršćani. 
Pobjeda je evanđelja svršetak svih ratova — ratova iz- 
među čovjeka i čovjeka, između porodice i porodice, 
između staleža i staleža, između naroda i naroda. To, što 
je evanđelje u prva vremena bilo uzrokom rastavama i 
razdorima, nisu krive istine, što ih uči evanđelje, nego to, 
što svi nisu vršili tih istina. 

Kada Isus proglašuje, da dolazi, da donese oganj, 
samo divljak može misliti na ubojni oganj, na dostoj- 
nog pomoćnika ratova. »Kako bih htio, da se već upa- 
lio!« Jer je oganj, što ga želi Sin Čovječji, žar požrtvov- 
nosti, sjajni plamen ljubavi. Dok sve duše ne budu saže- 
žene tim ognjem, riječ će iz evanđelja ostati prazan zvuk 
i kraljevstvo će biti još daleko. Da se obnovi zaražena 
ljudska porodica, potreban je posao ljubavi i stradanja. 
Smrznuti moraju gorjeti, bešćutni moraju zavijati, mlaki 

se moraju zapaliti kao zublje u noći. Prljavštmu nagomi- 
lanu u skrivenom životu ljudi, što svaku dušu pretvara 
u gnjilež, što zatvara uši i duši srca, mora spepeliti du- 
hovni oganj, koji je došao da zapali Isus, a kop m,e pro- 



past, nego spas. 

Ali da se prebrodi taj plameni zid, potrebna je smje- 
lost, koje nemaju svi. Imaju je samo hrabri. I zato Isus 
može reći: »Kraljevstvo nebesko otimlju siloviti« — a ri- 
ječ »siloviti« zbilja na ovom mjestu znači »hrabri«, to jest 
ljudi, koji znaju bez krzmanja i strepnje na juriš zauzeti 
tvrđu. Mač, oganj, sila, jesu riječi, koje se ne smiju uzimati 
u doslovnom smislu, kakav se sviđa braniteljima pokolja. 
To su slikovite riječi, koje moramo upotrebljavati, da nas 
može razumjeti troma mašta svjetine. Mač je znak diobe 
među onima, koji su se uvjerili prvi, i onima, koji su se 
uvjerili posljednji; oganj je ljubav, koja čisti; sila je du- 
ševna snaga, potrebna, da se dođe na prag kraljevstva. 
Tko shvati drugačije, ne umije čitati ili hoće da izda. 

Isus je čovjek mira. Došao je, da donese mir. Sva su 
evanđelja samo navještaj i upute o miru. Iste one noći, 
kada se rodio, nebeski glasovi pjevaju proročku slutnju: 
Mir na zemlji ljudima dobre volje. Na gori je jedno od 
prvih obećanja, što izviru iz srca i s usana Kristovih, 
upravljeno mirotvorcima: »Blago mirotvornima, jer će se 
nazivati sinovi Božji«. Apostolima, koji su spremni na put, 
naređuje, neka nazivaju mir svim kućama, u koje uđu. 
Učenicima i prijateljima preporučuje potpunu slogu: »Bu- 
dite u miru jedni s drugima«. Približujući se Jeruzalemu, 
gleda ga plačući i uzvikuje: »Kada bi ti znao u ovaj dan, 
što ti može dati mir!« A one noći na Maslinskoj gon. dok 
ga vežu oružani najamnici, izriče strašnu osudu nasilja: 
»Svi, koji se hvataju mača, od mača će i poginuti!« 

Poznaje zla od nesloge: »Svako kraljevstvo, koje se 
razdijeli na protivne dijelove, opustjet će, i svaki grad ili 




kuća, koja se razdijeli na protivne dijelove, ne će moći 
odoljeti«.^ A u govoru o posljednjim stvarima među zna- 
cima svršetka uz glad, potrese i druge nevolje spominje i 
ratove. »Jer će ustati narod na narod i kraljevstvo na 
kraljevstvo ... i čut ćete glasova o ratovima i ratnu buku«. 

Nesloga je za Isusa zlo; rat je zločin. Branitelji mije- 
šaju rado stari i novi zavjet. Ali je novi baš zato nov, jer 
popravlja stari. 

Rat se može nazvati božanskim, kada ga promatramo 
kao kaznu. No on je kazna i sam po sebi. Rat je najokrut- 
niji izraz mržnje, što tinja i bukti u ljudskom srcu. Da ljudi 
iskale mržnju, što je u njima, uništavaju se oružjem. Rat 
je u isto vrijeme grijeh i kazna za grijeh. Grijeh je, jer je 
postojao još prije razmirica u dušama neprijatelja; a ka- 
zna je, jer kad mržnja plane, nagoni na uzajamni pokolj 
onih, koji se mrze. 

Ali kada bi mržnje nestalo iz svih srdaca, rat bi bio 
neshvatljiv; najstrašnija bi kazna iščeznula zajedno s 
najvećim grijehom. Svanuo bi napokon dan, što ga je sa 
željom gledao Izaija, kad će »prekovat mačeve svoje u 
monke, a koplja svoja u srpove; narod ne će više dizati 
mača na narod, niti će se više spremati za rat«. 

Taj će dan, što ga je navijestio Izaija, biti onaj, u koji 
će propovijed na gori biti jedini zakon priznat na zemlji. 

JEDNO JEDINO TIJELO 

Isus posvećuje i tjelesnu vezu muža i žene. Dokle 
god svi kraljevi ne budu suvišni, vraćat ćemo im novce, 
što nose njihovo ime; dokle god svi ljudi ne budu slični 
anđelima, mora se ljudski rod umnožavati. 

Porodica su i država — nesavršene zajednice, kada 
se misli na nebeska blaženstva — potrebne, dok se na 
zemlji očekuje raj. A dokle su potrebne, moraju barem 
biti manje nečiste i manje nesavršene. Tko upravlja, tre- 
balo bi, da se osjeća jednakim onome, tko služi; veza bi 
između muža i žene morala biti vječna i vjerna. 

U ženidbi Isus gleda prije svega spajanje dvaju tje- 
lesa. U tom odobrava sliku staroga zakona. »Nisu više 
dva, nego jedno tijelo«. Muž i žena su nerazdjeljivo, ne- 
rastavno tijelo. Muž ne će imati druge žene, žena 
ne će poznati drugoga muža, dok ih ne razdijeli smrt. 
Kada druženje muža i žene nije iskaljivanje divlje požude 
ili potajnog bluda, kada je to susret i ponuda dvaju zdra- 
vih djevičanstava, kada je pred njima slobodni izbor, čista 
strast, javni i posvećeni ugovor, ima to združenje neko 
tajanstveno obilježje, koje ne može ništa izbrisati. Izbor 
je neporečan, strast je potvrđena, ugovor je vječan. U dva 
su tijela, što se grle u želji, dvije duše, što se prepoznaju 
i nalaze u ljubavi. Dva tijela postaju jedno tijelo; dvije duše 
postaju jedna jedina duša. 

Njih su dvoje smiješali svoju krv, ali će se iz te zajed- 
nice roditi novi stvor, sastavljen od bića jednoga i dru- 
goga, koji će biti vidljivi oblik njihova jedinstva. Ljubav ih 

čini sličnima Bogu, tvorcima vazda novoga i čudesnog 
stvaranja. s 

.. Al ‘.“ lo l ' t ' lcsno i duhovno svojstvo — najsavrše- 
” ne “ Vr5e ” im , zajednicama _ ne smije 

n tada pomnt,,, m prekinuti. Preljub ja kvari; razvod ja 

,e de«„ l P " k '° pod £rizanje jedinstva; razvod 
osnovf k ,° n,Cn0 J por,can ' e ' Prel iub ie potajni razvod. 

brak, ozakonjeni preljub. ' ' ,m d ° laZ ' "° V ' 

Isus osuđuje svajda, svečano i bezuvjetno preljub i 
razvod. Sva se njegova narav zjražava od nevjere i izdaje. 

kada se ltd'' .T 20 ™™ °" « ovoreči ° nebeskom životu, 

dan. 7 7 Ze ” ene ° e Že " m ” J uda ™«. ah do onoja 

a ženidba mora ,mati sve savršenosti, što ih dopušta 

rnezina nesavršenost. I Isus, koji se svagda s vanjskoga 

uzvisuje k unutarnjemu, ne naziva preljubnikom samo ono- 

7 ', k °’ 1 2a ! ede . že,,u brata svo Ž a < nego i onoga, koji je 
pogleda požudnim očima na cesti. I nije preljubnik samo 
ona,, koji se potajice druži s tuđom ženom, nego i onaj 

. ° t}G l a SVO ’ u ženu te u*™ drugu. Na jednom jedinom 
mjestu, cim se, da dopušta razvod mužu preljubnice, ali 
nvnja otjerane žene ne bi nikad mogla opravdati krivnju, 
sto bi je iznevjereni muž počinio uzevši drugu. 

Protiv takvoga bezuvjetnoga i strogog zakona bune 
se ca i ucenici. »Ako je tako čovjeku sa ženom, bolje 

ne . Zenit1 *- Ali im ° n °dgovori: »Ne mogu svi pri- 
mit! tih riječi, nego samo oni, kojima je dana. Jer ima 

uskopljemka, koji su se tako rodili iz utrobe materine- a 
mia uskopljenika, koje su ljudi uškopili, a ima uškopl’je- 
mka, koji su uškopili sami sebe radi kraljevstva nebes- 
koga. Tko to može činiti, neka čini«. 

Ženidba je dopuštena ljudskoj naravi, i to radi širenja 
ivota. »Ne mogu svi - ostati čisti, djevice i osamljeni - 

nego samo oni, kojima je dano«. Savršenstvo je blaženstvo, 
milost, nagrada za pobjedu duha nad tijelom. 

Tko god hoće da se svom svojom ljubavlju posveti 
kakvom velikom djelu, mora sebe osuditi na čistoću. Ne 
može se služiti čovječanstvu i pojedincu. Čovjek, koji mora 
izvršiti kakav težak zadatak, što iziskuje sve njegovo vri- 
jeme do posljednjega časa, ne može se vezati za ženu. 
Ženidba zahtijeva, da se čovjek preda drugome biću — a 
onaj, koji spasava, mora se predavati svim^ bicima. Nije 
mu dosta jedinstvo dviju duša — ono bi oteščalo i možda 
učinilo i nemogućnim sjedinjavanje s drugim dušama. Od- 
govornost, što je nosi sa sobom izbor žene, rođenje djece, 
stvaranje male zajednice u velikoj, tako je teška i bila je 
svagdanja smetnja kud i kamo težim obvezama. 

Čovjek, koji hoće da vodi ljude, da ih preobražava, ne 
smije se vezati za sav svoj vijek s jednim jedinim stvorom. 
Morao bi biti nevjeran svojoj ženi ili svojoj misiji. On ljubi 
odviše općenitost svoje braće, da bi mogao ljubiti samo 
jednu od svojih sestara. Heroj je osamljen. Samoća je nje- 
gova osuda i veličina. Odriče se užitaka i bračne lju- 
bavi, ali se ljubav, što je u njemu, pomnožava darivajući 
se svim ljudima u požrtvovnom zanosu, koji nadmasuje 
svaki zemaljski ushit. Čovjek je bez žene sam. ali slo- 
bodan; njegovoj duši ne smetaju obične materijalne misli, 
pa se može vinuti u visine. On ne stvara tjelesnu djecu, ali 
po njemu se preporađaju u drugi život djeca njegova duha. 

Ali nije svima dano, da odole u uzdržljivosti. »Tko 
može činiti, neka čini«. Osnivanje kraljevstva zahtijeva 
ljude, koji daju čitavu dušu: rad oko tjelesnoga, pa i unu- 
tar zakonitosti braka, slabi onoga, koji se mora baviti 
duhovnim stvarima. 

Oni, koji uskrsnu u veliki dan slave, ne će više imati 
napasti. U kraljevstvu će nebeskom biti ukinuta veza iz- 
među čovjeka i žene, makar bila posvećena vječnošću 




251 

ženidbe. Njezina je najveća svrha stvaranje novih ljudi, 
ali će onda smrt biti pobijeđena i ne će više biti potrebno 
trajno obnavljanje naraštaja. »Ljudi se ovoga svijeta žene 
i žene se udaju; a koji budu dostojni, da dobiju dio u bu- 
dućem svijetu i u uskrsnuću od mrtvih, ne će se ženiti ni 
udavati, jer više ne mogu umrijeti; slični su anđelima i si- 
novi su Božji, jer su, sinovi uskrsnuća«. 

Onima, koji steknu kraljevstvo nebesko i postanu an- 
đeli — dva Kristova obećanja i dvije sigurne stvari — 
ono, što se činilo snošljivo, postat će nepojmljivo, ono, 
što se činilo čisto, postat će sramno, ono, što je bilo sveto, 
postat će nesavršeno. U tom će najposljednjem svijetu biti 
dovršene sve kušnje roda ljudskoga. Palom je živinskom 
čovjeku bio dovoljan trenutačni prilog s otetom ženom; 
čovjek se uzvisio do ženidbe, do jedinoga jedinstva s je- 
dinom ženom; svetac se vinuo još više; sve do dragovoljne 
čistoće. Čovjek, koji je postao anđeo na nebu, koji je samo 
duh i ljubav, pobijedio je tijelo i u sjećanju: njegova se 
ljubav u svijetu, gdje nema siromaha, bolesnika, nesreć- 
nika ni neprijatelja, pretvara u nadčovječansko razma- 
tranje. 

Niz je rađanja dovršen. Četvrto je kraljevstvo zauvijek 
uređeno. Građani će toga kraljevstva biti uvijek isti, oni, 
a ne drugi kroz vječne vjekove. Žena više ne će rađati s 
bolom. Osuda je o progonstvu iz raja povučena, zmija je 
pobijeđena. Otac opet prima ljubezno odbjeglog sina. Raj 
je ponovno nađen i ne će biti izgubljen nikada više. 

OCI I DJECA 

Isus je govorio u jednoj kući, možda u Kafarnaumu. 
A ljudi su i žene prenapunili kuću, svi gladni života i 
pravde, svi, kojima treba okrepe i utjehe. Tiskali su se 
oko njega i gledali su ga, kao što se gleda nađeni otac 
ili brat, koji liječi, ili dobrotvor, koji spasava. Tako su 
gladni njegove riječi svi oni ljudi i one žene, te Isus i nje- 
govi prijatelji ne mogu pojesti ni zalogaja. Govorio je već 
dugo, i oni su htjeli, da govori još, sve do noći, da nikada 
ne prekida, da se ne odmara ni časka. Toliko su ga če- 
kali! Očekivali su ga njihovi oci i njihove majke u stra- 
hotnoj bijedi i u golemoj strpljivosti tisuće godina. Oni su 
ga sami odviše čekali u bijedi, nevolji i nejasnoj čežnji. 
Svi su uzdisali noć na noć za zrakom svjetlosti, za obe- 
ćanom srećom, za riječju ljubavi. I sad je bio pred njima 
onaj, koji je za tako dugo čekanje dijelio nagrade. Sada 
su ih iskali ne časeći više ni časa. Svi su oni ljudi i one 
žene oko Isusa bili kao povlašteni i nestrpljivi vjerovnici, 
koji su napokon imali u ruci božanskoga, vjekovima čeka- 
nog dužnika, pa su htjeli svoj dio do posljednjega novčića. 
On je mogao i ne jesti kruha — vjekove su i vjekove nji- 
hovi oci morali biti bez kruha istine, godine se i godine 
oni sami nisu mogli nasititi kruhom nade. 

Isus dakle i dalje govori svijetu, kojega je puna kuća. 
Ponavlja najdirljivije slike svoga nadahnuća, pripovijeda 
najuvjerljivije pripovijesti o kraljevstvu, gleda onim proni- 
cavim očima, što prodiru do dna duše, kao što jutarnje 
sunce prodire tamu zatvorenih kuća. Svaki bi od nas dao 
svoje preostale dane, da njega pogledaju one oči, da i on 






pogleda samo časak njih, prepune beskrajne nježnosti; 
da čuje samo jedanput njegov mekani glas, što pretvara 
semitski jezik u melodioznu muziku. Oni ljudi, što su po- 
mrli, i one žene, što su pomrle, oni siromašni ljudi i si- 
romašne žene, oni bijednici, koji su danas prah u zraku 
pustinje ili blato ispod devinih kopita, oni ljudi i one žene, 
kojima nitko nije zavidio, dok su bili živi, a mi im živi evo 
zavidimo, nakon tako davne i nepoznate smrti, oni su 
ljudi i žene slušali onaj glas, gledali one oči. 

Ali, eto, pred kućnim vratima nastaje neki žamor i 
šum. Netko hoće da uđe. Jedan od nazočnih javi Isusu: 
»Evo, mati tvoja, i braća tvoja i sestre tvoje su ovdje i 
traže te«. Ali Isus se ne pomače. »Tko je mati moja? Tko 
su braća moja?« I zaokruživši pogledom po onima, što su 
sjedili okolo, reče: »Evo moje majke i moje kuće! Tko god 
bude vršio Božju volju, brat mi je i sestra i majka«. 

Čitava je moja porodica ovdje. I nemam drugih po- 
rodica. Krvne veze ne vrijede ništa, ako nisu potvrđene 
u duhu. Moj Otac je otac, koji me čini sličnim sebi po sa- 
vršenosti; a moja su braća siromasi, koji su plakali; se- 
stre su mi žene, koje su se odrekle ljubavi radi Ljubavi. 
Nije se mislio onim riječima odreći Djevice Žalosne, kojoj 
je bio plod utrobe: htio je samo kazati, da od dana, kada 
je dragovoljno otišao, više ne pripada maloj obitelji na- 
zaretskoj, nego samo svojoj misiji kao spasitelj velike 
ljudske obitelji. 

Duhovno posinovljenje po novom poretku spasa na- 
dilazi i nadmašuje obično tjelesno posinovljenje. »Tko dođe 
k meni i ne mrzi svoga oca, ni svoju mater, ni ženu, ni 
djecu, ni sestre, pa ni svoj život, ne može biti moj učenik«. 
Ljubav se prema posebnome mora podrediti ljubavi prema 
sveopćemu. Treba birati između starinskih osjećaja sta- 
rinskog čovjeka i jedine ljubavi novoga čovjeka. 

Porodice će nestati, kada ljudi u nebeskom životu 
budu nešto bolje nego ljudi. Sada je porodica smetnja za 
onoga, koji pomaže drugima, da uđe u raj. »I ne nazivajte 
nikoga na zemlji svojim ocem, jer je samo jedan Otac vaš, 
onaj na nebesima«. Tko ostavi porodicu, bit će beskrajno 
nagrađen. »Zaista vam kažem, da će svaki, koji ostavi 
kuću, ili ženu, ili braću, ili roditelje ili djecu radi kra- 
ljevstva Božjega, primiti tada mnogo puta toliko, a na dru- 
gom svijetu život vječni«. 

Otac je na nebesima pouzdan; vaša su braća u kra- 
ljevstvu pouzdana, a vaši zemaljski oci i braća mogu po- 
stati čak i vaši ubojice. »I predavat će vas i roditelji, i 
braća, i rođaci i prijatelji; a mnoge će od vas poubijati«. 

Ipak bi barem oci morali biti vjerni. Jer oci, po Isu- 
sovu nauku, imaju mnogo veće dužnosti prema djeci nego 
djeca prema očevima. Stari zakon poznaje samo prve. 
»Poštuj oca i mater«, veli Mojsije. Ali ne dodaje: »Štiti ili 
ljubi svoju djecu«. Djeca su svojina onoga, tko ih je rodio. 
Život je u ono vrijeme, čini se, bio tako lijep i drago- 
cjen, te im se ne će moći nikako odužiti. Morat će biti 
zauvijek sluge, stalni podložnici. Da žive samo za starca, 
po zapovjedima starčevim. 

I tu božanski genij Rušiočev vidi, što nedostaje sta- 
rima, te navaljuje na drugu stranu. Oci moraju davati ne- 
štedimice, neprekidno. Ako su djeca i loša, ako čak i osta- 
ve oca, ako ništa i ne vrijede u očima mudroga svijeta. 
Očenaš je zahtjev, što djeca postavljaju na Oca. To je 
molitva, koju bi dijete moglo uputiti ocu. 

Oci, makar i daju sve, mogu biti ostavljeni. Ako ih 
djeca ostave i podadu se rđavom životu, moraju im opro- 
stiti, čim se povrate, kao što je oprošteno rasipnom sinu u 
priči. Ako ih ostave te potraže uzvišeniji i savršeniji ži- 
vot — kao oni, što privole kraljevstvu — bit će tisuću puta 
više nagrađeni u ovom i u drugom životu. 

Ali oci su svakako dužnici. Strahovitoj obavezi, što 
su je prihvatili dajući život novim stvorovima, treba udo- 
voljiti. Poput jedinoga Oca, koji je na nebesima, moraju da- 
vati onima, što ištu, i onima, što šute, onima, što zaslu- 
žuju, i onima, što su uvrijeđeni, onima, što sjede za obi- 
teljskim stolom, i onima, što lutaju svijetom, dobrima i 
lošima, prvencima i mezimcima. Ne smiju se nikada umo- 
riti, ni prema djeci, što bježe od njih, ni prema onima, 
što ih vrijeđaju, ni prema onima, što ih se odriču. 

»Tko će među vama sinu dati kamen, ako zaište 
kruha? Ili će mu, ako zaište ribu, dati zmiju?« Tko će, 
dakle, djetetu, što odlazi od njega, a ne ište ništa, uskra- 
titi najveći dar: ljubav, koja ne traži naknade? 

Sva su djeca Sina Čovječjega, ali ga nitko nije mogao 
nazvati ocem po krvi. Jedina je možda neprevama radost 
među varavim radostima ljudskim držati u naručju ili na 
koljenima dječarca, u čijim rumenim obraščićima struji 
naša krv, koji nam se smiješi sjajnim očima, koji tepa 
naše ime. koji nam oživljava izgubljenu nježnost prvoga 
djetinjstva. Osjećate na odrasloj koži, otvrdnuloj na vje- 
trovima i na suncu, novo tijelo, mekano i svježe, u kojem 
teče krv, rekao bi, blaga kao mlijeko, tijelo poput bujnih 
i živih latica, i osjećate, da je to tijelo naše, nastalo 
u tijelu naše žene, da se hranilo mlijekom njezinih grudi, 
i promatrati, kako se javlja i cvjeta duša u tome tijelu koje 
pripada nama; koje pripada onoj, što pripada nama, biti 
jedini otac tome jedinome stvoru, tome čovjeku, što se tek 
otvara svjetlosti svijeta, prepoznavati u njemu sebe, vi- 
djeti svoje poglede u njegovim začuđenim zjenicama, čuti 
svoj glas u njegovim svježim ustima, podjetinjiti radi toga 
djetešca, da bismo bili dostojni njega, da bismo bili bliže 
njemu, postati manji, bolji čistiji, zaboraviti sve godine, 
koje nas šutljivo primiču smrti, zaboraviti muževni ponos 
i nadutost mudrosti, prve nabore na licu, pokore, prljav- 

štine, niskosti života i vratiti se kao nevin onoj nevinosti, 
vedar k toj vedrini i dobar k toj dobroti nikad prije upo- 
znatoj, ukratko, biti otac svoga djeteta, koje danomice 
raste u našoj postelji, u našoj kući, u naručju naše žene: 
nedvoumno je najveći užitak ljudski, što ga može osje- 
titi čovjek, koji ima dušu u svome blatnome tijelu. 

Isusa nije nitko zvao ocem, a privlačila su ga djeca 
kao i grešnici. Apsolutni duh ljubio je samo krajnosti. Ne- 
vinost i pad bili su za njega zalozi spasa. Nevinost, jer je 
ne treba čistiti; pad, jer osjeća oštrije, da mu treba oči- 
šćenje. U opasnosti je osrednji svijet, napola pokvaren, 
napola netaknut; ljudi, koji su iznutra pokvareni, a iz- 
vana se žele prikazati čisti i pravedni; oni, što su za- 
jedno s djetinjstvom izgubiti čistoću, s kojom su se rodili, 
a još ne osjećaju smrada unutarnje gnjiloće. 

Isus je nježno ljubio djecu, a samilosno zločince, čiste 
i one, koji se moraju očistiti. On je rado spuštao ruku na 
tananu kosu tek od sise odbijena djetešca, a nije odrinuo 
ni mirisnih kosa bludnice. Prilazio je ka grešnicima, jer 
oni nijesu imali uvijek snage da priđu k njemu, ali je zvao 
k sebi dječicu, jer djeca sama od sebe osjećaju, tko ih 
ljubi, pa trče k njemu dragovoljno. 

Majke su mu pružale djecu, da ih se dotakne. Uče- 
nici su po običaju otresito vikali na njih, a Isus ih je i 
ovaj put morao prekoriti. »Pustite malene i ne zabra- 
njujte im da dolaze k meni, jer je njihovo kraljevstvo ne- 
besko. I zaista vam kažem, tko ne primi kraljevstva Bo- 
žjega kao dijete, ne će u nj ući.« 

Učenici, bradati ljudi, ponositi radi svoga ugleda, kao 
namjesnici budućega gospodara, još nisu razumjeli, zašto 
njihov učitelj hoće da trati vrijeme s djecom, koja nisu 
dobro ni sricala slogove, niti su razumjeli smisao riječi od- 
rasle čeljadi. Ali Isus postavi među njih jedno od one 
djece te im reče: »Zaista vam kažem, ako se ne obratite 




i ne budete kao djeca, ne ćete ući u kraljevstvo nebesko. 
Tko se dakle ponizi kao ovo dijete, bit će najveći u kra- 
ljevstvu nebeskom. A tko primi ovakvo dijete u ime moje, 
mene prima. A tko sablazni jednoga od ovih malih, što 
vjeruju u mene, bolje bi mu bilo, da mu se objesi mlinski 
kamen o vrat i da bude bačen u dubinu morsku«. 

I ovdje je potpuni preokret vrednota. U starom je 
zakonu dijete moralo poštivati čovjeka, častiti starca i 
ugledati se u njih. Malome je morao veliki biti uzorom. 
Savršenost je bila samo u zrelih, ili još bolje, u starih. 
Dijete je vrijedilo samo toliko, koliko je nade ulijevalo 
za buduću muževnost. Isus preokreće uloge. Veliki mo- 
raju uzimati za primjer male, stariji se moraju trsiti, da 
opet budu djeca, oci se moraju ugledati u sinove. U svi- 
jetu, gdje je vrijedila sila, gdje se cijenila samo vještina 
u obogaćivanju i nadmetanju, bilo je dijete samo kao sjena 
čovjekova. U novome svijetu, što ga naviješta Krist, u 
kojemu će vladati samo čistoća puna vjernosti, nevinost 
puna ljubavi, djeca su pralikovi srećnoga građanstva. Di- 
jete je, koje se činilo nesavršenim čovjekom, savršenije 
od čovjeka. Čovjek, koji je sebi utvarao, da je dopro do 
punoće dobi i uma, mora se vratiti natrag, zbaciti sa sebe 
zasićenu zapletenost, te se povratiti čak u djetinjstvo. 
Onaj, u koga su se ugledali, postaje onaj, koji se ugleda, sa 
prvoga mjesta silazi na posljednje. 

Isus je potvrđivao opet svoje djetinjstvo i ne stideći 
se izjavljivao djeci, koja su ga tražila: »Tko primi ova- 
kovo dijete, mene prima«. Svetac, siromah, pjesnik po- 
kazuje se u svom novom obliku, — u kojem je sve: u dje- 
tetu. Ono je čisto i bezazleno kao svetac, golo i potrebno 
kao siromah, začuđeno i zaljubljeno kao pjesnik. 

Isus ne ljubi djecu samo kao nesvijesne uzore onih, 
što teže k savršenstvu, nego kao prave posrednike istine. 
Njihovo je neznanje svjetlije nego učenost učenjaka: nji- 

hova je bezazlenost silnija od uma, koji se zrcali u rije- 
čima samog mudrovanja. Samo čisto i nepomućeno ogle- 
dalo može primati zrake objavljenja. 

»Hvalim ti, Oče — uskliknu jednoga dana — jer si 
ovo sakrio od mudrih i razumnih, a objavio si malima«. 
Mudre zasjenjuje sama mudrost, jer misle, da znaju sve, 
razumnim smeta sam razum, jer nisu sposobni da snvate 
drugu svjetlost osim razuma. Samo bezazleni shvataju be- 
zazlenost, nevini nevinost, zaljubljeni ljubav. Objava je 
Isusova, otvorena samo djevičanskim dušama, sva u po 
niznosti, u čišćenju, u milosrđu. Ali čovjek rastući kvari 
se, uzoholjuje se, priučava se strahovitoj nasladi mržnje. 
Danomice se udaljuje od raja, postaje sve nesposobniji da 
ga opet nađe. Uživa u postepenom padanju, razmeće se 
nekorisnim znanjem, koje mu ne da, da vidi potrebnu 

istinu. , . 

Da opet nađemo novi raj, kraljevstvo nevinosti i lju- 
bavi, potrebno je da opet budemo djeca. Djeca su već po 
prirođenoj povlastici ono, što drugi moraju postati s te- 
škom mukom. Isus se dakako druži s ljudima i sa ženama, 
s grešnicima i sa grešnicama, ali osjeća, da je sa svojom 
pravom braćom samo onda, kada se dotiče glava djecice, 
što mu ih galilejske majke dovode kao prinos. 

MARTA I MARIJA 

I žene su ljubile Isusa. 

On, u čovječjem liku od mesa i krvi, koji je ostavio 
majku, a nije izabrao žene, za svega je života pa i poslije 
smrti bio ovijen toplom blagošću ženske nježnosti. Toga 
djevičanskoga lutaoca ljubile su, kao što nisu nikada ni- 
koga ljubile niti će moći ikada ljubiti. On čist, koji je osu- 
dio preljub i blud, osvaja ih neprocjenjivim čarom nevi- 
nosti. 

Žene, ako i nisu čiste, klecaju pred onim, koji se ne 
savija pred njima. Muž sa svom svojom zakonitom ljubav- 
lju i vlašću, ženskar, koji se ruga svojim milosnicama, rje- 
čiti preljubnik, drzoviti skrvnitelj, nemaju na ženin duh 
toliko utjecaja, koliko ga može imati onaj, koji ih voli ne 
dotičući ih se; koji ih spasava ne tražeći za to ni po- 
ljupca. Ženu, robinju svoga tijela, svoje slabosti, požude 
svoje i muške, privlači onaj, koji je ljubi, a da zato ne ište 
ništa osim čašu vode, smiješak, malo tihe pažnje. 

Žene su ljubile Isusa. Zastajkivale su, kad bi ga vi- 
djele, gdje prolazi, išle su za njim, kad je govorio prija- 
teljima i nepoznatima, primicale su se kući, u koju bi 
ušao, dovodile su k njemu djecu, blagosiljale su ga glasno, 
doticale se haljine, da mogu ozdraviti od svojih bolesti, 
bile su srećne, kad su ga mogle poslužiti. Sve bi one bile 
kadre kliknuti, kao što je ona jedna kliknula usred naroda: 
»Blago utrobi, koja te je nosila, i sisama, koje si sisao!« 

Mnoge su ga pratile sve do smrti: Saloma, mati Si- 
nova Groma, Marija Kleofina, majka Jakova mlađega, Ma- 
rija i Marta iz Betanije. 

Sve bi one bile najradije njegove sestre, njegove sluš- 
kinje, njegove robinje; da mu pomažu, da mu nude kruh, 
da mu toče vino, da peru njegove haljine, da mazu nje- 
gove trudne noge, njegovu dugu bujnu kosu. Neke su od 
njih imale sreću da ga prate, pače još veću, da mu mogu 
pomagati svojim novcima. »I s njim bijahu dvanaestorica 
i neke žene, koje su bile izliječene od zlih duhova i od 
bolesti: Marija zvana Magdalena, iz koje bijaše izašlo se- 
dam đavola, i Ivana, žena Huze, pristava Herodotova, i bu- 
zana i mnoge druge, koje su pomagale Isusu svojim ima- 
njem«. Žene, u kojih je samilost više prirođen dar srca 
nego vrlina, bijahu kao i uvijek plemenitije od ljudi. 

Kad se pojavi u kući Lazarovoj, dvije žene, obadvije 
sestre uskrsnuloga brata, kao da su izvan sebe od ra- 
dosti. Marta mu pohrli ususret i pita ga, da li mu sto tre a, 
da li se želi umiti, hoće li odmah jesti. I ušavši u kuću, 
vodi ga k postelji, da malko legne, pruža mu pokrivač, 
ako mu je hladno, pa trči po vrč, da zahvati nove i svježe 
vode. A kad se vrati, lati se posla, da pripravi putniku 
dobar objed, obilatiji od običnoga porodičnog. Brze bolje 
potpali dobru vatru, brže bolje potraži svježe ribe, jaja 
što su ih kokoši snijele taj dan, smokava, maslina, uzajmi 
od jedne susjede komad janjeta, zaklana jučer; od druge 
posudi dragocjenjena mirisa; od treće, bogatije, iskićenu 
zdjelu. Iz škrinje izvadi najnoviji stolnjak, a iz podruma 
najstarije vino. I dok drva bukte i plamsaju na ognjištu, 
a voda u kotliću počinje šumiti, javljajući, da će naskoro 
ključati, jadna Marta, uznojena, ugrijana, uvijek u poslu, 
sprema stol, nadgleda ognjište i naćve te baca pogled na 
put, da vidi vraća li se brat kući, a drugi baca na sestru, 
koja ne radi ništa. Zbilja, otkad je Isus prešao preko 
praga, Marija je pala u nekakav nepomični zanos, iz ko- 
jega je nitko ne može trgnuti. Ona vidi samo Isusa, čuje 
samo glas Isusov. Nitko drugi u onaj tren ne postoji za 



nju. Ne može ga se sita nagledati, naslušati; osjeća se sret- 
nom, da je ondje, živ, pokraj nje. Ako je gleda, uživa osje- 
ćajući, da je gleda; ako je ne gleda, ona upre pogled u 
njega; ako on govori, njegove će joj riječi jedna za dru- 
gom ostati u srcu do smrti; ako šuti, ona u njegovoj šutnji 
razabire nešto kao još direktniju objavu. I kao da joj do- 
sađuje sva ta trka i buka sestrina. Ta treba li Isusu ta 
bogata večera? Marija je sjela kraj njegovih nogu i ne 
miče se, makar je zovu Marta i Lazar, I ona služi Isusa, ali 
drugačije. Dala mu je svoju dušu, samo dušu, ali čitavu, 
prepunu ljubavi dušu, pa bi ručni rad bio neumjestan i su- 
višan. Ona razmatra, klanja se. Pomaknut će se samo 
onda, kada bude trebalo mirisima pokriti mrtvo tijelo 
svoga Boga; pomaknula bi se, kad bi on zaiskao njezin 
život, svu njezinu krv. Ali inače, Martin je posao mate- 
rijalni rad, koji se nje ne tiče. 

Žene su ga dakle ljubile, a on im je tu ljubav uzvra- 
ćao samilošću. Nijedna žena, koja se k njemu obratila, 
nije od njega otišla bez zadovoljstva. Plač ga je udovice 
naimske toliko ražalostio, da joj je uskrisio mrtvoga sina; 
svladavaju ga molbe Kananejke, premda je tuđinka, te 
ozdravi njezinu kćer; nepoznatu bolesnicu od osamnaest 
godina, koja bijaše »sva zgrčena i ne mogaše se ispraviti« 
izliječi, premda je bio subotnji dan i poglavari su zbor- 
nički kričali na svetogrđe. Prvih dana svoga putovanja 
oslobodi od groznice Petrovu punicu, a od zlih duhova 
Magdalenu; uskrisi kćer Jairovu i ozdravi nepoznatu ženu, 
koja je dvanaest godina stradala od krvotoka. 

(Učenjaci njegova doba nijesu cijenili žene u duhovnim 
stvarima. Trpjeli su žene na božanskim svečanostima, ali 
nikad i ne pomisliše, da bi koju ženu poučili o višim i 
tajnim pitanjima. »Riječi zakona — glasila je jedna ra- 
binska poslovica iz onoga doba — bolje je spaliti, nego ih 
govoriti ženama!« Isus se naprotiv nije ustručavao, da s 

njima govori i o najuzvišenijim tajnama. Kada se odmara 
sam kraj siharskog studenca, dođe Samaritanka, žena s 
pet muževa; on se ne plaši, premda je žena i neprijateljica 
njegova naroda, da joj objavi istinu svoga poslanja. »Ide 
čas, i već je blizu došao, kada će se pravi poklonici kla- 
njati ocu u duhu i istini; jer otac traži takve poklonike. 
Bog je duh, i koji mu se klanjaju, treba da se klanjaju u 
duhu i istini«. 

Uto dođu učenici i ne mogu shvatiti, što to radi Uči- 
telj: »začudiše se videći, gdje govori sa ženom«. Nisu još 
znali, da će Crkva Kristova jednu ženu postaviti za po- 
srednicu među sinovima i Sinom — onu, što je jedina 
među svima sjedinila u sebi dvije najveće ženske savrše- 
nosti: Djevicu Majku, koja je trpjela za nas od noći u 
Betlehemu do noći na Golgoti. 

RIJEČI NA PIJESKU 

Drugi put se u Jeruzalemu Isus nađe pred jednom že- 
nom preljubnicom. Dogurala je pred njega vrišteća rulja. 
Žena je šuteći sakrivala lice rukama i kosom, te stoji pred 
njim. Isus je učio savršeno jedinstvo muža i žene pa mrzi 
na preljub. Ali još više mrzi na podlost uhoda, na zluradost 
okrutnika, na bestidnost grešnika, koji hoće da sebe stave 
za suce grešnicima. Isus ne može odriješiti žene, koja je 
životinjski pogazila zakon Božji, ali ne će ni da je osudi, 
jer tužitelji nemaju pravo da zahtijevaju njezinu smrt. I 
sagne se k zemlji te piše vrškom prsta po prašini. Prvi 
i posljednji put vidimo Isusa, gdje se ponizuje u tom poslu. 
Nitko nikada nije doznao, što je Isus pisao u onaj čas pred 
ženom, koja je sva zastiđena strepila poput košute, koju 
stizava hrpa ljutih pasa. Pisao je naumice po pijesku, da 
vjetar raznese riječi, što ih možda ljudi ne bi bili mogli 
pročitati bez straha. Ali su drski huškači navaljivali, jer 
su htjeli kamenovati ženu. Onda se Isus ispravi te po- 
gleda jednoga za drugim u oci i u dušu: »Tko je od vas bez 
grijeha, neka prvi baci na nju kamen«. 

Svi smo mi zajedno krivi za prestupke svoje braće. 
Od prvoga smo do posljednjega potrebni i svagdanji su- 
krivci, premda smo često nekažnjeni. Preljubnica se ne 
bi bila iznevjerila, da je ljudi nisu napastovali, da je muž 
bolje znao predobiti njezinu ljubav; tat ne bi krao, kad bi 
srce bogataša bilo mekše; ubojica ne bi ubijao, da prije 
nisu s njim oštro postupali i da ga nisu vrijeđali; ne bi 
bilo grešnica, kad bi ljudi znali obuzdati razbludu. Samo 

bi nevini imali pravo suditi. Ali na zemlji nema nevinih, 
a sve kad bi ih i bilo, milosrđe bi bilo jače od pravednosti. 

Obijesnim uhodama ne padoše nikad na um takve 
misli, ali ih snažne Isusove riječi smutiše. Svaki je od njih 
ugledao svoje nevjere, svoja tajna i možda nedavna blud- 
nička djela. Svaka duša bijaše poput kanala, iz kojega, 
čim se digne ploča, suklja k nebu užasan smrad. Najstariji • 
odmagliše prvi. A za njima malo po malo svi drugi, i ne 
pogledavši se u lice, zamakoše za uglove i izgubiše se. 
Trg ostade prazan. Isus se iznovice sagnuo te pisao po 
zemlji; žena je čula korake onih, što su odlazili, a više 
nije čula nikakva glasa o smrti; ali se nije usuđivala ni 
podići oči, jer je znala, da je ostao samo jedan, nevini, je- 
dini, koji je imao pravo da baci na nju kamen. Isus se 
drugi put ispravi i ne vidje nikoga. 

— Ženo, gdje su tvoji tužitelji? Zar te nitko nije 
osudio? 

— Nitko, Gospodine! 

— Ni ja te ne osuđujem, idi i ne griješi više. 

I prvi put preljubnica dobi snage da pogleda u lice 
svoga osloboditelja. Nije dobro razumjela njegovih riječi. 
Njezin je grijeh bio i za njego grijeh, jer joj je zapovjedio, 
neka više ne griješi. A ipak je učinio, da je drugi nisu osu- 
dili, a ni on je nije htio osuditi. Kakav je to čovjek, posve 
različan od drugih, koji ne podnosi grijeh, a oprašta gte- 
šniku? Htjela ga je nešto zapitati, promrmljati riječ za- 
hvale, nagraditi ga barem osmijehom, jer je njezina duša 
bila slaba, a njezina usta lijepa. Ali je Isus opet bio počeo 
pisati po pijesku oborene glave. Vidjele su se samo. nje- 
gove mekane vlasi, što su sjale na suncu, i njegovi prsti, 
što su se polako pomicali po obasjanoj zemlji. 

GREŠNIC A 

Ali nijedna žena ga nije ljubila kao grešnica, koja ga 
je pomazala nardovim uljem i oprala svojim suzama u 
kući Šimunovoj. 

Svaki od nas ima pred očima događaj. Slika raspla- 
kane žene, koja je prosula kosu po nogama putnikovim, 
živi i danas u svačijoj mašti. Ali pravi smisao događaja 
malo je kome jasan, tako su ga izopačila prostačka i knji- 
ževnička tumačenja. Dekadenti prošloga stoljeća, srebro- 
pisci razbludničkih dragocjenosti, koje privlači smrad po- 
kvarenosti kao muhe izmetina i gavrane strvina, tražili su 
u evanđelju žene, koje mirišu po grijehu, kako bi se činilo, 
da su slične ženama njihovih pomamnih nemoćnih sanja. 
I prisvojili su, ukrašavši ih svečano baršunom naziva, svi- 
lom riječi, biserom i draguljima metafora, nepoznatu po- 
kajnicu — po imenu Mariju Magdalenu — neznanu pre- 
ljubnicu, Jeruzalemsku plesačicu Salomu, zlokobnicu He- 
rodijadu. 

Prizor o mazanju sasvim su iznakazili ti himbenjaci. 
On je jednostavniji, ali beskrajno dublji. Isus hvali ženu, 
što je donijela nard, ali nć hvali putenoga grijeha ni obične 
ljubavi, kao što je obično ljudi shvaćaju . . . 

Grešnica, što šuteći ulazi u Šimunovu kuću sa posu- 
dom od alabastra, nije više grešnica. Vidjevala je i po- 
znavala Isusa prije onoga dana. I nije više bludnica. Čula 
je, kako Isus govori. I nije više javna ženska, koja prodaje 
tijelo razvratnim muškarcima. Čula je glas Isusov, čula je 
njegove riječi; njegov ju je glas uznemirio, njegove su je 
riječi potresle. Žena, koja je bila svačija, naučila je, da 



266 



ima ljubav ljepša od razblude, siromaštvo bogatije od sta- 
tira i talenata. U času, kada ulazi u kuću Šimunovu, nije 
ona prijašnja žena, na koju su mještani podsmijevajući se 
pokazivali prstom, koju farizej poznaje i prezire. Njezina 
se duša promijenila. Sav se njezin život promijenio. Nje- 
zino je tijelo sada čisto; njezine su ruke čiste; njezine usne 
nemaju više bojadisanog crvenila, ali njezine su se oči nau- 
čile plakati. Ona je već spremna, da po Kraljevu obećanju 
uđe u kraljevstvo. 

Bez te se pretpostavke ne može razumjeti ono, što 
slijedi. Spašena grešnica hoće da se nečim oduži svome 
Spasitelju. I onda uzima nešto od najdragocjenijih stvari, 
što su joj ostale, zapečaćenu posudu punu narda, što joj 
je možda darovao kakav slijepi ljubavnik, pa tim skupo- 
cjenim uljem misli namazati kosu svome kralju. 

Prva joj je misao, dakle, zahvalnost. Njezin čin je čin 
javne zahvalnosti. Grešnica pred svima hoće da zahvali 
onome, koji je očistio njezinu dušu, koji je oživio njezino 
srce, koji ju je izvukao iz sramote, koji joj je dao tako 
slavnu nadu, da joj je kadra naknaditi sve radosti. 

Pritisnuvši na grudi svoju nenačetu alabastrenu sta- 
klenku, ulazi bojažljivo i obazrivo kao kakva djevojčica, 
koja prvi put ulazi u školu, kao uznica, koja je ovaj čas 
puštena iz tamnice. Ulazi s posudicom miomirisa ne go- 
voreći ništa i podigne oči samo trenutak, koliko je dosta, 
da kroz uzdrhtane vjeđe vidi, gdje je Isus. Primakne se 
počivaljci, a dršću joj noge i ruke, dršću guste trepavice, 
klecaju koljena, jer osjeća, da je svi gledaju, da je toliko 
ljudskih zjenica uprto u nju, radoznalo gledajući njezino 
lijepo lelijavo tijelo, pazeći, što će učiniti. 

Ona odbija grlić alabastrenoj posudici i polovicu ulja 
izlije na Isusovu glavu. Krupne se i teške kapi blistaju po- 
put rastopljena biserja na njegovoj kosi. Svojim rukama 
poput drage rastjeruje po uvojcima čistu pomast i ne su- 

staje, dok svaka vlas nije nakvašena, umekšana i sjajna. 
Sva se soba napuni mirisom; sve se oči, zapanjene, uko- 
čiše. 

Žena, još uvijek šuteći, prihvati otvorenu posudu i 
klekne pokraj nogu donosiocu mira. Izlije na dlan preo- 
stalo ulje te maže polagano, polagano desnu pa lijevu nogu, 
pozorno i nježno poput mame, koja prvi put kupa svoje 
dijete. Onda više ne može odoljeti, ne može se svladati, 
ne može obuzdati vala čeznutljive nježnosti, što joj pri- 
tiska srce, stiska joj grlo, nadimlje oči. Rada bi govoriti, 
reći, da je njezina zahvalnost bezazlena, čista srdačna za- 
hvalnost za dobro, što ga je primila, za novu svjetlost, što 
joj je otvorila oči. Ali gdje bi u onaj mah, pred svim onim 
ljudima, našla riječi, što bi ih morala reći, riječi dostojne 
neizmjerne milosti, dostojne njega? U drugu joj ruku drhte 
usne toliko, da ne bi mogla izustiti ni dvije vezane slovke; 
njezin bi govor bio samo mucanje isprekidano jecanjem. 
I onda, ne mogavši govoriti ustima, progovori očima: vrele 
suze joj se žurno jedna za drugom kotrljaju na Isusove 
noge, kao tihi prinosi njezine zahvalnosti. Onaj plač joj 
oslobađa srce od pritiska; suze je krijepe u jadu; ne vidi i 
ne osjeća više ništa, obuzima je neiskazana milina, koje 
nije nikada osjećala ni na majčinu krilu ni u muškom 
zagrljaju, prožima je jezom i oduzimlje joj snagu, muči je 
dirljivom nasladom, čitavo njezino biće u skrajnjem za- 
nosu, gdje radost zadaje patnju, a bol tjera na veselje, gdje 
su radost i žalost nešto strahovito jedno te isto. 

Tim plačem oplakuje ona svoj raniji život, bijedni svoj 
život sve do jučer. Pomišlja na svoje jadno tijelo, što ga 
okaljaše muškarci. Svima se morala smiješiti, svima je 
morala nuditi svoju zgužvanu postelju, svoje mirisno tijelo. 
Svima je morala hiniti užitak, koga nije osjećala; morala 
se pokazivati lažno zadovoljna i vesela onima, što su je 
prezirali, onima, koje je sama mrzila. 

Ali te njezine suze su u isto vrijeme suze radosti i 
olakšice. Ne plače samo radi svoje sramote, sada već 
izbrisane, nego radi prevelike miline života, koji tek po- 
činje. 

Plače radi svoga otkupljenog djevojaštva, radi svoje 
duše spasene od zla, radi čudesno povraćene čistoće, radi 
zauvijek dokinute osude, zauvijek opozvane. Plač je nje- 
zin plač veselja zbog drugoga rođenja, zanos radi nađene 
istine, radost radi nenadanog obraćenja, radi toga, jer je 
opet našla svoju dušu, koja kao da je bila izgubljena; plač 
čudesne nade, koja ju je izvukla iz blata materije i uzdigla 
u rasvjetu duha. Kaplje su narda i plača uzdarje za te 
nevjerovatne milosti. 

Ipak ne plače samo za sobom, ne plače samo zbog 
svoga bola i svoje radosti. Suze su, što kupaju noge Isu- 
sove, namijenjene i njemu. 

Nepoznata je žena pomazala svoga Kralja kao starin- 
skoga kralja. Pomazala mu je glavu, kao što su se poma- 
zivali vrhovni svećenici i vladari judejski; pomazala mu 
je noge, kao što se mažu gospoda i gosti na svetačne dane. 
Ali u isti mah ona ga, plačući, pripravlja za smrt i za 
pogreb. Isus, koji ide u Jeruzalem, znade, da su to po- 
sljednji dani njegova tjelesnog života. »Ona me je — reče 
učenicima — izlivši miomiris na moje tijelo, htjela pri- 
praviti za ukop«. Još ga je živa balsamirala miomirisima 
samilost jedne žene. 

Krist će još prije nego umre primiti treće krštenje, 
krštenje sramote, krštenje najvećeg poniženja: pretorovi 
će mu vojnici pljunuti u lice. Međutim on je u isti mah 
primio i krštenje slave i krštenje smrti. Pomazan je kao 
kralj, koji će slaviti slavlje u kraljevstvu nebeskom, nami- 
risan kao mrtvo tijelo, što će se položiti u grob. Simbol 
pomazanja sjedinjuje dvije sjedinjene tajne: mesijanstvo 
i raspeće. 



Jedna grešnica, tajanstveno izabrana za taj proročki 
obred, možda je nejasno naslućivala strahovito značenje 
toga unaprijed obavljenoga pomazanja. Drugi vid od lju- 
bavi, jači u žene, nego u čovjeka, slutnje od povišene i 
uzbuđene osjetljivosti, moradoše je navesti da osjeti, da 
će to tijelo, što ga ona mirisima natapa i miluje, za koji 
dan biti ledeni krvlju obliveni mrtvac. Druge će žene, pa 
možda i ona sama, poći na grob, da ga posljednji put na- 
mažu miomirisima, ali ga ne će više naći. Onaj, što danas 
blaguje sa svojim prijateljima, bit će u onaj čas na vra- 
tima drugoga pakla. 

I obuzeta tom slutnjom, plačna žena roni i dalje svoje 
suze na Isusove noge, dok se snebivaju svi, koji ne znaju 
i ne razumiju. Sada su noge osloboditelja, noge osuđenika, 
već sasvim vlažne od plača i slane su se suze pomiješale 
s mirisom narda. Jadna grešnica ne zna, kako bi otrla one 
noge, što su ih orosile njezine oči. Nema uza se bijeloga 
platna, a njezina joj se odjeća čini nedostojnom, da se do- 
takne tijela njezina Gospodina. Onda pomisli na svoju kosu, 
na svoju dugu kosu, koja se toliko sviđala radi svoje tan- 
čine i mekote. Rasplete pletenice, izvadi ukosnice, skine 
zaponce. Gusti joj pramen tamno plave kose padne na lice 
te pokrije njezino rumenilo i njezinu samilost. I valovljem 
toga pramena, kojeg su joj bile pune ruke, polagano je . 
otirala noge, što su donijele do te kuće njezina Kralja. 

MNOGO JE LJUBILA 

Među ljudima, koji su bili na toj večeri, nitko osim 
Isusa nije razumio tu ljubav prepunu usluge nepoznate 
žene. Ali svi su šutjeli zamišljeni u čudu. Nisu razumjeli, 
ali su nesvjesno poštovali ozbiljnost toga zagonetnog 
obreda. Svi osim dvojice, koji htjedoše osuditi postupak 
te žene, da bi uvrijedili gosta. Ta dvojica bijahu farizej 
i Juda Iskariot. Prvi nije govorio, ali su govorili njegovi 
pogledi jasnije od njegovih usana. A izdajnik je, oslanja- 
jući se na svoju blizinu s učiteljem, imao srčanosti te je 
i prigovorio. 

Šimun je u sebi mislo: »Da je on prorok, morao bi 
znati, tko je i kakve je vrsti žena, koja ga se dotiče; morao 
bi znati, da je grešnica«. 

Starome su se licemjeru gadile bludnice, kao onima, 
što su se s njima mnogo družili, ili onima, koji ih nikad 
nisu poznavali. On kao i njegova braća pripada neizmjer- 
nom groblju pobijeljenih grobova, koji su unutra puni ne- 
čistoće. Njima je dosta izbjegavati materijalni dodir s onim, 
što drže nečistim, sve ako im je i duša rezervoar neči- 
stoće. Njihov je moral neki sistem umivanja i pranja: pu- 
stit će, da umre ranjenik zapušten na cesti, da se ne bi 
okaljali krvlju; pustit će siromaha, da trpi glad, da se ne 
bi dotakli novaca na dan subotnji. Vrše kao i svi krađe, 
preljube i ubojstva, ali se peru toliko puta na dan, te 
umišljaju, da su im ruke čiste kao u dojenčadi. 

On je čitao zakon i još mu zuje u ušima kletve i pro- 
kletstva staroga Izraela protiv bludnica. »Neka ne bude 
bludnice između kćeri Izraelovih , . . Neka nitko, rođen od 



bludnice, ne ulazi u zbornicu Gospodnju . . . Ne nosi u 
kuću Gospodnju ni po kakvu zavjetu dobitke bludničine 
ni cijene za psa, jer su oboje odurni Gospodinu«. A Šimun 
se, mudri građanin, sjeća sa zadovoljstvom opomena pisca 
Priča: »Radi žene bludnice spada se na komad kruha. 
Bludnica je duboka jama, tko se druži s bludnicama, ra- 
siplje svoja dobra«. Da barem ništa ne stoje! Ali te su 
bestidnice kadre da spraskaju baštine. Stari se vlasnik 
ne može nikako smiriti, što je takav jedan opasni stvor 
ušao u njegovu kuću i dotiče se njegova gosta. On zna, 
da je bludnica Rahaba dala Josui pobjedu i da je jedina 
ona umakla od jerihonskoga pokolja; ali se sjeća i to, da 
je jedna bludnica upropastila nepobjedljivoga Samsona, 
strah i trepet Filistejaca. Farizeju nikako ne ide u glavu, 
kako čovjek, kojega narod naziva prorokom, još nije ra- 
zumio, kakva je to ženetina došla, da mu iskaže nečasnu 
čast. Ali je Isus čitao u srcu grešnice, a čita i u srcu 
Šimunovu, pa odgovara pričom o dva dužnika. Jedan je 
vjerovnik imao dva dužnika: jedan mu je dugovao pet 
stotina dinara, a drugi pedeset. A nemajući oni čime pla- 
titi, oprosti obojici dug. Koji će ga od njih više ljubiti? 
A Šimun odgovori: Mislim da će onaj, komu je više opro- 
stio. A Isus mu reče: Pravo si sudio. I obrativši se k ženi 
reče Šimunu: Vidiš li ovu ženu? Uđoh u tvoju kuću, a ti 
mi ne dade ni vode za noge; a ona mi suzama obli noge 
i osuši svojom kosom. Ti mi ne dade cjelova; a otkada 
uđoh, ona ne presta ljubiti moje noge. Ti mi ne pomaza 
glavu uljem; a ona mi pomaza noge mirisom. Zato ti ka- 
žem, da joj se opraštaju mnogi grijesi, jer je mnogo ljubila, 
a tko manje ljubi, manje mu se prašta. Potom reče ženi: 
Opraštaju ti se grijesi . . . Vjera te tvoja spasi, idi s mirom. 

Priča i tumačenje Isusovo pokazuju, kako se još i 
danas malo shvaća ovaj prizor. Svi, ili nemalo svi, sjećaju 
se samo riječi: »Mnogo će joj se oprostiti, jer je mnogo 

ljubila«. Tko pozorno čita tekst, uvjerit će se, da to obično 
tumačenje izvrće istinu. Zamišlja se, da joj je Isus oprostio 
grijehe, jer je mnogo ljubila ljude ili jer je mirisom i po- 
ljupcima pokazala svoju ljubav prema njemu. Primjer nam 
dvaju dužnika pokazuje, da riječi Isusove — netačno 
ponavljane, a još netačnije shvaćene — imaju sasvim drugi 
smisao. Ta žena je mnogo griješila, ali se obratila, pa joj 
je stoga mnogo oprošteno; a jer joj je mnogo oprošteno, 
ona ljubi onoga, koji ju je obratio, tko ju je spasio, tko joj 
je oprostio: nard i suze i poljupci su izraz te njezine za- 
hvalne ljubavi. Da grešnica, prije nego je unišla u kuću 
one večeri, nije bila postala drugačija, da je nije sila opro- 
štenja bila preobratila, ne bi bili dostajali svi mirisi indij- 
ski i egipatski i svi poljupci njezinih usta i sve suze nje- 
zinih očiju, da joj Isus oprosti život proveden u zlu. Ovo 
oproštenje nije nagrada za iskazano poštovanje, nego su 
ti iskazi njezina zahvalnost na dobivenom oproštenju, a 
veliki su, jer je bio velik oprost, a oprost je bio velik, jer 
je bio velik grijeh, 

Isus ne bi bio odgurnuo grešnice, sve da je bila uvijek 
grešnica, ali ne bi možda bio primio onih dokaza ljubavi, 
da nije bio uvjeren o njezinoj promjeni: sada je već i po 
strogim farizejskim propisima mogao govoriti s njom. 
»Vjera tvoja spasi te, idi s mirom«. 

Šimun ne zna, što bi odgovorio, ali se između učenika 
diže promukao i ljuti glas, koji Isus poznaje odavna. To 
je glas Judin. »Čemu toliko rasipanje? Taj se miris mcgao 
prodati za trista dinara i dati siromasima«. A drugi su 
učenici, pripovijedaju evanđelisti, odobravali Judine riječi 
i srdili se na ženu. 

Juda je čovjek, koji nosi kesu. Najnepošteniji među 
svima izabrao je najsramotnije: novac. A Judi se mili no- 
vac. Mili mu se sam po sebi, jer po njemu se može do 
moći. Juda govori o siromasima, ali ne misli na siromahe, 

kojima je Isus u pustome polju dijelio kruh, nego na svoje 
siromašne drugove, još odviše siromašne, da osvoje Jeru- 
zalem, da osnuju mesijsko kraljevstvo, u kojem se Juda 
nada, da će biti jedan od gospodara. I zavidan je pored 
toga, što je tvrdica; zavidan je kao sve tvrdice. Onoliko 
pomazanje podsjeća na posvetu kralja i Mesije, one poča- 
sti, što ih je lijepa žena iskazala njegovu poglavici, zadaju 
njemu muke; ljubomomost se, što je osjeća čovjek na 
čovjeka radi žene, miješa s mahnitom požudom. 

Ali Isus odgovara na Judine riječi, kao što je odgo- 
vorio na šutnju Šimunovu. Ne vrijeđa uvreditelja, nego 
brani ženu, koja leži kraj njegovih nogu. »Zašto dojađujete 
ovoj ženi? Ona je učinila dobro djelo prema meni; jer 
siromahe imate svagda sa sobom i možete im dobro činiti, 
kad hoćete, a mene ne ćete svagda imati. Ona je učinila, 
što je mogla: htjela je unaprijed pomazati moje tijelo za 
ukop. Zaista vam kažem, da će se po svemu svijetu, gdje 
se bude pripovijedalo evanđelje, pripovijedati i ovo, što 
je ona učinila na njezinu uspomenu«. 

Oni, što su sjedili s njima, možda i ne opaziše, kako 
je neiskazano žalosno bilo to proročanstvo. Još se ne mogu 
uvjeriti, da Isus mora stradati, da pobijedi; da će morati 
umrijeti, da vječno slavi slavlje. Ali Isus osjeća, da se 
približava taj dan. »Mene ne ćete imati svagda . . . Poma- 
zala me je za ukop«. Žena s užasom ču tu potvrdu njezine 
slutnje i novi val suza navali naglo iz njezinih očiju. Onda, 
lica zastrta razasutom kosom, iziđe bez ijedne riječi, kao 
što je bez riječi i ušla. 

Učenici su šutjeli; ne uvjereni, nego smeteni. Šimun 
je najboljim vinom nalijevao čaše svojim uzvanicima, da 
zabašuri svoje poniženje. Ali je mučaljivi stol u žutom 
svijetlu svijeća bio sada poput sablazne gozbe, kojom je 
prošla sjenka smrti. 

TKO SAM JA 

Ipak su učenici znali. Te riječi o smrti nisu za njih 
bile prve. 

Morali su se sjećati onoga nedavnoga dana, kada ih 
je Isus na samotnom put u stranama Cesareje Filipove 
zapitao, što svijet govori o njemu. Morali su se sjetiti 
odgovora, koji je buknuo kao nagli plamen, kao silan po- 
klik vjere iz dna Petrova srca. I svjetlost, što je zablje- 
štiila njih trojicu na vrhu gore. I naročitih proročanstva 
Kristovih o njegovu sramotnom svršetku. 

Čuli su i vidjeli, a ipak su se nadali svi — osim leđ- 
noga. Istina bi sinula u njima za trenutak kao bljesak u 
mraku. Onda bi opet nastala noć mrklija nego prije. Novi 
čovjek, koji je priznavao Krista u Isusu, čovjek po drugi 
put rođen, kršćanin, iščeznuo bi, da ustupi mjesto slijepom 
i gluhom Judejcu, koji je pred sobom vidio samo Jeru- 
zalem od opeke i kamenja. 

Pitanje, što ga je Isus upravio dvanaestorici na Cesa- 
rejskom putu, moralo bi biti početak potpunog obraćenja 
k novoj istini. Zar je trebalo Isusu znati, što drugi misle 
o njemu? Takva se radoznalost javlja samo u nestalnih 
stvorova, u ljudi, koji sami sebe ne poznaju, u slabića, 
koji ne znaju čitati sami u sebi, u slijepaca, koji se iie 
uzdaju u zemljište, na koje staju nogama. Takvo je pita- 
nje opravdano u svih nas — osim u njega. Jer nitko ništa 
ne zna, tko je, nitko ne pozna sigurno svoju narav, svoj 
zadatak, ime, kojim bi se mogao s pravom nazivati. Vječno 
ime, koje se strogo sljubljuje s našom sudbinom, naše 
bezuvjetno ime. Ono ime, što nam ga daju, dok smo još 

nijemi, zajedno s kruhom, soli i vodom, ime uneseno u 
gradske registre, upisano u knjige rođenih i umrlih, ono 
ime, koje majka jutrom tako slatko izgovara, a draga tako 
čeznutljivo šapuće noću; ime, što se najposlije ureže na 
grobnom kamenu, nije naše pravo ime. Svaki od nas ima 
tajno ime, koje izražava našu nevidljivu, istinitu bit i kojeg 
ne ćemo znati do dana novoga rođenja, do bijeloga uskrs- 
noga dana. 

Malo se tko usuđuje zapitati sama sebe: Tko sam ja? 
A još je manje onih, što mogu odgovoriti. Pitanje: tko si? 
najteže je, što ga čovjek čovjeku može zadati. Ljudi su 
ljudima zatvorena tajna, pa i u najmučnijim trenucima 
strasti, kada dvije duše očajno nastoje da budu jedna 
jedina duša. Ta svi smo tajna samima sebi. Živimo nepo- 
znati među nepoznatima. Mnogo naših bijeda nastaje od 
toga sveopćeg neznanja. Onaj, što igra ulogu kralja i drži 
sebe kraljem, nije drugo u vidu vječnosti, nego siromašni 
sluga, određen od početka vremena, da bude osrednji u 
nižim službama. Onaj drugi, koji je obukao sudačku ha- 
ljinu pogledajte ga dobro — rođeni je trgovac, njegovo 
je mjesto na trgu. Onaj tamo, što piše pjesme, nije razumio 
svoj unutarnji glas, morao ,je biti zlatar, jer mu se sviđa 
zlato, koje se može prometnuti u novac, i jer ga privlači 
filigram, dlijeto, mozaik, lažni dragulji. Onaj drugi, što 
su ga učinili vojskovođom, trebalo je da ide u školu: bio 
bi postao vješt profesor i dobar govornik! A onaj, što 
tamo na trgu drži govore, stresajući razbašurene kose, 
pozivljući narod na bunu, zalutali je piljar: crvene bi raj- 
čice, redovi luka, glavice češnjaka i glave zelja bila prava 
nagrada za njegovu misiju. Naprotiv ovaj ovdje, što psu- 
jući obrezuje vinograd i siplje gnoj na prekopanu zemlju, 
morao je proučavati zakonike i postati vještak, kako će 
ih izigravati; nitko ne umije kao on izmisliti zaplete i 
smicalice. A kakovu rječitost prosiplje i sada u sićušnim 

poslovnim sukobima siromah advokatski prvak stjeran u 

svoje staje i na svoja polja! 

Mi upadamo u te pogreške iz neznanja, jer nemamo 
duhovnih očiju dosta jakih, da čitamo u srcu, što bije u 
nama, i u srcima, što biju u grudima bližnjih tako neumo- 
ljivo odijeljenih. Sve je pogrešno krivnjom tih nepoznatih 
imena, za nas nečitljivih, a poznatih samo geniju. 

Ali kako bi moglo Isusu biti do toga, što o njemu 
misle ribari i seljaci? Isus, koji je mogao čitati u dušama 
misli skrivene i samima njima? Isusu, koji je jedini znao 
neiskazanom i neospornom sigurnošću mnogo prije onoga 
dana svoje pravo ime i svoju nadnaravnu narav? 

Odista, on ne pita, da sazna, nego da napokon saznadu 
njegovi; neka znadu sada, kad smo pri koncu, njegovo 
pravo ime. A na prve odgovore i ne odgovara. »Jedni vele, 
da si Ivan Krstitelj, drugi, da si Ilija ili Jeremija ili koji 
od uskrslih starih proroka«. Što je njemu stalo do tih 
grubih nagađanja priprostih i nepoznatih ljudi? On hoće, 
da dadnu konačni odgovor baš oni, koji su određeni, da 
svjedoče za njega među narodima i kroz vjekove. Ne će 
do posljednjega časa da silom nameće vjeru onima, koji 
iz neposredne blizine gledaju, kako živi i slušaju, što go- 
vori. Ime, koje dosele nije nitko od njih izustio, kao da je 
svima zadavalo strah, mora naglim izljevom ljubavi izbiti 
iz jedne od tih duša, moraju ga, slovo po slovo, izreći 
jedna od tih usta. 

— »A vi, što velite, tko sam ja?« 

Tada Šimun Petar bude prosvijetljen svjetlošću, kojoj 
skoro da ne bijaše dorastao i učini ga zauvijek Prvim. 
On ne može zadržati riječi, one mu naviru na usta gotovo 
nehotice u pokliku, za koji časak prije ne bi ni sam sebe 
držao sposobnim: »Ti si Krist, Sin Boga živoga. Tvoje 
riječi su riječi vječnoga života, i mi vjerovasmo i pozna- 
smo, da si svetac Božji«. 



Napokon je iz tvrde stijene šiknuo mlaz, koji je do 
danas gasio žeđu žezdeset pokoljenja. Bilo je to njegovo 
pravo i njegova nagrada. Petar je prvi pošao za njime, da 
ga prati na božanskom lutanju. Trebalo je, da on u tom 
lutaocu, sto naviješta kraljevstvo, prizna Mesiju, kojega 
su svi očekivali u pustoši vjekova i koji je napokon došao, 

a to je upravo onaj, što stoji pred njegovim očima na za- 
prašenom putu. 

Čisti Kralj, Sunce Pravde, Knez Mira, onaj, što ga je 
Bog morao poslati u svoje vrijeme, kojega su proroci pro- 
rekh u praskozorje prepuno žalosti i kazna i gledali, kako 
silazi na zemlju kao munja u punini pobjede i slave; koga 
su siromasi, izranjeni, gladni, uvrijeđeni, čekali od vijeka 
o vijeka, kao što suha trava čeka vodu, kao što cvijet 
čeka sunce, kao što usta čekaju poljubac i srce utjehu; 
Sm Božji i Čovječji, Čovjek, koji u tijelu skriva Boga, Bog 
koji je zavio svoje božanstvo u Adamov prah: to je on 
mili svagdanji brat, koji se mirno ogleda u začuđenim 
očima svojih izabranih. 

Čekanju je kraj; završeno je predvečerje. A zašto 
ga nisu umjeli prepoznati do onoga dana? Zašto nijesu 
nikad nikome rekli? Kada se rodila u onim previše pri- 
prostim dušama prva misao o pravom imenu onoga, koji 
ih je toliko puta uhvatio za ruku i govorio im na njihove 
usi? Jesu li mogli ikada i pomisliti, da bi jedan od njih 
čovjek iz puka kao i oni, radnik i siromah kao i oni — 
mogao biti spasilac, Mesija, kojega su objavljivali i čekali 
sveci i narodi? Samim ga svojim razumom ne bi bili kadri 
poznati, ni sjetilima, što ih svi imaju, ni znacima pisama. 
Samo nadahnućem odozgo, koje se izražavalo naglim pro- 
svjećenjem srca. Tako se onoga dana dogodilo u Petrovoj 
duši. »Blago tebi, Šimune, sine Jonin, jer tijelo i krv nisu 
to tebi objavili, nego Otac moj, koji je na nebesima«, 
tjelesne oči ne bi bez objave odozgo mogle vidjeti ono 

što su vidjele. Ali jer je Petar izabran da to proglasi, 
ne će ostati bez posljedica. To je nagrada, koja izaziva 
druge naknade. »Ti si Petar, i na toj ću stijeni sazidati 
Crkvu svoju, i vrata je paklena ne ce nadvladati. I tebi 
ću dati ključeve kraljevstva nebeskoga. Pa sto god svezes 
na zemlji, bit će svezano i na nebesima; i što god razri- 
ješiš na zemlji, bit će razriješeno i na nebesima«. 



Dostojanstvene riječi, iz kojih je nastalo jedno od naj- 
većih kraljevstava, što su ih ljudi osnovali na zemlji; je- 
dino od starih kraljevstava, što još živi u onom istom 
gradu, koji je vidio i postanak i propast najponosnijega 
među prolaznim carstvima. Zbog tih riječi mnogi su stra- 
dali, mnogi su bili mučeni, mnogi ubijeni. Da se te rijeci 
poreknu ili zadrže, protumače ili izbrišu, milijuni su se 
ljudi međusobno klali na trgovima i u bitkama, dijelila su 
se kraljevstva, društva su se drmala i raspadala, narodi 
su se bunili, uzrujavali su se carevi i prosjaci. Ali njihov 
je smisao u Kristovim ustima jednostavan i jasan. Ti, Pe- 
tre, moraš biti tvrd i čvrst kao stijena, i na cvrstoci tvoje 
vjere, koju si ti prvi priznao, osniva se prva kršćanska 
zajednica, skromna jezgra kraljevstva. Tu crkvu, koja sada 
ima samo dvanaest građana, ali koja će se raširiti do 
granica zemlje, ne će moći nadvladati sile zla, jer ste vi 
duh, a duha ne može nadvladati materija. Ti ćes zauvijek 
— a kada govorim tebi, govorim i svima onima, koji ce 
te naslijediti, sjedinjeni u istoj stalnosti zatvarati pa- 
klena vrata i otvarati svim pozvanicima vrata .nebeska. 
Ti ćeš vezati i razrješivati u moje ime; ono, što ti zabraniš 
poslije moje smrti, bit će zabranjeno i sutra u novom čo- 
vječanstvu, koje ću zateći, kada se vratim; ono, sto ti 
budeš zapovijedao, bit će pravo zapovjeđeno, jer ćes ti 
samo ono ponavljati, pa bilo to i drugim riječima, što 
sam ti govorio i naučio te. Bit ćeš sam glavom i u osobi 
svojih zakonskih nasljednika pastir međukraljevstva, vre- 





meniti i privremeni vođa, koji zajedno sa drugovima, što 
su ti poslušni, pripremaš kraljestvo Božje, kraljevstvo 
ljubavi. 

U naknadu za ovu objavu i ovo obećanje tražim od 
vas tešku kušnju: šutnju. Nikome zasada ne smijete kazati, 
tko sam. Moj dan je blizu, ali još nije svanuo; i vi ćete 
doživjeti ono, što ne očekujete, protivno onome, što oče- 
kujete. Znam ja cas, u koji ću morati govoriti i u koji ćete 
vi morati govoriti. Ali kada prekinemo šutnju, moj će se 
i vaš usklik čuti u najdaljim prostorima neba i zemlje. 

SUNCE I SNIJEG 

Gora Hermon je sa tri vrha vrlo visoka, pokrivena 
snijegom i u doba žege. To je najviša gora u Palestini, 
viša od Tabora. S Hermona, veli Psalmist, dolazi rosa na 
brežuljke sionske. Isus je postao svjetlost na toj gori, 
najvišoj među gorama u životu Kristovu, kojemu su gore 
kao neke postaje: Gora napastovanja, Gora blaženstava, 
Gora preobraženja, Gora raspeća. 

Samo su tri učenika bila s njime: onaj nazvani Stijena 
i Sinovi Groma, Vrletan prvi, kao oluja druga dvojica; 
društvo baš za ono mjesto i za onaj čas. On se molio odi- 
jelivši se sam u visini, više od njih i od svih drugih, 
klečeći možda u snijegu. Tko nije vidio zimi, na brdu, 
da sve, što je bijelo, prema snijegu postaje mrko i sivo? 
Blijedo lice kao da potamni, oprano platno izgleda blatno, 
papir je poput suhe ilovače. Onoga dana vidjelo se obratno 
na tome bijelom i pustom visu, oko kojega je samo nebo. 

Isus je sam molio postrance. Najednom, njegovo lice 
zasja se kao sunce, a njegove haljine postadoše bijele 
kao snijeg, što se ljeska na suncu, tako bijele, da ih nije- 
dan slikar ni mastilac ne bi mogao naslikati, čak ni zami- 
sliti. Na bijelom je snijegu jača bjelina, veći sjaj od sva- 
koga poznatog sjaja nadmašivao svaku zemaljsku svjetlost. 

Preobraženje je blagdan i pobjeda svjetlosti. Ostajući 
još — samo malo! — tijelo i tvar, Isus uzimlje od tvari 
najnježniji, najlakši, najduhovniji oblik. Njegovo tijelo, koje 
očekuje osloboditeljicu, postaje svjetlost sunčana, svjetlost 
nebeska, svjetlost duhovna i natprirodna; njegova duša 
u čovještvu molitvom izmijenjena, postaje vidljiva kroz 

tijelo, probija svojim žarkim sjajem branu tijela i tkanine 
kao plamen, što izgara stijene, u kojima je bio zatvoren, 
te ih čini prozirnima. 

Ali svjetlost nije jednaka na licu i na haljinama. Svje- 
tlost lica je svjetlost sunca; svjetlost haljina je ljeskanje 
snijega. Lice, ogledalo duše, ima boju ognja; haljina, tvar 
data za poslugu, boju leda. Jer duša je sunce, oganj, lju- 
bav; a haljine su, sve haljine, pa i ona teška haljina, što 
se zove tijelom, tamne, ledene, mrtve, pa se mogu ljeskati 
samo odraženom svjetlošću. 

Ali Isus, sav svjetlost, s licem, što sijeva poput blage 
munje, s haljinama, koje se sjaju poput zrakaste bjeline 

— zlato, što se iskri usred srebra — nije sam. Dva velika 
pokojnika, bijela kao i on, primiču mu se i govore s njim, 
Mojsije i Ilija. Prvi od spasitelja, prvi od proroka. Ljudi 
od svjetlosti i od ognja dolaze, da budu svjedoci novoj 
svjetlosti, što se iskri na Hermonu. Svi oni, što su govorili 
s Bogom, ostaju zavijeni i prožeti svjetlošću. Kad je Moj- 
sije sišao sa Sinaja, bilo mu je lice tako sjajno, te se morao 
pokrivati velom, da ne bi zabliještio ostale. A Ilija je uzne- 
sen na nebo u ognjenim kolima, u koja su bili upregnuti 
ognjeni konji. Ivan, novi Ilija, propovijedao je krštavanje 
ognjem, ali se njegovo lice, iako je bilo opaljeno od sunca, 
nije sjalo kao sunce. Jedini sjaj, što ga se dotakao, bijaše 
sjaj zlatne posude, na koju je bila stavljena njegova krvava 
glava, kraljevski dar strašnoj priležnici Herodovoj. 

Ali na Hermonu je onaj, koji se sjaje u licu više od 
Mojsija i uzići će na nebo kud i kamo savršenije od Ilije 

— onaj, kojega je Mojsije obećao te je imao doći poslije 
Ilije. Došli su k njemu, ali da poslije toga iščeznu zauvijek. 
Ne treba ih više poslije toga posljednjeg svjedočanstva. 
Svijet će već moći biti i bez njihova zakona i bez njihovih 
nada. Jedan sjajan oblak zakloni trojicu sjajnih od očiju 

trojice tamnih, koji čekaju, a iz oblaka se začu glas, koji 
poviče: Ovo je Sin moj ljubljeni. Slušajte ga! 

Taj oblak ne skriva svjetlosti, nego je podvostruči. 
Kao što iz olujnoga oblaka dolazi munja, koja u jedan mah 
obasja polje, tako iz ovoga oblaka, sjajnoga već po sebi, 
silazi plamen, koji izgara stari zavjet i potvrđuje zauvijek 
novo obećanje. Oblak od dima, koji je vodio Hebrejce, 
pustinjske bjegunce prema Jordanu, crni oblak, koji je 
okružavao Kovčeg i sakrivao ga u dane straha i trepeta, 
napokon je postao oblak tako silne svjetlosti, da je zaklo- 
nio i sunčani sjaj onoga lica, koje će naskoro u tami biti 
ćuškano. 

Ali kad iščeznu oblak, ostade Isus iznovice sam. Dvo- 
jice preteča i svjedoka nestade. Njegovo lice poprimi na- 
ravsku boju; njegovo odijelo postade svagdanje. Krist je 
i opet ljubezni brat, obraća se k onesviještenim drugovima: 
Ustanite i ne bojte se, ali ne kazujte nikome, što ste vi- 
djeli, dok Sin Čovječji ne uskrsne od mrtvih. 

Predbraženje je nagovještaj uzašašća; ali da se uskrsne 
u slavi, uvijek treba umrijeti u sramoti. 

MNOGI ĆE POSTRADATI 

Isus je oduvijek znao, da mora umrijeti, i to uskoro, 
sramotnom smrću. Bila je to nagrada, što ga je čekala, i 
koje ga nitko ne će lišiti. Tko spasava druge, spreman je 
da sam propadne; tko otkupljuje druge, treba da za plaću 
dade svega sebe, to jest jedinu vrednotu, koja je doista 
njegova, te nadmašuje i obuhvaća sve druge vrednote. 
Tko ljubi neprijatelje, tačno je, da mrze na njega i prija- 
telji; tko nosi spas svim narodima, mora ga ubiti njegov 
narod; tko nudi život, dostojan je da primi smrt. Svako je 
dobročinstvo takva uvreda nezahvalnim i upornim lju- 
dima, da je može osvetiti samo najveća kazna. Mi nagi- 
njemo uho samo glasovima, što se dižu iz grobova, a ono 
malo poštovanja, što smo ga kadri iskazati, odajemo samo 
onima, koje smo pobijali. U slabašnom pamćenju ljudskoga 
roda ostaju samo istine napisane krvlju. 

Isus je znao, što mu se sprema u Jeruzalemu i u svim 
je svojim mislima nosio uklesanu smrt, kao što će kasnije 
reći jedan, koji je bio dostojan da to prikaže. Tri puta 
prije toga pokušali su ga ubiti. Prvi put u Nazaretu, kada 
su ga doveli na rub klisure, na kojoj je bio sagrađen grad, 
i htjeli da ga strmoglave dolje. Drugi put Judejci, uvrije- 
đeni njegovim govorima u hramu, pograbiše kamenje, da 
ga kamenuju. I treći put o prazniku posvete hrama, zimi, 
pograbiše kamenje s ceste, da ga ušutkaju. 

Ali sva tri puta mogao se skloniti, jer dan njegov još 
ne bijaše došao. Te je predznake smrti čuvao u duši sam 
za sebe sve do posljednjega dana. Nije htio rastužiti svo- 
jih učenika, koji bi se možda sablaznili, što idu za osude- 



nikom, koji je u svome srcu već na umoru. Ali nakon tro- 
struke posvete svoga mesijstva — povika Petrova, svjet- 
losti sa Hermona, pomazanja u Betaniji — nije više mogao 
šutjeti. Dobro je poznavao bezazleno natucanje dvanae- 
storice. Znao je, da nakon rijetkih trenutaka oduševljenja 
i nadahnuća nisu uvijek kadri misliti drugačije nego što 
misli obični narod, da su im ljudski i najuzvišemji sni. 
Znao je, da čekaju Mesiju kao pobjedonosnoga obnovite- 
lja zlatnoga doba, a ne kao Čovjeka Boli. Zamišljali su ga 
kao pobjednika s počastima i darovima, a ne kao prezrena, 
popljuvana i isprebijana čovjeka; zamišljali su ga kao 
uskrisitelja mrtvih, a ne kao onoga, koji je pogubljen kao 
ubojica. 

Trebalo ih je upozoriti unaprijed, da se novo pouz- 
danje ne sruši u dan sramote; trebalo je, da čuju iz usta 
Mesije i osuđenika, da će Mesija biti osuđen, da će po- 
bjednik morati iščeznuti u strašnom porazu, da će Kralja 
svih kraljeva ipogrđivali sluge cesarove, da će Sina Bo- 
žjega razapeti zaslijepljene sluge Božje. 

Tri puta pokušali su ga smaknuti; tri puta objavljuje 
dvanaestorici, poslije Petrova priznanja, da mu se smrt 
približila. A tri će vrste ljudi narediti, da ga ubiju: Starje- 
šine, glavari svećenički, književnici. 

Tri će sukrivca biti potrebna za njegovu smrt: Juda, 
koji ga izdaje, Kajfa, koji ga osuđuje, Pilat, koji dopušta 
da se izvrši osuda. A bit će i tri vrste materijalnih izvr- 
šilaca kazne: sluge, koji će ga uhvatiti, Židovi, koji će 
pred namjesništvom vikati »raspni ga«, rimski vojnici, 
koji će ga pribiti na križ. 

Tri će stupnja, kao što sam kaže dvanaestorici, imati 
kazna. Najprije će ga grditi i ružiti, zatim će ga poplju- 
vati i bičevati i napokon ubiti. Ali oni se ne smiju pre- 
plašiti ni plakati. Kao što život ima nagradu u smrti, tako 
je i smrt obećanje drugoga života. Poslije tri dana uskrs- 

nut će iz groba, da više nikada ne umre. Krist ne donosi 
obilje zlata ni žita, nego besmrtnost i brisanje svih grijeha 
svima onima, koji ga budu slušali. Ali besmrtnost i slo- 
bodu treba platiti onim, što im je protivno: sužanjstvom i 
smrtnom borbom. Cijena je tvrda i jaka, ali potrebno je 
nekoliko dana stradanja i ukop, da se kupe tisućgodišta 
života i slobode. 

Učenici se na te objave uzrujavaju i ne će da vje- 
ruju. Ali Isus je već počeo trpjeti predočujući u mislima i 
izričući strašne dane svršetka. Sada već baštinici njegove 
riječi znadu sve i Krist može krenuti u Jeruzalem, da se do 
kraja ispuni ono, što je rekao. 

MARAN ATHA 

Ali će barem jedan dan biti sličan kralju, koga si- 
romasi čekaju svako jutro u godini na pragovima svetoga 
grada. 

Pasha se približuje. Posljednja će se sedmica, kojoj 
nikad neće biti kraja — još ne svanu nova nedjelja — 
sada započeti. 

Ali ovaj put Isus ne ulazi, po običaju, kao nezapažen 
putnik pomiješan s hodočasničkom povorkom u smrdljivu 
metropolu, što se sa svojim kućama, bijelim poput gro- 
bova, šćućurila pod slavičnim hramom, koji se diže nebu 
pod oblake, a suđeno mu je da izgori. Ovaj put, posljednji 
put, Isusa prate njegovi najbliži, njegovi zemljaci, žene, 
koje će plakati, dvanaestorica, koji će se sakriti. Gali- 
lejci, koji dolaze, da proslave jedno staro čudo, ali s na- 
dom, da vide novo čudo. Ovaj put nije sam: s njime je 
predstraža kraljevstva. I ne dolazi kao nepoznat: prete- 
kao ga je glas o uskrsnućima. U prijestolnici, gdje vlada 
mač, trgovačko zlato, farizejsko pismo, ima očiju, koje 
gledaju na Maslinsku goru, i srdaca, koja odjekuju neo- 
bičnim kucanjem. 

Ovaj put ne će ući pješice u grad, koji bi morao biti 
prijestolje njegova kraljevstva, a bit će njegova raka. Kad 
je došao u Betfagu, pošalje dvojicu učenika, da potraže 
magarca. Naći će ga svezana za plot: neka ga odvezu i 
dovedu ne pitajući nikoga ništa. Ako gospodar što rekne, 
odgovorite, da treba Gospodinu. 

Govorili su sve do naših dana, da je Isus htio jahati 
na magaretu u znak poniznosti i krotkosti, kao da je htio 

simbolički pokazati, da svome narodu dolazi kao Knez 
Mira. Ali se zaboravilo, da magarac, u mladosti vremena 
i snage, nije bio otporni tovamjak aanašnjah dana, onaj 
umorni kostur u poderanoj koži, iscrpljen robovanjem kroz 
vjekove, upotrebljavan samo zato, da nosi košare i vreće 
po kamenju loših strmaca. Starinsko je magare bila po- 
nosna i borbena životinja, lijepa i krepka kao i konj, do- 
stojna da se žrtvuje bogovima. Homer, majstor u poredbama, 
nije kanio niti je htio poniziti silnog Ajaksa, prepono- 
sitog Ajaksa, kada ga je isporedio s magarcem. A He- 
brejci upotrebljavaju nepripitomljeno magare u poredbama 
drugoga značenja. »Čovjek je bezumna i nesmotrena srca 
— veli Sofar Naomaćanin Jobu — a rađa se kao ždrijebe 
divljega magareta«. I Danijel pripovijeda, da je Nabuko- 
donozor radi kazne za svoje silništvo »bio istjeran između 
ljudi i srce mu postade kao u zvijeri, a stan mu bijaše s 
divljim magarcima«. 

Isus je izričito zaiskao nepripitomljeno magare, ko- 
jega nije nitko nikada uzjahao — dakle slično divljemu. 
Jer onoga dana životinja, što ju je on izabrao, ne prikazuje 
simbolički poniznost jahača, nego narod židovski, koji će 
Krist osloboditi i saviti; tu nepokornu i jogunastu životi- 
nju, koje nijedan prorok i nijedan vladar nije umio pripi- 
tomiti i koja je danas vezana za kolac, kao što je Izrael 
vezan rimskim užetom ispod kule Antonije. Hebrejski narod 
bezumna i nesmotrena srca kao magare u knjizi Jobovoj; 
dostojan drug najpokvarenijeg kralja; rob tuđinski, ali u 
isto vrijeme uporan i buntovan sve do današnjega vre- 
mena, hebrejski je narod našao napokon svoga jahača. 
Samo za jedan dan: i na njega će se, zakonitoga gospo- 
dara, podignuti te iste sedmice, ali za malo. Svadljiva će 
prijestolnica biti srušena, hram stubokom srušen, a bo- 
goubojnički će narod biti raspršen kao pljeva vječnoga vi- 
jača po svoj zemlji. 

Tako je tvrd magareći hrbat, da prijatelji meću na 
njega svoje haljine. Strana, što se spušta s Maslinske gore, 
kamenita je i oduševljeni drugovi bacaju po hrapavom 
šljunku svetačne haljine, I to je kretnja posvete. Skidajući 
haljinu sa sebe, čovjek se svlači, a to je početak golote, 
koja želi ispovijed i ubija lažni stid. Golota tijela istinski 
obećava golotu duha. Težnja za ljubavlju iskazuje se u 
najvećoj milostinji: da dademo ono, što imamo na. sebi. 
»Ako ti netko zaište haljinu, daj mu i ogrtač«. 

I započinje se silazak po sunčanoj žegi i u žaru slave 
posred svježih odrezanih grančica i uz himne i poklike 
pune pouzdanja. 

Bio je početak svježega travnja, početak proljeća. 
Podnevno se zlato širilo oko grada po probuđenim po- 
ljima, po zelenim vinogradima i po vrtovima krijepeći se. 
Nebo se širilo u beskonačnost, a bilo je neobično vedro. 

Beskrajno nebo poput liljana, čisto i veselo kao obe- 
ćanje Božjega oka. Nije bilo zvijezda, ali se činilo, da skupa 
s našim suncem mirno sjaju i bljeskaju i druga daleka 
sunca. Mlaki je vjetar, zaslađen rajskim daškom, povi- 
jao nježno slobodne vrške drveća i mijenjao boju djevičan- 
skog lišća u razvoju. Bio je to jedan od onih dana, kada 
se modrilo čini modrije, zelenilo zelenije, svjetlost svjet- 
lija, ljubav zaljubljenija. 

Oni, što su pratili Krista, kad je silazio, bili su ushi- 
ćeni u onom zanosu svijetla i trenutka. Nikad jošte nisu 
osjetili kao onoga dana, da su prepuni radosti i hvale. 
Poklik Petrov prometnuo se u poklik te male i vatrene 
vojske, koja se je spuštala nizbrdicom prama kraljevskom 
gradu. »Hosana Sinu Davidovu!« klicali su mladići i dje- 
vojke. Pa i učenici; premda su upozoreni, da će to biti 
posljednji dan, premda znaju, da je to sprovod čovjeka 
na umoru, i učenici se u tom živom zanosu počinju gotovo 
nadati. 

Povorka se približavala k tajanstvenom, gluhom, ne- 
prijateljskom gradu pomamno i bučno poput bujice, koja 
više ne poznaje nasipa. Ti seljaci, ti provincijalci stupaju 
naprijed kao da su zakriljeni šumom, što se kreće, kanda 
hoće u smrdljive zidine, u tamne uličice unijeti malo polja 
i slobode. Najsmjeliji su uz cestu narezali grančica od 
palma, borovnica i maslina, kao za praznik sjenica. 
I mašu njima visoko vičući najvatrenije riječi iz psalama 
prema užarenom licu onoga, koji dolazi u ime Božje. 

Prva kršćanska legija već je pred vratima jeruzalem- 
skim, a klicanje se još ne stišava: »Blagoslovljen Kralj, 
koji dolazi u ime Gospodnje! Mir na nebu i slava na vi- 
sini!« Ti povici dopiru do ušiju farizeja, koji dohrliše 
ozbiljna i stroga lica, da vide, kakav je to buntovni urne- 
bes. Ti povici sablazniše njihove mudre uši, uznemiriše 
njihova sumnjičava srca. I neki od njih isprčivši se u uče- 
njačkim plaštevima viču između svjetine Isusu: Učitelju, 
prekori svoje učenike! Ne znaš li, da se takve riječi mogu 
upraviti samo Gospodinu ili onome, koji dolazi u ime 
njegovo? 

A on će ne zastajući: Ja vam kažem, ako oni umuknu, 
kamenje će povikati! 

Nepomično šutljivo kamenje, koje bi Bog po Ivano- 
vim riječima mogao pretvoriti u djecu Abrahamovu; uža- 
reno pustinjsko kamenje, kojega Isus ne htjede pretvoriti 
u kruh na zahtjev napasnika; kamenje s putova, kojega 
su se već dva puta mašili neprijatelji, da ga kamenuju, 
gluho kamenje jeruzalemsko bilo bi manje gluho, manje 
ledeno, manje bešćutno od farizejskih duša. 

Ali tim odgovorom potvrdi Isus, da je Krist. Te su 
riječi navještaj rata. Zbilja, novi Kralj, čim je ušao u grad, 
dade znak za navalu. 

PEĆINA RAZBOJNIKA 

Pope se u Hram. Tu gore bili su na okupu svi njegovi 
neprijatelji. Sveta se zgrada na vrhu brijega, nova i bijela, 
blistala na vrelom sunčanom sjaju. Stari se kovčeg nomada, 
što su ga volovi vukli po žarkim pustinjama i bojištima, 
zaustavio i skamenio tu gore, da straži nad kraljevskim 
gradom. Pokretni šator bjegunaca prometnuo se u jaku 
tvrđavicu od kamena i od mramora, u predgrađe gizdavo 
od palača i stubišta, hladovitih trijemova i svijetlih dvo- 
rišta; zatvoreno zidinama okomito nad dolinom; zaštićeno 
kulama i tomjevima poput utvrde. Nije to bila samo ograda 
za svetinju nad svetinjama ni oltar za žrtve; nije to bio 
samo hram, vjerozakonska tvrđava, tajanstveno svetište 
naroda. Sa svojim stražamicama, stanovima za čuvare, 
skladišta za žrtve, blagajnicama za ostavinu, prostorijama 
za trgovinu, trijemovima za sastanke i zabavljanje, bijaše 
on sve drugo nego mjesto za sabranost i molitvu. Sve: 
tvrđava za slučaj opsade, banka za uloške, sajmište za 
vrijeme hodočašća i praznika, bazar u svako vrijeme, burza 
za ugovore, forum za politikanske prepirke, za nadmudri- 
vanje mudrijaša, za brbljanja besposličara: mjesto za šet- 
nju, za sastanke, za promet. Sagradio ga je kralj nevjernik, 
da zadobije vjernost čangrizavoga i buntovnog naroda; 
da udovolji oholosti i škrtosti svećeničke kaste; kao oruđe 
za rat i trg za trgovinu: morao se Kristovim očima činiti 
kao prirodna zbornica svih neprijatelja njegove istine. 

Isus uđe u hram, da razori hram. Ostavit će Titovim 
Rimljanima, da sravne sa zemljom zidove, da razbacuju 
kamenje, da popale zgrade, da opljačkaju mjed i zlato, da 

pretvore u čađavu ruševinu golemi Herodov dvorac. Ali 
on razara i razorio je vrednote, što ih taj ponositi hram 
izražava svojim naslaganim i poredanim stijenama, poplo- 
čanim dvorištima i svojim zlatnim vratima. Isus se penje 
u hram. Preobraženi sa Gore protiv književnika, koji se 
isušiše među svicima pergamena, Mesija novog kraljevstva 
protiv otimača kraljevstva izrođena u nagodbama i gnji- 
la u sramotama. Evanđelje prema Torahu, budućnost 
prema prošlosti, oganj ljubavi prema pepelu pisma. Svanuo 
je dan udara. Isus, praćen pjesmom oduševljenoga mnoštva, 
penje se prema raskošnome leglu svojih neprijatelja. Taj 
put on poznaje, sjeća ga se. Koliko puta ga je prevalio kao 
malo dijete vođen za ruku u gomili poklonika, usred buke 
i prašine galilejskih skupina! Kao nepoznat dječak kasnije 
je pomiješan u stisci na sunčanoj žezi, zaglušen i umoran 
gledao gore u zidine očajno žudeći, da stigne na vrh, pa 
da nađe ondje gore, u svečanoj ogradi, maio hladovine za 
svoje oči, malo vode za svoja usta, utješnu riječ za svoje 
srce. 

Ali danas se sve promijenilo. Ne vode njega, nego on 
vodi. Ne ide, da se moli, nego da kažnjava. Zna, da je ondje 
unutra, iza lijepih pročelja ove uzvišene grobnice, samo 
pepeo i gnjilež: njegovi neprijatelji, koji prodaju pepeo i 
hrane se gnjiležom. Prvi je protivnik, što izlazi pred njega, 
demon gramzivosti. 

Ulazi u dvorište neznabožaca, koje je prostranije i 
naseljenije od svih drugih. Velika popločana i suncem oba- 
sjana poljana nije trijem svetišta, nego prljavi sajmišni trg. 
Paklenski žagor, silna buka diše iz gustog mravinjaka ban- 
kara, preprodavača, posrednika i kupaca, koji daju i pri- 
maju novce. Tu su stočari s govedima i stadima ovaca; 
prodavači golubova i grlica uza stalke poredane po zemlji; 
ptičari s krletkama prepunim kričavih vrabaca; mjenjački 
stolovi sa zdjelicama puncatim mjedi i srebra. Trgovci 

pipaju bokove životinja određenih za žrtvu, od balega 
uprljanih nogu; ili jednoličnim glasom dozivaju žene, koje 
nose novorođenčad, poklonike, što su došli da prinesu pre- 
tilu žrtvu, gubavce, koji će žrtvovati žive ptice, jer su 
ozdravili ili žele ozdraviti. Novčari s novcem obješenim o 
uho, da budu lakše prepoznati, dugim noktima i gotovo 
požudnim rukama prebacuju svjetlucave i zvučne hrpe; 
posrednici se šuljaju među silom sjaćenih ljudi; oprezne 
seoske tvrdice razdraženo se prepiru u dugom pričanju, 
prije nego odriješe kese i dadu novac za zavjetnu žrtvu, a 
od časa do časa rikne vo, kojemu je dosadno, te dubokom 
rikom nadmaši dražesno blejanje janjaca ili vrisku žena, 
zveket drahma i sikala. 

Taj prizor za Isusa nije nov. Znao je, da je kuća 
Božja pretvorena u kuću Mamonovu, pa mjesto da se ondje 
u tišini moli duhu, ljudi od materije trguju, u sporazumu sa 
svećenicima, vražjom nečisti. Ali ovaj put ne zadrža u sebi 
gnjev i odvratnost. Da sruši hram, započinje rušiti trgo 
vanje. Božanski siromah, koga prate njegovi siromasi, 
nasrće na robove novca. Uzme nekoliko komada užeta, 
sveže ih zajedno u bič te kroči put između zapanjenoga 
svijeta. Mjenjački se stolovi prevrnuše na prvi udar, novci 
se kotrljaju po zemlji uz presenećeni i bijesni urlik; sto- 
lice se prodavača ptica prevrću po raspršenim golubicama. 
Pastiri, opazivši tu lomljavinu, stanu rivati goveda i ovce 
k ogradama. Ptičari grabe krletke pod pazuho pa bježe 
kud'koji. Vika se i buka diže do nebesa; netko buči sa- 
blažnjen, netko odobrava. Iz drugih dvorišta grne novi 
svijet u metež. Isus, okružen najsmjelijima, vitla bičem te 
preostale mjenjače gura k vratima. I ponavlja iz svega 
glasa: Nosite to odavle. Kuća je Božja kuca molitve, a vi 
je pretvarate u pećinu razbojničku! 

I posljednji pipaši srebra isprazmše dvorište kao 
dronjci, što ih pomete sjevernjak. 

Taj čin Isusov bio je ne samo pravedno čišćenje sve- 
tišta, nego i javno očitovanje njegove mržnje na Mamonu 
i na Mamonine sluge. Trgovina je — taj moderni bog — 
za njega oblik lopovluka. Tržište je, dakle, pećina uslužnih 
razbojnika, zaštićenih pljačkaša. No ono, što običaj hvali 
i zakon dopušta, ne može podnositi onaj, koji se ne upušta 
u svjetske nagodbe i ne traži nego samo duhovni dobitak. 
Među svim vrelima zakonom zaštićene krađe, što se zove 
trgovinom, najgadnija je i najsramotnija trgovina novcem. 
Ako tko dade ovcu za novce, uvjereni smo, da se njemu 
daje više novaca, nego što ovca zbilja vrijedi. Ali ti on 
daje barem nešto, što nije mrski metalni simbol bogatstva, 
daje ti živo biće, koje će ti na proljeće dati vunu, koje će 
ti ojanjiti janje i koje ćeš ti pojesti, bude li ti drago. Ali je 
razmjena novca novcem, kovanog metala drugim metalom, 
nešto neprirodno, bezumno, vražje. Sve je ono, što je 
u vezi s bankom, sa mjenjačnicom, odbitkom, lihvom, ta- 
janstvena i odbojna sramota, koja je vazda ulijevala strah 
bezazlenim dušama, to jest čistim i dubokim dušama. Se- 
ljak, koji sije žito, krojač, koji šije odjeću, tkalac, koji 
tkaje vunenu ili lanenu tkaninu, imaju do neke granice 
potpuno pravo, da im dobitak poraste, jer dodaje nešto, 
čega nema u zemlji, u tkanini, u vuni. Ali da jedna hrpa 
novaca rodi druge novce bez muke i rada, da čovjek ne 
izradi ništa vidljivo, upotrebljivo, što veseli, to je sablazan, 
koja nadmašuje i smućuje svaku zamisao. Tko trguje nov- 
cem, tko natrpava srebro, taj je pravi rob đavolske čaro- 
lije. A đavo, zahvalan, daje upravo njima, bankarima i 
novčarima, vlast nad zemljom. Oni i danas zapovijedaju 
narodima, izazivlju ratove, more narode glađu, grabe k sebi 
paklenim sustavnim isisavanjem život siromaha pretvara- 
jući ga u zlato, s koga kaplje znoj i krv. 

Krist, koji žali bogataše, ali prezire i mrzi na bogat- 
stvo, prvi zid, koji ne da da se vidi kraljevstvo nebesko, 

pomeo je pećinu razbojničku i očistio hram, u kojem će 
vršiti posljednje istine, što ih još ima kazati. Ali je onim 
nasilnim činom digao protiv sebe sve trgovačko građan- 
stvo jeruzalemsko. Istjerani će zahtijevati od svojih go- 
spodara, da se kazni onaj, što ruši trgovinu na svetom 
brijegu. Ljudi od novaca lako će postići, da ih saslušaju 
ljudi od zakona, koji su već iz drugih razloga ljuti kao 
zmije. To više, što je Isus, poremetivši trgovanje u hramu, 
osudio i same svećenike i naškodio im. Najugledniji su ba- 
zari bili vlasništvo Aninih sinova, to jest najbližih rođaka 
vrhovnoga svećenika Kajfe. Svi su golubovi, što su se pro- 
davali rodiljama u dvorištu neznabožaca, bili iz gnijezda 
cedrovskih šuma Aninih, a svećenik je dobavljač dobivao 
četrdeset saa na mjesec za same grlice. Mjenjači ne bi 
bili smjeli boraviti u hramu, ali su plaćali velikim sadu- 
cejskim obiteljima svećeničkoga plemstva dobru desetinu 
od tisuće i tisuće sikala, što je donosila razmjena stranoga 
novca u hebrejski. A sam je hram bio golema narodna 
banka s kovčezima za novce i jakim kasama u riznicama. 

Isus je dirnuo u živac dvadeset tisuća svećenika jeru- 
zalemskih, naudio je njihovu ugledu i kasi. Preokrenuo je 
naopako vrijednost njihova izopačenoga i osakaćenog 
pisma, u ime kojega zapovijedaju i tove se. Osim toga pro- 
tjerao je njihove saveznike, trgovce i novčare. Ako on 
pobijedi, propade sve. Ali se ta dva staleža, u opasnosti, 
još tješnje pobrate, da uklone s puta opasnoga nametnika. 
Trgovci i svećenici dogovore se, možda još iste večeri, da 
će kupiti izdajicu i križ. Građanstvo će dati nešto po- 
trebnoga novca; duhovništvo će naći vjersku izliku; tu- 
đinskoj je vladi stalo do toga, da omili duhovništvu i gra- 
đanstvu, pa će pozajmiti svoje vojnike. 

Ali Isus, izišavši iz hrama, preko Maslinova brda 
uputi se prema Betaniji. 

ZMIJE I GROBOVI 

Kada se vratio sutradan, stočari su se i mjenjači bili 
stisnuli vani blizu vrata, ali u dvorištima je žamorio uzru- 
jan narod. 

Presuda, što ju je Isus izrekao i izvršio protiv poštenih 
lupeža, bila je uzrujala prljavi bludnički grad, koji je kunjao 
kao kakva kravetina izmorena i izmuzena. Oni su udarci 
užetom djelovali kao kamenje bacano na jeruzalemski 
žabnjak. Zviždanje je kaznenoga biča odjednom probudilo 
siromahe sa srsima radosti i gospodu sa drhtajima straha. 

I već zorom svi pohrliše gore iz mračnih ulica i iz 
sjajnih zgrada, iz radionica i s trgova, ostaviše sve poslove 
s onim nemirom, što obuzima ljude, koji očekuju čudesa 
ili osvetu. Dođoše radnici, vunari, mastioci, krpači, drvo- 
djelje, svi oni, koji preziru cincare, lihvare, gulikože ne- 
bogih siromaha, hulje, koje su se bogatile na trošak siro- 
maha. Dođoše među prvima jadnici, izmet grada, odrpanci, 
zablaćeni ušljivci, prosjaci s gubavim krastama, s odvije- 
nim ranama, s kostima, koje strše kroz opaljenu kožu, kao 
dokaz gladi. Bijahu došli i poklonici sa strane, oni iz Ga- 
lileje, što su pratili Isusa, kad je svečano silazio, i zajedno 
s njima Hebrejci iz sirijskih i egipatskih naseobina, u boljoj 
odjeći, kao daleki rođaci, koji se kadikad pojavljuju u očin- 
skom domu na obiteljskim svečanostima. 

Ali penjali su se, također, po četvorica ili petorica, 
i književnici i farizeji. Bijahu to saveznici i braća, dostojni 
da budu zajedno. Književnici bijahu naučitelji zakona, fa- 
rizeji čistunci zakona. Nemalo svi književnici bijahu fari- 
zeji, mnogi farizeji bijahu književnici. Zamislite profesora, 

koji učenjačkom cjepidlačarstvu dodaje licemjernu svetost, 
ili bogomoljca, koji je napravio mrko lice pedagoga, što 
se razbacuje znanjem, pa ćete dobiti modernu sliku knji- 
ževnika farizeja ili farizeja književnika. Lovorom ovjen- 
čani svetonja, licemjer akademik, mudrijaš kveker — svi 
ti tipovi mogu dati jedno te isto. 

Oni su se, dakle, penjali onoga jutra k hramu s mnogo 
oholosti izvana i s mnogo najgorih nakana iznutra. Zamo- 
tani u duge plašteve s resama, što su se lepršale, nadutih 
prsa, mutnih očiju, uzdignutih vjeđa, nasmiješenih usta, ne- 
mirna i uzdrhtana nosa, stupali su ponositim korakom, koji 
je odavao veličanstvo i gnjev tih povlaštenih krvnika 
Božjih. 

Isus ih je čekao sred tisuću očiju, koie su odrazivale ne- 
što od njegove svjetlosti. Nije to bio prvi put, da su mu 
se oni primicali. Koliko su se puta naganjali ovdje, ondje 
on i farizeji u pokrajini! Farizeji su od njega čekali znak 
s neba kao nadnaravski dokaz, da je Mesija — jer su fa- 
rizeji vjerovali u skori dolazak Spasiteljev protivno dvo- 
umnim saducejima, koji su bili utonuli u zakonsku epiku - 
revštinu. No farizeji su toga spasitelja zamišljali kao strogog 
Judejca, kao što su bili i oni, pače su držali, hoće li da ga 
budu dostojni primiti, da je dosta očuvati se čistima izvana 
i čuvati se prestupka svakoga i najmanjega pravila Knjige 
levitske. Mesija se, sin Davidov, ne bi udostojao spasiti 
onoga, tko se ne bi uklanjao od svakoga pa i dalekog 
dodira s tuđincima i s neznabošcima; tko ne bi vršio i naj- 
manju zapovijed o zakonskom čišćenju; tko ne bi uredno 
davao sve desetine hramu; tko pod svaku cijenu ne bi po- 
štovao praznik subotnji. U njihovim očima, Isus nikako nije 
mogao biti onaj, koga oni očekuju. Nisu se kod njega 
vidjeli vanredni i čarobni znaci: bio je zadovoljan, da liječi 
bolesnike, da govori o ljubavi, da ljubi. Vidjeli su ga, gdje 
jede s carinicima i s grešnicima, a sa strahom su i užasom 



opazili, da njegovi učenici ne peru uvijek ruke, prije nego 
sjednu za sto. A još je gora i veći užas i nesnošljivija sa- 
blazan bila nepoštivanje subote. Isus se nije ustručavao 
ozdravljivati i u dan subotnji i nije držao za prestupak 
u onaj dan činiti dobro nesrećnoj braći. Dapače, naprasito 
se hvalio huleći, da je subota stvorena radi čovjeka, a ne 
čovjek radi subote. 

Farizejima je u duši bila samo jedna sumnja o Isusu: 
je li luđak ili varalica? Da ga iskušaju, više su mu puta 
namještali bogoslovske stupice i dijalektičke klopke, ali 
uzalud. Dok je obilazio pokrajinom, vukući za sobom 
dvanaestak prostačina, puštali su ga na miru, uvjereni, da 
će ga i posljednji luđak kada tada ostaviti. Ali sada je 
stvar bila ozbiljna. Onaj se čovjek, praćen ruljom pijanih 
seljaka, drznuo ući u hram kao gospodar i podbo je one 
nesrećnike, da ga pozdravljaju kao Mesiju. Usto je pri- 
svojio sebi pravo svećenika i, da se tobože pokaže kraljem, 
istjerao je baš gadno poštene trgovce, pobožne ljude, koji 
su se divili farizejima, ako se i nisu u svemu i posve u njih 
ugledali. Do onoga su dana farizeji i književnici bili i odviše 
popustljivi i milosrdni. Ali bi odsele nesravnjiva dobrota 
tih čovjekoljubivih učitelja bila izdajnička i nerazborita. 
Nesnosna sablazan, ponovljeno oskvrnuće, javni izaziv 
traže kaznu i osvetu. Lažni se Krist mora ukloniti, i to 
što prije. Književnici su se i farizeji penjali gore, da se 
uvjere, ima li još bezočnosti, da se povrati na mjesto, koje 
je okaljao svojom hvastavošću. 

A Isus je usred uzbibane gomile poklonika čekao 
upravo njih. Upravo njima je htio reći, u lice svima, u po 
bijela dana, što misli o njima. Ono, što je Bog mislio o 
njima. Konačnu istinu o njima. Jučer je osudio bičem pre- 
prodavače stoke i novčare varalice. Danas je bio red na 
onima, koji trguju riječima, koji lihvare zakonom, koji mi- 
jenjaju istinu. Osuda ih onoga dana nije istrijebila; u svakom 

naraštaju niču opet pod novim imenima, ali je na njihovim 
licima žig, koji se ne da izbrisati, gdje god se rodili i 
zapovijedali. 

»Teško vama, književnici i farizeji licemjeri!« 

Njihovi se grijesi mogu svesti na jedan, ali je taj naj- 
otrovniji od sviju, grijeh, koji se najteže može oprostiti. 
Grijeh protiv duha. Uvreda istine, izdaja istine i duha; 
pustošenje jedinoga čistoga bogatstva, što ima svijet. Lo- 
povi kradu dobra, što se mogu potrošiti, ubojice ubijaju 
tijelo, koje propada, bludnice blate tijelo određeno, da 
sagnjije. A licemjeri kaljaju riječ apsolutnoga, kradu obe- 
ćanja vječnosti, ubijaju duše. U njih je sve himba: odjeća 
i govor, učenje i rad. Riječ poriču činima, ponutrica ne 
odgovara vanjštini, potajna svinjarija tjera u laž i slabi 
svaki njihov zahtjev. Licemjeri su, jer tovare na leđa na- 
rodu teško breme, a onda ne će ni prstom da maknu. Lice- 
mjeri su, jer se oblače u duge haljine s resama i sa širokim 
skutovima, da im se klanjaju na trgovima i zovu ih uči- 
teljima, a sakrili su ključ savjesti i zaključali su vrata 
kraljevstva nebeskoga, pa niti ulaze sami, niti puštaju da 
uđu drugi. Licemjeri su, jer se dugo mole pred svima, a 
potom proždiru kuće udovičke i iskorišćuju slabe i za- 
puštene. Licemjeri su, jer čiste i peru zdjelu i čašu izvana, 
a iznutra su puni grabeža i neumjerenosti. Licemjeri su, 
jer paze na sitnice u obredima i čišćenjima, a ne haju za 
ono, što je veće: cijede komarca, a gutaju devu. Licemjeri 
su, jer izvršuju i najmanje pripise, a ne osvrću se na ono 
jedino, što je najpotrebitije; plaćaju tačno desetinu od 
metvice, od rutvice, od kima i od kopra, a nemaju u sebi 
pravednosti, milosrđa i vjernosti. Licemjeri su, jer dižu 
spomenike prorocima i kite grobove starih pravednika, a 
gone pravednike, što žive u njihovo vrijeme i spremaju se, 
da ubijaju proroke. »Zmije, gujinje leglo, kako ćete po- 

bjeći od osude i ognja? Evo ja vam šaljem proroke, mu- 
drace i književnike; od njih ćete neke pobiti i razapeti, 
druge ćete šibati po svojim zbornicama i goniti od grada do 
grada, da na vas padne sva krv pravedna, što je prolivena 
na zemlju od krvi pravednoga Abela do krvi Zaharije, ko- 
jega ubiste među crkvom i oltarom.« 

Primili su baštinu Kajinovu. Kajinovi su potomci, 
unuci. Ubojice braće, krvnici svetaca, raspinjači proroka. 
I kao Kajinu Bog je na njihovo lice utisnuo znak, otajni 
znak neumrlosti. Ne mogu biti ubijeni, jer njihove ruke mo- 
raju ubijati. Bratoubojica bjegunac spasio se onim znakom 
među prvim živim ljudima, a kroz sve će vjekove ostajati 
u životu ubojice farizeji, jer Bog hoće da se služi njima 
za uzvišena djela one pravde, koja u sićušnim očima si- 
ćušnih ljudi čini bezumlje i ludost. Vječna odluka, većini 
neobjavljiva, prijeti smrću, najsavršenijom smrću onima, 
koji oponašaju Boga. Ali priprosti čovjek ne bi mogao 
ubiti sveca, pa ni grešnika, koji bi mogao biti čudesni za- 
metak svetosti. A svetac ne bi bio više svetac, ako bi 
drugome svecu uništio život, jedinom bratu, kojega mu je 
dao otac. Zato je stvorena za sve vjekove i sve narode 
farizejska pasmina, koja se ne može nikada istrijebiti. 
Pasmina onih, koji nisu nikada bili bezazleni poput djeteta, 
ali ne znadu puta k spasenju; onih, kojih nijesu grešnici 
u tjelesnim očima, ali su od glave do pete utjelovljenje 
najjadnijeg grijeha; onih, koji bi se htjeli pričinjati svecima, 
a mrze na prave svece. Njima je Bog kao prikladnom 
oruđu za strahovito i potrebno uništenje povjerio ulogu 
krvnika za savršene. Vjerni svome zadatku, nepovredljivi 
kao što i žitelji pakla, obilježeni kao Kajin, besmrtni kao 
licemjerje i okrutnost, preživjeli su sva carstva i sva 
rasula. Različnih lica u različnoj odjeći, s različnim propi- 
sima i izlikama, plodni i uporni prekrili su svijet sve do 
današnjega dana. I kad nijesu mogli ubijati klincima i 

ognjem, sjekirom i nožem, upotrebili su s najboljim uspje- 
hom jezik i pero. 

Dok im Isus govori u prostranom obasjanom dvorištu, 
prepunom svjedoka, zna, da govori svojim sucima i onima, 
koji će po posrednicima biti pravi začetnici njegove smrti. 
Njegova šutnja pred Kajfom i pred Pilatom opravdana 
je od ovoga dana. On je njih osudio, a oni će njega. Sudio 
im je ranije, pa im ne će imati šta reći, kad budu htjeli 
da mu sude. 

Slike smrti dolaze na usne, kad im govori o njima. 
Zmije i grobovi, crne izdajničke guje, koje ti, čim se pri- 
maknu, izbace u krv sav otrov, što su ga sakrivale u zu- 
bima. Bijeli grobovi, lijepi izvana, a unutra su puni kužne 
gnjiloće. 

Farizeji, koji su stajali pred Isusom i svi njihovi po- 
tomci, kao zakoniti sinovi rado se skrivaju u sjeni mrtvaca, 
da što lakše priprave svoje otrove. Ledeni su kao zmijska 
koža, kao grobna ploča, te ih nikada ne može ugrijati ni 
oganj sunca, ni oganj ljubavi, ni oganj pakla. Znaju sve 
riječi, samo ne poznaju riječi života. 

»Teško vama, književnici i farizeji, licemjeri, jer ste 
kao grobovi, koji se ne vide i tko ide po njima, ne zna za 
njih.« Znao ih je jedino Isus — i zato ne će ostati više od 
dva dana u grobu, koji mu kopaju. 

KAMEN NA KAMENU 

Trinaestorica izađu iz hrama, da kao i u druge dane 
uziđu na Maslinsku goru.. Jedan učenik — koji je to 
mogao biti? Možda Ivan Salomin, još malko premlad, pa 
spreman, da se čudi ili Iskariot, koji je odviše štovao bo- 
gatstvo? — prozbori Isusu: 

— Gle lijepih zgrada! I kako je divno kamenje! 

Učitelj se okrene i pogleda visoke zidine obložene 
mramorom, što ih je gizdavi račundžija Herod podigao na 
brijegu, te odgovori: 

— Vidiš li ove velike zgrade? Ne će ostati ni kamen 
na kamenu, koji se ne će srušiti. 

Onaj, što je zadivljeno uskliknuo, odmah zanijemi. 
Nitko nije imao snage da odgovori. Svi su išli smućeni i 
začuđeni promišljajući u sebi o onim riječima. Grozne 
riječi za uši onih putenih Judejaca, za ona mala srca 
slavičnih provincijalaca. I druge im je grozne riječi, koje 
je grozno čuti, grozno razumjeti, grozno vjerovati, rekao u 
posljednje dane onaj, koji ih je ljubio. Ali nisu se sjećali 
tako groznih riječi, kao što su bile ove. Znali su, da je 
on Krist, da će morati stradati i umrijeti, ali su se nadali, 
da će odmah zatim uskrsnuti u pobjedničkoj slavi, kao 
novi David, te da će Izraelu dati obilje, a njima, vjernim 
suputnicima na ovoj opasnoj skitnji i bijedi, najveće na- 
grade i vlasti. Ali ako će Judeja vladati svijetom, Jude- 
jom će morati upravljati Jeruzalem i sjedište uprave mora 
biti hram velikoga kralja. Ako ga sada zauzimlju nevjer- 
nici, saduceji, licemjerci, farizeji, izdajice književnici, Krist 
će ih protjerati i dati mjesto svojim apostolima. Kako bi, 

dakle, mogao biti razoren hram, sjajni spomen ranijega 
kraljevstva, očekivana tvrđava novoga kraljevstva? 

Taj govor o kamenju činio se tvrđim od samoga ka- 
menja Šimunu nazvanom Stijena i njegovim drugovima. 
Nije li Krstitelj rekao, da Bog može pretvoriti jordansko 
kamenje u djecu Abrahamovu? Nije li sotona rekao, da 
Sin Božji može u kruh pretvoriti pustinjsko kamenje? Ne 
reče li sam Isus, ulazeći među jeruzalemske zidove, da će 
mjesto ljudi kamenje klicati pozdrave i pjevati himnu? 
I nije li baš on učinio, da iz ruku njegovih neprijatelja 
ispadne kamenje, što su bili skupili, da ga ubiju, i da 
ispadne onima, koji su optuživali preljubnicu? 

Ali učenici nijesu mogli razumjeti govora o hramskom 
kamenju. Da će te stijene, velike i krupne, strpljivo iz- 
valjene iz planina, dovučene izdaleka na volovima, iste- 
sane i uglađene dlijetom, položene jedna na drugu s pra- 
vom umjetničkom vještinom, da tu bude najdivniji hram 
na svijetu, da će one stijene, ugrijane i sjajne od sunca, 
biti iznovice rastavljene i smrvljene u ruševine, nijesu 
mogli, nijesu umjeli shvatiti. 

Čim dođoše na Maslinsku goru i nakon što je Isus 
sjeo prema hramu, nijesu mogli obuzdati radoznalosti. 

— Razjasni nam, dakle, kada će to biti? I kakav 
će biti znak za tvoj povratak? 

Odgovor je bio govor o posljednjim stvarima — drugi 
govor na gori. Onda je, na početku svoga učenja, kazao, 
kako treba obnoviti svu dušu, da se osnuje kraljevstvo; 
sada, dva koraka od smrti, uči, kakva će kazna snaći ne- 
pokorne i kakav će biti njegov drugi dolazak. 

Taj govor, koji se još manje razumije od govora na 
gori, a još više zaboravlja, ne odgovara samo na jedno 
pitanje, kao što više ljudi misli. Učenici su postavili dva 
pitanja. Kada će se dogoditi ono, što je rekao, to jest, kad 
će biti razoren hram? I kakvi će biti znaci tvoga do- 

laska? I dva su odgovora. Isus kazuje događaje, koji će se 
zbiti prije propasti Jeruzalema, a onda opisuje znakove 
svoga drugoga dolaska. Premda se taj govor čita u evan- 
đeljima kao jedna cjelina, ima dva dijela. Dva su proro- 
čanstva, posve različna: prvo se obistinilo još prije nego 
je iščeznuo naraštaj Isusov, ni četrdeset godina poslije 
njegove smrti. Dani drugoga proročanstva nisu još sva- 
nuli, ali možda ovaj naraštaj ne će proći, a da se ne vide 
prvi znaci. 

OVCE I KOZE 

Isus poznaje slabost svojih učenika. Slabost duha, a 
možda i slabost tijela. I upozorava ih odmah na dvije 
opasnosti, što ih čekaju: prijevaru i mučeništvo. 

»Čuvajte se, da vas tko ne prevari; jer će mnogi doći 
u ime moje i govorit će: Ja sam Krist; i mnoge će pre- 
variti. . . Tada, ako vam tko reče: Evo ovdje je Krist ili 
ondje, ne vjerujte, jer će ustati lažni Krist i lažni proroci 
i pokazat će znakove velike i čudesa, da bi prevarili, ako 
bude moguće, i izabrane. Doći će pod mojim imenom i 
reći: Ja sam; i vrijeme je blizu. Ne idite za njima.« 

Ali ako izbjegnu zamke lažnih Mesija, ne će se moći 
spasiti od progona neprijatelja pravoga Krista. »Tada će 
vas predati na muke i pobit će vas, i svi ce zamrziti na 
vas radi mojega imena. Metnut će na vas ruke i gonit će 
vas i predavati u zbornice i u tamnice; vodit će vas pred 
kraljeve i upravitelje radi mojega imena ... A izdavat 
će vas i roditelji i braća i rođaci i prijatelji. I predat će 
brat brata na smrt i otac sina, i ustat će djeca na rodi- 
telje i pobit će ih. I tada će se mnogi sablazniti i drug će 
druga izdati i zamrzit će drug na druga. I jer će se umno- 
žiti bezakonje, ohladnit će ljubav u mnogih. Ali ni dlaka 
s glave vaše ne će propasti. Kao nagradu za svoju ustraj- 
nost steći ćete život, i tko pretrpi do kraja, bit će spasen«. 

Onda će se pojaviti znaci skore kazne. »I kada ču- 
jete, gdje se govori o ratovima i bunama, ne uplašite se, 
jer sve to treba da bude prije; ali odmah poslije toga ne 
će biti kraj. Ustat će narod na narod i kraljevstvo na kra- 
ljevstvo; i bit će veliki potresi, i u različitim će mjestima 



biti pomora i gladi i bit će strašnih pojava i velikih zna- 
kova na nebu«. 

To je uvod. Red će se na svijetu poremetiti. Zemlja, 
koja miruje, gledat će, kako čovjek napada na čovjeka, 
narod na narod. I sama će zemlja, natopljena krvlju, ustati 
protiv ljudi; strest će se ispod njihovih nogu, rušit će 
njihove kuće, rigat će pepeo, kao da iz ždrijela svih gora 
izbacuje svoje mrtvace, i uskratit će bratoubojicama hra- 
nu, što kao zlato požuti svakoga ljeta po poljima. 

A kada se sve to zbude, doći će kazna na narod, koji 
se nije htio preporoditi u Kristu, i nije primio evanđelja, 
na grad, koji ubija proroke, koji na brežuljku Golgoti pri- 
bija svoga Gospodina i progoni njegove svjedoke. »Kada 
vidite, da je Jeruzalem opkolila vojska, znajte, da se pri- 
bližilo vrijeme njegove propasti. Kada vidite mrzost opusto- 
šenja, o kojem govori Danijel prorok, na svetom mjestu, 
onda oni koji budu u Judeji, neka bježe na bregove i oni, 
koji budu u gradu, neka izlaze iz njega i koji budu u polju, 
neka ne ulaze u grad. Tko bude na krovu, neka ne silazi 
da uzme, što mu je u kući, i tko bude u polju, neka se ne 
vraća da uzme haljinu svoju. A teško trudnim ženama i 
dojiljama u one dane! Molite se, da bijeg vaš ne bude zimi 
ni u subotu, jer će biti velika nevolja, kakve nije bilo od 
postanka svijeta dosada, niti će ikada biti. Jer će nastati 
velika nevolja na zemlji i gnjev na ovom narodu. Past će 
od oštrice mača i odvest će se u ropstvo po svim narodima; 
i Jeruzalem će gaziti neznabošci, dok se ne završe vremena 
neznabožačka « . 

Prvo je proročanstvo izrečeno. Jeruzalem će biti 
zauzet i razoren, a od hrama, okaljenoga »mrzošću opusto* 
šenja« ne će ostati kamen na kamenu. 

Ali Isus još nije kazao sve, još dosada nije govorio o 
svom drugom dolasku. 

»Jeruzalem će gaziti neznabošci, dok se ne završe 
vremena neznabožačka«. Koja su to »vremena neznabo- 
žačka«? Ta je riječ u grčkom tekstu izrečena tačnije nego 
u drugim jezicima: to su vremena prikladna, prilagođena, 
zgodna za neznabošce, to jest vremena, u koja će se Ne- 
judejci obratiti k evanđelju, koje je objavljeno Judejcima 
prije nego drugima. I zato pravi svršetak ne će doći, dokle 
god se radosna vijest ne odnese među sve narode, dokle 
god neznabošci, nevjernici budu gazili grad Jeruzalem. 
»I propovijedat će se ovo evanđelje o kraljevstvu svemu 
svijetu za svjedočanstvo svim narodima; i tada će doći 
kraj«. 

Drugi će dolazak Kristov s neba, p a r u s i a, biti 
svršetak ovoga svijeta i početak pravoga svijeta, vječ- 
noga kraljevstva. Svršetak je Judeje objavljen pretežno 
znacima čovječanskim i zemaljskim; onaj će drugi svrše- 
tak objaviti pretežno božanski i nebeski znaci. »Sunce će 
pomračiti, i mjesec ne će dati svoje svjetlosti, i zvijezde 
će s neba padati; i na zemlji će nastati tjeskoba među 
narodima poradi silovite buke morskih valova. Ljudi će 
umirati od straha i od čekanja, što će se dogoditi, jer će 
se sile nebeske pokrenuti. I tada će se pokazati znak 
Sina Čovječjega, gdje dolazi na oblacima sa silom i sla- 
vom velikom«. 

Prigodom propasti Jeruzalema uzbudila se samo mala 
zemlja. Ali kod ovoga sveopćega svršetka poremetit će 
se nebo i zemlja. U velikoj će se nenadanoj tami čuti 
samo buka vode i vriska užasa. To je dan Gospodnji. Dan 
gnjeva Gospodnjega, o kojem su u svoje vrijeme govorili 
Ezekijel i Jeremija, Izaija i Joel. »Dan je Gospodnji blizu, 
i doći će kao oluja, koju šalje Svemoćni. Dan maglovit i 
mračan . . . Zemlju, koja je o njegovu dolasku bila raj 
raskoši, ostavlja opustošenu i praznu... Potamnjet će 
ljudi i njihova će lica biti boje poput pečene gline. Sve će 

mišice oslabiti, i sva će ljudska srca smalaksati. I slomit 
će se; spopast će ih muke i bolovi; mučit će se poput po- 
rodilje; svatko će zabezeknuta lica gledati u susjeda . . . 
Evo ide dan Gospodnji, dan strašan, pun srdžbe, gnjeva i 
jarosti, da zemlju obrati u pustoš i s nje rastjera grešnike. 
Najsjajnije zvijezde nebeske ne će dati svjetlosti i potam- 
njet će, sunce ce pomračiti o svome rađanju i mjesec 
ne će svijetliti svojom svjetlošću. Nebesa će se zaviti kao 
knjiga i sva će njihova vojska pasti, kao list s loze i 
smokve«. 

To je dan Očev, dan tame na nebu i užasa na zemlji. 
Ali se odmah zatim počinje dan Sinovlji. 

Ne javlja se ovaj put iz dna tamne staje, nego s vi- 
sokoga nebeskog svoda, ne više potajno i bijedno, nego 
u sili i sjaju slave. »I poslat će anđele svoje, koji će pro- 
nicavim glasom trublje sabrati izabrane njegove od če- 
tiri vjetra, od kraja do kraja neba«. I kada zvuci nebeski 
probude sve one, koji spavaju u grobovima, započet će 
neopozivi izbor. 

»A kada dođe Sin Čovječji u slavi sa svim anđelima, 
sjest će na svoje slavno prijestolje. I sabrat će preda se 
sve narode; i razlučit će ih jedne od drugih, kao što pa- 
stir razlučuje ovce od jaraca; i postavit će ovce s desne 
strane sebi, a jarce s lijeve. Tada će Kralj reći onima, što 
budu s desne strane: Dođite, blagoslovljeni Oca mojega, 
primite kraljevstvo, koje vam je pripravljeno od postanka 
svijeta. Jer ogladnjeh, i dadoste mi jesti, ožednjeh, i na- 
pojiste me; gost bijah, i primiste me, go bijah, i odjenuste 
me; u tamnici bijah, i dođoste k meni. Tada će mu odgo- 
voriti pravednici: Gospodine, kada te vidjesmo gladna, i 
nahranismo te? Ili žedna, i napojismo te? Kada te vidjesmo 
kao gosta, i primismo te? Ili gola, i odjenusmo te? Kada 
te vidjesmo bolesna ili u tamnici, i dođosmo k tebi? I 
Kralj će im odgovoriti: Zaista vam kažem, kada 



učiniste jednom najmanjem od ove moje 
braće, meni učiniste. 

Tada će reći i onima s lijeve strane: Odlazite od 
mene, prokleti, u oganj vječni, koji je pripravljen za 
đavla i za njegove anđele! Jer bijah gladan, i ne dadoste 
mi jesti; ožednih, i ne napojiste me; gost bijah, i ne pri- 
miste me; go bijah, i ne odjenuste me; bolestan i u tam- 
nici bijah, i ne obiđoste me. Onda će mu i oni odgovo- 
riti: Gospodine, kada te vidjesmo gladna ili žedna, ili 
gosta ili gola, ili bolesna ili u tamnici, i ne poslužismo te? 
Tada će im odgovoriti: Zaista vam kažem, ako ne 
učiniste najmanjem od ove moje braće, ni 
meni ne učiniste. I ovi će otići u muke vječne, a 
pravednici u život vječni«. 

Isus ni u svojoj slavi kao sudac na posljednji dan ne 
zaboravlja na siromahe i nesrećnike, što ih je toliko lju- 
bio za svoga prvog dolaska. On se htio pojaviti kao jedan 
od »najmanjih«, što pružaju ruke prema vratima i nad 
kojim se »veliki« gnjušaju. Bio je na zemlji u vrijeme Ti- 
berijevo, gladan kruha i ljubavi, bio je žedan vode i mu- 
čeništva; bio je tuđin u svojoj rođenoj zemlji, i braća ga 
njegova nisu poznavala; sebe je skidao, da odjene onoga, 
koji je drhtao; bolovao je od tuge, i nitko ga nije tješio; 
bio je zatvoren u jadnoj tjelesnoj tamnici, u tijesnoj tam- 
nici zemaljskoj. Bio je božanski gladan duša, žedan vjere, 
došljak iz bezimene domovine, go pod šibama i pljuvač- 
kama, bolesnik od svete ludosti ljubavi. Ali ne misli ni 
danas sam na sebe, kao što nije mislio ni onda, kada je 
bio kao čovjek među ljudima. 

Izborni zakonik ima samo jedan naslov: samilost. On 
je i dalje živio sve vrijeme od prvoga do drugoga dolaska 
u obliku siromaha i putnika, bolesnika i mučenika, bes- 
kućnika i robova. I sada plaća svoje dugove. Milosrđe 
iskazano »najmanjima«, njemu samom je iskazano, pa će 



se odužiti u ime sviju njih. Samo će oni biti osuđeni na 
vječne muke, koji ga nisu primali, kad se pojavljivao u ne- 
brojenim tjelesima jadnika, jer su, odbijajući nesrećnika, 
odbijali Boga, uskraćujući kruha, vode i haljina siromahu, 
osudili su Sina Božjega na studen, na žeđu i na glad. Ocu 
nije potrebna vaša pomoć, jer je sve njegovo, a ljubi vas 
i onaj čas, kad ga proklinjete. Ali treba ljubiti Oca i u 
osobi njegove djece. Oni, koji nisu napojili žedna, trpjet 
će vječno žeđu; oni, koji nisu zaštitili gola od studeni, 
trpjet će u ognju vječnom; oni, koji nisu okrijepili sužnja, 
bit će na vijeke sužnji u paklu; oni, koji nisu primali go- 
sta, ne će biti primljeni u vječna nebesa; a zubi onoga, 
koji nije posluživao grozničava, cvokotat će od groze u 
vječnoj groznici. 

Veliki siromah na dan svoje slave nagradit će sva- 
koga po pravednosti svojim beskrajnim bogatstvom. Tko 
je dao malo života malenima, živjet će zauvijek; tko je 
ostavio malene da se muče, mučit će se do vijeka. I onda 
će se pusto nebo obasuti drugim jačim suncima, zvijezde 
će snažnije blistati, i bit će novo nebo i nova zemlja, i 
oni koji uskrsnu, ne će živjeti poput današnjih ljudi, kao 
životinje, nego kao anđeli. 

RIJEČI KOJE NE ĆE PROĆI 

Ali kada će se to dogoditi? Sada znamo, kakvi će 
biti znaci i kako će se dogoditi: ali kada? Hoće li nas, 
koji slušamo, još grijati sunce, ili će te događaje morati 
čekati unuci unuka, dok ćemo mi biti pepeo i kosti u 
utrobi zemlje? 

Dvanaestorica ostaju sve do kraja zatvoreni kao dva- 
naest kamenova. Istina je uz njih, i ne vide je. Svjetlost 
je među njima, ali ih svijetlo ne prožima. Da su barem 
među kamenjem dijamanti, što odražavaju zraku, koja 
padne na njih! Ali oni su neizglađeno kamenje, tek izva- 
đeno iz mračnog kamenoloma, gluho, neprozirno kamenje, 
koje sunce može ugrijati, ali ne zapaliti, kamenje, koje 
se rasvijetli izvana, ali ne vraća primljene svjetlosti. Još 
nisu shvatili, da Isus nije obični vrač, Tagetov ili kaldejski 
učenik, i da nema ništa zajedničkog s drskom hvalisavo- 
šću zvjezdoznanaca. Nisu shvatili, da proricanje u određeno 
vrijeme ne bi na ljude neposredno djelovalo za obnovu, 
koja iziskuje stalnu pripravnost. Možda nisu dobro ra- 
zumjeli, da je otkrivenje, objavljeno na Maslinskoj gori, 
dvostruko proročanstvo, koje se proteže na dva doga- 
đaja različna i udaljena. Možda su oni provincijalni ribari, 
kojima je jezero bilo more, a Judeja svemir, pomiješali 
propast hebrejskoga naroda s propašću ljudskoga roda, 
kaznu Jeruzalema s drugim dolaskom Kristovim. 

No premda su Isusovi govori dcprli do nas pomiješani 
u spisima sinoptika, pokazuju nam dva različna proro- 
čanstva, dva velika roka. 

Prvo naviješta svršetak judejskoga kraljevstva, kaznu 
Jeruzalema, razorenje hrama; drugo, svršetak staroga 
svijeta, drugi Isusov dolazak, sud pravednika i grešnika i 
početak novoga kraljevstva. 0 prvom je kazano, da je 
posve blizu — ovaj naraštaj ne će proći, dok se to ne 
dogodi — i da je lokalno i ograničeno, jer se tiče samo 
Judeje, a naročito njezine prijestolnice. Drugome se ne 
zna ni dana ni časa, jer neki događaji, koji se sporo zbi- 
vaju, ali su potrebni, dogodit će se prije propasti, koja 
će biti, za razliku od prve, sveopća. 

Prvo se zbilja doslovce ispunilo ni četrdeset godina 
poslije raspeća, dok su još bili u životu mnogi od onih, 
koji su poznavali Isusa. Drugi dolazak, pobjedonosnu pa- 
rusiju, na koju apostolsko vjerovanje danomice podsjeća, 
očekuju svi, koji vjeruju u Onoga, koji je rekao onoga 
dana: »Nebo će i zemlja proći, ali riječi moje ne će proći«. 

Isus je bio umro tek prije nekoliko godina, kada se 
započeše pokazivati znaci prvoga proročanstva. Lažni 
proroci, lažni Kristi, lažni apostoli provrvje.še po Judeji. 
Kao što zmije izlaze iz rupa, kad nastane ljetna žega. Prije 
nego je Poncije Pilat pošao u progonstvo, pojavi se u Sa- 
mariji varalica, koji je obećavao, da će naći posuđe sve- 
toga šatora, što ga je Mojsije zakopao na gori Gerizimu. 
Samaritanci su vjerovali, da će to otkopavanje biti znak 
dolaska Mesijina, te se pobunjene gomile sakupiše na pla- 
nini, dok ih ne rastjeraše rimski mačevi. 

Za namjesnika Kuspija Fada, koji je upravljao od 44. 
do 66., ustade neki Teuda, koji se izdavao za veliku lič- 
nost i obećavao velika čudesa. Pridruži mu se 400 ljudi, ali 
on bude uhvaćen i pogubljen, a oni, što mu povjerovaše, 
uništeni. Poslije njega pojavio se nekakav Hebrejac iz 
Egipta, koji sakupi četiri tisuće očajnika i utvrdi se na Ma- 
slinskoj gori javljajući, da će na jedan njegov mig pasti 



zidovi jeruzalemski. Namjesnik Feliks navali na njega i 
prisili ga, da pobjegne u pustinju. 

Međutim se u Samariji razglasio zloglasni Simon 
Vrač, koji je zaluđivao svijet čudesima i čarolijama i uvje- 
ravao, da je on Božja moć, koja se naziva velikom, i svi 
mu povjerovaše. Videći on Petrova čudesa, htjede postati 
kršćaninom zamišljajući, da je evanđelje samo jedna od 
tolikih istočnjačkih tajna, te se dade poučiti, ne bi li ste- 
kao nove moći. Petar odbi Simona, i Simon postade ocem 
krivovjerja. Vjerovao je, da od Boga dolazi Enoja i da je 
ona zatvorena u ljudskim bićima. Po njegovu je mišljenju 
Enoja bila utjelovljena u tirskoj bludnici Jeleni, koja ga 
je svuda pratila, a vjera je u njega i u Jelenu bio potre- 
biti uvjet za spasenje. Njegovi su učenici bili Kerint, prvi 
gnostik, protiv kojega je Ivan napisao svoje evanđelje, i 
Menandar, koji se hvastao, da je spasitelj svijeta. Drugi, 
Elkazaj, pomiješao je stari i novi zavjet, pričao je o mno- 
gostrukim upućenjima osim Kristova i sa svojim se uče- 
nicima podavao čarobnjaštvu i zvjezdoznanstvu. Hegesip 
pripovijeda, da je nekakav Tebutis iz ljubomore prema 
Simeonu, drugom biskupu jeruzalemskom, osnovao sljed- 
bu, koja je Isusa priznavala za Mesiju, a u svemu je dru- 
gom ostala vjerna staroj judejštini, Pavao u poslanicama 
Timoteju opominje »svete«, neka se klone Himneja, Fi- 
leta i Aleksandra, tih »nevjernih poslanika, prerušenih u 
Kristove apostole«, koji izvrću istinu i krivovjerski korov 
siju u prve crkve. Neki Dositej prisvoji Kristovo ime, a 
nekakav Nikola svojim zabludama osnova sljedbu nikolo- 
vaca. Osudi ih Ivan u Otkrivenju. A revnitelji su nepre- 
stano podjarivali bune tvrdeći, da treba protjerati Rim- 
ljane i sve neznabošce, pa će se konačno vratiti Bog i sla- 
viti slavlje sa svojim narodom. 

Ni na drugi znak, progonstvo, nije trebalo dugo če- 
kati. Čim učenici počeše propovijedati evanđelje u Jeruza- 



lemu, Petar i Ivan bjehu bačeni u tamnicu; izbavljeni, bi- 
jahu opet uhvaćeni i šibani s nalogom, da više ne govore 
u ime Isusovo. Stjepana, jednoga od najvatrenijih, izvedoše 
svećenici izvan grada i kamenovaše. 

Za vlade Agripine opet započeše nevolje. Godine 
42. potomak Herodov dade mačem odsjeći glavu Jakovu 
starijemu, bratu Ivanovu, a Petar bude treći put zatvoren 
u tamnicu. Godine 62. Jakov Pravednik, nazvan bratom 
Gospodnjim bi bačen s krova hramskoga i grdno kame- 
novan. Godine 50. bijaše Klaudije protjerao iz Rima ži- 
dovske kršćane »impulsore Chresto tumultuantes«. Godine 
58. u povodu obraćanja Pomponije Grecine bude započet 
i u prijestolnici carstva rat protiv obraćenika. Godine 64. 
požar Rima, koji je htio i izvršio Neron, dade izliku za 
prvi veliki progon. Nebrojena množina kršćana poginu 
mučeničkom smrću u Rimu i u provinciji. Mnogi su ras- 
peti; drugi su, obučeni u mučeničku košulju, (tunica mo- 
lesta) svijetlili cesaru za noćnih šetnja; neki su zamotani 
u životinjske kože i dani psima za hranu; mnogi su, prisi- 
ljeni da glume u paklenim komedijama, zabavljali u amfi- 
teatrima i završili život pod lavovskim zubima. Proces, 
Martinijan, Basilis i Anastazije u Rimu; Hermagora, For- 
tunat, Eufemija, Doroteja, Tekla, Erazma u Akvileji; Ur- 
sicin, Vital i Valerija u Raveni; Gervazije, Protazije, Na- 
zarije i Celso u Milanu; Aleksandar u Brešiji; Paolin Fe- 
liks i Konstancije u Etruriji, bjehu ubijeni onih godina, 
a Petar umrije na križu, pribijen i okrenut strmoglavce. 

Pavao svršava pod sjekirom svoj život, koji je nakon 
obraćanja bio niz muka. Deset godina prije smrti, 57., Ži- 
dovi su ga pet puta bičevali, Rimljani su ga tri puta ši- 
bali, sedam puta je bacan u tamnicu, tri puta je bio brodo- 
lomac, a u Listri je kamenovan i ostavljen kao mrtav, 
Većinu drugih učenika snađe ista kob. Tomu izmučiše u 
Indiji, Andriju raspeše u Patrasu, Bartolomeja raspeše u 

Armeniji. Na križu, kao i njihov Učitelj, završile Simon 
Zelot i Matija. 

Pojaviše se ratovi i glasovi o ratovima. Kad je Isus 
ubijen, još je trajao u svijetu Avgustov mir. Ali uskoro 
ustade »narod na narod i država na državu«. Pod Ne- 
ronom Britanci poraze i pokolju Rimljane, Parti se pobune 
i prisile legije da prođu ispod jarma; Armenija i Sirija uz- 
bune se protiv tuđinskoga gospodstva; Galija ustane pod 
Julijem Osvetnikom. Neronu se primače kraj: španjolske 
i galijske legije proglase Galbu za cara. Neron pobjegne 
iz Zlatne kuće i dokazuje svoju podlost svojim samouboj- 
stvom. Galba uđe u Rim, ali ne donese mira. Ninfidije Sa- 
bin u Rimu, Kapit u Germaniji, Klodije Makro u Africi 
osporavaju mu carsku vlast. Svi su nezadovoljni s njim: 
15. siječnja 69. sasijeku ga legije i proglase carem Otona. 
Ali legije u Germaniji bijahu već proglasile Vitelija, te 
krenu prema Rimu. Oton se, pobijeđen od Bedrijaka, 
ubije. Ali ni Vitelije ne može vladati. Sirijske legije iza- 
beru Vespazijana, koji pošalje Antonija Prima u Italiju. 
Vitelijevci budu poraženi kod Kremone i u Rimu; Vitelije, 
proždrljivi prasac, bude umoren 20. prosinca 69. Međutim 
bukne na sjeveru ustanak pod Klaudiiem Civilom, a još 
nije svladan na istoku židovski ustanak. U Italiju, u manje 
od dvije godine, provaljuje neprijatelj dva puta. Rim pada 
dva puta, dva se cara sami ubiju, dva budu ubijena. Ra- 
tovi se i glasovi o ratovima šire na Rajni i na Dunavu, na 
Padu i na Tiberu, na obalama sjevernoga mora, na pod- 
nožju Atlasa i Tabora. 

I drugi su udarci, što ih je navijestio Isus, pratili onih 
godina uznemirenost carstva. Kaligula Ludi jadikovao je, 
da se pod njegovom vladom ne događa ništa strahovito, pa 
je želio glad, kužne bolesti i potrese. Padavičavi pede- 
rasta i rodoskvrnitelj nije bio uslišan, ali za Klaudijevo 
doba, s nerodnih godina, glad zahvati sve do Rima. Za 

Nerona se gladi pridruži kuga, pa u samom Rimu samo 
jedne jeseni blagajna Venere Libitinske zabilježi trideset 
tisuća mrtvaca. Godine 61 i 62. strese potres Aziju, Ahaju 
i Makedoniju: naročito pretrpjele velike štete gradovi 
Hijerapolis, Laodikeja i Kolosi. Godine 63. dođe red na Ita- 
liju: zemlja se stresla u Napulju, Noceri i Pompejima; svu 
Kampaniju obuze strah. A kao da još nije dosta, tri go- 
dine kasnije opustošiše Kampaniju zračne i morske pija- 
vice, koje uništiše žetvu i time još više zaprijetiše glađu. 
I dok je Galba ulazio u Rim (68.), zemlja se s užasnom tut- 
njavom tresla pod njegovim nogama. Sve se dogodilo: 
navršilo se vrijeme, da se kazni Judeja. 

Potres, što je uzdrmao Jeruzalem na golgotski petak, 
bijaše u neku ruku znak za judejsku propast. Četiri deset- 
godišta nije bogoubilačka zemlja imala mira — mira od 
poraza i od ropstva — sve do dana, u koji ne ostade od 
hrama kamen na kamenu. 

Pilat, Kuspije Fad i Agripa moradoše razgoniti rulje 
lažnih Mesija. Pod namjesnikom se Tiberijem Aleksan- 
drom prvi ozbiljni ustanak stranke podivljalih revnitelja 
završio tako, da su raspeti Jakov i Simeon, sinovi Jude 
Galilejca, koji su bili vođe ustanka Namjesnik Ventidije 
Kuman (48. — 52.) nije imao ni dana mira: revnitelji, ko- 
jima su se pridružili još okrutniji šikari, nisu skidali oružja. 
Pod namjesnikom Feliksom bune nisu prestajale; pod 
Albinom se plamen bune rasplamtio još silnije. Napokon 
u doba Gesija Flora (64. — 66.) posljednjega namjesnika u 
Judeji, zahvati čitavu zemlju plamen, koji je toliko vre- 
mena tinjao ne gaseći se pravo nikada Revnitelji se do- 
mogoše hrama; Flor morade pobjeći; Agripu, koji dođe 
kao posrednik mira, kamenovaše. Jeruzalem pade u šake 
Menahemu, drugom sinu Jude Galilejca. Samovoljni revni- 
telji i šikari poubijaše Nejudejce i one Judejce, koji su se 
njihovim bijesnim očima činili mlaki. 

Eto, napokon, »mrzosti opustošenja«, što je proreče 
Danijel i napomenu Krist. Danijelovo proroštvo se obisti- 
nilo već prvi put, kad je Antioh IV. Epifon oskvmio hram 
metnuvši u njega kip Jupitra Olimpijskoga. Ludi Kaligula, 
koji se bijaše proglasio bogom i naredio, da mu se kla- 
njaju kao bogu, godine 39. izdade zapovijed namjesniku 
Petroniju, neka namjesti carski kip u ogradi hrama; ali 
on je prije umro, nego je namjesnik izvršio zapovijed. 
Ali Isus je šibao na nešto sasvim drugo, a ne na kipove. 
Sveto mjesto za vrijeme velike pobune zauzeli su ši- 
kari, pa je postalo utočište ubojica, a veličajna dvorišta 
bila su natopljena krvlju, čak i krvlju svećeničkom. I 
Sveti Grad podnese »mrzost opustošenja«, jer u rujnu 
66. god. Cestija Gal dođe na čelu četrdeset tisuća ljudi, 
da ukroti ustaše i utabori se pred Jeruzalemom s onim 
carskim znakovima, nad kojima su se Židovi zgražali, a nisu 
dotada unoseni u grad po carskoj susretljivosti. 

Ali Cestije Gal se namjeri na veći otpor nego je za- 
mišljao, pa uzmakne, a uzmak se pretvori u bijeg na ve- 
liku radost revnitelja, koji u onoj pobjedi vidješe znak bo- 
žanske pomoći. U ono vrijeme, između prve i druge op- 
sade, kada je već dvostruka strahota opustošila hram i 
grad, kršćani jeruzalemski, slušajući Isusovo proročanstvo, 
pobjegoše u Pelu, na drugu stranu Jordana. Ali Rim nije 
mislio popustiti Židovima. Zapovjedništvo nad kaznenim 
pothvatom bude povjereno Titu Flaviju Vespazijanu, koji 
sabere vojsku u Ptolemaidi god. 67. te krene u Galileju 
i pokori je. Dok su se Rimljani spremali za zimovanje, 
Ivan Giskala, jedan od revniteljskih poglavica, upadne u 
Jeruzalem na čelu idumejskih četa te sruši aristokratsku 
vladu, a grad se uzbuni i poteče krv. Vespazijan, polazeći 
u Rim, da primi carsku vlast, povjeri zapovjedništvo svo- 
me sinu Titu, koji o prazniku pashe, god. 70., stigne pred 
Jeruzalem i opsjedne ga. Onda nastadoše strahoviti dani: 



revnitelji, obuzeti pomamnim bijesom i u najvećoj opas- 
nosti, pocijepaše se na stranke, i oružjem se stadoše među 
sobom boriti i otimati o vlast nad gradom. 

Ivan iz Giskale imao je u rukama hram. Simon iz 
Geraza donji grad; a njihovi su pristalice klali one, što ih 
Rimljani još nijesu bili ubili. Međutim, Tito osvoji dva be- 
dema i dio grada; petoga srpnja pade mu u šake Antoni- 
jeva kula. Strahotama bratoubilačkih pokolja i opsade pri- 
druži se strahota gladi. Nevolja je bila tolika, da su majke 
— pripovijeda Josip Hebrejac — ubijale djecu i jele ih. 
10. kolovoza bude hram zauzet i spaljen; revniteljima pođe 
za rukom, da se zatvore u gornji grad, ali, prisiljeni glađu, 
moradoše se predati 7. rujna. 

Isusova proročanstva se ispuniše. Grad je, po naredbi 
Titovoj, razvaljen, a od hrama, već opustošena požarom, 
ne ostade kamen na kamenu. Židove, koji preživješe glad 
i sikarski mač, poubija pobjednička momčad. Oni, što još 
preostadoše, bjehu prodani na rad u egipatskim rudni- 
cima, a mnogi su, za zabavu svjetine, poubijani po amfi- 
teatrima u Cezareji i u Beritu. Nekoliko stotina, ponaj- 
ljepših, bude odvedeno u Rim u sužanjstvo, da sudjeluju 
u pobjedonosnom slavlju Vespazijana i Tita. U Rimu Si- 
mon iz Daire i drugi revniteljski poglavice bjehu zadav- 
ljeni pred idolima, na koje su mrzili. 

»Kažem vam, da ovaj naraštaj ne će proći, dok se sve 
ovo ne zbude«. Bila je 70. godina od Krista, a njegov na- 
raštaj nije još sav legao u grob, kad se ovo zbilo. Jedan 
je barem od onih, što su ga slušali na Maslinskoj gori, 
Ivan, bio svjedok kazne Jeruzalema i razorenja hrama. U 
određenom vremenu riječi Isusove potvrdila je historija 
krvlju i ognjem strahovitom tačnošću. 






P ARUSIJA 

Zbio se prvi svršetak, djelomični, mjesni svršetak, 
svršetak bogoubilačkoga naroda. Sasvim prema riječi 
Kristovoj hramsko kamenje porazbacano je među ruševina- 
ma, a vjernici su umirali u mukama ili su se raspršali po 
tuđim narodima. 

Ostaje drugo proročanstvo: kada će se Sin Čovječji 
povratiti na oblaku nebeskom, iza velike pomrčine, na- 
javljen znacima anđeoskih trubalja. Nitko, veli Isus, ne 
može znati dan njegova dolaska. Sin Čovječji poređuje se 
s munjom, koja u jedan mah sine od istoka do zapada, s 
tatom, koji potajice dolazi noću, s gospodarem, koji je da- 
leko otišao, pa se najednom vratio i iznenadio svoje 
sluge. Treba bdjeti i biti pripravan. Očistite se, jer ne 
znate, kada će doći, a teško onome, tko ne bude dostojan, 
da stane pred njega. »Čuvajte se, da vaša srca ne otežaju 
žderanjem, pijanstvom i brigama ovoga svijeta i da vas taj 
dan ne zateče iznenada, kao zamka; jer će tako doći na 
sve stanovnike čitave zemlje«. 

Ali iako Isus ne kazuje dana, veli nam, što se sve 
mora izvršiti prije onoga dana. A to je ovo dvoje: da se 
propovijeda evanđelje o kraljevstvu svima narodima i da 
neznabošci ne gaze više Jeruzalema. Ta su dva uvjeta iz- 
vršena u naše vrijeme, i možda se veliki dan približava. 
Nema više na svijetu uljuđenoga naroda ni divljega ple- 
mena, u kojemu nasljednici apostola nijesu propovijedali 
evanđelje. Od 1918. godine muslimani ne gospodare više u 
Jeruzalemu i govori se, dapače, o uspostavi židovske 
države. Kada se, po riječi Osejinoj, sinovi Izraelovi, koji su 

toliko godina bili bez kralja i oltara, obrate sinu Davidovu 
i dršćući pristupe dobroti Gospodnjoj, konac je vremena 
blizu. 

Ako su riječi drugoga Isusova proročanstva istinite, 
kao što su se pokazale istinite riječi prvoga proročanstva, 
parusija ne može biti daleko. Opet su jednom, u ovim da- 
nima, narodi ustajali na narode, zemlja se tresla i uništila 
mnoge živote, a pomori su, glad i ustanci desetkovali na- 
rode. Ima već jedno stoljeće, da su riječi Kristove preve- 
dene i propovijedane na svim jezicima. Vojnici, koji vje- 
ruju u Krista, iako nijesu svi vjerni Petrovim nasljedni- 
cima, gospodare u onom gradu, koji je poslije svoje pro- 
pasti bio pod samovoljom Rimljana, Perzijanaca, Arapa, 
Egipćana i Turaka. 

Ali ljudi ne misle na Isusa i na njegovo obećanje. Žive, 
kao da će svijet uvijek trajati onakav, kakav je bio do- 
sad, i da će se samo brinuti za svoje zemaljske i tjelesne 
potrebe. »Zbilja — kaže Isus — kao što se u dane prije 
potopa jelo i pilo, ženilo i udavalo, sve dok Noe nije ušao 
u kovčeg, i kao što svijet nije ništa osjećao, dok nije do- 
šao potop i odnio sve, tako će biti o dolasku Sina Čovje- 
čjega. Tako je bilo i u dane Lotove; jelo se, pilo se, kupo- 
valo se i prodavalo, sudilo se i gradilo; ali onoga dana, 
kao je Lot izišao iz Sodome, pade s neba kiša od ognja i 
sumpora, te svi pogiboše. Tako će biti i onoga dana, kad 
se pojavi Sin Čovječji«. 

To se isto zbiva i u naše dane. Nitko ne haje za ra- 
tove i pomore, što u nekoliko godina pokosiše milijune 
života. Jede se i pije, ženi se i gradi, kupuje se i prodaje, 
piše se i igra. A nitko ne misli na božanskoga tata, koji 
će iznenada banuti noću, nitko ne očekuje pravoga gospo- 
dara, koji će se iznenada vratiti, nitko ne motri nebo, da 
vidi, pomalja li se munja na istoku, da sine do zapada. 

Prividni je život živih suvremenika poput buncanja 
zle groznice. Čini se, da su budni, jer buncaju za dobrima, 
koja su blato i otrov. Ne gledaju gore, boje se samo braće. 
Možda očekuju, da ih u posljednji čas probude stari mrt- 
vaci, koji će uskrsnuti, kada se približi on, koji je uskrsnuo. 




IZGON IZ HRAMA 



I. MEŠTROVIC 

NEŽELJENI 

Dok Isus osuđuje hram i Jeruzalem, oni, što živu od 
hrama i gospodare u Jeruzalemu, spremaju se da osude 
njega. 

Svi oni, koji nešto imaju, koji naučavaju i zapovije- 
daju, čekaju samo zgodan trenutak, da ga bez opasnosti 
pogube. Tko je imao kakvo ime, dostojanstvo, školu, trgo- 
vinu, svetu službu, ili da sudjeluje bilo kako na vlasti, pro- 
tivi se Isusu. On je došao protiv njih, i oni su protiv njega. 
Slaboumnici drže, da će sebe spasiti, ako njega pogube, 
a ne znaju, da je upravo njegova smrt potrebna, da se za- 
počne kazna. 

Da se predoči mržnja, koja je združivala visoke jeru- 
zalemske klase protiv Isusa — mržnja svećenika, mržnja 
učenjaka, mržnja trgovaca — treba se sjetiti, da je Sveti 
Grad živio prividno za vjeru, a u istini je živio od vjere. 
Samo u prijestolnici židovstva mogle su se prinositi sta- 
rinskom Bogu žrtve valjane i prijatne, i zato su, svake go- 
dine, pogotovu o velikim praznicima, navirale bujice Izrae- 
laca iz palestinskih četverovlasništava i ostalih pokrajina 
carstva. Hram nije bio samo svetište Židovima, nego je 
za sve one, koji su u njemu služili i za sve druge, koji su 
živjeli oko njega, bila krava muzara, koja je prijestolnicu 
hranila dohocima od žrtava, darova, desetina, a pogotovu 
dobicima, što donose neprestani prilivi gostiju. Josip Fla- 
vije priča, da se u vanrednim prilikama u Jeruzalemu stje- 
calo i do tri milijuna poklonika. 

Stalno stanovništvo prehranjivalo se čitavu godinu 
prihodima od hrama, dok je hram postojao; sreća je stoč- 

• h tr đovaca, prodavača hrane, mjenjača novca, gostioni- 
ca i samih obrtnika ovisjela o sreći hrama. Svećenički ,e 
stalež bez levita - kojih je ipak bio lijep čopor - bro- 
jio u vrijeme Kristovo dvadeset tisuća potomaka Arono 
vih i vukao je svoje dohotke od desetina u naravi, od 
hramskih poreza, od otkupnina za prvorođence > FV 
rođenci ljudski plaćali su pet sikala po glavi. hrani 
su se mesom žrtvovanih životinja, od kojih se samo pre 1- 
lina spaljivala. Njima su pripadale prvine od stada i lje- 
tine; što više, narod im je davao i kruh, jer je svaki star- 
ješina obitelji morao ustupiti svećenicima dvadeset i čet- 
vrti dio kruha, što se pekao u njegovoj kući. Mnogi su od 
njih, kao što vidjesmo, dobivali i na životinjama, koje su 
vjernici morali kupovati za žrtve; drugi su bili u poslovnim 
vezama s mjenjačima, a nije isključeno, da su nekoji od 
njih bili pravi pravcati novčari, jer je narod rado ulagao 
svoje prištednje u hramske blagajne. 

Iz Herodove, dakle, građevine tekao je mlaz koristi, 
koji je dopirao do sajmarove kućice i do zakutka obuca- 
reva. Svećenici su živjeli od hrama, i mnogi su od njih 
bili trgovci i bogataši; bogatašima je hram bio potreban, 
da pomnože svoje dohotke i da ih narod poštuje; trgovci 
su trgovali s bogatašima, koji mogu plaćati, sa svećeni- 
cima, koji su ih upoznavali s njima, s poklonicima, koji su 
sa svih strana svijeta dolazili u hram; radnici i siromasi 
živjeli su od otpadaka mrvica, što su padale sa svećenič- 
kih, bogataških, trgovačkih i pokloničkih stolova. 

Vjera je bila dakle najveći, a možda i jedini obrt u 
Jeruzalemu; tko bi ustao protiv vjere, protiv njezinih 
predstavnika, protiv vidljivoga spomenika, koji je bio naj 
slavnije i najplodnije središte vjere, morali su ga smatrati 
neprijateljem jeruzalemskoga naroda, pogotovu najimuć- 
nijih staleža, koji su imali od vjere najviše koriš i. 

Isus je svojim evanđeljem upravo uzdrmao položaje i 
prihode tih klasa. Kad bi se svi propisi zakona sveli na 
vršenje ljubavi prema bližnjemu, ne bi više bilo mjesta za 
književnike i učitelje zakona, koji su od obuke crpli sred- 
stva za život. Kad bi Bog prezirao žrtve životinjske i tra- 
žio samo čistoću duše i skrivenu molitvu, svećenici bi 
mogli zatvoriti vrata svetišta i promijeniti zanat; proda- 
vači goveda, teladi, ovaca, janjaca, jaradi, golubova i vrap- 
čića vidjeli bi, gdje padaju, a možda i propadaju, njihovi 
dohoci. Ako bi za to, da nas Bog zavoli, trebali promi- 
jeniti život, a ne bi bilo dovoljno revno prati čašu i pla- 
ćati tačno desetinu, farizejsko znanje i ugled spali bi ni 
na što. Kada bi, napokon, došao Mesija i proglasio, da je 
palo prvenstvo hrama i da su žrtve nekorisne, gladni bi 
Sveti Grad iz dana u dan gubio glas, i s vremenom bi po- 
stao obično selo, pustinja. Isus je volio više ribare, samo 
ako su bili čisti i ljubezni, nego članove sudačkog zbora; 
pristajao je uz siromahe protiv bogataša; više je cijenio 
nerazumnu djecu nego književnike, zaslijepljene tajnama 
pisma, pa je morao prema sebi izazvati mržnju levita, trgo- 
vaca i književnika. Hram, akademija i banka bijahu protiv 
njega: kad žrtva bude spremna, pozvat će nerado, ali pri- 
siljeni, rimski mač, da je žrtvuje radi njihova mira. 

Već je otprije Isusov život bio u pogibli. Herod ga je 
još od posljednjih dana njegova boravka u Galileji, na 
temelju farizejskog pričanja, tražio, da ga ubije. Ta ga je 
nakana možda i dovela u Cezareju Filipovu izvan Galileje, 
i tu je prorekao svoju muku. 

Otkad je došao u Jeruzalem, vrtjeli su se svuda oko 
njega svećenički glavari, farizeji i književnici, razapinjali 
su oko njega mreže i bilježili njegove riječi. Taf nemirni 
i poput zmije ljuti izrod, nahuckao je na njega neke uhode, 
koji su kroz kratko vrijeme imali biti krivi svjedoci. A po 
Ivanovu pripovijedanju naloženo je nekim stražarima, da 

da uhvate, ali oni se nijesu usudili metnuti svoju ruku n 
njega. Šibanje prodavača stoke i mjenjača, glasno optuži- 
vanje književnika i farizeja, natucanje o propasti hrama 
prevršiše mjeru. Vrijeme je gonilo. Jeruzalem je bio pun 
stranaca, a njega su mnogi slušali. Mogao ,e 
nered, metež, možda pobuna pokrajinskih rulja, koje 
bile manje vezane na prije stolničke povlastice i korist • 
Zarazu je trebalo suzbiti na početku, a za to je bilo na, 
podesnije sredstvo: ukloniti toga psovača. Nije se smjelo 
gubiti vrijeme. I lisice oko oltara i trgovine, koje su se na 
po usta sporazumjele, odlučiše, da će sazvati veliko vijeće 

te složiti zakon s ubojstvom. 

Veliko vijeće bijaše skup prvaka, vrhovni savjet ari- 
stokracije, koja je upravljala prijestolnicom. Sacmjavali su 
ga svećenici, koji su bili ljubomorni na svoja hramska 
prava, jer im je hram donosio moć i nadarbmu; književnici, 
kojima je bila dužnost da čuvaju čistoću zakona i predaje, 
starješine, koji su zastupali interese bogatoga i novčarskog 

građani da Isusa treba na prijevaru uhvatiti i 

pogubiti ga kao oskvmitelja subote i bogohulnika Samo 
Nikodem pokuša da ga obrani, ali mu odmah začepise usta. 
»što da radimo - rekoše. Ovaj čovjek čim čudesa i mnog 
idu za njim. Ako ga pustimo da radi sto hoće, svi ce m 
povjerovati, i doći će Rimljani i uništiti nas grad i nas 
narod.« To je državna potreba, spas domovine, razlozi, 
koje klikaštvo uvijek zove u pomoć, kad hoće da uzornom 
zakonitošću prikrije obranu svojih vlastitih interesa. 

Kajfa, koji je one godine bio veliki svećenik, prekide 
sve dvoumice izrekom, kojom se pred mudrošću ovoga 
svijeta svagda opravdavalo žrtvovanje nevini ^ » 

znate ništa i ne mislite, kako ,e bolje da jedan coj 
umre za narod, nego da sav narod propadne.« Ta je izreka, 
u Kajfinim ustima, u ovoj prilici i po onome, s o , 



325 



državala, bila sramotna i licemjerna, kao i svi govori u 
velikom vijeću. Ali, uzdignuvši je na viši smisao i pre- 
nesavši je u apsolutno — promijenivši »narod« u »čovje- 
čanstvo« — predsjednik sakupljenog vijeća izustio je na- 
čelo, što ga je sam Isus bio prihvatio u svom srcu te koje 
je, u drugom obliku, imalo postati velikom tajnom kršćan- 
stva. Kajfa, koji je sam morao ulaziti u pustu svetinju nad 
svetinjama, da Jehovi prinosi grijehe naroda, nije znao, 
kako se njegove riječi, prostačke u izričaju i cinične po 
osjećaju, slažu s mišlju njegove žrtve. 

Misao, da samo pravednik može platiti za nepravdu, 
da samo savršeni može namiriti dug i prestupke živine, da 
samo čisti može izbrisati dugove prostaka, da samo Bog u 
svojoj darežljivosti može okajati grijehe, što ih je čovjek 
počinio protiv njega, ta misao, koja se čovjeku čini 
vrhuncem ludila baš za to, jer je vrhunac božanske mu- 
drosti, nije bila jasna okuženoj duši saduceja, kad je, u 
nakani da ušutka njihovu slučajnu grižnju savjesti, tom 
mudrolijom zadovoljio sedamdesetoricu sukrivaca. Kajfa 
koji je, zajedno s trnovim vijencem i spužvom od octa, 
morao biti oružje u muci, nije u onaj tren ni pomišljao, da 
svečano, premda prikriveno i nehotice, svjedoči za bo- 
žansku tragediju, što je započinjala. 

Ipak to načelo, da nevini može platiti za grešnike, da 
smrt jednoga jedinog može pomoći, da se spasu svi, nije 
bila sasvim nepoznata staroj savjesti. Junačke nezna- 
božačke bajke poznavale su i slavile dragovoljne žrtve 
nevinih. Spominjale su Pilada, koji se ponudio, da će pod- 
nijeti kaznu mjesto krivog Oresta; Makarija, od Heraklova 
roda, koji je svojim životom spasio život svoje braće; 
Alkestu, koja je ^prihvatila smrt, da od svoga Admeta od- 
vrati Artemidinu osvetu; kćeri Eretejeve, koje su žrtvo- 
vale sebe, da im otac može izbjeći Neptunovim udarcima; 
staroga kralja Kodra, koji se bacio u Ilis, da njegovi Ate- 

njani odnesu pobjedu; Decija Mura i njegova sina, koji se 
žrtvovaše dušama mrtvih, da bi Rimljani pobijedili Samm- 
ćane; Kurcija, koji se posve oboružan strmoglavi u ponor 
za spas domovine; Ifigeniju, koja je pružila vrat pod _noz, 
da Agamemnonovo brodovlje sretno otplovi prema lroji. 

U Ateni su, u povodu svečanosti Tergelija, ubijena dva 
čovjeka, da se odvrate od grada kazne bogova; mudri 
Epimenid dao je žrtvovati ljude na grobovima, da očisti 
Atenu, oskrvnjenu ubojstvom pristalica Kilonovih. U Kuriju 
na Cipru, u Teraciniji, u Marsilji svake se godine, u na- 
knadu za opće grijehe, bacao u more jedan čovjek, koga 
su smatrali spasiteljem naroda. 

Ali u koliko su te žrtve bile dragovoljne, bile su za 
spas jednoga jedinoga bića ili uskoga kruga ljudi; a u 
koliko su bile prisiljene, dodavale su novu opačinu onima, 
koje su željele okajati, 

Nikada nije bilo čovjeka, koji bi na svojim leđima 
ponio sve ljudske grijehe, nije se pojavio Bog, koji bi se 
zatvorio u tijelo, da spasi ljudski rod i učini ga sposobnim 
da se popne od životinjstva do svetosti, iz zemaljske nizine 
u kraljevstvo nebesko. Savršeni, koji prihvaća sve ne- 
savršenosti, čisti, koji uzimlje na se sve sramote, pravedni, 
koji prima svačije nepravde, pojavio se u obličju bijednika 
i bjegunca u dane Kajfine. Onaj, koji mora umrijeti, po- 
slenik Galilejski, koji uznemiruje bogataše i svećenike 
jeruzalemske, nalazi se na Maslinskoj gon, nedaleko od 
velikoga vijeća. Sedamdesetorica, koji ne znaju, da se u 
tom trenutku pokoravaju volji propogonjenoga, odlučuju, 
da će ga dati uhvatiti prije nego stigne pasha. Ali, jer su 
kukavice, kao i svi vlastodršci, smeta im samo jedno: 
strah od svijeta, koji ljubi Isusa. »I glavari svećenički i 
književnici gledahu, kako bi na prijevaru uhvatili i ubili 
Isusa, jer su govorili: ne činimo toga o prazniku, da se ne 
bi narod pobunio.« Sutra ih izbavi iz neprilike u a. 



JUDINA TAJNA 

Samo su dva bića na svijetu znala za Judinu tajnu: 
Krist i izdajnik. Šezdeset je kršćanskih naraštaja raz- 
mišljalo o toj tajni, ali je čovjek iz Iskarijota, premda je na 
zemlji dobio sijaset učenika, ostao strašna zagonetka. On 
je jedina ljudska tajna, što je u evanđeljima susrećemo. 
Razumijemo bez muke Herodovo demonstvo, zavidnu 
mržnju farizeja, osvetnu ljutinu Ane i Kajfe, podlu Pila- 
tovu popustljivost, ali ne razumijemo jednako strahovitu 
grdobu Judinu. Četvorica nam povjesnika govore o njemu 
i o razlozima, što ga navedoše, da izda svoga Kralja. 

»Sotona — kažu — uđe u njega.« Ali te su riječi samo 
oznaka njegova zločina. Zlo osvoji njegovo srce; dakle 
iznenada. Prije toga dana, možda prije Betanije, Juda nije 
bio u šakama nečastivoga. Ali zašto se na jedan mah 
strmoglavi? Zašto sotona uđe baš u njega, a ne ni u jednoga 
drugoga? 

Trideset srebrnjaka premalena je svota, pogotovu za 
čovjeka, koji je žudio za bogatstvom. Prema današnjoj 
vrijednosti ne bi to doseglo ni dvjesta dinara, ali recimo, 
da je stvarna vrijednost, ili, kako kažu ljudi od burze, ku- 
povna vrijednost u ono vrijeme bila deset puta veća, čini 
nam se, da dvije tisuće dinara, ne bi bilo dosta, da navede 
čovjeka, kojega njegovi drugovi opisuju kao lakomca, da 
izvrši najodvratniju izdaju, što je povijest spominje. Kažu, 

I da je trideset srebrnjaka bila cijena za roba. Ali u Knjizi 

izlaska kaže se, naprotiv, da je trideset sikala bila na- 
knada, što ju je morao platiti gospodar, čiji je vo probo 

pa učenjacima u velikom vijeću u onaj mah nije moglo ni 
pasti na pamet, da se skrupulozno drže ranijih primjena. 

Najstrašniji je oslonac u prilog predaji služba, koju je 
Juda zadržao za sebe među dvanaestoricom. Među njima 
je bio i jedan stari poreznik, Matej, koji je gotovo po 
pravu morao upravljati s ono malo novaca, potrebnih za 
potrebe družbe. Mjesto Mateja vidimo kao čuvara do- 
prinosa čovjeka iz Iskariota. Upravljanje novcem, pa i 
tuđim, okuži čovjeka. Nije čudno, što Ivan nazivlje Judu 
lopovom: »Jer on je držao kesu, odnosio je sve, što se 
metalo u nju.« 

Ipak, moramo pomisliti, da srebroljubivi čovjek ne bi 
ostao dugo u tako siromašnom društvu. Da je htio živjeti 
od krađe, bio bi potražio zgodnije i unosnije mjesto od 
onoga, koje je bio prihvatio. A ako mu je trebalo onih 
jadnih trideset srebrnjaka, nije li mogao pribaviti druk- 
čije, pa makar da pobjegne s kesom, a da mu ne bude po- 
trebno ponuditi svećenicima, da kupe Isusa? 

Takva razmišljanja zdravoga razuma o tako neobičnom 
zločinu navela su mnoge ljude još u prva kršćanska vre- 
mena, da traže druge povode toj sramotnoj prodaji. Krivo 
vjerska je sljedba kajinovaca pričala, da je Juda znao, da 
je Isus, po volji svojoj i očevoj, morao biti izdan i po- 
gubljen — da njegovoj muci ne uzmanjka ništa za veliku 
pomirnu žrtvu — pa je pristao s bolom, da primi na sebe 
vječnu sramotu, da bi se sve izvršilo. Juda je, prema tomu, 
potrebno i dragovoljno oružje otkupljenja te je, po njihovu, 
bio junak i mučenik, dostojan, da se poštuje, a ne proklinje. 

Prema drugima, Iskariot se, koji je ljubio svoj narod 
i očekivao njegovo oslobođenje, a možda je osjećao kao 
i revnitelji, pridružio Isusu nadajući se, da je on Mesija, 
kakvoga je onda zamišljao prosti svijet: kralj, koji će 
osvetiti i uspostaviti Izrael. Kad je malo pomalo, uza svu 
tupoglavost, opazio iz Isusovih govora, da se namjerio na 

Mesiju posve drugoga kova, predao ga je njegovim ne- 
prijateljima, da iskali bijes radi razočaranja. Ali to ma- 
štanje, kojima ni kanonski ni apokrifni tekstovi ne daju 
nikakva oslonca, ne bi pomoglo, da se ispriča izdajica 
Isusov: mogao je ostaviti dvanestoricu i potražiti za se 
prikladnije drugove, a tih je onda bilo, kako smo vidjeli. 
Neki rekoše, da pravi razlog treba tražiti u gubitku vjere. 
Juda je tvrdo vjerovao u Isusa, ali sada nije mogao više 
vjerovati. Govori o posve blizom svršetku, neprijateljska 
prijetnja prijestolnici, odgađanje pobjedničke pojave nagna- 
še ga napokon, da izgubi svako pouzdanje u onoga, za kojim 
je dotada išao. Nije zamjećivao, da se približava kraljev- 
stvo, a vidio je, da dolazi smrt. Možda je, šunjajući među 
narodom, načuo, gdje se šapće o namjerama vlasti, jpa se 
pobojao, da veliko vijeće ne će biti zadovoljno samo 
s jednom žrtvom, nego će osuditi sve one, što su odavna 
išli s Isusom. Savladan strahom — taj bi oblik uzeo sotona, 
da ga zaposjedne — namisli dići ruke i izdajom spasiti 
život. Nevjera i kukavštine bile bi sramotne pobude za 
njegovo sramotno djelo. 

Jedan Englez, poznat kao žderač opijuma, izmislio je, 
naprotiv, novu obranu izdajnika. Juda je vjerovao: dapače 
je odviše vjerovao. Bio je tako uvjeren, da je Isus zbilja 
Krist, te ga je htio nagnati, predavši ga u ruke sudu, da 
konačno otkrije svoje mesijanstvo. Nije mogao vjerovati 
(tako je bila jaka njegova nada) da će Isus biti pogubljen. 
Ako li bi doista morao umrijeti, znao je zasigurno, da će 
odmah poslije toga uskrsnuti te se pojaviti s desna ocu, 
kao kralj Izraela i cijeloga svijeta. Da pospješi veliki dan, 
u koji će se učenicima napokon dati nagrada za njihovu 
vjernost, Juda, uvjeren o nepovredljivosti svoga božan- 
skoga Prijatelja, htjede ga prisiliti i dati mu priliku, da 
pokaže, da je on pravi Sin Božji predajući ga onima, koje 
je on trebao srušiti. Čin Judin nije bio izdajstvo, nego po- 

greška, jer nije razumio pravoga smisla Učiteljeva nauka. 
Juda, dakle, nije izdao radi dobitka, iz osvete ili kukav- 
štine, nego iz gluposti. 

Drugi, naprotiv, govore o osveti. Izdaje samo onaj, 
koji mrzi. Zašto je Juda zamrzio Isusa? Sjećaju se večere u 
kući Simonovoj i nardove pomasti zaplakane žene. Ukor 
Isusov morao je ogorčiti učenika, kojega je možda uzeo 
na oko drugom prilikom radi njegove škrtosti i himbenosti. 
Gnjevu se radi prijekora pridružila i zavist, koja trajno 
jača u prostim dušama. I čim se pruži prilika, da se bez 
pogibli može osvetiti, pođe u Kajfin dvor. 

Ali da li je on zbilja mislio, da će njegova izdaja 
stajati Isusa glave? Ili je pak pomišljao, da će se zadovo- 
ljiti time, ako ga išibaju ili mu zabrane govoriti narodu? 
Po onome, što se desilo kasnije, možemo zamisliti, da ga 
je osuda Isusa Krista potresla kao strahovita i neočekivana 
posljedica njegova poljupca. Matej prikazuje njegov očaj 
tako, da se može pomisliti, da se zbilja zgrozio radi onoga, 
što se dogodilo njegovom krivnjom. Peče ga novac, što ga 
je metnuo u džep; i kad ga svećenici odbiju, baca ga u 
hram. Ni poslije toga nema mira, nego žuri da se objesi, 
da umre istoga dana, kad i njegova žrtva. Tako bjesomučna 
grižnja savjesti, što s toliko snage nagoni čovjeka, da 
skrati život, sili nas, da pomišljamo na užas neočekivane 
i nepredviđene objave. 

Sve to više se gomilaju tajne o Judinoj tajni unatoč 
svim pokušajima nezadovoljnika, da se ona riješi. Ali još 
ne spomenusmo svjedočanstvo Onoga, koji je poznavao 
bolje od svih drugih, pa čak bolje i od samoga Jude, pravu 
tajnu izdaje. Posljednju bi riječ mogao reći samo Isus, koji 
je gledao do dna duše Iskariotove, kao što gleda i svačiju 
dušu, i koji je još prije toga znao, što će Juda učiniti. 

Isus je izabrao Judu, da bude jedan od dvanaestorice 
i kao i drugi nosilac vesele vijesti. Bi li ga bio izabrao, 

bi li ga bio držao uza se, za svojim stolom toliko vremena, 
da ga je držao za neizlječiva zlikovca? Bi li mu bio po- 
vjerio ono, što mu je bilo najmilije, što je bilo na svijetu 
najdragocjenije: propovijedanje kraljevstva Božjega? 

Sve do posljednjih dana, sve do posljednje večeri Isus 
ne postupa s Judom drukčije nego što postupa s ostalim 
učenicima. I njemu, kao i ostaloj jedanaestorici, daje svoje 
tijelo pod prilikom kruha i svoju krv pod prilikom vina. 
I noge Judine — one noge, što ga odnesoše kući Kajfinoj 
peru i otiru one ruke, koje će, i Judinom krivnjom, biti 
sutradan prikovane. I kad Juda stigne, uz svjetlucanje 
mačeva i rumenilo svjetiljaka, u crnu sjenu Maslinske gore 
i poljubi ga — »svesrdice« kaže Matej — u lice još mokro 
od krvavoga znoja, Isus ga ne odbija, nego mu veli: 

— Prijatelju, pošto si došao? 

Prijatelju! Posljednji put govori Isus Judi, pa ni u 
onom trenutku ne može naći druge riječi osim one uobi- 
čajene, koju mu je prozborio prviput. Juda nije za nj 
mračnjak, koji dolazi u tami, da ga preda stražarima, nego 
prijatelj, onaj isti, što je prije nekoliko sati sjedio s njim 
uz tanjir janjetine i povrća te prislonio usta na njegovu 
čašu; onaj isti, koji je toliko puta, u časovima odmora, u 
hladovini lišća ili zidova zajedno s drugima, kao učenik, 
kao drug, kao brat slušao velike riječi obećanja. Krist je 
rekao za stolom kod večere: »Teško onom čovjeku, koji 
izda Sina Čovječjega! Bolje bi mu bilo, da se nije nikada 
ni rodio!« Ali sada, kada je izdajnik već pred njim, kad je 
izdaja već izvršena, kad Juda nevjernoj izdaji dodaje i po- 
grdni poljubac, na usta se Onoga, koji je zapovjedio ljubav 
prema neprijateljima, vraća slatka, uobičajena božanska 
riječ: 

— Prijatelju, pošto si došao? 

I svjedočanstvo Izdanoga povećava našu zabunu, 
mjesto da digne zastor sa strahovite tajne. On zna, da je 

Juda kradljivac, a povjerava mu kesu; zna, da je Juda 
izopačen, a povjerava mu blago istine, beskrajno drago- 
cjenije od novca čitavoga svijeta; zna, da će ga Juda izdati, 
a čini ga dionikom svoga božanstva dajući mu zalogaj 
kruha i gutljaj vina; vidi, kako Juda vodi one, što će ga 
uhvatiti, a ipak ga još jednom zove kao i ranije, kao i 
uvijek, svetim prijateljskim imenom. 

»Bolje bi bilo, da se nije nikada rodio!« Te riječi, više 
od osude, mogu biti izjava sažaljenja pri pomisli na udes, 
koji se ne može izbjeći. Ako Juda mrzi na Isusa, ne vidimo 
ni u jednom trenutku, da se Juda gadi Isusu. Jer Isus zna 
da je Judina sramotna trgovina potrebna, kao što će biti 
potrebna Pilatova slabost, Kajfin bijes, vojničke pljuvačke 
i grede za križ. Zna, da Juda mora učiniti ono, što čini, pa 
ga ne proklinje, kao što ne proklinje ni naroda, koji hoće 
njegovu smrt, ni čekić, koji ga pribija na drvo. Obraća mu 
se samo jednom molbom: učini brže, što si naumio učiniti. 

Judina tajna vezana je dvostrukim uzlom za tajnu 
otkupljenja i ostat će, za nas najmanje, tajnom. 

Nijedna nam je analogija ne može razjasniti. I Josipa 
je prodao brat, Juda kao i Iskarijot, a prodao ga je ismail- 
skim trgovcima za dvadeset srebrnjaka. Ali Josip, tjelesna 
figura Kristova, nije bio prodan neprijateljima, nije bio 
prodan, da bude pogubljen. A u naknadu za onu nevjeru 
postade tako bogat, da je mogao obogatiti svoga oca, po- 
stade tako plemenit, da je mogao i braći oprostiti. 

Isus nije bio samo izdan, već prodan, izdan za cijenu, 
prodan za nisku cijenu, dan u zamjenu za trošni novac. 
Bio je predmet razmjene, plaćena isporučena roba. Juda, 
čovjek s kesom, blagajnik, nije došao samo kao prokazi- 
vač, nije se ponudio kao krvnik, već kao trgovac, kao pro- 
davač krvi. Židovi, koji su se razumjeli u krv, koji su dano- 
mice klali i rasijecali žrtve, mesari Svevišnjega, bili su prvi 
i posljednji Judini kupci. Prodaja Isusa bio je prvi trgo- 



333 



vački posao iznenadnoga trgovca: mršav posao doduše, ali 
uglavnom prava pravcata trgovačka izmjena, kupoprodajni 
ugovor, usmeni ugovor, ali pošteno ispunjen od ugovornika. 

Da Isus nije bio prodan, nešto bi nedostajalo potpunoj 
sramoti pomirne žrtve; da su ga skupo platili, da su dali 
trista sikala mjesto trideset, zlato mjesto srebra, sramota 
bi bila malko manja, ali ipak manja. Bilo je od vijeka odre- 
đeno, da on bude kupljen, ali kupljen za malo novaca, tek 
za toliko, da novac svakako bude po srijedi. Da se beskrajna 
vrijednost pokaže nadnaravskom, ali sposobnom za pro- 
met, bilo je potrebno, da se dade u zamjenu za najmanju 
vrijednost, za vrijednost kovine, koja i nije vrijednost. Nije 
li to radio i sam Prodani, koji je krvlju jednoga jedinoga 
htio otkupiti svu krv prolivenu od Kajina do Kajfe? 

A da je prodan za roba, kao što su se onda prodavala 
mnoga tjelesa s dušom na trgovima, da je bio prodan kao 
vlasništvo s prihodom, kao ljudski kapital, kao živo oruđe 
za posao, sramota bi bila jednaka gotovo nuli i otkupljenje 
odgođeno. Ali je bio prodan kao nevino janje, što ga mesar 
kupuje da ga zakolje, pa da ga opet proda na komade me- 
sožderima. Obredni mesar Kajfa nije više nikada u svome 
životu imao tako goleme žrtve. Gotovo dvije tisuće godina 
hrane se kršćani ovom žrtvom, a još je netaknuta i još nisu 
siti oni, što je blaguju. Svaki je od nas dao svoju čest, si- 
ćušnu česticu, da od Jude kupi tu nepotrošivu žrtvu. Svi 
smo pridonijeli, da se skupi sitna svota, koju je stajala krv 
Osloboditelja: Kajfa je samo naš ovlaštenik. Lončareva 
njiva, što je plaćena ovim novcem, njiva, koja je plaćena 
cijenom krvi, naša je baština, naša svojina. A ona se njiva 
tajanstveno povećala, raširila se toliko, da je obuhvatila 
polovicu lica zemljina: čitavi gradovi, gradovi napučeni, po- 
pločani, rasvijetljeni, pometeni, gradovi s tržnicama, s blu- 
dilištima, sjaju od sjevera do juga. I da tajna bude još veća, 
povećaše se silno i Judini srebrnjaci, potisućstručeni izda- 

jama tolikih vjekova, završenim trgovačkim poslovima, a 
još usto povećani kamatama. A sada već to mogu po- 
tvrditi računovođe, pravi gataoci našeg doba sve pro- 
storije hrama ne bi bile dosta velike da prime novac, što 
ga je do dana današnjega naplodilo onih trideset srebr- 
njaka, što ih je, u bunilu grižnje savjesti, ondje bacio 
čovjek, koji je prodao svoga Boga. 

ČOVJEK S KRČAGOM 

Kada su se pogodili i platili, kupci ne će odviše da 
čekaju na predaju. Prije praznika, rekoše. Veliki praznik 
pasha dolazi u subotu, a danas je već četvrtak, 

Isusu ostaje još samo jedan dan slobode — posljednji 

dan. 

Prije nego će ostaviti svoje prijatelje — one iste, što 
će njega ostaviti noćas — hoće da još jednom za stolom 
mira umače zalogaj u istu zdjelu s njima. Prije nego njegovo 
lice ovlaži pljuvačka sirijskih vojničina i judejske svjetine, 
hoće da klečeći opere noge onima, koji će do smrti obilaziti 
zemaljskim putovima pripovijedajući o njegovoj smrti. Prije 
nego poteče njegova krv iz ruku, iz nogu, iz prsa, hoće da 
je prvi dade onima, koji će biti jedna jedina duša s njim sve 
do konca. Prije nego bude trpio žeđ, prikovan na prikovane 
grede, hoće da pije s drugovima grozdov sok iz iste čaše. 
Predvečerje smrti bit će u neku ruku predujam za gozbu 
nove zemlje. 

Bio je četvrtak u jutro prvi dan prijesnih hljebova. 
Učenici ga zapitaše: 

Kamo hoćeš da idemo i da ti pripravimo pashu da 
jedeš? 

Sin Čovječji je u gorem položaju od lisica: on nema 
svoje kuće. Onu u Nazaretu ostavio je zauvijek; daleko je 
i ona Simonova u Kafamaumu, koja mu je u ranije vrijeme 
bila kao njegova, a daleko je izvan grada kuća Martina i 
Marijina u Betaniji, gdje je bio gotovo gospodar. 

U Jeruzalemu ima samo neprijatelja ili bojažljivih pri- 
jatelja: Josip iz Arimateje će ga primiti u goste istom sutra 
na večer u tamnoj grobnici, u kojoj večeraju crvi. 

Ali Osuđeni, posljednji dan, ima pravo na milost, koju 
zaište. Sve su jeruzalemske kuće njegove. Otac će mu dati 
onu, koja je najpodesnija, da sakrije posljednje veselje pro- 
gonjenoga. I on pošalje dvojicu učenika s tajanstvenom za- 

povjeđu: 

— Idite u grad i tamo će vas sresti jedan čovjek, koji 
nosi vodu u krčagu. Pođite za njim i ondje, gdje uđe, recite 
domaćinu: Učitelj ti poručuje: Moje se vrijeme približilo. 
Gdje je soba, u kojoj ću jesti pashu sa svojim učenicima? I 
on će vam pokazati gore veliku, namještenu, gotovu sobu: 
tu nam zgotovite. 

Držalo se, da je onaj domaćin bio neki znanac Isusov 
i da su se oni o tom već dogovorili. To je pogrešno. Da je 
bilo tako, Isus bi bio poslao dvojicu upravo k njemu, ka- 
zavši im ime, a ne bi im trebalo preporučavati, da idu za 
čovjekom s krčagom. 

Bilo je mnogo ljudi toga prazničkoga jutra, koji su se 
morali vraćati s izvora Siloe s krčazima vode. Učenicima 
ne treba birati: prvi, koji im dođe u susret. Ne poznaju ga, 
jer bi ga inače zaustavili, umjesto da za njim idu da vide, 
gdje će ući. Ako gospodar toga čovjeka ima slugu, nije ja- 
mačno puki siromah i u njegovoj će kući, kao u kućama 
imućnijih ljudi, svakako biti soba prikladna za večeru. I on 
mora znati, barem po čuvenju, tko je Učitelj; onih se dana 
u Jeruzalemu govori samo o njemu. Poruka je takva, da se 
ne može odbiti. »Učitelj ti poručuje: moje se vrijeme pri- 
bližava«. Vrijeme je »njegovo«, vrijeme smrti. Tko će moći 
otjerati od svoje kuće čovjeka na umoru, koji hoće da jede 
posljednji put? 

Učenici otiđoše, nađoše čovjeka s krčagom, uđoše u 
kuću, razgovoriše se s domaćinom i spremiše, što treba za 
večeru: janje na ražnju, nekvasne okrugle hljebove, gorke 
trave, crvenog umaka, vina zahvalnosti, tople vode. U sobi 
poredaše oko stola počivaljke i uzglavnice, stol prostriješe 



bijelim stolnjakom, a na stol staviše nekoliko zdjela, svi- 
jećnjake, vrč pun vina i čašu, jednu jedinu čašu, na koju 
će svi prisloniti usnice. Ne zaboraviše ništa: ona dvojica 
bijahu izvježbana u takvim pripravama. Od djetinjstva u 
materinskim kućama pokraj jezera gledali su raskolačenih 
očiju pripreme za taj najmiliji praznik u godini. A nisu to 
oni prvi put zajedno jeli pashu, otkad su bili s onim, koga 
su ljubili. Ali toga dana, koji je bio posljednji, a možda je 
strašna istina napokon prodrla u njihove začepljene uši; 
ali za tu večeru, što je bila posljednja večera, koju će bla- 
govati sva trinaestorica zajedno, sva trinaestorica živa; ali 
za tu pashu, koja je bila posljednja za Isusa i posljednja 
uistinu valjana za staro judejstvo — jer se novi zavjet za- 
počinjao za ljude svih zemalja — ali za tu svečanu gozbu, 
koja je bila uspomena na život i objava smrti, učenici izvr- 
šiše skromne služinske poslove s nekom novom nježnošću, 
s onom tihom i zamišljenom radošću, koja gotovo nagoni 
suze na oči. 

Kad je sunce zašlo, dođoše i ostala desetorica zajedno 
s Isusom te posjedaju za prostrtim stolom. Svi su šutjeli, 
kao da ih slutnje tište, pa se svatko bojao, da će takve slut- 
nje otkriti u očima drugova. Sjećali su se one, u neku ruku 
pogrebne, večere u Simonovoj kući, mirisa nardova, žene 
i njezina dugog i tihog plača, Isusovih riječi one večeri, sra- 
mote i svršetka, znakova mržnje, što je oko njih rasla i oči- 
tih, već sada očitih, znakova urote, što je svaki čas imala 
izaći iz sjene sa svojim zubljama. 

Ali dvojica od njih — iz suprotnih razloga — bijahu 
potišteniji, uznemireniji od drugih: dvojica, koja ne će vi- 
djeti sutrašnje večeri — Krist i Juda, prodani i prodavač, 
Sin Božji i izrod sotonin. 

Juda je bio već sve ugovorio; trideset srebrnjaka je 
već imao u džepu, skupljenih, da ne zveče: ne će mu ih više 
uzeti. Ali nije bio miran. Neprijatelj bijaše ušao u njega, ali 



22 



338 



možda još ne bijaše sasvim umro prijatelj Kristov. Vidjeti 
Ta tu, među njegovima; vedra, ali s tačmm izrazom čovjeka, 
koj^na neku tajnu, koji zna za neki zločin, za neku izdaju; 
vidjeti ga još slobodna, uz onoga, koga voli, jos živa, sa 
svom krvlju u žilama, pod nježnom tankom kozom . . . Ipa 
kupci nijesu htjeli više čekati; za onu istu noc utvrđena e 
predaja - i čekali su samo njega. Ali ako bi Isus koji je 
morao znati, dojavio jedanaestorici? I ako ^ om ^spase 
Učitelja, navalili na njega, da ga svezu, da * 
umlate? Počinjao je osjećati, da se neće spasiti odmrh. 
koje se toliko bojao, a bila je tako blizu, ako strmoglavi 

ISUS£ Sva su ta premišljanja zamračivala sve više njegovo 
mrko lice i na mahove ga plašila Dok su najrevnosnip pri- 
premali, što je još trebalo, on je kradomice pojelo u Isu 
sove oči - one čiste oči, jedva zastrte tugom zbog rastanka 
_ kao da bi rado pročitao u njima opoziv blizoga udesa. 

Isus prekine šutnju. 

— Žarko sam želio jesti ovu pashu s vama, jer vam 
kažem, da je odsele ne ću jesti, dok se ne svrsi u kraljevs vu 

Tolika snaga uzdržavane ljubavi nije dosele ^ ad a 
izjavljena ni jednom riječju Kristovim učenicima! Tolika 
čežnja za danom savršenoga jedinstva, za tako s arim pr 
nikom koji će se ipak morati obnoviti na višoj osnovici! 
Oni znadu, da ih ljubi; ali koliko ih ljubi, nisu dc rte vecen 
znala njihova jadna, uznemirena srca. Ta je ve 
on _ posljednji prijatni odmor prije smrti, a ipak, jer j 
žarko želio, s onim žarom, s kojim se želi J 

dublje željkovano, s onom žestinom, koju podaju strasm, 

zagrijani, zaljubljeni, koji se bore za svjetlost pobjede, 

koji trpe za uzvišenu nagradu. Želio je zar o jes i ovu 
pashu. Jeo je s njima više pashi: jeo je s njima tisuću puta 
u svečanim zgodama, u kućama prijatelja, u kućama n 

poznatih, u kućama bogataša, na nasipima putova, na pla- 
ninskim livadama, u sjeni obala i lisnatih ogranaka. A ipak 
je već odavna žarko želio blagovati s njima tu večeru, koja 
je posljednja. 

Tko zna, da li se sjeća, i tko zna, da li je i bilo: vedrog 
podneblja srećne Galileje, blagih povjetaraca minulog pro- 
ljeća, prijašnje pashe, suncem obasjane, palminih grana 
jučerašnjega dana! Sada vidi samo svoje prve prijatelje, 
svoje posljednje prijatelje, koje će izdaja decimirati, koje 
će strah razagnati, ali koji su do toga trenutka oko njega, 
u istoj sobi, za istim stolom, združeni istim bolom, ali i oba- 
sjani sjajem nađnaravskog pouzdanja. 

Trpio je do toga dana, ali ne radi sebe: radi toga, što 
je žarko želio taj noćni čas, koji već i odviše diše po po- 
sljednjem rastanku. I dok Krist izražava svoju ljubav, nje- 
govo se lice, koje će naskoro biti ćuškano, sjaje onom ve- 
ličajnom tugom, koja je neobično slična radosti. 



340 



pranje n ogu 

Znajući, da će biti otrgnut od onih, koje ^bi, hoće da 
dadne najveći dokaz te ljubavi. Ljubio ih ie uvi)ek, otkad 
“ i ljubio je sve, i Judu; uvijek ih ,e ^bio l,ubav- 
Z iZ pr mašuje svaku ljubav, ljubavlju tako pneob-lnotn 
t"io velikom, da nije mogla stati u njihova 

Vmrp da se prema svojim prijateljima pokaže do 

i® Put® rekao njima, oholima * d “ 

ST biti posljednji Ali njegove rijeći nijesu 

"ale »slavni dio njihovih duša jer su se sve do onih 

dan Xdjelu!e% P irnr V proXl“oVe nego rijeći. Isus se 
da simboličkom obliku službe, koja pomzuje, p 

Potom nali vode u umivaonik i poče prati noge ucemc 

i otirali ubrusom, kojim je bio opasan.« 

Samo bi majka ili rob mogli ućinit, ono, sto m o ^ ^ 

čeri ućinio Isus. Majka r^f^e' dugome. Majka 

gome; rob svojim gospodarima, i nikome ar g 

zadovoljno, iz ljubavi, rob ustrpljivo, iz posluha. Ali Isusu 
dvanaestorica nijesu ni djeca ni gospodari. Sin Čovječji i 
Božji, sjedinjuje u sebi dvostruko sinovstvo, koje ga uzdiže 
nada sve zemaljske majke; kralj budućeg kraljevstva, ali 
zakonitijega od ikakve druge države, gospodar je, koga još 
nijesu priznali svi gospodari. 

Ipak je zadovoljan, da pere one dvadeset i četiri žu- 
ljave i nečiste noge, ne bi li u ona uporna, još uvijek tašta 
srca, ulio istinu, što su je njegova usta uzalud već odavna 
izgovarala: tko se uzvisi, ponizit će se, tko se ponizi, uz- 
visit će se. »Kada im, dakle, opra noge, uze svoje haljine, 
sjede opet za sto i reče im: Znate li, što sam vam učinio? 
Vi mene zovete Gospodinom i Učiteljem: kad sam, dakle, ja, 
koji sam Gospodin i Učitelj, vama oprao noge, i vi ste dužni 
jedan drugome prati noge, jer vam dadoh primjer, da i vi 
činite, kao što sam ja vama učinio. Zaista, zaista vam ka- 
žem, da sluga nije veći od svoga gospodara ni poslanik od 
onoga, koji ga je poslao. Kada ovo znate, blago vama, ako 
to izvršujete.« 

Isus nije dao samo primjer prijazne poniznosti, nego i 
primjer savršene ljubavi: »Ovo je moja zapovijed: da jedan 
drugoga ljubite, kao što sam ja vas ljubio. Nema veće lju- 
bavi od onoga, koji svoj život daje za svoje prijatelje, a vi 
ste moji prijatelji, ako činite ono, što sam vam zapovjedio.« 

Ali u ovom činu, tako dubokom, u prividnoj ropskoj 
uslužnosti, osim ljubavi ima i drugi smisao, smisao za či- 
stoću. »Opranome — veli Isus — ne treba drugo, nego 
oprati noge, jer je u ostalom sav čist; i vi ste čisti, ali ne 
svi.« Jedanaestorica su, unatoč gluhoj naravi, imali neko 
pravo na dobročinstvo pranja. Sedmicama i mjesecima ga- 
zile su one noge zaprašene, blatne, nečiste judejske putove 
idući za onim, koji je dao život. A poslije njegove smrti 
morat će godine i godine gaziti duže i nepoznatije putove 
po zemljama, kojima danas ne znaju ni imena. 

UZMITE I JEDITE 

Onih trinaest ljudi skupilo se, čini se, da izvrše staru 
obrednu gozbu, na spomen oslobođenja njihova naroda iz 
egipatske nevolje. Gledajući ih, pomišljao bi, da su to pu- 
čani, što vrše zakon i za bijelim stolom, koji miriše janje- 
tinom i vinom, očekuju znak za početak prijateljske i sve- 
čane večere. 

No tako se samo čini. To je, naprotiv, oprosna večera, 
na rastanku. Dvojica će od one trinaestorice — onaj, što 
ima u sebi Boga i onaj, što ima sotonu — umrijeti straho- 
vitom smrću prije nego se noć spusti po drugi put. Drugi 
će se sutra raspršiti kao žeteoci, kad udari tuča. 

Ali ta je večera, koja je popudbina jednoga završetka, 
i divan početak. Slavljenje židovske pashe pretvara se, 
usred onih trinaest Judejaca, u nešto kud i kamo uzvisemje 
i općenitije, u nešto nesravnjivo i neizrecivo: u veliku 
kršćansku tajnu. 

iPasha je za Hebrejce samo svečanost, kojom se slavi 
spomen na bijeg iz Egipta. Onaj pobjedonosni bijeg iz rop- 
ske potištenosti, bijeg praćen s toliko čudesa, vođen oči- 
tom zaštitom Božjom, Židovi nikad ne zaboravise, premda 
su morali osjećati poslije na svome vratu jaram dragih 
ropstava i snositi sramotu drugih progona. Kao vječita 
uspomena na taj izlazak, naređen je godišnji praznik, oji 
se prozva prolaz: pesah, pasha. Bila je to neka vrsta ban- 
keta, koji je dozivao u pamet naglo zgotovljeni i čudni 
objed bjegunaca. Jagnje ili jare pečeno na ognju — to ,e 
najjednostavnije i najbrže; krah bez kvasca, jer nisu ima 
kada čekati, da tijesto uskisne. A jest će opasanih bokova, 

obuvenih nogu, sa štapom u ruci i žurno, poput ljudi, koji 
će sad na krenuti na put. Gorke su trave šturo šumsko 
zelenje, što su usput iščupali bjegunci, da prevare glad na 
beskrajnom putovanju. Crvenkasta umaka, u koju se moči 
kruh, podsjeća na opeke, što su ih robovi Judejci morali 
peći za faraone. Vino je dodatak: radost zbog jela, obeća- 
nje očekivanih vinograda, opojnost zahvalnosti prema 
Bogu. 

Isus ne mijenja reda tisućgodišnje bratske svečanosti. 
Poslije molitve daje čašu vina od ruke do ruke zazivljući 
ime Božje. Zatim dijeli svakom gorke trave i puni po drugi 
put čašu, koja kruži oko stola, a svaki srkne gutljaj. 

Kakav je ukus imalo ono vino u ustima izdajice, kad 
Isus, u potištenoj šutnji, izreče riječi čežnje i nade, koje 
nijesu za Judu, nego samo za one, koji će moći doći na 
vječnu gozbu u raju? 

— Uzmite i pijte, jer vam kažem, da ne ću odsele piti 
od ovoga soka loznoga do onoga dana, u koji ću s vama piti 
novo vino u kraljevstvu Božjemu. Tužni oproštaj, ali u isti 
tren potvrda svečanoga obećanja. Možda osjetiše samo to 
obećanje i pred njihovim siromašnim očima bijesnu neiz- 
mjerna nebeska svečanost. Ne misle, da će dugo jadikovati: 
poslije druge borbe, kad mast uzavre i u bačvu se ulije 
slatko vino, Učitelj će se vratiti, kao što je obećao, i po- 
zvat će nas na veliko vjenčanje zemlje s nebom, na vječnu 
gozbu. Vremešni smo ljudi, već stariji, više nego zreli, uoči 
starosti: ako zaručnik zakasni, ne će nas više zateći među 
živima, a njegovo obećanje bilo bi samo ruganje onima, 
koji su vjerovali. 

Primireni mišlju na skori i slavni sastanak, stanu, po 
običaju, pjevati u zboru psalme prve zahvalnice. To je bila 
pjesma u hvalu Ocu onoga, koji dvori. 

»Dršći, zemljo, pred licem Gospodnjim, pred licem 
Boga Jakovljeva, koji pretvara kamen u jezero, tvrdu hrid 

u izvor ... On uzdiže bijednike iz praha, siromaha izvlači 
iz blata, da mu dade mjesto među kneževima, među kne- 
ževima naroda svoga«. 

S kakvim veselim uvjerenjem izgovaraju ove stare 
riječi, koje u ovaj mah dobivaju novi smisao! I oni su bi- 
jednici, i bit će podignuti iz praha bijede na zagovor Sina 
Božjega, kad dođe; i oni su siromasi, a on će ih naskoro iz- 
vući iz blata prosjaštva te ih učiniti gospodarima nepro- 
laznoga bogatstva. 

Onda Isus, videći, da ga nijesu dovoljno razumjeli, 
uzme hljebove, što su bili na stolnjaku, blagoslovi ih, pre- 
lomi ih i pružajući svakome po komad iznese im pred oči 
istinu: 

— Uzmite i jedite: ovo je tijelo moje, koje se daje za 
vas; ovo činite na moju uspomenu. 

Ne će se, dakle, vratiti tako brzo, kao što oni misle. 
Nakon kratkih dana povratka, iza uskrsnuća, odgodit će 
toliko svoj drugi dolazak, da bi mogli zaboraviti njega i 
njegovu smrt. 

»Ovo činite na moju uspomenu«. Lomljenje će kruha, 
za zajedničkim stolom, među onima, što čekaju, biti znak 
novoga bratstva. Kadgod budete lomili kruh, ne ću samo 
biti među vama, nego ćete se tim kruhom tijesno sjediniti 
sa mnom. Jer kao što su ovaj kruh slomile moje ruke, 
tako će moji neprijatelji slomiti moje tijelo; i kao što će 
ovaj kruh, što ga večeras jedete, do sutra biti vaša hrana, 
tako će moje tijelo, koje ću sutra dati svim ljudima, uta- 
živati glad onih, koji vjeruju u me; sve do dana, u koji će 
se otvoriti beskrajne žitnice kraljevstva, i bit ćete kao 
anđeli pred očevim očima. Ne ostavljam vam samo spo- 
men: ja ću biti nazočan, tajanstveno, ali zbiljski, u svakoj 
čestici kruha, koji mi bude posvećen, a taj će kruh biti 
hrana potrebna dušama, i tako će se ispuniti moje obeća- 
nje, da ću biti s vama do svršetka vjekova. 

Večeras, međutim, jedite ovaj nekvasni kruh, ovaj 
kruh, koji su čovjekove ruke umijesile od vode i pšenice, 
ovaj kruh, koji je osjetio žar peći i koji su moje još ne- 
ohlađene ruke izlomile, a moja ga ljubav pretvorila u moje 
tijelo, da bude vaša vječna hrana. 

Zaista je slatko jesti dobar kruh sa svojim prijateljima: 
bijelu sredinu brašnenog kruha pokrivenu opaljenom i grc- 
kavom korom. Toliko puta ste ga isprosili sa mnom kod siro- 
mašnih kuća, a morat ćete ga prositi u moje ime kroz čitav 
život. Pružat će vam pljesnive komade, koje i psi odbijaju, 
osušene komade sa dna korice, koje su djeca i starci oglo- 
dali te ostavili na prijekladu od ognjišta. Ali vi poznate 
trud i posne večere i blijedo lice siromaštva. Zdravi ste, 
imate snažne vilice, koje žvaču tvrdi kruh. Ne klonite du- 
hom, ako vam ne budu dali mjesto za stolovima zado- 
voljnih. 

Ali je zaista neizmjerno slađe srcu onoga, koji vas 
ljubi, da pretvara kruh, koji dolazi trudnim radom iz tvrde 
zemlje, u tijelo, koje će se vječito prinositi za vas, u tijelo, 
koje će svaki dan silaziti s neba kao vidljivi znak milosti. 

Sjetite se molitve, koju sam vas učio: Kruh naš svag- 
danji daj nam danas. Vaš je današnji i svagdašnji kruh ovaj 
kruh, moje tijelo. Tko god bude jeo moje tijelo, što će se 
svakoga jutra kroz nebrojene vjekove pretvarati u nebro- 
jene zalogaje kruha, ne će nikad ogladnjeti. Tko ga bude 
odbijao, ne će se nasititi do vijeka. 

A čim su pojeli janjetinu s kruhom i gorkom travom, 
Isus nalije čašu po treći put i dade je najbližemu: 

— Pijte iz nje svi, jer je ovo krv moja, krv novoga za- 
vjeta, koja će se proliti za mnoge. 

Njegova krv, pomiješana sa znojem, još nije pala na 
zemlju, pod masline, i još nije prokapala ispod klinaca na 
golgotski proplanak. Ali njegova želja, da svojim životom 
daje život, da svojom patnjom otkupi bol čitavoga svijeta, 

da barem jedan dio svoga imanja preda svojim neposred- 
nim nasljednicima; želja, da se sav preda onima, koje ljubi, 
tako je silna, da mu se čini, da je žrtva svršena, pa može 
svoju krv darivati. Ako je kruh tijelo, krv je u neku ruku 
duša. »Ne jedite mesa s njegovom dušom, a to je krv« rekao 
je Gospodin Noju. Krvlju, koja vidljivo predočuje život, Bog 
Abrahamov i Jakovljev utvrdio je zavjet sa svojim izabra- 
nim narodom. Kad je Mojsije primio zakon, naredio je, da 
se ubije nekoliko teladi, pa je polovicu krvi sabrao u 
korita, a drugu polovicu je izlio na oltar. »Tada Mojsije uzme 
tu krv te poškropi njom narod i reče: Ovo je krv zavjeta, 
što ga je Gospodin učinio s vama na osnovu svih ovih 
riječi«. 

Ali poslije vjekovnog iskustva Bog je objavio preko 
svojih proroka, da je stari zavjet izbrisan, pa da je potre- 
ban novi. Životinjska krv, koja je brizgala na tvrde glave i 
na huliteljska lica, izgubila je svoju moć. Druga krv, uzvi- 
šenija i dragocjenija, bila je potrebna za novi zavjet — za 
posljednji Očev zavjet s vjerolomnim sinovima. Kušao je 
na mnogo načina da prvence porine k uskim vratima spa- 
senja. Ognjena kiša na Sodomu, potopna voda, egipatsko 
sužanjstvo, glad u pustinji: sve ih je to zastrašilo, ali nije 
popravilo. 

Sad je došao Oslobodilac, koji je u isti mah božanskiji 
i čovječanskiji od starog vojvode u Izlasku. I Mojsije spa- 
sivši narod, govori na gori, objavljuje obećanu zemlju. Ali 
Isus ne spasava samo svoj narod, nego i sve narode — ne 
piše zakon na pločama, nego u srcima; a njegova obećana 
zemlja nije zemlja s bujnim pašnjacima i s vinogradima pu- 
nim velikih grozdova, nego kraljevstvo svetosti i vječne 
radosti. Mojsije je ubio jednoga čovjeka, a Isus uskrisuje 
mrtve; Mojsije pretvora vodu u krv, a Isus, pošto je 
pretvorio vodu u vino na svadbenoj gozbi, pretvara vino u 
svoju krv na tužnoj večeri uoči svoje smrti; Mojsije sit go- 

vrhu, a Isus umire mlad poražen od onih, koje ljubi. 

Teleća krv, nečista krv zemaljskih životinja, niskih i 
nedragovoljnih žrtava, nema više vrijednosti. Novi zavjet 
utvrđuje se večeras riječima onoga, koji daje pod prilikom 
vina svoju krv i svoju dušu. 

— Ovo je krv moja, krv zavjeta, koja se za vas 
prolijeva. 

Ne samo za dvanaestoricu, koja su ovdje: Oni pred- 
stavljaju u njegovim očima čitavo čovječanstvo, koje živi 
u ono vrijeme i koje će se roditi. Krv, što će je sutradan 
proliti na brijegu Golgoti, prava je krv, čista i topla krv, 
koja će se na križu zgrašati u mrlje, koje nikad ne će moći 
izbrisati sve kršćanske suze. Ali ta je krv slika duše, koja 
se sva prinijela i predala, da duše, zatvorene u ljudska 
tjelesa, učini sličnima sebi; koja se predavala onima, koji 
su je tražili, i onima, koji su je izbjegavali; koja je trpjela 
za one, koji su je primali i za one, koji su je proklinjali. To 
krštenje krvlju, koje dolazi poslije Ivanova krštenja vo- 
dom, poslije krštenja suzama Betanijske žene, poslije kršte- 
nja pljuvačkama sa strane Židova i Rimljana; krvlju, koja 
crvenilom nalikuje ognju, što ga propovijeda Prorok Ognja, 
i koja će biti pomiješana sa suzama, što će ih žene roniti 
nad krvavim mrtvim tijelom, najveća je tajna, koju Izdani 
kazuje svojim izdajnicima. 

Prelomih vam krah — kruh, koji svaki dan molite od 
Oca — kao što će sutra biti prelomljeno moje tijelo, a sada 
vam dajem svoju krv u ovom vinu, koje posljednji put pi- 
jem na zemlji. Budete li to uvijek činili na moj spomen, ne 
ćete nikada ogladnjeti ni ožednjeti. Najbolja je hrana pšenični 
krah, a najbolje je piće vino od grožđa. Ali krah i vino, 
koje sam vam dao večeras, nasitit će vas i napojiti, dokle- 
god živite, pomoću moje žrtve i one ljubavi, koja me goni, 
da ištem smrt, i koja vlada i poslije smrti. 

Uliks je svjetovao Ahila, neka Ahejcima prije bitke 
dade »kruha i vina«, jer je u njima snaga i srčanost«. Za 
Grka je tjelesna snaga u kruhu, a ubilačka srčanost u vinu. 
Vino mora ljude opiti, da se među sobom uništuju, a kruh 
im mora ojačati mišice, da se neumorno ruše. Kruh, što ga 
dijeli Krist, ne ojačava tijelo, nego dušu, a njegovo vino 
daje ono božansko pijanstvo, što se zove ljubav, ljubav, 
koju će apostol, na sablazan Uliksovim potomstvima, na- 
zvati ludošću križa. 

I Juda je zagrizao u onaj kruh i gutao ono vino — 
blagovao je ono tijelo, kojim je trgovao, pio je onu krv, 
koju će i on pomoći proliti, ali nije osjetio snage, da pri- 
zna svoju sramotu, da se plačući baci na zemlju pred noge 
onome, koji bi plakao skupa s njim. Onda će jedini prija- 
telj, koji je preostao Judi, reći: 

— Zaista vam kažem, da će me jedan od vas izdati. 

Jedanaestorica, koji će imati srca, da ga ostave sama 
među Kajfinim stražarima, ali koji nikada ne bi ni pomislili, 
da ga izdadu, protrnuše. I svaki od njih pogleda u lice dru- 
gome u novoj neprilici, kao u strahu, da će u druga opaziti 
bljedoću, koja ga odaje. I svi pitaju jedan za drugim: 

— Jesam li ja? Jesam li možda ja? 

I Juda sakriva svoju veliku zabunu odajući uvriježenu 
zapanjenost te izusti: 

— Jesam li, možda, ja, Učitelju? 

Ali Isus, koji se sutra ne će braniti, ne će ni da optu- 
žuje i zadovoljava se tim, da ponovi jasnijim riječima ža- 
losno proročanstvo: 

— Onaj, koji je sa mnom umočio ruku u zdjelu, izdat 
će me. 

I jer su ga svi još gledali ukočeno, obuzeti mučnom 
sumnjom, ustvrdi treći put: 

— Ruka je moga izdajnika sa mnom na stolu. 

Ništa više ne dodade. Nego četvrti put nalije čašu, da 
posve izvrši starinski običaj i dade je, da piju svi. 

I opet se digne trinaest glasova te zapjevaju himnu, 
veliki halel, kojim se završavala pashalna liturgija. Isus je 
ponavljao snažne riječi psalmiste, koje su poput proročke 
pogrebne molitve prije pogreba: 

»Vječni je uza me; ne bojim se; što mi mogu učiniti 
ljudi? . . . Opkolili su me kao tele; ugasili su se kao oganj 
u trnju . . . Ne ću umrijeti, ne, nego ću živjeti . . . Vječni 
me je strogo pokarao, ali me nije predao u vlast smrti. 
Otvorite mi vrata pravde, da mogu ući i slaviti Vječnoga!... 
Kamen, koji odbaciše zidari, postade ugaoni kamen . . . Ve- 
žite užetom prazničku žrtvu i povedite je k uglovima 
oltara . . .« 

Žrtva bijaše pripravna i novi oltar od borovine i že- 
ljeza vidješe sutradan stanovnici jeruzalemski. Ali učenici, 
smeteni i pospani, ne razumješe možda kuda šibaju tužne 
i pobjedonosne aluzije te starinske pjesme. 

Kad su svršili himnu, izađu odmah iz sobe i iz kuće. 
Čim je Juda izišao, iščeznu u noći. Jedanaestorica preosta- 
lih pođu bez riječi za Isusom, koji se, kao i drugih večeri, 
uputi na Maslinsku goru. 

AB A, OČE! 

Tamo gore bio je vrt i gnječilo, po kojemu je dobio 
naziv: Getsemani. Na tom su mjestu boravili svake noći 
Isus i njegovi — bilo stoga, što im je dosađivao smrad 
i buka velikoga grada, jer su se bili privikli na slobodni 
i mirni zrak, na zrak polja, bilo stoga, što su se bojali, da 
će ih izdajom uhvatiti među neprijateljskim kućama. 

Čim stigoše, reče Isus učenicima: 

— Sjednite ovdje, dok ja odem i pomolim se. 

Ali je bio tako ražalošćen i snužden, da nije mogao 
I biti sam. Pozove trojicu, koje je najviše ljubio: Šimuna 
j, Petra, Jakova i Ivana. A kad su bili podalje od drugih, 
»započe davati znal% žalosti i tjeskobe«. 

— Žalosna je duša moja do smrti; počekajte ovdje 
i stražite sa mnom zajedno. 

Jesu li mu odgovorili, što su mu odgovorili — nitko 
ne zna. Jamačno ga nijesu tješili riječima, koje izviru iz 
. srca^ kad čovjek trpi zbog trpljenja ljubljenoga bića, jer 
‘ se udalji i od njih i pođe podalje, da moli sam. 

Prikloni koljena na zemlju, baci se licem na zemlju 
i moljp^e| — Aba, Oče, tebi je sve moguće. Oče moj, 
j ako je moguće, neka prođe mimo mene ovaj čas. 

Sada je sam, sam u noći, sam među ljudima, sam 
pred licem Božjim/ pa može bez stida pokazati svoju sla- 
bost. Napokon, \ i on je čovjek, čovjek od mesa i krvi, 
čovjek, koji se kreće i diše i koji zna, da mu je blizu 
propast, da će stroj njegova života biti zaustavljen, da 
će njegovo tijelo biti probodeno, da će njegova krv kapati 
po zemlji. 



351 



To je druga kušnja. Prema evanđelistovoj riječi, kad 
je sotona bio poražen u pustinji, »ostavio ga je za neko 
vrijeme.« Ostavio ga je do toga trenutka. Sada je došao 
u tu novu pustinju, u tu tamu, u kojoj je Isus sam, stra-, 
hovito sam, više sam nego u pustinji, gdje su mu služile 
divlje zvijeri — naprotiv, sada su mu blizu zvijeri učene, 
izabrane, ali zato, da rastrgaju — u tu se strahovitu 
noćnu pustinju vraća sotona, da opet stavlja zamke 
svome neprijatelju. Prvi put mu je obećavao velika 
kraljevstva, pobjede i čudesa, htio ga je privući k sebi 
mamcem vlasti. Sada se laća protivnoga: pouzdava se u 
njegovu slabost. Krist, koji je počinjao rad, kršteni, koji 
je bio pun nade, zapaljen pouzdanom ljubavlju, odolje. 
Ali će Krista, koji je na pragu smrti, kojega su najdraži 
napustili, kojega je izdao učenik, kojega su tražili nepri- 
jatelji, pobijediti strah, kada ga nije pobijedila pohlepa. 

Ali tp&\ zna, da mora umrijeti, zna, da neminovno 1 
mora umrijeti, da je došao zato, da umre, da svojom 
smrću dade život, da smrću potvrdi istinitost najuzviše- 
nijega navještenog života. Nije ništa učinio, da izbjegne 
smrti, dragovoljno je pristao da umre za svoje, za sve 
ljude, za one, koji ga ne poznaju, za one, koji ga mrze; , 
za one, koji se nijesu još ni rodili; i prorekao je prija- 
teljima svoju smrt, dao im je već prve plodove svoje 
smrti, kruh svoga tijela, krv svoje duše^ pa nema pravo 
tražiti od Oca, da se čaša odmakne od njegovih usta, 
da se odgodi njegov svršetak. Napisao je svoje riječi u 
prahu na trgu i odmah ih je izbrisao; zapisao ih je u srca 
nekolicine, ali zna, kako se lako izbrišu riječi uklesane 
u ljudska srca. Ako njegova istina mora zauvijek ostati 
na zemlji, i to tako, da je nitko nikada ne može zabo- 
raviti, mora je ispisati svojom krvlju; jer su istine od 
krvi, i samo se krvlju iz naših žila mogu napisati istine 
na stranicama zemlje, da ih ne istaru ljudski koraci i vje- 

kovne kiše. Križ je stroga i potrebna posljedica propo- 
vijedi na gori. Tko nosi ljubav, navlači mržnju, a mržnja 
se pobjeđuje samo prihvatanjem osude. Jer sve se mora 
platiti: dobro više nego zlo, a najveće dobro, ljubav, naj- 
većim zlom, što ga ljudi imadu pri ruci: ubojstvom. 

Ali se sve ono, što znamo, po vjeri i objavi, o nje- 
govu božanstvu, silno protivi misli, da bi on mogao pod- 
leći napasti. Ako ga je zbilja preplašila propast njegova 
tijela, za koju je prije znao, nije li se imao kada još spa- 
siti? Već je više dana znao, da ga nastoje uhvatiti, imao 
je prilike i one noći da umakne psima, koji su bili spremni, 
da ga ugrizu. Bilo je dosta da krene na Jordan sam ili 
s najvjernijima te da se osamljenim putovima preko Pe- 
reje zakloni u Četverovlasništvo Filipovo, kamo se već 
malo prije bio sklonio, da umakne Antipinoj zlovolji. 
Židovsko je redarstvo bilo tako oskudno i rđavo, da bi ga 
teško stiglo. Ako ostaje, znači, da ne odbija smrt i stra- 
hote, što je prate. Gledano grubom ljudskom logikom 
njegovo je držanje samoubojstvo — božansko samouboj- 
stvo tuđim rukama, slično samoubojstvu starinskih ju- 
naka, koji su se utjecali maču koga prijatelja ili roba. 
Svoju je istinu kazao, a da je se vječno sjećaju, trebalo 
je samo pridružiti strahotu nezaboravne smrti. A ona će 
krv kao razdražljiva tekućina probuditi njegove učenike. 

Ali ako nije strah od smrti ona čaša, koju bi Isus 
htio udaljiti od sebe, što drugo može biti? Izdaja uče- 
nika, kojega je one iste večeri nasitio svojim tijelom i 
napojio svojom krvlju? Ili skoro odricanje drugoga uče- 
nika, u kojega je polagao najveću nadu poslije onoga 
povika u Cezareji? Ili zapuštanje svih ostalih učenika, 
koji će pobjeći kao poplašeni janjci, čim vuk ščepa majku? 
Ili bol zbog najgolemijeg odreknuća, jer ga je odbio sam 
njegov narod, onaj narod, koji ga je rodio, a koji ga sada 
prezire, kao da je nezakonito dijete, i ne zna, da krv 

onoga, koji je došao, da ga spasi, ne će nikada biti oprana 
s njegova čela? 

Ili je možda, u posljednjem mraku one večeri, na- 
zirao: užas, što će snaći njegove sinove, vremenski naj- 
udaljenije; smetenost prvih svetaca; cjepkanja, koja će 
nastati među njima; otpadništva, mučeništva, pokolje, a 
čim stigne čas posljednjega slavlja, slabost onh istih, koji 
bi morali voditi narode; nepopravljive raskole, cijepanje 
crkava, buncanje krivovjerske oholosti; poplavu sekta, 
zabune, koje će unositi lažni proroci, bezobraznost bun- 
tovnih reformatora; opasno bezumlje onih, koji prave 
ponore; trgovanja sa svetinjama; razuzdanost onih, koji 
ga se odriču svojim djelima, dok ga slave kretnjama i 
ustima; progone kršćana protiv kršćana; ravnodušnost 
mlakonja i oholica; vladavinu novih farizeja i novih knji- 
ževnika, koji će izvrtati i izdati njegov nauk; nerazumije- 
vanje njegovih riječi, kad dođu u ruke cjepidlačara, mu- 
drijaša, sanjara, u ruke onih, koji broje slovke, koji mjere 
ono, što se ne može mjeriti, koji dijele nedjeljivo, koji 
paraju i mrve s naučenjačkom bahatošću ono, što je živo 
pomišljajući, da to oživljuju? 

Čaša — jednom riječju — ne bi bila njegovo vlastito 
zlo, nego ono, što će počiniti drugi, živi i bližnji, ili oni, 
koji nijesu rođeni i koji su daleko. Ne bi, dakle, molio 
Oca, neka promijeni njegovu smrt, nego neka spasi od 
zala, što prijete sada ili kasnije onima, koji vele, da vje- 
ruju u njega. Njegova bi žalost bila iz ljubavi, a ne iz 
straha. 

Ali možda nikada nitko ne će znati pravo značenje 
riječi, koje Sin upravlja Ocu u mračnoj samoći Maslinske 
gore. Neki veliki francuski kršćanin nazva pripovijest o 
toj noći Isusovom tajnom, Judina tajna jedina je ljudska 
tajna u evanđelju; molitva u Getsemanskom vrtu najza- 
gonetnija je božanska tajna u povijesti Kristovoj. 

ZNOJ I KRV 

, A kada se pomolio, vrati se, da potraži učenike, koji 
* su ga možda čekali. Ali njih trojica bijahu zaspali. Zgu- 
reni na zemlji, kako tako umotani u haljine, Petar, Jakov 
i Ivan, vjerni i odabrani, pustiše, da ih svlada san. Tamne 
brige, učestalo uzrujavanje posljednjih dana, tužna poti- 
1 štenost za večerom i usto tako ozbiljne riječi, tako crne 
slutnje svališe se na njih kao olovo i baciše ih u izne- 
moglost, koja je više naličila obamrlosti nego snu. 

Učiteljev glas — tko će čuti u sebi zvuk onoga glasa 
u kobnoj mračnoj tišini? — zovne ih: 

— Zar niste mogli jedan čas probdjeti sa mnom? 
Bdijte i molite, da ne padnete u napast; jer je duh srčan, 
ali je tijelo slabo. 

Čuše li u snu one riječi? Odgovoriše li zastiđeni, pri- 
noseći ruke k uznemirenim očima, koje nisu podnosile 
ni slabe noćne svjetlosti? Što su mogli, iznenada probu- 
đeni, odgovoriti nemirnome, koji ne će nikad više spavati? 

. Isus se, još tužniji, opet udalji. Da li je napast, na koju 
je upozorio pospane, samo u njima ili i u njemu: ne potiče 
li ga možda napast, da pobjegne; da se odrekne sama sebe, 
kao što će ga se odreći drugi; da na silu odgovori silom; 
da svoj život otkupi životom drugih; ili da očajnijom mo- 
litvom još jednom zamoli, neka se opasnost odvrati od 
njegove glave? 

Sad je Isus opet sam, osamljeniji nego prije, u bes- 
krajnoj samoći, koja nalikuje beskrajnom rasulu. Dosada 
je mogao držati, da blizu njega bdiju njegovi najmiliji 



prijatelji. A oni ga, siti jada, dušom ostaviše prije nego će 
ga ostaviti tijelom. 

Ostaviše ga sama. Oni, štu su toliko primili, ne umješe 
mu dati ni posljednje milosti, koju ište. Za svoju krv, za 
svoju dušu, za sva obećanja, za svu ljubav tražio je samo 
jedno: neka odole snu. Ali ne dobi ni te sitnice. A on trpi 
i bori se u tom trenutku i za one, koji spavaju. Onaj, koji 
dade svega sebe, ne će dobiti ništa. U toj noći odba- 
civanja odbijena je svaka molba. flNe uslišava ga ni Otac 
ni ljudi. 

I sotona je zamakao u svoju tminu, ! aj Krist je sam, 
nepomično sam. Sam, kao što su uvijek sami svi oni, koji 
se dižu iznad svih, koji trpe u tami, da dadu svjetlosti 
svima.' Svaki je junak svagda sam budan među spava- 
čima, kao što kormilar bdije na brodu u samoći noćnoj i 
morskoj, dok drugovi počivaju. 

Isus je najsamotniji od tih vječnih samotnika. Svi 
spavaju oko njega. Spava grad, koji proteže svoju bje- 
linu ispresijecanu sjenama s druge strane Kedrona; a 
spava u taj čas po svim gradovima, po svim kućama sli- 
jepi rod nestalnih duša/ Bdije samo u taj čas žena, koja 
čeka čovjekov poziv, lupež, koji vreba u sjeni s rukom na 
dršku noža; možda i filozof, koji traži dokaz, da nema 
Boga. 

Ali te noći ne spavaju židovske poglavice i njihove 
uhode. Oni, koji bi morali braniti Isusa, koji bi ga morali 
barem tješiti, oni, koji govore, da ga ljube, pa ga po svoju 
katkada doista ljube, leže i spavaju. Ali ne spavaju oni, 
koji ga mrze, oni, koji hoće da ga vrijeđaju i ubiju. Kajfa 
ne spava; a u tom trenutku bdije samo jedan učenik — 
Juda. 

A dok ne vidje Judu, njegov je Učitelj sam sa svojom 
žalošću, koja nalikuje na smrt. A da se osjeti manje | 
osamljenim, opet se stane moliti svome Ocu i opet bij 

I htjele na njegove usne doći riječi molbe, I Prikuplja snagu, 
da ih natrag potisne, borba mu uzbunjuje biće — jer bo- 
žanstvo, koje je u njemu, veselo prihvaća ono, što je htio, 
dok drhtavica trese tek crveno blato, što ga obavija — 
napokon mu nečovječji i nadčovječni napor donosi po- 
bjedu. Trza se, ali pobjeđuje; malaksao je, klonuo, ali 
pobjeđuje. 

Duh je na kraju nadvladao tijelo, ali je tijelo već sada 
samo trup, koji krvari i koji se raspada. Napetost krajne 
opreke uzbunila je do korijena njegov zemaljski dio, pa 
se znoji kao da je izdržao najteži trud. (Sav se znoji, ali 
nije to samo onaj znoj, što puzi niz sljepočice čovjeka, 
koji ide po suncu ili radi na polju ili bunca u groznici. 
Krv, koju je obećao ljudima, počinje se prolijevati po 
travi na Maslinskoj gori. Krupne kapi krvi pomiješane sa 
znojem padaju na zemlju, kao prva žrtva pobijeđenoga 
tijela. To je početak oslobođenja, neko iživljavanje i olak- 
šanje njegova čovječanstva, toga najvećeg bremena za 
pomirbenu žrtvu. 

Onda se s onih usana, mokrih od suza, mokrih od 
znoja, mokrih od krvi, mogla vinuti nova molitva: 

— Oče moj, ako nije moguće, da me mimoiđe ova 
čaša, neka se vrši volja tvoja. Ne kako ja hoću, nego kako 
ti hoćeš. 

Slabost je opovrgnuta: volja — a to je ličnost 
odriče se u pokornosti, koja sama zajamčuje slobodu u 
općenitosti. Nije on više samo čovjek, nego Čovjek; 
Čovjek sav sjedinjen s Bogom; jedno jedino s Bogom: 
hoću ono, što ti hoćeš. Njegova je pobjeda nad smrću 
sada već zajamčena, jer ne može umrijeti onaj, tko po- 
stane Bog u Vječnome. »Tko hoće da spasi svoj život, iz- 
gubit će ga; a tko ga izgubi, dobit će ga.« 

Umiren ustane sa zemlje i vrati se k učenicima. Ništa 
nije vrijedio Isusov tužni prijekor. Trojica, izmorena i j 



357 



malaksala, opet su zaspala. Ali ih ovaj put Isus ne zove 1 
našao je veću utjehu od one, koju mu oni mogu dati 
i opet se baca na zemlju te govori Ocu velike riječi 
potpunog samoodricanja; 

— Ne kako ja hoću, nego kako ti hoćeš. 

Bog nije više sluga Čovjeku. Oni su dosad tražili neka 
zadovoljava nijhove posebne želje u zamjenu za njihove 
pjesme i žrtve. Hoću sreću — govorio je bogomoljac — 
hoću zdravlje, snagu, cvjetna polja, propast neprijatelja. 
Ali je, evo, došao Rušilac i izvrće pučku molitvu. Neka 
ne bude ono, što se meni mili, nego što se tebi mili. »Budi 
volja tvoja na nebu kao i na zemlji.« Samo u slozi između 
vrhovne Očeve volje i podređene Čovjekove volje, u 
skladu i istovjetnosti dviju volja, leži blaženstvo. Šta 
smeta, ako me Očeva volja preda u ruke mučiteljima, te 
me kao prokletu i štetnu zvijer pribiju na dva komada 
drveta? Ako vjerujem u Oca kao u Oca, znam, da me 
ljubi više, nego što ja mogu sam sebe ljubiti, i da zna više, 
nego ja mogu znati. On dakle može htjeti samo moje 
dobro, pa bilo to dobro u ljudskim očima i najstrašnije 
zlo; a ja hoću tek onda svoje pravo dobro, ako hoću ono, 
što hoće Otac. Ako je njegova ludost kud i kamo mudrija 
od naše mudrosti, muke, koje on daje, bit će neuporedivo 
blagotvornije od svakoga zemaljskoga užitka. 

Neka učenici spavaju, neka spavaju svi ljudi, Krist 
nije više sam. Zadovoljan je, što pati, zadovoljan je, što 
umire; našao je svoj mir u mukama agonije. 

Sad može, gotovo sa žudnjom, napeti uho, da u gluhoj 
noći osluhne približavanje Judinih koraka. 

Koji časak čuje samo kucanje svoga srca, to mirnije,) 
što je strahota bliža. Ali za nekoliko trenutaka dopre! 
jeka opreznoga toptanja, što se primiče, a tamo dolje 
između biljaka, što obrubljuju put, pojavljuju se i iščeza- 

vaju u mraku rumeni proplamsaji svjetlosti. To su uboj- 
ničke sluge, što idu za Iskarijotom. 

Isus se primakne k učenicima, koji još uvijek spa- 
vaju, i zovne ih odlučnim glasom: 

— Evo, moj je čas došao. Ustanite, idimo; evo blizu 
t je moj izdajnik. 

Osmorica drugih, koji su malo podalje spavali, već 
su se probudili od žamora, ali nemaju vremena da odgo- 
vore Učitelju, jer — dok je on još govorio — rulja je 
1 stigla i stala. 

ČAS TAME 

To je ološ, što grize i gmiže oko hrama, ološ plaćen 
od velikoga vijeća; najniži čankolizi svetišta, koje su na 
vrat na nos prerušili u ratnike; pometači i vratari, koji 
su te večeri mjesto metala i ključeva uzeli mačeve. Bilo 
ih je mnogo, »velika gomila«, kažu evanđelisti; premda 
su znali, da idu samo protiv dvanaestorice, koji su imali 
tek dva mača. I razoružani proroci zadaju strah niskim 
huljama. 

To, na brzu ruku sakupljeno, krdo došlo je sa zu- 
bljama i svjetiljkama, kao da se radi o noćnoj svečanosti. 
Čini se, da na treptavu rumenilu zubalja dršću blijeda 
lica učenika i pomodrilo Judino lice. Kristovo lice, omr- 
ljano ugrušanom krvlju, ali sjajnije od svjetlosti, čeka na 
Iskariotov poljubac. 

— Prijatelju, zašto si došao? Zar poljupcem izdaješ 
Sina Čovječjega? 

Ti znaš, zašto je on došao, i znaš, da je taj poljubac 
prvo mučenje i da ga je najteže podnijeti. Taj poljubac 
je znak za pandure, koji ne poznaju Zločinčevo obličje. 
— »Koga ja poljubim, on je, držite ga i vodite ga pazeći 
dobro na njega«, rekao je putem prodavač krvi ništari- 
jama, koje je predvodio — ali taj je poljubac u isti mah 
najužasnije kaljanje onih usta, koja su u zemaljskom 
paklu izgovorila najrajskije riječi. Pljuvanja, udarci židov- 
skoga smeća i rimskih vojnika po ustima i po licu i u 
ocat zamočena spužva, koja će se dotaći njegovih usana, 
bit će snošljiviji od toga poljupca, od poljupca ustiju, koja 

su ga nazivala prijateljem i učiteljem, koja su pila iz nje- 
gove čaše, koja su jela iz same njegove zdjele. 

Kad opaziše znak, najsmjeliji se primaknuše k nepri- 
jatelju svojih gospodara. 

— Koga tražite? 

— Isusa Nazarećanina. 

— Ja sam. 

I čim je izustio »Ja sam«, psi uzmakoše, možda ih je 
poplašio zvuk čistoga glasa ili bljesak božanskih očiju. 
Ali Isus u tom trenutku misli na spas svojih. 

— Rekoh vam, da sam ja, ako dakle mene tražite, 
pustite ove, neka idu. 

U taj čas Šimun iskoristi zabunu pandura, pribere se 
najednom iza sna i straha, maši se mača i odsiječe uho 
Malhu, Kajfinu sluzi. Petar je te noći sama nestalnost i 
protuslovlje: poslije večere se kleo, da on jedini, pa ma 
šta se zbilo, ne će ostaviti Isusa; poslije u vrtu zadrijema 
tako, da ga nitko nije mogao probuditi, sada se promeće 
— iako kasno — u krvoločnoga branitelja, malo poslije će 
tvrditi, da nije ni poznao svoga Učitelja. 

Neumjereni i bezumni Šimunov čin Isus odmah 
osuđuje: 

— Vrati mač svoj u korice. Tko se mača hvata, od 
mača će poginuti. Zar da ne ispijem čašu, koju mi je Otac 
namijenio? 

I pruži ruke najbližim zlotvorima, koji ih stanu vezati 
užetom, što su ga donijeli. Dokle ga oni otraga vežu, 
zarobljenik u lice osuđuje njihovu podlost: 

— Dođoste s mačevima i s batinama, da me uhva- 
tite, kao da sam razbojnik. Svaki dan sam bio s vama u 
hramu i učio, a ne digoste na me ruku; sada je vaš čas, 
čas, u koji vlada moć tame. 

On je svjetlost svijeta i tama bi je htjela ugasiti. Ali 
će moći samo da je zakloni, i to za kratko vrijeme, kao 

što tmasta oblačina usred srpanjskoga dana najednom 
zakloni sunce, ali ono čas kasnije sine jače i jasnije nego 
prije. Stražarima se žuri, da se vrate u pobjednom slavlju 
i prime napojnicu, pa se nisu udostojali ni da odgovore. 
I krenu nizbrdice vukući ga na užetu, kao što mesari 
vuku vola na klaonicu. »Tada ga — izjavljuje Matej — 
svi učenici ostaviše i pobjegoše.« Učitelj je zabranio 
svaku obranu; Mesija, umjesto da gromom ošine neprija- 
telja, pruži ruke, da mu ih vežu; Spasitelj nije mogao 
spasiti sam sebe. Sto su mogli učiniti? Pobjeći, kako se 
ne bi i njima desilo, da ih odvedu pred mogućnike, koje 
su dan prije živo željeli svrgnuti s vlasti, a koji su se sada, 
pri svjetlucanju svjetila i mačeva, njihovim uzburkanim 
maštama odjednom pričinili groznim. Samo dvojica po- 
đoše za sramotnom povorkom, ali iz daleka, i naći ćemo 
ih opet u Kajfinu dvorištu. 

Sva ta buka probudi mladića, koji je spavao u uljao- 
nici. Radoznao poput svih mladića ne htjede gubiti vri- 
jeme s oblačenjem, nego se ogrne plahtom te iziđe da 
vidi, što se zbiva. Panduri pomisliše, da je to nekakav 
učenik, koji nije imao kad pobjeći, pograbe mladića, ali 
se on izvine iz plahte, ostavi je u njihovim rukama te go 
pobjegne. 

Nikada se nije doznalo, tko je bio taj tajanstveni 
mladić, koji je iznenada iščeznuo u noći, kao što se izne- 
nada i pojavio. Možda je to bio mladi Marko — on jedini 
među evanđelistima pripovijeda taj događaj — pa ako je 
to bio doista on, mogli bismo pomisliti, da je te noći u 
duši tog nehotičnog svjedoka početka muke niknuo prvi 
poticaj da postane, kao što je zbilja i postao, prvi njezin 
povjesničar. 

ANA 

Kroz kratko vrijeme zločinac je dopremljen u Anin 
dvor, gdje je stanovao i Anin zet, veliki svećenik Kajfa. 
Premda je noć bila poodmakla i premda je družba bila još 
prijašnjega dana obaviještena, da će već u zoru dobiti hu- 
litelja u šake, mnogi su suci bili u postelji, te se nije mo- 
gao odmah započeti postupak. Poglavari su se vrlo žurili, 
da svrše sve odmah ujutro, kako narod ne bi imao vre- 
mena da se uskomeša ni Pilat da razmišlja. Ali se bore 
proti snu ne samo branitelji pravde, nego i pobornici ne- 
pravde. Neki stražari, koji su se vratili s Maslinske gore, 
budu poslani, da probude prvake književnika i starješina, 
a međutim stari Ana, koji cijelu noć nije oka stisnuo, htjede 
na svoju ruku ispitati lažnoga proroka. 

Ana, sin Setov, sedam je godina bio veliki svećenik, 
a premda je svrgnut g. 14., kad je Tiberije stupio na prije- 
stolje, ostao je i dalje pravi prvak židovske crkve. Sadu- 
cej, starješina jedne od najuglednijih i najimućnijih poro- 
dica crkvenoga plemstva, bio je još vođa svoga staleža 
preko svoga zeta. Petorica njegovih sinova postadoše ka- 
snije veliki svećenici, a jedan će od njih, također Ana, 
dati kamenovati Jakova, brata Gospodnjega. 

Isus bude doveden pred njega. Prvi put se nekadanji 
nazaretski tesar nađe licem u lice s vjerskim poglavicom 
svoga naroda, sa svojim pravim i najljućim neprijateljem. 
Dosada se susretao u hramu s njegovim podređenicima i 
prostim vojnicima, književnicima i farizejima; sad je pred 
samim poglavicom, kao tuženik, a ne kao tužitelj. To je 
prvo dnevno preslušavanje. Četiri će ga vlasti ispitati u 
nekoliko sati: dva hramska mogućnika, Ana i Kajfa, i dva 
zemaljska mogućnika, Antipa i Pilat. 



Prvim pitanjem Ana hoće da dozna od Isusa, tko su mu 
učenici. Stari svećenik, politik poput svih saduceja, ne 
drži ništa do mesijskih bajka, već mu je stalo do toga, 
da dozna, tko su oni, što idu za novim prorokom, i iz kojih 
su se vrsta složili, da vidi, dokle je ušla u narod ta buntovna 
zaraza. Ali ga Isus gleda i ne odgovara mu. Kako je mo- 
gao i pomisliti taj preprodavač golubova, da bi Isus mogao 
izdati one, što su njega izdali? 

Onda ga zapita, u čemu je njegova nauka. Isus odgo- 
vori, da mu nije dužan odgovarati: 

— Ja sam javno govorio svijetu; neprestano sam učio 
po zbornicama i u hramu, gdje se skupljaju Židovi, i nisam 
govorio ništa tajno. Zašto pitaš mene? Pitaj one, koji su 
slušali, što sam im govorio; oni dobro znaju, što sam go- 
vorio. 

Istina je: Isus nije tajnovit; ako je gdjekad i rekao 
učenicima riječi, koje nije ponovio na sajmištima i raspu- 
ćima, ipak ih je poticao, neka s krovova viču ono, što im 
je on govorio u kućama. Ali se Ana morao namrgoditi na 
odgovor, jer jedan stražar, koji je stajao uz Optuženoga, 
dade mu pljusku i reče: 

— Zar tako odgovaraš poglavaru svećeničkom? 

Pljuska razbojničkog sluge znači početak pogrda, koje 
će Krista pratiti sve do križa. Ali se Udareni, kojemu lice 
porumeni od izdajničkih udaraca, okrenu prema pljuskaču: 

— Ako sam zlo rekao, dokaži, da sam rekao zlo, ako 
sam rekao dobro, zašto me biješ? 

Hulja, zbunjen tolikom mirnoćom, ne zna, što da od- 
govori. Ana počinje naslućivati, da taj Galilejac nije prost 
pustolov, pa ga obuzima to veća želja, da ga ukloni sa 
svijeta. Ali videći, da od njega ne može ništa izvući, pošalje 
ga svezana Kajfi, da se odmah započne tobožnji redoviti 
sud. 

PIJETLOV PJEV 

Samo su se dvojica od jedanaest bjegunaca pokajali 
zbog kukavštine te izdaleka pošli, dršćući u sjeni zidova, 
za uskolebanim svjetiljkama, koje su pratile Krista u brato- 
ubilačku pećinu: Šimun Jonin i Ivan Zebedejev. 

Ivan, koji nije bio novo lice Kajfinim slugama, uđe u 
kućno dvorište gotovo u isti čas s Isusom, ali Šimun — 
stidljiviji i strašljiviji — ne htjede ući, nego ostade ravno 
pred vratima. Onda za nekoliko trenutaka Ivan, ne videći 
druga i želeći možda, da bude uza nj radi utjehe i obrane, 
iziđe, uvjeri nepovjerljivu vrataricu pa uvede i njega. Ali 
kad je prolazio kroz vrata, žena ga prepozna: 

Da nisi i ti između učenika onoga čovjeka, što ga 
uhvatiše ? 

Ali se Petar pokaza kao uvrijeđen: 

— Ne znam i ne razumijem, što hoćeš da kažeš. Ja 
ga ne poznam. 

I zajedno s Ivanom sjede kod vatre, koju su bili nalo- 
žili u dvorištu, jer je noć bila ledena, premda je bio tra- 
vanj. Ali žena ne popušta, nego pristupi k vatri i dobro ga 
pogleda: 

I ti si, reče, bio s Isusom Nazarećaninom. 

»A on iznova poreče sa zakletvom«: 

— Kažem ti, da ga ne poznajem. 

Vratarica se vrati mašući glavom k vratima, ali ga 
ljudi, kojima se učini sumnjivim radi vatrenoga odricanja, 
omjeriše i jedan od njih reče: 

Zaista i ti moraš biti od onih, jer te i govor tvoj 

izdaje. 

Onda se Šimun stane kleti i preklinjati, da ga ne po- 
znaje. Ali jedan čovjek, rođak onoga Malha, kojemu bijaše 
odsjekao uho, presiječe svojim svjedočanstvom: 

— Nisam li te vidio u vrtu s njime? 

Ali Petar, već zapleten u lažima, opet stane uporno 
tvrditi, da ga zamjenjuje s drugim i da nije prijatelj onome 
čovjeku. 

U isti je čas Isus, poslije razgovora s Anom, svezan, 
među stražarima prolazio preko dvorišta da prođe na 
drugu stranu, gdje je bio Kajfa. Čuvši Šimunove riječi, po- 
gleda ga. Samo jedan tren upre u njega oči — one oči, u 
kojima je tajilac umio jednoga dana opaziti blijesak božan- 
stva — samo ga časak pogleda onim očima, koje je bilo 
teže izdržati od gnjeva i onda, kad izražavaju samilost. I taj 
pogled zauvijek rani jadno uzburkano srce ribarevo te do 
smrti nije mogao zaboraviti onih umiljatih i tužnih zjenica 
uprtih u njega one užasne noći; one oči, koje u tili čas re- 
koše više i dirljivije, nego bi mu mogle reći tisuće riječi. 

I ti, koji si bio prvi, u koga sam polagao najviše nade, 
koji si bio najtvrđi, ali najvatreniji, najveći neznalica, ali 
najrevniji, i ti, Šimune, koji si kod Cezareje poviknuo moje 
pravo ime; ti, koji znaš sve moje riječi i koji si me toliko 
puta poljubio onim istim ustima, što kažu, da me ne po- 
znaju, i ti me se, Šimune Petre, sine Jonin, odričeš pred 
onima, koji se spremaju da me ubiju! Imao sam pravo ono- 
ga dana, kad sam te nazivao zaprekom i prekorio te, da 
ne misliš ono, što je Božje, nego ono, što je ljudsko. Mo- 
gao si barem iščeznuti, kao što su učinili i drugi, ako nisi 
osjećao snage, da sa mnom piješ čašu sramote, o kojoj sam 
ti toliko puta govorio. Bježi, da te ne vidim više do onoga 
dana, kad ću biti doista slobodan, a ti doista obnovljen po 
vjeri. Ako se bojiš za svoj život, što ćeš ovdje? Ako li se 
ne bojiš, zašto me hoćeš da odbiješ? Juda je barem u 
posljednjem trenutku bio dosljedniji od tebe; došao je s 

mojim neprijateljima, ali nije rekao, da me ne poznaje. 
Šimune, Šimune, rekao sam ti, da ćeš me ostaviti kao i 
drugi, a sada si okrutniji od drugih. Oprostio sam ti u svo- 
me srcu, na pragu sam smrti i opraštam onima, koji me 
šalju u smrt, pa opraštam i tebi i ljubim te, kao što sam te 
uvijek ljubio, ali hoćeš li ti moći sam sebi oprostiti? 

Šimun je pod teretom toga pogleda oborio glavu, a 
srce mu je kucalo u grudima kao bijesni sužanj, pa ne bi 
mogao izvući iz grla drugi: ne. Nesnosna mu je žega izga- 
rala izobličeno lice, kao da mu je mjesto žerave bilo blizu 
pakleno ždrijelo. Mučio se od strasti i od grižnje savjesti, 
trošio se i uništavao: sad mu se činilo, da će se smrznuti, 
a sada, da će mu čitavo biće izgorjeti u plamenu. Malo 
prije je rekao, da Isusa nije nikad ni poznavao, a sada mu 
se učinilo, da ga je u tom trenutku prvi put doista upoznao; 
kao da su ga one oči sasvim probole poput sjajnoga 
arhanđelova mača. 

Jedva jedvice ustane i teturajući pođe k vratima. Čim 
iziđe, u tihoj samoći osvita, daleko, zapjeva pijetao. Taj 
veseli i srčani poj bijaše za Šimuna kao krik, koji čovjeka 
najednom probudi iz najtvrđega sna, kao nenadano sjećanje 
na govor, koji je čuo u drugom životu, kao povratak u 
kuću svoga djetinjstva, u rani vrt, što se pruža među jeze- 
rom i poljima, kao odavno zaboravljeni glas, što rasvjet- 
ljuje život kao munja noć. Onda se u nejasnom osvitku 
mogao vidjeti čovjek, koji je odlazio kao pijan pokrivši 
glavu haljinom, dok su mu se ramena tresla od jecanja i 
očajnoga plača. 

Plači, Šimune, sada, kada ti je Bog dao milost, da pla- 
češ. Plači za sobom i za Njim, plači za svojim bratom iz- 
dajnikom, plači za svojom braćom, koja su pobjegla, plači 
nad smrću onoga, koji umire i za tvoju siromašnu dušu, 
plači za svim onima, što će doći poslije i raditi kao i ti, 
odricati se svoga Osloboditelja i otkup ne će plaćati cije- 

nom kajanja. Plači za svima otpadnicima, za svima onima, 
koji će se odricati, za sve one, koji će govoriti kao ti »ja 
nisam od njegovih«. Tko od nas nije učinio barem jednom 
ono, što je učinio Šimun? Koliko nas je rođeno u Kristovoj 
Crkvi, koji smo djetinjim ustima molili njegovo ime i sagi- 
bali koljena pred njegovim krvlju zamrljanim licem, a koji 
nismo, bojeći se poruga, izgovarali: Nisam ga nikada po- 
znavao? 

Barem ti, nesretni Šimune, premda si Stijena, roni sve 
suze svojih očiju i sakrij u tkaninu svoje izobličeno i mokro 
lice. A ne će proći mnogo dana i Uskrnuli će te poljubiti 
po drugi put, jer je tvoj plač zauvijek oprao tvoja vjero- 
lomna usta. 

RAZDERANA HALJINA 

Pravo je ime Kajfi Josip. Kajfa je nadimak, a isto je 
što i Kefa, nadimak Šimunov — znači dakle stijena. Među 
tim je dvjema Stijenama u zoru ovoga petka uhvaćen sin 
Čovječji. Šimun Petar predstavlja strašljive prijatelje, koji 
ga ne znaju spasiti; Josip Petar neprijatelje, koji bi ga 
rado pošto poto pogubili. Između Šimunova odricanja i Jo- 
sipove mržnje, između poglavara crkve na umoru i pogla- 
vara crkve na porođaju, između ta dva Petra Isus je kao 
pšenica između dva mlinska kamena. 

Veliko se vijeće skupilo i čeka. Tu su Ana i Kajfa, koji 
mu predsjedaju, Ivan, Aleksandar i sav skorup boljega 
društva. Po pravilu su ga sačinjavala dvadeset i tri sveće- 
nika, dvadeset i tri književnika, dvadeset i tri starješine i 
dva predsjednika: sviju sedamdeset i jedan, toliko, koliko 
je po prilici apostola imao onaj, kome sude. Ali neki izo- 
staše onoga dana; oni, koji su se više bojali pobune nego 
su se ljutili na bogopsovca, ona nekolicina, koja ne bi htjela 
podići prst, da ga osude, ali ni da ga otvoreno brane: među 
njima je jamačno Nikodem, noćni učenik, i Josip iz Ari- 
mateje, pobožni grobar. 

Ali nazočnih je bilo dovoljno, da potvrde, prividno 
zakonito, ubojničku osudu već napisanu u srcima sviju 
njih. Izaslanicima hrama, škole i banke činilo se tisuću 
godina, dok dođe trenutak, da potpišu, svaki iz svojih ra- 
zloga, osvetničku presudu. Velika dvorana savjeta, već 
dupkom puna, davaše sliku sablasne lože. Pomaljao se 
stidno novi dan: žućkasti plamenovi duplira jedva su se 
nazirali u bjelasanju praskozorja. U onoj su zlokobnoj po- 

lusjeni čekali suci: stari, krupni, nosati, osorni, namrgo- 
đeni, omotani bijelim haljinama, glave pokrivene platnom, 
gladeći časne brade, ratobornih očiju, sjedeći u krugu, či- 
njahu se kao skup vračeva, koji čekaju na živi plijen. 
Ostali je dio dvorane bio napunjen štićenicima vijećnika, 
stražarima s batinama u ruci, prostim kućnim slugama. A 
zrak je bio gust i težak, kao da nije samo dah živih. 

Isus, uvijek s užetom na rukama, bio je gurnut u taj 
pasji brlog, kao što su gurali osuđenika među zvjerad u 
carskim amfiteatrima. Ana, malko uzdrman prvim odgo- 
vorom osnivača krivovjerja, bijaše brže bolje pokupio u 
sakupljenoj svjetini nekoliko lažnih svjedoka, ako ustreba, 
da pobije svako poricanje i obranu. To ruglo od suda za- 
počne prozivanjem tih naplaćenih prišaptača. 

Dvojica iziđu i prisegnu, da su ga čuli, gdje govori 
riječi: 

— Mogu razoriti ovaj hram, načinjen čovječjom ru- 
kom, i u tri dana ću podići drugi, koji ne će biti načinjen 
čovječjom rukom. 

Optužba, u to vrijeme i pred tim slušačima, bila je pre- 
teška: za svetogrđe i hulu. Jeruzalemski je hram, po mišlje- 
nju onih, koji su od njega živjeli, bio jedino i nepovredljivo 
boravište Gospodnje i zaprijetiti hramu bilo je isto, što i 
vrijeđati njegova Gospodara, gospodara svih Židova. Ali 
Isus nikad nije rekao onih riječi ili ih barem nije rekao u 
onom obliku i smislu. Navijestio je doduše, da od hrama ne 
će ostati kamen na kamenu, ali ne njegovim radom. A natu- 
canje o hramu, kojega nije učinio čovjek i koji će u tri dana 
biti podignut, pripadalo je drugom govoru, u kojem je sli- 
kovito govorio o svome uskrsnuću. Istina je, da se lažni 
svjedoci nisu mogli složiti u tim riječima, izopačenim pobr- 
kano i zlobno, pa su se pobijali tako, da je bio dovoljan 
jedan Isusov odgovor, da ih smete i pritisne uza zid. Ali je 

Isus šutio. Veliki svećenik nije mogao podnijeti tu šutnju 
te odgovaraš? Sto svjedoče ovi protiv 

tebe? 

Ali Isus ne odgovori ništa. . 

Šutnja Isusova tako je teška, puna nadnaravske neci- 
tosti da može otrovati njegove suce. Šutio |e na prvo isp 
tivanje Anino, šuti sada na upit Kajiin, a sut,et ce JP« 
Antipom i Pilatom. Kazao je tisuću puta ono sto b mog 
kazati, a drugo, što bi mogao odgovor.li, ne b> 
bi im poslužilo kao nova izlika, da ga uhvate. Nadcovjecnc 
su istine po svojoj naravi neizrecive, a ako se može daj 
samo njihova sjenka iz ljubavi, primaju ,e -m«™ 
koji već imaju obris te sjenke, a . do n,.h dolaze 
slutnjama, nego varavim i nepotpunim govorom. 

Isus ne govori, nego velikim i vedrim »crna gleda za 
brinuta i zgrčena lica ubojica i zauvi.ek osuđuje one s 
đačke sablasti. Za tren oka njegov pogled, što P«>*re do 
dna duše, svakoga je izmjerio i osudim Jesu h 
stojne one crvljive i pokvarene duše kaljn- • rnjk' duše 
ništave duše, ako nisu gnojave i mrtvačke mogu h ikad 
biti dostojne, da slušaju njegove riječi? Bi U se on cndc , , 
što se ne može pomisliti, mogao tako poniziti, da se opra 

dava pred njima? „ 

To je mogao učiniti babičin sin tubasta nosa, učenik 

i takmac solista. Sedamdeset godišnji prepirac, koji ,e o- 
liko dosađivao rukotvorcima i dokonjacima ^ 
je atenskim sucima iskresat. prekrasni . dobro 'azd^ 
'obrambeni govor, koji je iz visokih predjel.' dljJektto 
malo pomalo silazio do sudskoga cjepidlacemm Star. 
ničar više je težio da obnovi vještinu mišljen a nego v e 
stinu života, pa se nije stidio davati novac uz vehta kamate 
a sit Ksantipe, imao je dva sina sa pr, lezn.com M,r om te 
mu je čisto godilo milovati, više nego dol.ku|e o p 

diče, gojnije mladiće. On je dašto bio spreman umrijeti 
s plemenitom čvrstoćom, ali bi, na kraju konca, ipak volio 
sići u Had prirodnijim putem. Istina je, da je pri kraju svoje 
sjajne obrambene spomenice nastojao ublažiti suce spomi- 
njući svoju starost — ne koristi me ubijati, i onako ću 
naskoro umrijeti — i ponudio je, da će platiti trideset mina 
globe, pa da ga ostave na miru. 

Ali Krist — kojega su toliki kasniji Pilati, da ga umanje, 
pokušali porediti sa Sokratom, kud i kamo nižim — nema 
ništa sofističko i odvjetničko i prezire poput Danteova 
anđela »ljudske dokaze«. Odgovara šutnjom ili, ako je pri- 
siljen da odgovori, govori jasno i kratko. 

Kajfa, razdražen tom nesmjernom šutljivošću, napokon 
nalazi način, kojim će ga nagnati, da govori. 

— Zaklinjem te živim Bogom, reci nam, jesi li ti Krist, 
sin Blagoslovljenoga! 

Dok su ga ispitivali prema običajnom lukavom po- 
stupku prišivajući mu laži ili pitajući za istine svima po- 
znate, Isus ne prozbori ni riječi. Ali je zaziv Boga Živoga 
neodoljiv i u nečasnim ustima velikoga svećenika. Isus ne 
može uskratiti odgovor Bogu, koji živi, Bogu, koji će živjeti 
vjekomice i živi u svima nama, a nazočan je i u onoj sram- 
noj jazbini nečasnih ljudi. Ipak oklijeva časak prije nego 
oslijepi one himbenike svjetlošću svoje strašne tajne. 

— Ako vam i kažem, ne ćete mi vjerovati, i ako vas 
i zapitam, ne ćete mi odgovoriti. 

Sada više ne pita sam Kajfa, nego svi uzrujani ustaju 
i viču prinoseći prema njemu stisnute šake: 

— Jesi li ti dakle Krist, Sin Božji? 

Isus ne može, kao što je učinio Šimun, poreći nepo- 
bitnu izvjesnost, koja je razlog njegova života i smrti. Odgo- 
voran je svome narodu i svim narodima. Odgovoran je onaj, 
koji može odgovoriti, koji umije odgovoriti, koji, napokon, 
izričito pozvan, odgovara. Ali on hoće, kao kod Cezareje 

Filipove, da dragi snažno izgovore njegovo pravo ime — a 
kada ga izgovore, ne odriče ga se, ako je i smrt kazna za 

potvrdu. 

— Vi sami kažete, da sam to ja. I kažem vam, da ćete 
odsele vidjeti Sina Čovječjega, gdje sjedi s desne strane Sile 

i dolazi na oblacima nebeskim. 

Svojim je vlastitim ustima izrekao sebi osudu. Životinj- 
ska gomila, što ga okružuje, reži, pjene joj se usta od ra- 
dosti i od bijesa. On je svojim ubojicama rekao u lice, što je 
govorio potajno svojim najmilijim prijateljima. Ako su ga 
oni izdali, nije on izdao sama sebe ni svoga Oca. Sada može 
prihvatiti sve do dna: što je morao reći, rekao je. Kajfa slavi 
slavlje. Hini užas, kojega ne osjeća — jer kao i svi saduceji, 
ne vjeruje u otkrivenja i ne mari za drugo, nego za hramske 
dohotke i časti — razdire svećeničke haljine vičući: 

— Huli! Huli! Što nam trebaju draga svjedočanstva? 
Čuli smo sami iz njegovih usta! Što velite? 

A pasji skup zalaje složno: 

— Zaslužio je smrt! 

I svi ga bez daljega ispitivanja, a da se nitko ne diže te 
prigovori, osude na smrt kao bogopsovca i lažnoga proroka. 

Sudska je komedija završena i ogrnute životinje osje- 
ćaju, da im se svalio golemi teret. Veliki svećenik preobu- 
kao je haljinu, a razderanu objesi, neka se njiše kao slavan 
znak dobivene pobjede. Ne zna, da će se onoga istog dana 
razdrijeti dragocjenija haljina od one, što je na njemu i ne 
pomišlja, da je njegova kretnja užasno simbolična spoznaja 
druge osude. Svećenstvo, kojemu je on poglavar, razbijeno 
je i zauvijek dokinuto. Njegovi će nasljednici biti puke 
utvare, nevaljani i nezakoniti svećenici, a za nekoliko go- 
dina raskošnu haljinu židovskoga svetišta od mramora i od 
kamena razdrijet će rimsko bjesnilo. 

ZAVEZANO LICE 

Kad je osudom na smrt završena tragična komedija, 
što su je izgovorili gospodari, započnu potčinjeni vrzino 
kolo. 

Dok se starješine povlače, da se posavjetuju, kako bi 
ugrabili namjesnikovu potvrdu i još toga istog jutra brzo 
izvršili osudu, Isus bude bačen u šake rulji nazočnoj u 
dvoru, kao što se utroba baca psima, što su sudjelovali u 
lovu. Kad se čovjek zvijer ne boji kazne, ne poznaje ljepše 
zabave, nego da se iskali na golorukom, još s većim užit- 
kom, kad je goloruki nevin. Živinska narav, šćućurena, ali 
neukroćena na dnu svakoga od nas, izbija van sva, bestidno 
i režeći, i lice se pretvori u gubicu, zubi u očnjake, rake se 
pokažu onim, što zbilja i jesu, čamprage; a i glas ne izlazi 
više skladno i razgovijetno, nego kao revanje i rika. Ako se 
zarumeni kap krvi, svi hoće da je liznu; nema opojnije teku- 
ćine od krvi, a krijepi više od mladoga vina, i ljepše ju je 
onako ramenu gledati od Pilatove vode. 

Ali provala tigarske naravi rado prihvaća oblike igre. 
I tigri se šale, i djeca, kad se opašu sićušnom snagom, ti- 
gruju. Najamnici, čekajući, da tuđinac dade svoje odobrenje 
za smrt najnevinjeg od njihove braće, hoće da suđeniku 
dadu šaljivi predujam za muke. Zabavljaju se. Dopušteno 
im je, da se igraju sa svojim Kraljem, da se zabavljaju sa 
svojim Bogom. Napokon su to i zaslužili. Budni su svu noć 
a noć je bila hladna — pa uspinjanje na Maslinsku goru 
u strahu, da će naići na otpor, a taj strah nije bio sasv im 
isprazan, jer je jednome stradalo uho, zatim čekanje do 

zore: neobičan trud, pogotovu u one svetačne dane, kad su 
grad i hram puncati stranaca, pa je toliko posla za sve. 

Ali ne znaju, s koje bi strane počeli. Svezan je i nje- 
govih je prijatelja nestalo, ali ih onaj čovjek gleda pogle- 
dom, kakvoga još nikad ne vidješe do ovoga časa, čvrstim 
pogledom, koji kao da dolazi s one strane stvari, a ipak ih 
unutra istražuje kao trak dosadnoga sunca. Taj svezani, iz- 
mučeni čovjek, kojemu na licu novi znoj navlači zgrušane 
kapi krvi na obraze, taj ništavac, taj provincijalac bez za- 
štitnika i branitelja, kojega je osudio na smrt najviši i sveti 
sud naroda židovskoga, ta odrpina u ljudskom liku, osu- 
đena na križ kao sužnji i lopovi, to ruglo mogućnika, što su 
ga mogućnici predali svojim obuvačima kao pokladnu lutku, 
taj čovjek, koji ne govori, ne uzdiše, ne plače, nego ih gleda 
kao da ih žali, kao što otac može gledati bolesna sina, kao 
što prijatelj gleda prijatelja u bunilu, taj čovjek, koji je po- 
ruga svima, budi u njihovim lupeškim dušama neko tajan- 
stveno štovanje. 

Ali jedan književnik ili starješina dade primjer: prola- 
zeći pokraj Isusa, pljune na njega. Starajući se za svoju 
obrednu čistoću ne htjede on okaljati oprane ruke, spremne 
za pashu, dotičući se neprijatelja Božjega, koji je već bio 
tako blizu smrti, te se mogao držati nečistim poput mrtvaca. 
Ali to je pljuvačka: što je pljuvačka? Izmet tjelesni, prezir 
oblikovan u tekućini. 

I na licu, obasjanom djevičanskim jutarnjim suncem i 
zatvorenim božanstvom, na licu, preobraženom svjetlošću 
sunca i svjetlošću ljubavi, na zlatnom Kristovu licu židov- 
ska pljuvačka pokri prvu krv muke. 

Ali se služinski i pandurski ološ ne zadovoljava plju- 
vačkama i ne boji se, da će okaljati ruke. Primjer je gla 
vara svladao u njima utjecaj onoga bratskog i bolnog po- 
gleda osuđenikova. Pljuskaju ga stražari, što su mu bliže, 

oni, što ga ne mogu pogoditi u lice, šakaju ga i guraju, a 
riječi, što izlaze iz usta bezumnih divljaka, ranjavaju straš- 
nije od udaraca. 

Lice, što je bilo bijelo kao glogov cvijet i sjajno kao 
sunčano zlato, tamni i postaje modro ljubičasto kao u čo- 
vjeka, koga šibaju. Lijepo, plemenito tijelo rivaju udarcima 
te posrče amo tamo posred uzbibane rulje. Onima, što pljuju 
na njega strahoviti talog pokvarenih duša, ne govori Isus 
ni riječi. Stražaru, što ga je pljusnuo pred Anom, odgovorio 
je tražeći, neka ga popravi, ako je pogriješio: ovim huljama, 
puštenim s lanca, nema ništa kazati. 

Jedan od njih uzme blatnu krpetinu, pokrije s njom 
krvavo i ispljucano lice, sveže otraga okrajke, napravi oko 
njega kolo i reče: 

— Igrajmo se žmirke. Ovaj se hvasta, da je prorok, da 
vidimo, hoće li pogoditi, tko ga udara. 

Lice je pokriveno. Je li u činu toga krvopije bilo nesvi- 
jesne samilosti, da mu prištedi barem pogled na poživinčenu 
braću? Ili je onaj pogled bolne ljubavi zbilja nepodnošljiv? 

Podjetinjeni okrutnici stanu u krug pa ga sad jedan 
sad drugi povuku za skut od haljine, udare ga po ramenu, 
bubnu ga po leđima, dohvate batinom po glavi. 

— Ej, Kriste, kaži, tko je te udario? 

Zašto ne odgovara? Ta nije li prorekao razor hrama, 
ratove i potrese, dolazak Sina Čovječjega na oblacima i 
toliko ludorija? Pa kako ne bi lako pogodio ime tako bliza 
čeljadeta? Kakav je to prorok? Je li odjednom izgubio 
moć ili je nije nikad ni imao? Onim je jadnim galilejskim 
prostacima mogao davati rog za svijeću, ali smo ovdje u 
Jeruzalemu, koji zna, šta su proroci, pa ih dotuče, kada 
ne brazde upravice. »I mnogo štošta su — pripovijeda 
Luka — govorili protiv njega huleći«. 

Ali se Kajfa i drugi žure, pa im se čini, da se ropska 
rulja dosta pozabavila. Treba povesti lažnoga Kralja pred 

Pilata da potvrdi presudu. Veliko vijeće može suditi, ali 
otkad’ je Judeja pod Rimljanima, na nesreću nema vise 
pravo mača. I poglavice svećenički, književnici i starješine, 
a za njima stražari, koji su vukli Isusa na užetu, i rulja, 
koja je bučila i putem se povećavala, pođoše k namjesm- 

kovu dvoru. 

PONCIJE PILAT 

Od 26. godine, u ime Tiberija Cezara, bio je na- 
mjesnik Poncije Pilat, nepoznat povjesnicima do svoga 
dolaska u Judeju. Ako Pilat dolazi od p i 1 e a t u s, može 
se uzeti, da je bio oslobođenik ili potomak oslobođenika, 
jer je pileus bio šešir oslobođenih robova. 

Bio je ondje tek nekoliko godina, ali to je bilo dosta, 
da navuče na se najveću mržnju svojih podanika. Istina, 
sve, što znamo o njemu, pričaju Židovi ili kršćani, to jest 
zakleti neprijatelji, ali se čini, da je, na kraju, dojadio i 
samim svojim gospodarima, jer ga je 36. god. prefekt Sirije, 
Lucije Vitelije, poslao u Rim, da se opravda pred Tibe- 
rijem. Cara pokosi smrt prije nego Pilat stiže u prije- 
stolnicu, ali ga prema staroj predaji Kaligula progna u 
Galiju, gdje se ubi. 

Mržnja židovska na njega nastade iz dubokoga pre- 
zira, koga je od početka pokazivao prema onome upor- 
nom i nedruževnom narodu, koji se njemu, obrazovanu 
po rimskim nazorima, morao činiti otrovnim zmijinja- 
kom, blatnim i niskim plemenom, jedva dostojnim, da ga 
uhvati batina soldačije. Zamislite potkralja indijskoga, 
pretplatnika »Timesa«, koji čita Stuarta Milla ili Shawa, 
koji u svojoj knjižnici ima Byrona i Swinburnea; divi se 
»sjajnom napretku«, a određen je da upravlja narodom 
odrpanim, čangrizavim, gladnim i buntovnim, da se hvata 
u koštac s onom šumom kasta, mitologija, praznovjerja, 
na što mora sam u sebi mrziti s visine svoga dostojanstva 
kao bijelac, Europljanin, Britanac, slobodoumnjak. Pilat 
je, kako se vidi iz njegovih pitanja Isusu, bio jedan od 

onih skeptika opaloga romanstva, srušenih pironizmom i 
odanih Epikuru, enciklopedist helenizma, koji nije više 
vjerovao u domovinske bogove, niti je mogao pretposta- 
viti, da opstoji pravi Bog, a još manje, da bi se mogao 
naći u onom ušljivom i praznovjernom narodu, među onim 
buntovničkim i zavidnim duhovništvom, u onoj vjeri, koja 
se njemu morala pričinjati barbarskom smjesom sirskih i 
kaldejskih proroštava. Jedina mu je vjera, koju je imao ili 
morao hiniti da vjeruje po službenoj potrebi, bila nova 
rimska vjera, građanska i politička kao i ona republi- 
kanska, ali sva usredotočena u obožavanju cara. Prvi 
sukob sa Židovima nastade baš radi te vjere. Kad se mije- 
njala jeruzalemska posada, naredi, da vojnici uđu noću u 
grad ne skidajući sa zastava srebrne cesarove slike. 
Čim to ujutro opaze Židovi, nastade veliki užas i kome- 
šanje: prvi put Rimljani uskratiše vanjsko poštovanje, 
koje su vazda iskazivali prema vjeri svojih palestinskih 
podanika. Likovi diviniziranog cesara, smješteni pokraj 
hrama, bijahu za njih krivoboški izazov, početak 
mrzosti opustošenja. Sva se zemlja uskomeša: izaslanstvo 
bude poslano u Cezareju, da Pilat ukloni likove. Pilat od- 
bije. Pet dana su mu dosađivali vrteći se oko njega dan i 
noć. Napokon ih namjesnik, da se oslobodi tih gadova, 
sazove u amfiteatar i dade ih izdajnički opkoliti vojni- 
cima s golim sabljama te izjavi, da nijedan ne će iznijeti 
glave, ako ne popuste. Ali Židovi, mjesto da mole za sa- 
milost, pruže vrat pod mačeve i Pilat, pobijeđen tom 
junačkom tvrdoglavošću, dade nalog, neka se zastave 
prenesu u Cezareju. 

Ali ta blagost ne umanji židovske mržnje na novoga 
namjesnika, a u Pilata poveća prezir i želju za osvetom. 
Malo kasnije postavi u Herodovu dvoru — gdje je sta- 
novao, dok je boravio u Jeruzalemu — zavjetne daščice 
posvećene caru. Ali svećenici to doznaše, te se narod opet 



zaprepasti i naljuti. Zatraži od njega, neka ukloni one 
znakove krivoboštva i zaprijete mu, da će se potužiti 
cesaru te mu dojaviti sva nasilja i okrutnosti, što je po- 
crnio do onoga dana. Pilat ne popusti ni ovaj put. Židovi 
se obrate na Tiberija, koji odgovori, neka se daščice vrate 
u Cezareju. 

U dva maha Pilat je nadvladan, ali treći put mu 
pođe za rukom da pobijedi. Čovjek iz grada s toplicama i 
vodovodima, kao što je svima znano, prijatelj kupanja, 
opazi, da u Jeruzalemu nema vode te naumi napraviti 
lijepu nakapnicu i vodvod dugačak nekoliko milja. Ali je 
posao skup te, da ga mogne platiti, prigrabi lijepu svo- 
ticu iz hramske blagajnice. Blagajnica je bila bogata 

jer su se u Jeruzalemu sticali svi Židovi rasijani po 
carstvu i tu su davali doprinose, a slali su izdaleka, kad 
ne bi mogli doći lično — ali svećenici digoše viku na 
svetogrđe i podražiše narod, koji se uskomeša, pa kad o 
pashovnim praznicima Pilat dođe u Jeruzalem, tisuće se 
ljudi skupi bučeći oko njegova dvora. Ali taj put pošalje 
on među svjetinu više preobučenih vojnika, koji, u po- 
godnom trenutku, stadoše najbjesnije tako devetati, da 
su se ubrzo razbjegli, a Pilat je mogao mirno nabaviti 
vodu za nakapnicu plaćenu hebrejskim novcem i upo- 
trebljavati je za svoja različna kupanja. 

Nije prošlo mnogo vremena od onoga sukoba, kada 
oni isti svećenički poglavari, koji su tri puta ustajali pro- 
tiv njegove vlasti, oni isti, koji su se trsili, ne bi li ga 
skinuli, oni isti, koji su na nj ljuto mrzili, mrzili kao na 
Rimljanina, kao na znak tuđega gospodstva i svoga rop- 
stva, a još su više mrzili na njegovu osobu, na Poncija 
Pilata, na čovjeka, koji vreba na njihovo bogoštovlje, 
grabi njihov novac — bjehu prisiljeni, da se uteku 
k njemu, da mogu iskaliti mržnju, u onaj mah silniju u 
njihovim zaraženim srcima. Nagnala ih je na to ljuta 

nevolja, kojoj nisu mogli umaći, jer se smrtne osude nisu 
mogle izvršiti, ako ih ne potvrdi cesarov zamjenik. 

Onoga ih praskozorja u petak Poncije Pilat, zamotan 
u svoju togu, još pospan i zijevajući, čeka u Herodovoj 
palači, zlovoljan na te dosadne vikače, koji su ga radi 
svoje kavge prisilili, da ustane ranije nego obično. 

Rulja tužitelja i ljudoždera provali napokon na pro- 
stor pred namjesništvom. Ali se zaustaviše ondje vani, 
jer kad bi ušli u kuću, gdje ima kvasa i kvasnoga kruha, 
okaljali bi se za cio dan, pa ne bi mogli jesti pashu. Krv 
nevinoga ne kalja, ali kvasac kalja. Pilat, obaviješten, 
stupi na prag i zapita osorno: 

— Kakvu tužbu iznosite protiv ovoga čovjeka? 

Oni sprijeda njegovi su neprijatelji, a onaj je čovjek 
po svoj prilici njihov neprijatelj, te Pilat nagonski pristaje 
uz njega. Ne zato, što bi ga žalio — nije li Židov kao i 
ostali, a usto još i siromašan? — nego, ako bude nevin, 
ne će zbilja pristati da zadovolji mušičavost tih glista. 

Kajfa odbije odmah kao ranjen: 

— Kad ovaj ne bi bio zločinac, ne bismo ti ga doveli 
ovamo. 

Onda Pilat, ne želeći gubiti vrijeme u vjerskim raspra- 
vama i uvjeren, da se ne radi o zločinu, koji se kazni smrću, 
odgovori suho: 

— Uzmite ga vi i sudite mu po svome zakonu. 

Već iz tih riječi izbija težnja, da spasi ovoga čovjeka, 
a da očito ne mora pristati uza nj. Ali popuštanje namje- 
snikovo, koje bi u drugim slučajevima bilo obradovalo 
Kajfu i njegove, taj put se učini kao ruganje, jer veliko 
vijeće može osuditi samo na lake kazne, dok danas hoće 
najtežu od sviju, a ne mogu bez rimske pesnice. 

— Ti znaš dobro — odgovore — da mi nemamo 
pravo nikoga pogubiti. 



Pilat shvati odmah, kakovu su osudu izrekli protiv 
jadnika, što stoji pred njim, pa hoće da zna, kakav je pre- 
kršaj učinio: ono, što se tim bijesnim svetonjama čini, da 
zaslužuje smrtnu kaznu, možda je samo laki grijeh u očima 
Rimljanina. Hramske su se lisice već pripravile na tu 
poteškoću prije nego je pokrenuta. Znaju dobro, da im 
Pilat ne će udovoljiti, reknu li mu, da onaj potkapa vjeru 
njihova otaca i propovijeda kraljevstvo Božje. Kazat će, 
dakle, laž. Tko učini jedno gadno djelo, nije mu teško 
dodati i druga uzgredna i podređena. Pilata mogu pobije- 
diti samo njegovm oružjem pozivljući se na vjernost 
prema Rimu i caru i na druge razloge, što se tiču njegove 
službe. Već su se sporazumjeli, da će optužbi dati poli- 
tičku boju. Ako mu reknu, da je Isus lažni Mesija, Pilat 
će se nasmješiti; ali ako ustvrde, da je butovnik, zavodnik 
naroda, koji draži prosti narod protiv Rima, ne će moći 
inače nego da ga pogubi. 

— Nađosmo, da ovaj čovjek zavodi naš narod i za- 
branjuje davati poreze cesaru i govori, da je Krist, kralj 
židovski. On buni narod po svoj Judeji; počeo je od Gali- 
leje pa je došao dovle. 

Koliko riječi, toliko laži. Isus je naredio, da se da 
cesaru, što je cesarevo; ne mari za Rimljane; govori, da 
je Krist, ali ne u prostom i političkom smislu kraljeva 
židovskih; napokon, on ne buni naroda, već hoće da od 
nesrećnog i životinjskog naroda načini kraljevstvo sve- 
taca. Pilatu pojačavaju sumnje te optužbe, premda bi i 
za njega bile preteške, kad bi bile istinite. Ta je li moguće 
i pomisliti, da bi te izdajničke guje, koje preziru Rim; 
koje su više puta pokušale da njega zbace; je li moguće 
da oni, koji ne sanjaju o drugom, nego kako bi izmeli tuđe 
gospodare, najednom planu takvom vatrom, da prijavljuju 
buntovnika svoga rođenoga naroda? 



382 



383 



Pilat nije uvjeren pa hoće da se sam uvjeri ispitujući 
nasamo optuženika. Vrati se u namjesništvo i zapovjedi, 
neka mu dovedu Isusa. Izostavi sitnije optužbe pa će 

odmah u živac: 

— Jesi li ti kralj židovski? 

Ali Isus ne odgovara. Kako bi mogao razjasniti tome 
Rimljaninu, koji ne poznaje obećanja Božjih, pironskom 
bezbožniku, koji svu svoju vjeru steže na umjetno i de- 
monsko obožavanje živoga čovjeka — a kakvoga čovjeka: 
Tiberija! — kako bi mogao razložiti tome oslobođeniku, 
kojega su odgojili pravnici i govornici u Rimu, u naj- 
smrdljivijem smetištu onoga vremena, u kojem se smislu 
može on nazvati kraljem još neosnovanoga kraljevstva 
posve duhovnoga, koje će dokinuti svako zemaljsko kra- 
ljevstvo? 

Isus čita na dnu Pilatove duše i ne odgovara ni njemu, 
kao što nije isprva odgovorio ni Ani ni Kajli. Namjesnik 
ne može shvatiti one šutnje čovjeka, kojemu visi smrt 
nad glavom. 

— Ne čuješ li, što sve svjedoče protiv tebe? 

Ali Isus šuti i dalje. Pilat nipošto ne bi htio popustiti 
onima, što mrze zajedno i na njega i na toga čovjeka, pa 
mu nastoji istrgnuti kakav takav ne, koji bi dopustio, da 
ga oslobodi. 

— Jesi li ti, dakle, kralj židovski? 

Kad bi Isus zanijekao, izdao bi sam sebe; priznao je 
svojim učenicima i svojim sucima, da je Krist; ne ce da se 
spasi lažju. Da Rimljanina navede, ne bi li pogledao sam 
u sebe, po svome običaju odgovara drugim pitanjem: 

— Govoriš li to sam od sebe, ili ti drugi rekoše za 
mene? 

Pilat se gotovo uvrijedi. 



— Jesam li ja Židov? Tvoj te narod i poglavari sve- 
ćenički predadoše u moje ruke. Što si učinio? Jesi li ti 
zbilja kralj židovski? 

Izostavi li se srditi povik na početku, odgovor je Pi- 
latov pomirljiv. Za koga ti mene držiš? Ne znaš li, da 
sam ja Rimljanin i da ne vjerujem u ono, što vjeruju tvoji 
neprijatelji? Svećenici te optužuju, a ne ja; ali su te mo- 
rali dati u moje ruke; tvoj je spas u mene. Reci mi, da 
nije istina, što mi tvrde, pa si slobodan. Isus ne će da 
bježi od smrti, a ipak se odluči, da će pokušati rasvijetliti 
toga neznabošca. Otac može sve: ne bi li Pilat mogao biti 
posljednji obraćenik ovoga čovjeka na umoru? 

— Moje kraljevstvo nije od ovoga svijeta. Kad bi 
bilo od ovoga svijeta, moji bi se podanici borili, da ne 
budem predan u židovske ruke; ali je istina, da moje kra- 
ljevstvo nije od ovoga svijeta. 

Tiberijev sluga ne razumije. Razlika mu je između 
»zemaljskoga« i »nebeskoga« tamna. Tamo gore su, ako 
ih zbilja ima, bogovi, dobrotvori ili zavidni ljudima; a u 
Hadu su sjene mrtvih, ako uopće ostane što od nas, kad 
nam tijelo uništi vatra ili crvi; jedina je prava stvarnost 
»ovo dolje«, velika zemlja sa svim svojim kraljevstvima. 
Upita iznovice: 

— Dakle si ti kralj? 

Nema više razloga, da niječe. Ono, što je proglasio 
drugima, reći će i tome slijepcu: 

— Da, istina je, ja sam kralj! Rođen sam zato, i zato 
sam došao, da posvjedočim za istinu. Tko je za istinu, sluša 
moj glas. 

Onda Pilat, kojemu je dosadila ta grozna tajanstve- 
nost, odgovori glasovitim pokličem: 

— Što je istina? 

I ne čekajući odgovora ustane, da ode. Ovaj rimski 
skeptik, koji je možda više puta pribivao raspravama filo- 

zofa slušajući tolike metafizičke suprotnosti i tolika cjepi- 
dlačenja sofistička uvjerio se, da istina ne opstoji; a o 
opstoji, da je ljudi ne mogu upoznati, pa ni za trenutak 
ne pomišlja, da bi mogao reći istinu onaj neznani Hebre- 
jac što stoji pred njim kao zlikovac. Pilata ,e zapala 
sreća, da samo onoga dana u svome životu motri lice 
Istine, najuzvišenije Istine, koja je postala c° v > ekom ’ * 
nije je umio vidjeti. Živa Istina, Istina, koja bi ga mogla 
uskrisiti i učiniti novim čovjekom, stoji pred njim, pokri- 
vena čovječjim tijelom, u priprosto, odjeci, iBpljusltana 
lica i vezanih ruku. On i ne sluti u svojo, oholosti, kakva 
ga nadnaravska sreća zapala, sreća, na kojoj će mu za 
vidjeti milijuni ljudi poslije njegove smrti. Tko bi mu onda 
bio rekao, da će samo zbog toga susreta, samo radi stra- 
hovite časti da je govorio s Isusom i predao ga na knz, nje- 
govo ime, premda sramotno i prokleto, poznavati svi vje- 
kovi i sav ljudski rod, njemu bi se činilo, da bulazni. 

Pilat je slijepac, a sljepoća mu je strašna, neizlječiva, 
ali će Krist onoga istoga dana oprostiti i njemu, jer sli- 
jepci manje od drugih znaju, što čine. 

KLAUDIJA PROKULA 

U onaj tren, kad je Pilat pošao, da odgovori Židovima, 
koji su nestrpljivo i nemirno žamorili, dođe sluga, kojega 
je poslala žena. 

— Nemoj imati ništa s onim pravednikom — poruči 
mu ona — jer sam noćas u snu mnogo trpjela radi njega. 

Nijedan nam od četvorice povjesnika ne pripovijeda, 
kako je namjesnik primio neočekivano posredovanje svoje 
žene. I ne znamo o njoj ništa osim imena. Prema Nikode- 
movu evanđelju zvala se Klaudija Prokula, pa ako je 
istinito ime, možda je pripadala glasovitom i uglednom 
rodu Klaudija u Rimu. Može se prema njezinu rođenju i 
sklonostima naslućivati, da je bila iznad svoga muža i da 
je Pilat, prosti oslobođenik, imao zahvaliti upravo njoj i 
njezinu utjecaju, što je postigao ugledan položaj u Judeji. 

Ako je Klaudija Prokula to zamolila, Pilat nije smio 
ostati bešćutan, pogotovu, ako ju je volio. A da ju je zbilja 
ljubio, barem koliko je mogao ljubiti čovjek onakve ćudi, 
vjerojatno je po tome, što je zamolio, da je može povesti 
sa sobom u Aziju, jer je stari Opijev zakon, premda malko 
ublažen senatskom odlukom za konzula Cetega i Varona, 
zabranjivao prokonsulima voditi sa sobom žene, pa je bilo 
potrebno naročito Tiberijevo dopuštenje, da Klaudija 
Prokula može s Poncijem Pilatom poći u Judeju. 

Razlozi njezina posredovanja ostaju tajanstveni radi 
kratkoće predaje. Riječi Matejeve aludiraju na nekakav 
san, u kojem je trpjela radi Isusa. Vjerojatno je, da je čula 
poodavna, gdje se govori o novom proroku; možda je 

onih dana i vidjela toga čovjeka, tako drukčijega od 
drugih Židova, koji nije imao ništa od prostoga demagoga 
ili krivovratoga farizeja, pa se morao svidjeti masti sanjar- 
ke Rimljanke. Ona nije razumjela jezika, koji se govorio 
u Jeruzalemu, ali joj je koji tumač mogao saopcih gd,e- 
koju Isusovu riječ, koja ju je uvjerila, da on ne može biti 

opasan zlikovac, kao što su govorili. _ 

U ono su vrijeme Rimljane, a naročito žene, počele 
privlačiti istočnjačke bajke i bogoštovlja, što su vise za- 
dovoljavale želju za osobnom besmrtnošću nego stara rim- 
ska vjera, ledena zakonska trgovina sa žrtvama u korist 
dobiti i politike. Mnoge su se plemkinje u Rimu dale pou- 
čavati o tajnama Mitre, Osirisa i Velike Majke, a neke su 
pokazivale stanovitu sklonost i prema židovstvu. Upravo 
su pod Tiberijem vrlo mnogi Hebrejci, sto su boravili 
u Rimu, bili prognani iz prijestolnice, jer su, prema Jo- 
sipu Flaviju, neki od njih prevarili neku gospođu Fulviju, 
obraćenu na židovstvo. A Fulvija, kako jednom natuca 

Svetonije, nije bila sama. T a ;; 

Nije nemoguće, da je Klaudija Prokula, živeći u Judeji, 

željela, da iz bliza upozna vjerovanje naroda, kopm je 
upravljao njezin muž te je, radoznala kao i sve žene na- 
stojala doznati, kakve nove nauke propovijeda galilejski 
prorok, o kojem se toliko raspredalo u Jeruzalemu. Istina 
je, da se ona uvjerila, da je Isus »pravednik«, dakle nevin 
San je one noći - strahovit san, ako ju je nagnao da trpi 
— utvrdi u tom uvjerenju, pa nije čudo, da je ona, os anja 
jući se na moć, kojom žene djeluju na muškarce, ako ih 
muževi i ne ljube više, poručila onu molbu Pilatu. 

Nama je dosta, da je nazvala »pravednikom« onoga, 
koga su Židovi htjeli ubiti. Uz kafarnaumskoga satnika i 
ženu Kananejku Klaudija Prokula je prva nernaboskrnja, 
koja je vjerovala u Isusa, pa je grčka crkva ne stu,e bež 
razloga kao sveticu . 

U duši Pilata, koji je već naginjao na nepristranost, 
ako ne na blagost, radi mržnje na Kajfu, a možda i zbog 
riječi optuženikovih, ženina poruka pojača prvo raspolo- 
ženje. Klaudija Prokula ne reče: Spasi ga! nego: Nemoj ti 
imati ništa s njim. To je bila i njegova misao. Pilat, kao 
da je nejasno slutio ozbiljnost onoga, što će se dogoditi, 
nije htio sudjelovati u smrti ovoga tajanstvenoga prosjaka, 
koji se prikazivao kao kralj. Odmah je rekao, neka mu sude 
sami; ali oni ne htjedoše. Onda mu pade na pamet drugi 
način, kako bi se riješio te dužnosti. Vrati se k Isusu i 
upita ga, je li Galilejac. 

Pilat je spasen. Isus ne spada pod njegovu sudsku 
vlast, nego pod vlast Heroda Antipe. On je slučajno ovih 
dana u Jeruzalemu, došao je po običaju na pashu. Namjes- 
nik je našao zakoniti izgovor, da zadovolji ženu i da se 
izvuče iz te neprilike. Osim toga ostavlja lijep utisak kod 
Židova prepuštajući konačnu odluku jednome od njih, a 
u isto će vrijeme naljutiti četverovlasnika, na koga mrzi 
svim srcem, jer opravdano sumnja, da ga on tužaka Tibe- 
riju. I ne časeći časa zapovjedi vojnicima, neka Isusa od- 
vedu pred Antipu. 

BIJELA HALJINA 

Treći je sudac, pred koga vode Isusa, bio sin krvo- 
ločne svinje Heroda Velikoga, kojemu ga je rodila jedna 
od pet žena. Kakav otac, takav sin; činio je zlo braći, kao 
i onaj svojoj djeci. Kad podanici optužiše rođenoga mu 
brata Arhelaja, pregnu, da bude prognan; drugome bratu, 
Herodu, odvede ženu. U sedamnaestoj godini počne vla- 
dati kao četverovlasnik u Galileji i Pereji, a da se umili 
Tiberiju, ponudi mu se, da će mu potajice dojavljivati, što 
budu zborila i tvorila njegova braća i rimski dostojanstve- 
nici, namješteni u Judeji. Na jednom se putu u Rim za- 
ljubi u Herodijadu, koja mu je bila i sinovka i nevjesta u 
isto vrijeme, jer je bila kći njegova brata Aristobula i žena 
njegova brata Heroda, te ne prezajući od dvostrukoga 
rodoskvrnuća nagovori je, neka pođe s njim, a zajedno s 
preljubnicom pođe i kćerka joj Saloma. Prva se njegova 
žena, kći Natabejskoga kralja Arete, skloni ocu, koji po- 
vede rat na Antipu i porazi ga. 

To se dogodilo, kad se ime Ivana Krstitelja razglasilo 
u narodu. Proroku izmakoše riječi osude protiv dvoje 
rodoskvrnih preljubnika, a to bijaše dosta, da Herodijada 
nagovori novoga muža, neka ga dade uhvatiti i zatvoriti 
u maherontsku tvrđavu. Svi znadu, kako je prljavi četvero- 
vlasnik, upaljen razbludnom igrom zamamne Salome, a 
možda snujući i novo rodoskrvnuće, bio prisiljen, da joj na 
zlatnom tanjiru dade kosmatu glavu Proroka Ognja. 

Ali ga je sjena Ivanova i poslije glavosjeka uznemira- 
vala i kad se počelo govoriti o Isusu i o njegovim čude- 
sima, poviče on svojim dvoranima: 

— To je uskrsnuli Ivan Krstitelj. 

nnm . r SG ’ je ? rŽao na oku novoga proroka i da je 
pom.sl .0 u „ek, mah poigrati se s ojim, kao što je ocrnio 
pretečom. No prom, slivši bolje, odluči, radi politike ili 
r “ Će ima,i P ° sk s Prorocima, 

lks„ 7 u 0l ! e PriSiUii Is " sa ' " eka “o i* četve- 
jMurtv«. Jednoe. dana neki farizeji, p0 svo j prilici po 

nagovoru Herodovu, dođu k Isusu te mu rekoše: 

Otiđi odavle, jer Herod hoće da te ubije 

“ Id :‘ e ono i 'i« - odgovori on _ da ja 

moram obdazrt, danas, sutra i prekosutra, jer ne može 
biti, da prorok umre izvan Jeruzalema. 

T ■ 1 Sa ! ! a : u J e ™ zalem “, u °či smrti, dolazi pred lisicu, 
la, je izdajnički uhoda, preljubnik, rodoskvrnitelj, ubojica 
Ivanov , neprijatelj proroka, najsposobniji da osudi nevi- 
nost. Ah ga ,e Isus dobro okrstio: više je lisica nego tigar 
; n T ga ° ram ’ što smjenjuje Pilata. Dapače, pripovijeda 
Luka, »bdo mii je vrlo milo, jer ga je odavno želio vi- 
jeti, budući d a je mnogo slušao o njemu i nadao se, da 
ce vidjeti kakvo njegovo čudo«. 

Sin se Idumejca i Samaritanke opekao na Ivanovu 
ognju te prima Isusa kao kakva starog krotitelja, ko- 
jemu je na ruci još znak od lavljih ujeda, gleda novu zvi- 
jerku, sto mu dovode, da je vidi. Ali je pomaman kao i svi 
istočnjački barbari, da vidi kakvo čudo, pa zamišlja Isusa 
kao skitnicu čudotvorca, koji može do mile volje ponoviti 
kakovu svoju čaroliju. Mrzi ga, kao što je mrzio Ivana, 
ah mrzi i zato, jer ga se boji: proroci imaju nekakvu moć 
koje on ne razumije, ali ga straši: možda mu je glavosjek 
Ivanov domo nesreću. I on želi, da Krist bude pogubljen 
ali nema ni malo volje, da bude sukrivac njegove smrti. ’ 
Videci, da se u ovom trenutku ne mogu očekivati ču- 
eSa ' , uz “ e mu stavljati mnoga pitanja, ali mu Isus ne od- 
govori ništa. Prekinuo je šutnju pred Anom, pred Kajfom, 

pred Pilatom, ali ne će pred tim krunjenim nevaljalcem. 
Ana i Kajfa su njegovi očiti neprijatelji, Pilat je slijepac, 
koji tumara držeći, da će ga spasiti, no ovaj je podla li- 
sica, koja ne zaslužuje ni pogrde. 

Poglavari svećenički i književnici, bojeći se, da Ivanov 
ubojica ne će imati srčanosti da ubije Isusa, kao sto i 
nije imao, dođoše dovle sa svojom žrtvom te ga stadoše 
žestoko optuživati. Te bjesomučne osvade i šutnja optu- 
ženikova razjariše prikrivenu mržnju u Antipe, koji skupa 
sa svojim vojnicima obruži božanskoga mučaljivca, pa mu 
baci na pleća sjajnu haljinu i posla ga natrag k Pilatu. 

Ni on, kao ni Rimljanin, ali iz različitih razloga, ne 
će da osudi onoga, kojega je Ivan krstio, a koji je možda 
sam Ivan, a uskrsnuo je od mrtvih, da mu se osveti. Ali 
mu na rastanku daje dar, koji je nesvijesno svjedočanstvo 
za svojstvo onoga, što će umrijeti. Bijela je haljina sjajna 
od bjeline, prema Josipu Flaviju, odjeća židovskih kra- 
ljeva, a Isus je upravo optužen zato, jer se hoće da pro- 
glasi kraljem židovskim. Lukavi Herod htjede se narugati 
Isusovoj težnji dajući mu za porugu dar, ali u isti mah po- 
krivajući ga onom bjelinom, koja je znak nevinosti i vrhov- 
ništva: prosta lisica posla Pilatu simboličnu poslanicu, koja 
i protiv njegove volje potvrdi poruku Klaudije Prokule, 
optužbu Kajfinu i Kristovo priznanje. 



RASPNI GA! 

Pilat je već mislio, da je skinuo s leđa dosadno breme, 
što mu htjedoše naprtiti njegovi protivnici. Ali kad ugleda 
opet pred sobom Isusa, zamotana onom bijelom i kraljev- 
skom haljinom, odmah shvati, da se treba pošto poto od- 
lučiti. 

Razdraženost onih, koji su mu se s toliko razloga či- 
nili sumnjivi, samilost ženina, odgovori optuženoga, uste- 
zanje Antipino, sve ga je nagonilo, da Židovima uskrati ži- 
vot, koji su od njega zahtijevali. Dok su Isusa vukli k čet- 
verovlasniku, možda je raspitkivao koga svoga dvoranina 
o tobožnjem kralju, a ako je dobio obavijesti, utvrdile su 
ga u njegovoj odluci. U razgovorima s Isusom nije bilo 
ništa, što bi Pilatu moglo dati i sjenku sumnje; dapače 
bilo je mnogo toga, što mu je moglo omiljeti, ili se u naj- 
manju ruku moglo činiti korisno za rimsku vlast. 

Isus je učio ljubav prema neprijateljima, a u Judeji su 
Rimljane smatrali neprijateljima; nazivao je blaženima si- 
romahe, dakle je poticao na pokornost, a ne na bunu; svje- 
tovao je, neka se daje caru, što je carevo, to jest, neka se 
caru daje danak; protivio se farizejskom formalizmu, što 
je tako oteščavalo odnose Rimljana i podanika; nije po- 
štovao subote, jeo je s carinicima i neznabošcima, a na- 
pokon je objavljivao, da njegovo kraljevstvo nije od ovoga 
svijeta, nego od svijeta tako natprirodnog i udaljenoga, te 
nije zbilja mogao navući pogibao na Tiberija i njegove na- 
sljednike. Ako je Pilat sve to doznao, morao je reći sam 
sebi, s površnošću svih skeptika, naročito kad drže sebe 
prepredenim politicima, da bi dobro bilo za njega i za 

Rim, kada bi mnogi Židovi pošli za Isusom, namjesto da 
se na revniteljskim sastancima spremaju na ustanak. 

On je dakle odlučio spasiti Isusa, ali u to svoje opro- 
štenje hoće da stavi ujedljivi žalac, kani uvrijediti sve- 
ćeničke poglavare, koji su tri puta ustajali protiv njega, 
a i sada mu dosađuju, da bude njihov krvnik. I do kraja 
će hiniti, da Isusa drži za kralja židovskoga. Eto vašega 
kralja, kralja koga zaslužuješ ti, bijesni i besramni na- 
rode! Eto vam pokrajinskoga tesara, skitnice, slaboum- 
nika, koji bunca o vanzemaljskim kraljevstvima i vuče za 
sobom nekolike desetine ribara i prostaka i po koju že- 
nicu. Vidite li ga, do čega je došao, kako je propao, kako 
ste ga ukrasili? Eto vam ga! Niste vrijedni, da imate bo- 
ljega kralja od ovoga. I ja ću se poput vas pozabaviti mu- 
čeći ga, a onda ću ga pustiti. 

I dade dovesti van Isusa, iziđe na vrata te prozbori 
poglavarima svećeničkim i drugima, koji su se zgusnuli 
rastegnuta lica, da napokon čuju osudu: 

— Doveli ste mi ovoga čovjeka, jer da uzbunjuje na- 
rod; i eto, ja ga ispitah pred vama i ne nađoh nikakva gri- 
jeha, što mu prišivate. A ni Herod, jer ga je povratio nama. 
On dakle nije učinio ništa, što bi zasluživalo smrt. Ja ću 
ga, dakle, išibati pa ću ga pustiti. 

Takav odgovor nisu očekivale požudne kuje, što su 
bučile na trgu. Živinska se buka iznenada izvine iz raz- 
valjenih usta: 

— Smrt tome čovjeku! 

Preblaga bi kazna bili udarci za toga opasnoga ne- 
prijatelja Boga vojske i Boga trgovine. Hoće se nešto sa- 
svim drugo, da se zadovolje hramski mesari. Oni dođoše, 
da ištu krvi, a ne praštanje. 

— Smrt tome čovjeku! — uskliknuše Ana i Kajfa, a 
zajedno s njima zasiktaše farizejske zmije, ciknuše pro- 






davači svete stoke, mjenjači svetih novaca, zakupnici 
magaraca i karavanski nosači. 

— Smrt tome čovjeku! — zavijaše književnici omo- 
tani bogoslovskim plaštevima, trgovčići na vazmenom 
sajmu, krčmari iz gornjega grada, leviti, hramske sluge, 
lihvarski pomoćnici, svećenička trčkarala, sve služinsko 
smeće, natrpano pred namjesništvom. 

Čim se malo umiri buka, Pilat zapita: 

— Što dakle da učinim s Isusom, koga zovu Kri- 
stom? 

I svi odgovoriše: 

— Raspni ga! 

Ali se namjesnik usprotivi: 

— Ali najposlije, kakvo je zlo učinio? 

A oni su i dalje vikali: 

— Raspni ga! Raspni ga! 

Isus, blijed i vedar, u bijeloj podrugljivoj haljini, gleda 
blago svjetinu, koja hoće da mu dade ono, što je odavno 
željelo njegovo srce. On umire za njih s božanskom nadom, 
da spasi svojom smrću i njih, a oni nasrću na njega urli- 
čući, kao da bi rado uteći od prihvaćene sudbine. Njego- 
vih prijatelja nema ovdje, sakrili su se; sav njegov narod 
hoće da se prikuje njegovo tijelo; samo jedan stranac Rim- 
ljanin, krivobožac, brani njegov život. Zašto se i on ne 
gane na milosrđe i ne preda ga raspinjačima? Ne zapaža 
li, da njegova lažna samilost samo produžuje i ogorčuje 
njegovu smrtnu borbu? Ljubio je, i pravo je, da mrze na nj; 
uskrisivao je mrtve, i pravo je, da bude ubijen; hoće da 
spasi, i pravo je, da ga svi žele upropastiti; nevin je, i 
pravo je, da ga žrtvuju krivcima. 

Ali tvrdoglavi Pilat ne popušta ni urlikanju Židova, 
ni šutljivoj molbi Isusovoj. Hoće da ga spasi pošto poto. 
Ni ovaj put ne će da popušta razjarenim smrdljivcima. 

Nije mu uspjelo da svali na Antipu nemilu odgovor- 
nost za smrtnu osudu; ne ide mu za rukom, da taj tigarski 
i mazgovski narod uvjeri o nevinosti njegova bijednoga 
kralja. Njih je snašla želja da vide malo krvi; pomamili su 
se, da se onih svetačnih dana naužiju gledajući, gdje se 
razapinje na križ. Zadovoljit ću ih zamjenom, dat ću im 
mrcinu ubojice, mjesto tijela nevina čovjeka. 

— Kažem vam, da ja na njemu ne nalazim nikakove 
krivice. Ali vi imate običaj, da vam se o pashi pusti jedan 
sužanj. Koga hoćete da vam oslobodim: Barabu ili Isusa, 
koga zovu Kristom? 

Narod, zatečen, nije znao, što će odgovoriti. 

Dosad je bilo jedno ime, jedna jedina žrtva, jedan je- 
dini, za koga se smrtna kazna zahtijevala: sve je bilo jasno 
kao nebo onoga jutra u po travnja. Ali taj pokorni nezna- 
božac, da spasi ovoga obretnika sablazni, zameće govor 

0 drugom imenu pa zamršuje sve. Htio bi ga samo izba- 
tinati, mjesto da ga razapne na križ, a sada bi nam rado 
predati nekog drugog zločinca umjesto onoga, koga mi 
hoćemo. Srećom su ovdje vazda bili starješine, književnici 

1 svećenici, koji nisu bili dosta voljni pustiti, da im iz- 
makne Isus, pa u tren oka naputiše, što treba reći. I kad 
ih Pilat upita drugi put: 

— Koga od te dvojice hoćete da vam pustim? — svi 
u jedan glas odgovoriše: 

— Pusti nam Barabu! Nek ovaj umre! 

Čovjek, što ga je namjesnik nudio kao otkupnu krv 
ljubiteljima raspinjanja, nije bio kakvagod hulja. Pučka 
predaja pripovijeda, da je bio putni razbojnik te je pri- 
padao zločincima po zanatu. Ali nas njegov nadimak — Bar 
Rabban, što znači sin Rabov ili bolje učenik učiteljev, jer 
su se rabinski učenici nazivali i sinovima — upozorava, 
da je po rođenju ili nauku pripadao stališu učitelja zakona. 
Marko i Luka izrično kažu, da je bio optužen, što je u buni 



počinio ubojstvo, dakle političko umorstvo. Baraba je, 
uzgojen u književničkim školama, da žali za kraljevstvom 
i mrzi na neznabožačke gospodare, bio po svoj prilici rev- 
nitelj, a uhvaćen je u nekom neuspjelom ustanku, kakvih 
je bilo često onih godina. Je li bilo moguće, da će se zado- 
voljiti tom bezumnom zamjenom saducejska i farizejska 
družba, koja je u zbilji bila ono isto, što i revnitelji, premda 
se to radi državne koristi sakrivalo ili se radi mlohava 
duha zaboravljalo? 

Baraba, premda ubojica — dapače baš zato, jer je 
ubojica — bijaše rodoljub, mučenik, koga gone tuđinci. 
Isus naprotiv, premda nije ubio nikoga, htjede učiniti ne- 
što pogubnije od ubojstva; htjede prevrnuti zakon Mojsi- 
jev, srušiti hram. Jednom riječju: prvi bijaše neka vrst 
narodnoga junaka; drugi neprijatelj naroda. Da li su se 
mogli kolebati mnogo u izboru? 

— Pusti Barabu! Nek umre ovaj! 

Poncije Pilat nije umio spasiti, niti se spasiti. Morao 
je već opaziti, da židovski glavari ne će pustiti iz ralja 
meso, što su ga već zagrizli svojim zubima, koje ih je jedino 
moglo zasititi. Trebalo im je onoga dana kao zrak i kruh. 
Ne bi se oni maknuli odonud, ne bi otišli ni na jelo, dok 
ne vide onoga izroda Mesiju s četiri klinca pričvršćena 
na dvije grede. 

Poncije Pilat je kukavica. Strah ga je, da će počiniti 
nepravdu; strah ga je, da će ozlovoljiti ženu; strah ga je 
dati zadovoljštinu svojim neprijateljima, ali ga je u isto 
vrijeme strah, da zaštiti Isusa, strah ga je zapovjediti 
vojnicima, neka rasprše ono bezobzirno krdo, što rokće, 
strah ga je odlučno u ime carsko zapovjediti, neka se 
pusti nevini Isus, a ne ubojica Baraba. Pravi Rimljanin, 
starinski Rimljanin, Rimljanin dobroga kova bio bi odmah 
udovoljio onim pijanim moliocima, a ne bi ni časka po- 
tratio, da brani neznana sanjara; ili bi odmah na početku 

odredio, da je onaj čovjek nevin i da je pod uzvišenom car- 
skom zaštitom. 

Pilat se lukavštinama, odgodama, nehajnim pitanjima, 
izgovorima, polutanstvom, kolebanjem, neumjesnim i ne- 
stalnim odlukama, slabim kretnjama, polako strovalio u 
ponor, u koji nije želio pasti. Nije odmah posjekao pitanje 
niječno ili jesno, a tim je povećao drskost poglavica i 
jarost naroda. A sad mu preostaše samo dva puta: ili sra- 
motno uzmaći poslije toliko izgovora i otpora ili se izložiti 
opasnosti, da podjari uzbunu, koja bi se onih dana, kad u 
Jeruzalem dolazi gotovo trećina Judeje, mogla izroditi u 
opasni ustanak. 

Zbunjen bujicom svojih plašljivih misli, zaglušen vri- 
skom, ne zna drugo, nego pitati za savjet i opet one, ko- 
jima bi morao i htio zapovijedati: 

— Što dakle da činim s Isusom, prozvanim Kristom? 

— Raspni ga! Neka se raspne! 

— Ali nije učinio nikakva zla. 

— Raspni ga! Raspni ga! 

Što zna taj mrski tuđin, je li Isus učinio zlo ili nije? 
Po našoj je vjeri varalica, bogopsovač, neprijatelj naroda, 
pa mora umrijeti. Sve ako nije učinio ništa, mora umri- 
jeti, jer su njegove riječi opasnije od ikakva zločina. 

— Raspni ga! Raspni ga! 

— Uzmite ga vi — vikne Pilat — i raspnite ga, jer 
ja ne nalazim u njemu krivice, 

— Mi imamo zakon i po tom zakonu mora umrijeti, 
jer se činio Sinom Božjim! 

Isusova šutnja nadmašuje živinsku halabuku. Bore se 
o njegovo tijelo, a on kao da jedva zapaža. Zna iz početka 
vremena, da je njegova sudbina određena i da je to njegov 
dan. Bitka je tako nejednaka! S jedne je strane neznabo- 
žac, koji ne zna ništa o njemu i ne razumije ništa, koji ga 
ne brani iz ljubavi, nego iz zlobe, koji ga ne brani otvo- 

reno, nego lukavštinama i cjepidlačenjem, koji više strepi 
pred bunom nego pred nepravdom, koji je tvrdoglav iz 
prkosa, a ne iz uvjerenja o nevinosti. S druge je strane 
ugroženo duhovništvo, šibano građanstvo, svjetina podašna 
zlu kao svaka svjetina. Svatko može proreći završetak. 

Ali Poncije Pilat ostaje pri svome. Darovat će Ba- 
rabu njegovim sukrivcima, ali ne napušta Isusa. Vraća se 
na prvu misao: da ga kazni. Kad vide modrice i krv 
omašćenu od udaraca, možda će se zadovoljiti tim pre- 
dujmom smrtne kazne te će pustiti na miru Nevinoga, 
koji s jednakom samilošću gleda kukavnoga pastira i 
svadljive vukove. 

Namjesnik je rekao, da ne nalazi na njemu nikakve 
krivice, a ipak će ga kazniti šibama. To protuslovlje, ta 
polovična nepravda, to je pogađanje posve u Pilatovu stilu, 
ali će biti, kao i svi drugi neuspjeli pokušaji, napokon 
jedna sramota više prije konačnog poraza. 

Židovi se deru iz svega grla: 

— Neka se raspne! 

Ali on uđe u namjesništvo i preda Isusa rimskim voj- 
nicima, da ga šibaju. 

OKRUNJENI KRALJ 

Najmljena soldateska, koja u pokrajinama bijaše jez- 
gra legija, nije drugo ni očekivala. Čitavo vrijeme vojnici, 
što su boravili u namjesništvu, moradoše pribivati nepo- 
mično i mirno toj tajanstvenoj kolonijalnoj raspri, od koje 
su shvatali samo jedno: da se njihov poglavica nije vladao 
baš najljepše. Zabavljali su se malko gledajući one obra- 
zine, kreveljenje i bacakanje onoga židovskoga zvjerinjaka 
i opazili su, kako namjesnik, namrgođen i zapleten, muku 
muči, a ne umije se izvući iz te jutarnje vreve. Gledali su 
ga, kao što psi gledaju nevješta lovca, koji se mota amo 
tamo, a ne može se odlučiti da opali, premda je divljač 
blizu. 

Sad je napokon nešto odlučeno. I za njih se počela 
zabava. Izdevetati sape Židovu, na koga mrze sami Židovi, 
bijaše igra, koju se može vršiti bez opasnosti i bez pre- 
velike muke. Toliko da protegnu ruke, da se otresu lije- 
nosti i da razvuku mišice zgrčene od jutarnjega hlada. 

Sazvaše svu četu u dvorištu namjesništva te svukoše 
s Isusa bijelu haljinu, koju je darovao Antipa — to je prvi 
plijen pothvata — a zatim i ostalu odjeću. Liktori razdri- 
ješiše šibe i najjači se uzeše otimati za njih. Bili su to 
izvježbani ljudi, koji su znali šibati lijepim, snažnim kret- 
njama i po pravilima šibanja. Isus se, napolak gol, svezan 
za stup, da ne bi savijanjem oslabio jakost udaraca, moli 
tiho za vojnike, koji se znoje šibajući ga. Nije li govorio: 
Ljubite one, koji vas mrze, blagosiljajte one, što vas pro- 
gone; pružite lijevi obraz onome, tko vas udari po desnom? 
U onom se trenutku može odužiti svojim šibačima samo 

moleći Boga, neka im oprosti. I oni su uznici, poslušni, a 
ne znaju, tko je onaj koga šibaju s takvom nevinom rado- 
šću; oni su sami kadikad bili šibani, kad su pogriješili, 
pa im nije ništa neobično, da namjesnik, poglavica, Rim- 
ljanin, daje tako kazniti zločinca podložnoga i nižeg 
plemena. 

A ne znate, legionari, da je malko ove krvi, što po- 
činje teći iz oguljene kože, proliveno i za vas. To je prva 
krv, što je ljudi otimlju Sinu Čovječjemu: na večeri je 
njegova krv imala priliku vina, na Maslinskoj gori je krv, 
što je kapala zajedno sa znojem, potjecala od muke sasvim 
duhovne i unutarnje. Ali danas napokon ljudske ruke isti- 
skuju onu krv iz žila Kristovih; žilave ruke vojnika u 
službi mogućnika i bogataša; ruke šibača, koje čekaju 
ruke raspinjača. Ona su modra, otečena, krvava leđa pri- 
pravna, da se priljube drvetu; onako oguljena, oderana, 
peći će ga još više, kad se pruže na slabo otesano drvo 
križa. Sad možete prestati; i dvorište je kukavnoga zlo- 
činca poliveno krvlju. Vratar će još danas oprati mrlje, 
ali će se one pomoliti i poslije pranja na bijelim dlanima 
Poncija Pilata. 

Propisani su udarci zadani pravilno; ali legionari, koji 
su sada okusili užitak, ne prestaju, da im ne bi umakla 
žrtva. Dosada su izvršili naloženu dužnost; sad hoće da 
se iskale po svoju. Kako pričaju vikači tamo na trgu, taj 
čovjek tvrdi, da je kralj. Zadovoljimo ludu, a tako ćemo 
razbjesniti one, što ne će da priznaju njegova kraljevskog 
dostojanstva. 

Jedan vojnik skine sa sebe skrletni ogrtač legionar- 
ski i baci ga na leđa, rumena od krvi; drugi spazi snop 
suhoga trnja, koje je ondje, da podjari uveče vatru za 
stražu te uplete od njega vijenac i metne mu ga na glavu; 
treći od roba uzme trsku i silom mu je umetne među prste 
desne ruke, zatim ga, smijući se grohotom, gurnu na sto- 

licu. Prolazeći ispred njega jedan za drugim klecaju pro- 
stački i viču: 

— Zdravo, kralju židovski! 

Ali svi nisu zadovoljni s tom podrugljivom počasti. 
Jedan mu odmjeri pljusku po obrazu, gdje su još tragovi 
prsti Kajfinih slugu; drugi mu pljuju u oči; jedan mu, 
duhovitiji, istrgne trsku iz ruke i udari ga njom po glavi, 
tako da se trnje od vijenca zabode dublje i oko čela na- 
čini ures od kapi, crvenih kao i ogrtač. 

I možda bi bili izmislili još što ugodno, da namjesnik 
ne dođe na veselu buku i zapovjedi, neka opet izvedu van 
izbatinanoga kralja. Legionari odgonetnuše u hinjenom 
veselju ujedljivu nakanu Pilatovu. On se nasmiješi, uzme 
za ruku Isusa, povede ga na popločanu terasu namjesni- 
štva i vikne pokazujući ga natiskanoj zvjeradi: 

— Evo Čovjeka! 

I okrenu leđa Kristova k rastegnutim rilima, što su 
urlikala, da vide modrice od šiba i krvave rasporke. Kao 
da veli: 

— Pogledajte svoga Kralja, jedinoga Kralja, što ga 
zaslužujete, u njegovu veličanstvu, s uresom, što mu 
dolikuje! Njegov je vijenac od bodljiva trnja; njegova je 
grimizna haljina ogrtač jednoga plaćenika; njegovo je žezlo 
suha trska, odrezana u jednoj vašoj bezvodnoj jaruzi. To 
su uresi, koje zaslužuje taj luckasti Kralj, kojega se nepra- 
vedno odriče neplemenit narod, kao što ste vi. Jeste li 
bili žedni njegove krvi? Evo njegove krvi; pogledajte, kako 
se gruša oko rana od bičeva i kako kaplje ispod trnova 
vijenca. Malo je, ali bi moralo biti dosta, jer je ova krv 
nevina, pa je već velika milost, što je dadoh proliti, da vas 
zadovoljim. A sad se nosite odavle, jer ste me dosta za- 
glušivali! 

No Židovi se ne primiriše ni na one riječi ni na onaj 
pogled. Sasvim je drugo trebalo njima, a ne šibanje i kra- 

buljanje, da mogu otići mirna srca! Pilat je mislio, da će 
im se narugati, ali će opaziti, da nije doba za šalu. Dva 
puta je razbio glavu htijući im se oprijeti, a nije to po- 
sljednji put. Mrvičak modrica i vojnička lakrdija zaista 
nije dosta, da se po zaluzi kazni neprijatelj Božji; ima još 
drveća u Judeji i klinaca, da ga prikuju. I promukli gla- 
sovi ponove složno: 

— Neka se raspne! Neka se raspne! 

Pilat opazi prekasno, da se je zapleo u trnje, iz kojega 
se ne će moći izvući. Sve su se njegove odluke razbile o 
tvrdoglavost, koje nije znao predvidjeti. Posljednje mu je 
nadahnuće šapnulo velike riječi: 

— Evo čovjeka! 

Ali ni on sam ne bi znao razložiti tu izjavu, koja nad- 
mašuje njegov niski duh. Nije opazio, da je našao onu 
istinu, koju je tražio: polovičnu istinu, ali dublju od svih 
onih, što su ga mogli naučiti rimski i grčki filozofi. Ne bi 
umio reći, zašto je Isus u istinu Čovjek, znamen svega 
patničkog i poniženog čovječanstva, koje su izdavali nje- 
govi glavari, varali njegovi učitelji, raspinjali danomice 
kraljevi, što proždiru svoje podanike, bogataši, što gone 
na plač siromahe, svećenici, koji više misle na svoj trbuh 
nego na Boga. Isus je Čovjek Bolova, kojega je navijestio 
Isaija, čovjek bijednoga obličja, koga svi odbijaju i bit će 
ubijen za sve; napokon je jedini Sin jedinoga Boga, koji 
je uzeo oblik čovjeka i sići će opet jednoga dana u slavi 
moći i novoga sunca, uz znakove trubalja, koje će buditi 
mrtve. Ali je danas u očima Pilatovim, u očima Pilatovih 
neprijatelja samo bijedan čovjek, ništarija, tijelo za šibe 
i za klince, čovjek, a ne Čovjek, smrtnik, a ne Bog. Što 
čeka Pilat sa svojim dvoumnim govorima pa ga ne daie 
u ruke krvnika? ' 

Ipak Pilat još ne uzmiče. Uz toga šutljivca osjeća 
Rimljanin, da ga obuzima silna strava, kakve nikada nije 

osjetio. Pa tko je taj čovjek, koga hoće da pogubi sav 
narod, a on ga ne može ni spasiti ni žrtvovati? Okrene 
se još jednom k Isusu: 

— Reci mi, dakle, odakle si? 

No Isus ne odgovara. 

— Meni ne odgovaraš? Ne znaš li, da imam vlast pu- 
stiti te i vlast raspeti te? 

Onda osramoćeni Kralj podigne glavu: 

— Ne bi imao nikakve vlasti nada mnom, da ti nije 
dano odozgo; zato je krivlji onaj, koji me je predao u 
tvoje ruke. 

Samo su Kajfa i njegovi drugovi pravi krivci, drugi su 
samo nauckani psi i poslušno oruđe. I Pilat je samo uporno 
oruđe svećeničke mržnje i volje Božje. 

Ali namjesnik u toj zabuni ne može naći ništa, da 
presiječe zamku, što ga steže, ponavlja prvu misao: 

— Evo vašega Kralja! 

Židovi, otrovani ponovnom pogrdom, buknu razjareni: 
— Ako pustiš ovoga, nisi prijatelj caru. Tko se 
gradi kraljem, protivi se caru. 

Nađoše napokon pravo i osjetljivo mjesto, da plašljivca 
taknu u živac. Sreća je svakoga rimskog činovnika, pa 
bio i na najvišem mjestu, u ono doba ovisila o milosti 
carevoj. Takva bi ga optužba, pogotovu ako bi je sastavili 
pakosni odvjetnici — a bilo ih je među Hebrejcima, kako 
će opaziti kasnije, čitajući spomenicu Filonovu — mogla 
upropastiti. Ali unatoč prijetnji Pilat izvikuje posljednje 
i najluđe pitanje: 

— Hoću li razapeti vašega Kralja? 

Glavari svećenički, videći, da su na domaku pobjede, 
odgovaraju posljednjom lažju: 

— Mi nemamo drugoga kralja osim cara! 

Narod poprati laž svojih glavara iskrenom vikom: 

— Smrt tome čovjeku! Smrt! Raspni ga! 



Pilat se predaje. Da ne bi izazvao uzbunu, koja bi za- 
palila čitavu Judeju, mora popustiti. Njegova je savjest, 
čini mu se, mirna: pokušao je na svaki način spasiti toga 
čovjeka, koji ne će da se spasi. 

Pokušao ga je spasiti, prepustivši sud Velikom vijeću, 
koje ne može osuditi na smrt; pokušao ga je spasiti po- 
slavši ga k Herodu; pokušao ga je spasiti tvrdeći, da na 
njemu nije našao nikakve krivice; pokušao ga je spasiti 
ponudivši, da će njega pustiti mjesto Bar Rabana; poku- 
šao ga je spasiti davši ga šibati nadajući se, da će ta sra- 
motna kazna biti dosta da ublaži duhove; pokušao ga je 
spasiti nastojeći da gane na samilost ona okorjela srca. 
Ali svi njegovi pokusi propadoše, a on ne može htjeti, 
da radi toga pakosnog proroka pobuni svu pokrajinu. A još 
manje, da ga njegovom krivnjom optuže Tiberiju i da bude 
svrgnut. 

Pilat drži, da nije kriv krvi toga nevinoga. A da svi 
imaju vidljivi i nezaboravni znak te nevinosti, dade doni- 
jeti umivaonik s vodom te opere ruke pred svima govoreći: 

— Ja nisam kriv krvi ovoga pravednika; primite je vi! 

A sav narod odgovori: 

— Krv njegova na nas i na djecu našu! 

Onda on zapovjedi, neka se pusti Bar Raban, a Pra- 
vednika preda vojnicima, da ga razapnu. 

Ali voda, kojom je oprao svoje ruke, nije dostajala da 
ga opere. Njegove su ruke ostale krvave do današnjega 
dana i crvenit će se vječno. On je imao vlast da spasi 
onoga čovjeka, ali nije htio. Njegovo ševrdanje, mnogovrsni 
oblici podlosti njegove duše, otrovane porugljivošću i 
skepticizmom, rinuše Isusa na Golgotu. Da ga je držao 
zbilja krivcem, te pristao na umorstvo, bio bi manji podlac. 
Ali on zna, da na Isusu nema krivice, da je Isus pravednik, 
kao što mu reče Klaudija Prokula, kao što i on sam po- 
novi. Mogućnik, koji od straha, da ne naudi sebi, daje ubiti 

Pravednika, a poslan je, da štiti pravednike od ubojica, 
ne zaslužuje isprike. Ali, veli Pilat, ja sam učinio sve, što 
sam mogao, da ga istrgnem iz ruku nepravednika. — Nije 
istina. Udarao je mnogim putovima, ali nije izabrao jedini, 
koji bi bio kadar, da ga dovede do svrhe. Nije ponudio 
sam sebe, nije žrtvovao sam sebe, nije htio staviti na kocku 
svoje dostojanstvo i svoju sreću. Židovi mrze Isusa, ali 
mrze isto tako Pilata, koji ih je na toliko načina mučio 
i ismijehivao. Namjesto da za Isusa ponudi buntovnoga Bar 
Rabana, mogao je ponuditi sam sebe, Poncija Pilata, na- 
mjesnika Judejskoga, i narod bi možda prihvatio tu za- 
mjenu. Nikakva druga žrtva osim njega ne bi bila mogla 
zasititi židovskoga bijesa. Nije trebalo da umre. Bilo ih 
je dosta pozvati, neka ga prijave caru kao neprijatelja ca- 
reva. Tiberije bi ga bio maknuo s njegova mjesta i možda 
prognao, ali bi u progonstvo i nesreću bio ponio srećnu 
utjehu nevinosti. Sada se boji kazne, i to ga nagoni, da 
Isusa baci u šake protivnicima kao pomirnu žrtvu, ali će 
ga kazna stići za nekoliko godina. Židovi će ga i Samarjani 
optužiti; sirski će ga namjesnik skinuti, a Kaligula će ga 
prognati u Galiju. Ali će ga u progonstvu pratiti sjenka 
velikoga šutljivca, pogubljena njegovom privolom. Za- 
man je dao u Jeruzalemu napraviti veliku nakapnicu punu 
vode; uzalud se pred svjetinom oprao onom vodom. Ona 
je voda židovska, mutna, prokleta voda, voda koja ne 
pere. Nikakvo pranje ne može oprati njegovih ruku od 
mrlja, što ih je njima ostavila božanska Kristova krv. 

VELIKI PETAK 

Sunce se penjalo vedrim, aprilskim nebom i već se 
primaklo vršku svoga puta. Prepirka između mlitavog bra- 
nitelja i razjarenih napadača trajala je cijelo jutro, pa se 
trebalo žuriti. Po starom, mojsijevskom propisu tjelesa 
pogubljenih nijesu smjela ostati na stratištu poslije sun- 
čanoga zapada, a u travnju nijesu dani dugi kao u lipnju. 

A Kajfa, premda ga brani toliko razjarenih psića, 
nema mira, dok se noge Skitaoca, prikovane na križ že- 
ljeznim klincima, zauvijek ne zaustave. Sjeća se, kako je 
On, prije par dana, ušao u grad uz mahanje grana i klik- 
tanje himana. On se, istina, ne boji grada, ali je ovih dana 
u gradu mnogo ljudi iz pokrajine, što su došli sa svih 
strana, a njihov interes i njihova strast nije jednaka in- 
teresu i strastima njegovih štićenika, što žive od hrama. 
Ovi bi Galilejci, pogotovu oni, što su sve dosada pratili 
raskolnika, oni, što su ga voljeli, mogli pokušati udar i na 
taj način odgoditi, ako ne i zapriječiti, pravu zavjetnu sve- 
čanost ovoga dana. 

I Pilat se žuri, da mu se što prije makne ispred očiju 
onaj nepodesni, nevini čovjek; ne želi više na nj ni mi- 
sliti; kad bude mrtav, nada se, zaboravit će one poglede, 
one riječi, a pogotovu onu ljutu nelagodnost, što i odviše 
nalikuje na grižnju savjesti. Premda su njegove ruke opra- 
ne i osušene, čini mu se, da ga taj čovjek, svojom šutnjom, 
osuđuje na kaznu težu od smrti. Čini mu se, da je on kri- 
vac pred tim išibanim čovjekom na umoru. Da iskali svoj 
bijes na one, što su pravi krivci, kazuje pisaru riječi za 
napis ili oglas, što ga osuđenik mora nositi o vratu, dok se 

ne pribije na vrh križa. Napis glasi: Isus Nazareća- 
nin, kralj židovski. I pisar napisa te riječi tri puta, 
na tri jezika, lijepim, crvenim slovima na bijeloj drvenoj 
pločici. 

— Nemoj pisati — vele Pilatu — kralj židovski, nego 
da je on rekao: Ja sam kralj židovski. 

Ali namjesnik presiječe suho i kratko: 

— Što napisah, napisah. 

To su njegove posljednje i najdublje riječi, koje po- 
vijest spominje. Prisiljen sam, da vam darujem život toga 
čovjeka, ali ne ću poreći ono, što sam rekao: Isus je Na- 
zarećanin, što znači: svetac; on je vaš kralj, bijedni kralj, 
koji dolikuje vašoj bijedi, pa hoću, da svi doznadu — zato 
i dadoh napisati ove riječi latinski, grčki i židovski — 
kako vaše opako pleme postupa sa svecima i kraljevima. 
I mičite mi se ispred očiju, jer ste mi već došli na vrh 
glave. Što napisah, napisah. 

Vojnici, međutim, obukoše ponovno kralja u njegovo 
siromašno odijelo i objese mu o vrat oglas. Drugi iznesu iz 
spremišta namijesničkoga tri tvrda borova križa, klince, 
kladivo i kliješta. Pratnja je bila spremna. Pilat izgovori 
običajne riječi: 

— I, lictor, expedi crucem (Idi, liktore, otpremi križ!) 
— i tužna povorka krenu. 

Naprijed je jahao na konju centurion, onaj, koga Ta- 
cit nazivlje, groznom kratkoćom, exactor mortis — izvr- 
šitelj smrti. Odmah iza njega, među dva oružana četnika, 
Isus i dva razbojnika, što su morali biti razapeti zajedno s 
Isusom. Sva su trojica, po rimskom pravilu, nosila na ra- 
menima križ. A iza njih buka i topot silne gomile, koja se 
na svakom koraku povećavala sudionicima i radoznalom 
svjetinom. 

Bio je dan pripreme, posljednji dan uoči pashe. Na ti- 
suće jagnjećih kožica bilo je rastegnuto na suncu po kro- 



vovima kuća; iz svake je kuće sukljao dim, nježan kao 
cvjetni vijenac, a onda se gubio pod nebom, koje se orilo 
od svečanosti. Iz uličica na raskršćima pojavljivale su se 
starice zlobnih nosova i mrmljale su kletve; dječarci, 
blatna lica, trčali su sa svežnjima pod pazuhom; bradati 
ljudi, što su na ramenima nosili jare ili bačvicu vina; oslari, 
što su na ularima vodili magarce obješene gubice; dje- 
vojke, što su upirale bestidne i tugaljive oči u strance, 
koji su oprezno i smeteno prolazili kroz taj praznični me- 
tež. Domaćice su u svim kućama spremale sve, što je bilo 
potrebno za onaj dan, jer su, nakon sunčeva zalaska, sve 
ruke bile slobodne za dvadeset i četiri sata od Adamove 
osude. Janjci su bili oderani, raščetvoreni, spremni za va‘ 
tru; presnaci, mirisni po peći, bili su naslagani po naćva- 
ma; ljudi su pretakali vino, a djeca su, da i ona štogod po- 
mognu, čistila na stolu gorku travu. 

Svatko je imao posla, svatko je uživao u svome srcu 
misleći na onaj spokojni i svečani dan, kad će se sva poro- 
dica skupiti oko domaćina te će u miru jesti i piti vino 
zahvale, a Bog će biti svjedok ove radosti, jer će ga sa- 
zivati iz svih kuća psalmi zahvalnika. I siromasi se ovoga 
dana osjećaju kao bogati; a bogataši, radi neobičnih do- 
bitaka, osjećat će se plemenitijima, a mladež, kod koje 
vrijeme nije još uništilo iščekivanja, bit će ljubeznija; a 
žene će osjećati, da su više ljubljene. 

Posvuda se vidjela ona mirna vreva, ona dobrodušna 
vreva, onaj veseli metež, što uvijek pretječe velike na- 
rodne svečanosti. Miris nade i proljeća čistio je starinski 
smrdež obrezanih. A slap svjetlosti velikog, istočnjačkog 
sunca rušio se na četiri brijega. 

Po tom zraku, kroz taj svetačni darmar, posred toga 
građanstva, što svetkuje, stupa polako kao mrtvački spro- 
vod povorka križonoša. Sve oko njih govori o veselju i 
životu, a oni idu na žegu i smrt. Svi sa čežnjom očekuju 

večer, da se nađu s onima, koje ljube, da sjednu za pro- 
strti stol, da piju žarko i bistro vino sretnih dana, da se 
pruže na postelji i čekaju zoru najviše željkovane subote u 
fodini; a njih su trojica zauvijek rastavljeni od onih, što 
su ih cjelivali, te će se pružiti na sramotnom drvetu, a 
pit će samo gutljaj gorkoga vina i bacit će ih ledene u 
ledenu zemlju. 

Svijet se uklanja ispred topota satnikova konja i za- 
staje, da pogleda jadnike, što teško dišu pod užasnim te- 
retom. Čini se, da su dva razbojnika čvrsta i bezobrazna, 
ali prvi, Čovjek Bolova, čini se, da ne može više ni mak- 
nuti. Iznemogao od strašne noći, od četiri saslušavanja, 
od mučnog sprovođenja, od pljuskanja, od batina, od šiba, 
izobličen od krvi, od znoja, od pljuvačke, od posljednjeg 
napora i truda, čim se, kao da nije onaj smjeli, mladi čo- 
vjek, što je prije nekoliko dana očistio bičem pećinu 
hramsku. 

Njegovo se lijepo, sjajno lice nagrđivalo, stiskalo od 
grčeva; oči se, crvene od zadržanoga plača, sakrile u 
očnice; na plećima, razderanim šibama, kapljice prijanjaju 
za oguljena mjesta i tako povećavaju muke; više od svih 
drugih udova osjećaju umor noge i klecaju pod teretom 
tijela i križa. »Duh je spreman, ali tijelo slabo«. A poslije 
bdijenja, što je bilo početak muke, koliko li je udaraca 
oslabilo ono tijelo! 

Judin poljubac, bijeg prijatelja, uže na rukama, pri- 
jetnje sudaca, zlostave stražara, Pilatova podlost, rika o 
smrti, pogrde četnika, pa taj hod s križem na ramenu uz 
podsmijeh i grdnje onih, što ih ljubi. 

Oni, koji ga gledaju, gdje prolazi, ne mare za njega — 
vode ga, da ga razapnu — i pravo mu je — ili (najviše) 
oni, što znadu čitati, nastoje pročitati natpis, što klima 
na njegovim prsima. A mnogi ga poznaju po viđenju ili po 
čuvenju, pa ga mudro i zadovoljno pokazuju prstom su- 



sjedima. Neki se miješaju u povorku, što ide iza križa, da 
se tako naužiju vazda novog prizora: čovječje smrti; a još 
bi mnogi to isto učinili, da nije dan velikih poslova. Oni, 
što su se počeli ufati u njega, sada ga preziru, jer nije 
znao biti jak i pustio je, da ga uhvate kao kakva tata; a 
da se dopadnu svećenicima i starješinama, što su prola- 
zili pomiješani sa svjetinom, bacaju na lažnoga Mesiju 
kakvu novo skovanu pogrdu. Bilo ih je vrlo malo, koji su 
osjećali, da im se srce kida gledajući ga onako jadna i u 
onoj okolini ili zato, što su, i ne znajući tko je, osjećali 
naravsku samilost, što je svijet osjeća prema osuđenicima; 
ili zato, jer im je u duši preostalo još nešto ljubavi prema 
Učitelju, koji je volio siromahe; koji je liječio bolesnike; 
koji je naviještao kraljevstvo kud i kamo pravednije od 
kraljevstva, što zlostavljaju zemlju. Ali takvih je bilo malo 
i gotovo su se stidjeli one potajne nježnosti prema čo- 
vjeku, o kojemu su držali, da ga ljudi mnogo više cijene 
i da je moćniji. Većina se osmjehivala mirno i zadovoljno, 
kao da je taj mrtvački sprovod sastavni dio sutrašnjega 
praznika. 

Samo su neke žene, zastrta lica, išle plačući podalje 
od ostalih, ali i one su nastojale prikriti svoj plač, koji se 
mogao prisutnima učiniti kao zločin. 

Još nijesu bili doprli do vrtnih vrata, ali su bili na 
domaku, kad se Isus, obnemogao, spotaknu, sruši na zem- 
lju i ostade ležeći pod križem. Lice mu iznenada pobijeli 
kao snijeg; crvene vjeđe pokriše oči; da nije teško disao 
na poluotvorena usta, činilo bi se, da je mrtav. 

Židovi, što su ga pratili od Kajfine kuće, ne htjedoše 
shvatiti pravi razlog: svi zastadoše i gusti krug ljudi počne 
okretati ruke i lice prema palome kričeći: 

— Pretvara se! Podignite ga! Pretvara se! Mora no- 
siti križ sve do mjesta, na kome će biti raspet. Takav je 

zakon. Gurnite ga nogom, kao magarca, pa naprijed! 
Drugi se uzeše žaliti: 

— Pogledajte velikoga kralja, što je htio osvojiti kra- 
ljevstva! Ne umije držati ni dvije cjepanice, a htio je no- 
siti bojnu opremu! Govorio je, da je viši od čovjeka, a u 
stvari je ženčica, koja se onesvijesti od prvoga umora. 
Uzetima je zapovijedao, da ustanu i oni su hodili, a sam 
se ne zna održati na nogama. Dajte mu čašu vina, da mu 
se povrati snaga! 

Ali satnik, koji se žurio kao i Pilat, da svrši ovu 
mrsku službu što prije, kao čovjek, koji je poznavao ljude, 
brzo shvati, da jadnik ne će moći izvući križ do Golgote, 
te potraži očima nekoga, tko bi mu mogao prihvatiti onaj 
teret. Uto dođe s polja jedan čovjek iz Cirene, po imenu 
Šimun, pa kad ugleda onoliki svijet, utisne se i on u go- 
milu i, začuđen i ganut, gledaše povaljeno i zadihano ti- 
jelo pod dvjema gredama. Satnik ga opazi i pričini mu 
se, da je dobra srca, a usto snažna tijela, pa ga zovne i 
reče mu: 

— Uzmi taj križ i pođi s nama! 

Cirenac posluša ne izustivši ni jedne riječi. Možda 
zbog dobrote, ali svakako pod moraš, jer su rimski voj- 
nici u osvojenim zemljama imali pravo svakoga prisiliti, 
da im pomogne. »Ako ti vojnik nametne kakav rad — 
piše Arijan — čuvaj se, da se ne opreš, a pogotovu da ne 
mrmljaš, inače će te izlupati«. 

O milosrdniku, koji je podmetnuo svoja težačka ra- 
mena, da Isusu olakša muke, ne znamo više ništa, ali 
znamo, da su njegovi sinovi, Aleksandar i Rufo, postali 
kršćani i sasvim je vjerojatno, da ih je upravo otac obra- 
tio pripovijedajući o smrti, koju je morao silom gledati. 

Dva vojnika podigoše na noge paloga i gurnuše ga 
naprijed. Povorka krenu dalje na podnevnom suncu. Ali 
dva razbojnika stanu mrmljati kroz zube, da na njih nitko 

ne misli i da nije pravedno, što je skinut teret onome, koji 
se pretvara pa pada. To je bila doista prava pristranost, 
to više, što je on, kako su svećenici govorili, kud i kamo 
krivlji od njih. Od toga časa i dva plačidruga počeše, iz 
zavisti, mrziti na njega, pa će ga grditi i onda, kad budu 
s obje njegove strane pribijeni na križeve, što ih nose na 
leđima. 

VJEČNI ŽID 

Jedna se stara legenda upliće na ovom mjestu u pri- 
povijest o muci. Ta je legenda procvala u kršćanskoj ma- 
šti više od tisuću godina poslije Kristove smrti, ali tako je 
puna simbolike, da je čovječanstvo nije moglo zabora- 
viti, pa ju je više pjesnika oživjelo i obradilo. 

Među Židovima, što su se podrugivali Isusu, kad je 
pao, bijaše jedan nemilosrdniji i lajaviji od svih ostalih. 
Kad su vojnici podigli umornog besmrtnika, udari ga on 
šakom po leđima i zavikne: 

— Deder veselo i brzo naprijed! 

Kako je Židov kasnije pripovijedao, udareni se okre- 
ne, pogleda ga oštro i odgovori: 

— A ti ćeš lutati sve, dok se ja ne vratim. 

A Židov spusti na zemlju sinčića, što ga je držao u 
naramku, te se udalji i od onoga časa luta putovima ze- 
maljskim ne zaustavljajući se ni u jednom mjestu više od 
tri dana; ne umara se i ne može umrijeti. 

Jedan od onih mnogobrojnih, koji govore, da su ga 
vidjeli, kaže, da je »primjerenoga stasa, smeđega lica, 
mršav, upalih očiju i ima u bradici nekoliko dlaka, poznaje 
sve jezike, ali samo s kršćanima govori i ne gleda one, s 
kojima govori«. 

Sam govori, da se u Jeruzalem navratio samo zato, 
da vidi razoreni grad; ide bos, nema džepa i ne zna se, 
odakle mu dolaze novci, a nikad ih ne štedi. 

Dadu li mu više nego mu treba, daje milostinju siro- 
masima. Najobičnije mu je ima Bogoodmetnik, čovjek koji 
se odmetnuo od Boga, a ima mnogo imena. 

Legenda nije potvrđena ni jednim tekstom iz prvih 
kršćanskih vremena. Ali je istinita, strahovito istinitija od 
bilo koje povijesne istine. 

Da su se ovoga dana mnogi Židovi rugali nesvjestici i 
nesreći Isusovoj, posve je izvjesno, a isto tako je izvjesno, 
da Netko luta i dan danas po svim zemljama čekajući po- 
vratak onoga, kojega je odsjekao od svoga tijela kao 
gnjili ud. Taj je Netko židovski narod, koji se nekoliko 
godina poslije raspeća odbačenoga morade kao stado tje- 
rano vatrom raspršati po svim nepoznatim zemljama i 
sada je bjegunac i skitnica, svuda tuđ i sumnjiv, bez stal- 
noga boravišta, bez kraljevstva, što bi ga mogao nazvati 
svojim, istjeran iz stare domovine, koja je toliko krvi 
stajala njegove oce. Tome je Nekome, koji je Vječnome 
oduzeo život, Ubijeni dao materijalnu, tjelesnu, vidljivu 
besmrtnost u njegovoj djeci, na koju, po želji otaca, mora 
pasti krv Kristova. Jer taj živi svjedok muke, koji nosi 
sa sobom, kamo god pođe, svitke proroka, koje nije slu- 
šao, zakone, koje je izdao, mora ostati kao svjedok ob- 
java, što su pretekle prvi dolazak i mora čekati drugi do- 
lazak, dok se obrati Sinu, rođenu od Djevice njegove krvi. 

Vječni Žid nije, dakle, kao što mnogi misle, slika ci- 
jeloga čovječanstva, koje je prisiljeno da hoda po zemlji 
vječni put vjekova, koje je osuđeno na prokletstvo be- 
smrtnosti, koje je na čelu obilježeno crvenim znakom po- 
put Kajina, jer je ubio svoju braću. Vječni Žid — to je, 
doista, Židov, različan i odijeljen od drugih ljudi, ali to 
nije jedna jedina osoba, nego je to cijeli židovski narod. 
Trajna dugovječnost Vječnoga Žida čudesna je dugovječ- 
nost hebrejskog naroda, kojega su svi narodi vjekove i 
vjekove desetkovali i uništavali, kojemu su oteli i spalili 
kuću, kojega su tlačili i mučili u svim mjestima, gdje je 
tražio zaklonište, a ipak još živi sa svojim jezikom, sa 

svojim učenicima i da će, na kraju, opet sići te će sa svim 
preživiti sva ostala suvremena plemena. 

Ali to se pleme nije još obratilo; tome plemenu nije 
odvratno, kao Hebrejcu iz legende, nositi sa sobom novac. 
Dapače, Židov je našao novu domovinu u zlatu, nagomi- 
lanu u svojim kućama, i zlatom vlada nad većinom onih, 
što govore, da vjeruju neprijatelja bogatih; ne samo to, 
nego je Hebrejac pokvario ostale narode, koji su postali 
na taj način slika i prilika Židova. 

Ali siromašni Hebrejci, gladni Hebrejci, bosi He- 
brejci, Hebrejci s ušima u vlasima, koji svake godine 
kreću iz svojih prljavih slavenskih predjela preko mora. 
da traže bjelji i stalniji hljeb, a ne strepe od nenadanoga 
pokolja, živa su slika pravoga Bogoodmetnika, koji još 
nije vidio povratak svoga Boga. Jedno proroštvo, neizre- 
civo tajanstveno, tvrdi, da se Krist ne će vratiti na zemlju, 
dok se njegov narod ne pokrsti. A Hebrejci će, s bogatim 
džepovima, i dalje obilaziti putovima ovoga svijeta i sa- 
birati novac, naplođen od trideset Judinih sikala, sve do 
onoga dana, kad se odazovu tisućgodišnjem Isusovu po- 
zivu i kad prestanu skupljati zlato, što ispada iz grla so- 
tonskih izmetina, pa će sva svoja dobra razdijeliti siro- 
masima i poći će za božanskim Siromahom, kome, prije 
devetnaest stotina godina, nijesu htjeli dati ni jedan časak 
odmora. 



ZELENO DRVO 

Mrtvački sprovod, sve to više povećavan đokonja- 
cima, koji uoči svoga praznika nijesu imali druge zabave, 
nastavlja svoj put prema Golgoti. Žene, koje su se na po- 
četku držale podaleko od osuđenika, sada, kad se pri- 
makao čas, kad ga više ne će moći ni taknuti, priđoše 
k njemu i počeše jecati i roniti suze ne bojeći se sveće- 
nika, koji su ih poprijeko gledali. 

Isus je, oslobođen križa, mogao sada govoriti. Obazre 
se zaplakanim ženama te im reče: 

— Kćeri jeruzalemske, ne plačite za mnom, nego pla- 
čite same za sobom i za svojom djecom, jer će doći dani, 
u koje će se reći: Blago nerotkinjama, blago utrobama, 
koje ne rodiše, i sisama, koje ne dojiše. Tada će govoriti 
gorama: Padnite na nas! I bregovima: Pokrijte nas! Jer 
kad se ovako postupa sa zelenim drvetom, što će biti sa 
suhim? 

On trpi cijelim svojim tijelom, koje će za nekoliko 
časaka visjeti na križu, prikovano klincima, kao što me- 
sar vješa rasporeno janje na gornji prag mesarnice. Ali 
zna. da će se vratiti za koji dan i da će opet blagovati sa 
svojim zakonima, odijeljen od drugih, i upravo je čudom 
uskrsnulim sjediti na vječnoj gozbi u kraljevstvu. Plač 
žena dokaz je ljubavi, i on taj dokaz ne odbija, ali bi žene 
morale plakati više za sobom nega za njim, jer će više 
trpjeti; morale bi plakati za svojom djecom, koja će gle- 
dati znakove, pokolj i propast, što ju je on opisao. I mi- 
sleći na one dane, mnogo bliže nego što drže naučitelji, 
koji stupaju pokraj njega i uživaju u njegovoj muci, do-. 

daje blaženstvima na gori novo, neočekivano i strahovito 
blaženstvo: 

— Blago nerotkinjama, jer ne će trpjeti radi svoje 
djece. 

Krv, što su je zatražili Hebrejci, past će naskoro na 
njih; ulice ovoga grada, što izbacuje Krista izvan gradskih 
zidina, bit će brzo pune krvi, kao da je krv grumen gnoja; 
a oganj ne će ostaviti od Kajfine kuće ni kamen na ka- 
menu. Tada prestrašeni ne će umaći ni na koju stranu, 
jer će opsjednuti ubijati jedan drugoga, a vani će se utabo- 
riti Titove čete, spremne na pokolj, pa će zazivati muča- 
ljive planine, neka ih spase od najamničkih i rimskih ma- 
čeva. Ali će kameniti bregovi čuti, kao i srca bogoubojica, 
samo jeku njihovih molitava, i sinovi će ovih majka padati 
u mlakama krvi, koja će, barem sitnim dijelom, nadokna- 
diti Kristovu krv. 

Kazna se približava. Kad tako rade sa zelenim drve- 
tom, što će raditi sa suhim? Zeleno je drvo još živo, žile 
su mu u svježoj zemlji, prima kišu na svoje lišće, a ptice 
na svoje grane; to je drvo, koje još cvjeta pod sunčevom 
toplinom i pod dahom vjetra. To je dobra biljka, koja daje 
hlad putniku, plodove gladnima i granje za oganj. Ono je 
slika sveca, koji svakome dijeli svoje darove i pod suhom 
korom ima živu dušu. 

A suho drvo je neplodno stablo, što ga je vrijedni se- 
ljak oborio sjekirom, mrtvi trupac, što gnije na guvnu, jer 
mu je trp gnjila, a komuške mu nijesu za drugo, nego da 
se spale u peći. To je nekorisni, lakomi čovjek, grešnik, 
koji ne daje dobrih plodova i mjesto živoga duha ima u 
sebi talog, a Sudac će ga, kako kaže Ivan, baciti u neuga- 
sivi oganj. 

Ako sinovi i muževi židovskih žena razapinju nevi- 
noga, koji daje život, kako će biti kažnjeni zlikovci, koji 
siju smrt? 



Međutim, stigoše na Golgotu i vojnici uzeše motike i 
lopate te stadoše kopati jame, da u njih zasade križeve. 

Satnik se zaustavi izvan staroga bedema, posred mla- 
dog zelenila vrtova, u predgrađu. Kajfin grad ne će smrti 
u svojim zidinama; okaljao bi se mirisni zrak farizejskih 
kreposti i uzvonjalo bi meko srce saducejsko; zato osu- 
đene na smrt izgoni prije smrti. 

Zaustaviše se na grbavom zemljištu, koje, okruglo i 
vapneno, nalikuje na lubanju. Ta sličnost kao da je odre- 
dila ono mjesto za stratište, ali je pravi razlog bio, da su 
to mjesto izabrali, što se u njegovoj blizini križaju ceste 
iz Jafe i Damaska, pa onuda prolaze u velikom broju po- 
klonici, trgovci, ljudi iz pokrajine i glasnici, a dobro je, 
da se križ, određen za strah i primjer, podigne ondje, gdje 
ga mnogi mogu vidjeti. 

Sunce, blago proljetno sunce, visoko podnevno sunce, 
obasjava bijeli brežuljak i motike, što režu greben snažnim 
udarcima. U obližnjim vrtovima rano cvijeće uživa topli 
zrak; ptice selice, sakrivene, presijecaju zrak srebrnim 
strelicama svoga cvrkuta; golubovi, u dvoje, lete u toplom 
poljskom miru. Bilo bi najljepše živjeti u navodnjenim 
vrtovima pokraj studenca, u mirisu zemlje, što se budi i 
zaodijeva i tako čekati mjesec žetve s ljubljenima, s onima, 
koji ljube. Dani galilejski, dani mira, dani sunca i prija- 
teljstva među vinogradima i jezerom, dani svjetlosti i slo- 
bode, provođeni s onima, koji umiju slušati, završavani 
pravim veseljem kod večere, dani, što su se činili vječni 
baš zato, što su bili tako kratki. 

Nikoga nemaš više uza se, Isuse, prozvani Kriste! Ti 
vojnici, što ti spremaju groznu ložnicu, ti lopovi, što te 
grde, ti psi, što čekaju tvoju krv, samo su sjene izašle iz 
velike sjene Božje. Sam si, kao što si noćas bio sam. I za 
te ne sjaje ovo sunce, što grije leđa tvojim ubojicama. 

I nemaš više ni jednoga dana pred sobom; nemaš više ni- 

kakvih putovanja; svršilo je tvoje lutanje: moći ces ko- 
načno otpočinuti. Ova kamena lubanja konac je tvoga 
puta. Ovdje će se, za nekoliko časaka, tvoj zarobljeni duh 
osloboditi svoje tamnice. 

Čovječansko je lice Božje mokro od ledenoga znoja. 
Udarci motike zuje mu u glavi, kao da po njoj udaraju. 
Sunce, koje mu se tako mililo, slika pravednoga Oca i 
prema nepravednima, sada mu zablještuje oči i pojačava 
upalu. Po čitavom tijelu osjeća slabinu, drhtavicu, zelju za 
odmorom, kojoj se inače opire svom dušom — nije li obe- 
ćao da će trpjeti onoliko, koliko treba, sve do kraja . A u 
isto vrijeme čini mu se, da s nježnom čežnjom ljubi one, 
koje ostavlja, pa i one, što mu spremaju smrt. I tada mu 
se, iz dna duše, kao pjesma pobjede nad izmrcvarenim i 
umornim tijelom, izvijaju riječi, kojih ne ćemo nikada 
zaboraviti: »Oče, oprosti im, jer ne znaju, što čine.« 

Nikada se božanstvenija molitva nije vinula k nebu, 
otkad ljudi živu i otkad se mole. To nije čovječja molitva, 
nego molitva Boga Bogu. Ljudi, koji ne praštaju ni nevinost 
nevinima, nisu prije onoga dana nikada ni pomislili, da 
bi se moglo moliti oproštenje za one, koji nam zadaju smrt. 
Prašta se radi neznanja, a to neiskazano nadmašuje ljud- 
sku narav, ako nije prisiljena milošću ili ako nije promije- 
njena nasljeđujući Krista. 

Jer ne znaju, što čine. Obrazloženje ograničuje širinu 
oproštenja, ali u isti mah iz tog obrazloženja izvire i po- 
treba, da se zlo, učinjeno potpuno namjerice, ne oprašta 
bez kajanja. Ljudsko je neznanje tako neizmjerno, da je 
vrlo malo onih, koji znaju, što rade. Prirođena opakost, 
nasljedstvo, navike i strasti daju poticaj za radnje. Volja 
se pokorava i onda, kad se čini, da zapovijeda; savjest 
se javlja na kraju, kad ostaje samo pepeo i sram. 

Isus je učio ono, što su morali znati: ali, koliko ih je 
naučilo? I njegovi su — jedini, koji su znali, da je Isus 



Krist — bili obuzeti strahom, da će dan prije Kristove 
smrti i sami izgubiti život; i oni, svojim bijegom, pokazaše, 
da ne znaju što čine. A to manje znali su farizeji u strahu, 
da će izgubiti svoje prvenstvo, književnici, prestrašeni, 
da će izgubiti svoje povlastice; bogataši, bojeći se, da će 
izgubiti svoj novac; Pilat, u strahu, da će izgubiti svoje 
mjesto, a još manje Židovi, zavedeni od svojih glavara, i 
vojnici, pokorni svojim časnicima. 

Nitko od njih ne zna, tko je Krist, zašto je došao i 
s kojih je razloga pogubljen. Neki će to poslije doznati, 
ali će biti kasno, a i to će doznati na zagovor onoga, koga 
ubijaju. Sada je, uoči svoje smrti, potvrdio svoj najbožanstve- 
niji nauk — ljubav prema neprijatelju — pa može pružiti 
ruke pod kladivo. Križevi su već podignuti, sad ih utvr- 
đuju kamenjem, da se ne sruše pod teretom; pune jame 
zemljom i gnjetu je nogama. 

Žene jeruzalemske približe se osuđeniku s čašom. To 
je smjesa vina, tamjana i smirne, smjesa, koju je izmislilo 
krvničko milosrđe, da se otupi svijest. Jer oni, što zadaju 
muke, pretvaraju se, nanoseći mu tu posljednju uvredu, 
da tobože žale to stradanje, pa smatraju, ako ga smanje 
za jednu kap, da ga mogu prisiliti, da ispije čašu do po- 
sljednje kapi. A Isus, čim okusi tu smjesu, gorku kao žuč, 
odmah je odbi. Jednu jedinu utješnu riječ primio bi mjesto 
toga vina za utjehu, ali takvu mu je riječ uspio kazati toga 
dana samo jedan razbojnik, kojega su s njim dovukli na 
Golgotu. Tamjan i smirna, što su mu danas ponudili, nijesu 
mirisali kao onaj tamjan i smirna, što mu donesoše u staju 
mudraci s dalekoga istoka. I mjesto zlata, što je obasjalo 
prostu mračnu staju, tu je sivo gvožđe klinaca, koji će 
naskoro postati crveni. I to vino, što se činilo gorko kao 
otrov, nije bilo ono vatreno vino sa svadbe u Kani niti 
ono, što je pio sinoć, koje je bilo crno i toplo poput krvi, 
koja šiklja iz rane. 

ČETIRI KLINCA 

Na najvišem vrhu Golgote, sa poprečnim gredama, 
što se šire poput giganata, spremnih na zagrljaj, ocrtavaju 
se na umiljatom proljetnom jutru tri visoka i tamna križa. 
Ne bacaju sjene, nego su obrubljeni blistavim odrazima 
sunca. Svijet je tako lijep onoga dana, u onaj čas, da nije 
moguće ni pomisliti na muke. Ne bi li se moglo one drvene 
stupove nakititi poljskim cvijećem i jedan s drugim pove- 
zati vijencem od novoga lišća i tako vješala zastrijeti 
zastorom od zelenila, da u njihovu hladu sjede i odmaraju 
se pomirena i dobrostiva braća? 

Ali svećenici, književnici i farizeji, sadisti i osvet- 
Ijivci, koji su došli ovamo, da potaknu volju za jelo gle- 
dajući tri smrtne muke tapkaju od nestrpljivosti i svojim 

kretnjama podbadaju trome Rimljane. 

Satnik izdaje naredbu. Dva vojnika približe se Isusu 
i žurno i nespretno svuku s njega svu odjeću Raspeti 
mora biti posve gol: kao čovjek, koji ulazi u kupelj — 
kaže jedan stari pisac. 

Čim su ga svukli, provuku mu ispod pazuha dva užeta 
i dignu ga na križ. Na sredini stupa nalazi se klin, koji 
služi za sjedalo i tijelo mora na njemu naći svoj nestalni 
i bolni oslonac. Drugi vojnik prisloni ljestve na jedan krak 
poprečne grede, popne se s kladivom, uhvati čvrsto ruku, 
koja je liječila gubavce i milovala dječju kosu, pruži je po 
drvetu i udari klinac usred dlana. Klinci su dugački i 
imaju dosta široku glavicu, u koju se može lako udarati. 
Kovač novajlija udari jednom i odmah probije meso, zatim 
udari drugi i treći put, da se klinac do vrha zabio, a vani 



je ostala samo glavica. Malo krvi iz pribijene ruke prsne 
na vojnikovu ruku, ali marljivi radnik ne haje, nego 
snažno udara dalje na nježno tkivo, dok sve ne svrši u 
redu. Onda siđe, pa to isto učini s drugom rukom. 

Svi su šutjeli nadajući se, da će čuti jauk Prokletnika. 
Ali Isus šuti pred krvnicima, kao što je šutio pred sucima, 

Sada dolazi red na noge. Taj se posao može sa zemlje 
obaviti, jer rimski križevi nijesu previsoki, pa ako na 
njima ostanu dugo tjelesa pogubljenih, mogu doći psi i 
čaglji, da prometnu i žderu utrobu. Pribijač pridigne 
Isusova koljena, da se stopala posve priljube uz drvo, 
opipa mjesto, gdje klinac može preći između kostiju, udesi 
udarac odozgo na prvu nogu te zavrće klinac, dok ga ne 
utvrdi. To isto učini s drugom nogom i napokon se, s če- 
kićem trajno u ruci, okrene gore, da se uvjeri, je li sve 
svršeno, kako treba, i da li još što treba. Zaboravio je 
natpis, što su ga skinuli Isusu s vrata i bacili na zemlju. 
Uzme ga, nasloni opet ljestve i pribije ga s dva klinca na 
vrhu križnoga stupa nad glavom ovjenčanom trnjem. 

I napokon siđe, baci kladivo i pogleda jesu li dru- 
govi svršili svoj posao. I razbojnici su na svome mjestu, i 
križevi imadu svoje mesnate žrtve. Vojnici mogu poči- 
nuti i podijeliti odjeću onih gore, kojima više ne treba. 
Po zakonu, haljine su pripadale krvnicima. Četiri vojnika 
imala su pravo na Isusove haljine, pa ih i razdijeliše na 
četiri dijela. Preostala je tunika, satkana s vrha do dna. 
Bila bi grehota, kad bi je rezali, jer onda ne bi bila ni za 
koga. Jedan između njih, stari igrač, nađe način, kako će 
je podijeliti. Izvadi kocke, baci ih u kacige, poput Virgi- 
lijevih streljača golubova, i haljina bude iždrijebana. Sada 
židovski kralj nema ništa na svijetu, osim trnova vijenca, 
koji mu staviše na glavu radi veće poruge. 

Sve je svršeno: kapi njegove krvi padaju iz ruku po- 
lako na zemlju, a iz nogu natapaju polako crvenilom 

podnožje križa. Sad više ne će pobjeći: njegova će bogo- 
hulna usta naskoro zinuti od smrtne muke i zauvijek će 
ostati bez riječi. Ubojice mogu biti potpuno zadovoljni 
sami sa sobom i s tuđinskim vješalima. Kvaritelj naroda, 
neprijatelj hrama i trgovine pričvršćen je s četiri čvrsta 
klinca na drvetu sramote. Jeruzalemska gospoda moći će 
od večeras mirnije spavati. Buka, puna đavolskog grohota, 
radosnih povika i divlje poruge diže se iz svjetine, što se 
stiskala oko Golgote. Eno gore ptice zlokobnice, priko- 
vane, raširenih krila poput sove na seljačkim vratima. 
Siromah, koji je želio jednu jedinu haljinu, sada je posve 
gol; skitač, koji nije imao ni kamena, da nasloni glavu, 
ima lijepu drvenu uzglavnicu; varalici, koji je zavaravao 
čudesima, nijesu više slobodne ruke, da mijesi blato, kojim 
daje slijepcima vid; kralju je prijestolje tvrdi drveni klin, 
mrzitelj Jeruzalema prikovan je na vidiku svetoga grada; 
Učitelju, koji je imao toliko učenika, drugovi su dvojica 
razbojnika, koji ga grde i četiri vojnika, koji se dosađuju. 
Zovni, dakle, Oca, da te spasi ili legije anđela, da te dignu 
odatle, a nas rasprši ognjenim mačem. Onda ćemo i mi 
vjerovati, da si doista bio Krist, i svi ćemo ničice pasti u 
prašinu, da ti se poklonimo. 

A neki su svećenici, klimajući glavom, govorili: 

— Ti, koji u tri dana razaraš i opet sagrađuješ hram, 
spasi sama sebe. Ako si doista Sin Božji, sadi s križa! 

Taj poziv podsjeća na sotonin poziv u pustinji. I sve- 
ćenici i sotona ištu čudo. Toliko su puta tražili neki znak. 
Bio bi velik znak, kad bi ti uspjelo iščupati četiri klinca 
i sići s križa, ili kad bi na nebu sijevnula Očeva moć i 
nas postrijeljala kao bogoubojice. Ali ti dobro vidiš, da 
su klinci jaki i da ne popuštaju, ti dobro vidiš, da se nitko 
ne javlja ni na nebu ni na zemlji, da ti pomogne. 

U isto vrijeme podrugivali su mu se i književnici i 
starješine, pa i vojnici i razbojnici. 



— Druge je spasio, a sebe ne može spasiti! Nije li on 
kralj Izraelov? Ako je Krist, Božji izabranik, neka siđe 
s križa, da vidimo i vjerujemo. Uzdao se u Boga: ako Bog 
baš hoće, da bude njegov, neka ga sada oslobodi, jer on 
je toliko puta govorio: Ja sam sin Božji . . . 

Proglasio je, da je došao da daje život, a sada se ne 
može izbaviti od smrti. Hvastao se, da je Sin Božji, a Bog 
nije ni prstom maknuo, da skine prvorođenca sa vješala. 
Dakle, svagda je lagao: nije istina, da je ikoga spasio, niti 
je istina, da je Bog njegov otac, a kad je to mogao slagati, 
slagao je i sve ostalo, pa je zaslužio ovu sudbinu. Ovaj 
dokaz nije bio potreban, ali je ipak došao, dokaz jasan, 
da ga mogu svi vidjeti, pa je naša savjest potpuno mi rna, 
da ne može biti mirnija. Kad bi čudo bilo moguće, ne bi on 
ni jednoga časka više bio pribijen na križu niti bi izdisao 
od boli; a sunce, svjetiljka Božja, nas rasvjetljuje, da bolje 
možemo vidjeti, kako mu se lice steže i kako mu grudi 
dišu. Velika šteta, da Rimljani ne dopuštaju, da bogopsovce 
ne kaznimo našim starim kaznama, jer bismo se, jedan 
za drugim, bolje iskazali, kad bismo ga mogli izdevetati 
kamenjem, a svaki bi se od nas veselio, da bi ga, u već 
razbijenu glavu, mogao dobro pogoditi kamenjem, pa mu 
tako nabiti nove modrice, čvorove i krv i napokon ga 
odjenuti kamenom haljinom i sakriti pod kameno brdo. 
Nekada pobacasmo, pred onom preljubnicom, kamenje, ali 
danas ne bi nitko uzmaknuo, pa bi on platio i za se i za 
nju. Istina, ni križ nije baš na odmet, ali manje zadovoljava 
gledaoca. Da su nam dopustili ovi tuđinci da barem jedan- 
put udarimo kladivom u klince! Ti ne odgovaraš? Nemaš 
više volje da pripovijedaš? Ne možeš sići? Zašto se ne 
dostojiš i nas obratiti? Ako te moramo ljubiti, dokaži 
prije, da te Bog ljubi. Ali prikovani Bog šuti. Ne muči ga 
teška groznica, koja već počinje, tako, kao riječ braće, što 
ga, svojim užasnim neznanjem, razapinju po drugi put na križ. 

DIZM A 

Razbojnici, koji su razapeti s Isusom, počeše se na nj 
ljutiti putem, i to onda, kad su Isusa oslobodili križa. Za 
njih nitko nije mario; i oni su morali umrijeti istom smrću, 
ali nikoga nije zato boljela glava; njega su zlostavljali, 
ali su barem opažali, da je ovdje, i svi su se osvrtali na 
njega i trčali za njim, kao da je on ovdje sam. Za njim je 
išao sav onaj svijet — naobražen, imućan i ugledan svi- 
jet — za njim su plakale žene, pa i sam je satnik bio ganut. 
Taj provincijalni prepredenjak bio je kralj svečanosti, pa 
je privlačio svačiju pažnju, kao da je zbilja kralj. Tko zna, 
da li bi oni dobili ono vino, da se njemu nije gadilo? 

Ali kad je jedan od njih čuo one velike riječi svoga 
druga, kome je zavidio — oprosti im, jer ne znaju, što 
čine — iznenada zamuknu. Ta je molitva bila za njega 
tako nova, budila je u njemu osjećaje tako neobične za 
njegov duh i za sav njegov život, da ga najednom zanese 
u sasvim zaboravljeno doba, u doba mladosti, kad je bio 
nevin i kad je znao, da postoji Bog, u kojega je mogao 
iskati mir, kao što siromasi ištu kruh na gospodarevim 
vratima. Ali kolikogod se sjećao, nije se mogao sjetiti 
molitve kao što je ona, molitve tako neobične, tako 
bezumne u ustima onoga, kojega, eto, ubijaju. I ove nevje- 
rojatne riječi nađoše u osušenom razbojničkom srcu spoj 
s nečim, u što je htio vjerovati, pogotovu sada u trenutku, 
kad je imao stupiti pred Suca strahovitijeg od službenih 
sudaca. Ona se Isusova molitva iznenada sali s mislima, 
koje on ne bi mogao razjasniti razlozima, razlozima, koje 
bi mogao kazati, ali su mu se, jednim bljeskom, učinile 



kao osvjetljivanje njegova udesa u tami. Da li je zbilja 
znao, što radi? Jesu li drugi mislili na njega, jesu li učinili 
za njega ono, što je trebalo, da ga spase od zla? Da li ga 
je itko istinski volio? Je li mu dao jesti, kad je bio gladan, 
je li mu dao ogrtač, kad je bilo hladno, je li mu rekao 
prijateljsku riječ, kad su se u ogorčenoj i osamljenoj duši 
dizale napasti? Da je imao malo kruha i nešto više ljubavi, 
ne bi možda učinio ono, što ga je dovelo na Golgotu. Nije 
li i on bio među onima, što ne znaju, šta rade, pomračeni 
potrebama, ostavljeni strastima u zasjedi? Nijesu li jed- 
nako razbojnici, kao što je on razbojnik, oni leviti, što 
trguju žrtvama, farizeji, što varaju udovice, bogataši, koji 
lihvom muzu izmuzene? Oni su ga osudili na smrt: ali, 
kakvo pravo imaju da ga ubiju, ako nikad nijesu ništa 
učinili, da ga spase, a okaljani su zločinom, kao što je 
on okaljan? 

Tako je mislio u svome smućenom srcu čekajući, da i 
njega pribiju. Bliza smrt — a još kakva smrt! — ona ne- 
čuvena molitva čovjeka, koji nije bio razbojnik, a ipak je 
morao umrijeti jednakom smrću kao i razbojnici, mržnja, 
koja je izobličavala lice onima, koji su i njega osudili, 
uzmutiše njegovu jadnu uvrijeđenu dušu i probudiše mu 
osjećaje, kakve nije osjećao od svoga djetinjstva, osjećaje, 
kojima jadnik nije znao imena, ali su mogli nalikovati ka- 
janju i nježnosti. 

Kad su sva trojica bili na križu, drugi razbojnik, 
premda se grčio i mučio od boli, stane ponovo psovati 
Isusa. Iz svojih zapjenjenih i razjapljenih usta počne blju- 
vati židovske kletve: 

— Nisi li ti Krist? Spasi sebe i nas! 

Kad bi doista bio Sin Božji, ne bi li mislio, da i svoje 
drugove spasi od nesreće? Zašto se ne gane na samilost? 
Imali su, dakle, pravo oni dolje: on je varalica, nikogović, 
propalica i prokletnik. Porugu bijesnoga razbojnika poja- 

čala je, u neku ruku, ljutina, što se razočarao u svojim 
nadama. U nadama, koje su se tek bile pomolile, kao 
nemoguć san, da će se nekim čudom spasiti. Ali očajnik 
vjeruje u nemoguće, pa mu se to razočaranje činilo kao 
izdaja. 

Ali dobri razbojnik, koji već dugo sluša svoga druga, 
a slušao je i ono, što su drugi bjesomučnici kričali odozdo, 
okrene se svome drugu te mu reče: 

Zar se ne bojiš Boga, kad i sam ovdje podnosiš 
jednaku muku? Pravo je, da mi primimo doličnu kaznu 
za naša djela, ali on nije počinio nikakvo zlo. 

Razbojnik je, dvoumeći o krivici, došao do zaključka, 
da je ovaj tajanstveni opraštač, što se nalazi uza nj, nevin. 
Mi smo učinili djela — ne će da kaže: zločine — koja 
ljudi kazne, ali ovaj »nije počinio nikakva zla«, a ipak je 
kažnjen kao i mi: zašto ga, dakle, vrijeđaš? Ne bojiš li se, 
da će te Bog kazniti, što si uvrijedio nevina čovjeka? 

I padne mu na pamet ono, što je čuo o Isusu: čuo je 
malo, a i ono, što je čuo, nije mu bilo odviše jasno. Ali je 
znao, da je Isus govorio o kraljevstvu mira i da će se on 
sam vratiti i vladati u njemu. I onda, u žestini vjere, kao 
da se poziva na zajedništvo krvi, što je u isti mah tekla 
iz njegovih zločinačkih ruku i ruku onog nevinog čovjeka, 
prozbori ove riječi: 

— Isuse, spomeni me se, kad dođeš u svoje kraljev- 
stvo! 

Stradali smo zajedno; zar ne ćeš prepoznati onoga, 
koji je pokraj tebe bio na križu: jedinoga, koji te je bra- 
nio, kad su te svi vrijeđali? 

A Isus, koji nije nikome odgovorio, nakloni glavu pre- 
ma samilosnom razbojniku, koliko je mogao, i odgovori mu: 
Zaista ti kažem, da ćeš danas biti sa mnom u raju. 

Ništa mu zemaljsko ne može obećati: što bi mu vri- 
jedilo, da bude skinut s križa i da se, izranjen i oskudan, 



još koju godinu vuče po zemaljskim putovima? A on, raz- 
bojnik, nije ni tražio, kao onaj drugi, da ga spasi od smrti. 
Zadovoljava se, da ga se sjeti poslije smrti, ako se vrati 
u slavu. Isus mjesto tjelesnoga i prolaznoga života obećava 
vječni život u raju, i to odmah — »još danas«. 

Griješio je, u ljudskim očima teško je griješio. Ukrao 
je bogatašima malo njihova bogatstva; možda je krao i od 
siromaha. Ali Isus je prema grešnicima, bolesnim od stra- 
šnije bolesti nego što je tjelesna, osjećao naklonost, s ko- 
jom se nije hvastao, ali je nije htio ni sakrivati. Nije li 
možda došao, da u toplu staju vrati ovcu, što je zalutala 
u poljskim trnjacima? Nisu li opaki ljudi već dosta kaž- 
njeni svojom opačinom? A nijesu li prljaviji od opakih oni, 
što se drže pravednima? Svima ne oprašta. To bi bila 
nepravda, svetija od drugih nepravda, ali nepravedna. 
Njemu je dosta pokajno ganuće, tužna riječ. Molitva raz- 
bojnikova bila je dovoljna, da ga odriješi. 

Dobri razbojnik bio je posljednji čovjek, koga je Isus 
obratio, dok je još imao ljudsko tijelo. 

O tom razbojniku ne znamo više ništa; njegovo je ime 
sačuvano u jednom apokrifu. Crkva ga je, pod imenom 
Dizma, uvrstila među svoje svece, na osnovu onog Kri- 
stova obećanja. 

TAMA 

Isusovo disanje sve to više se pretvaralo u hropac. 
Grudi su se širile s teškim grčevima, da upiju što više 
zraka. Glava mu je pucala, kao da je udaraju čekićem; 
srce mu je kucalo brzim, žestokim kucajima, koji su ga 
stresali, kao da ga hoće iščupati; vrućica razapetih, vru- 
ćica, koja izazivlje silnu žeđu, izgarala mu je čitavo biće, 
kao da mu se krv pretvorila u tekući oganj. Tijelo mu, u 
onom strašnom položaju, bijaše rastegnuto; pribijeno na 
grede tako, da se ne može okrenuti; visjelo je na rukama, 
koje su se razdirale, ako bi se spuštao; ako bi ih držao 
gore, mučile su mu i odviše izderani i išibani trup. Ono 
mlado i božansko tijelo, koje je toliko trpjelo, da zadrži 
preveliku dušu, sada je već bilo lomača bolova, gdje su 
gorjeli svi bolovi svijeta. 

Raspinjanje je, kako je priznao jedan govornik krvnik, 
kojega su pogubili prije Krista, najokrutnija i najstrašnija 
muka. Zadava najviše i najduže trzaje. Ako bi nastupilo 
ukočenje, blaga bi obamrlost požurila smrt; ali je bilo i 
takvih raspetih, koji su, trpeći sve to više, odolijevali dva 
dana pa i više. Nije ih mogla svladati žeđ, groznice, navala 
krvi, otvrdnulost žila, grčevi u mišićima, vrtoglavica i pro- 
badanja u glavi, tuga, što je sve to više rasla i razdirala. 
Ali većina ih je izdisala nakon dvanaest sati. 

Krv iz četiriju Isusovih rana bijaše se zgrušala oko 
klinaca, ali je svaki pokret prouzrokovao, da izbiju novi 
mlazovi i da polako padnu niz drvo i kapaju na zemlju. 
Glava je radi otmuloga vrata bila na jednoj strani: oči, 
smrtne oči, u kojima se pomolio Bog, da gleda zemlju, 



zatajiše i ostakliše se u smrtnoj borbi, a pomodrele usnice, 
ispucane od plača, osušene od žeđi, stegnute od mučnoga 
disanja, pokazivahu učinke posljednjega kužnog Judinog 
poljupca. 

Tako umire Bog, koji je od groznice oslobađao groz- 
ničave, koji je dizao mrtvace s nosila i iz grobova, koji je 
skamenjenome od ukočenosti vraćao kretnju, koji je izgo- 
nio vragove iz poživinčenih duša, koji je plakao s plač- 
nima, koji je zle ljude preporađao mjesto da ih kazni, koji 
je pjesničkim riječima naučavao i čudesima potvrđavao 
onu uzvišenu ljubav, koje živinska trabunjala, zavita u po- 
spanost i krv, nikada ne bi mogla otkriti; viđao je rane, 
a izranili su njegovo netaknuto tijelo; opraštao je zločin- 
cima, a zločinci su pribili njega nevina među zločincima; 
beskrajno je ljubio sve ljude, i one, koji nijesu zasluživali 
njegove ljubavi, a mržnja ga je prikovala ovdje, gdje je 
mržnja kažnjena i gdje kazni; bio je pravedniji od pra- 
vednosti, a protiv njega je izvršena najhimbenija nepravda; 
zvao je opake živine k svetosti, a pao je u šake vragovima 
i onima, koji su ga ponizivali; donosio je život, a zato su 
mu dali najsramotniju smrt. 

Toliko je bilo potrebno, da ljudi mogu opet naučiti 
put u zemaljski raj, da se od pijanoga živinstva podignu 
k opojenosti svetih; da od trome slaboumnosti, koja se 
pričinja životom, a u stvari je smrt, dođu u sjaj kraljevstva 
nebeskoga. 

Neka se razum pokori sablažnjivoj i zagonetnoj tajni 
te potrebe, ali neka ljudsko srce ne zaboravi, kakvom je 
cijenom plaćen naš veliki dug. Devetnaest stotina godina 
ljudi su, preporođeni u Kristu, dostojni da poznaju Krista, 
da ljube Krista i da njih Krist ljubi, plakali barem jednom 
u životu sjećajući se onoga dana i one muke. Ali sve naše 
suze, sabrane zajedno kao gorko more, ne naplatiše ni 
jedne od onih kapljica, što padoše na Golgotu. 

Barbarin i kralj barbara izusti, misleći na onu krv, 
najsnažniju riječ, što je izašla iz kršćanskih usta. Klod- 
vigu, franačkom kralju, čitali su povijest muke, a okrutni 
je kralj uzdisao i plakao, a najednom stavi ruku na bal- 
čak od mača i zavikne: Oj, da sam ja bio ondje s mojim 
Francima! Prostodušna riječ, riječ vojnika i nasilnika, 
koja je u velikoj protivštini s Isusovom riječju, što je reče 
Petru u Maslinovu vrtu, ali je lijepa, puna bezumne lje- 
pote, čiste i silne ljubavi. Nije dovoljno plakati za onim, 
što nije ronio suze, nego se treba boriti. Boriti se protiv 
svega onoga u nama, što nas dijeli od Krista, boriti se u 
našoj sredini protiv svih neprijatelja Kristovih. 

Premda su kasnije milijuni plakali sjećajući se onoga 
dana, onaj dan, u petak, svi su se smijali, osim žena, oko 
križa. A oni, što su se smijali, nijesu pomrli, nego su osta- 
vili sinove i unuke i mnogi su od njih kršteni, ali se i 
danas smiju pokraj nas, i njihovi će se potomci smijati 
sve do dana, kad će se samo Jedan moći smijati. Ako 
plač ne može izbrisati krvi, kakova će muka moći oka- 
jati taj užasni smijeh! 

Pogledajte, dakle, još jednom one, što se smiju oko 
križa, na kojem Krista muče najstrašniji bolovi. 

Eno ih tamo, gdje se stiskaju oko obronka Golgote, 
poput jaraca iznakaženih od mržnje. Pogledajte ih do- 
bro, pogledajte ih jednoga za drugim u lice, i prepoznat 
ćete ih, jer su besmrtni. 

Vidite, kako protežu gadne gubice, žilave šije, kuka- 
ste i nakrivljene nosine, grabežljive oči, što im vire ispod 
čekinjastih obrva. Promotrite, kako su strahoviti radi 
svoga nesmiljenoga kajinskog držanja. Pobrojte ih dobro, 
jer su svi jednaki onima, što ih poznajemo, jer su braća 
onima, koje svaki dan sretamo na svojim putovima. Ni- 
jedan ne izostaje. 



Tu su u prvom redu bonzi, punih trbušina, debeloga 
srca, golemih kosmatih očiju, velikih gubičastih usta, koje 
se katkada pretvaraju u ždrijela bogopsovaca. Do njih su, 
rame uz rame, bezobrazni, krmeljivi i čirljivi književnici, 
s licem žutim poput izmetina, krpari laži, koji bljuju gnoj 
i mastilo. I proždrljivci, sa gadnim natrpanim crijevima, 
kao da su u drugom stanju, živine, što se obogaćuju glađu, 
što se tove u oskudici, što pretvaraju u novac strpljivost 
siromaha, ljepotu djevojačku i znoj robova. I razroki nov- 
čari, vještaci u nedopuštenim obrtima i u mučenju, oni, 
što živu od pljačke i svodništva; suhoparni pravnici, pravi 
umjetnici u izigravanju zakona protiv nevinih. A iza njih 
ponositi stupovi društva, rulja podlih sudopera, razvratnih 
hulja, lajavih lukavaca, odvratnih skitnica, kaljavih ništa- 
rija: niski, gladni talog, koji jede pod stolovima i reži 
među nogama onoga, koji mu ne pruži zalogaj ili ga ne 
gurne nogom. 

Oni su vječni Kristovi neprijatelji, koji se danas čine 
kao veseli razvratnici pijanoga društvo, nakon što su is- 
pljuvali na Kristovo lice otrovnu pljuvačku, smrdljivu 
slinu, blatni talog svoje duše. Možda je koji od njih noćas 
bludio, a jučer krivo prisegao, da dobije ono, što nije nje- 
govo; možda je koji od njih dobio kopile, mjerio na krivu 
mjeru, odbio onoga, koji je plakao. 

I ta blatna pjena gnusnoga i lupeškoga čovječanstva 
izbacuje iz zahoda svoga srca sav svoj prezir na onoga, 
koji prašta, obasiplje pogrdama Krista, koji izdiše od boli 
baš za njih, protiv Krista, koji za njih umire. Nikada se, 
kao onoga nenadknadljivog dana, ne nađoše licem u lice, 
u tragediji propasti, dobro i zlo, nevinost i sramota, 
svjetlost i tama. 

I kao da je sama priroda htjela sakriti sav užas toga 
prizora. Nebo je cijelo jutro bilo vedro, a najednom se 

nenadano smrče. Gusta tmina, kao da je došla iz paklenih 
močvara, diže se iz bregova i polako se prostire po svim 
kutićima obzorja. Jato crnih oblačina primače se k suncu, 
i ono blago i jasno travanjsko sunce, što je ubojicama gri- 
jalo ruke, bi okruženo, opsjednuto i napokon pokriveno 
gustim, tamnim zastorom. I do devetoga sata bi tama po 
cijeloj zemlji. 




I. MEŠTROVIC 



RASPELO 

LAMA SABAKTANI 

Čim se spusti onaj tajanstveni mrak, mnogi pobjegoše 
s Golgote; prestrašeni i nijemi vratiše se kući. Ali ne svi. 
Zrak je bio miran; kiša još nije rosila i u sjeni se još 
vidjelo, kako bjelasaju tri blijeda, obješena tijela. Htje- 
doše se nagledati do mile volje one smrtne borbe: zašto 
da pobjegnu iz kazališta, prije nego se drama završi po- 
sljednjim povikom? 

A oni, što ostadoše, naperiše uši u mraku, ne bi li 
čuli, kako mrska glavna osoba progovara koju riječ cvi- 
leći u hropcu. 

Patnje raspetoga bile su svaki čas sve to veće. Nje- 
govo tijelo, nježno već po naravi, izmoreno naporima po- 
sljednjih dana, skrhano borbom posljednje noći, oslab- 
ljeno grčevima posljednjih časova, nije više moglo odo- 
lijevati. A duh je više trpio od istrganoga tijela, u kome 
će ostati samo nekoliko časaka. Činilo mu se, da su ga 
zauvijek ostavili, i njegova božanska, djetinja duša bijaše 
najednom ostarjela drevnom starošću. Svi su bili daleko 
od njega: drugovi iz srećnijih dana, svjedoci njegove njež- 
nosti, siromasi, što su ga gledali s ljubavlju, djeca, što su 
pružala glavicu, da ih pomiluje, ozdravljenici, koji se ni- 
jesu mogli otrgnuti od njegovih koraka, učenici, kojima je 
stvorio novu dušu. Blizu njega bila je samo rulja bjeso- 
mučnih ljudoždera, koji su, njuškajući, čekali njegovu 
smrt. 

Samo ga žene nijesu ostavile. U prikrajku, podalje od 
križa, bojeća se vikača, stajale su njegova majka Ma- 
rija, Marija Magdalena, Marija Kleofina, Saloma, majka 

Ivanova i Jakovljeva — a možda i Ivana Kuzina i Marta 
— i prestrašene su pribivale njegovu svršetku. Još je 
imao snage, da Ivanu povjeri najmiliju i najsvetiju baštinu, 
koju ostavlja na zemlji: Žalosnu Djevicu. Ali poslije, kroz 
zastor plača, ne vidje nikoga i pričini mu se, da je sam 
na smrti, kao što je bio sam u najsvečanijim trenucima 
svoga života. A gdje je onaj skloni i dobrostivi otac, ko- 
jemu je on govorio uvjeren, da će mu odgovoriti i da će 
mu pomoći? Zašto mu ne pritekne u pomoć dajući znak, 
da je nazočan, ili zašto mu barem ne udijeli milost, da ga 
pozove k sebi bez okrutnog odlaganja? , 

I onda, u tmastom zraku, u mračnoj pomrčini, čuše 
se riječi: 

— Eli, Eli, lama sabaktani? Gospodine, zašto si me 
ostavio? 

To je bio prvi redak psalma, koji je sam u sebi iz- 
govorio nebrojeno puta, jer je u njemu nalazio toliko zna- 
kova za svoj život i svoju smrt. Nije više imao snage da 
ga naglas izgovori, kao u pustinji, ali su se u njegov uz- 
burkani duh vraćali bolni usklici jedan za drugim. Bože 
moj, zašto si me napustio? Zašto si daleko, zašto mi ne 
pomogneš, zašto ne slušaš moj vapaj? U tebe se uzdaše 
naši oci; uzdaše se, i ti si ih spašavao; vapiše k tebi, i 
oslobodiše se . . . A ja sam crv, a ne čovjek: podsmijeh 
ljudima i zazor narodima. Tko me vidi, ruga mi se, raz- 
japljuje usta, maše glavom i govori: Neka se preporuči 
Vječnome! Vječni će ga izbaviti, spasit će ga, jer ga ljubi! 
Da, ti si me i izvadio iz utrobe majke moje i dao si da 
počivam mirno na materinskoj grudi. Ne udaljuj se od 
mene, jer je nevolja blizu, a nikoga nema, tko bi mi po- 
mogao! Mnogo me bikova opkoljuje, razvaljuju na me usta 
kao lav, što razdire, što riče. Razlih se kao voda; iščašiše 
se sve kosti moje: srce je moje kao vosak; topi se u utrobi 
mojoj. Moja se snaga suši kao ilovača, jezik prijanja za 



nepce, ti me rastežeš u smrtni prah. Okružuju me psi; 
hrpa zlikovaca se stišće oko mene, probodoše ruke moje 
i noge moje. Gledaju me, promatraju i dijele među sobom 
haljine moje i o haljine moje bacaju kocke. I zato ti, 
Vječni, ne budi daleko od mene, ti, koji si moja snaga, 
priteci mi u pomoć! 

Prošnje ovoga proročkoga psalma, koje tako snažno 
podsjećaju na Izaijina čovjeka bolova, izvijaju se iz ranje- 
noga srca Raspetoga, kao posljednje nadimanje njegova 
Čovještva na umoru. 

Ali neke zvijeri, što su bile najbliže križu, povjero- 
vaše, da on zove Iliju, vazda živoga proroka, koji je u 
pučkoj mašti bio povezan s Kristovim dolaskom. 

— Ovaj zove Iliju! 

U taj čas jedan vojnik uzme spužvu, napuni je octom, 
natakne na vrh trske i primakne je k Isusovim usnicama. 

Ali Židovi rekoše: 

— Stani, da vidimo, hoće li doći Ilija, da ga skine. 
Legionar, koji ne voli zanovijetanja, spusti trsku. Ali se 
poslije malo vremena — a u onom mraku, u onom čekanju, 
u onoj mučnoj napetosti, čini se, kao da je vrijeme bes- 
krajno i da je jednostavno zaustavljen njegov tijek — za- 
čuje odozgo već udaljen Kristov glas: 

— Žedan sam! 

Vojnik ponovno uzme spužvu, zamoči je iznova u svoju 
posudu, punu razvodnjena octa — to je smjesa za piće 
rimskih vojnika — pa je opet pruži na suha usta onome, 
koji je i za njega molio oproštenje. A Isus, čim ovlaži 
usne, vikne: 

— Sve je svršeno. 

Onaj, koji je toliko puta utoljavao žeđ drugima, onaj, 
što ostavlja svijetu izvor života, koji ne će nikada pre- 
sahnuti, na kome umorni nalaze snagu, na kome se gnjili 
pomlađuju, a nemirni nalaze mir — bio je za svoga života 

neprestano žedan ljubavi. A ni sada, dok ga mori teška 
žeđa u groznici, nije žedan vode, nego milosrdne riječi, 
koja bi prekinula tu težinu tužne osame. Rimljanin mu, 
mjesto čiste vode galilejskih potoka, mjesto srdačnoga 
vina posljednje večere, daje malo svoga kiselog pića. Ali 
ga spremni i dobrostivi čin ovog nepoznatog roba upozo- 
rava, premda je obvijen smrtnom pomrčinom, da se jedno 
srce smilovalo njegovu srcu. 

Ako jedan tuđinac, koga do danas nije vidio, učini 
nešto njemu iz samilosti, znak je, da ga Otac nije ostavio. 
Čaša je na dnu: sva je gorčina ispunjena. Sa svršetkom 
se započinje vječnost. I prikupivši svu snagu, vikne u 
mraku: »Oče, u ruke Tvoje predajem duh svoj!« 

I povikavši Isus iznova iza svega glasa, obori glavu 
i ispusti duh. Onaj snažni uzvik, toliko snažan, da je mo- 
gao osloboditi dušu od tijela, zatutnji u tami i izgubi se 
po zemaljskim prostorima. Na taj povik, pripovijeda Ma- 
tej, »hramski se zastor razdere na dvoje s vrha do dna, 
i zemlja se potrese i kamenje se raspade i grobovi se 
rastvoriše, i mnoga tjelesa svetih uskrsnuše i pokazaše 
se mnogima«. Ali srca gledalaca ostadoše tvrđa od ka- 
mena; ti mrtvaci, koji su prividno živjeli, ne ustadoše ni 
na posljednji poziv. 

Minulo je tisuću i devet stotina godina otkad je zaorio 
ovaj povik, a ljudi su postostručili buku svoga života, da 
ga ne bi čuli. Ali u cičoj zimi i u dimu naših gradova, u sve 
to mrčem mraku, u kome ljudi pale oganj svoje bijede, 
onaj očajni povik veselja i oslobođenja, onaj beskrajni 
povik, što već vjekovima zove svakoga od nas, još tutnji 
u duši onoga, koji ga nije znao zaboraviti. 

Krist je umro. Umro je na križu, kao što su ljudi htjeli, 
kao što je Sin izabrao, a Otac prihvatio. Smrtna je borba 
svršena, i Židovi su zadovoljni. Podnio je kaznu do kraja 
i umro je. Sad počinje naša pokora — i još nije svršena. 



NEVIDLJIVI KRIŽ 

Isus je umro i njegovo probodeno tijelo visi od onoga 
dana na nevidljivom križu, usađenom usred zemlje. Pod 
taj gorostasni križ, s koga još kaplje krv, dolaze plakati 
razapeti u duši, i sve Jude uzalud nastoje da ga iščupaju. 

Ali podrugljivci još nijesu umrli. Njihovo je pleme du- 
govječno. Kajinovi i Kajfini praunuci još se uvijek rugaju 
i kleveću. Ludost križa i odviše je snažna sablast za 
njihovu mudrost. 

Koliko graje, koliko čuđenja — grakću učene šojke — 
radi jednoga čovjeka, što je umro na križu: vi kažete, da 
je taj čovjek bio Bog; ali mi, koji smo pročitali sve knjige 
i koji sve znamo, znamo, da nasilna smrt jednoga junaka, 
poluboga, božanskoga bića nije tako nova, da bi mogla 
tako dugo uzbuđivati ljude. Isus je tek jedan na njihovu 
velikom popisu; hoćete li da ga proštijemo od početka? 

Ne treba. Poznamo i mi te izmišljene lutke iz legen- 
darnoga doba. I znamo, da ih ne treba izvlačiti iz pjesničkih 
tvorevina i starih pisaca mita pa ih uzimati za svetogrdne 
prepirke. Želite li nam, možda, spomenuti siromaha Osi- 
risa, kojega zavidni brat, crveni Set, zatvori u kovčeg i 
baci u more, gdje ribe raskidaše na mnoštvo komadića 
tijelo jadnog egipatskog vladara? Ili lijepoga Tamuza Ba- 
bilonca, koji kao i njegov brat i bratić Adonis, umrije pod 
veprovim zubima? Ili čudovište Eabaniju, što ga u svađi 
ubiše nipurski stanovnici, dok je pratio prijatelja Izdubara? 
Ili pjevača Orfeja, koga su Besaride rastrgale, jer je častio 
samo Apolona, a nije se dostojao ni dotaknuti žica u 
Bakovu počast? Ili čistoga Hipolita, koji je odbio Fedrin 

zagrljaj, pa ga je zato ubio bik, koji je iskočio iz mora? 
Ili vještoga lovca Oriona, koga je ustrijelila Artemida, jer 
se usudio, da je pozove na igranje diska? Ili Akteona, drugu 
žrtvu Artemidinu, koga su psi iskidali u lovu, jer je na se 
navukao boginjin bijes? Ili snažnoga Herkula, čistioca staje, 
koji se nauživao s nekoliko žena, a onda je spaljen u košulji, 
što ju je iskusni gasilac centaur Neso dao na prijevaru ljubo- 
mornoj Dejaniri? Ili dobroga Herkula, kojega malo poslije 
uskrisi brat Jolao metnuvši tome proždrljivcu pod nos pla- 
danj s prepelicama? Ili Titana, koji je ljude naučio upotreb- 
ljavati vatru i druge obrte, i zato je predan jastrebu, da ga 
proždere, ali je živ i besmrtan i tješe ga Okeanide? Ili vrlo 
glasovitoga Dionizija Zagreja, kojega su braća isjekli na 
komade i skuhali u kotlu, ali je malo poslije oživio na radost 
menada i berača? 

Svi su oni tvorevine pučke mitologije, a pjesnici ih 
kasnije uljepšaše te prihvatiše kao svoje plodove narodne 
mašte; to su alegorijska bića, koje nitko živ nije poznavao. 

A Krist se pojavio u čovječjem obliku i živio je među 
ljudima, koji su pripovijedali njegovu povijest malo poslije 
njegove smrti, u vrijeme, koje nam je blizu i poznato. Oni 
drugi nijesu poginuli zato, što su dali nov zakon, nezabo- 
ravnu objavu, nego svi, osim Prometeja, slike prvih pro- 
svjetitelja i djelitelja jedino materijalnih dobara, izgiboše 
iz osvete, iz ljubomornosti, iz oholosti, slučajno. Razlozi su 
stradanja i smrti tih tvorevina mašte bili uvijek osobni, 
lični, jadni. Nijedan od njih nije žrtvovao život za spas čo- 
vječanstva, a da je i Prometej slutio Zeusov bijes, bio bi 
sakrio od nezahvalnih smrtnika strašni dar, vatru. 

Ali ako se i ne obaziremo na božanstva — gunđaju 
Kajfini nasljednici — znamo druge, koji su poput Krista 
nastradali, da dadu ljudima istinu, te su kao i on osnovali 
škole i vjere. Molim, koji se to mogu, pa i izdaleka, upo- 
rediti s Kristom? 

Možda dobri birokrat Konfucije, koji je imao ženu i 
djecu, pobirao globe za pašnjake, upravljao javnim rado- 
vima i umro mimo u svojoj postelji, kad mu je bilo sedam- 
deset i tri godine? Ili Verdhamana, glava džainizma, koji je 
umro naravskom smrću u sedamdeset i drugoj godini? Ili 
Zaratustra, koji je ubijen u ratu za opsade Bakdija? Ili 
Buda Sidharta, kraljevski sin, koji je s lijepom ženom rodio 
lijepoga sina i ugasnuo u dobi od osamdeset godina, jer se 
— prejeo masne svinjetine. 

Jedini je po sudskoj osudi umro Sokrat, ali nitko ni- 
kada nije vjerovao, da je Sokrat bio Bog ili da govori u ime 
Božje, a još manje da objavljuje nadčovječne istine. On ne 
želi spasiti ljude, nego se trsi da Atenjane nauči vještinu 
ispravnog mišljenja. Donio je, kažu, filozofiju s neba na 
zemlju; Sokrat obećava djelomičnu obnovu razuma, a Isus 
obećava sreću i vječnost. Uostalom, oštroumni profesor 
majeutike doživio je sedamdeset godina i nije mučen; dopu- 
stiše mu, dapače, dugu obranu, i on umrije bez bolova, 
među učenicima, koji ga nijesu ni izdali ni ostavili. 

Isus je učio nešto, što je beskrajno uzvišenije i bolje 
od pročišćene sofistike i građanskoga ćudoređa, osnovana 
na pravdi. On je htio preobraziti ljude po svojoj slici prema 
riječima proroka Ezekijela: »I dat ću vam novo srce i met- 
nut ću u vas novi duh, a kameno srce uzet ću iz vašega 
tijela i u vas ću metnuti svoj duh.« 

Poziva nas, da se ugledamo u Boga, da s nama izravno 
upravlja Bog, to jest da budemo božanski slobodni. Budite 
sveti, kao što je Bog svet, budite savršeni, kao što je Bog 
savršen; praštajte, kao što Bog prašta, ljubite se, kao što 
vas Bog ljubi; budete li tako radili, ne će među vama više 
biti neprijatelja i gospodara, nesrećnika ni siromaha, ubo- 
jica ni potlačenih, nego će nebesko kraljevstvo zamijeniti 
sva kraljevstva zemaljska. 

To je bilo Isusovo djelo. I Isus je rekao ljudima, kao 
zmija u vrtu, ali u protivnom značenju: Budite kao bogovi! 
Ali ljudi nijesu imali snage, da ga poslušaju. Bog je odviše 
daleko, a glib ima svoje vlasti. Crvu, uvijenu u debeli talog, 
vrlo je teško prometnuti se u sveca i primaći se onoj savrše- 
nosti, koja je jedina sreća, dostojna da se traži, jedina, koja 
ne razočarava. 

I odbiše sve ono, što im je Krist ponudio sa svom svo- 
jom krvlju. I da ne čuju njegova dosadnoga glasa, koji je 
zvao na preteški posao, ugušiše ga na križu. Pobojaše se, da 
će izgubiti svoja dobra od kamena, od kovina i od papira, 
te ne povjerovaše u beskrajna dobra, što im je nudio u za- 
mjenu. I zbog toga odbijanja i zbog toga straha umro je 
onoga dana na Golgoti Sin Čovječji, viseći u mraku. 

I kad god koji od nas ne odgovori na njegov povik, no- 
vim udarcem zabija klinac, što ga toliko vjekova drže obje- 
šena na neoborivom križu. 

VODA I KRV 

Napokon, Isus je umro onako, kako su zahtijevali gla- 
vari njegova naroda, koje nije ni posljednji povik razbudio. 
Neki od njih odoše, kaže Luka, bijući se u prsa: ali, je li u tim 
grudima bilo srdaca, koja su kucala za ono veliko srce, 
koje je prestalo kucati? Ne govore, žure se kući na večeru: 
možda je to više strah nego ljubav. 

Ali se jedan tuđinac, satnik Petronije, koji je šuteći 
gledao raspinjanje, prene, a na njegova se poganska usta 
vine riječ Klaudije Prokule: 

— Ovaj je čovjek zaista bio pravednik! 

Ne zna pravoga imena onome, koji je umro, ali pouz- 
dano zna, da nije bio zločinac. To je treće rimsko svjedo- 
čanstvo o nevinosti onoga, koji će po apostolima postati 
vječni Rimljanin. 

Židovi ne misle na kajanje. Naprotiv, oni misle, da će 
im se pokvariti pasha, ako se krvavi leševi odmah ne od- 
nesu, Večer je blizu, a čim zađe sunce, započet će Velika 
subota. Zato poruče Pilatu, neka osuđenicima dade prebiti 
golijeni i neka ih dade pokopati. To prebijanje golijeni bi- 
jaše jedan od najokrutnijih izuma obijesti, da se skrate 
muke razapetima: neka vrst milosti, podesna u žurnim slu- 
čajevima. Kad vojnici dobiše nalog, pristupiše k razbojni- 
cima, te im kijačom skrhaju koljena i gnjate. 

Opaziše, da je Isus umro, pa su mogli prištedjeti trud 
s kijačom. Ali jedan od njih, pripovijeda Ivan, da primiri 
dušu, pograbi koplje, probode mu rebra i na veliko čudo 
vidje, gdje iz rane poteče krv i voda. 

Onome vojniku, po staroj predaji, bijaše ime Longin, a 
priča se, da su nekolike kapi krvi pale na njegove oči, koje 
su bile bolesne, te su iznenada ozdravile. Martirologij pri- 
povijeda, da je od onoga dana povjerovao u Krista pa je 
kasnije bio dvadeset i osam godina samotnik u Cezareji, dok 
mu radi njegove vjere nijesu odrubili glavu. Klaudija Pro- 
kula, milosrdni legionar, koji je posljednji put skvasio usnice 
Isusu na umoru, satnik Petronije i Longin prvi su nezna- 
bošci, koji su prišli k Isusu onaj isti dan, kad ga je Jeruza- 
lem istjerao. 

Ali ga ni svi Židovi ne zaboraviše. Sada, kad je umro, 
istinski umro, neopozivo umro, sada, kad je hladan kao svi 
mrtvaci, nepomičan kao svi pravi leševi, sada, kad je nije- 
mo tijelo, tijelo, koje ne može uvrijediti, tijelo bez duše, 
šutljiva usta, srce, koje više ne bije, sada izviruju iz kuća, 
gdje su se sinoć bili zatvorili, slabi prijatelji, mlaki prista- 
lice, potajni učenici, nepoznati poklonici, koji se noću ističu 
kao odane pristalice, a danju, kad sunce sine, iščezavaju. 
Upoznasmo sve te prijatelje, sve te oprezne ljude, koji 
dršću od pomisli »što će svijet reći«, koji te slijede, ali 
izdaleka, koji te primaju, ali kad vas više nitko ne može vi- 
djeti zajedno, poštuju te, ali ne toliko, da bi to ikome pri- 
znali, osim sebi, ljube te, ali ne tako, da bi za te izgubili 
jedan časak sna ili pišljivi novčić, da ti pomognu. Ali kad 
stigne smrt, i to zbog lakomosti i kukavštine tih ljudskih 
upljuvaka, za njih počinje svečanost. Baš oni rone najbira- 
nije i najsjajnije suze, sačuvane u prikrajku očiju baš za taj 
dan. Oni pletu svojim vještim rukama vijence od cvijeća i 
kite cvijeće nadgrobnih govora. Treba ih samo vidjeti, kako 
se uslužno i poletno prihvataju da budu narikače, osmrtni- 
čari, epigrafi i spomeničari. Kad ih vidiš, kako se razmeću, 
rekao bi, da pokojnik nije imao vjernijih prijatelja od njih, 
a dobre duše osjećaju neku samilost prema tim jadnicima, 
koji su, čini se, izgubili polovicu ili barem četvrtinu duše. 

Isus je, da bi više trpio i za života i na smrti, imao pri- 
jatelja takve vrsti, a dvojica se od njih istakoše baš u petak 
naveče. Bile su to dvije ozbiljne, odlične osobe, dva odli- 
čnika u Jeruzalemu i u Velikom vijeću dva bogata gospo- 
dina — obično su, kako je i pravo, takvi novi prijatelji bo- 
gati — u jednu riječ, dva vijećnika: Josip iz Arimateje i 
Nikodem. Da ne okaljaju ruke Isusovom krvlju, ne dođoše 
na sjednicu Velikoga vijeća, nego se zatvoriše u svoje kuće 
izvijajući iz svoga prijaznoga srca koji uzdah uvjereni, da će 
na taj način spasiti svoj glas i svoju savjest. A nisu ni po- 
mišljali, da se i pasivnim držanjem pomaže ubojicama i da 
onaj pristaje, koji se ne odupire, kad treba da se odupre. 
Josip iz Arimateje i Nikodem, premda su bili odsutni i 
premda su u duši bili protiv toga, da se Isus osudi, bili su 
dionici Kristova ubojstva i posmrtna žalost mogla je sma- 
njiti, ali nikako ukinuti njihovu odgovornost. 

Ali uveče, kad im se drugovi ne mogu više plašiti, pa su 
zato i otišli zadovoljno s Golgote, a oni se sami više ne boje, 
da će izgubiti ugled u očima visokog duhovnoga i građan- 
skog društva, jer je pokojnik umro, pa nikome ne smeta, 
dva noćna učenika »potajno zbog straha od Židova« preg- 
nuše, da ublaže grižnju savjesti pobrinuvši se za pogreb po- 
gubljenoga. 

Josip, koji je bio srčaniji, — »usudi se«, kako primjećuje 
Marko, koji pripovijeda neobični slučaj onoga kunića, obu- 
čena u togu — otide k Pilatu i zaište Isusovo tijelo. Pilat se 
začudi, da je već umro — jer su raspeti često i po dva dana 
odolijevali smrti — i zovne Petronija, koji je pazio, da se 
osuda izvrši, pa kad dočuje njegov izvještaj, »daruje« tijelo 
vijećniku. Namjesnik je ovoga dana bio velikodušan, jer su 
rimski činovnici obično zahtijevali, da im rođaci plate le- 
ševe. Nije mogao odbiti tako ugledna, a u isti mah bogata 
čovjeka, a možda je darovao više iz dosade nego iz poštenja. 

Mučili su ga cijelo jutro s tim dosadnim Kraljem, pa ne daju 
mu mira ni sada, kad je već mrtav! 

Kad je Josip dobio dopuštenje, potraži lijepu bijelu 
plahtu i poveze te pođe na Golgotu. Usput ih sretne Niko- 
dem, koji mu je možda bio prijetelj, a jer su bile iste misli, 
pođoše zajedno na Golgotu. Nikodem također nije žalio ni 
truda ni troška, pa je i on natovario na leđa jednoga sluge 
sto libara smjese od smirne i aloja. 

Kad dođu do križeva, gdje su vojnici skidali dvojicu 
razbojnika, da ih bace u zajedničku osuđeničku jamu, stanu 
skidati Isusa. 

Josip, kome je pomagao Nikodem i još nekoji, jedva 
izvuče klince iz nogu — tako su dobro bili zabijeni. Ljestve 
su još bile ondje. Jedan se od njih popne, izvuče klince iz 
ruku, podupirući ramenima, da ne bi palo tijelo, koje više 
ništa nije držalo. Onda ga drugi pomognu skinuti, i tijelo 
bude stavljeno u krilo Ucviljene, koja ga je rodila. Zatim svi 
krenu u vrt, koji se nalazio u blizini i u kojemu se nalazila 
pećina, namijenjena za Kristov grob. To je bio vrt bogatoga 
Josipa, a grobnicu je dao napraviti za se i za svoju obitelj, 
jer je onda svaki imućniji Židov imao svoju grobnicu, uda- 
ljenu od svih drugih grobnica, i mrtvi nijesu bili osuđeni, 
da se miješaju zajedno, kao što je kod naših službenih, pri- 
vremenih, geometrijskih i demokratskih grobova, koji su 
uređeni, kao što je uređen sav naš moderni, sjajni barbarski 
život. 

Čim dođoše u vrt, dva časna grobara dadoše zahvatiti 
vode iz studenca, da mogu oprati tijelo. Tri se Marije — Dje- 
vica, Motrilica i Oslobođena — nijesu bile ni makle s mje- 
sta, na kome je umro onaj, koga su one ljubile. Vještije i 
nježnije od muškaraca, latiše se i one posla, da pogreb, 
onako kriomice i brže bolje, bude dostojan onoga, koga su 
oplakivale. One mu skidoše s glave pogrdni vijenac Pilato- 
vih legionara i izvukoše trnje, što se bilo zabolo u kožu; 



razmrsiše mu krvlju zalijepljenu kosu; zatvoriše one oči, 
što su ih gledale toliko puta s čistom nježnošću, i usta, koja 
nijesu mogla ljubiti. Mnogo suza milosnica pade na lice, 
što je bilo u mirnoj smrtnoj bljedoći opet poprimilo svoj 
stari blagi izraz, i onaj ga plač okupa vodom čistijom od 
vode iz Josipova studenca. 

Sve je tijelo bilo zablaćeno znojem, krvlju, prašinom: iz 
rana na rukama, na nogama i na grudima još je pištala prava 
krv. Kad dovrše pranje, pomažu tijelo Nikodemovim miri- 
sima, i to neštedice, jer ih je bilo izobilja, pa njima nasuše 
i crne udubine, što su ih napravili klinci. Od one večeri, kad 
je Grešnica pretekla ovaj dan, jer je izlila posudu narda na 
tijelo i na glavu onome, koji joj je oprostio grijehe, Kristovo 
tijelo primalo je samo pljuvačke i udarce. Ali sada je lice 
blijedog mrtvaca, kao i onoga dana, bilo obliveno mirisima 
i suzama, dragocjenijim od mirisa. 

A kad je onih stotinu Nikodemovih libara pokrilo Isu- 
sovo tijelo mirisnim zastorom, svežu plahtu oko tijela dugim 
lanenim povezama, glavu poviju ubrusima, a lice izljube i 
pokriju drugim ubrusom. 

Grobnica je bila otvorena i imala je samo jedno mjesto, 
jer je nedavno načinjena, pa još nije nikome poslužila. Jo- 
sip iz Arimateje, koji nije znao u kojoj svojoj kući spasiti 
Isusa, dok je bio živ, ustupa mu sada, kad je bijes svjetine 
oslabio, mračni podzemni stan, isklesan u stijeni za njegov 
(kasniji) leš. Dva vijećnika izmole po običaju pogrebni psa- 
lam, metnu u dubinu bijeli zamotak i napokon zatvore otvor 
velikim kamenom te se šuteći udalje, a s njima otidoše i 
drugi. 

Ali žene ne pođoše za njima. Ne mogoše se otkinuti od 
kamena, što ih je zauvijek rastavljao od onoga, koga 
su ljubile više od svoje ljepote. Kako su mogli ostaviti sama 
u dvostrukom mraku, noćnom i grobnom, onoga, koji je bio 
tako očajno sam u dugoj samrtnoj borbi? I molile su jedva 

čujnim glasom, i kad bi jedna drugu pokušala utješiti, još 
bi jače zajecale. Katkad su ga, naslonjene na kamen, zvale 
po imenu i sad, kad su njegove uši bile zatvorene smrću i 
povezama, govorile su mu slatke riječi, koje mu se nijesu 
usuđivale izreći, dok je bio živ; i u vlažnoj crnoj vrtnoj sjeni 
izjavljivale su mu ljubav silniju od ljubavi, koju bi mogla 
zadržati njihova mala ženska srca. 

I napokon ih savlada noćni hlad i strah te krenu i one, 
zažarenih očiju, spotičući se o drvlje i kamenje obećavši 
jedna drugoj, da će se vratiti, čim prođe praznik. 

OSLOBOĐENJE ONIH ŠTO SPAVAJU 

Izranjeno Isusovo tijelo napokon je počivalo na mi- 
risnoj postelji u vrtnoj stijeni. Ali njegov duh, oslobođen 
od teškog tjelesnog povoja, nije počivao. Objavio je veseli 
glas živima, a oni su mu platili smrću; sad ga je morao 
odnijeti mrtvima, koji su ga stoljećima i tisućljećima očeki- 
vali u dubini Šeola. 

0 tom silasku u pakao nemamo pouzdanih objava. 
Ali u jednom od najstarijih apokrifa, u Petrovu Evanđelju, 
čitamo, da su svjedoci uskrsnuća »čuli glas s nebesa, koji 
je zapitao: Jesi li javio posluh onima, što spavaju? A s 
križa se čuo odgovor: Jesam«. I u drugoj Petrovoj posla- 
nici nalazimo potvrdu o propovijedanju onima, što spavaju, 
»Ubijen je tijelom, ali se vratio u život duhom. Tim du- 
hom siđe, da propovijeda duhovima u tamnici, koji nekada 
ne htjedoše slušati, kad ih je u Nojevo vrijeme očekivalo 
strpljenje Božje, dok se gradio kovčeg. Zato se i mrtvima 
propovijedalo evanđelje, da bi, kad budu suđeni, kao što su 
ljudi suđeni za ono, što se tiče tijela, mogli živjeti po Bogu 
u onom, što se tiče duha«. I Pavao, koji je u Božjim stva- 
rima znao više, nego mu je bilo dopušteno kazati, tvrdi, 
da je »Krist sišao u donje krajeve zemlje«. Vjerovanje 
apostolsko potvrdilo je neopozivo staro kršćansko uvje- 
renje. 

Mašta starinskih naroda bajala je o silasku u had. U 
Babilonu se pričalo, kako je Istar prodro u strašno kra- 
ljevstvo Nergalovo, da povrati u život svoga Tamuza; pri- 
čalo se također, kako je tamo išao junak Izdubar, da od 
mudroga Sitnapistima zaište tajnu vječne mladosti. U 

Grčkoj se pričalo o Herkulu, kako se kroz neki otvor na 
rtu Tenaru spuštao u donji svijet, da odonudć donese, kao 
trofej, groznoga Kerbera; pjesnici su pjevali o Tezeju i Piri- 
toju, koji pođoše u had, da povrate životu ugrabljenu 
Persefonu; o Dioniziju, koji je uz toliko hrabrih djela sišao 
dolje, da dovede svoju majku Semelu; o Orfeju, koji je htio 
oteti od Plutona izgubljenu Euridiku; o Uliksu, koji je ča- 
rolijom krvi natjerao sjene, neka dođu fk njemu, da mu Ti- 
rezeja može kazati, kako će se vratiti u domovinu; o Eneji, 
koji je odveden u podzemni svijet, kako bi Vergilije imao 
priliku da proslavi još nerođene junake. I o Pitagori se 
govorkalo, da je sišao jednom u had, ali o njegovu puto- 
vanju priča samo jedna kasnija parodija. 

U svim tim bajkama o osobama iz priča vidimo samo 
da junaci žele pokazati svoje junaštvo ili doznati nešto, 
što se tiče samo njih, kao što je slučaj s Izdubarom i Ulik- 
som, ili žele, a to se obično dešava, osloboditi od smrti 
jedno biće, što je bilo drago samo njima, kada se ne radi, 
kao u Eneidi, o istinskom i književnom sredstvu. Ali nitko 
od njih ne ide, da spasi zaboravljene mrtve, da ih oslobodi 
od paklenih sila, da i njima donese glas o višem životu. 

Istar, da prestraši vratara Arala, prijeti, da će uskri- 
siti mrtve, ali s kakvom zvjerskom nakanom! »Oživjet ću 
mrtve — viče kći Sinova — da požderu žene, pa će biti više 
mrtvih nego živih«, 

U tim i odviše ljudskim sanjarijama narodnih priča 
nema ništa, što bi, pa i izdaleka, podsjećalo na Kristov 
silazak. Njega potiče pobuda božanske pravde, koja ne po- 
zna ljudske podjele vremena. Među onima, koji spavaju 
zemaljskim snom, nijesu samo živine, koje nijesu ništa 
poznavale osim svojih volova i svojih žena; jadnici, koji su 
zamazali duše svim požudama, a ruke bratskom krvlju; li- 
jenčine, što su se grijali na suncu, a u tom sjajnom oku 



nijesu prepoznali sliku milostivoga Oca; bogataši, koji ni- 
jesu imali drugih bogova, osim robe i trgovine; kraljevi, 
koji, kako u bijesu reče Ahil, nijesu pastiri, nego proždirači 
naroda; krivobošci, koji su držali, da će omiliti bogovima 
klanjajući se kamenim kipovima, valjajući se u pijanstvu 
bludnih gozba, kaljajući ljude i životinje, zaslijepljeni gad- 
nim praznovjericama; nisu bili samo oni, što su bili zado- 
voljni prilagodivši se prvim prostim zakonima, koji su sebi 
utvarali, da su savršeni u savršenom svijetu, a nijesu imali 
ni nade ni pojma o budućoj obnovi svijeta. 

Bilo je i onih, iako rijetkih i rasijanih po golemom ti- 
sućgodišnjem groblju staroga doba, koji su, i bez pomoći 
potpune objave, došli do čistoće života, pa ako je i bila ta 
čistoća vrlo daleko od savršenosti, ipak joj je nalikovala, 
kao što sjena svojim crnim obrisom nalikuje na obojeno i 
živo tijelo. Neki od njih nijesu samo utvrdili prve zakone 
i slabe ljudske saveze, nego su ih i usavršili, a katkada 
svojim životom i premašili. Najodličniji su sakupili pleme- 
na, prije toga razdijeljena na šumske horde, i od njih stvo- 
rili jedinstven narod, u kome je okrutni ratni zakon, zakon 
bez oproštenja, bio ublažen i obuzdan; drugi su oslobodili 
svoj narod od tuđega ropstva ili su ga naučili umjetnosti, 
koja čini, da život postane udobniji i da, barem za koji 
časak, zaboravimo na boli. Posred zmijskih, poživinčenih 
pokvarenjaka pomolio bi se, ovda onda, čovjek plemenitije 
vrsti, koji nije siromahu uskratio svoga ognjišta i svoga 
kruha, koji je krotio svoje tijelo, gušio najružnije strasti i 
pokušao, nejasno i teško, da se pokorava unutarnjem za- 
konu, koji je bio neka slutnja svetosti. I bilo je, napokon, 
u narodu, koji je Krist izabrao za svoj narod, patrijarha, 
ljubaznih pastira stada i porodica; zakonoša, koji su na 
gori, usred plamenova, slušali zapovijedi Vječnoga; pro- 
roka, koji su toliko vjekova, s tolikom ljubavlju, s tolikom 
nadom nagoviještali, da će doći Osloboditelj, koji će do- 

kinuti nepravde i bolove svijeta, kao što morski vjetar po- 
mete sparne oblake iz dolina. 

Zbog te nekolicine prvijenaca svetosti prije svetaca, 
ljudskih dobrotvora prije Spasitelja, koji su objavili Krista 
i pripravili mu putove, koji su, ukratko, barem željom bili 
kršćani prije Krista, bijaše potrebno, u isti mah potreba 
pravde i ljubavi, da Isus siđe u beskonačno kraljevstvo 
mrtvih. Onaj, koga su zamišljali ne znajući mu imena, išče- 
kivali, ne mogavši ga dočekati za zemaljskoga života, sjeća 
se njih, čim se u pećini probudi na pravi život i silazi 
k njima, da ih izbavi, da ih povede sa sobom u slavu. 

Jedan stari apokrif pripovijeda taj silazak: izvaljiva- 
nje vrata, pobjedu nad sotonom, ushićenje pravednika sta- 
roga zakona i uzlazak male, blažene čete u raj. I dok gore 
nalaze Enoha i Iliju, koji ne bijahu umrli na zemlji poput 
drugih, već su još živi uzneseni na nebesa, dođe jedan čo- 
vjek, gol i krvav, noseći križ na plećima. To je dobri Raz- 
bojnik, kojemu Raspeti ispunjuje obećanje, što mu je obećao 
onoga istoga dana na Golgoti. To su tvorevine mašte, više 
lijepe nego istinite. Ali kršćanska predaja, ne tvrdeći da 
zna povijest silaska i imena oslobođenih, stavila je među 
vjerske članke propovijedanje evanđelja mrtvima, pa je 
Vergilijeva sjena trinaest stoljeća kasnije mogla podsjetiti 
Dantea na »Moćnoga, koji je okrunjen znakom pobjede«. 

NIJE OVDJE 

Sunce se toga dana, koji je za nas nedjelja, nije još 
bilo rodilo, a žene već pođoše u vrt. Ali na istočnim bre- 
žuljcima uzdizalo se nešto, kao neka bijela nada, nešto 
lagano, kao odraz daleke zemlje, odjevene ljiljanima i 
srebrom, uzdizalo se usred treptaja zviježđa pobjeđujući 
malo pomalo sjaj i blistavu noć. To bijaše jedna od onih 
vedrih zora, što podsjećaju na nevine, kad spavaju, i na 
ljepotu obećanja, a čisti i blagi zrak kao da je malo prije 
uzbiban anđeoskim letom. Spremaju se djevičanski dani, 
dani puni sjajne bljedoće, vesele strpljivosti, svježeg drhta- 
vila, nevine srčanosti. 

Žene su obuzete tugom u zračnom praskozorju, kao 
očarane nadahnućem, koga nijesu znale protumačiti. Jesu 
Ii opet išle da plaču nad stijenom? Ili da još jednom vide 
onoga, koji im je osvojio srca, a nije ih rastočio? Ili da 
na njegovo mrtvo tijelo izliju mirise jače od Nikodeniovih? 
Govorile su među sobom: — Tko će nam odvaliti kamen 
od groba? 

Bile su četiri, jer se Mariji iz Magdale i Mariji iz Be- 
tanije pridruže i Ivana Kuzina i Saloma, ali su sve bile 
iznemogle od tuge. 

A kad dođoše do stijene, ostadoše zapanjene. Mračni 
grobnički otvor zijao je u mraku. Ne vjerujući očima, naj- 
smjelija drhtavom rukom opipa dovratnike. Na dnevnoj 
svjetlosti, koja se svaki časak pojačavala, ugledaju u bli- 
zini kamenu ploču, prislonjenu uza stijene. 

Nijeme od užasa, žene se stanu okretati, kao da oče- 
kuju, ne će li tkogod doći, da doznaju, što se dogodilo u 

one -dvije noći, dok su bile daleko. Marija iz Magdale od- 
mah pomisli, da su Židovi ukrali tijelo Kristovo, jer se još 
nijesu bili zasitili muka, što su mu za života zadali. Ili su 
ga, gnjevni, što je onako časno pokopan krivovjerac, bacili 
možda u zajedničku sramotnu raku kamenovanih i raspetih? 

Ali to je bila samo slutnja. Možda Isus još unutra po- 
čiva, u svojim bolnim zavojima. Nisu imale srčanosti, da 
uđu, a nijesu se mogle odlučiti, da se vrate, dok ne doznadu 
nešto pouzdano. A kad napokon sunce izroni iza gorske 
kose i obasja otvor pećine, osokole se i uđu. 

Isprvice ne vidješe ništa, pa ih iznova potrese strah, 
pogotovu, kad opaze, da zdesna sjedi mladić u bjelini — 
njegova je odjeća u onoj tami bila bijela i sjajna kao snijeg 
— i činilo se, da ih taj mladić čeka: 

— Ne bojte se; onaj, koga tražite, nije ovdje: ustao je. 

Zašto tražite živoga među mrtvima? Ne sjećate li se, 
što vam je kazao u Galileji, da će ga predati u ruke greš- 
nicima i da će treći dan uskrsnuti? 

Žene saslušaše zapanjene i dršćući i ne mogoše odgo- 
voriti. A mladić nastavi: 

— Idite k njegovoj braći i recite im, da je Isus uskrs- 
nuo i da će ga naskoro vidjeti. 

Sve četiri, dršćući od straha i radosti, iziđu iz groba 
i odmah pohrle onamo, kamo im je zapovjeđeno. Ali čim 
koraknuše nekoliko koraka i iziđoše iz vrta, Marija iz 
Magdale zastade, a druge odoše u grad ne čekajući je. Ni 
ona nije znala, zašto je ostala. Možda je nijesu uvjerile riječi 
onoga neznanca, a možda se nije mogla uvjeriti, da je grob 
doista prazan; da onaj neznanac nije možda sukrivac sve- 
ćenika, pa da ih ne bi želio prevariti? 

Najednom se okrene i vidje pokraj sebe, prema zele- 
nilu i suncu, nekakva čovjeka. Ali ga ne prepozna ni onda, 
kad je rekao: 

— Ženo, zašto plačeš? Koga tražiš? 




Marija pomisli, da je to Josipov vrtlar, koji je rano 
došao na posao. 

Plačem, jer su mi odnijeli moga Gospodina i ne 
znam, gdje su ga metnuli. Ako si ga ti uzeo, kaži mi, gdje 
si ga metnuo, i ja ću ga uzeti. 

Neznanac, potresen tom strasnom iskrenošću, tom 
djetinjom prostodušnošću, odgovori samo jednom riječju, 
jednim imenom, njezinim imenom, ali onim sjetnim i tu- 
galjivim glasom, kojim ju je toliko puta zvao: 

— Marija! 

Onda očajnica kao da se nenadano prenu, nade svoga 
izgubljenoga: 

— Rabuni! Učitelju! 

I padne mu pred noge u vlažnu travu i stisne svojim 
rukama one gole noge, koje su još pokazivale rumenilo od 
klinaca. 

Ali joj Isus reče: 

— Ne dotiči me se, jer se još ne vratih Ocu svojemu, 
nego idi k mojoj braći i reci im, da se vraćam Bogu svo- 
jemu i vašemu. I kaži im, da pred njima odlazim u Galileju. 

I odmaknu se od žene, koja je klečala i udalji se među 
bilje, obasjano suncem. 

Marija je gledala za njim, dok nije iščeznuo, a zatim 
ustade iz trave, sva izobličena, izvan sebe, slijepa od sreće 
i potrči za drugaricama. 

One bijahu stigle prije kući, u kojoj su učenici bili 
sakriveni, te su pričale naglim i tužnim riječima o nevjero- 
jatnom događaju: o otvorenom grobu, o mladiću odjeve- 
nom u bjelinu, o tome, što im je kazao o uskrslom Učitelju, 
o poruci braći. 

Ali ljudi, koji su još bili zbunjeni nesrećom i koji su 
se onih opasnih dana pokazali tromijim i nemarnijim od 
jadnih ženica, ne htjedoše vjerovati u te neobične novosti. 
Ženske utvare i tlapnje, rekoše oni. Kako je mogao uskrs- 

nuti nakon sama dva dana? Nama je rekao, da će se vratiti, 
ali ne odmah: treba vidjeti mnogo strahota prije toga dana. 

Vjerovali su, da će Učitelj uskrsnuti, ali ne prije onoga 
dana, kad će svi mrtvi uskrsnuti, kad će on doći u slavi na 
početku kraljevstva. Ali sada ne, i zato to ne može biti 
istina: to su samo jutarnje sanje ushićenih žena, sablasne 
varke i ništa više. 

Ali u tom trenutku bane zadihana od trčanja i uzbu- 
đenosti Marija iz Magdale. Istina je sve, što su pripovije- 
dale druge. Ali još više: ona ga je svojim vlastitim očima 
vidjela i govorila s njim, i nije ga odmah prepoznala, ali ga 
je prepoznala, kad ju je zovnuo imenom: dotakla se nje- 
govih nogu svojim rukama, vidjela je rane po njegovim 
nogama. On je živ kao i prije i zapovjedio joj je, neka ide 
k braći i neka im javi, da je uskrsnuo, kako je obećao. 

Napokon, Ivan i Šimun se prenuše, istrčaše iz kuće i 
pohrliše k Josipovu vrtu. Ivan, koji je bio mlađi, preteče 
Šimuna i prije stigne do groba. I pruživši glavu u otvor, 
spazi na zemlji poveze, ali ne uđe. Šimun ga stigne usopljen 
i jurne u grobnicu. Zavoji su bili pobacani, ali ubrus, kojim 
je bila povezana Isusova glava, bio je složen i smotan u 
jednom kutu. I Ivan uđe, vidi i povjeruje. I ne zboreći ni 
riječi, vrate se žurno kući trčeći neprestano, kao da su 
očekivali, da će naći Uskrsnuloga među drugovima, koje 
su bili ostavili. 

Ali se Isus, čim je ostavio Mariju, udalji iz Jeruzalema. 



EMAUS 

Čim je minula pasha, vratiše se opet poslovi bijednih i 
jednakih dana. 

Dva Isusova prijatelja između onih, koji su bili u kući 
s učenicima, moradoše onoga jutra ići po poslu u Emaus, 
seoce udaljeno od Jeruzalema nekoliko sati hoda. Krenuše, 
čim se Ivan i Šimun vratiše s groba. Sve ih one čudesne 
vijesti zaglušiše, ali ih ne uvjeriše u istinitost tako čudes- 
nog i neočekivanog događaja. Ozbiljni ljudi, koji se nijesu 
tako lako puštali u šalu, nijesu mogli vjerovati, da je istina 
sve ono, što se čulo i pričalo: ako ondje nema više Uči- 
teljeva tijela, zar ga nijesu mogle odnijeti ljudske ruke? 

Kleopa i njegov drug bijahu dva dobra Židova, od onih 
Židova, koji su ostavljali u svome duhu, zakrčenom odviše 
materijalnim brigama, mjesta i za ideale. To mjesto nije 
bilo veliko, jer su se ideali morali složiti s naravi ostalih 
njihovih osobina, ako nijesu htjeli da budu potpuno izba- 
čeni van. I oni su, kao i ostali učenici, očekivali dolazak 
Osloboditelja, ali takova Osloboditelja, koji bi prije svega 
došao osloboditi Izrael. Ukratko, očekivali su Mesiju, koji 
bi više bio sin Davidov nego Sin Božji, ratnik na konju, 
a ne siromašni pješak, bič za neprijatelje, a ne čovjek, koji 
miluje bolesnike i djecu. Kristove riječi bile su omekšale, 
kako tako, staru koru tjelesnog mesijstva, kakvo su oni 
prije zamišljali, ali ih je raspeće potpuno smelo. Voljeli su 
Isusa i stradali su radi njegova stradanja, ali taj neočeki- 
vani, sramotni svršetak, bez slave i bez otpora, odviše se 
kosio s onim, što su očekivali, a još više s onim, što su 
željeli. Mogli su, iako teško, shvatiti i podnijeti, što je 

Spasitelj bio ponizan, što je jašio na krotkim magarcima 
mjesto na bojnim konjima, što je bio više duhovan i 
blag, nego što su oni željeli. Ali da Osloboditelj 
nije znao osloboditi ni sebe ni druge, da Spasitelj nije 
učinio ništa, da se spasi, da je židovski Mesija, po volji 
toliko Židova, završio na vješalima, na kojima su dokon- 
čavali život razbojnici i ocoubioci — sve je to bilo pre- 
jako razočaranje i neoprostiva sablazan. Sasvim iskreno 
su žalili Raspetoga, ali ih je, u isti mah, napastovala sum- 
nja, da se možda Isus nije prevario o svom pravom biću 
Ona je smrt — i to kakva smrt! — bila u onim malenim 
dušama praktičnjaka žalostan svršetak i propast. 

O svemu tome su se razgovarali, koračajući po očin- 
skom tlu, užareni posvema od sunca, a na mahove su se 
raspaljivali, jer se nijesu potpuno slagali. Najednom, kra- 
jem oka, ugledaju nečiju sjenu blizu sebe. Okrenu se. To 
je bila sjena nekoga čovjeka, koji je išao za njima stopu 
za stopom, kao da želi čuti, što govore. 

Zastanu te ga po običaju pozdrave i putnik im se 
pridruži. Njegovo se lice ne pričini novo putnicima, ali ga 
nijesu, uza sve promatranje, mogli prepoznati. Došljak, 
mjesto da im odgovori na nijeme upite, zapita ih: 

— Kakvi su to razgovori, što ih vodite putem? 

Kleopa, koji je morao biti stariji, u čudu odgovori: 

— Jesi li ti tako osamljen stranac u Jeruzalemu, da 
nijesi ništa doznao, šta se dogodilo ovih dana? 

— A šta to? zapita neznanac. 

— O Isusu, koji je bio silan prorok na djelu i na riječi 
pred narodom i pred Bogom, a svećenički glavari i naši 
suci osudiše ga na smrt i propeše ga. Mi se nadasmo, da 
je on određen, da izbavi Izrael, a ima međutim već tri 
dana, da se to zbilo, što rekosmo. Istina, neke nas žene 
zapanjiše, jer su jutros bile rano na grobu, pa su našle 
prazan grob i kažu, da su vidjele viđenje i da je Isus živ. 



I dvojica od naših odoše i vidješe, da je prazan, kao što 
su rekle žene, ali njega ne vidješe. 

— O bezumni ljudi — usklikne nepoznati čovjek — 
kako sporo vjerujete ono, što su govorili proroci! Ta nije 
li trebalo, da Krist sve to podnese prije nego uđe u slavu? 
Zar ne znate, šta je objavljeno od Mojsija do naših dana? 
Zar nijeste čitali Ezekijela i Danijela? Zar ne poznajete 
naših pjesama Gospodinu i zar ne znate za njegova obe- 
ćanja? 

I, gotovo srdit u glasu, uze govoriti starinske riječi, 
tumačiti proročanstva spominjući im crte Čovjeka Bo- 
lova, što ih je naslikao Izaija. Ona dvojica slušala su mimo 
i pažljivo bez prigovora, jer je on govorio vatreno, a stare 
su opomene u njegovim ustima dobivale novu toplinu i 
tako jasno značenje, da se činilo nemoguće, da ih nijesu 
prije opazili. Taj ih se govor dojmio, kao da je odjek dru- 
gih sličnih govora, što su ih slušali u prijašnje vrijeme, ali 
nejasno kao glas iza zida prije svanuća. 

Međutim stignu do prvih kuća u Emausu, i putnik se 
stane opraštati kao da kani dalje putovati. 

Ali sada dva prijatelja nijesu znala, kako bi se rastali 
s tajanstvenim drugom, te ga zamole, neka ostane s njima. 
Sunce je zalazilo i, kao za naknadu, pozlaćivalo je toplije 
polja i sada su, na prašnom putu, tri sjene bile duže nego 
prije. 

— Ostani s nama, jer je dan na izmaku i skoro će 
večer. I ti si umoran, a već je vrijeme, da nešto okusimo. 
I uhvate ga za ruku i uvedu u kuću, u koju su ušli. 

Kad su bili za stolom, gost, koji je sjedio na sredini, 
uzme kruh, prelomi ga i dade pomalo svakom prijatelju. 
Kod toga čina otvore se Kleopi i njegovu drugu oči, kao 
kad se naglo probudimo, a nad krevetom sja sunce. Obo- 
jica ustanu, prođu ih srsi i jeza, problijede i napokon pre- 
poznadu Pokojnika, koga su krivo razumjeli i o kome su 

krivo govorili. Ali nemahu vremena ni da ga poljube, jer 
ga nestade ispred njihovih očiju. 

Ne mogoše ga poznati po licu ni po riječima, koje su 
doista nalikovale njegovim riječima, dok je bio živ; ne 
prepoznaše ga ni po sjaju zjenica, dok je govorio, ni po boji 
glasa. 

Ali bilo je dosta da uzme u ruke onaj kruh, kao otac, 
kad ga djeci dijeli uveče, poslije dnevnoga posla ili poslije 
puta, a po onom ljubeznom činu, koji je toliko puta činio 
pred njima na prijateljskim večerama i na večerama, pri- 
ređenim na brzu ruku, spoznaše napokon njegove ranjene 
ruke, koje su blagosiljale, i mraka nestade i oni se na- 
đoše licem u lice sa sjajem Raspetoga. Dok im je, u prvom 
životu, bio prijatelj, nijesu ga razumjeli; dok im je, putem, 
bio učitelj, nijesu ga prepoznali; ali kad je vršio službu 
onoga, što služi svojim slugama, i kad mi je dao komad 
kruha, koji je život i nada života, oni ga prvi put vidješe. 

I onako gladni i umorni, kao što su bili, trgnuše na- 
trag istim putem, koji su tek prevalili, i već istu noć sti- 
goše u Jeruzalem. 

Idući putem rekoše gotovo zastiđeni: 

— Nije li nam srce gorjelo u grudima, dok nam je 
govorio i tumačio proroke? Zašto ga ne umjesmo prepo- 
znati? 

Učenici su još bdjeli. Pridošlice ne odahnuše, već od- 
mah počeše pripovijedati o susretu, o onome, što im je 
govorio putem, kako ga ne prepoznaše nego tek u trenutku, 
kad je lomio kruh. I kao odgovor na novu potvrdu, na- 
jednom povikaše tri, četiri glasa: 

— Da, Gospodin je doista uskrsnuo, pa se javio i 
Šimunu. 

Ali ona četiri ukazanja, ona četiri svjedočanstva, ni- 
jesu bila dovoljna, da kod svih uklone sve dvoumice. Ono 
tako brzo, tako neobično uskrsnuće, što se zbilo noću, 



potajno i sumnjivo, činilo se više tlapnjom boli i želje, nego 
ozbiljnom istinom. Tko je to tvrdio, da ga je vidio? Jedna 
žena mjesečarka, koja je već bila u đavolskoj vlasti, jedan 
grozničavi čovjek, koji kao da nije pri sebi, otkad je za- 
tajio Učitelja, dva priprosta čovjeka, koji nijesu bili pravi 
učenici, a sada ih Isus — tko zna zašto — voli više od 
prisnih prijatelja. Mariju je mogla prevariti kakva sablast; 
Šimun nije htio zaostati za njom, da se na t.aj način na- 
plati za svoju potištenost; oni drugi mogli su biti varalice, 
ili, u najbolju ruku, sanjari. Da je Krist doista uskrsnuo, 
zašto se ne bi svima pokazao, dok su bili svi skupa? Za- 
što ove prednosti? Zašto se napokon ukazao šezdeset sta- 
dija daleko od Jeruzalema? 

Vjerovali su u uskrsnuće, ali su ga smatrali kao jedan 
od znakova za konačni prevrat na svijetu, kad će već sve 
biti svršeno. A sada su pred sobom imali uskrsnuće je- 
dinoga njega, dok je sve ostalo teklo svojim tijekom kao 
i prije; opazili su, da je uskrsnuće tek povratak života u 
tijelo, i to u tijelo, koje nije zaspalo mirnim posljednjim 
snom, nego je željezom iz njega istrgnut život; vidjeli su, 
da se ona misao o uskrsnuću, dolazeći iz daleke buduć- 
nosti u neposrednu sadašnjost, kosi sa svim drugim poj- 
movima, što su tvorili tkivo njihova duha, a tih je pro- 
tivština bilo i prije, ali ih oni nijesu zapažali, dok nije iz- 
nenada nastalo to sljubljivanje dviju oprečnih činjenica: 
budućeg čuda i sadašnje stvarnosti. 

Ako je Isus uskrsnuo, to znači, da je doista Bog; no 
bi li pravi Bog, Sin Božji, ikada pristao, da ga tako sra- 
motno ubiju? Ako je njegova moć takva, da može pobi- 
jediti smrt, zašto nije gromom ošinuo suce, osramotio Pi- 
lata, okamenio ruke onih, što su ga pribijali? Radi kakve 
je bezumne tajne Svemogući dopustio, da ga slabići vuku 
u sramotu? 

Tako su umovali neki učenici, koji su ga slušali, ali ga 
nijesu razumjeli. Oprezni, kao i svi mudrijaši, nijesu se 
usudili da odlučno poreknu uskrsnuće u lice onima, koji 
su ushićeni, nego su se čuvali, da kažu konačni sud, pre- 
živajući u sebi moguće i nemoguće razloge, želeći oče- 
vidnu potvrdu, koje nijesu mogli očekivati. 

IMATE LI ŠTO ZA JELO? 

Čim su pojeli posljednje zalogaje siromašne večere, 
spremljene na brzu ruku, pojavi se pred stolom Isus, vi- 
sok i sjajan. Pogleda ih jednoga za drugim i njegov ih milo- 
zvučni glas pozdravi: 

— Mir vama! 

Nitko ne odgovori. Njihova je zabuna bila jača od ra- 
dosti, čak i kod onih, koji su ga već vidjeli. Uskrsnuli pro- 
čita na svim prisutnima sumnju, doduše pritajenu; svi su 
imali pitanje, koje nijesu znali niti su se usuđivali da ga 
postave riječima: 

— Jesi li doista ti živ, ili je to sjena, koja je došla iz 
mrtvačke pećine, da nas kuša? 

— Zašto ste smeteni? upita Izdani. I kakve se to 
misli rađaju u srcima vašim? Pogledajte ruke moje i noge 
moje, ja sam glavom; opipajte me i vidite: duh nema ti- 
jela i kostiju, kao što ja imam. 

I pruživši im ruke, pokaže im, s obje strane, još 
krvave znakove od klinaca, a zatim odgrne haljinu na prsi- 
ma, da među rebrima vide rane od koplja. Neki se dignu 
s počivaljaka i pokleknu i vidješe na golim nogama dvije 
duboke jame, okružene modrim kolutima. 

Ali se ne usudiše da ga dotaknu, kao da su se bojali, 
da ne bi iznenada iščeznuo, kao što se iznenada pojavio. 
A ako bi ga tko zagrlio, da li bi osjetio toplo, čvrsto ti- 
jelo ili bi mu ruke prošle kroz praznu sjenu bez čvrstoće? 

To je bio on sa svojim licem, sa svojim glasom, sa 
jasnim tragovima raspinjanja: ipak je u njegovu obličju 
bilo nešto promijenjeno, što ne bi znali opisati, pa da im 

je u tom trenutku duh bio miran. Najuporniji su morali 
vjerovati, da je pred njima Učitelj, sa svim tragovima no- 
voga života; ali njihove su se misli kovitlale u posljednjim 
sumnjama i oni su šutjeli, gotovo u strahu, da će morati 
povjerovati svojim sjetilima, kao da su očekivali, da će 
se svaki čas probuditi i opet prigrliti izgubljeni svijet udob- 
nih stvarnosti poremećen onim očevidnim prevratom. I 
Šimun je šutio: ta šta je mogao reći, da se ne izda plačem 
onome, koji ga je pogledao onim istim očima, kojima ga 
je gledao u Kajfinu dvorištu, dok se kleo, da ga nije ni- 
kada poznavao? 

Da dokrajči posljednje kolebanje, Isus zapita: 

— Imate li tu što za jelo? 

Njemu nije više trebalo drugo jelo osim onoga, što ga 
je, gotovo uvijek uzalud, iskao za cijeloga života. Ali za 
one tjelesne ljude trebalo je i tjelesno svjedočanstvo; tko 
vjeruje samo u materiju i hrani se materijom, treba mate- 
rijalni dokaz. Posljednje večeri jeli su zajedno i sada će 
jesti skupa, kad su se našli zajedno. 

— Imate li šta za jelo? 

Na jednom tanjuru bio je ostao komad pečene ribe. 
Šimun gurne pladanj pred Učitelja, koji sjedne za sto i po- 
jede ribu s komadom kruha, a svi su ga gledali upiljenim 
očima, kao da ga prvi put vide, gdje jede. 

A kad svrši, podigne k njima oči i reče im: 

— Jeste li sada uvjereni, ili još ne shvaćate? Mislite 
li, da utvara može jesti, kao što sam ja učinio pred vama? 
Koliko sam puta morao prekoriti vašu tvrdoću srca i vašu 
slabu vjeru! A evo ostali ste kao i prije, i niste htjeli vje- 
rovati onima, koji su me vidjeli! A ja nisam ništa krio 
pred vama, što se imalo dogoditi ovih dana. Ali vi ste 
gluhi i zaboravni, čujete i zaboravite, čitate i ne razu- 
mijete. Nisam li vam govorio, dok sam bio s vama, da se 
mora sve ispuniti, što je pisano i što sam vam naviještao? 



Nije li rečeno, da će Krist trpjeti i da će treći dan uskrs- 
nuti od mrtvih i da će se u njegovo ime propovijedati po- 
kajanje i oproštenje svima narodima počevši od Jeruza- 
lema? Sada ste svjedoci toga, i ja ću održati obećanje, 
koje vam je Otac dao preko mene. Idite, dakle, po cije- 
lom svijetu i propovijedajte evanđelje svima stvorovima. 
Dana mi je sva vlast na nebesima i na zemlji. I kao što je 
Otac poslao mene, tako ja šaljem vas. Idite, dakle, i na- 
učavajte sve narode učeći ih, da vrše sve, što sam vam 
govorio. I tko povjeruje, spasit će se, a tko ne povjeruje, 
osudit će se. Ja ću ostati ovdje s vama još malo vremena, 
pa ćemo se iza toga vidjeti u Galileji, ali i poslije ću biti 
s vama sve do konca svijeta. 

I što je dalje govorio, lice se učenicima sve to jače 
obasjavalo zaboravljenom nadom, a oči su sijevale, kao da 
su pijani. To je bio najutješniji čas poslije klonulosti prošlih 
dana. Njegova je nedvoumna nazočnost dokazivala, da se 
nevjerojatno obistinilo, da ih Bog nije ostavio i da ih više 
ne će ostaviti. Njegovi su neprijatelji bili prividni pobjed- 
nici, ali su pobijeđeni: očevidna istina poslušno je ulazila 
u sklop proročanstva. Ono, što im je kazao, znali su i prije, 
ali to je postalo u njima živo tek tada, kad su ponovila 
njegova usta. Povratio se kralj pa se približio dolazak kra- 
ljevstva, a njihova se braća ne će smijati niti će ih progoniti, 
nego će oni, apostoli, vladati s njima dovijeka. One su riječi 
ugrijale i najmlače, oživjele su uspomene na druge govore, 
na druge vedrije dane, pa ih najednom obuze oduševljenje, 
žar, kakva odavna nijesu osjećali, snađe ih presilna žeđa, 
da jedan di-ugoga zagrle, da se zavole, da se više nikada ne 
rastanu. Kad je Učitelj uskrsnuo, oni ne mogu više umrijeti; 
kad je mogao izaći iz grobne pećine, njegova su obećanja 
Božja obećanja, i on će ih ispuniti do posljednjega. Nijesu 
badava vjerovali: raspeće je bilo samo pomrčina jednoga 
dana, da svjetlost snažnije obasja sve buduće dane. 

TOMA BLIZANAC 

Na onoj večeri nije bio Toma, nazvan Blizanac. Ali 
sutradan ga njegovi prijatelji, još uzbuđeni zbog Isusovih 
riječi, žurno potraže. 

— Vidjeli smo Gospodina, rekoše mu, bio je upravo 
on i govorio je s nama, kao da je živ. 

Toma je bio jedan od onih, što ih je duboko potresla 
golgotska sramota. Jednom je izjavio, da je spreman umri- 
jeti sa svojim Učiteljem, ali je s drugima podlegao, čim su 
stražarske svjetiljke izašle na Maslinsku goru. Njegova je 
vjera potamnjela u onom mraku, što je pokrio Golgotu. 
Unatoč opomenama, on nikada nije pomišljao, da će tako 
svršiti njegov Učitelj. Ono sramotno brdo, na koje se Isus 
dao voditi poput slabašne ovce, zadavalo mu je, kad je 
na nj mislio, više patnje nego gubitak onoga, koga je ljubio. 
Ono uništenje svih njegovih nada vrijeđalo ga je kao otkri- 
vena prijevara, pa je to, u njegovim očima, ispričavalo i 
njegov sramotni bijeg. Toma je, kao i Kleopa i njemu sli- 
čni, bio senzualista, kojega je jedan zamašaj kreljuti, jedan 
snažan Isusov poziv zanio i odviše visoko, u svijet, koji nije 
bio njegov. Vjera ga je bijesno napala, kao opasna zaraza. 
Ali čim je plamen, koji ga je s dana u dan raspaljivao, 
bio pokopan ili se činilo, da je pokopan pod sramoinim 
teretom mržnje, njegova se duša ugasila i sledila i opet 
prihvatila prvu, pravu narav, koja je sjetilima tražila sje- 
tilne stvari, koja se nadala, da će u materiji naći mate- 
rijalne promjene i koja je od materije očekivala samo ma- 
terijalnu stalnost i utjehu. Njegove oči nikada nijesu gle- 
dale ono, čega se njegove ruke nijesu mogle dotaći i zato 



su bile osuđene, da nikada ne vide nevidljivo; ta je milost 
dana samo onima, koji vjeruju, da je moguća. On se nadao 
kraljevstvu, pogotovu, kad su Isusove riječi i njegova na- 
zočnost uznosile k nebu njegovo zemaljsko srce, ali on se 
nadao kraljevstvu, koje ne bi bilo od čistih duhova, što 
lebde po nebeskom svodu zajedno s prhkim oblačnim oto- 
cima, nego gdje živu ljudi zaliveni toplom krvlju, jedu i 
piju za čvrstim i materijalnim stolovima upravljajući moć- 
nim zakonima zemljom, koju im je Bog dosudio. 

Toma je, poslije skandala s križem, bio na sve spre- 
man prije nego da povjeruje, po čuvenju, u uskrsnuće. 
Njegovo prvotno povjerenje bilo je i odviše okrutno pre- 
vareno, da bi mogao vjerovati ono, što vjeruju njegovi 
prevareni prijatelji. I zato onima, koji mu na svečan na- 
čin javiše tu vijest, odgovori: 

— Dok ne vidim na rukama njegovim rane od kli- 
naca i ne metnem svoj prst u rane od klinaca i ruku svoju 
u rebra njegova, ne ću vjerovati. 

Rekao je odmah: dok ne vidim, ali se odmah trgnuo: 
i oči mogu prevariti i mnogi su prevareni viđenjima. I nje- 
gova misao prijeđe na tjelesni pokus, na gadnu i okrutnu 
kušnju, da svoj prst stavi ondje, gdje su bili klinci: da 
metne svoju ruku, svu ruku, gdje je ušlo koplje. Hoće da 
učini kao slijepac, koji katkad manje pogriješi nego oni, 
koji vide. 

Odriče se vjere, uzvišenijega vida duše, odriče se i 
vida, najveličanstvenijeg tjelesnog sjetila. Pouzdava se 
samo u ruke, u tijelo, koje pritiska tijelo. To ga dvostruko 
odricanje ostavlja u tami, gdje se koleba u sljepoći, sve dok 
mu svjetlost, koja je postala čovjekom, posljednjom usrd- 
nom Ijubaznošću ne povrati svjetlost očiju i srca. 

Ali taj je odgovor učinio Tomu jednim od najglasovi- 
tijih ljudi na svijetu: vječno je svojstvo Kristovo, da ovje- 
kovječuje one, koji ga vrijeđaju. Svi spori duhom, svi 

opaki sumnjivci, tvrdice sa stolica i akademija, tupi mli- 
tavci, glupani prepuni predrasuda, svi mudrijaši, cinici, uši 
znanosti i učenjački čistioci zahoda, napokon, svi plamičci, 
zavidni suncu, sve guske, što ne daju sokolu da leti, iza- 
brali su za svoga zaštitnika i pročelnika Tomu Blizanca. 

O njemu ne znadu ništa drugo, nego: dok ne opipa, 
ne vjeruje. Tomin se odgovor njima čini Himalajom ljud- 
skoga razuma. Tko hoće, neka gleda u mraku, neka sluša 
u tišini, neka govori u samoći, neka živi u smrti. Dotle 
ne može dosegnuti njihova glavica bez repa. Njihovo je 
podnožje takozvana stvarnost, i odatle oni ni makac. Oni 
hrle za zlatom, koje ih ne zasićuje, za zemljom, u kojoj će 
dobiti tek malu jamu, za slavom, koja je samo kratki ša- 
pat u tišini vječnosti, za mesom, koje će se prometnuti u 
crvljivu nečist, za onim čarobnim i bučnim otkrićima, koja 
će, nakon što ih učine robovima, požuriti, i za njih, grozno 
otkriće smrti. To i slično tome je stvarnost, na kojoj uži- 
vaju Tomini poklonici. Ali da im je ikada palo na pamet, 
da pročitaju ono, što se zbilo iza onoga odgovora, možda 
bi bili spremni posumnjati i u onoga, koji je sumnjao u 
uskrsnuće. 

Osam dana kasnije učenici bijahu u onoj istoj kući i 
Toma bijaše s njima. Svih ovih posljednjih dana nadao se, 
da će i njemu biti dopušteno, da vidi Uskrsnuloga, a 
kadikad je zadrhtao misleći, da je njegov odgovor možda 
razlog, koji ga drži daleko. Najednom se s praga začuje glas: 

— Mir vama! 

Isus je ondje i očima traži Tomu. Došao je radi njega, 
samo radi njega, jer je ljubav, kojom ga ljubi, jača od svih 
uvreda. I zovne ga po imenu i primakne mu se, da ga dobro 
vidi, licem u lice. 

— Metni amo prst svoj i vidi ruke moje. Primakm 
ruku svoju i metni je u rebra moja: i ne budi nevjeran, 
nego vjeran. 



Toma posluša dršćući i povikne: 

— Gospodine moj i Bože moj! 

Tim riječima, koje se čine prosti, obični pozdrav, 
Toma priznade svoj poraz, ljepši od svake pobjede i od 
onoga je trenutka sav Kristov. Dotada ga je štovao kao 
čovjeka savršenijega od drugih, sada ga priznaje za Boga, 
čak za »svog Boga«. 

Onda Isus, da bi ga uvijek bola ona nevjerica, reče 
Tomi: 

— Povjerovao si u me, jer me vidje; blago onima, koji 
ne vidješe, a ipak povjerovaše! 

I tim je, eto, riječima proglašeno posljednje blaženstvo: 
Blago onima, koji vjeruju, ako i nijesu vidjeli. Jer jedine 
istine, koje imaju bezuvjetnu vrijednost u stvarnosti, una- 
toč pretraživačima leševa, jesu one istine, koje ne vide 
tjelesne oči i koje tjelesne ruke ne će nikada moći opipati. 
One istine dolaze odozgo: kome je duša zatvorena Sa svih 
strana, ne prima ih i vidjet će ih samo onoga dana, kad 
tijelo, sa svojih pet nepouzdanih vratara, bude, kao zgu- 
žvana i pokvarena haljina, ležalo na postelji čekajući, da 
ga sakriju pod zemlju kao smrdljivu pometinu. 

Toma je svetac, a ipak nije mogao biti dionikom toga 
blaženstva. Stara legenda priča, da je njegova ruka sve 
do smrti ostala crvena od krvi. Legenda je posve istinita 
po svom strahovitom simboličkom značenju, ako pravo 
shvatimo, da nevjera može biti oblik ubojstva. Svijet je 
pun takovih ubojica, koji su najprije ubili svoju dušu. 

ODBIJENI USKRSNULI 

Prvi učenici, oni, koji su Isusa pratili u njegovu prvom 
životu, bili su napokon uvjereni, da se započinje njegov 
drugi, vječni život. Pogubljeni, koji je kao čovječji leš spa- 
vao, zamotan u Nikodemove mirise i u Josipovu plahtu, 
probudi se poslije dva dana kao Bog. Ali poslije koliko 
uporne tvrdoglavosti pristadoše da prihvate istinu neo- 
spornog povratka! 

Ipak, Kristovi neprijatelji, da uklone s puta prekrupni 
kamen, koji je bio zapreka za dugo poricanje, optužuju 
upravo iznenađene i smućene učenike, da su hotice ili 
nehotice izmislili bajku o uskrsnuću. Oni su, po Kajfinoj 
tvrdnji i po tvrdnji njegovih drugova, kradomice noću uzeli 
tijelo, a onda prosuli glas o praznom grobu, ne bi li koji 
zanesenjak lakše povjerovao, da je Isus uskrsnuo, te tako 
dao prilike varalicama, da ustraju u kužnim prijevarama 
u ime mrtvoga varalice. A Matej pripovijeda, da su Ži- 
dovi — što može biti, treba biti! — za dobru cijenu kupili 
nekoliko poštenih svjedoka, neka potvrde, ako bude tre- 
balo, da su vidjeli Šimuna i njegove drugove, kako su otvo- 
rili grob i odnijeli na leđima veliki bijeli zamotak. 

Ali moderni neprijatelji, zbog posljednje obzirnosti 
prema onima, koji su osnovali nerazornu crkvu, ili bolje 
zbog dubokog uvjerenja, da su prvi mučenici bili pripro- 
sta duha, odbiše nagađanje o mrtvačkoj igri. Ni Šimun ni 
ostali nijesu bili od tkanine, od koje se kroje glumci i sije* 
pari: mnogo bi se više lukavstva moralo zamijesiti u gru- 
bim mozgovima tih opitih zanesenjaka. Po svemu se čini, 
da su radije bili zaluđeni, nego da su zaluđivači. Ali ako 



nijesu bili sljepari, bili su jamačno slaboumne žrtve svojih 
sanjarija ili tuđih spletaka. 

Učenici su se — tvrde ozbiljni vodopije nadosjetnoga 
silno nadali, da će vidjeti Isusa, kako je uskrsnuo, kao 
što je obećao, a to je uskrsnuće bilo potrebno i prijeko 
potrebno, da suzbije sramotu križa, te su bili navedeni, 
gotovo prisiljeni, da ga drže i objavljuju kao skori događaj. 
Onda je, u onom zraku praznovjernoga iščekivanja, bilo 
dovoljno neko priviđenje kakve histerične žene, kakav 
san zaslijepljenoga čovjeka ili halucinacija kakvog obma- 
nutoga, da se u malom preostalom krugu praznovjernih i 
neutješnih pristalica prospe glas o ukazanjima. Neki od 
njih nijesu mogli vjerovati, da ih je Učitelj prevario, pa 
su lako vjerovali onome, koji je tvrdio, da ga je vidio 
poslije smrti, a sanjareći češće o onim strasnim tlapnjama 
konačno ozbiljno povjerovaše i počeše najprostodušnijima 
utuvljivati tu vjeru. Samo je tako, posmrtnom potvrdom 
božanstva ubijenoga, bilo moguće održati zajedno njegove 
pristalice i stvoriti prvo stalno društvo općenite crkve. 
Ali oni, koji optužuju radi slaboumnosti ili prijevare prvi 
kršćanski naraštaj, da unište istinu, zaboravljaju previše 
toga i previše bitnoga. 

Prije svega, svjedočanstvo Pavlovo. Pavao farizej bi- 
jaše u Gamalijelovoj školi, pa mogaše, ako i izdaleka i 
kao neprijatelj, pratiti Kristov svršetak, a jamačno pozna- 
vaše i nagađanje svojih učitelja o uskrsnuću. Ali Pavao, 
koji je evanđelje najprije primio od Šimuna i iz Jakovlje- 
vih usta, iz usta onoga, koji je nazvan bratom Gospodnjim; 
Pavao, koji je bio glasovit u svim židovskim i neznabo- 
žačkim crkvama, piše ovako u prvoj poslanici Korinća- 
nima: »Krist umrije za naše grijehe, bi pokopan, treći dan 
uskrsnu od mrtvih, javi se Petru, a potom jedanaestorici. 
Potom se javi više od pet stotina braće najednom, od kojih 
većina živi još i danas, a neki pomriješe«. Poslanicu Korin- 

ćanima priznaju kao istinitu i najuporniji i najnepovjerljiviji 
istraživači falsifikata, a nije mogla biti napisana poslije 
proljeća 58 ., to jest manje ođ trideset godina poslije raspe- 
ća, dakle starija je od najstarijega evanđelja. Mnogi su od 
onih, koji su poznavali Krista, dok je bio živ, a to nije bio 
samo jedan čovjek ili tek nekoliko ljudi, živjeli one godine, 
pa su lako mogli apostole utjerati u laž. Korint je bio na 
vratima Azije, u njemu su stanovali mnogi Azijci, koji su 
bili u trajnom saobraćaju s Judejom, a Pavlove su poslanice 
bile javna pisma, koja su se javno čitala na sastancima, 
prepisivala i slala drugim crkvama. Svečano i osobito svje- 
dočanstvo Pavlovo moglo je stići, a jamačno je i stiglo, u 
Jeruzalem, gdje su ga neprijatelji Kristovi, jednim dijelom 
još na životu, mogli pobijati drugim svjedočanstvima. Da 
je Pavao mogao i pomisliti na krepko pobijanje, ne bi se 
nikad bio usudio napisati one riječi. Kad se, dakle, moglo, 
malo poslije samoga događaja, ustvrditi čudo, tako pro- 
tivno općem vjerovanju i interesu grlatih neprijatelja, to 
je dokaz, da uskrsnuće nije bilo samo tlapnja nekolicine 
sanjara, nego živa istina, koja se nije mogla poreći, ali 
vrlo lako posvjedočiti. Osim Pavlova pisma nemamo dru- 
gih spomena, da se Krist javio mnoštvu od pet stotina 
braće, ali ne možemo ni časak pomisliti, da bi Pavao, 
jedna od najvećih i najčistijih duša ranoga kršćanstva, mo- 
gao to izmisliti iz svoje glave, on, koji je toliko vremena 
progonio one, što su vjerovali u istinitost uskrsnuća. Ne- 
uporedivo je vjerojatnije, da se Krist ukazao mnoštvu od 
pet stotina u Galileji, na gori, o kojoj govori Matej, i da 
je Apostol poznavao nekoga od onih, koji su bili na onom 
znamenitom sastanku. 

Ali to nije sve. Evanđeliste, koji uspomene na prve 
Isusove drugove pripovijedaju pobrkano, ali veoma iskre- 
no, priznaju, možda i nehotice, da apostoli nijesu baš 
očekivali posve pouzdano uskrsnuća, nego su ga teškom 



mukom prihvatili. Ako pozorno čitamo četiri povjesničara, 
opazit ćemo, da dugo sumnjaju, pa čak i u nazočnosti 
Uskrsnuloga. Kad žene, u nedjelju ujutro, dotrče i upozore, 
da je grob prazan i da je Isus živ, oni im predbacuju, da 
buncaju. Kad se kasnije mnogima javi u Galileji, »ondje 
ga vidješe i pokloniše mu se, — kaže Matej — ali neki 
posumnjaše«. A kad se naveče javlja u sobi za večerom, 
neki ne mogu vjerovati svojim očima i oklijevaju, dok ne 
vide, gdje jede. Toma sumnja i kasnije sve do trenutka, 
dok tijelo njegova Gospodina nije bilo uz njegovo tijelo. 

Oni su čak tako malo vjerovali, da će ga vidjeti uskrs- 
nuloga, te je prvi učinak njegova ukazanja bio strah. »Mi- 
šljahu, da je duh«. Nisu, dakle, tako lakovjerni i prevar- 
Ijivi, kao što ih prikazuju njihovi klevetnici. A tako su 
daleko od pomisli, da će ga opet vidjeti živa među živima, 
da ga zamjenjuju s drugim, čim ga vide, Marija iz Magdale 
drži, da je vrtlar Josipa iz Arimateje; Kleopa i njegov drug 
ne prepoznaju Isusa čitavim putem; kad dođe na obalu 
jezera, Šimun i drugovi »ne znaše, da je Isus«. Da su doista 
čekali upravo njega, budna i željom ugrijana duha, bi li se 
toliko strašili? Ne bi li ga, naprotiv, bili odmah prepo- 
znali? Čitajući evanđelje, dobivamo dojam, da su Kristovi 
prijatelji bili daleko od toga, da bi mogli izmisliti njegov 
povratak, osim da su ga prihvatili prisiljeni nekom vanj- 
skom i nevidljivom silom, i to poslije mnogo kolebanja. 
Ukratko, potpuna opreka onome, što bi htjeli dokazati oni, 
koji ih optužuju, da su prevarili sebe i druge. 

Ali zašto to kolebanje? Zato, jer sve opomene nijesu 
mogle u onim sporim i upornim dušama slomiti stari židov- 
ski otpor protiv misli o besmrtnosti. Vjerovanje u uskrs- 
nuće mrtvih bilo je kroz vjekove i vjekove strano židov- 
skoj duši, duši posve od ovoga svijeta. Jedva u nekih pro- 
roka, kao u Daniela i Oseje, nalazimo tu i tamo po neki 
trag, ali se zbilja i izrično spominje samo na jednom mjestu, 

u povijesti Makabejaca. U Kristovo vrijeme narod je o 
uskrsnuću mrtvih imao samo nejasne pojmove, kao o ne- 
kom dalekom čudu, što dolazi u red otkrivenja, ali ga nije 
držao mogućim prije konačnog rasapa velikoga dana; sa- 
duceji su ga odlučno poricali, a farizeji su ga dopuštali, ali 
ne kao povlasticu jednog jedinog čovjeka, nego kao da- 
leku i zajedničku nagradu svih pravednika. Kad je prazno- 
vjerni Antipa rekao, da je to Ivan uskrsao od mrtvih, mi- 
slio je kazati, krepkom slikom, da je novi prorok novi 
Ivan. 

Otpor protiv prihvatanja tako neobična kidanja za- 
kona smrti bio je tako dubok u židovskom narodu, da ni 
sami učenici Uskrisitelja, koji je navijestio svoje uskrsnuće, 
nijesu bili voljni, da ga prihvate bez iskustva i dokaza, a 
oni su vidjeli, kako su, na silnu Isusovu riječ, uskrsnuli 
naimski mladić, Jairova kći, brat Martin i Marijin: troje, 
što su spavali, a Isus ih je probudio žaleći plač jedne majke, 
plač jednog oca i plač sestara. Ali i u prirodi i u udesu 
dvanaestorice bilo je, da ne razumiju i da zaboravljaju. Bili 
su i odviše zadubljeni u tjelesne misli, pa se nijesu mogli 
prilagoditi da odmah vjeruju u tako ranu pobjedu nad 
smrću. Ali kada se uvjeriše, njihovo uvjerenje bijaše tako 
tvrdo i snažno, da iz sjemena onih prvih prisiljenih svje- 
doka niče beskrajna žetva uskrsnulih u vjeri Uskrsnuloga, 
koju vjekovi nijesu još doželi. 

Židovske klevete, optužbe lažnih svjedoka, sumnje 
učenika, zasjede nepomirljivih i bojažljivih neprijatelja, 
mudrolije Tominih bastarda, tlapnje krivovjeraca, izvrta- 
nje galantnih duhova, koji se zanimaju za konačnu smrt 
nečasnoga, ševrdanja i navijanja ideologa, prijetnje i napa- 
daji visoke i niske kritike nisu mogli iščupati iz srdaca 
milijuna ljudi uvjerenje, da se tijelo, skinuto s križa na Gol- 
goti, opet javilo treći dan, da više nikada ne umre. Narod, 
koji je Krist izabrao, predao ga je smrti nadajući se, da je 



s njim svršio, ali ga je smrt odbila, kao što su ga odbili 
i Židovi, i čovječanstvo nije još svršilo svojih računa s Ubi- 
jenim, koji je izašao iz groba, da pokaže rebra, gdje je rim- 
sko koplje učinilo za svagda vidljivim Srce, što ljubi one, 
koji njega mrze. 

Malodušnici, koji ne će da vjeruju u njegov prvi život, 
u njegov drugi život, u njegov vječni život, odvajaju se od 
pravoga života; od života, koji je plemeniti spoj, ljubav, 
koja pregara, nada u nevidljivo, uvjerenje u ono, što nije 
prividno. Žalosni ga mrtvaci, koji se pričinjaju, da su živi, 
odbijaju kao i smrt. Oni, što po strpljivoj zemlji vuku breme 
svojih leševa, još toplih, još dišućih, smiju se uskrsnuću. 
Mrtvacima će, koji odbijaju život, biti uskraćeno drugo 
rođenje u duhu, ali im ne će na posljednji dan biti uskra- 
ćeno nepobitno i strahovito uskrsnuće. 

POVRATAK NA MORE 

Drama se svršila s najvećom žalošću i s najvećom ra- 
došću, i svatko se vraća na određeno mjesto. Sin k ocu, 
kralj svome kraljevstvu, veliki svećenik k svojim koritima 
za krv, zbor k tišini ispunjenoj nadom, ribari k mrežama. 

One mreže istrošene vodom, iskidane na krajevima 
lađa, toliko puta popravljene, krpljene, preuređivane i 
pretkane, one mreže, što su ih prvi ribari ljudi bezobzirno 
ostavili na kafarnaumskoj obali, netko napokon uredi i 
metne na kraj, kao pametan čovjek, koji nikada ne odlazi 
od kuće, jer su sni kratki, a glad traje dok traje život. 
Šimunova žena, Ivanov i Jakovljev otac, Tomin brat sa- 
čuvaše rćaše i mreže, kao oruđe, koje može opet trebati, 
kao uspomenu na prognanike, kao da im govori neki glas: 
vratit će se oni. Kraljevstvo je lijepo, ali ono ima tek doći, 
a jezero je lijepo već danas i puno je ribe. Svetost je sveta, 
ali se ne živi samo od duha. A riba na stolu gladna čovjeka 
draža je od prijestolja nakon godinu dana. 

I mudrost je tih starosjedilaca, ukorijenjenih uz kuću 
kao mahovina uz kamen, imala za jedan časak pravo. Ri- 
bari se povratiše. Ribari ljudi pojaviše se opet u Galileji i 
prihvatiše se starih mreža. Naredio im je to onaj, koji ih je 
odveo odonud, da budu svjedoci njegove pogrde i njegove 
slave. Nijesu ga zaboravili niti bi ga ikad mogli zaboraviti; 
vazda su se razgovarali o njemu među sobom i sa svima 
onima, koji su ih htjeli slušati. Ali je Povraćeni rekao: Vi- 
djet ćemo se u Galileji. I oni su otišli iz Judeje, od te gnjevne 
bludnice, kojom upravljaju njezini ljubomorni ubojice, i 
vrnuli su se u slatki i vedri zavičaj, gdje ih je silom uhvatio 

ljubazni kradljivac duša. Ipak, lijepe su bile starinske kuće, 
ostrugane vlagom, s rubljem bijelim poput zastora, s novom 
travom, što je zelenila podnožja zidova i stolove, uglađene 
smjernim staračkim rukama; lijepa je bila peć, što je svakih 
osam dana izbacivala iskre iz svoga čađavoga ždrijela. I 
bilo je lijepo i mirno selo, koje je toliko nalikovalo na prava 
primorska mjesta: s povorkama garavih i golih dječaka, sa 
suncem, koje je padalo okomito na trg, s vrećama i koša- 
rama, spremljenim u hladu, s mirisom ribe, što je, zajedno 
s povjetarcem, napunjao mjesto svake zore. Ali nada sve je 
bilo lijepo jezero, plavetna tekućina, prošarana sa šarama 
u prekrasna jutra; ta, poput škriljavca modrikasta površina 
u oblačno popodne; to mliječno korito od opala s naborima 
i prugama, kao zumbul pri zapadu sunca, koji tako srcu 
godi; splahnuta sjena, optočena bjelinom za zvjedanih noći, 
srebrnasta i čeznutljiva sjena na mjesečini. 

Na tom su jezeru, koje je nalik na zaliv, što štiti srećni 
i izgubljeni kraj, njihove oči prvi put otkrile ljepotu svje- 
tlosti i vode, plemenitije od teške i blatne zemlje i bolje 
prijatelje od ognja. Lađa s četverouglastim jedrima i tro- 
šnim klupama, s ponositom i skrletnom krmom, bijaše njima 
već od prvoga djetinstva milija od one druge kuće, pobije- 
ljenje i nepomične kocke, što ih je čekala ondje na obali. 
Oni beskrajni časovi, puni dosade i nade, dok su proma- 
trali ljeskanje vode, trzanje mreže i pocrnjivanje neba ispu- 
nili su najbolji dio njihova priprostoga i siromašnog života. 

Sve do dana, kad ih je siromašniji i moćniji Gospodar 
pozvao sa sobom, da mu budu radnici u nadnaravskom i 
opasnom poslu. Jadne duše, iščupane iz svoga običnoga 
svijeta, trsile su se da izgore u onom plamenu: ali novi ih 
je život zgnječio kao grožđe u kaci, kao masline u tijesku, da 
iz siromašnih srdaca poteku suze ljubavi i samilosti. Ali je 
trebalo, da se na Golgoti podigne križ, pa da zaplaču pravi 

plač; trebalo je, da se Raspeti vrati i da jede njihov kruh, 
da se razbukte nadom. 

I vratiše se zdravi i čitavi noseći ono malo uspomena, 
koje su ipak morale dostajati, da se promijeni svijet. Ali 
prije nego krenu na povjereni posao, počekaše, da još vide 
onoga, koga su ljubili, u mjestima, koje je on ljubio. Vratiše 
se posve drukčiji, nemirniji, turobniji, gotovo kao tuđinci, 
kao da su se vratili iz zemlje Lotofaga i već gledaju čistijim 
očima novu zemlju, spojenu nerazdjeljivo s nebom. Ali su 
mreže bile ondje obješene na zidovima, a usidrene lađice 
su se ljuljale na valovima. Ribari duša počeše opet, možda 
iz čežnje, a možda i iz potrebe, ribariti po jezeru. 

Sedam Kristovih učenika bijaše jedne večeri zajedno u 
kafarnaumskoj luci; Šimun, prozvani Petar, Toma Blizanac, 
Natanael iz Kane, Jakov, Ivan i još dvojica. Šimun reče; 

— Idem loviti ribu. 

— Idemo i mi s tobom, prihvatiše prijatelji. 

I popnu se u lađe i krenu, ali one noći ne uloviše ništa. 
U osvit, malo pokunjeni radi uzalud izgubljene noći, pri- 
maknu se k obali. A kad su se sasvim približili, opaze, u 
slabom svjetlucanju zore, pokraj vode sjenu čovjeka, koji 
kao da je čekao — »učenici pak ne poznaše, da je ono Isus.« 

— Djeco, imate li kakva prismoka? povikne nezna- 
nac. 

A oni odgovoriše: nemamo. 

— Bacite mrežu s desnu stranu lađe i naći ćete. 

Oni poslušaju, i za malo je mreža bila tako puna, da su 
mučili muku, dok su je izvukli. A svi su drhtali, jer su po- 
godili, tko ih ono čeka. 

— Ono je Gospodin, reče Ivan Šimunu. 

Petar ne probijeli ni riječi, nego brže bolje obuče ko- 
šulju, jer je bio gol, i baci se u vodu, da dođe prije svih 
ostalih. Lađica bijaše daleko od obale jedva dvjesta lakata, 



i za nekoliko trenutaka bjehu svi oko Gospodina. A nitko 
ga ne upita: Tko si, jer su ga svi prepoznali. 

Na obali je bila naložena vatra, na kojoj su pekli ribe, 
a isto tako tamo se nalazio i ubrus s kruhom. A Isus reče: 

— Dođite, doručkujte! 

I posljednji put prelomi kruh i razdijeli im, a tako i ribe 
razdijeli. A kad doručkovaše, Isus se okrene k Šimunu, i 
pod onim pogledom problijedi jadnik, koji je dosada šutio: 

— Šimune Jonin, ljubiš li me više od ovih? 

Na to pitanje, što je odisalo nježnošću, ali je za njega 
bilo tako strašno, Petar se u mislima prenese na jedno 
drugo mjesto, blizu jedne druge vatre, gdje su ga drugi pi- 
tali, te se sjeti ondašnjega odgovora i pogleda onoga, koji 
je morao umrijeti, sjeti se svoga velikog plača one noći i 
ne usudi se odgovoriti, kako je želio. D a u njegovim bi 
ustima bilo hvastavo i bestidno, a n e bi bilo lažno i sra- 
motno. 

— Gospodine, ti znaš, da te volim. 

Ne kaže, da ga »ljubi«: ne spominje riječ »ljubav«, koju 
je toliko puta spominjao i toliko je puta izdao. »Volim te« 
— to je doduše prigušenije kazano, ali zato je i manje obve- 
zano. I to ne tvrdi on, Petar, nego kaže »ti znaš«, ti koji sve 
znaš i gledaš u najzatvorenija srca. 

Volim te: ali nema srčanosti, da pred drugovima, koji 
ga poznaju, doda: »više od sviju«. 

Krist mu reče: 

— Pasi jaganjce moje! 

I drugi put ga zapita: 

— Šimune Jonin, ljubiš li me zaista? 

A Petar, ne mogavši u zabuni naći drugog odgovora, 
ponovi: 

— Gospodine, ti znaš, da te volim. 

Zašto me i dalje mučiš? Ne znaš li, pa da ti ja i ne ka- 
žem, da te volim, da te ljubim više nego prije, kako te ni- 

kada nijesam ljubio, i da ću dati svoj život, da se ne odrek- 
nem tvoje ljubavi. 

Onda će Isus: 

— Pasi ovce moje! 

I treći put navali: 

— Šimune Jonin, da li me zbilja voliš? 

Ne govori više o ljubavi, nego hoće, da se sa tri nova 
obećanja po treći put, i to pred svima, izbriše trostruko 
odreknuće u Jeruzalemu. Petar ne može odoljeti ponovlje- 
noj muci. 

— Ali, Gospodine — povikne gotovo plačući — ti sve 
znaš, ti znaš, da te volim. 

Strašna je kušnja dovršena, pa Gospodin prihvati: 

— Pasi ovce moje. Zaista, zaista ti kažem, dok si bio 
mlađi, sam si se opasivao i hodio si, kamo si htio; ali kad 
ostariš, širit ćeš ruke svoje, i drugi će te opasati, i povest 
će te, kamo ne budeš htio. 

U smrt, na križ, koji je sličan onome, na koji su mene 
pribili. Znaj, dakle, što znači mene ljubiti. Moja je ljubav 
bliznica smrti. Mene su ubili, jer sam vas ljubio; budući, da 
ćete ljubiti i vi mene, progonit će vas. Promisli, Šimune Jo- 
nin, kakav ugovor sklapaš sa mnom i kakav te udes čeka. 
Sada više ne ću biti blizu, da ti praštanjem vraćam mir po- 
slije kukavičkoga pada. Sada su, poslije moje smrti, odme- 
tanje i bijeg tisuću puta teži. Ti ćeš morati odgovarati za 
sve jaganjce, što ih ostavljam, da ih čuvaš, a kao nagradu 
za svoj trud, dobit ćeš, kao i ja, dvije grede i četiri klinca i 
život vječni. Biraj: to je posljednji put, što moraš birati i to 
je izbor zauvijek, neporečni izbor, za koji ću od tebe iskati 
račun kao gospodar od sluge, kojega je postavio mjesto 
sebe. I sada, kad sve znaš, kad si se odlučio, pođi za mnom: 

— Hodi za mnom! 

Petar posluša, ali se obazre i vidi, gdje za njim ide 
Ivan, pa zapita: 

— Gospodine, a što će biti s njim? 

— Ako hoću, da ostane, dok ja dođem, što je tebi do 
toga? Ti hodi za mnom. 

Šimunu prvenstvo i mučenička smrt; Ivanu besmrt- 
nost i čekanje. Onaj, kome je isto ime, kao i Preteči prvoga 
dolaska, naviještat će drugi dolazak. Povjesničara propasti 
progonit će, bacit će ga u tamnicu, potjerati u pustinju, ali 
on će živjeti dulje od svih i moći će vidjeti vlastitim očima 
ruševine kamenja na prokletom brijegu jeruzalemskom. U 
svojoj sinjoj i zvučnoj pustinji uživat će i trpjeti gledajući 
u blistavoj svjetlosti i u beskrajnoj noći nova djela posljed- 
njega dolaska. Petar je pošao za Kristom, raspet je radi 
Krista i ostavio je iza sebe vječni vladarski dom Kristovih 
namjesnika, ali Ivan nije mogao počinuti u smrti. Čeka s 
nama, suvremenik je svih naraštaja, šutljiv kao ljubav, 
vječan kao nada. 

OBLAK 

Vratiše se po drugi put u Jeruzalem ostavivši mreže, 
i to zauvijek: putnici na putu, koji će prekidati samo krvne 
postaje. U istom onom mjestu, gdje je sišao u slavi ljudskoj, 
u hladu cvjetnih grana, mora uzići u slavu nebesku nakon 
sramote i preporoda. Četrdeset dana poslije uskrsnuća, a 
toliko je proboravio i u pustinji poslije slikovite smrti u 
vodi, ostade među ljudima. Premda je na prvi pogled nje- 
govo tijelo bilo isto kao i ono ranije, njegov se život čini 
otajnijim i nadčovječnijim, sasvim uzvišen nad tjelesni i 
prividni svijet, te je, sav oduhovljen, bio pripravan, da se 
vine na visinu, s koje bijaše sišao prije nešto više od tri- 
deset godina, da na potamnjenoj zemlji otvori vidjelicu za 
nebeske 'divote. 

Nije više kao ranije živio zajednički s apostolima, 
jer se već bio odvojio od života živih, ali se više od jed- 
nom javljao na njihovih sastancima, da ponovno potvrdi 
najveća obećanja i da možda sposobnijima povjeri one 
tajne, što nijesu napisane ni u jednoj knjizi, nego su za 
čitavog apostolskoga doba i dalje predavana pod tajnim 
pečatom, a kasnije su nepotpuno bile poznate pod ime- 
nom Tajni nauk. 

Posljednji put ga vidješe na Maslinskoj gori, gdje je 
prije smrti navijestio razorenje hrama i grada i objavio 
znakove svoga povratka i gdje ga je sotona, u noćnoj i 
tjeskobnoj tami, prije nego će pobijeđen pobjeći, ostavio 
oblivena znojem i krvlju. Bila je jedna od posljednjih svi- 
banjskih večeri, kad se činilo, da se oblaci, zlatni u zla- 
ćanom času, kao nebesko otočje u zlatu sunčeva zalaska, 

dižu od zemlje k bliskome nebu kao pare golemih i mi- 
risnih žrtava. U poljima, na kojima je žito lagano dozri- 
jevalo, ptice su počinjale dozivati na gnijezdo svoje ptiće, 
a večernji povjetarac je ljuljao lakim valovima grane i 
njihove privjeske, još nezrele plodove. Iz dalekoga grada, 
još netaknuta, dizao se zadimljen prah, a iznad njega 
su stršila bijela četverokatna sljemena i hramske kule. 

I učenici ponove još jednom pitanje, koje su na onom 
istom mjestu postavili Isusu one večeri, kad je izrekao dva 
proročanstva. Sada se povratio, kao što je i obećao, pa 
što da još čekamo? 

— Gospodine, kaniš li sada povratiti kraljevstvo Iz- 
raelovo? 

Htjeli su možda govoriti o kraljevstvu Božjem, što je 
u njihovoj misli kao i u proročkoj bilo jedno isto s kra- 
ljevstvom Izraelovim, jer je iz Judeje morala poteći bo- 
žanska obnova zemlje. 

— Nije vaša, odgovori Krist, da znate dane i ča- 
sove; Otac je to zadržao u svojoj vlasti; ali ćete dobiti 
snagu, kad Duh dođe na vas, i bit ćete mi svjedoci u ci- 
jeloj Judeji i Samariji i sve do nakraj svijeta. 

I rekavši to, podigne obje ruke te ih blagoslovi. Dok 
su gledali, podigne se od zemlje i najednom ga, kao onoga 
jutra na preobraženje, obvije i sakrije sjajan oblak. A pre- 
ostali nijesu mogli odvratiti očiju od neba i nepomično 
su ih upirali gore u čudu, kad li ih trgnu dva čovjeka u 
bjelini: 

— Ljudi Galilejci, što stojite i gledate na nebo? Onaj 
Isus, koji je tu, između vas, uzet u nebo, vratiti će se isto 
onako, kao što ga vidjeste, gdje ulazi na nebo. 

Onda mu se pokloniše šuteći i vratiše se u Jeruza- 
lem, sjajni od tugaljive radosti, misleći na novi dan, na 
prvi dan posla, koji gotovo nakon dva tisućgodišta još 
nije dovršen. Sada su i oni sami, sami protiv nebrojenoga 

neprijatelja, kojemu je ime svijet. Ali nebo nije više onako 
rastavljeno od zemlje, kao što je bilo prije Kristova do- 
laska; tajanstvene Jakovljeve ljestvice nijesu više san jed- 
nog jedinog čovjeka, nego su zabijene u zemlju nad onim 
krajem, koji ne zaboravlja onih, koji su određeni za vječ- 
nost, onih, koji su za neko vrijeme bili njegova braća. 

»Ja ću biti s vama do svršetka svijeta« bilo je jedno 
od posljednjih i najvećih obećanja. Uzišao je na nebo, ali 
nebo nije više pusti svod, na kome se olujni oblaci po- 
javljuju i iščezavaju, žurno i bučno kao carstva, a zvi- 
jezde sjaju tiho kao svetačke duše. Sin Čovječji, koji se 
popinjao na gore, da bude bliže nebu, koji je bio sama 
svjetlost u nebeskoj svjetlosti, koji je umro uzdignut nad 
zemljom u nebeskoj pomrčini i vratio se, da se u večernjo; 
milini vine u nebo, a jednoga će se dana opet vratiti u 
oblacima nebeskim, još je među nama nazočan na svijetu, 
koji je htio osloboditi, i pomno pazi na naše riječi, ako 
doista dolaze iz dna duše, na naše suze, ako su zaista 
bile suze krvi i srca, prije nego su postale slane kaplje u 
očima, još je nevidjivi i dobrotvorni gost, koji nas više nikada 
ne će ostaviti, jer je zemlja po njegovoj volji predujam 
kraljevstva nebeskoga i od danas je dio neba. Ona je jed- 
nostavna hraniteljica sviju, kugla, koja je samo jedna ta- 
čka u beskrajnosti, a ipak sadržava nadu u beskonačnost 
i nju je Krist uzeo za se, kao svoje vječno vlasništvo i 
danas je vezan uz nas više, nego kad je jeo kruh s naših 
njiva. Nijedno se božansko obećanje ne može više izbri- 
sati: sve su kapi svibanjskoga oblaka, koji ga je sakrio, 
još ovdje dolje i mi uzdižemo svaki dan svoje umorne i 
smrtne oči k onom istom nebu, s kojega će opet doći sa 
strašnim sjajem svoje slave. 



MOLITVA KRISTU 

Još si svaki dan s nama. I bit ćeš s nama neprestano. 

Živiš među nama, uz nas, na zemlji, koja je tvoja i 
naša, na ovoj zemlji, koja te je primila, dijete među djecom 
i osuđenik među razbojnicima; živiš sa živima na zemlji 
živih, koja ti je omiljela i koju ljubiš, živiš životom ne- 
čovječnim na čovječjoj zemlji, možda nevidljiv i onima, 
koji te traže, možda pod obličjem siromaha, koji kupuje 
svoj kruh sam i nitko ga ne gleda. 

Ali sada je došlo vrijeme, da se opet moraš javiti 
svima nama i dati odlučan i nepobitan znak ovom nara- 
štaju. Ti vidiš, Isuse, našu nevolju; ti vidiš, dokle je do- 
segla naša nevolja; ti moraš znati, kako je neodgodiva 
naša potreba, kako je tvrda i istinita naša nestašica, naša 
oskudica, naš očaj; ti znaš, kako nam je potrebna tvoja 
pomoć, koliko nam treba tvoj povratak. 

Vrati se, pa i za kratko vrijeme, dođi i iznova, pa 
taman da odmah nenadano iščezneš; samo se pojavi, dođi 
i otiđi, reci samo riječ na dolasku, samo jednu riječ na od- 
lasku, daj samo jedan znak, jedan jedini savjet, jedan blje- 
sak nebeski, svjetlost u noći, otvori nebo, rasvijetli noć — 
daj samo časak tvoje vječnosti, samo riječ za svu svoju 
šutnju. 

Potreban si nam ti, samo ti, i nitko drugi. Samo ti, 
koji nas ljubiš, možeš sve nas, što stradamo, žaliti onako, 
kao što svaki od nas žali sama sebe. Ti sam možeš osje- 
ćati, koliko si silno, neizmjerno potreban na ovom svi- 
jetu, u ovaj čas na svijetu. Nitko drugi, nitko od toliko 

njih, što živu, nitko od onih, što spavaju u blatu slave, ne 
može dati nama jadnicima, u strašnoj nevolji i oskudici, u 
najstrašnijoj duševnoj bijedi, ono dobro, koje bi, spasilo. 
Ti si potreban svima, pa i onima, koji to ne znadu. Gladan 
misli, da traži kruha, a gladan je tebe; žedan misli, da bi 
htio vode, a žedan je tebe; bolestan tlapi, da hlepi za zdrav- 
ljem, a boluje stoga, što nema tebe. Tko u svijetu traži 
ljepotu, i ne znajući traži tebe, koji si potpuna i savršena 
ljepota. Tko u svojim mislima ide za istinom, i nehotice 
čezne za tobom, koji si jedina istina, vrijedna da se upo- 
zna; a tko teži za mirom, traži tebe, jedini mir, u kome 
mogu počinuti i najnemirnija srca. Oni zovu i ne znajući 
da te zovu, a njihov je vapaj neizrecivo bolniji od našega. 

Mi ne vapijemo k tebi iz taštine, da te možemo gle- 
dati, kao što su te gledali Galilejci i Judejci, ni zbog ra- 
dosti, da možemo jednom vidjeti tvoje oči, ni iz ludoga 
ponosa, da te pobijedimo svojom molitvom. Mi ne tra- 
žimo, da siđeš u slavi nebeskoj ni u sjaju preobraženja; 
ni uz zvukove anđeoske — sa svom uzvišenom liturgijom 
posljednjega dolaska. Ti znaš, kolika je poniznost u svoj 
našoj nasrtljivoj drskosti! Mi hoćemo samo tebe, tvoju 
osobu, tvoje jadno, probodeno i izranjeno tijelo, u tvojoj 
siromašnoj košulji siromaha radnika; hoćemo da vidimo 
one oči, koje prolaze groz grudi i kroz meso od srca i li- 
ječe, kada gledaju gnjevno, a okrvavljuju, kad gledaju 
nježno. I hoćemo, da čujemo tvoj glas, koji ustravljuje bje- 
sove, kad je i sladak, a očarava djecu, i kad je silan. 

Ti znaš, koliko je silno potreban u ovo vrijeme tvoj 
pogled i tvoja riječ. Ti znaš dobro, da jedan tvoj pogled 
može preokrenuti i promijeniti naše duše, da nas tvoj 
glas može izvući iz gnoja naše beskrajne bijede; ti znaš 
bolje od nas, i još koliko bolje od nas, da je tvoja nazoč- 
nost prijeko potrebna i neodgodna u ovo doba, koje te 
ne poznaje. 



Prvi put si došao, da spašavaš; rodio si se, da spa- 
šavaš; govorio si radi toga, da spašavaš; spašavanje je 
tvoja umjetnost, tvoj rad, tvoj zadatak, tvoj život. A nama 
je potrebno, prijeko potrebno, da se spasimo u ove sive, 
zle dane, u ove godine u koje se zgusnio i nesnosno po- 
većao užas i bol! 

Da si ti zavidni i gnjevni Bog, kivni Bog, osvetljivi 
Bog, samo pravedni Bog, ne bi uslišao naše molitve, jer su 
ljudi učinili sve ono zlo, što su ti mogli učiniti i poslije 
tvoje smrti, i još više poslije smrti nego za života; svi 
smo mi to učinili, pa i onaj, koji ti govori, zajedno s dru- 
gima. Milijuni Juda su te ljubili nakon što su te prodali, 
i to ne za pukih trideset srebrenjaka, niti samo jedanput; 
čete su te farizeja, rulje Kajfa osuđivale kao zlikovca, koji 
je zavrijedio, da bude pribijen, i raspeli su te milijune puta 
u mislima i željama; vječni talog gadnih naduvenjaka oba- 
sipao ti je lice pljuvačkom i pljuskama; a udvorice, čanko- 
lizi, vratari, oružnici nepravednih posjednika novca i vlasti 
šibali su ti leđa i okrvavili čelo; a tisuće su te Pilata, odje- 
venih u crno ili crveno, netom bi izašli iz kupališta, nami- 
risani pomastima, lijepo počešljani i obrijani, predali 
tisuće puta vješačima nakon što su te proglasili nevinim; 
nebrojena usta, što zaudaraju po vinu, nebrojeno su puta 
tražila, da se puste na slobodu buntovni razbojnici, pri- 
znati zlikovci, poznate ubojice, kako bi mogli tebe na ti- 
suće puta povući na Golgotu i pribiti na drvo željeznim 
klincima, što ih je kovao strah, a zabijala mržnja. 

Ali ti si praštao sve i uvijek. Ti, koji si bio među 
nama, znaš, kakvo je dno naše nesretne naravi. Mi smo 
samo krpe i izrodi, nestalno i prolazno lišće, krvnici sami 
sebi, zlokobne nakaze, što se valjaju u svome zlu, kao što 
se povijeno dojenče valja u svojoj mokraći, kao pijanac iz- 
valjen u svojoj bljuvotini, zaklani u svojoj krvi, gubavac u 
svome gnoju. Odgurnuli smo te, jer si odviše čist za nas; 

osudili smo te na smrt, jer si bio osuda našega života. Ti 
si sam rekao onih dana: »Bijah među ljudima i u tijelu im 
se objavih; i nađoh sve pijane i nikoga među njima ne 
nađoh žedna: i duša moja trpi zbog sinova čovječjih, jer su 
slijepi u svome srcu«. Svi su naraštaji kao i onaj, što te 
raspeo, i odbijaju te u kojemgod obličju dođeš. »Oni su — 
rekao si ti — kao djeca, što stoje po trgovima i viču dru- 
govima: Svirasmo vam u frulu, i ne igraste; počesmo ja- 
dikovku, i ne plakaste«. Tako smo mi radili gotovo kroz 
šezdeset naraštaja. Ali nadošlo je vrijeme, kad su ljudi pi- 
janiji nego ikada, a i žedniji nego ikada. Ni u jednom vi- 
jeku, kao u ovom, nismo bili tako strahovito žedni nadna- 
ravskoga spasenja. Nikada, koliko se sjećamo, nije potiš- 
tenost bila tako potištena ni požar ovako vatren. 

Zemlja je pakao, koji rasvjetljuje popustljivost sunca. 
A ljudi su zagnjureni u paklinu od nečisti rastopljene pla- 
čem, iz koje se kadšto podignu pomamni i izobličeni, da se 
bace u vruću, rujnu krv nadajući se, da će se oprati. 

Nedavno su izišli iz takve divlje kupelji i vratili su 
se nakon neizmjernog desetkovanja u zajednički nečisti 
glib. Za ratovima dođoše zaraze, za zarazama potresi; go- 
lema krda gnjilih lešina, koje bi dostajale da nastane či- 
tava kraljevina, leže pod tankim slojem crvljive zemlje, a 
da su zajedno, zauzele bi prostor mnogo pokrajina. Ipak, 
kao da su oni mrtvaci bili samo prvi obrok opće propasti, 
jer se i dalje ubijaju. Bogati narodi osuđuju na glad siro- 
mašne narode; buntovnici ubijaju svoje jučerašnje gospo- 
dare; gospodari daju ubijati svoje buntovne najamnike, 
novi svevladari, koristeći se rasapom svih sustava i svih 
vlada, vode čitave narode u oskudicu, u pokolj, u propast. 

Životinjska ljubav svakoga čovjeka prema samom 
sebi, svakog staleža prema samom sebi, svakoga naroda 
prema samom sebi još je sljeplja i golemija poslije godina, 
u kojima je mržnja pokrila zemlju ognjem, dimom, ru- 



kama i kosturima. Ljubav je prema sebi poslije sveopćega 
i zajedničkoga poraza postostručila mržnju: mržnju malih 
na velike, nezadovoljnih na nemirne, slugu — gospodara 
na gospodare pretvorene u sluge, staleža slavičnih na klo- 
nule staleže, pasmina na vlasti na podložne pasmine, pod- 
jarmljenih naroda na one, što su ih podjarmili. Žudnja je 
za preobiljem rodila nestašicu, pohota za užicima grižnju 
muke, ludovanje za slobodom još teže sputavanje. 

Posljednjih je godina ljudski rod, već mučen od groz- 
nice ludila, potpuno poludio. Čitav se svijet ori od buke 
razvalina, što se ruše; stupovi su zakopani u smeću; i 
same planine otiskuju sa svojih visova smrvljeno kamenje, 
da sve postane zlokobna ravnica. I ljudi, što su bili ostali 
netaknuti u miru neznanja, otrgnuti su silom od pastir- 
skih ognjišta i strpani u bjesomučnu gradsku mješavinu, 
da se mrljaju i pate. 

Na sve strane uzburkana smjesa, metež bez nade, 
vrutak, što smrdi, sparni zrak, nemir nezadovoljan sa 
svim, pa čak i sa svojim nezadovoljstvom. Ljudi, kobno 
opijeni svim otrovima, uništavaju sami sebe želeći, da 
oslabe svoju braću u nevolji, a da se te muke riješe bez 
slave, traže, na svaki način, smrt. Zanosne i razdražljive 
mirodije, naslade, koje ubijaju, a ne zasićuju, alkohol, 
igre i oružje dnevno kose tisuće onih, što ostadoše iza ob- 
veznoga desetkovanja. 

Svijet se četiri godine dana kaljao krvlju, da bi do- 
znao, čija je njiva veća, čija je torba punija. Mamonine 
sluge bacile su svoga Kalibana u beskrajne neprijateljske 
rovove, kako bi se više obogatili, a neprijatelj osiromašio. 
Ali to grozno iskustvo nije nikome koristilo. Siromašniji 
nego prije, gladniji nego prije, svi su se vratili k blatnim 
nogama boga trgovine, da mu žrtvuju svoj mir i tuđi 
život. Božanski »posao« i sveti »novac« zavladali su lju- 
dima jače nego ikada. Tko ima malo, hoće mnogo; tko 

ima mnogo, hoće više; tko ima više, hoće sve. Navikli na 
razbacivanje onih godina, kad se nije radilo ništa, a tro- 
šilo se sve, trijezni postadoše proždrljivci, čedni postadoše 
zavidni, pošteni se dadoše na lopovluk, najčišći na trgo- 
vinu. Pod imenom trgovine vrši se lihvarstvo i pljačka; 
pod znakom velikog obrta gusarstvo nekolicine na štetu 
ostalih ljudi. Varalice i pronevjeritelji postali su čuvari 
javnoga novca, a gulikože su redovni članovi svih oligar- 
hija. Lupeži, što sami dijele pravdu u općem grabežu, ne 
štede ni lupeža. Bestidnost bogataša utuvila je svima u 
glave, da na zemlji, koja se napokon oslobodila neba, vri- 
jedi samo zlato i ono, što se može kupiti za zlato. 

U ovoj zaraznoj baruštini blijede i rastvaraju se sve 
vjere. Jedna jedina vjera drži svijet, vjera, koja priznaje 
vrhovno trojstvo: Votan, Mamona i Prijap, što znači: 
snaga, kojoj je simbol mač, a hram kasarna; bogatstvo, 
kome je simbol zlato, a hram burza; tijelo, kome je simbol 
Falus, a hram bludilište. Ta vjera vlada po svoj zemlji, pa 
je svi živi gorljivo ispovijedaju djelima, i ako ne riječima. 
Stara se porodica raspada; brak je podgrizen preljubom 
i bigamijom; rađanje djece mnogima se čini prokletstvom, 
pa ga uklanjaju različitim prijevarama i hotimičnim poba- 
čajima; blud nadmašuje zakonitu ljubav; sodomija ima 
svoje hvalitelje i svoje domove; priležnice, javne i potajne, 
vladaju nad neizmjernim svijetom iscrpljenih i sifilističnih. 

Nema više ni monarhija ni republika. Svi oblici vla- 
davine samo su varka i laž. Plutokracija i demagogija, se- 
stre po duhu i po svrsi, otimlju se o vlast nad buntovnim 
čoporima, a njima loše služi obična osrednjost. A među- 
tim, iznad jedne i druge, nalazi se koprokracija, prava i 
neosporiva stvarnost, koja je podvrgla visoko niskome, 
kakvoću količini, duh blatu. 

Ti sve ovo znaš, Isuse Kriste, i vidiš, da se po drugi 
put navršilo vrijeme i da ovaj grozničavi i poživinčeni svi- 



jet zaslužuje, da bude kažnjen ognjenim potopom ili da 
se spasi tvojim posredovanjem. Samo tvoja Crkva, crkva, 
što si je osnovao na Petrovoj stijeni, koja jedina zaslužuje 
ime crkve, jedina i sveopća crkva, koja govori iz Rima 
nepravarljivim riječima tvoga namjesnika, stoji i sada, oja- 
čana navalama, povećana raskolima, pomlađivana vjeko- 
vima na bijesnom i valovitom moru. Ali ti, koji joj poma- 
žeš svojim duhom, znaš, koliko i koliko, pa i onih, koji su 
rođeni u njoj, živu izvan njenih zakona. 

Rekao si jednom: Ako je tko sam, ja sam s njim. Po- 
makni kamen, i naći ćeš me ondje, rascijepi drvo, i u njem 
sam. Ali da te netko nađe pod kamenom ili u drvetu, mora 
imati volju, da te traži i sposobnost da te vidi. A danas 
većina ljudi ne će, ne znaju da te nađu. Ako ne osjete 
tvoju ruku nad svojom glavom i tvoj glas u svojim srcima, 
tražit će i dalje samo sebe, a ne će te naći, jer nitko ne 
može biti svoj, ako nema tebe. Mi te, dakle, molimo, Kri- 
ste, mi odmetnici, grešnici rođeni u nevrijeme, mi koji te 
se još spominjemo i trsimo se da živimo s tobom, ali još 
predaleko od tebe, mi posljednji, mi očajnici, što smo se 
povratili s duge plovidbe, molimo te, da se još jednom 
povratiš među ljude, koji su te ubili, među ljude, koji te i 
dalje ubijaju te da povratiš svima nama ubojicama u tami 
svjetlost pravoga života. 

Više puta si se poslije uskrsnuća javljao živima. Oni- 
ma, koji su mislili da mrze na te, onima, koji bi te bili 
ljubili, sve da nisi bio Sin Božji pokazao si svoje lice i 
govorio si svojim glasom, Isposnici, sakriveni po pusti- 
njama, samostanci u svojim samotnim ćelijama, sveti na 
gorama vidjeli su te i slušali, i od onoga su dana molili 
samo milost, da umru i da se sjedine s tobom. Ti si bio 
riječ i svjetlost Pavlu na putu, vatra i krv u pećini Fra- 
njinoj, očajna i savršena ljubav u ćelijama Katarine i Te- 
rezije. Ako si se vraćao radi jednoga, zašto se ne vratiš 

radi sviju? Ako su oni zaslužili, da te vide zbog svoje 
strasne nade, mi se možemo pozvati na svoj pusti očaj. 
One su te duše sazivale moću svoje nevinosti; naše te 
zovu iz dna slabosti i klonuća. Ako si naplatio ushit sve- 
taca, zašto ne bi pomogao plaču osuđenika? Nijesi li ti 
rekao, da si došao radi bolesnih, a ne radi zdravih, radi 
propalih, a ne radi preostalih? Pa evo, ti vidiš, da su svi 
ljudi okuženi i grozničavi i da je svaki od nas, tražeći 
sebe, zalutao i izgubio tebe. Nikada kao danas nije bio 
potreban tvoj glas, a nikada nije kao danas bio tako za- 
boravljen i prezren. Kraljevstvo sotonino je u svom punom 
jeku, a spas, što ga svi traže tumarajući, može biti samo 
u tvojem kraljevstvu. 

Velika se kušnja primiče kraju. Ljudi, udaljivši se od 
evanđelja, nađoše očaj i smrt. Ispunilo se više obećanja 
i više prijetnja. Mi očajnici imamo samo još jednu nadu, 
nadu u tvoj povratak. Ako ne dođeš i ne probudiš one, 
što spavaju u smrdljivom mutežu našega pakla, znak je, 
da ti se kazna za našu izdaju čini i odviše jednostavna i 
laka, pa ne ćeš da promijeniš red svojih zakona. I neka 
bude volja tvoja sada i vazda, na nebu i na zemlji. 

Ali te mi, posljednji, čekamo. Čekat ćemo te svaki 
dan, iako nijesmo dostojni. I sva će ljubav, što je budemo 
mogli istisnuti iz svojih opustošenih srdaca, biti ljubav 
prema tebi, Raspeti, koji si bio mučen radi nas i sada mu- 
čiš nas svom silom svoje neodoljive ljubavi. 



SADRŽAJ 

Strana 



Pisac čitaocu 5 

Staja 25 

Pastiri 28 

Tri mudraca 30 

Oktavi jan 32 

Herod Veliki 34 

Izgubljen i nađen 39 

Tesar 42 

Očinstvo 45 

Stari zavjet 49 

Proroci 5b 

Onaj, što će doći 59 

Prorok ognja 64 

Predvečerje 68 

Pustinja 73 

Povratak SI 

Kafarnaum 88 

Prva četvorica 96 

Gora 100 

Oni, koji plaču 104 

Rušilac 108 

Kazano je 113 

A j a vam kažem 117 

Ne branite se! 122 

Protunarav 126 

Prije ljubavi 130 

Ljubite! 141 

Očenaš 149 

Čudna djela 152 

Odgovor Ivanu 158 

Talita kumi 161 

Svadba u Kani 166 

Hljebovi i ribe 171 




Strana 



Nije tajna: Pjesnik 175 

Kvasac 178 

Tijesna vrata 184 

Rasipni sin 188 

Priča o grijehu 199 

Dvanaestorica 205 

Šimun, nazvani Petar 211 

Sinovi groma 215 

Ovce, zmije i golubovi 221 

Mamona 228 

Đavolje izmetine 237 

Kraljevi naroda 241 

Mač i oganj 244 

Jedno jedino tijelo 248 

Oci i djeca 252 

Marta i Marija 259 

Riječi na pijesku 263 

Grešnica 265 

Mnogo je ljubila 270 

Tko sam ja? 274 

Sunce i snijeg 280 

Mnogi će postradati 283 

Maran Atha 286 

Pećina razbojnika 290 

Zmije i grobovi 295 

Kamen na kamenu 301 

Ovce i koze 304 

Riječi, koje ne će proći 310 

Parusija 318 

Neželjeni 321 

Judina tajna 327 

Čovjek s krčagom 335 

Pranje nogu 340 

Uzmite i jedite! 342 

Aba, Oče 350 

Znoj i krv 354 

Čas tame 359 

Ana 362 

Pijetlov pijev 364 

Razderana haljina 368 



Strana 



Zavezano lice 

Poncije Pilat 577 

Klaudije Prokula 585 

Bijela haljina 388 

Raspni ga! 391 

Okrunjeni kralj 398 

Veliki Petak 405 

Vječni Žid 412 

Zeleno drvo 415 

Četiri klinca 420 

Dizma 424 

Tama 428 

Lama sabaktani 433 

Nevidljivi križ 437 

Voda i krv 441 

Oslobođenje onih, što spavaju 447 

Nije ovdje 451 

Emaus 455 

Imate li što za jelo? 461 

Toma Blizanac ' 464 

Odbijeni Uskrsnuli 468 

Povratak na more 474 

Oblak 480 

Molitva Kristu 483 



